
Pártvita a szervezeti életről 


A következő hetekben széles körű, az MSZMP egész tagságát átfogó pártvi- 
ta folyik az alapszervezetekben. A szervezeti szabályzat felülvizsgálatára 
létrehozott munkabizottság elkészítette és véleményezés céljából a párt vala- 
mennyi tagja elé bocsátotta az MSZMP működésének, szervezeti életének 
megújítását célzó, annak lényeges kérdéseit érintő elgondolásait. 

A párt egészét átfogó véleménycsere már nem újdonság az MSZMP 
életében. Egy esztendővel ezelőtt a párt vezető szerepére, illetve ideológiai 
tevékenységére vonatkozó irányelvekről folytatott vitát, mondott véleményt 
a párttagság. Ez a vita — amelyet az országos pártértekezlet állásfoglalás- 
tervezetéről folytatott véleménycsere követett — meghatározó szerepet ját- 
szott annak a fordulatnak az előkészítésében, feltételeinek megteremtésé- 
ben, amelyet a májusi pártkonferencia jelentett az ország, az MSZMP éle- 
tében. 

E fordulatnak egyik lényeges eleme, hogy folyamatosan biztosítottá vál- 
jék a párttagság tényleges, érdemi részvétele a politikai döntések kialakítá- 
sában, a párt működésével összefüggő alapvető kérdések szabályozásában, 
megoldásában. Az országos pártértekezlet olyan viszonyok kialakítására kö- 
telezett, amelyben a párttagság valóságosan a párt , gazdájává" válik, s poli- 
tikai tevékenysége nem korlátozódik csupán a határozatok képviseletére, 
megvalósítására, hanem részt vesz azok meghozatalában is. Ennek megfele- 
lően mondotta ki a pártértekezlet állásfoglalása, hogy ,a nagy horderejű 
ügyekben a Központi Bizottság előzetesen lefolytatott, az egész tagságra ki- 
terjedő pártvita alapján döntsön". 

Az új szervezeti szabályzat elfogadása után a pártviták minden bizony- 
nyal szervesen beépülnek az MSZMP szervezeti életébe, működési rendjébe. 
Erre utal az az állásfoglalás is, amelyet folyóiratunk előző számában tettünk 
közzé, s amelyben a Központi Bizottság által ezzel megbízott két testület 
összefoglalta a szervezett pártviták elveire és módszereire, a döntési válto- 
zatok véleményeztetési rendjére vonatkozó elgondolásait. Ez a dokumentum 
— amelyhez ugyancsak kérték a pártszervezetek, párttagok észrevételeit — 
olyan belső viszonyok kialakítását tűzi célul, amelyek között a párt kérdé- 
seinek megvitatása szervezett és szabályozott módon történik. Az említett 
állásfoglalás természetesen nem döntés — azt meghozni az erre hivatott 
pártszervek feladata. De az elgondolásokból minden pártszervnek és alap- 
szervezetnek jogában áll már most is hasznosítani mindazt, amit a jelenlegi 

pártvita szervezése során célravezetőnek ítél. Ez egyúttal arra is lehetőséget 
nyújt, hogy bizonyos javasolt megoldásokat mindjárt alá is vessünk a gya- 
korlat próbájának, s tapasztalatokat szerezzünk alkalmazhatóságukról, hatá- 
sukról. 

A most vitára bocsátott dokumentumok a párt belső életének nagy fon- 
tosságú kérdéseit érintik. Szorosan összefüggnek azzal a mostanában gyak- 
ran hangoztatott céllal, hogy az MSZMP-t ügyintéző jellegű szervezetből való- 
ban politizáló párttá változtassuk. Ez a törekvés — amelyet nem egy párt- 
munkás már évekkel korábban felvetett, szorgalmazott, nem utolsósorban a 
mi folyóiratunk lapjain is — a politikai intézményrendszer gyökeres reform- 
jával, alapintézményei működésének mélyreható megújításával most válhat 
ténylegesen valósággá. Ám ehhez az is szükséges, hogy pontosabban tisztáz- 
zuk e törekvés konkrét tartalmát és hozzáigazítsuk a mindennapi pártmunka 
feltételeit. 

Az egyik leglényegesebb kérdés ezzel kapcsolatban az alapszervezeti 
munka megújítása. A párttagok mindennapos politikai tevékenysége elsősor- 
ban alapszervezetük keretei között folyik. Jórészt itt dől el, miként képesek 
a kommunisták hatni a politikai folyamatokra, a közélet, a közhangulat ala- 
kulására. Hiába születnek önmagukban véve jó elhatározások a pártélet ma- 
gasabb szintjein, ha az alapszervezetek nem tudnak mindennapos munkájuk- 
kal gondoskodni ezek gyakorlati érvényesítéséről. Sőt az élet azt is bebizo- 
nyította: ha a párttagság helyi kollektívái nem részesei a politikaalakítás 
folyamatának, akkor a gyakorlat szükségleteit kielégítő határozatok, progra- 
mok megszületésére is lényegesen kisebb az esély, akkor megnő a volunta- 
rizmus, a valóságos folyamatoktól való elszakadás veszélye. 


A tapasztalatok mind erőteljesebben jelzik, hogy az alapszervezeti párt- 
munka megújításához át kell gondolnunk a munkahelyi és a lakóterületi 
szerveződés helyét, jellegét, súlyát. Az MSZMP gyakorlatát is — miként ál- 
talában a hatalmon levő kommunista pártokét — a munkahelyi szerveződés 
túlsúlya jellemzi. Erre a gyakorlatra mindmáig jellemző, hogy meghatározó 
helyet foglal el benne a munkahely mindennapos életével kapcsolatos felada- 
tok megoldása, a részvállalás a gazdasági, hivatali vezetésre tartozó kérdé- 
sek eldöntéséből. Ez a tevékenységi forma azonban a jelek szerint nem 
eléggé hatékony. Sok-sok példa jelzi, hogy a pártszervezetek közvetlen rész- 
vállalása ellenére sem vált az adott munkahely jellemzőjévé a hatékony 
gazdálkodás vagy a gördülékeny ügyintézés, a színvonalas irányító tevékeny- 
ség. Ugyanakkor a mozgalmi-políitikai élet meggyengült, az alapszervezetek 
nem tudták kellőképpen segíteni sem a kommunisták soraiban, sem műkö- 
dési területük egészében a politikai kérdések érdemi tisztázását. 


Másfelől napjainkban mindinkább érzékelhető, hogy a politikai közélet 
súlypontja kezd áttolódni a lakóterületre. Ez nemcsak, sőt nem is elsősorban 
abból ered, hogy az alternatív szervezetek főként ott jelennek meg, ott 
fejtik ki tevékenységüket. Átfogóbb tendenciáról van szó, arról, hogy a de- 
mokrácia kiszélesédése és elmélyülése a korábbinál jóval nagyobb lehetősé- 
get nyújt az állampolgári aktivitás felpezsdülésére, az államélet pedig terüle: 
ti elven épül fel, s ehhez a demokratikus közélet is természetszerűen kell 
hogy igazodjék. Nem pusztán a választások egyszeri aktusáról van ítt szó, 
hanem a folyamatos politikai cselekvés igényéről és lehetőségéről. Ebben a 
helyzetben elengedhetetlenné válik, hogy — iha a párt valóban hatást akar 
gyakorolni a politikai folyamatokra — a kommunista a munkahelyén és a 
lakóhelyén egyaránt intenzív közéleti tevékenységet folytasson. 

Mindez változtatásokat igényel a munkastílusban és a munkamódszerek- 
ben éppúgy, mint a szervezeti felépítésben. E változtatások irányát csak kö- 
zösen lehet kimunkálni, s a most induló pártvitának éppen ez a rendelteté- 
se. Olyan kérdésekre kell együttesen választ találnunk, hogy miként erősít- 
hető az alapszervezeti munka politizáló, mezgalmi jellege; hogyan teremthe- 
tők meg a feltételek a párttagok számára a lakóterületi közéletbe való aktív 
bekapcsolódáshoz; mi legyen a tartalma a munkahelyi pártpolitikaj tevé- 
kenységnek; milyen szervezeti lépések segíthetik a tartalmi követelmények 
érvényre juttatását. 

Folyóiratunk korábbi számaiban is szó esett már ezekről a problémák- 
ról (hadd utaljunk példaként a különböző munkacsoportokban vagy a Politi- 
kai Főiskolán folytatott viták ismertetésére, egyes hozzászólások közzététe- 


lére). Ebben a számunkban pedig az olvasó több olyan vitacikkel is találkoz- 


hat, amelyek szerzői a munkahelyi és lakóterüleu vírtmunka alapkérdéseire 
vonatkozóan fejtik ki — nemegyszer ellentétes megközelítésben — álláspont- 
jukat. Szerkesztőségünk ily módon is eleget kíván tenni annak az igénynek, 
hogy a párt lapjai, folyóiratai kísérjék figyelemmel a vitát, adjanak tájékoz- 
tatást annak menetéről és nyújtsanak közvetlenül is lehetőséget a vélemé- 
nyek, észrevételek közreadására. 

Nagy horderejű kérdés a párt választási rendjének megjavítása is, ame- 
lyet szintén a párttagság elé bocsátottak megvitatásra. Miként az e témá- 
val foglalkozó korábbi szerkesztőségi kerekasztal-beszélgetés résztvevői is 
hangsúlyozták, ez a téma közvetlenül és sok szálon összefügg a pártde- 
mokrácia, a munkastílus, az önkontroll kérdéskörével, közvetlenül befolyá- 
solja a párton belül a vézetés és a tagság viszonyát, a párttagság lehetőségét 
a politika befolyásolására, formálására. Ezért indokolt, hogy erről a kérdés- 
ről is minden párttag véleményt mondhasson. 

A közzétett javaslat nagymértékben épít azokra a tapasztalatokra, ame- 
lyeket a legutóbbi időben az úgynevezett egytestületes pártbizottságok megvá- 
lasztásakor, illetve a több helyen tartott pártértekezletek előkészítése során 
szerezhettünk. A pártszervezetek, a párttagok kezdeményezésére több előre- 
mutató, a jelenlegi szabályozáson túllépő megoldás tört utat magának. Ilyen, 
hogy az irányító pártszervek tagjainak egy részét az alsóbb szervek, illetve 
az alapszervezetek közvetlenül delegálták, hogy a tisztségviselőket közvetle- 
nül a pártértekezlet küldöttei és nem a testület tagjai választották meg, de 
ilyen a többes jelölés széles körű elterjedése vagy a jelöltek névsorának elő- 
zetes nyilvános közzététele is. Ezek közül több a megvitatásra bocsátott do- 
kumentumban is helyet kapott. Figyelmet érdemel, hogy a tervezet készi- 
tői számos kérdésben alternatív megoldásokat munkáltak ki, s egyúttal utal- 
tak ezek várható előnyeire, illetve hátrányaira is. Ez a módszer ugyancsak a 
demokratizmus elmélyülésének irányába mutat. 

A párt központi szervei megteremtették a feltételeket ahhoz. hogy a vi- 
tára bocsátott anyagokat minden párttag behatóan tanulmányozhassa. Gon- 
doskodnak a vélemények alapos feldolgozásáról, hasznosításáról is. A helyi 
pártszervezeteken múlik, hogy biztosítsák a szabad véleménycseréhez szük- 
séges légkört, minden párttag számára lehetővé tegyék álláspontjának kor- 
látozás nélküli kifejtését, s minden észrevételt eljuttassanak a felsőbb szer- 
vekhez. Így érhető el, hogy a pártvita eredményeként demokratikusabbá 
váljék a párt belső élete és hatékonyabbá működése. 


fosni 


A PÁRTMUNKA MEGÚJULÁSÁRÓL 


Devcsics Miklós 


A NÓGRAD MEGYEI PÁRTBIZOTTSÁG 
ELSŐ TITKÁRA 


Jobb feltételek a politizáláshoz 


Megváltozott körülmények között kell ma dolgoznunk, politizálnunk. össze- 
fogást, újfajta közmegegyezést teremtenünk. Ez az új helyzet sok vonatko- 
zásban felkészületlenül érte tagságunkat és szervezeteinket. Az alkalmazko- 
dás folyamatát nehezíti, hogy a párt mozgalmi, politizáló jellegének kibonta- 
koztatását gazdasági, politikai válságjelenségek, társadalmi konfliktusok, üt- 
közések közepette kell megvalósítanunk. 

Annak, hogy a párt tényleges politikai vezetőerőként és ne operatív, 
ügyintéző szervezetként funkcionáljon, egyaránt vannak tartalmi és szer- 
vezeti feltételei. Olyan új erőkoncentrációra van szükség, amely képessé teszi 
a pártszervezeteket, a párttagokat, hogy gyorsan, ütőképesen reagáljanak a 
valóság változásaira, a növekvő követelményekre, a szokatlan kihívásokra. 
El kell érnünk, hogy minél kevesebb korlátja, bürokratikus akadálya legyen 
az eleven, hatékony pártmunkának. 

E felismerés jegyében tettük meg Nógrád megyében. az első lépéseket a 
párt szervezeti és működési rendjének a mai feltételekhez, az új tartalmi 
feladatokhoz igazodó átalakítására. A korszerűsítést .alulról" építkezve 
kezdtük el, s a fő figyelmet az öntevékeny alapszervezeti munka feltételei- 
nek javítására fordítjuk. Az élet követeli meg akcióképes, önállóan gondol- 
kodó, cselekvő alapszervezetek kialakítását. 


Meggyőződésünk, hogy fokozatosan a lakóhely válik a politizálás fő szín- 
terévé, itt kell csatát nyernünk, a körzeti, a községi alapszervezetekbe kell 
erőinket átcsoportosítani. Ezekben ma — a lakóterület szociális összetételétől 
eltérően — zömmel nyugdíjas párttagok tevékenykednek, akik nem ismerik 
eléggé a vállalatok, intézmények belső helyzetét, kevésbé képesek a terület 
egészét befolyásolni tudó folyamatos politizálásra. Ezért javasoltuk, hogy a 
politikai szervezetek apparátusából, az intézményekből a párttagok egy ré- 
sze a lakóhelyén végezzen pártmunkát: felkészültségüket, tájékozottságukat 
ott hasznosítsák és az ottani közvetlen tapasztalatokkal gyarapítsák infor- 
mációikat. Ugyancsak a lakóhelyi, illetve a községi pártszervezetek megerő- 
sítését jelentené, ha a szakmai orientáltságú értelmiségi alapszervezetekből 
sikerülne a párttagokat odairányítani. Nem célszerű az sem, hogy egy község- 
ben két-három kis létszámú alapszervezet funkcionáljon ahelyett, hogy erői- 
ket egyesítve munkálkodnának a községpolitikai feladatok megvalósításán, a 
párt befolyásának növelésén. Azt is szorgalmazzuk, hogy az üzemekben dol- 
gozó aktív párttagok némelyike szintén kapcsolódjon be a községi, körzeti 


pártszervezetek életébe. Ezzel a párt nem vonulna ki a gazdaságból, hiszen a 
párttagokat az üzemekben is lehet és kell mozgósítani, de nem a piaci me- 
chanizmus által szabályozott konkrét termelési kérdések eldöntésében, ha- 
nem a közgondolkodás formálásában, a politizálásban. 

Fontosnak tartjuk, hogy a párttagok a munkahelyeken jobban vegyenek 
részt a szakszervezetek munkájában. Olyan szervezeti keretek, csoportok ki- 
alakításán is munkálkodunk, amelyek lehetővé teszik, hogy a szakszerveze- 
tekben, a népírontnál, a tanácsi szerveknél a kommunisták meggyőzőbben 
és eredményesebben képviseljék a párt politikáját. Ehhez viszont az szük- 
séges, hogy ismerjék a párttestületek állásfoglalásait, illetve bekapcsolódjanak 
az ott születő döntések előkészítésébe és meghozatalába. 

E folyamat egyik elemét sem kezeljük kampányfeladatként. Bízunk a 
párttagok politikai érzékében, önkéntes, felelős döntésében. Minden tőlünk 
várható segítséget megadunk az alapszervezeteknek, de azt valljuk, hogy az 
önállóságot csak a rájuk bízott teendők megoldása közben tudják elsa- 
játítani. 

Pártbizottságunk ajánlotta a középirányító ágazati és néhány lakóterü- 
leti pártbizottság fokozatos megszüntetését, illetve számuk csökkentését. Cé- 
lunk, hogy kevesebb áttétellel, közvetlenebb kapcsolat alakuljon ki az alap- 
szervezetek, illetve a városi bizottságok, a megyei pártbizottság között. Ilyen 
okból szűnt meg Salgótarjánban a pedagógus. a kereskedelmi és a szolgáltató 
ágazati pártbizottság. 

Már korábban megkezdődött, de az elmúlt időszakban felgyorsult az úgy- 
nevezett egytestületes pártbizottsági formára való áttérés. Ennek keretében öt- 
venhat pártvezetőség szűnt meg, helyettük negyvenhat pártbizottság, illetve 
alapszervezet alakult. Folyamatban van további hét pártbizottság megszüntetése. 
A városi, illetve a városi jogú pártbizottságok Balassagyarmaton, Pásztón, 
Rétságon és Szécsényben, valamint a megyei tanácsnál, a rendőr-főkapitány- 
ságon és a szénbányák vállalatnál küldöttértekezlet keretében tértek át az 
egytestületes irányítási formára. 

Az elmúlt évben — a megyei tanáccsal összehangolva — megkezdtük a 
kétszintű irányításra való áttérést, melynek során négy nagyközségi pártbi- 
zottság került a megyei pártszervek közvetlen irányítása alá. 1989. január 
elsejétől további községek pártszerveit, alapszervezeteit vontuk megyei ha- 
táskörbe. A helyi feltételek alakulásának függvényében tervezzük folytatni 
az átszervezést, amelytől — egyebek között — azt várjuk, hogy a városi, 
illetve városi jogú pártbizottságok nagyobb energiát fordítsanak a terület- 
politika alakítására, a politikai hangulat városkörnyékre is kisugárzó be- 
folyásolására. 

Jelentős változások következtek be a megyei pártszervek összetételében 
is.A Megszüntettük az eddigi munkabizottságokat, és pártpolitikai, társadalom- 
politikai, gazdaság- és szociálpolitikai bizottságokat hoztunk létre. Kialakítot- 
tunk tanácsadó és konzultatív testületeket ís. 

A megyei pártszervek munkastílusát, munkamódszereit is hozzáigazítjuk 
a megváltozott feltételekhez és követelményekhez. Új vonása a testületi mun- 
kának, hogy programjainkat (így a XIV. kongresszusig terjedő időszakra ki- 
dolgozott feladattervet is) folyamatosan módosítjuk az élet által diktált kö- 
vetelmények szerint. Arra törekszünk, hogy elsősorban a testületi tagok vál- 
laljanak személyes szereplést titkári értekezleteken, alapszervezeti fórumokon, 
találkozzanak különböző rétegekkel, és képesek legyenek a vitára, a jogos, 
illetve jogtalan felvetések érvekkel történő megválaszolására. 

A Központi Bizottság üléseiről részletes tájékoztatást adunk a pártbizott- 

ság tagjainak. A gyors, operatív informálás érdekében nem várjuk meg a 
pártbizottság soros ülését. Az alapszervezeti titkárok egy részéhez közvetle- 
nül eljutunk, a többi alapszervezetet egy aktívahálózat közbeiktatásával tá- 
jékoztatjuk. Ezeken a fórumokon — az információk továbbadása mellett — 
tapasztalatszerzésre, véleménycserére is mód nyílik. 

A párton belüli és a párt munkájával kapcsolatos nyilvánosság biztosí- 
tásának feladatait végrehajtó bizottsági ülésen tárgyaltuk meg. Helyet adtunk 
a párttagok kérésének, amely szerint részt kívánnak venni a döntések ki- 
alakításában, többet akarnak tudni a testületi vitákról, a felvetett javaslatok 
sorsáról, közvetlenebbül akarnak tájékozódni a döntésekről, hogy azokat meg- 
győzően tudják képviselni. A pártközvélemény egységes tájékoztatása céljából 
életre hívtuk a szóvivői funkciót, amelynek ellátásával a pártbizottság egyik 
osztályvezetőjét bíztuk meg. A gyorsabb, hatékonyabb reagálás, a ezellemi 
és anyagi kapacitással való ésszerűbb gazdálkodás Szándckável szervezzük át 
a pártkiadványokat, a megyei lapstruktúrát. 

A csökkentett létszámú apparátus felépítését SágEét az alsóbb szinte- 
ken, másrészt a Központi Bizottság osztályainál bekövetkezett változások fi- 
gyelembevételével alakítjuk ki. Munkatársaink fő feladatát a testületek , ki- 
szolgálásában", a testületi tagok gyorsabb informálásában, a döntések jobb 
előkészítésében és végrehajtásuk hatékonyabb megszervezésében határozzuk 
meg. 

Az országos pártértekezlet óta eltelt hónapok során Nógrádban ís érdemi 
változások kezdődtek el, a párt nagy átalakulások időszakát éli át. Tudatában 
vagyunk azonban annak is, hogy a politikai szükségletekhez, a megoldandó 
feladatokhoz képest nem elégséges a mostani előrelépés üteme. Ezért kap- 
kodás nélkül, de fel kell gyorsítanunk a pártmunka megújításának folyama- 
tát, ami felfogásunk szerint nemcsak szervezeti, hanem lényegi, tartalmi kér- 
dés. Az átrendeződés igazi próbakövének azt tartjuk, hogy kialakulnak-e ha- 
tékonvan politizáló kommunista közösségek. 


Nagy Sándorné 


A PEST MEGYEI PÁRTBIZOTTSÁG 
TITKÁRA 


A megyei testületi munka nyilvánossága 


A Pest megyei pártbizottság a közelmúltban döntött a megyei szintű párt- 
munka nyilvánosságáról. Igaz, a társadalmi-politikai nyilvánosságnak ez csu- 
pán egy szelete, mégis fontos kérdésnek kell tekinteni. Egyrészt azért, mert 
a párton belüli nyilvánosság hatással van a politikai intézményrendszer egé- 
szére, és a megyei pártbizottság szemlélete és gyakorlata is kihat más szer- 
vezetek működésére. Másrészt minden pártszervnek és alapszervezetnek, ha 
valóban meg akar újulni, saját tapasztalatai alapján szükségképpen el kell 
jutnia ahhoz a felismeréshez, hogy politikai törekvéseinek, kezdeményezései- 
nek demokratikus megalapozására és kontrolljára feltétlenül szükség van. 
Éppen ezért a pártmunka nyilvánossága nem valamiféle , kipipálandó" napi- 
rend, hanem a párt korszerű működésének létformája, a demokratizmus. a 
bizalomerősítés, a szövetségi politika egyik eszköze és feltétele, egyben a 
közélet és a közerkölcs fontos szervező, szabályozó ereje. S erre nemcsak or- 
szágosan vagy megyei szinten van égető szükség. 

Az elmúlt hónapokban sok száz aktivistával, testületi taggal folytattunk 
eszmecserét. Mit mutatnak a tapasztalatok? Mindenekelőtt azt, hogy a párt- 
tagok igénylik a közvetlenebb kapcsolatot, a rendszeres párbeszédet. az ala- 
posabb tájékoztatást és a beavatást a döntések előkészítésébe. Ha a nyil- 
vánosság egyes kérdéseinek értelmezésében vannak is különbségek, eltérő 
megítélések, belső gátlások vagy rossz beidegződések, a döntő többség nyil- 
vánosságpárti. Mert a párttagság már nem visel el semmiféle kirekesztettsé- 
get a politika alakításából, szóvá tesz minden valós vagy vélt ellentmondást a 
felsőbb pártszervek tevékenységében. Még akkor is, ha saját tennivalóit te- 
kintve nemritkán bizonytalan, vagy a nyilvánosságfelfogásban még ott mun- 
kálnak a régi reflexek. i 

Úgy vélem, ezért is fogadták bizakodással mindazokat az elgondolásokat, 
amelyeket a megyei párttestületi munka nyilvánosságával összefüggésben 
megfogalmaztunk: a politikai tervezés demokratikusabbá tételét; a tájékoz- 
tató és információs munka rendszerességének biztosítását, színvonalának nö- 
velését; a megyei közvélemény-kutató bázis létrehozását; a pártbizottság ülé- 
seinek megnyitását a megye párttagsága előtt, és más konkrét feladatokat. 

Természetesen az egyetértő vélemények mellett véleménykülönbségek, 
sőt lényeges nézeteltérések is előfordultak: például, hogy ilyesfajta nyitásra 
talán még nem kellően érett a párttagság és főként a lakosság. Mások óvatos- 
ságra intettek azzal, hogy ma, amikor amúgy is sok a feszültség, erős a bi- 

zalmatlanság, 8 a korábbinál lényegesen több az érzelmi, indulati töltés a vé- 
leményekben, a nagyobb nyilvánosság csak árthat. Akadt, aki a nyilvános- 
sággal való foglalkozást pusztán divatnak, pótcselekvésnek minősítette, ami- 
vel a valóságos megújulás hiányát próbáljuk ellensúlyozni. Testületünk tagjai 
között is voltak, akik aggódva mérlegelték: , jót teszünk-e a párt tekintélyé- 
nek, ha így rkitárulkozunkk olyan időszakban, amikor közöttünk (a megyei 
pb tagjai között) is élesebbé váltak a viták, gyakoribbak az ütközések?" Vol- 
tak, akik az érvényben levő szervezeti szabályzatra és a korábbi évek köz- 
ponti állásfoglalásaira hivatkozva vitatták tervezett lépéseinket. De felbuk- 
kant olyan nézet is, amely a feltételektől, lehetőségektől teljesen elvonatkoz- 
tatva, illetve a párt belső nyilvánosságát és a kifelé irányuló tájékoztatást 
azonosnak tekintve azt szorgalmazta, hogy haladjunk sokkal gyorsabb tempó- 
ban, merészebben, mint ahogy tervezzük. 

. A tapasztalatok alapján úgy látjuk, hogy az előzetes konzultációk és 
viták kedvezőbb tudati hátteret teremtettek a további munkához. A tenni- 
valók gondolati tisztázását természetesen más tényezők is ösztönözték. Külső 
hatások éppúgy, mint a politikai vezető testületek kezdődő stílusváltása, de 
mindenekelőtt az, hogy elkezdődött azoknak a feladatoknak a végrehajtása, 
amelyeket a XIV. kongresszusig terjedő időszakra szabtunk magunknak. 
Azért hangsúlyozom ezt, mert a nyilvánosság a lehető legszorosabban ösz- 
szefügg a párt politikai és szervezeti megújulásával, csak akkor van értelme, 
funkciója, ha a párt fel tud nőni napjaink követelményeihez, és a pártnyil- 
vánosság ezt tükrözi, ezt segíti. 

Ezért meggyőződésem, hogy miközben a nyilvánosság maga is ösztönző és 
hajtóerő a további munkában, az érvényesüléshez szükséges feltételek olyan 
mértékben fognak igazán kialakulni, állandósulni nálunk is, amilyen mérték- 
ben korszerűsítjük döntési rendszerünket, munkastílusunkat, munkamódsze- 
reinket, amilyen gyorsan visszaszorul pártunkban a hivatali jelleg és erősöd- 
nek a mozgalmi vonások. Az adhat biztonságot a pártközvélemény előtt, és 
akkor számíthatunk a párttagság nagyobb figyelmére, ha korszerű alapokon 
kidolgozzuk testületünk és az apparátus feladat- és hatáskörét, elevenebbé 
tesszük kapcsolatainkat a pártszervezetekkel, kádermunkánk megalapozot- 
tabbá válik, testületileg is nagyító alá vesszük például a megyei közélet 
tisztaságát, vagy ha megreformáljuk a pártoktatást, megszervezzük a köz- 
vélemény-kutatást, vagyis ha teljesítjük a feladattervünkben megfogalma- 
zottakat. Ezzel együtt követelmény az is, hogy a megyei testületi munka nyil- 
vánosságával kapcsolatos állásfoglalás minden további ténykedésünk tartós, 
nélkülözhetetlen eleme, tényezője legyen. Hiszen Így teremthetjük meg az 
egyik legfontosabb intézményes garanciát és politikai feltételt ahhoz, hogy a 
megyei szintű pártmunka áttekinthetősége, értékelhetősége ne egyes politikai 
vezetők hangulatán, szemléletén vagy az apparátus hozzáállásán, jó szándékán 
múljék, hanem valamennyiünk számára kötelezettség legyen. 

A megyei párttestület által elfogadott alapelvek közül az egyik legfon- 
tosabb, hogy politikai munkánkkal összefüggésben a párttagok előtt nem 
lehetnek titkaink. Ez nem morális nekibuzdulás, hanem abból a felismerésből 
adódik, hogy végső fokon önmagunkat, a pártot gyengítjük, ha a párton be- 
lüli nyilvánosságot bármilyen módon korlátozzuk. Úgy vélem, a korábbi év- 
tizedek keserű tapasztalatai kudarcaink újragondolására, a tanulságok levo- 
nására intenek. Megelőzhettük volna a hibákat országosan és helyileg is (a 
nagymarosi vízi erőmű építésének elhatározásától az apajpusztai gazdaság 
vezetői válságáig), ha időben és nyíltabban politizálunk, illetve politizálnak 
az illetékesek. A társadalmi kontroll elkerülhetetlen. Ha nem saját korunk, 

akkor az utókor mond majd ítéletet felettünk. Tudatosan számolnunk kell 
ezzel. Természetesen adódhatnak olyan helyzetek, amikor a megyei párt- 
bizottságnak zárt ülést kell elrendelnie, vagy kénytelen visszatartani bizo- 
nyos információkat. Az ilyen intézkedések azonban csak kivételesek lehet- 
nek, amelyek a szabályt erősítik. S ezekben az esetekben is meg kell olda- 
nunk, hogy a döntés után a tagság részletes és tartalmas információt kapjon 
állásfoglalásunkról. A pártbizottság szükségesnek mondta ki a testületi Írá- 
sos anyagok minősítési gyakorlatának megváltoztatását. Elvétve sem szabad 
előfordulnia, hogy arra a testületi anyagra is a , Szigorúan bizalmas!" jelzés 
kerüljön, amelyre inkább — az egyik pártbizottsági tagunk találó kifejezésé- 
vel élve — azt kellene ráírni: mindenkihez, mindenkihez! 

A megyei párttestület annak a véleményének adott hangot, hogy a nyilvá- 
nosság ne csupán és ne is elsősorban a testületi ülésekre vonatkozzon, hanem 
hassa át a megyei szintű pártmunka egészét, a döntés-előkészítést éppúgy, 
mint magát a döntést, ezenkívül a végrehajtás megszervezését és ellenőrzését 
is. Vagyis a nyilvánosság a tagság beavatását jelentse, a pártszervezetek és a 
kommunisták mind teljesebb körű cselekvő részvételét a politika alakításában 
és megvalósításában. Elvnek és gyakorlatnak kell lennie, hogy sohase dönt- 
sünk az érintett közösség véleményének, szándékának, akaratának alapos is- 
merete nélkül! S ha döntéseink az egész párttagságra vonatkoznak, akkor me- 
gyei pártvitát kell szervezni. A következő időszakban — jövő év tavaszáig — 
három ilyen vitát tervezünk, amelyek témái: az alapszervezeti önállóság. a 
gazdaságban végzett pártmunka, illetve a különböző szintű pártszervek 
együttműködése, kapcsolatrendszerének fejlesztése. Az is szándéka a párt- 
bizottságnak, hogy a továbbiakban is részt kíván venni a központi testü- 
letek elé kerülő koncepciók, javaslatok kimunkálásában. Ezen a téren — 
úgy vélem — a központi vezető testületeknek komoly adósságaik vannak. 

Alapkérdésnek tekintjük azt is, hogy a párton belüli nyilvánosság mellett 
nagyobb figyelmet fordítsunk a közvélemény, a lakosság hiteles tájékoztatá- 
sára. Ennek jelentőségét növeli, hogy egyre önállóbb, markánsabb arculatot 
öltenek a különböző társadalmi szervek tevékenységük megújításában. Me- 
gyénkben is politikai realitás az alternatív szerveződések megjelenése, hiszen 
a Magyar Demokrata Fórum, a FIDESZ, a cserkészek és a környezetvédők 
helyi csoportjai jó néhány településen már létrejöttek. Számunkra tehát tény- 
legesen létkérdés, hogy a pártonkívüli közvélemény ismerje erőfeszítéseinket, 
értékelje, hogy szándékainkat, törekvéseinket a köz szolgálata, a politikai tisz- 
tesség vezérli, hiszen tömegbázis nélkül nem tudjuk feladatainkat megoldani. 

Ösztönöz bennünket és jó hátteret jelenthet, hogy a társadalmi nyilvános- 
ság iránti megnövekedett igényt is kifejezve a megyében is szaporodnak az 
öntevékeny kezdeményezések, a különféle egyesületek. A Pest Megyei Hírlap 
és a nyolcvanöt üzemi lap mellett egymás után jönnek létre a kommunikáció 
új orgánumai, például Szentendrén, Vácott, Dunakeszin, Százhalombattán, 
Szigetszentmiklóson, Budaörsön, Nagykőrösön és másutt. Az erre irányuló 
kezdeményezéseket messzemenően támogatjuk még akkor is, ha egyiküket- 
másikukat botladozó lépések kísérik, a helyi tájékoztatás kerekei olykor még 
, csikorognak", s az új vállalkozások sokszor magukon viselik a gyermekbe- 
tegség tüneteit. Minden lépés tanúsítja: a nyilvánosságot tanulni, gyakorol- 
ni kell, a nehézségek, a hibák, esetenként a nemkívánatos következmények 
ellenére azzal a meggyőződéssel, hogy enélkül nem haladhatunk előre. Ez a 
tudatos törekvés teheti a nyilvánosságot munkánk megújításának építőelemé- 
vé, hajtóerejévé, így válhat a pártdemokrácia érvényesülésének és a párton- 
kívüliekkel kialakított kölcsönös bizalom, a politikai szövetség erősítésének 
egyik legfontosabb eszközévé. 

Angyal Sándor 


A KELET.MAGYARORSZÁG C. SZABOLCS-SZATMÁR MEGYEI NAPILAP 
HELYETTES FŐSZERKESZTŐJE 


Alkalmazkodni a megváltozott helyzethez 


Szabolcs-Szatmár kommunistái többségének kezdeményezésére — a me- 
gyei pártbizottság szeptember 21-i határozatának megfelelően - 1988. 
december 3-án Nyíregyházán, a Bánki Donát Ipari Szakközépiskola tor- 
nacsarnokában megtartották a megyei pártértekezletet. Harmincegyezer 
kommunista képviseletében a megválasztott 323 küldöttből 319-en jelen- 
tek meg, hogy számvetést készítsenek a megye helyzetéről és a párt 
szerepéről. A meghívottak között volt és a vitában felszólalt Berecz Jó- 
nos, a Politikai Bizottság tagja, a Központi Bizottság titkára is. 


Rendkívüli esemény volt ez a megyei pártértekezlet, de rendkívüliek a kö- 
rülmények is, amelyek az értekezlet megtartását sürgették. Az ország állapo- 
ta közismerten súlyos, ám ezen belül Szabolcs-Szatmár helyzete még annál 
is nehezebb. A sokat emlegetett történelmi hátrány nemhogy csökkenne, ha- 
nem mára már a minden elképzelést felülmúló erőfeszítés ellenére ís nőt- 
tön-nő. Ahol olyan fenyegető tényekkel kell szembenézni, hogy a 127 mező- 
gazdasági nagyüzem 87 százaléka gyenge adottságú, s csaknem 30 olyan kö- 
zepes gazdaság található, amely néhány éven belül feléli a vagyonát és szin- 
te önmagától megszűnik, ott nagyobb súlya van minden szónak, amikor az 
életviszonyok romlásáról beszélünk. De Szabolcsban eddig is kiélezettebben 
jelentkeztek — és a jövőben még drasztikusabbak lesznek — a lakosság fog- 
lalkoztatásának gondjai. Az országnak ebben a részében csaknem hatszáz- 
ezer ember él, s a lakosság egyre számottevőbb hányadának hiányzik az 
alapvető szociális biztonsága. Ezrek élnek a létminimum határa alatt a me- 
gyén belüli halmozottan hátrányos helyzetű térségekben, ahol a feszültséget 
csak növeli, hogy még kilátás sincs a társadalmi esélyegyenlőség megterem- 
tésére. 


Mindezek a feszültségek markánsan, helyenként túlfűtött szenvedéllyel tör- 
tek elő a megyei pártértekezleten, amelynek írásos dokumentuma és szóbe- 
li kiegészítője sem igyekezett szépíteni a helyzetet. A megye közvéleménye — 
beleértve a párttagságot is — helyzete romlásával arányosan egyre türelmet- 
lenebb lett, az országtól eddig kapott segítséget is csak jelzésértékűnek tart- 
ja, ami távolról sem elég az elmozduláshoz, a felzárkózáshoz. 

Nyolcvanan jelentkeztek véleménynyilvánításra, közülük huszonnégy kül- 

dött kapott lehetőséget, hogy a pártértekezlet színe előtt szóban mondja el 
véleményét. Azok a küldöttek, akik nem kaptak szót, szinte valamennyien 
írásban eljuttatták kritikájukat, véleményüket, javaslatukat a szerkesztő- 
bizottságnak. 

Nem rejtették véka alá a küldöttek, hogy elégedetlenek a megyei veze- 
tőkkel, amiért hosszú ideje túlságosan megértőek a kormány mindenkori ál- 
láspontja iránt, s amiért az úgynevezett , normativitás" változatlan érvénye- 
sítése révén a szegény megye a nehezülő körülmények között még szegényeb- 
bé válik. Voltak szélsőségesen fogalmazók, akik például a központi támoga- 
tás millióit , koldusfillérnek" nevezték. De akadtak józanabbul ítélkezők is, 
hangoztatván, hogy bár Szabolcsban még mindig indokolt az extenzív fej- 
lesztés — amely elsősorban munkahelyteremtésre irányul —, de napjainkban 
a nemzetközi munkamegosztást és az ország helyzetét figyelembe véve, a csu- 
pán ilyen jellegű fejlesztést a piac már nem fogadhatja el, nem méltányol- 
hatja. Tehát a nagy dilemma: úgy teremteni munkaalkalmat, hogy az egy- 
idejűleg országos és nemzetközi mércével is hatékony legyen. 

Ilyen tények ismeretében elemezte több felszólaló azoknak a helyzetét, 
akik az ingázásból mostanában egyre többen véglegesen , hazatérnek" Sza- 
bolcsba. Volt, aki ezt pontosította: akiket elsőként küldenek haza, ha lét- 
számot kell csökkenteni valahol az ország más részén. Ezek az emberek 
most a szülőföld felé fordulnak kétségbeesésükben, innen várnak támaszt 
vagy legalábbis átmeneti segítséget — s ez újabb helyi tehertétel, ami a 
jövőben várhatóan csak fokozódik. 

A már említett társadalmi gondok körül folyt a vita, s bár végletes vé- 
. lemények is elhangzottak, a felszólalások többségét felelősségérzet hatotta át. 
Így volt ez, amikor a gazdasági, a szociális gondokon túl a pártéletet illet- 
ték kemény kritikával. Miként az országban, Szabolcs-Szatmár megyében is 
pontosan kimutatható, hogy a hetvenes években elkényelmesedett a párt, hát- 
térbe szorultak a mozgalmi módszerek, s a káderpolitikában az , elnézések", a 
halogatás lett a gyakorlat. Többek között ezért, valamint a pártélet demok- 
ratizmusának hiánya miatt az volt a látszat, mintha a párt mindenható és 
csalhatatlan lenne. A bizalomvesztést továbbá az is előidézte — hangoztatta 
több vitázó —, hogy sablonossá vált a pártélet, a vezetők és a vezetettek kö- 
zött itt ís szembetűnő űr keletkezett. i 

Természetesen minden kérdést nem érinthettek a vita résztvevői, de Így 
is észrevehető volt az a fő vonulat, amely a jobbítás szándékával ostorozott. 
Ez csendült ki annak a szavaiból, aki az irányítás következetlenségét, a féj- 
megoldásokat, az irritáló kivételezést tette szóvá a gazdálkodásban. Erre 
utalt, aki azt tárta a nyilvánosság elé, hogy a gyáregységek még mindig 
diszkriminációs helyzetben vannak, s aki az értelmiség jobb megbecsülését 
sürgetve azt hangsúlyozta, hogy az oktatás nem költség, hanem befektetés a 
jövőért. Mások felkészültebb vezetőket sürgettek, olyanokat, akik távlatban 
képesek gondolkodni. De megszívlelendő javaslattal állt elő az ís, aki sürget- 
te: a jövőben jobban kell építeni a meglevő iparra. A működő tőkét ezek- 
hez kell eljuttatni, s talán így lehetségessé válik a jövedelmező termelés, a 
foglalkoztatási nehézségek enyhítése. 

A kommunistákat éveken át leszoktatták az önálló gondolkodásról — 
hangoztatták többen ís, s most, amikor talpukra kellene állni, önállóan dol- 
gozni, akkor az alapszervezetek tétovák, erőtlenek. Ez számtalan veszélyt 
rejthet magában, a munkahelyen belüli megfelelő politikai jelenlét hiányától 
kezdve egészen odáig, hogy a kommunista közösségek csatát veszthetnek a 
lakóterületen a más szerveződésekkel szemben. Mert — s ezt ís többen alá- 

húzták a vitában — meg kell tanulnunk újra az élénk, vitázó pártéletet. 
Nem elég szemléletet váltani, hanem a gazdasági gyakorlat mellett a poli- 
tikai gyakorlatot is át kell alakítani. 

Az új politikai helyzet új hangsúlyokat, új megoldásokat követel. Ezért 
mondta ki a pártértekezlet: az új megyei pártbizottság megítélésének egyik 
legfőbb mércéje az lesz, miként segíti az alapszervezetek kommunistáit alkal- 
mazkodni a megváltozott helyzethez a gazdaság, illetve a politika plurális kö- 
rülményei között. 


A felgyülemlett feszültségek okozta elégedetlenség, zaklatottság különösen 
érződött a személyi kérdések eldöntésénél. Kitapintható volt mind a két vég- 
let: az a szemlélet, amely a valóban elért eredményekkel akarta eltakarni 
a meglevő bajokat, s az a vélekedés is, amely viszont mindent tagad, amit 
eddig elértünk. Ennek olyan megnyilvánulási tűnetei voltak, mint az idejét 
múlt retorikával szóló küldött kitapsolása, vagy pedig a mindent elvetni aka- 
ró — s ezért törvényszerűen végletes — vélemény feltűnő, nyíltszíni helyes- 
lése. Az egyre feszültebbé váló érdekek megütköztek: a sértettek próbálták 
kétségbe vonni a jelölőbizottság objektivitását, olykor már-már a személyes- 
kedés jeleit is felfedezhettük. Mindez igazolása volt annak, ami országosan 
sem ismeretlen: még csak tanuljuk a szocialista demokráciát, vitakultúránk 
rengeteg kívánnivalót hagy maga után. Mutatta persze azt is: nehéz dolog 
önmagunkon átengedni a megújulás folyamatát — s ennek a vajúdásnak van- 
nak és lesznek áldozatai is. De az értekezlet azt is jelezte, hogy egyre töb- 
ben vannak, akik tisztességes szándékkal indulnak a politikai küzdelemben, 
felkínálják eddig mellőzött képességüket a kibontakozásért, bár jól tudják, 
hogy nagy a kockázat, s számot kell vetniük a kudarc lehetőségével is. 

Akárcsak a májusi országos értekezleten, a decemberi Szabolcs-Szatmár 
megyei pártértekezleten is földcsuszamlásszerűnek nevezték többen a sze- 
mélyi változásokat, hiszen valamennyi titkári posztra új ember került, s a 
régi megyei pártbizottságnak több mint a kétharmada kicserélődött. 

A 319 küldött több kiegészítő javaslat, visszalépés és új jelölés után meg- 
választotta a 67 tagú megyei pártbizottságot, amelynek 47 tagja újonnan ke- 
rült e tisztségbe. Minden esetben többes jelöléssel választották meg a tiszt- 
ségviselőket. A megyei pártbizottság új első titkára Gyuricsku Kálmán lett, 
aki korábban gazdaságpolitikai titkár volt. Titkárrá minden posztra új ve- 
zetőt választottak meg: Gazda Lászlót, Kiss Gábort és Szabó Istvánt. 

Hiba volna azt állítani, hogy ez a választás minden részletében valamiféle 
, történelmi igazságtevés" lenne, hiszen tiszteletre méltó kommunisták is vesz- 
tesek lettek. Egészében a megyei pártértekezlet mégiscsak azoknak adott bi- 
zalmat, akiket képesnek tart arra, hogy a megújulás élére álljanak. Megfiata- 
lodott a pártbizottság, s lényegesen fiatalabbak a tisztségviselők, közöttük 
többen magas fokú felkészültséggel rendelkeznek. A megye kommunistáinak 
küldöttei ezt is garanciának látják a fordulathoz. 

Nagy Jenő 


A FEJÉR MEGVEI PÁRTBIZOTTSÁG 
NYUGALMAZOTT TITKÁRA 


A politikai munka sokoldalúsága 


Az országos pártértekezlet óta eltelt hónapokban a Fejér megyei pártbi- 
zottság egyik legfontosabb teendője az alapszervezeti pártmunka megúju- 
lásának elősegítése volt. A deklarált önállóság megyénkben is amolyan 
ségi csoda" hatását keltette, ami szép is, tetszetős is, csak éppen nem tud 
mit kezdeni vele az olyan közösség, amelyet egy korszakon át rászorítot- 
tak, hogy az legyen számára fontos, amit fentről annak ítélnek. Nem cso- 
dálkoztunk tehát, hogy az ,égi csoda" igen rövid idő alatt gyanússá vált: 
önállóság? Nem arról van-e szó, hogy most az elrontott döntésekért ben- 
nünket, az első vonalban küzdőket tesznek felelőssé — kérdezték. — Ha 
innen fúj a szél, nem kérünk az önállóságból — tették hozzá sokan. 

Sikerült elfogadtatni, hogy a szél persze nem innen fúj. Október vé- 
gén a Fejér megyei pártbizottság kommunista fórumot hívott egybe, a 
testület 823 alapszervezet egy-egy küldöttével ült , közös asztalhoz" (egy 
sportcsarnokban). A vitaindító ugyan még nem igazi vitát, de ezernyi ér- 
zést, kétséget, kérést váltott ki. Az első eredmény azonban nagyon is ké- 
zenfekvő. Alapvető egyetértés volt abban, hogy ezt a formát tekintsük a 
megyei pártbizottság évente rendszeresen ismétlődő intézményének. Együtt 
fogalmaztuk meg, hogy ennek célja a közvetlen és rendszeres kapcsolat 
az alapszervezetekkel, ahol véleményezik a városi, a megyei testületek mun- 
káját, s ha szükségét érzik: eligazítást kérhetnek — és adhatnak — a fel- 
adatok, az eszközök, a módszerek tekintetében. Sikerült tehát egyfajta erős 
hidat építenünk közösen, amely ugyanúgy vezet az alapszervezetekhez, mint 
onnan vissza a testületekhez, s ezáltal sikerült oldanunk a kölcsönös magá- 
rahagyatottság érzésén. 

Jól tudjuk: a gyanakvás oldására azonban még nagyon nagy szükség 
van. Pártalapszervezeteink, éppúgy mint másutt az országban, nem értet- 
ték (nem is érthették) a lakóterületi pártmunka erősítésének politikai meg- 
oldását. Szükségességét senki nem vitatta, lehetséges módját viszont annál 
többen félreértették. , Mi van? Kivonul a párt az üzemekből?" — hallottuk. 
Politikai egységre kell jutnunk. De hogyan? Olyan megoldást kellett ke- 
resnünk, amely a vélt , kivonulást" egyértelműen cáfolja, miközben megfo- 
galmazza az új jelenlétét, de a lakóterületi pártmunka hatékony erősítését 
is garantálja. A decemberben összehívott megyei pártértekezlet előkészíté- 
se során tehát ennek tisztázása elengedhetetlenné vált. Az értekezlet 22 té- 
Zzise (amelyet a Fejer Megyei Hírlapban és a Dunaújvárosi Hírlapban ösz- 

szesen 88 ezer példányban hoztunk nyilvánosságra vitaanyagként) tartal- 
mazta mind az üzemi, mind a lakóterületi pártmunka megújításának eshe- 
tőségeit. A megközelítésben a megyei pártbizottság természetesen mesz- 
szemenően figyelembe vette a pártszervezetek javaslatait és alapvető érde- 
keit. Az üzemi pártalapszervezetek nagy megelégedésére közös politikai 
platformra jutottak abban, hogy a pártszervezetek hagyják el a sematikus 
vezetői beszámoltatásokat, a gazdasági tervek megtárgyalását, a termelési 
felelősök megbízatását, minden , vezetői" tisztség párthatáskörben tartá- 
sát stb., mert ezek túlhaladott, nem hatékony politikai elemek. Ma viszont 
az üzemi pártszervezetnek fontos feladata, hogy közreműködjön a vállalati 
stratégia kialakításában, támogassa a vállalaton belüli, többnyire túl bo- 
nyolult szervezeti felépítés egyszerűsítését, s nem utolsósorban, hogy a párt 
tagjai segítsék a szakszervezetek munkáját. A vállalat hatékony működése 
legyen az a politikai cél, amelyet valóban alulról építkezve, a dolgozók 
érdekeit védelmezve elősegíthetnek az üzemi pártszervezetek. 

A lakóterületi pártmunka megújítása kissé bonyolultabb, főként a vá- 
rosokban. Kialakultak azok a szervezetek, amelyeket a köznyelv csak , nyug- 
díjas pártszervezeteknek" nevez, bennük idős, beteg elvtársakkal. Ezeket a 
szervezeteket megdöbbentette a rohamosan változó politikai környezet, a fel- 
adatok és az erők közötti kiáltó különbség. Ugyanakkor az alternatív szer- 
vezetek első fellépései is éppen a lakóterületekre és néhány intézményre kor- 
látozódtak, s főként értelmiségi és ifjúsági csoportok jelennek meg e sajátos 
politikai küzdőtéren. A megyei pártbizottság javaslata a párton belül szinte 
bombaként hatott: menjenek a lakókörzetek erősítésére a párt- és a tanácsi 
apparátusi pártalapszervezetek kommunistái, az igazságügyi, az egészségügyi, 
a pedagógus, a pénzintézeti, a kereskedelmi-szolgáltató pártszervezetek tagjai 
— vagyis akik hivatásuknál fogva amúgy is szoros kapcsolatban állnak a la- 
kossággal. Jelenlétük a lakókörzeti pártmunkában nyomban egy intellektuális 
túlsúlyt hoz létre, megteremti a partnerség, a politikai párbeszéd garanciáit. 

Az átigazolások máris megkezdődtek. Egy bizonyos: ezzel a módszerrel 
több ezer felkészült, értelmes párttagot lehet felszabadítani a ,. hivatali sze- 
mérmesség" munkahelyi béklyói alól, s tudásukat közvetlenül a közösség ja- 
vára fordíthatják. Megható, ahogyan ezt a gondolatot és az első átjelentke- 
zőket az ügyet jól értő, a helyzetet jól felmérő idősebb párttagok fogadják, 
Érdekes jel, hogy a dolgok ilyetén alakulására még a termelő üzemekből is 
megjelentek a lakóterületi pártszervezeteknél az , első fecskék", pedig so- 
raikat ebben az első menetben, korábbi tiltakozásuk hatására, " nem volt 
szándékunkban megbontani. 

Most, amikor az alapszervezetek valóban a politikai megújulás sodrá- 
sában vannak, hozzá kell szoknunk, hogy még a legkézenfekvőbb elgondolá- 
sok megvalósulása nyomán is felizzik a hangulat. Így vagyunk napjainkban 
a delegálás intézményével. Mind a dunaújvárosi, mind a székesfehérvári vá- 
rosi pártbizottság, valamint a megyei pártbizottság is úgy döntött, hogy a 
városi, illetve a megyei pártértekezletek túlnyomó többségben (négyötödös 
arányban) delegált testületi tagokból építsék fel az új pártbizottságokat, a 
pártértekezletek tulajdonképpen csak első titkárt, titkárokat és fegyelmi bi- 
zottsági elnököt válasszanak. Az alulról építkezés — bár várták és követel- 
ték — valósággal megrázta a pártszervezeteket. A sokszor bírált statisztikai 
szemlélet most éppen ezen a területen erősödött fel. , Mi az, hogy a legal- 
kalmasabbat küldjük? És lesz-e munkás? Lesz-e pedagógus? Lesz-e nyugdí- 
jas...?" , És azt kell-e képviselnie, amit mi akarunk? Vagy a felsőbb ál- 
láspontot?" 

Újabb viharzónához érkeztek tehát az alapszervezetek, pedig milyen egy- 
szerűnek, természetesenek tűnt ez a delegálási ügy. Igen, egyszer minden kis- 
közösségnek ki kell járnia a pártdemokrácia iskoláját, végigjárnia a megúju- 
lás nehéz útját. 

A pártalapszervezetek kapunyitása, a saját nyilvánosságuk megteremté- 
sének első tapasztalatai ugyanezt a nehéz utat jelzik. Az utóbbi évtizedek 
politikai környezetében pártszervezeteink magukra erőltettek egyfajta ,ílle- 
galitást". Régről hoztuk a mozgalomból. amikor még a bizalmatlanság ma- 
gát a túlélést jelenthette. Az idők változtak, a bizalmatlanság mégis megkö- 
vesedett. Már régen nem voltak titkaink, már régen megszűnt a mozgalmi 
közösség fenyegetettsége, a megszokás mégis zárva tartotta az ajtókat. A tag- 
gyűléseket is a titokzatosság légköre lengte körül. Odabent meg sokszor for- 
maságokra, külsőségekre fecséreltük erőinket. Most, amikor természetszerűen 
is szükségszerűen kitárjuk az ajtót, meg kell értetnünk az alapszervezetekkel 
is: gazdagabbak leszünk a ,kívülrekedtek" felismerésével, hogy ,oda- 
bent" is megoldást kereső, küszködő társak vannak, akik korunknak ugyan- 
azokat a terheit ugyanúgy viselik. Kölcsönös bizalom nélkül pedig nincs 
megoldás. Hogy miről beszéljünk a taggyűléseken, , fentről"  kevés- 
bé, , oldalról" szerencsére már annál inkább mondják. Mégpedig nagyon fon- 
tosakat. Legyenek közös dolgaink a pártonkívüliekkel. Nincs jogunk veszni 
hagyni egyetlen jó gondolatot sem. Felismerik azt is, hogy a taggyűlés lehet 
közös fórum, ahol az üzem jövője, a település sorsa, az együtt élő, dolgozó 
emberek igényei fogalmazódnak meg. A pártalapszervezetek zömében pél- 
dául csak most teszik meg az első, de még bátortalan lépéseket a városszé- 
pítő, környezetvédő, helységtörténet-kutató csoportok felé. A világra cso- 
dálkozó, abban eligazodni akaró fiatalok felé. A gondjaikkal küszködő nagy- 
családosok felé. A megaláztatástól félő cigánycsoportok felé. A kapunyitás 
pokolian nehéz művelet. Kölcsönös bizalom, tapintat kell ahhoz is, hogy em- 
beribb, kulturáltabb legyen körülöttünk a világ. A gyakorlatban tanuljuk, 
hogy a pártalapszervezetre is érvényes, ami a pártra igaz: nem uralkodni, 
szolgálni akar. 

A köz javát kell szolgálnunk. Közös asztalhoz ülni azokkal, akikkel közös 
dolgaink vannak. Párttagok a pártonkívüliekkel. És együtt keresni a lehető- 
ségeket, megoldásokat. Megteremteni a pártszervezet nyilvánosságát. Magam 
is több taggyűlésen vettem részt, ahol a politikai nyilvánosságról beszéltünk. 
Azt hittük — mondta valaki —, csak a szennyes kiteregetéséről van szó. 
Abból elegünk van. De ez Így szép." 

Nem osztom azok kétségeit, akik azt mondják, semml sem történt az 
alapszervezetekben az országos pártértekezlet óta. Sok minden történt és 
történik. Az igaz, hogy a megújulás fájdalmaival. De párttagságunk nagy 
többsége érett és méltó a megújulásra, alapszervezeteink fogadókészek az ön- 
állóságra. 

Radnai György 


A KOZPONTI BIZOTTSÁG MUNKATÁRSA 


Gazdasági realitás és szociálpolitika 


Noha folyamatosan nő a teljesítmények iránti követelmények hangoztatása, 
a magyar gazdaságnak a világpiac értékszintje alatti teljesítőképessége a 
nyolcvanas években alig változott. A lakosság jövedelme és fogyasztása vi- 
szont ehhez a teljesítőképességhez viszonyítva aránylag magas és erőtelje- 
sen polarizálódik. Az egyik oldalon (sokszor indokolatlan társadalmi inge- 
rültséget is kiváltva) kialakulnak a vállalkozói tevékenységekből, a piaci 
hiányokat felismerő és azt pótló termelésből adódó nagyobb jövedelmek. A 
másik , végleten" ugyanakkor — a szándékainkkal és céljainkkal távolról 
sem összeegyeztethetően — nem a gyengén produkálók élnek, hanem — szo- 
ciális rendszerünk gyengeségéből, ellentmondásaiból, szervezeti és finanszíro- 
zási korlátaiból adódan — a sokgyermekes családok, az idős korúak nagy 
hányada, a pályakezdő fiatalok — vagyis az objektív helyzetükből adódóan 
többet teljesíteni nem tudók jelentős rétege. Elkezdődött tehát a jövedelem- 
differenciálódás —, de sajnos, nemkívánatos ellentmondásokkal is terhelten. 
Eközben továbbra is alig nő a teljesítmény, számos területen pedig erősödnek 
a szociális problémák. 

A negatív hatásokat társadalmunk humán elkötelezettségéből adódóan 
igyekezett központi, állami forrásokból ellentételezni. Napjainkra azonban 
történelmi adottságokból és gazdasági fejlettségünkből adódóan a , gazdag 
állam" — , szegény ember" összekapcsolódó fogalompárja nem állja meg a 
helyét a valóságban. Az állami költségvetés ugyanis tartósan jövedelemhiány- 
nyal küszködik: kiderült, hogy az állam sem tud tartósan több jövedelemmel 
gazdálkodni, mint az állampolgárai. Az állami bevételek növelése már kor- 
látokba ütközik, ezért újra kell gondolni a kiadási oldalt is. 

Felül kell vizsgálnunk társadalompolitikai rendszerünk alappilléreit. Pusz- 
tán szociálpolitikai intézkedésekkel a közeljövőben — s ezt nyíltan be kell 
vallanunk — még rendkívüli erőfeszítések vállalásával sem tudjuk maradék- 
talanul kivédeni az összes keletkező feszültséget. 

A kérdés valójában úgy szól: az ország, a társadalom jövedelemhiányát 
továbbra is , szétterítjük", vagyis a lakosság széles rétegeire terheljük (és 
így az egyént nyilván kisebb mértékben érinti), avagy a keletkezés, a kiala- 
kulás helyénél koncentráljuk. Az első esetben — lényegében véve ezt az 
utat járjuk tizenöt éve — az, aki fejlődni képes, nem tud majd fejlődni, a 
rosszul reagáló viszont továbbra is felszínen marad. Az utóbbi esetben a 
piaci követelmények szerint jól teljesítő jövedelemhez jut, fejlődik, viszont 

vélhetően nemcsak azok a rétegek kerülnek krízishelyzetbe, akiket a piac 
leértékel, hanem a szociálisan hátránvban levők is. Mindkét válasznak meg- 
vannak az előnyei és a hátrányai, amit vállalni kell. Mégis: mit lehet rövid 
távon tenni? 


Az előttünk levő egy-két évnek megvannak a súlyos korlátai. A stabilizáció 
és kibontakozás gazdasági feltételeinek egyik alappillére az állami költségve- 
tés egyensúlyának javítása. A társadalmi elfogadtatás szüksége viszont meg- 
követeli a szociális garanciarendszer erősítését. (Szándékosan nem használom 
a , szociális védőháló" fogalmat, mert ez ma már sajnos teljesen illuzórikus- 
nak tűnik.) Már a kívánatos gazdaságpolitikai váltás indulásától kezdve dön- 
tő kérdéssé válik a létbiztonság, a társadalmi biztonság (ez nem egyenlő a 
jövedelembiztonsággal) garanciáinak társadalmilag és gazdaságilag egyaránt 
elfogadható meghatározása, körülírása. Így a költségvetési reform irányelvei- 
nek meghatározásakor kikerülhetetlenül korlátnak kell tekinteni — éppen a 
reform folyamatos, következetes és társadalmilag ellenőrizhető megvalósulása 
érdekében — a társadalmi-szociális garanciákat. Ezért elfogadhatatlan az ál- 
lami költségvetés kiadásainak globális. differenciálatlan mérséklési követel- 
ménye. Ebből adódóan a társadalmi közkiadások, a klasszikus állami költség- 
vetési feladatok alakulására vonatkozóan nemcsak egy felső korlátot kell 
meghatározni (vagyis hogy mennyi jövedelemcentralizációt ,.bír" el a ma- 
gyar gazdaság), hanem egy minimális kötelezettséget is, azazhogy amennyi 
jövedelemcentralizációt , kell" a magyar gazdaságnak biztosítania. Csak így 
oldható fel a gazdasági stabilitás megteremtésének és a szociális garanciák 
erősítésének ellentmondása. Természetesen a növekvő gazdasági lehetőségek 
mellett, amikor belföldön több elosztható jövedelem képződik, könnyebben 
lehetne megoldani a problémákat. De nincs időnk erre várni, a történelem 
során nem lehet pár perc szünetet kérni, az idő könyörtelen. Ezért nekünk 
azzal kell ésszerűen gazdálkodnunk, amink van. Ha egyelőre nincs többletjö- 
vedelem, akkor a meglevő források, lehetőségek átrendezésével kell a cé- 
lok megoldásához a jövedelmet biztosítani. Ez sokkal nehezebb feladat, de 
kényszerűségből vállalnunk kell. 

Melyek lehetnének az átrendezésből eredő források? i 

Az egyik törekvés, hogy az állami költségvetés mentesüljön olyan funk- 
cióktól, amelyek más módon is teljesíthetők. Konkrét példa erre a társada- 
lombiztosítási rendszer korszerűsítése. Ennek az egyik kulcskérdését az álla- 
mi költségvetéstől az igazgatási egyeztetéseken át két oldalról közelítették 
meg. Egyrészről megfogalmazódott a társadalombiztosítási garanciák követel- 
ménye (nyugdíjat, családi pótlékot stb. fizetni kell minden körülmények kö- 
zött). Másrészről a pénzügyi kormányzat az állami költségvetés tehermente- 
sítésének. a kiadási determinizmus mérséklésének igényével lépett fel. E ket- 
tős megközelítés ütközési pontja az, hogy a társadalombiztosítás a jövőben 
rendelkezzen viszonylag stabil forrásokkal, s a nem tervezhető kiadásai el- 
lentételezésére kockázati tartalékkal, a későbbiekben kockázati alappal is. 
. — Véleményem szerint az 1989. évi technikai önállósodás akkor valósítható 
meg, ha mindenki számára elfogadható feltételek mellett lehet létrehozni a 
kockázati tartalékot. Az állami költségvetés hosszabb távú érdekeit is az szol- 
gálná, ha a kockázati tartalék nagysága, a pótlása tényleges garanciát jelen- 
tene az önállóbb gazdálkodáshoz. Ennek nem mondana ellent az, ha a tár- 
sadalombiztosítás és az állami költségvetés közti osztozkodási arány az in- 
duláskor az előbbi javára kismértékben elmozdulna. 

Minden értékelés, elemzés tehát abba az irányba mutat, hogy a szociál- 
politika lehetőségei önmagukban, a szélesebb elosztáspolitikai összefüggések- 
ből kiragadva nem értelmezhetők. Arra van szükség, hogy reális számbavé- 
tel és áttekintés alapján körvonalazzuk az ár—bér—juttatás—adó—költség- 
vetés elosztáspolitikai fejlesztési koncepcióját. Enélkül ugyanis csak egymást 
kölcsönösen erősítő feszültségeket, illetve kölcsönösen hatástalanító intézke- 
déseket lehet hozni. 


A vizsgálatok során érdemleges elosztáspolitikai kérdés lehet, hogy van-e 
mód a fogyasztási (jövedelmi) körön belüli érdemi átcsoportosításra. Ennek 
keretében megítélésem szerint a következő összefüggéseket kellene feltárni : 


Milyen legyen a munkajövedelmek és a társadalmi jövedelmek viszo- 
nya, aránya? A ma jellemző 62—38-as megoszlás jogos viták tárgya. Egyes 
vélemények szerint a társadalmi jövedelmek mai aránya nagymértékben kor- 
látozza az ösztönzés anyagi feltételeit, de egyidejűleg aránytalanul nagy és 
költséges szociális funkciók felvállalását is kikényszeríti. Mások szerint a Szo- 
ciális helyzet ennek ellenére máris oly mértékben differenciált, hogy a 1a- 
kosságnak mintegy hat százaléka él a létminimum alatti jövedelmi szinten. 
Emellett nagy és részben kielégítetlen a társadalmi segítségre szorulók száma, 
illetve igénye, ami viszont további szociális ellátásbővülést kívánna. További 
elemzést igényel annak megválaszolása: igaz-e, hogy érdemi jövedelmeket 
egyik terület terhére sem lehet átcsoportosítani, mert általános bérszínvonal 
vagy abszolút bértömegcsökkenés nem javasolható. Ha ez a foglalkoztatási 
problémák miatt mégis bekövetkezne, az Így felszabadult eszközöket elsősor- 
ban a foglalkoztatási feltételek javítására kellene fordítani. A társadalmi jö- 
vedelmek pedig az idős korúak és a betegellátás jövedelmei miatt nem csök- 
kenhetnek (inkább növelésük lenne időszerű), és a bérbe sem építhetők be. 


Megfontolandó a vásárolt és az ingyenes fogyasztás (az ennek megfelelő 
jövedelmek) arányának kérdése is. Az ingyenes vagy kedvezménnyel nyújtott 
szolgáltatások — amelyeknek túlnyomó többsége az ún. természetbeni jutta- 
tás — társadalmi preferenciákat testesítenek meg. Céljuk, hogy igénybevéte- 
lük az egyén számára ne legyen jövedelemfüggő, ellenkező esetben ugyanis 
nemkívánatos méretű társadalmi kontraszelekció valósulna meg a lakosság 
oktatási és egészségügyi ellátásában. Ezért vélhetően e körben az alapellátást 
(tehát a közoktatást — ideértve a középfokú oktatást is —, valamint a gyó- 
gyító-megelőző egészségügyi ellátást) az egyén számára a jövőben is ingye- 
nesen kell nyújtani. De milyen legyen a többi területen? Az egyéb ingyenes 
vagy kedvezményes ellátások igénybevételén keresztül nyújtott lakossági tá- 
mogatások beépítése a bérbe elvileg megtörténhet (főként a gyermekintézmé- 
nyek, a kultúra, a sportintézmények, az utazási kedvezmények területén, ide 
sorolva a vállalati szociálpolitikán keresztül megvalósuló támogatásokat is). 


A jövedelemfelhasználáson belül fogalmazódott meg az a kérdés, hogy a 
jövedelmek a folyó fogyasztás növekedését, vagy az infrastrukturális fej- 
lesztést-fenntartást finanszírozzák-e növekvő mértékben. A gyors átrende- 
ződés társadalmi méretekben valószínűleg nem járható út (a jelentős sza- 
badrendelkezésű jövedelmekkel bíró rétegek mellett nagy a teherátrendezés 
vállalására alkalmatlan csoportok száma). Hosszabb időtávlatban azonban ez 
a módszer a kibontakozás egyik hordozójává válhat. 


Az elmondottakból az a következtetés adódik, hogy a mai makroszintű 
erőforrások nagyarányú átrendezésének előnyei nem egyértelműek. Ezzel a 
mozgástérbővítési lehetőséggel az elosztási reform a következő években csak 
kemény korlátokkal, de feltétlenül végiggondolandó variációként számolhat. 


20 


Annyi mégis megállapítható összefoglalóan, hogy az elosztási reform a vál- 
toztatásokhoz szükséges forrásokat alapvetően a jövőben képződő tényleges 
vagy nominális többletekből, valamint belső átrendezésekből nyerheti. Eb- 
ből az is következik, hogy az ilyen gazdasági alapra építhető reform csak 
hosszabb időszak alatt valósítható meg. Ezért az elosztási reform az új adó- 
és árrendszer bevezetésétől eltérően nem azonnali és nagy horderejű vál- 
toztatásokra készülhet fel. Egyes területeken persze ilyen megoldások ís le- 
hetségesek (például a nyugdíjrendszerben). De a realitás az, hogy a reform 
csak fokozatos lehet, s megvalósítása feltételezhetően a kilencvenes évek kö- 
. zepéig-végéig is eltarthat. 

Az elosztáspolitika átfogó reformja feltételezi annak logikai újragondo- 
lását, hogy a társadalom működtetésében, a lakosság körülményeinek ala- 
kításában mi lehet a szerepe az államnak (központi és helyi szerveinek, in- 
tézményeinek, ideértve a központi költségvetést is), a gazdálkodó szerveze- 
teknek és a lakosságnak. A munkamegosztás módosítása annak tisztázását is 
igényeli, hogy az állam a társadalmi tőke működtetési hasznából mit, milyen 
céllal von el, és ehhez milyen garanciákat párosít, ennek keretében milyen 
mértékű és irányultságú újraelosztásra vállalkozik. 

Nem hagyható figyelmen kívül, hogy amilyen könnyen kialakult, kiala- 
kulhat a túlelosztás, olyan nehezen és fájdalmasan érhető el az egyensúly 
helyreállítása. Közismerten nagy terhet jelentenek az eladósodásból származó 
pénzügyi kötelezettségek. Az is realitás azonban, hogy a gazdasági tovább- 
lépéshez olyan többletforrásokra lesz szükség, amelyek korlátozzák a lakossági 
fogyasztást. Így a gazdasági reálfolyamat és az elosztási szféra közötti kap- 
csolatrendszer összhangjának megteremtése jelentős társadalmi áldozatokkal, 
a mindennapi élet nehézségeivel, feszültségekkel jár. Egyetértést, közmeg- 
egyezést kell teremteni az elosztáspolitika új elveiben, az állam, a vállala- 
tok és a lakosság közötti feladat- és tehermegosztás módosításában. A teen- 
dőket pedig széles körű, demokratikus társadalmi párbeszéd alapján kívá- 
natos kialakítani. 

SZEMLE 


Közéletünkről — hittel 


BESZÉLGETÉS ORDOGH SZILVESZTER ÍRÓVAL, 
A KOZPONTI BIZOTTSÁG TAGJÁVAL 


Ördögh Szilveszter írót számosan ismerik az országban, de közéleti em- 
berként kevésbé, bár korábban évekig a budapesti pártbizottság tagja 
volt. Az 1988. májusi országos pártértekezleten a Központi Bizottság tag- 
jává választották. Hogyan vélekedik változó valóságunkról? Miben látja 
napjaink sorsformáló teendőit? Az együtt gondolkedás és az együtt cse- 
lekvés olykor gyötrelmes folyamatának megítéléséről beszélgetett Szőke 
Sándorral, lapunk munkatársával. 


Hogyan érzi magát mostanában? 


Bonyolult, kétségekkel teli időszakban élünk Magyarországon. Következés- 
képpen hazudnék, ha azt mondanám, hogy nyugodtnak, elégedettnek érzem - 
magam. Ugyanakkor szükségképpen van bennem bizakodás is, éppen azért, 
mert látom, vagy szeretném látni a reményét annak, hogy a nehézségeket 
optimálisan és hitelesen sikerül majd legyőzni úgy, hogy nem elfedjük a ba- 
jokat — hogy Illyés Gyulára utaljak —, hanem föltárva azokat, igazolást 
adó jövő felé vezetjük a jelent. Mindennek a kezdetén vagyunk, amikor 
szinte minden mozgásban van és nagyon könnyen tévedhet, téveszthet 
az ember. 

Az ember máról holnapra nem tud megváltozni. Nem elég érte- 
lemmel fölfogni a változások szükségességét, ennek hitbeli meggyőződéssé 
kell válnia. Amikor azt mondom, hogy hitbeli meggyőződéssé, akkor termé- 
szetesen nem tételes vallásra vagy vallásgyakorlatra gondolok. De nerm 
tartom idegennek a párttól, a mozgalomtól sem magát a hit szót. Hit nél- 
kül, azt hiszem még akármilyen materialista mozgalomban sem lehet részt 
venni. Kell, hogy legyen valami föltételezésünk, valami szándékunk. És ez 
a hipotézis nem a megtervezhető ésszerűséggel, hanem a racionális vá- 
gyakkal mutatkozik meg először. Ezt próbálja az ember megvalósítani, ha 
lehet minél optimálisabban. 


Változóban van a pártmozgalom is. Ebben a változásban mi a közös dol- 
gunk? 


A mi dolgunk — adott esetben az én dolgom is —, hogy az új gondolatnak 
az emberek között sikerüljön érvényt szerezni. Annyiban jól érzem magam 
a nehezebb életkörülmények közepette, amennyiben a felelősség, ha úgy 


22 


tetszik személyre lebontva, személyre szólóan felerősödött. Ezt nem lehet át- 
hárítani, pontosabban át lehet hárítani, de akkor leleplezi önmagát az em- 
ber. Az arctalanság szintén a múlté, sokszor ez is zavarokat okoz. Arra 
vonatkozóan, hogy az egyéni vélemények mennyiben kollektívek, vagy meny- 
nyiben ássák alá a kollektív véleményt, érdemes lenne megvitatni, kell-e 
mindenáron erőszakolni a kollektív véleményt egy minőségében is differen- 
ciálódó időszakban. Én inkább annak örülök, hogy megszűnik az uniformi- 
záltság, és remélem, hogy az eszmecserék révén az összefogás, a mindenki 
számára közös érdekek féltése, óvása fölerősödhet. Ebben a folyamatban a 
példaadás elodázhatatlan. Én a példaadást kulcsszónak érzem, legalábbis a 
magam szemszögéből. A bármilyen szépen vagy meggyőzően megfogalmazott 
direktíva önmagában kevés. A cselekvés jelentheti a legmeggyőzőbb propa- 
gandát. Csak a cselekvést lehet követni. Jelszót, ünnepi beszédet, szónokla- 
tot ritkán. Ilyen értelemben gondolom, hogy ma a párt Magyarországon a 
példaadás kényszerhelyzetébe került. Legalábbis én remélem. Persze a kény- 
szerhelyzet lehet egyszerre jó és rossz, összességében azonban azt kell mon- 
danom, hogy szerencsére kényszerhelyzetbe került. Nem kerülheti meg, hogy 
ne mutasson példát. Ráadásul egy olyan helyzetben kell példát mutatnia, 
amelyben konkurensei vannak, akik szintén a maguk szemszögéből próbál- 
nak példát adni. Tehát végre egy kockázatokkal járó versenyhelyzet alakult 
ki politikai értelemben is, ahol a cselekvést nem helyettesíthetjük igehirde- 
téssel. Talán többet beszélünk, mint amennyit kellene. Tudom, hogy ennek 
is van eufóriája. Hogy most olyan időszak van, amikor beszélünk múltról, 
jelenről, jövőről, gazdaságról, politikáról. Mindenki beszél, vitatkozik: de ez 
óhatatlanul csak szó, szó. Én azt szeretném, ha az igét nem ragoznánk, ha 
cselekvéssé tudna válni eszmecserékben, társadalmi megnyilvánulásokban. Ez, 
ha úgy tetszik, az én félelmem és kételyem; tehát nehogy túl sokat beszél- 
jünk, nehogy túl sokat vitatkozzunk, mert a vita köpenyében meg lehet 
bújni, vagy ami szintén félő, el lehet bújni. 


Szűkítsük a kört: mit vállalhat mindebből ön mint központi bizottsági tag? 
Egyáltalán: minek vallja magát: politikusnak? Értelmiséginek? Pártértel- 
miséginek? Ezek most eléggé használatosak. 


Az én munkám lényegileg minden helyzetben ugyanaz. Értelmiségi? Közpon- 
ti bizottsági tag? Politikus? Pártértelmiségi? Kezdjük az utóbbival. A pártér- 
telmiségi rettentő furcsa megnevezés. Valaki vagy értelmiségi, vagy nem értel- 
miségi. És valaki párttag vagy nem párttag, vagy más pártnak a tagja, vagy 
lesz a tagja. Az értelmiségi munka — az én felfogásom szerint — hivatás. 
A pártértelmiségi nekem mondvacsinált fogalom, következésképpen fölösleges 
is használni. Tehát nekem az elsődleges dolgom és kötelességem, hogy hiteles, 
érvényes, esztétikailag értékelhető írást adjak ki a kezemből. Meggyőződésem, 
hogy a pártnak is ezzel használok a legtöbbet. A másik, hogy az irodalom, a 
kultúra ügyében hitelesen tevékenykedjem. Hitelesen vegyek részt az iroda- 
lom, a kultúra társadalmasításában. Hogy ne csak a kiváltságosoké legyen, ne 
egy csoporté legyen. Hogy az egész népnek a belső igényévé váljon a 
kultúra. Tehát ez a két legfontosabb feladatom, amivel áttételesen is szol- 
gálhatok. Nem a párttevékenységre, hanem a hivatásra teszem a hang- 
súlyt. És ezt különben minden értelmiségire is Így értem. De én a po- 
litikust is értelmiséginek tartom. Ne áltassuk magunkat! Lejárt végérvényesen 
az az idő, amikor választásoknál és egyebütt a , foglalkozása: munkás" önma- 
gában bizalmat nyújtott. A politikus a huszadik század végén Magyarországon 

is meghatározó értelmiségi. Neki az a dolga, hogy a politika tudományát a 
lehető legérvényesebben művelje. Ilyen értelemben én azt a szűkebb-tágabb 
jelenséget, amit kultúrának, irodalomnak nevezünk, szeretném jelenvalóvá 
tenni a Központi Bizottság testületében. De hangsúlyozni szeretném, hogy 
nem annak az érdekképviselőjeként akarok ott jelen lenni. A politika sokkal 
átfogóbb — konkrét tennivalóiban is átfogóbb — valami, hogysem az iíroda- 
lom és a kultúra napi gondjait kellene ott megtárgyalni. A testületben azokat 
a társadalmi, történelmi, politikai gondokat szeretném képviselni, amelyek az 
engem meghatározó környezetben jelentkeznek. Nyilvánvaló, hogy ezek fő- 
ként irodalmi jellegű gondok, de ismétlem, politikai gondként szeretném eze- 
ket képviselni, annyira, amennyire tőlem telik. 


Közös teendőinkben — az együttes társadalmi cselekvésben — nagyon nehéz 
megállapítani a fontossági sorrendet. Mert ha összegyűlnek a gondok, mind- 
egyik nagyon fontos, de kapkodás lesz belőle, ha ehhez is, ahhoz ís, amahhoz 
ís hozzáfogunk. Melyikkel kell kezdeni? Melyikkel kell folytatni? Hogyan 
gondolja ön? 


Nyilvánvaló, hogy a gazdasági kérdések — éppen azért, mert húsba vágó 
kérdések — elsőbbséget élveznek. De én rögvest hozzáteszem — és ezt a 
véleményemet három évvel ezelőtt a budapesti pártbizottságon már képvisel- 
tem, lehet, eretnek megfogalmazással —, hogy számomra nem a gazdasági 
kérdés a legsúlyosabb politikai kérdés Magyarországon. Hanem a széles ér- 
telemben vett értelmiségi kérdés. Mivel meggyőződésem, hogy a gazdaság 
gondjainak megoldásában döntő szerepe van az értelmiségnek. Ha nincs 
— nemcsak pártfogó, hanem szövetséges — értelmiségünk, akkor nem fÍog- 
juk tudni gazdasági gondjainkat megoldani. Ilyen értelemben gondoltam és 
gondolom ma is, hogy Magyarországon az egyik legfontosabb politikai prob- 
léma, gond az ún. értelmiségi gond és probléma. Nem az az elsődleges e te- 
kintetben számomra, hogy sokkal jobban meg kell fizetni az értelmiséget, 
hogy vissza kell neki adni azt a tekintélyt, ami őt megilleti. Ezek nagyon fon- 
tosak, de kevésnek ítélem. Sokkal inkább úgy gondolom, hogy illetékessé, érin- 
tetté, érdekeltté kell tenni az értelmiséget, és legfőképpen azt elérni, hogy a 
mestersége valóban hivatás legyen a számára. A hitet kellene visszaadni az 
értelmiségnek, mert ez az értelmiség fog másoknak hitet, gondolatot adni. Ez 
az értelmiség lesz az, akit követni tudnak majd. Emlékezzünk arra, hogy az 
egyház igen bölcsen kitalálta, hogy a nép közé küldi a maga papjait. És ezek- 
nek a papoknak a hívők — a sanyarú, nyomorúságos, emberhez nem méltó 
körülmények között is — tudtak hinni. Valamiféle távlatot kaphattak tőlük, 
persze túlvilági távlatot, vagyis, hogy majd a siralomvölgy után jutalmul a 
mennyországot kapják. Nyilvánvaló, hogy most nem egy ilyenfajta misszio- 
náriusi cselekvésre akarnám én az értelmiséget rávenni. De az bizonyos, hogy 
erkölcsi, szellemi jelenlétet kell garantálni az értelmiségnek bárhol a társa- 
dalomban. Ennek a társadalomnak szüksége van az értelmiségére, azért, hogy 
hihessen neki. Azért, hogy követni tudja. Ezt nagyon nehéz lesz megvalósítani, 
mert ismétlem, eléggé merkantil szellemben gondolkozunk. Kényszerből is. 


Azt hiszem, sokan egyetértünk ezekkel a gondolatokkal, de hozzátenném, hogy 
éppen ebben lehetne meghatározó szerepe a pártnak. Nem így gondolja? 


Éppen ezt gondolnám minőségi változásnak. Ugyanis be kell vallanunk, hogy 
a magyar társadalom történetében a szocializmus eszméje bármennyire heroi- 

kusan próbált is jelen lenni — most a második világháború előtti időszakra 
célzok —, nem tudott széles tömegeket magával ragadni. A második vi- 
lágháború után bármennyien csatlakoztak az eszméhez, nem feltételezhető, 
hogy a hittel teli meggyőződés volt az, ami tömegesen csatolt a mozgalomhoz 
embereket. Azt hiszem, abban az időben sokkal több volt a párttag, mint a 
kommunista és ennek is most isszuk meg a levét. 


Ilyen értelemben én nem tartom súlyos jelzésnek azt, hogy elég sokan 
kilépnek a pártból. De nem áltatom magam azzal a demagógiával sem, hogy 
a férgese hullik. Nemcsak a férgese hullik! Néha a gyümölcse is hullik. Itt 
nagyon fontos kételyek, nagyon fontos gondolatok, ha úgy tetszik, példát adó 
csalódások és meghasonlások is felszínre kerülnek. És aki marad, nem biztos, 
hogy valóban igazi, benső meggyőződéssel marad. Van, aki taktikából, van, aki 
szolidaritásból, van, aki tisztességből. És van aki tehetetlenségből, mert nem 
tud dönteni, mert még nem lát egy másik olyat, amihez inkább csatlakozna. 
Az ember ilyen is, olyan is, tétova is. 


De arra nagyon nagy szükség lenne, hogy meggyőző, személyes képvise- 
lete legyen az eszmének. Az eszmét hangsúlyozom, nem annak gyakorlatát, 
Mert hogy a gyakorlatával rengeteg gondunk-bajunk van, az nyilvánvaló. 
Hogy a gyakorlat rettentő sokat ártott az eszmének magának, az is nyil- 
vánvaló. De hiába gondoljuk mi azt, hogyha a gyakorlatát javítjuk, és ha 
túl leszünk a hét szűk esztendőn, akkor az eszmének önmagától meg fog 
nőni a rangja. Nem az eszmének fog megnőni a rangja, hanem konszoli- 
dálódik — ha úgy tetszik — egy életbiztonság. Már nem létbiztonság, ha- 
nem életbiztonság. Nem biztos, hogy az eszme pusztán ettől jobban jelen 
lesz. Sőt hogyha ezt az életbiztonságot tényleg sikerül elérni, és közben 
az eszmére nem teszünk nagyobb hangsúlyt, akkor föltételezhető, hogy az 
általunk polgárinak nevezett eszmék fognak felerősödni. A fogyasztáscent- 
rikusság, a tulajdoncentrikusság nem feltétlenül kedvez a szocialista eszmék- 
nek. Tehát félek, hogy túlzottan , evilágiak" lesznek majd a képviselt eszmék, 
és amikor azt mondom, hogy túlzottan evilágiak, akkor — ha úgy tetszik — 
a polgári társadalom eszményeit értem ezen. De más a burzsoá, és más a 
citoyen! 


Nagyon meggyőző az érvelése, de ennek ellenére is úgy vélem, nehéz akár 
tanácsot ís adni: miként és hogyan kell vagy lehet a politikának egy ilyen- 
fajta megújulást irányítani, kezdeményezni, hogy tehát az eszmeképviselet 
is megújuljon. Mert itt felvetődnek az erkölcsi kérdések 


Szerintem a bizalom, a kölcsönös bizalom a legalapvetőbb kiindulópont. De ki 
az, akinek elhisszük. Személyekre is gondolok, akiknek valóban elhisszük, el- 
hiszik az emberek, hogy igazat beszél. Nem célozgatok erre vagy arra, most 
mindannyiunkról beszélek. Azt hiszem, mindannyiunknak a tükör elé kell áll- 
nunk! Nem azért, hogy leleplezzük magunkat, hanem hogy bevalljuk magunk- 
nak: ezek vagyunk! Ezt tudomásul kell venni. Ez az egyik legfontosabb rész- 
kérdés ma Magyarországon, hogy értékeljük végre — és lehetőleg hitelesen — 
a múltat. Erre sem azért van szükség, hogy kijátsszuk egymás ellen a törté- 
nelmi tényeket vagy kisajátítsunk valamit. A múltat nem lehet kisajátítani, 
az van! Megértése a jelenünk érdekében szükséges, hogy ne legyenek, ne lehes- 
senek illúzióink. Hogy a valóságból próbáljunk építkezni, különben légvárra 
épül a jövő. Még azt sem mondanám, hogy nekünk mindenáron hamut kel- 
lene szórni a fejünkre és szégyenkeznünk kellene. Ez a múlt olyan, amilyen. 


Tetszik, nem tetszik, lényegében a történelem szükségszerűség. Ezt tudomá- 
sul kell venni, egyetlen nap sem iktatható ki belőle. Ez egy folyamat. 

Az ember nehezen változik, idő kell a gondolatok megváltozásához, és 
nagyon sok idő kell ahhoz, hogy valami meggyőződéssé gyökeresedjen. 
Nagy léptékű változásról van most szó, ehhez kell az idő. De nem úgy, 
hogy ,majd az idő meghozza", mert az idő önmagában semmit nem hoz 
és nem old meg. A változást csak az emberek tudják egymásnak meghozni. 
Ez lenne — ha úgy tetszik — az egyik legfontosabb hivatása a Magyar Szo- 
cialis ta Munkáspártnak — túl azon, hogy egy konkrét, nehéz, válságos 
helyzetből próbálja az országot kimenteni a legszélesebb összefogással. Emel- 
lett ezt a fajta hitet, hiteles eszményt kellene újra megadni. De talán nem 
is azt mondanám, hogy újra, hiszen most kellene igazán először. Mert amit 
korábban sikerült adni, arról kiderült, hogy az nem az, s ráadásul vissza 
is éltek vele. Most a kényszer is arra visz, hogy végre föl tudjuk mutatni: 
az eszme létezik! Ez a valódi történelmi kihívás egy személyre és testületre 
is lebontva, ha úgy tetszik, a pártra is. És ez történelmi kihívás nemcsak a 
magyar szocializmus szemszögéből, hanem nemzetközi értelemben is. 


Köszönöm a beszélgetést. 

Szilágyi Tibor 


SZÍNMOVÉSZ, A KOZPONTI BIZOTTSÁG TAGJA 


Sors és vélemény 


Ahhoz a generációhoz tartozom, amelynek első eszmélő emléke a háború, és 
nekem konkrétan az, hogy elsötétített lakásban kapkodva öltöztetnek csalá- 
dom felnőtt tagjai, és a rádió éppen azt mondja, hogy légitámadás, Szolnok. 
Gyermekéveim az ötvenes évekre esnek, emlékszem a budapesti VIT-re, a 
Rajk-perre, a rádióközvetítésre, ráadásul a per színhelyének, a vasas szék- 
háznak a közelében lakom, a Baross utcában. 1956-ban első gimnazistaként 
tanúja vagyok az eseményeknek, amelyek kitörölhetetlen emlékként vésődtek 
belém. Osztálytársaim közül többen életüket vesztik, nem mindenki benzi- 
nes palackok dobálása, harc közben, van, aki kenyérért állt sorban, és így 
érte, nem tudni honnan, egy halálos lövés. Elég sokáig az iskola előtti téren 
volt eltemetve, és sorolhatnám a kitörölhetetlen emlékeket. 

A legendás hatvanas évek kezdetekor — 1960-ban — érettségiztem, köz- 
ben részt vettünk a város helyreállításában, a körúti sortatarozáson. Termé- 
szetesen nem vesznek fel azonnal a főiskolára, dolgozni megyek, négyforintos 
órabérért vagyok segédmunkás a MOM-ban, majd 5,30-ért betanított munkás 
az Elektronikus Mérőkészülékek Gyárában, ami akkor sem volt horribilis ösz- 
szeg. És mivel munkahelyi javaslat kell az egyetemi jelentkezéshez, a munka- 
ügyis vagy a párttitkár — már nem emlékszem, melyikük — csak úgy Írja 
alá a jelentkezési lapot, hogy nem elég fizikainak értékelt munkámtól át- 
helyeztet a galvánüzembe. 

1961-ben felvesznek a Színművészeti Főiskolára. Részt veszünk az első 
építőtáborokban, társaimmal csatornát ások Zalkodon, katonaruhában, kato- 
nai irányítás és parancsnokság alatt. A lányok kukoricát címereznek valahol 
Baranyában. Majd 1965-ben friss diplomával kilépünk az életbe, s megpró- 
bálunk emberré és művésszé lenni. Örömmel nyugtázom, hogy szinte mind- 
egyikünknek sikerült. Akkor azt hittük, és komolyan hittük, hogy negyven- 
éves korunkra itt lesz a Kánaán. 

Eddigi életünk is egy darabka magyar történelem. És most itt állok, itt 
állunk negyvenhat évesen, úgy érezzük, még erőnk teljében, és szeretnénk, 
magam is szeretnék segíteni, tenni valamit, a hivatásomnál is többet ma- 
gunkért, gyermekeinkért, a hazáért. 

Úgy érzem, hogy a belpolitikai helyzetnek hangulatmeghatározó, megke- 
rülhetetlen tényezője az alkotó értelmiség helyzete, hangulata, kétségbeesése 
és igenis aktív tenniakarása. A saját szakmám, hivatásom, a színház és az ezen 


A Központi Bizottság 1988. november 1—2-i ülésén elhangzott felszólalás 


a területen dolgozók gondjainak, problémáinak említését nem panasznapnak 
fogom fel, hanem modellértékűnek tartom. Tarthatatlan állapot ugyanis, hogy 
egy szocialista országban olyan helyzetbe kerüljön az oktatás, a művészet, a 
kultúra minden területe, hogy fenntartási gondokkal küzd, a színház például 
lassan már a puszta létért. Ebben a jelenlegi helyzetben az a legelszomorí- 
tóbb, hogy már évek óta tart és egyre romlik. És a színházi szakma, úgy lát- 
szik, hiába jelezte, elemezte a gondokat minden létező fórumon, hiába tett 
áthidaló, enyhítő, átcsoportosítási javaslatokat, nem talált érdemi meghallga- 
tásra. Sajnos ez is modellértékű. 

A Politikai Bizottság előterjesztett téziseiből idéznék: , az értelmiséggel 
a párt hosszabb ideje nem találja a kapcsolatteremtés hídját". Ennek felso- 
rolja okait is, így azt, hogy általános volt a humán értelmiség lekezelése, hogy 
jellemzővé vált a más véleményen levőknek mechanikusan ellenzékiként való 
minősítése, nacionalistává bélyegzése, a szilencium sértő módszerének alkal- 
mazása, a , nem termelő" szférának kijáró lekezelés, a káderkiválasztás s0- 
rán a demokrácia teljes hiánya, s mindennek következtében széles körben 
még mindig nem értik a szellemi élet súlyát, jelentőségét. Olyan mértékű 
szubjektív irányítás, személyi összefonódás és alárendeltség, mint az értel- 
miség körében, az elmúlt másfél évtized során szinte egyetlen más területen 
sem érvényesült. Az értelmiség széles rétegeinek nem javuló, több esetben 
romló relatív jövedelmi helyzete, munkafeltételei önmagukban is az értelmi- 
ségi munka alábecsüléséről tanúskodnak. A bizalmatlanság túllépett a kri- 
tikus küszöbön. Így foglalnak állást a tézisek, s ezek sajnos mind tények. A 
kultúra, a művészetek területén és intézményeiben annyira nem történt ér- 
demi változás, hogy ez a bajok szempontjából szintén modellértékű. Ez alap- 
vetően meghatározza az értelmiség, és hatásánál fogva kiemelten a művész- 
értelmiség hangulatát. Elképzelhetetlen és tarthatatlan állapot, hogy évtize- 
dek óta egyesek mint egy örökölt hitbizományt kezelik a kultúra területét, 
uralják intézményeit, és elmozdíthatatlanoknak tűnnek, bár évek óta nap 
mint nap kiderül személyükről, produkciójukról és az általuk vezetett intéz- 
niények arculatáról, hogy alkalmatlanok. Ez az állapot az alapvető tényező 
a művészek közérzetében és hangulatában. Nem kisebbek természetesen a 
gazdasági gondok sem, melyek lassan működésképtelenné teszik színházain- 
kat. A decentralizált és valójábau meg nem valósított irányítás a művészet és 
így a színház területén teljes csődöt jelez. Van vagy volt olyan vidéki ezín- 
ház, amelynek közvetlen helyi tanácsi irányítója sportállásként látja el fel- 
adatát. Ez tény. Kétségbeejtő állapot, hogy legsikeresebb színházaink — és 
ezt most csupán a gazdasági mutatókra értem — csak úgy tudják egyáltalán 
biztosítani működésüket, hogy — ez történt például a Vígszínház esetében 
— kerületi és kerületen kívüli vállalatok adtak össze nyolcmillió forintot nye- 
reségük terhére. Példamutató gesztus, bár nem tudom, meddig működtethető, 
mert közvetlen információim szerint ezt a támogatást nem vonhatják le a 
vállalatok az adójukból, és így nem biztos, hogy a jövőben is megtehetik. És 
ez különben sem megoldás. Ugyanakkor pazarlás ís van még ilyen helyzet- 
ben ís. Például a Pesti Színházban tanácsi beruházásban létrehozott klíma- 
berendezés, amely tizennégymillió forintba került, nem működik. Bár a szín- 
ház jelezte, hogy nem megfelelő, és ráadásul részmegoldásokra ennyi pénzért 
nem tart igényt, a munkát mégis megrendelték, elvégezték, és lám, tizennégy- 
millió forintért nem működik. Ugyanakkor a Vígszínház beázik, komoly re- 
konstrukciós gondokkal küzd, és erre már nincs pénz. 

Ha megengedik, megint idéznék egy anyagból, melynek címe: , Infor- 
máció a költségvetési terület gazdálkodásának 1989. évi lehetőségeiről." De 


előtte hadd említsem Grósz Károly 1987. szeptember 22-i levelét a Nemzeti 
Színházhoz, idézem: , Önök bízvást számíthatnak a kormány megkülönbözte- 
tett figyelmére az alkotáshoz szükséges feltételek biztosításában, ezen belül a 
színház új épületének létrehozásában." Ez a munka folyik is, tudunk a saj- 
tóból a helykijelölés menetéről. De most az előbb említett anyagból idéznék: 
, Köpeczi Béla minisztersége alatt kétszer jelentette be nyilvánosan, hogy a 
miniszterelnökkel megállapodott: a közalkalmazott területen végrehajtandó 
következő béremelés a közművelődési dolgozókat érinti. Hasonló döntések 
születtek az egészségügyre és a kultúra egyes részterületeire is. A döntések 
ellenére a központi és tanácsi intézmények költségvetési támogatása durván 
hét százalékkal fog növekedni, bár a számítások ennél magasabb értéket mu- 
tatnak, de ebben az intézmények felemelt társadalombiztosítási járuléka is 
benne van. Tekintettel arra, hogy a tervezett termelői és fogyasztói árszín- 
vonal-növekedés ennél magasabb lesz, a támogatás reálértékének megóvá- 
sáról szó sincs már." 

Nem igazán jó reklám az sem, hogy a Nemzeti Színház vezetői a szín- 
ház szanálási problémáiról kénytelenek nyilatkozni a televízióban, és körülbe- 
lül negyvenmillió forintos működést gátló hiányuk van. Nem járható út, hogy a 
decentralizálás jegyében mondjuk egy gazdag megye támogatja nem is túl 
értékes művészi teljesítményeket létrehozó színházát, míg egy szegény vagy 
szegényebb megye képtelen erre, talán arra érdemesebb társulatával szem- 
ben. Közösen kezelt gazdasági alapból kell értékcentrikusan támogatni és — 
ha szabad használnom ezt a kifejezést — eltartani a kultúrát és munkásait. 
Vagy ha jelenlegi gazdasági helyzetünkben ez nem lehetséges, akkor érdem- 
ben foglalkozni kell pénzügyi átcsoportosításokkal, avagy egyes intézmények 
időszakos vagy végleges megszüntetésével. 

Távol áll tőlem, hogy tippeket, ötleteket adjak, csak szeretném jelezni, 
hogy drámai a helyzet, és egyszerűen nem lehet úgy tenni, mintha nem lenne 
semmi baj. Minden ellenkező híresztelés ellenére nem megoldás a színházje- 
gyek árának további emelése sem. Eddigi emelésük is nagy hiba volt, mert a 
ma már nem a legmagasabbnak mondható 120 forintos színházjegyár — az 
egyéb járulékos költségkihatással együtt — egy átlagkeresetű háromtagú csa- 
lád esetében megengedhetetlen luxussá vált. A rendszeres színházba járás meg 
különösen annak tekinthető. ; 

Nem járható út, hogy a Magyar Televízió gazdasági és költségvetési gon- 
dokkal küzd, hogy — most csak a művészet háza táján maradva — alig ké- 
szül saját gyártású film- és tévéjáték. Helyette sokszor kilóra vásárolt ér- 
téktelen külföldi anyaggal kénytelenek a televízió vezetői a műsoridőt kíitöl- 
teni. Ennek természetesen nagyon kemény következményei vannak a művész- 
társadalom foglalkoztatására nézve is. A művészeti élet területén nem új je- 
lenség a munkanélküliség, a burkolt munkanélküliség pedig állandó ténye- 
zővé vált. 

Úgy gondolom, belpolitikai helyzetünk elemzésekor megkerülhetetlen, 
hogy ilyen formában is jelezzük az aggódó értelmiség, a művészek jogos el- 
keseredését. Jóleső érzéssel tapasztalom, hogy helyzetelemzéseink őszintén 
feltárják a bajokat, reálisan értékelnek, de úgy érzem, tovább kell lépnünk. 
El kell végre kezdeni az érdemi munkát közös gondjaink megoldásában, és 
e tekintetben nem minden sorsdöntő kérdésnek van pénzügyi vonzata. Az 
egész művészeti élet, a színházi szakma nevében felajánlom segítségünket a 
kibontakozáshoz. Készek vagyunk komoly önvizsgálatra is, mert hiszem, hogy 
sokat tudunk segíteni a közhangulat pozítív formálásában, és ez meghatá- 
rozóan politikai kérdés. 


TAJEKOZÓDÁS 


Albánia mai helyzete és politikája 


Az elmúlt évtizedekben Albánia figyelemre méltó eredményeket ért el. A fel- 
szabadulás óta az ipari termelés sokszorosára, a mezőgazdaságé is többszörö- 
sére emelkedett. Megszűnt az írástudatlanság. a létbizonytalanság, a munka- 
nélküliség, ingyenessé vált az oktatás és az egészségügyi ellátás, szerény mér- 
tékben ugyan, de állandóan növekedett az életszínvonal. Albánia rendkívül el- 
maradott országból agrár-ipari országgá vált. Ez a fejlődés a korábbi állapot- 
hoz viszonyítva nyilvánvalóan nagymérvű. 

Az 1960-as évek elejétől az Albán Munkapárt (AMP) külpolitikáját a szo- 
cialista közösség országaitól való elzárkózás, a tőkés országok viszonylatában a 
korlátozott kapcsolattartás jellemezte. Belpolitikailag az önerőre való támasz- 
kodás elve érvényesült. 

Albánia egyedi eset Európa politikai térképén. Nem tart fenn diplomáciai 
kapcsolatot a Szovjetunióval és az Amerikai Egyesült Államokkal, nem tarto- 
zik az el nem kötelezettek közé, nem semleges ország, távol maradt az euró- 
pai biztonsági és együttműködési konferenciától. A világ egyetlen olyan álla- 
ma, amelyet az alkotmány ateistának nyilvánított. 

Enver Hodzsának, az AMP első titkárának, az albán politikai élet vezető 
személyiségének 1985. április 11-én bekövetkezett halála után megélénkült a 
nemzetközi érdeklődés e sajátos fejlődést mutató ország iránt. Az érdeklődés 
elsősorban arra irányul, hogy folytatódni fog-e a Hodzsa által fémjelzett 
irányvonal. 

Az új vezetés, élén Ramiz Aliával, az AMP új főtitkárával, zökkenőmen- 
tesen vette át a párt és az ország irányítását. A vezetés szilárd, és azt dekla- 
rálja, hogy folytatni kívánja az eddigi irányvonalat. Ezt a törekvést megerő- 
sítette a párt 1986. november 3-a és 8-a között megtartott IX. kongresszusa, 
amely az elkövetkező időszakra vonatkozóan leszögezte, hogy a párt hű ma- 
rad a marxizmus—leninizmus elveihez és Enver Hodzsa tanításaihoz, követke- 
zetesen folytatja az önerőre való támaszkodás politikáját, s kérlelhetetlen har- 
cot folytat a belső és a külső ellenséggel szemben. 


Ami az ország jelenlegi gazdasági fejlődését illeti, erről nem állnak rendelke- 
zésre megbízható statisztikai adatok. A szokásoknak megfelelően a legutóbbi 
pártkongresszuson is csak százalékokban kifejezett adatokat tettek közzé. 
Ezek szerint az előző ötéves terv (1981—.1985) főbb feladatait alapjában véve 
sikerült megvalósítani, Jóllehet a fejlődés üteme nem érte el a nagyon ambí- 

ciózus előirányzatokat, az albán gazdaság viszonylag gyorsan fejlődött a IX. 
kongresszust megelőzően. 

A nyolcadik — az 1986—1990-es évekre szóló — terv továbbra is biztosí- 

tani kívánja ugyan a gyors növekedést, és helyenként irreálisnak tűnő nagy 
feladatokat tartalmaz, egészében az előző tervhez viszonyítva szerényebb fej- 
lődést irányoz elő, egyes kérdésekben pedig pragmatikusabb szemléletet tük- 
röz. A terv kidolgozása már Ramiz Alia nevéhez fűződik, aki nagyobb figyel- 
met szentel a gazdasági kérdéseknek. A terv célkitűzéseiből kitűnik, hogy a 
fő feladat az ipar fejlesztése marad. Erre fordítják az összes beruházás 42 
százalékát. Az ipari termelés a terv szerint 1990-ben 29—31 százalékkal lesz 
nagyobb 1985-höz viszonyítva. Ezen belül a nehézipar fejlesztése kap priori- 
tást, főleg a hengerelt acél gyártása. Növelni kívánják az évi csaknem egymil- 
lió tonnára becsült és a devizabevétel zömét biztosító krómérc, valamint a 
nikkel termelését. Bővítik a réz- és szénbányászatot. A mezőgazdasági terme- 
lés tervezett 35—37 százalékos növekedése igen magasnak tűnik. 
. — Az eddigi irányvonal folytatása mellett azonban bizonyos módosulások- 
nak, realisztikusabb megközelítéseknek, a kritika és önkritika, gyakorlásának 
is szemtanúi lehetünk. Így figyelemre méltó, hogy nem is a megfelelő nyoma- 
tékkal, de mégis szóba kerül a gazdasági élet néhány negatív jelensége is. El- 
sősorban a munkaszervezés és az irányítás hibáit, a bürokráciát, az alsó szin- 
teken megmutatkozó túlzott centralizmust bírálják, és utalnak a világgazda- 
ság által kiváltott gondokra. Elismerik, hogy ezek következtében nem sikerült 
a kitűzött célokat elérni a népgazdaság egyes ágazataiban (az olajiparban, a 
mezőgazdasági termékek előállításában, az exportban stb.), továbbá bizonyos 
egyensúlyhiány keletkezett a gazdaságban, nehézségek mutatkoznak az ellá- 
tásban. 

A tervezett célokat és a hiányosságok felszámolását a központilag terve- 
zett és részletesen szabályozott gazdaságirányítási rendszerrel kívánják elérni. 
A központosított gazdaságirányítás fenntartása mellett azonban bővíteni kí- 
vánják a termelőegységek jogkörét, növelni az érdekeltséget. Az erkölcsi-poli- 
tikai ösztönzés mellett kezdik figyelembe venni az anyagi ösztönzés bizonyos 
formáit is. Sőt ez utóbbival kapcsolatban példaként említik egyes jól dolgozó 
vállalatok (főleg kőolajkitermelő üzemek) tapasztalatait. 

A pragmatikusabb gazdasági szemlélettel függ össze, hogy a vezetés na- 
gyobb hangsúlyt kezd helyezni a közszükségleti cikkeket gyártó iparra, az elő- 
állított termékek minőségének javítására, valamint az életszínvonal növelésé- 
re. Ennek érdekében az 1986 és 1990 közötti időszakban a fogyasztási alap a 
terv szerint kétszer olyan gyorsan fog növekedni, mint a népesség; a fo- 
gyasztói árualap 25 százalékkal, az egy főre jutó reáljövedelem 9 százalékkal 
nő. A kereskedelmi vállalatok tevékenységét ezentúl nemcsak a termelőirány- 
zatok teljesítésével mérik, hanem a fogyasztói szükségletek kielégítésének 
mértékével is. 

Újszerűnek hangzanak a mezőgazdasági politikával, elsősorban a háztáji- 
val kapcsolatos kritikai állásfoglalások. A pártkongresszus meglehetősen éle- 
sen bírálta a háztáji földművelés csökkenését, és azt, hogy a parasztoktól el- 
vették a háziállatokat, aminek következtében érzékeny kárt szenvedett a me- 
zőgazdaság. A jövőben megengedhetetlennek tartják az ilyen túlkapásokat, ja- 
vítani kívánják a háztáji munka feltételeit. A szövetkezeti brigádoknak lehe- 
tővé teszik, hogy állatokat tartsanak és eladhassák termékfölöslegeiket. A 
vizsgált időszakban növelték a mezőgazdasági termékek és jószágok felvásár- 
lási árát, s arra ösztönzik a földművelőket, hogy több állatot tartsanak és 
több zöldséget termesszenek a piac számára. 

Az albán vezetés igényli a társadalmi, gazdasági és kulturális kérdések- 
kel kapcsolatos nyilvános vitát és a bürokrácia elleni harcot. Ramiz Alia 1988 
márciusában mondott beszédében bírálta egyes vezetők , bürokratikus módsze- 
reit, szakmai alkalmatlanságát és csekély felelősségtudatát". Bár a bírálatok 
többnyire általános megfogalmazásban hangzanak el, nem kétséges, hogy a 
változással szembehelyezkedő dogmatikus erők ellen irányulnak. Az ilyen kér- 
dések háttérbe szorítását, a belső megújulási folyamat kibontakozását híva- 
tott elősegíteni az AMP KB PB-nek az a döntése is, amelynek értelmében a 
funkciójukat öt éve betöltő vezetők többségét le kell váltani. 

Az ideológia területén az AMP vezetői legfőbb feladatuknak azt tartják, 
hogy megőrizzék a marxizmus—lenínizmusnak és Enver Hodzsa tanításának 
tisztaságát, és erősítsék a hazafiságot. Ezt feltételnek tekintik ahhoz, hogy az 
ország — úgymond — ellenálljon a veszélyeknek. elsősorban a revizionizmus- 
nak. Az Enver Hodzsa utáni vezetés változatlanul hangsúlyozza, hogy éberség- 
re van szükség az Albániát körülvevő ,.burzsoá-revizionista világ dekadens 
hatásai ellen", és kiemeli, hogy , az osztályharc tovább folytatódik az országon 
belül és azon kívül". 


A világ mai problémáinak okát Albánia vezetői a két , szuperhatalom", a két 
katonai-politikai tömörülés politikájában látják. és mindkettőt elutasítják. 
Bár változatlan hévvel bírálják a két nagyhatalmat, a legutóbbi pártkongresz- 
szuson hangsúlyozták, hogy , ma az amerikai imperializmus... korunk legag- 
resszívabb hatalma ..., a forradalom, a szocializmus és a kommunizmus leg- 
ádázabb ellensége". Az albán vezetés szerint a Szovjetunió már elvesztette 
minden szocialista és forradalmi vonását, az ott végbemenő átalakítás politi- 
káját , demagóg kampánynak" nevezik. Hasonlóképpen elítélik a más szocia- 
lista országokban folyó átalakítási folyamatokat, reformokat. Az AMP tovább- 
ra is el van szigetelve a nemzetközi kommunista és munkásmozgalomban, és 
csupán néhány úgynevezett marxista—leninista csoport támogatását élvezi. 
A bíráló kijelentések ellenére azonban Albánia vezetői késznek mutatkoznak 
a kapcsolatok rendezésére a többi országgal, kivéve a Szovjetuniót és az 
USA-t. Sőt külpolitikai téren több változásnak lehettünk tanúi, amelyek a 
közelmúltban még elképzelhetetlenek lettek volna. 

Lényeges változásnak tekinthető, hogy Albánia határozottan síkra száll 
a különböző társadalmi berendezkedésű országok békés egymás mellett élésé- 
ért és a fegyverkezési hajsza megfékezéséért, a fegyverzet csökkentéséért. 
Határozottabbá, erőteljesebbé vált a külvilágra való nyítás, ami még Hodzsa 
életében megkezdődött. Meglepő fordulat következett be Albánia balkáni po- 
litikájában. Az ország konstruktívan részt vesz a félszigeten kibontakozó 
sokoldalú együttműködésben, és változott az AMP álláspontja a nemzetiségi 
kérdésben is. j 

Ellentmondásos politikáról van szó, amely egyrészt bírálja a "Szovjet- 
uniót és az USA-t, harcot hirdet a , modern revizionizmus miriden irányzata 
ellen", elutasítja a Helsinkiben megindult folyamatot, másrészt egyes kérdé- 
sekben változásokon megy át, reális, elfogadható álláspontra kezd helyezked- 
ni. Több jel arra mutat, hogy az albán vezetés felismerte a korábbi elzárkó- 
zó politika veszélyeit, tarthatatlanságát, és hozzálátott egy határozottabb 
nyitáshoz a külpolitikában. Erre a nyitásra elsősorban gazdasági okok, az el- 
maradott és korszerűsítésre szoruló gazdaság, a tervbe vett célok megvalósí- 
tása miatt van szükség. 

Az AMP IX. kongresszusán Ramiz Alia nemcsak a szomszédos és más 
országokkal fenntartott kapcsolatok javítását hangsúlyozta. Kijelentette azt 

is, hogy a világ nem olyan, amilyennek Albánia szeretné látni. Az AMP 
Központi Bizottságának 1987. júliusi ülésén a párt főtitkára már világosab- 
ban fogalmazott, amikor kijelentette, hogy az ország külpolitikája és további 
fejlődése nem választható el a világeseményektől. Az ilyen és ehhez hasonló 
kijelentések valójában egy ma már létező politikai gyakorlat továbbfejlesz- 
tését körvonalazzák. 

Ennek a szemléletnek megfelelően az új vezetés több konkrét lépést 
tett, hogy az országot nagyobb mértékben bekapcsolja a nemzetközi életbe 
és kereskedelembe. Albánia ma már 111 országgal tart fenn diplomáciai 
kapcsolatot. Rendezte diplomáciai viszonyát valamennyi balkáni országgal. 
Ezen a téren a kapcsolatok dinamikusabb fejlődése jellemző, és olyan lépé- 
sekre került sor, amelyek korábban irreálisnak tűntek. Albánia a Balkánon 
ma már nemcsak a két-, hanem a többoldalú kapcsolatok fejlesztésének is hí- 
ve. Ehhez most, a korábbiaktól eltérően, nem szab előfeltételeket. 

Ugyancsak figyelemre méltó a nemzetiségek szerepével kapcsolatos ál- 
láspontja. Albán megítélés szerint a más országokban élő nemzetiségeket az 
egység és a barátság hídjának kellene tekinteni a balkáni országok népei 
között. Ennek a megváltozott álláspontnak megfelelően lépett fel konstruk- 
tív szellemben az albán küldöttség a balkáni országok külügyminisztereinek 
1988 februárjában Belgrádban tartott értekezletén. 

Az utóbbi esztendőkben Albánia elsősorban Görögországgal rendezte lát- 
ványos módon kapcsolatait. A két kormány szerződést írt alá a háborús vi- 
szony megszüntetéséről, amely hivatalosan fél évszázadig tartott. Igen gyor- 
san fejlődnek a két ország gazdasági kapcsolatai. 

Albánia viszonya Jugoszláviával egyenetlenül alakul. Mindkét fél hang- 
súlyozza együttműködési készségét és az egymás belügyeibe való be nem 
avatkozást, de a kapcsolatok fejlődését számos történelmi, politikai, ideoló- 
giai ellentét akadályozza, továbbá a két országban élő nemzetiségek helyze- 
tének merőben eltérő értékelése. Újabban az albán vezetés az ideológiai-poli- 
tikai ellentéteket és a jugoszláviai albánokkal kapcsolatos nézeteltérést nem 
tekinti akadálynak a normális állami kapcsolatok fenntartása és fejlesztése 
szempontjából. A jelenlegi albán álláspont szerint a nemzetiségi kérdés az 
adott ország belügye, de az anyaországnak, vagyis Albániának joga a törő- 
dés a határain kívül élő albán lakosság sorsával. Ugyanakkor Jugoszlávia 
számára ezt a jogot nem akarja elismerni, amikor az Albániában élő dél- 
szláv nemzetiség helyzetéről van szó. 

Albánia határozottabban folytatja külpolitikai nyitását a tőkés országok . 
felé. Számos országgal, így Olaszországgal, Franciaországgal, Svájccal, Auszt- 
riával, a skandináv államokkal jó együttműködést alakított ki. Nemrég dip- 
lomáciai viszonyt létesített a Német Szövetségi Köztársasággal, és ilyen cél- 
lal megbeszéléseket folytat Nagy-Britanniával is. 

Számunkra különösen érdekes Albániának a szocialista országokkal való 
kapcsolata. Az utóbbi időben az Albánia és a kelet-európai szocialista or- 
szágok, valamint Kína között lebonyolódó kereskedelmi forgalom fokozato- 
san növekszik, s a kis balkáni ország kezd késznek mutatkozni a kölcsönö- 
sen előnyös államközi kapcsolatok fejlesztésére. A szocialista országok iránti 
albán álláspont változásáról tanúskodik a Német Demokratikus Köztársaság- 
gal és a Bolgár Népköztársasággal fenntartott diplomáciai képviselet nagy- 
követi szintre emelése, amelyre nemrég került sor. Egyes jelek szerint Albá- 
nia a többi európai szocialista országgal is hasonlóképpen szándékozik ren- 
dezni kapcsolatait. A Szovjetunióhoz azonban továbbra is barátságtalanul vi- 
szonyul, a kétoldalú kapcsolatok normalizálására tett szovjet kezdeményezé- 
sekre negatívan reagált. 

Ami a magyar—albán kapcsolatokat illeti, ismeretes, hogy azok a felszaba- 
dulástól az 1960-as évek elejéig gyorsan és széleskörűen fejlődtek. Miután 
bekövetkezett a szakítás Albánia és a szocialista közösség országai, így ha- 
zánk között, kétoldalú kapcsolataink az árucsere-forgalomra korlátozódtak. 
Ennek alapját az öt évre szóló megállapodások alkották, illetve alkotják. 
Ezek magukban foglalják az évenkénti kontingensterveket is, amelyeket a 
gazdasági vegyes bizottság évenként megtartott ülése állapít meg. A kétol- 
dalú árucsere-forgalom nem jelentős: 1987-ben ennek nagysága 40 millió klí- 
ringrubelt tett ki, s ez 1988-ban mintegy 10 százalékkal nőtt. Kivitelünkben 
az ipari termékek dominálnak (műszerek, szerelvények, élelmiszer-ipari be- 
rendezések stb.), míg az Albániából származó importunk főleg mezőgazdasá- 
gi termékekből és alapanyagokból áll (króm, bitumen, déligyümölcs, dohány, 
szeszes Ítal stb.). 

Az elmúlt években hazánk többször kinyilvánította készségét a kétoldalú 
államközi viszony rendezésére. Hívei vagyunk annak, hogy az egyenjogúság, 
az egymás belügyeibe való be nem avatkozás és a kölcsönös előnyök alap- 
ján a reális lehetőségekhez képest fejlődjenek államközi kapcsolataink. Kor- 
mányunknak ezt a törekvését fejezte ki Őszi István külügyminiszter-helyet- 
tes, amikor 1988. szeptember 22-én az albán féllel közölte: , A Magyar 
Népköztársaság a magyar—albán diplomáciai kapcsolattartás szintjének 1961 
decemberében bekövetkezett csökkentését kiváltó körülményeket és okokat 
elévültnek tekinti, ezzel összefüggő akkori döntését érvénytelennek nyilvá- 
nítja. Kész megbeszéléseket kezdeni az albán féllel nagykövetek újbóli akkre- 
ditálásáról egymás országaiba, ami a kölcsönös érdekek alapján jótékonyan 
hatna a kétoldalú együttműködés fejlesztésére." Az albán.  tömegtájékozta- 
tási eszközök ismertették ezt a magyar állásfoglalást, sőt egyes hírközlő 
szervek reményüket fejezték ki, hogy hamarosan sor kerülhet a nagyköve- 
tek cseréjére. ö 

1988. szeptember 28-án New Yorkban sor került Várkonyi Péter kül- 
ügyminiszter és albán partnere, Reis Malile találkozójára, amelyen a két 
ország kapcsolatainak továbbfejlesztéséről volt szó. A két ország együttmű- 
ködésének bővítését szolgálják azok az általunk Albániának átadott terve- 
zetek, amelyek kormányközi együttműködést irányoznak elő műszaki, tudo- 
mányos, egészségügyi és sport téren. 

Az albán vezetők ellenünk irányuló ideológiai-politikai állásfoglalásait 
természetesen továbbra is elutasítjuk. Nem szolgálná azonban viszonyunk 
rendezését, ha a jó ideje köztünk fennálló nézeteltéréseket dramatizálnánk 
és a hangsúlyt erre helyeznénk. Az albán vezetők újabban irántunk tanúsí- 
tott békülékenyebb hangneme, pragmatikusabb külpolitikai állásfoglalásai, 
egyes területeken (tudomány, export, turisztika) tapasztalható közeledési, 
együttműködési szándéka, remélhetően rövid időn belül kapcsolataink ren- 
dezését eredményezi. A pozitívabb albán magatartás folytatását üdvözölni 
lehet, és a lehetőségek szerint támogatni kell. 

A jelenlegi vezetés kijelentéseiből és lépéseiből csak egyes konstruktív 
jelzéseket lehet kiszűrni, amelyeknek értékelése óvatosságot követel. Na- 
gyon kockázatos a válasz arra a kérdésre, hogyan alakul majd a jövőben 
Albánia fejlődése. Úgy tűnik azonban, hogy rövid távon nem várható ra- 
dikális fordulat az albán bel- és külpolitikában. Az ország, a párt vezetése 

a korábban kidolgozott politikát folytatja, de néhány kérdésben már kezdi 
Jób figyelembe venni a realitásokat. 
Kristóf Lózár 

Csányi Klára 


A IX. KERULETI PÁRTBIZOTTSÁG 
ELSŐ TITKÁRA 


A párt és a KÍSZ stratégiai szövetsége 
a helyi politikában 


A KISZ országos értekezlete, azt megelőzően a IX. kerületi tanácskozás is ki- 
nyilvánította, hogy a Kommunista Ifjúsági Szövetség a jövőben is a párt if- 
júsági szervezeteként kíván dolgozni. Ezzel hitet tett a szocializmus, az 
MSZMP megújuló politikája mellett. Vállalta a rá háruló felelősséget a társa- 
dalmi gondok, a stabilizáció feladatainak megoldásában, a mainál hatéko- 
nyabban és demokratikusabban működő szocialista Magyarország felépítésében. 
Az eszmei alap és a politikai célok közössége alapján stratégiai szövetséget 
ajánlott az MSZMP-nek. Ezt a szövetséget a pártnak, a párt minden szerveze- 
tének felelősségteljesen kell elfogadnia, s a jövőért érzett felelősséggel kell ki- 
alakítania viszonyát a fiatalokhoz, saját ifjúsági szervezetéhez. 


A jövőbeni kapcsolat alakítása nem egyszerű feladat a helyi pártszervek szá- 
mára. Egyszerre kavarognak bennünk saját ifjúságmozgalmi élményeink és az 
irányítással kapcsolatos beidegződések. 

A pártaktivisták, a mai harmincasok és negyvenesek szép és izgalmas 
emlékeket őriznek (nem titkolt nosztalgiával) a KISZ-ről. Persze arról az ifjú- 
sági mozgalomról, amelynek a hatvanas évek végén és a hetvenes évek ele- 
jén, a szocializmus fejlődésének még extenzív, de már a gazdaságirányítás re- 
formjával fémjelzett időszakában a részesei lehettünk. Annak a korszaknak az 
ifjúsági mozgalmáról, amelyet az életszínvonal emelkedése, kiegyensúlyozott 
belpolitikai légkör jellemzett, amikor a társadalmi közhangulat megkívánta 
és lehetővé tette a szélesebb demokráciát, a helyi önállóság fokozottabb ér- 
vényre jutását. A túlcentralizált gazdaságirányítás oldása, az iskolai-egyetemi 
demokrácia korábban soha nem tapasztalt bővülése, a lakóhelyi önkormány- 
zat csírái mind az önállóság és öntevékenység fejlődését eredményezték az if- 
júsági szervezetben is. 1968 után szerencsésen találkoztak a társadalmi felté- 
telek, az ifjúsági mozgalom megvalósítható tartalma és a KISZ választott 
munkaformái. Ez volt a sikerek titka. A létszám nagymértékű növekedése, a 
politizálás háttérbe szorulása azonban már előrevetítette az ifjúsági mozgalom 
későbbi gondjait. 

A múlt politikai tapasztalatainak másik csokra a KISZ-t irányító tevé- 
kenységünkhöz kötődik. Ma már látjuk, hogy a túlzott gyámkodással hibát 
követett el a párt. Sokszor saját képére akarta formálni az ifjúsági szerveze- 
tet, néha hatalmi reflexek révén gyakorolta vezető szerepét, a politikai befo- 
lyásolás helyett a jogi, adminisztratív, hivatali hatalom módszereivel. Ezek és 
az esetenként formalizmusba, sematizmusba és bürokráciába hajló megoldások 

joggal váltottak ki idegenkedést és kiábrándultságot a természetüknél fogva 
nonkonformista fiatalokból. Ezért egyrészt természetes módon, másrészt til- 
takozásul is, az ő részükről ma minden eddiginél erőteljesebb a konvenciók 
félrevetése, az önállóság hangoztatása, a saját arculat keresése. 

Sokszor érveltünk azzal az utóbbi években, hogy a KISZ nem él a lehe- 
tőségeivel, ezért csökken a tömegbefolyása. Nem érzékeltük, hogy az elvileg 
és jogilag adott lehetőségek egyre inkább olyan kereteket jelentettek, ame- 
lyeknek valós tartalma eleve alacsonyabb a szándékoltnál. Későn vettük ész- 
re, hogy olyan időben adtunk a KISZ-nek bár nem kizárólagos, de egyetemes 
érdekképviseleti és érdekvédelmi jogosítványt, amikor az érdekérvényesítés 
esélyei romlani kezdtek. A párt kezdeményezésére más társadalmi, érdekkép- 
viseleti szervezetek olyan időszakban fogtak átgondoltabb ifjúsági munkába, 
amikor társadalmunkban egyre nyilvánvalóbbá vált a hatékonyság hiánya, a 
társadalmi igazságosság gyengülése. Ezek a jelenségek országos és helyi szin- 
ten egyaránt fellelhetők voltak. 

A Központi Bizottság 1984-es ifjúságpolitikai állásfoglalása után, 1985-ben 
a kerületi pártbizottság egy sor konkrét célt és feladatot határozott meg. A 
, Jövőnk a tét!" felhívás szándékait megértve politikai akciókat szerveztünk, 
és talán túlzott felelősségből és segíteni akarásból magunk jelöltünk meg célo- 
kat, ajánlottunk módszereket. Ezzel valamelyest javult a kerületi ifjúságpoli- 
tika eredményessége (beleértve a KISZ munkáját is), de rövid idő alatt nyil- 
vánvalóvá vált, hogy alapvető változást csak a KISZ-ről alkotott felfogásunk 
lényegi módosításával érhetünk el. 


A kölcsönösen elfogadott stratégiai szövetség konkrét tartalmának kialakításá- 
nál abból kell kiindulnunk, hogy az MSZMP tudatosan új megoldásokat ke- 
res a hatalomgyakorlás korszerűsítése érdekében. Arra törekszik, hogy a tár- 
sadalom érdektagoltságát árnyaltan tükröző politikai rendszer és működési 
mechanizmusok alakuljanak ki, amelyek révén a hatalom gyakorlásában a 
szocializmusért felelősséget érző és viselni kész minden erő részt vehet. 

Az egyenrangú társnak tekintett társadalmi szervezetek sorában — éppen 
a szoros ideológiai-politikai kötődés miatt — a KISZ-nek megkülönböztetett 
szerepet kell kapnia. Mint a párthoz tartozó szervezet, két alapvető sajátos- 
sággal rendelkezik. E kettőt — egyik oldalról szervezeti szuverenitását, azaz 
önálló cél- és feladatrendszerét és az ahhoz kötődő sajátos módszereket, a 
másik oldalról elkötelezettségét a kommunista politika mellett — egyidejűleg 
és összhangban kel! felfogni. 

A politika kimunkálásában nyilván nem azonosak a feladatok. A társa- 
dalmi haladás menetének tudatos irányítása az MSZMP felelőssége. Ezzel 
együtt a párt felelőssége az is, hogy e folyamatban az ifjúság perspektivikus 
érdekei megfelelő figyelmet kapjanak, mégpedig olyan súllyal és tartalommal, 
hogy az összhangban álljon áz ifjúság politikai, érdekképviseleti szervezetei- 
nek, elsősorban a KISZ-nek az elképzeléseivel. A politika közvetítése és való- 
ra váltása természetszerűleg sajátosan, a különböző szervezetekben különböző 
módszerekkel történik. A KISZ politikai alapállása nyilván nem jelenti fel- 
tétlen azonosulását a helyi politika minden konkrét céljával, s ezt nem is sza- 
bad elvárnunk tőle. 


A. kerületi pártbizottság, a pártalapszervezetek vezetői a IX. kerületben 
megtették az első lépéseket a kapcsolat továbbfejlesztésére. Egyetértés van 
abban, hogy a kerületi KISZ-mozgalom programtervezete, mely a tavaszi kül- 
döttértekezleten emelkedik hosszabb távú politikai programmá, jó alapot ad 
a munkára. Elhatározásunk szerint a kerületi pártbizottság az állami és társa- 

dalmi szervek kommunista vezetőivel együtt megvitatja ezt a tervezetet, s ki- 
emeli azokat a célokat, amelyeknek megvalósításában közreműködhetünk, 
amelyekben kötelezettségeket vállalhatunk. 

Nem kerülhető meg az a kérdés, hogy a mai viszonyok között reális do- 
1log-e helyi ifjúságpolitikáról beszélni. Meggyőződésünk, hogy a helyi adottsá- 
gok és lehetőségek ismételt célirányos áttekintésével, erőink mozgósításával 
hozzákezdhetünk a mai viszonyokkal harmonizáló célrendszer kialakításához. 
A tartalmi célokkal egyidejűleg új módszereket, megoldási lehetőségeket is 
kell keresnünk. A megoldási módcaatok teljes szabadsága valóban sajátos, he- 
lyi jelleget adhat ifjúságpolitikánknak. 

Mit adhat ma a KISZ a fiataloknak, miben vállalhat kötelezettséget a ke- 
rületi pártbizottság? Megítélésünk szerint segíthet a fiataloknak a képessé- 
geiknek megfelelő első munkahely megtalálásában, amely megfelelő kvalitágú 
munkát, biztos megélhetést és a teljesítmény alapján történő (nemcsak szociá- 
lisan igazságos, hanem az erkölcsi megbecsülést is biztosító) elismerést jelent. 
A közösen alakított politika hozzájárulhat ahhoz is, hogy létrejöjjön az első 
lakás megszerzésének elérhető feltételrendszere. A mozgalom segíthet továbbá 
a képzés, a továbbképzés, a vezetővé válás megkönnyítésében, mozgalmi mód- 
szereivel a tehetségek felkarolásának egyik bázisa lehet. S nem utolsósorban 
segíthet a közösséghez tartozás igényének felkeltésében, egy felelős öntevékeny 
magatartás kifejlesztésében. 

A pályaválasztást, az élethivatás megtalálását nagyrészt már az iskola 
meghatározza. A döntően munkások lakta városrészünk fejlődésének történeti 
sajátosságait tükröző közoktatási struktúra a kiaknázatlan lehetőségek egész 
csokrát kínálja. A mintegy hatezer gyermek oktatását végző tizenegy általá- 
nos iskola mellett kerületünkben egy gimnázium és tizenhárom szakképző in- 
tézmény (a fővárosban itt található a legtöbb szakmunkásképző vagy kettős 
célú szakképző iskola) csaknem harminc szakmában nyújt felkészítést mint- 
egy tízezer fiatalnak. A szakmunkásképző intézetekben átlagosan a tanulók 
fele hátrányos helyzetű, s ez az arány egyes intézményekben a nyolcvan szá- 
zalékot is eléri. Az okok között a környezeti ártalmakat, a rossz lakásviszo- 
nyokat, a családi nevelés hiányosságait kell említenünk elsősorban, de látjuk 
azt ís, hogy a fizikai foglalkozásokra való felkészítés az iskolák mai érték- 
rendjében sajnos nagyon is háttérbe szorul. 

Az említettek is világosan mutatják a helyi politika növekvő felelősségét. 
Eddigi eredményeink sem lebecsülendők, de a továbblépéshez megítélésünk 
szerint elengedhetetlen a fiatalok hatásosabb — csak a saját szervezetük ál- 
tal megvalósítható — érdekképviselete. A KISZ számára valós gondokat eny- 
hítő tevékenységi területet kínál a pályaorientáció fejlesztése, a kölcsönös ér- 
dekeken alapuló vállalati támogatás jobb kiaknázása, a szakképző iskolák és 
a bázisüzemek célirányos kapcsolatának fejlesztése. A kiindulási alap nem 
rossz, hiszen több, sikerrel biztató kezdeményezés született az elmúlt években 
az iskolák számítás- és videotechnikai felszereltségének javítására, sajátos fa- 
kultációk létrehozására, színvonalas szakmai versenyek szervezésére, vagy pél- 
dául a hátrányos helyzetű gyermekek üdültetésére. 

Nem elhanyagolható lehetőséget kínál a pedagógusok együttműködési 
készsége a fiatalokkal az iskola korszerűsítésében, autonómiájának és demok- 
ratizmusának megteremtésében. Az eddig döntően a pártszervektől, a pedagó- 
gusok testületeiítől kiinduló törekvések koordinációját az ifjúsági érdekképvi- 
selet alighanem több sikerrel végezhetné. 

A munkahelyi KISZ-szervezetek továbbra is sokat tehetnek a dolgozó fia- 
talok munkakörülményeinek, anyagi és erkölcsi elismerésének alakításában. 

Az ösztönző viszonyok reális felismerésével, az érdekek rangsorolásával saját 
kezdeményezésre vagy a szakszervezettel közösen felléphetnek a pályakezdők 
és a fiatal szakemberek érdekében. Az érdekképviselet és az érdekvédelem ré- 
tegszempontjainak hatásos érvényesítéséhez a KISZ-eseknek mindenképpen 
erős pozíciókat kell szerezniük a szakszervezetekben. 

Bár nem közvetlenül mozgalmi feladat, de a KISZ segíthet a fiatalok ott- 
honteremtésében. Ennek egyik módja a KISZ határozott fellépése az állami 
lakásépítés mértékének növeléséért, a mainál kedvezőbb támogatási gyakor- 
latért, a nyilvános és demokratikus lakáselosztásért. Emellett a hamarabb 
kiaknázható, bár mértékében beláthatóan kisebb kerületi (tanácsi) és mun- 
kahelyi lehetőségeket is indokolt kedvezményezőbben felkutatni. 

KISZ-es kezdeményezés és koordináció vállalása esetén van lehetőség pél- 
dául a tetőterek beépítésére (e téren már voltak az átlagosnál alacsonyabb ki- 
vitelezési költséggel járó vállalkozásaink), az üres lakások gyorsabb kiutalásá- 
ra. Elérhető, hogy az átmeneti és szükséglakások vagy a pályázatra kiírt laká- 
sok meghatározott kontingensét a fiatalok közösségeinek hatáskörébe. adják. 
Tanulmányozni és terjeszteni kell azokat a vállalati kezdeményezéseket, amr- 
lyek révén az eredeti céljukra már nem használt épületeket (korábbi munkás- 
szálló, esetleg irodaépület) a fiatalok társadalmi munkájával taelmledés ott- 
honná alakították a családalapítók számára. 

Az informatikai, a nyelvi képzés területén elképzelhető egy kerületi ok- 
tatási alap létrehozása, amely az elkerülhetetlen költségek fedezetéül szolgál- 
na. Vállalatainkban, egészségügyi és tudományos intézeteinkben megvan a 
szándék a pályázati alapok (vagy közös alap) létrehozására. mely elsősorban a 
fiatal szakemberek tudományos munkáját, a nemzetközi tudományos élet vér- 
keringésébe való bekapcsolódásukat segíthetné elő. A szerkezetváltás igényei 
szerint szükségessé válhat viszonylag fiatal korú szakemberek átképzése is. 
Egy ilyen célú alap létrehozásának lehetőségeit a tanácsi és a vállalati forrá- 
sokra alapozva kellene megvizsgálni. 

A KISZ-nek a jövőben is fontos feladata a közösséghez tartozás érzésének 
és élményének megteremtése. A hagyományos — döntően iskolákban és mun- 
kahelyeken belül szerveződő — közösségi formák mellett új lehetőségek is 
nyílnak. A politikai intézményrendszer és a gazdaság reformjának folyamatát 
követő Reform-klub lehetőséget ad a politikai, jogi ismeretek bővítésére, az 
aktuálpolitikai kérdésekben való tájékozódásra és véleménycserére, ezáltal 
hozzájárulhat a vitakultúra, a politikai kultúra fejlődéséhez. . 

A párt- és a KISZ-szervezetek közötti együttműködési lehetőségeknek 
csak néhány konkrét elgondolását, kiragadott vonását érzékeltethetik az el- 
mondottak. Nem esett szó például olyan kérdésekről, mint a közös fellépés a 
parlamenti és a tanácsi választásokon, az idős korúak problémáinak kezelése, 
a hazafias és honvédelmi nevelés, vagy a közművelődés, a sport ügyeiben va- 
ló együttes politizálás. 

Együttműködésünk a jövőben arra épül, hogy az MSZMP és a KISZ az 
ideológiai-politikai alapok közössége alapján egyenrangú partnerként és har- 
costársként tevékenykedik. Tudjuk, hogy a szövetség kiépítésében — társa- 
dalmi szerepéből és tapasztalataiból adódóan — a pártnak kell a kezdemé- 
nyezést magára vállalnia. Ennek megfelelően a következő hetekben kimun- 
káljuk javaslatainkat az együttműködés programba foglalható tartalmára és 
formáira, a testületek kapcsolatára, az információcserére és a személyes kon- 
taktusra. Olyan politikai megállapodást kívánunk kötni, amely a kerület 
minden fiatal lakójának, dolgozójának javára válik, s hasznát láthatják az 
idősebb korosztályok is. 


A GAZDASÁGI SZERKEZET KORSZERÜSÍTÉSÉRŐL 
Sütheő Sándor 


AZ IPARI MINISZTÉRIUM IPARPOLITIKAI FŐOSZTÁLYÁNAK 
HELYETTES VEZETŐJE 


Szerkezetváltás — szemléletváltás 


A struktúrapolitikáról vallott felfogásunk az utóbbi években alapvetően meg- 
változott. Határozottan túlléptünk a hagyományos szemléleten, amely a struk- 
túrapolitikát az ipar ágazati-alágazati szerkezetére, termék- és technológiai 
szerkezetére egyszerűsítette. Ennél is fontosabbnak tartom azonban annak a 
statisztikai szemléletmódnak a megváltozását, amely, ha egy-két mutatószám 
tekintetében sikerült némi javulásról számot adnunk (függetlenül attól, hogy 
ez végül is hozott-e valódi eredményeket az ipar összteljesítményében), min- 
denkit elégedettséggel töltött el. 

Ha most struktúrapolitikáról beszélünk, ebbe mindig beleértjük az egyes 
részterületek költségszerkezetét, tehát az anyag-, az energiahányad arányát, 
a holtmunka—élőmunka alakulását, a hozzáadott érték vizsgálatát; a piacszer- 
kezetet, vagyis a főbb piaci relációk közötti arányeltolódást, és annak elemzé- 
sét, hogy milyen módon kapcsolódnak be iparvállalataink a nemzetközi mun- 
kamegosztásba; de vizsgáljuk az emberi erőforrás lehetőségeit, a vállalati 
szervezet alakulását, a tulajdonlás szerkezetét és még számos más összefüg- 
gést. Amikor tehát szerkezetátalakításról beszélünk, mindig egy sokdimenziós 
képet értünk rajta, s még inkább az egyes tényezők kombinációinak kedvező 
irányú változásait. 

Régebben az iparirányítás struktúrapolitikája lényegében különböző köz- 
ponti programokban fogalmazódott meg. Most viszont, mivel úgy vélekedünk, 
hogy a strukturális alkalmazkodás kulcsa a vállalatok kezében van, felvető- 
dik az iparirányítási strukturális koncepció szerepe. 

Iparszerkezetünk — amelyről tudjuk, hogy nem felel meg a kor követel- 
ményeinek — hosszabb fejlődés eredménye, s egyben ennek a folyamatnak a 
következményeitől terhes. E torzulások felszámolása az ipar egészét érinti és 
komoly társadalmi következményekkel jár. Elég, ha a tatabányai, ózdi vagy 
borsodi térség problémáira utalok. Az ilyen nagy átrendeződéssel, társadalmi 
hatásokkal is járó folyamatokat nem lehet egyedül a vállalatokra hárítani: 
ezeket az iparirányításnak, a pénzügyi irányításnak kell rendeznie, legmaga- 
sabb színten pedig a kormányzatnak közbeavatkoznia. Több ok közül csak a 
legérzékenyebb dolgot említeném. Bizonyos, hogy a gazdaságtalanul működő 
szénbányák leépítése, a kohászat korszerűsítése, a nagy anyag- és energia- 
igényű termelés részarányának megváltoztatása olyan munkaerő-csökkenés- 
sel jár, amit más — esetleg dinamikusabban fejlődő — területen sem tudnak 
fogadni, mivel a hatékonysági követelmények ezen a területen is. racionáli- 

sabb emberi erőforrás-felhasználást igényelnek. Tudomásul kell vennünk, 
hogy ennek a munkaerő-fölöslegnek a felszívására, szociálpolitikai kezelésére 
intézményes csatornákat kell teremtenünk, hogy a nagyobb méretű szerke- 
zeti átalakítás társadalmi hatásaiból következő feszültségek csillapíthatók le- 
gyenek. 


A konkrét piaci igényeknek megfelelő termékszerkezet kialakítása — vé- 
leményem szerint is — alapvetően vállalati feladat. Az iparirányításnak tehát 
nem elsősorban ezzel, hanem a dinamizálódás külső feltételeinek megteremté- 
sével kell foglalkoznia. Olyan javaslatokat kell letennie a kormányzat aszta- 
lára, amelyek fokozzák a vállalatok mozgáslehetőségeit, javítják az alkal- 
mazkodás közgazdasági feltételeit, és minőségi változásokat hoznak a termelő 
és nem termelő ipari infrastruktúra állapotában, ami egyébként a külföldi 
működő tőke bővebb beáramlásának is az egyik legfőbb feltétele, és egyúttal 
elősegíti bekapcsolódásukat a nemzetközi munkamegosztásba. 


A vállalatok ma már nem azt kérdezik az iparirányítástól, a kormány- 
zattól, hogy mit fejlesszenek, sokkal inkább azt, hogy miből. Felvetődik a 
kérdés: milyen most a vállalatoknál keletkező, fejlesztésre fordítható pénzesz- 
közök és az állami beruházási eszközök részaránya. 


Ha a hítelt is vállalati eszköznek tekintjük (márpedig annak kell tekinte- 
ni), akkor jelenleg a vállalati eszközök aránya 80 százalék az állami eszközök 
20 százalékos arányával szemben. Ez már komoly átrendeződést mutat. Az 
állami eszközök főként a központi nagyberuházásokra koncentrálódnak. Van 
azonban egy olyan közbülső szféra, amelyben az államnak kell aktív kezde- 
ményező, támogató szerepet vállalnia. Ezek a gazdasági fejlődés élvonalát je- 
lentő, ám költséges kutatásokat, fejlesztéseket igénylő területek, mint például 
az elektronika, a személygépkocsi-gyártási kooperáció vagy a biotechnológia. 
Ez utóbbi már a jövő századi ipari fejlődés motorjának íÍgérkezik. Ahhoz, 
hogy ne következzék be jelentős lemaradás, a jövő eredményeihez szükséges 
befektetéseket állami forrásból kell , megelőlegezni". 


A különböző programokról sem szabad egyoldalúan lemondani. Ilyen . 
programnak tekintem ma például a hírközlés fejlesztésének programját vagy 
a biomassza hasznosítására kialakuló programot, amelyekhez az iparirányítás 
és a vállalatok is találhatnak kapcsolódási pontokat, és ezek aktivizálhatják a 
termelők egész sorának tevékenységét. 


Nagy gond, hogy a vállalati és állami fejlesztési eszközök — reálértéket 
számolva — együttesen ís csekélyebbek most, mint a hetvenes években, pél- 
dául az elmúlt két, két és fél tervidőszak során a feldolgozó iparból reálérték- 
ben kimutatható tőkekivonás folyt, miközben az ellenkezőjének szükségessé- 
gét hangoztattuk. Még mindig ott tartunk, hogy ezen ágazatokban a beruhá- 
zások volumene alig haladja meg az amortizációt, s az állóeszközök, különö- 
sen a gépek és berendezések elhasználódása aggasztó méreteket ölt. A vál- 
lalatok jelentős része súlyosan eladósodott, a hitelkondíciók sorozatos és visz- 
szamenőleges változtatása gazdasági feszültségeket, bizonytalanságot és bi- 
zalmatlanságot szült. A pénzügyi stabilitásukban megingott vállalatok jelen- 
tős hányada azok köréből kerül ki, amelyek nagyarányú fejlesztéseket haj- 
tottak végre. Igaz, ezeknek a fejlesztéseknek nem csekély hányada kizárólag 
a szocialista piacokra irányult, vagy nem igazolta a konvertibilis piac iránti 
reményeket, tehát nem volt elég jól megválasztott és kielégítően megvalósí- 
tott fejlesztés. De ahol mindezek nem róhatók fel, többnyire ott is bekövet- 
kezett a kritikus állapot. A feldolgozó iparban, de különösen a gépiparban 
tapasztalható egy határozott tartózkodás a fejlesztésektől, márpedig éppen 

ennek az ágazatnak kellene kulcsszerepet vállalnia a szerkezeti átrendező- 
désben. 

Nincs mit csodálkozni, ha az iparban meglévő áramlatok mindig a szá- 
mukra pillanatnyilag legkedvezőbb folyásirányt választják. Hosszú évtízede- 
ken keresztül, de még a közelmúltban is a szocialista piac volt a gépípar szá- 
mára a legkedvezőbb irány. A fejlesztések többsége ehhez igazodott. Most vi- 
szont szocialista relációban és belföldön is piacszűküléssel és a minőségi köve- 
telmények egyidejű növekedésével találják szembe magukat a vállalatok. 
Oriási nyomás nehezedik a gépiparra, hogy új piacokat keressen termékci 
számára, vagy ami még fontosabb: új típusú kapcsolatokat építsen ki meglévő 
kapacitásainak kihasználására. Ez az átállás hosszú és gyötrelmes folyamat- 
nak ígérkezik: számos termék gyártásának leállításával jár, szakítást jelent 
egyebek között a végtermékszemlélettel. A világpiac irányába történő nyitás 
azt követeli, hogy részegységek, alkatrészek gyártásával próbáljanak minél 
előbb bekapcsolódni a fejlett országok műszaki-fejlesztési és termelési rend- 
szerébe. Egy-egy részegység licencének megvásárlásával, erőteljes fejlesztésé- 
vel be lehet hatolni a sokat emlegetett , piaci résekbe". Természetesen csak 
akkor, ha ehhez jó minőség, megbízhatóság, rugalmaság, a vállalások pontos 
teljesítése és színvonalas szolgáltatás társul. 

Talán furcsán hat az állításom, de az az igazság, hogy az ipar állóeszköz- 
állománya hazánkban indokolatlanul nagy a termelés jelenlegi volumenéhez 
képest. Vannak nemzetgazdaságok, amelyek hasonló eszközállománnyal két- 
szer-háromszor többet produkálnak. Kétségtelen, hogy ez az eszközpark nem 
elég korszerű, kétségtelen, hogy nem is állítható át egyszerűen a változó 
piaci igények szerint. Amikor a szűkös fejlesztési forrásokat emlegetjük, ezt 
a túlméretezett eszközállományt mégis több szempontból érdemes mérlegelni. 

Nem fogadhatjuk el a vállalatok tradicionális törekvését a relatíve magas 
eszközigény fenntartására, de különösen azokkal a nézetekkel kell szembehe- 
lyezkednünk, amelyek a meglévő fejlesztési lehetőségeket a teljes eszközpark 
felújításának törekvésével akarják összevetni. A szerkezetváltás egyik legfon- 
tosabb követelménye: az eszközigényesség csökkentése. az eszközhatékonyság 
javítása. A gépállomány korszerűsítésének sokkal szorosabban kellene össze- 
kapcsolódnia a fizikailag és gazdaságilag elavult kapacitások leépítésével és a 
korszerűsített eszközállomány lényegesen jobb kihasználásával. A megszokott- 
nál lényegesen szelektívebb fejlesztésre-visszafejlesztésre van szükség, és ezt 
a szelekciót az egyes műhelyek, gyáregységek, vállalatok szintjén, műszaki- 
gazdasági elemzések alapján kell elkezdeni. 

Természetesen azt is látni kell, hogy ez a relatíve nagy eszközállomány 
a maga fizikai mivoltában ott és úgy, ahogy rendelkezésre áll, csak a legrit- 
kább esetben alkalmas a megváltozott tevékenységre, az új, piacképes ter- 
mékek gyártására. A szerkezeti korszerűsítés elengedhetetlen feltétele tehát, 
hogy a fizikailag alkalmatlan, de még értékés eszközöket minél könnyebben tő- 
késíteni lehessen, és a mostaninál sokkal intenzívebbé, valóságos gazdasági 
kényszerré váljék a tőkeátcsoportosítás. Csakis a mobilizálható saját, valamint 
az egyéb külső forrásokból beszerezhető tőke és hitel révén korszerűsödhet a 
termelés. Ha nem gyorsul fel a tőkemozgás, ha nem válik uralkodóvá a hosz- 
szú távú vagyongyarapodásra alapozott tulajdonosi szemlélet, és nem javul a 
fejlődőképes vállalatok akkumulációs képessége, akkor nem képzelhető el a 
konzervált helyzetből való kilépés. 

Annak ellenére, hogy a gépipari fejlesztésre egyre kevesebb pénz jutott, 
hogy az egymást váltó szabályozórendszerek szorítása elsősorban ezt a terüle- 
tet érintette (miközben a foglalkoztatottak létszámából és a beruházásokból 

éppen azoknak az ágazatoknak a részesülése növekedett, amelyeknek a nem- 
zeti jövedelemhez való hozzájárulása abszolút mértékben is csökkent), a nép- 
gazdaság konvertibilis exportjának mintegy egyötödét mégis a gépipar pro- 
dukálja, és énnek az egymilliárd dollárnak a gazdaságossága jobb az átlagos- 
nál. Vagyis a húsz éven át érvényesülő , kontraszelektív" iparpolitika köze- 
pette is a gépipar volt a legdinamikusabban fejlődő ágazat. 

:. Az elmozdulás kedvező jeleként értékelhető, hogy például a magyar gép- 
ipari termékek árait a szocialista országok átlagát meghaladó módon sikerült 
növelni a tőkés piacokon. Az ágazaton belül elsősorban a perspektivikus ter- 
mékek termelése fejlődött: például a híradás- és vákuumtechnikai iparban, 
a vegyiparban, a műszeriparban, az elektronikai iparban, de az általános gép- 
iparban is szép számmal találhatók olyan termékek (gördülőcsapágyak, erő- 
gépek, kazánok, vegyipari és élelmiszer-ipari gépek és berendezések, tehergép- 
kocsik, gépjárműalkatrészek), amelyek konvertibilis exportja dinamikusan bő- 
vült. Ezek az elmozdulások ma még meglehetősen szerények, de felgyorsul- 
hatnak, ha a magyar vállalatok megtalálják az élenjáró vállalkozásokhoz való 
kapcsolódás újszerű elemeit, és nemcsak a termékeiket, hanem már a fejlesz- 
tési céljaikat is e kapcsolatok kereteiben alakítják ki. 


Angyal Adám 


A GANZ DANUBIUS HAJÓ. ÉS DARUGYÁR 
VEZÉRIGAZGATÓJA 


Iparpolitika és munkakultúra 


A Ganz Danubius Hajógyárban a szerkezetváltás nem elhatározás kérdése, 
hanem nyomasztó kényszer. Számunkra évtizedeken át a szovjet piac jelen- 
tette a biztos megélhetést, azt a megnyugtató kapcsolatot, amire minden 
egyéb tevékenységünket alapozhattuk. De a szovjet vevők világosan tudomá- 
sunkra hozták: vagy korszerűbb termékeket szállítsunk, vagy csökken a for- 
galom. Ez annál is nagyobb baj, mivel a forgalom ettől függetlenül is csök- 
ken. Ezt a , maradék" piacot tehát mindenképpen meg kellene tartanunk, 
Új ajánlatokat teszünk korszerűbb termékekre, de az árszintünk a szovjct 
fél számára egyelőre elfogadhatatlan: belföldi áraik irreálisak, a mienknél 
lényegesen alacsonyabbak. 

A másik hagyományos piacunk is bizonytalannak tűnik: a harmadik vi- 
lágban romlott a fizetőképesség, ahol mégis akad valamennyi fizetőképes ke- 
reslet, ott kemény árversennyel kell számolnunk. Vannak persze fizetőképes 
piacok, de ezek maguk is igen fejlett ipari struktúrával rendelkéznek, és 
igen magas a műszaki igényük. A mi közepes színvonalat képviselő hagyo- 
mányos termékeink itt sem adhatók el. 

Ezek a tendenciák évek óta érzékelhetők a fejlődő országokban éppúgy, 
mint a szovjet piacon. Más kérdés, hogy miként reagáltúnk a baljós jelek- 
re. Most végérvényesen belekényszerülünk a piacváltásba. Nagy léptékű 
strukturális átalakítást kell végrehajtani: egész termékcsoportokat, esetleg 
komplett gyárakat kell megszüntetnünk. 

Fel kell adni például azt a felfogásunkat, hogy csakis végtermékekkel 
jelenjünk meg a piacon. , Vagy komplett úszódarut, vagy semmit!" — ez volt 
a jelszavunk. (Annak idején ennek persze megvolt a maga gazdasági hátte- 
re.) Most a megélhetéshez vállalnunk kell bizonyos bedolgozói funkciókat, 
háttéripari szerepet is. Egy Hollandiában épített úszódaruhoz például csak 
a darurészt szállítottuk. Három éve, hogy egy NSZK-céggel együttműködve 
nehéz földmunkagépekhez szállítunk markolókanalakat és újabban gémszer- 
kezeteket. A skandináviai hajógyártás visszafejlesztésének , réseit" kihasznál- 
va pontonokat szállítunk Norvégiába. Természetesen eközben egészen új, 
korszerűbb termékek kifejlesztésével is foglalkozunk. De nem riadunk vissza 
attól sem, hogy egészen más üzleti tevékenységbe kezdjünk, így például az 
óbudai gyár területét esetleg idegenforgalmi célokra szabadítsuk fel. Tőke- 
erős partnerek részéről igen komoly érdeklődés mutatkozik az elképzeléseink 
iránt, a vállalaton belül azonban még nagy ellenállást kell leküzdenünk. 

Az idei esztendő elejétől a Ganz Danubius gyárai részvénytársasági for- 
mában működnek. Azt remélem, hogy a kényszerek hatására hatékonysági 
tartalékok szabadulnak fel az önállósult egységekben. Mesterséges adminiszt- 
ratív korlátokkal nem találkoztunk. Csakis olyanokkal, amelyek mindenütt 
léteznek: tőke, szervezettség, szellemi potenciál — ezekben nálunk csakugyan 
szűkösebb a lehetőség. De meggyőződésem, hogy a nagyobb gyártási kul- 
túra kialakításának nincsenek legyőzhetetlen akadályai. Az sem igaz, hogy 
az értelmes vállalkozáshoz nem lehet pénzt $zerezni. A mi , készülékünkben" 
van a hiba. Sok pénzt pazaroltunk el a végiggondolatlan, felelőtlen beru- 
házásokra. Könnyebb helyzetben lennénk, ha most nem kellene viselnünk 
ennek a terheit. 

Ha képesek lettünk volna előbb szakítani az olyan közfelfogással, amely 
minduntalan azt bizonygatja, hogy miért nem lehet valamit megcsinálni, 
amely örökké kifogásokat keres és másokra próbálja áthárítani az akadályok 
elhárításának terheít vagy az új kezdeményezések kockázatát, ha ehelyett 
tettre kész csapatokat szervezünk, amelyek képesek nekirontani az akadá- 
lyoknak, már sokkal előbbre tartanánk. A részvénytársasági formába való 
átalakulás megtörténhetett volna akár öt évvel korábban is. Csak magam- 
nak tehetek szemrehányást, hogy ebben nem voltam elég dinamikus és kez- 
deményező. A gazdaság megközelítően sem annyira korlátos, mint azt gyak- 
ran hirdetjük. Annak sincs igazi akadálya, hogy a kiemelkedő teljesítményt 
jobban megfizessük: csak a szemléletünk görcsei oldódnak nehezen. 

Egy termelési stratégia akkor jó, ha a munkába vett és a feldolgozott 
anyag között nagy a különbség: minél jelentősebb szellemi hányad, minél 
több szakértelem épül be az anyagba. Sajnos az az alkatrészgyártás, amit 
most csinálunk, nem tesz eleget ennek a követelménynek. Többségét még csak 
nem is mi tervezzük, a szellemi tartalom nem a miénk: tehát kevesebb tu- 
dást és több anyagot, több fizikai munkát adunk el. Ez üzletileg kielégítő 
ugyan, de nem perspektivikus. Ebből ki kell mászni, de nagyon nehezen fog 
menni. 

Korábbi partnereinkhez képest a mostani tőkés megrendelőink igen ma- 
gas minőségi követelményeket támasztanak. Ebből — akarva-akaratlan — 
nálunk is meg fog honosodni egy magasabb munkakultúra. A nagy acél- 
szerkezetek gyártásának például vannak bizonyos mesterfogásai. Az eddigi 
kultúránk megengedte, hogy csak a nagyobb szerkezeti egységeket mérjük. 
A hajó elviseli az ilyen kis pontatlanságokat, de a nyugati átvevő nem! Az 
emberek eleinte megütköztek: ,ez nem ért a hajóhoz, olyasmibe köt bele, 
aminek semmi jelentősége nincs". Valóban nem esik szét, nem süllyed el, 
ha két egymáshoz hegesztett szerkezeti elem nem pontosan merőleges. De 
meg kellett tanulnunk, és ez nagyon keserves volt, hogy nem az a lényeges, 
mit szoktunk meg és mit gondolunk, hanem az, amit a vevő óhajt. 

A technológiai fegyelem, a műhelymunka, az üzemszervezés egyébként 
szinte mindenütt leértékelődött. Vegyünk egy tíz méter hosszú, nyílegyenes 
acélszerkezetet. Nem könnyű megcsinálni, hiszen a hegesztés során az anyag 
deformálódik. A mérnök azt mondja: ,a rajzon egyenes, tessék úgy elké- 
szíteni!" A művezető így fogalmaz: , azért van szakmunkásvizsgád, hogy 
tudd, hogyan kell!" — ezzel elintézi, és elmegy adminisztrálni. Ma a munka- 
végző ember kezében van a technológia, aki a helyes végrehajtásban egy- 
. általán nem érdekelt. , Majd a végén kikalapáljuk!" Vagy más példa: Egy 
három méter átmérőjű sima acélgyűrű konstruktőri szempontból nem prob- 
léma. De ha kizárólag a dolgozóra bízzuk, hogy teljesen sima felületű le- 
gyen, aligha lesz hibátlan. Szégyen, de mi egy ilyen munkán egy évig kín- 

lódtunk: préseltük, egyengettük, ötventonnás súlyokat helyeztünk rá, mire 
nagy nehezen átvették. Ezen változtatni kell, és ez nem elsősorban a fizi- 
kai munkásokon múlik, hanem a mérnökökön, a vezetőkön, a technológuso- 
kon, azon, hogy a technológiai tervezés és végrehajtás rangját helyre tud- 
juk-e állítani a műhelyekben és a fejekben. 

A Ganz Danubius legeredményesebb területe manapság az erőművi ka- 
zángyártás: valóban világpiaci normáknak megfelelő termelési kultúrát kép- 
visel.  Exportképes termék: Törökországban, Görögországban, Indiában, 
Egyiptomban sikerült eladni, olyan partnerek társaságában, mint a BBC, a 
Mitsabisi . . . 

A Gagarin Hőerőmű számára a kazánokat egy NSZK-licenc megvásárlá- 
sával fejlesztettük ki. A licenceladóval ma is jó a kapcsolatunk, és folyama- 
tosan továbbfejlesztjük a technológiát. Ez valóban sikeres szerkezetvál- 
tás volt. A hetvenes évek közepén egy iparpolitikai koncepció alapján mégis 
felvetődött a megszüntetése. Mégpedig éppen akkor, amikor az alacsony fű- 
tőértékű szenek eltüzelésére alkalmas kazánok iránt megnövekedett a ke- 
reslet, s amikor a Gagarin Hőerőműben erre jó referenciánk született. Sajnos 
a magyar energetikai gépgyártás — bár az egyik legnagyobb hagyományok- 
kal és legmagasabb gyártási kultúrával rendelkező iparág — soha sem kapott 
megfelelő iparpolitikai támogatást: sem itthoni megrendeléseket, sem a szo- 
cialista piacon komoly exportlehetőségeket. De talán éppen ez volt a szeren- 
cséje: rákényszerült, hogy állandóan a tőkés piacon mérje magát. A Trans- 
elektróval együtt tíz magyar vállalat érdekelt ebben az üzletágban. Huzako- 
dunk egymással, sokféle bajunk van, de hol az egyik, hol a másik köt egy- 
egy nagyobb üzletet, s a legnehezebb feltételek közepette is helytáll. 

Mit várnánk egy korszerű iparpolitikától? Maradjunk az erőművi kazá- 
nok példájánál. A ma legkorszerűbb környezetkímélő technológia a fluid- 
ágyas tüzelési rendszer. Ilyen kazánokat jól lehetne értékesíteni, és képesek 
is lennénk gyártani. Azonban ehhez ís hazai referencia kellene. Igény lenne 
itthon is, de ez a kazán a hagyományosnál lényegesen drágább. Azt 
viszont semmiképpen sem tudjuk elérni, hogy a különbözetet, legalább egy- 
szeri alkalommal, valamilyen forrásból megfinanszírozza az iparpolitika. Al- 
másfűzitőn adódott volna lehetőség, hogy világbanki források felhasználásá- 
val felépítsünk egy ilyen kazánt. Ezt a tendert ugyanis mi nyertük. Az 1,3— 
1.4 milliárd forintos összköltségből a Világbank 700 milliót megfinanszírozott 
volna, vagyis a kazán teljes költségét. A magyar beruházók azonban a járu- 
lékos beruházások forintfedezetét nem tudták vállalni, pedig a lehetőségeink- 
hez képest mi is komoly összeggel beszálltunk volna az üzletbe. Végül száz- 
millió forint hiányzott. Ezen bukott meg a dolog. Egyet ugyanis nem tehet- 
tünk: azt, hogy a kazánt ennyivel olcsóbban szállítsuk. Végül nem vettük 
igénybe a Világbank pénzét, és nem teremtettünk referenciát egy Ígéretes 
magyar termék számára. 

Az a véleményem, hogy a magyar ipart piaci módszerekkel kell rege- 
nerálni. De ezt nem a gyárak felszámolásával, szétbontásával szolgálhatjuk 
a legjobban, ami esetenként többe kerülhet, mint ha a gazdasági potenciált 
megóva megkísérelnénk kielégítő szintűvé szervezni. Ehhez azonban néhány 
mozzanat hiányzik a mai iparpolitikából. 

1. A legnagyobb tőkét még manapság ís a költségvetés koncentrálja, ám 
a tőkekihelyezésben nem jelennek meg kellő hangsúllyal az íparpolitikai 
szempontok. Az új ipari kultúrák meghonosítását, a vállalatok talpra állítását 
nem úgy kellene végezni, hogy a vállalatok megpályázzák vagy megkapják 
a pénzt, azután vagy lesz eredmény, vagy sem. Az ilyen befektetés akkor len- 

ne hatékony, ha az állam mint részvényes jelenne meg a vállalkozásban: el- 
indítaná, felfuttatná a termelést, és amikor jól működik, kivonná a befekte- 
tett tőkét úgy, hogy tisztes árfolyamnyereséggel eladja a részvényeit. A ki- 
vont tőkét pedig egy új vállalkozásba fektethetné, amit iparpolitikai szem- 
pontból fontosnak tart. Az állami pénzeszközöket tehát forgatható módon 
kellene kezelni és mindig arra a területre áramoltatni, ami a legfontosabb és 
legperspektivikusabb. 

2. Elhatározásra kell jutni, hogy amibe az állam befekteti a pénzét, 

az minden tekintetben feleljen meg a legmagasabb követelményeknek. Ez 
legyen a csúcs: minőségben, technológiában, szolgáltatásban, garanciában. Az 
állam azzal támogatná legjobban az ipart, ha a legjobb minőséget hajlandó 
lenne megfizetni — de meg is követelni! Hajdan a ,.császári és királyi ud- 
vari szállító" cím volt a legmagasabb minőségi garancia. Mi évtizedeken át 
éppen az ellenkezőjét cselekedtük. Az állam megszabta például, hogy egy la- 
kásra ad mondjuk 563 ezer forintot. Építsd be a leghitványabb anyagot, 
mindegy, ha lötyög a kilincs, ha feljön a parkett, csak ne lépd túl a kijelölt 
keretetil Darabszámát tekintve több lakás épült, de ezzel konzerváltuk, ha 
nem éppen visszafejlesztettük az amúgy is elmaradott ipari kultúrát. 
. 3. Az iparpolitika emelkedjék a tárcapolitika szintjéről a kormánypoliti- 
ka rangjára. Ne fordulhasson elő, hogy az ipari tárca által kidolgozott impo- 
záns programról — amelyet a politikai vezetés is támogat, esetleg a parla- 
ment is, elfogad — utólag derül ki, hogy nincs rá pénz. Az ipari tárca ter- 
vez, agitál, a pénzügyi irányítás viszont úgy viselkedik, mintha semmi köze se 
lenne hozzá. Hogyan igazodjanak ehhez a vállalatok? Ki veheti ezt komo- 
lyan? Ez a kormányzati munka lejáratása! 

4. Végezetül el kell érnünk, hogy csakis a teljesítményt fizessük meg, és 
semmi mást. Az említett acélgyűrűvel egy kisebb csapat bibelődött egy éven 
át, és mindennap megkapta érte a fizetést. Még ma sem mondhatjuk, hogy 
csak az egyenes gyűrűt lehet megfizetni. Amíg a Munka Törvénykönyve is 
abban teszi érdelketté az embereket, hogy a tényleges teljesítmény helyett azt 
bizonygassák, milyen rajtuk kívülálló okokból nem lehet a munkát elvégezni 
— és ez sikerül is nekik, mert hol a vödör, hol a víz, hol az elhatározás hiány- 
zik —, addig hiába is próbálunk struktúrapolitikát csinálni. 


Kommunisták a társadalom szervezeteiben 


Atalakulóban levő politikai viszonyaink között az MSZMP számára különösen 
fontossá vált, miként őrizheti meg és növelheti befolyását a tömegszervezetekben, 
szövetségekben, népképviseleti szervekben — tiszteletben tartva önállóságukat, 
partneri kapcsolatokra törekedve. A Központi Bizottság által választott munka- 
bizottság megbízásából javaslat készült erről a kérdésről, amelyet — többek 
között — ame kertjei azon az eszmecserén is, amelyet a Politikai Főiskolán ren- 
deztek szak párt- és tömegszervezeti tisztségviselők, politikai munkások 
. A vitát 1988. november 23-án rendezték. 
A formálódó elképzelések, javaslatok alapgondolata, s a vitának is lénye- 
ges kérdése volt, a közvetlen politikai irányítás megszűntével a pártnak 
bban kell táma nia a társadalom szervezeteiben dolgozó kommunistákra. 
ított kérdés azonban, hogy milyen módon szervezhetők ütőképes, hatni tudé 
politikai erővé, mikor és hol célszerű, hogy külön csoportot vagy aktívát alkos- 
sanak. Elemzést érdemel az is, hogyan irányítsa a pártvezetés ezeket a csopor- 
tokat, egyáltalán milyen legyen velük a kapcsolata. Nyilvánvaló, hogy a kap- 
csolat nem lehet egyoldalú. A kommunista aktívát, csoportot nem lehet a rógi 
módon, , felülről" irányítani, hanem megfelelő önállóságot keli számára biztosí- 
tani, s szervezeti-működési rendjét is ohhez igazodva kívánatos kialakítani. Sőt 
felvetődik az a gondolat is, hogy a legfontosabb szervekben működő kommu- 
nista csoportok gyakorolhassanak érdemi befolyást a párt döntéseire, politikai 
elhatározásaira. Megfontolandó kérdés, hogy milyen magatartást tanúsítson a 
kommunista testületi krt ha a párt álláspontja adott esetben lényegesen eltér 
: a választók, a megbízók politikai törekvéseitől. Erre sem egyszerű választ adni. 
Meddig gé datitanta az egyéni vagy csoportos önállóság és felelősség, vannak-e 
határai — korlátai — a lábak Lnaleekátagás Mindezeket a kérdéseket nem olég 
most pusztán elvileg tisztázni, hanem meg kell találni a mai konkrét viszonyok- 
nak megfelelő, célszerű megoldásokat. Lohet, hogy olyanokat, amelyek mór hol- 
nap változtatást kívánnak, ha az események menete azt követeli. 
A párt egész helyzetére is kitekintő, sokszor igen éles hangvételű vitából 
felszólalás szerkesztett szövegét adjuk közre. 


SZERDAHELYI ISTVÁN, 
a Kritika főszerkesztője 
Kétségeim vannak az iránt, hogy jelenleg működőképes lenne egy pusztán 


szerkezetében átalakított pártstruktúra azzal a vezetéssel és azzal a káder- 
anyaggal, amellyel számolhatunk. Az eddigi gyakorlat ugyanis — több év- 

tizede — annyira más volt, hogy mind a vezetésnek, mind a tagságnak ra- 
dikálisan meg kellene újulnia ahhoz, hogy új strukturális elvek érvényesülhes- 
senek. — 

Kételyeim alátámasztására elmondanék egy nevezetes esetet, amely — 
úgy tetszik, , állatorvosi lóként" — példázhatja az eddigi gyakorlat alapvető 
hibáit. 1986-ban, a Magyar Írók Szövetségének közgyűlése előtt baljós jelek 
mutatkoztak. Az írótársadalom meglehetősen ingerülten reagált két admi- 
nisztratív intézkedésre — Csurka István író publikációs tilalmára és a Tisza- 
táj című folyóirat szerkesztőinek leváltására —, s várható volt, hogy a köz- 
gyűlésen az ellenzéki erők offenzív módon lépnek fel. Az MSZMP KB össze 
is hívta a kommunista íróaktívát, hogy a teendőket megtanácskozzuk, s az 
aktíva még egy nyilatkozatot is megfogalmazott, továbbá összeállított egy 
névsort, amely a választmányba javasolt — igencsak népfrontos szellemben 
kiválasztott — írók nevét rögzítette. Nem készült viszont semmiféle össze- 
hangolt akcióterv, s a párt hangsúlyozottan nem igényelte tagjaitól, hogy e 
listára szavazzanak: az aktívaülés azzal zárult, hogy a közgyűlésen minden 
kommunista cselekedjék saját belátása szerint. 

Ez a stratégia ahhoz alapot adott, hogy a közgyűlésen egyesek fÍrakció- 
szervezéssel, a kommunista és nem kommunista Írók szembeállítását célzó 
szervezéssel vádolják meg a  pártvezetést, ahhoz viszont erőtlennek 
bizonyult, hogy bármit is el lehessen érni vele. Az ellenzéki felszólalások el-. 
söprő áradatával lényegében csak a párt és a kormányzat meghívott képvi- 
selői szegeztek szembe érveket, a kommunista írók — egy-két kivétellel — 
hallgattak. Ha a szavazáskor a párttagok egységesen léptek volna fel, a többi 
szavazat szórtságát tekintve lehetőség nyílt volna arra, hogy az aktíva jelöltjei 
sikerre számítsanak. Így azonban, hogy kinek-kinek saját belátására bízták, 
hogyan szavaz, a tekintélyesebb kommunisták kiestek a választmányból, s az 
ellenzék olyan sikert aratott, hogy egyes képviselői aggályosan úgy látták: 
,túlgyőzték magukat". 

Minthogy a közgyűlés ellenzéki felszólalói olyan szélsőséges hangot hasz- 
náltak, ami lehetetlenné tette a konstruktív vitát, 8 az új vezetés az ő ke- 
zükbe került, az írószövetségi tagok egy része (pártonkívüliek is) tiltakozás- 
ként bejelentette kilépését. Ha a pártvezetés egyértelmű nyíltsággal áll e meg- 
mozdulás mellé, még mindig meg lehetett volna fordítani a fejleményeket. 
Össze is hívták újból a kommunista aktivát, de konkrét cél, határozott akció- 
program nélkül; a rendezvény csak azt tette világossá, hogy a vezetés tétova, 
a tagság pedig végletesen megosztott, a kommunisták nem kis része is ,át- 
állt". A kilépési mozgalom végül hamvába holt, még KB-tag is akadt, aki tá- 
vol tartotta magát e tiltakozástól. 

Az új írószövetségi vezetőség magatartása ekkor kiprovokálta, hogy a Mű- 
velődési Minisztérium megszakítsa vele a hivatalos kapcsolatokat. Hónapokig 
folyt a huzavona, hogy a szövetség partneri szerepét egy irodalmi kollégium 
töltse-e be, s miként. Össze is hívták e kollégium tagjait, de hivatalosan nem 
alakult meg, aztán hivatalosan is megalakult, de többé nem hívták össze. 

E viták során a pártvezetés nemegyszer felrótta: számos kommunista van 
az íróaktívában, aki két- vagy többarcú, mást mond a pártközpontban, s 
mást az Írószövetségi nézetcseréken (s az utóbbiakban is netán aszerint vál- 
togatja véleményét, hogy éppen kikkel beszél). 

A kommunista Írók jó része úgy látja viszont, hogy éppen ilyen magatar- 
tással lehet jelentős sikereket elérni, mert a pártvezetés taktikázása nem 
kedvez az elvhű következetességnek. Konfrontáció esetén a vezetés határozott 
kiállásra biztatja a párttagokat, ám azok, akik ezt megteszik, könnyen pórul 


járhatnak. Előfordulhat ugyanis, hogy a vezetés (zárt ajtók mögött) kompro- 
misszumot köt, s akik korábbi álláspontját nagyon komolyan vették, egyszer 
csak azt észlelik, hogy a párt hirtelen eltűnt mellőlük. Elejti, magukra hagy- 
ja őket, miután feladatukat teljesítették, s így demonstrálja a maga liberális 
hajlandóságait. A , többarcúak" viszont sikerre számíthatnak: ők az ellenzéki 
körökben is kedveltek maradnak, s a kompromisszumok idején a párt őket 
lépteti fel, mint a szövetségi politika képviseletére alkalmas egyéniségeket. 

Az említett példa, az írószövetségi közgyűlés esete is azt mutatja, hogy 
ezek az aggályok nem alaptalanok. A kilépőket annak idején biztosították, 
hogy az irodalmi kollégium működtetése révén nem maradnak képviselet nél- 
kül, lépésük nem lesz hátrányukra. Most, hogy e kollégium nem működik, so- 
kan — joggal — úgy érezhetik, két szék között a pad alá estek. 

Ezekre a viszonyokra gondolok, amikor azt állítom, hogy egy új kon- 
cepció gyakorlati működtetéséhez új — radikálisan megújult — párt és párt- 
vezetés kell. Olyan pártvezetés, amelyik — a természetes és hasznos, nyílt vi- 
ták révén — egységes álláspont kialakítására képes, és olyan tagság, amelyik 
valódi politikai pártként mozgósítható e célok érdekében. 

Ehhez az információs rendszert is újjá kell alakítani. Korábban előfordult 
(saját tapasztalataim alapján állíthatom ezt ís), hogy szigorúan titkossá, csak 
néhány vezető számára hozzáférhetővé nyilvánítottak olyan párthatározato- 
kat, amelyeket ugyanakkor szélesebb körben — elvileg — kötelezően képvi- 
selni ís kellett volna. Az abszurdum nyilvánvaló: hogyan képviselhet szer- 
kesztéspolitikájában egy lap vezetője olyan álláspontokat, amelyek az ő szá- 
mára titkosak? 

S nehogy azt képzeljük, ma lényegesen jobb a helyzet. A vezetés belső 
vitáiról a tagság többnyire csak pletykák, pártközponti , fülesek" révén érte- 
sül, vagy pedig úgy, hogy a beszédek, nyilatkozatok sorai közül olvassa ki a 
leglényegesebb információkat (már aki képes erre). Ez is fokozza az ideológiai 
válságot, s bénítja a tagság tettre kész (sajnos, úgy érzékelem, csökkenő lét- 
számú) részének cselekvőképességét. 

Egy új koncepció gyakorlati megvalósításának tehát előfeltétele, hogy 
több vonatkozásban, az itt körvonalazott problémák körén messze túl is alap- 
vető változások következzenek be a párt életében. 


HALAY TIBOR, 
a Társadalomtudományi Intézet főigozgató-helyettese 


A mai magyar társadalom és a párttagság helyzete, arculata adott, s renge- 
teg kínlódással jár a változás, a próbálkozás az új feltételek megteremtésére. 
A vitában példaként szerepeltek az Írószövetség kommunista aktívájának ko- 
rábbi tapasztalatai, ami azonban kevéssé jó példa, mert ott abban az időben 
sajátos válságszituáció alakult ki, és azóta a debreceni tanácskozásokon sok 
minden tisztázódott is. Szerintem a magyar valóság tipikusabb vonásaiból kell 
kiindulni. 

Az állami és társadalmi szervezetekben működő kommunista frakciók ese- 
tében talán az általunk feltételezettnél is nagyobb horderejű kérdésről van 
szó. Az a cél ugyanis, hogy ügyintéző pártból politizáló párttá alakuljunk, je- 
lentős mértékben éppen az ilyen, a párt munkastílusát korszerűsítő lépések 
révén valósulhat meg. A fordulat jeleit látom az ilyen irányú törekvésekben. 
Nem lehet azonban valamiféle kreált modellben gondolkozni, 8 a vizsgált kér- 
déshez — mint rendszerint — túlságosan szervezeti oldalról, illetve apparátusi 

szemszögből közelíteni. A kommunistákat nem az apparátusok fogják irányí- 
tani, nemcsak a párton belül nem, hanem a különböző szervezetekben sem, s 
azt sem központilag kell vezérelni, hol jöjjön létre vagy szűnjék meg kom- 
munista csoport, aktíva. Ehhez valóban egészen új pártpolitikai stílus, megkö- 
zelítés, cselekvő párttagság szükséges. Különben az egész formális lesz. 

Sokszor elhangzott, hogy az aktívisták feladata: képviselni a párt poli- 
tikáját. Milyen tényezőkből tevődik össze ez a politika? Egyrészt olyanokból, 
mint a szocializmusra való orientáltság (mégha vitatják is, ki mit ért szo- 
cializmuson), a társadalmi tulajdon dominanciája (ezzel kapcsolatban vetődik 
fel a vegyes tulajdon kérdése, továbbá az, hogy miként fog az állami tulaj- 
don valóságos köztulajdonná válni, vagy a termelőszövetkezetek kérdései), a 
nemzetközi kötelezettségeink stb. Ezek alapértékeket is érintenek, s szerintem, 
ha valaki párttag, igazodnia kell ezekhez az értékekhez. A másik eleme a po- 
litikának az egész pártra vonatkozó központi bizottsági, kongresszusi, illetve 
pártértekezleti határozatokból ered (de csak ezek értelmezhetők Így). Végül a 
politika alkotóelemét adják a mindennapok konkrét politikai kérdései, ame- 
lyek a helyi politikában formálódnak, ahol a politikai kérdések zöme felme- 
rül, természetesen az egyik városban, községben másként, mint a másikban. 

Mindig alapvető vitakérdés az úgynevezett kettős kötődés. Szerintem ter- 
mészetes, hogy annak a kommunistának, aki például a szakszervezeti tanács 
tagjaként dolgozik, elsősorban a tanácsban kell politizálnia, s a szakszervezeti 
működésben érvényesítenie a párt törekvéseit. Találkozunk olyan kérdésfelte- 
véssel, hogy kérhetik-e a tisztségviselők visszahívásukat ott. ahol nem tudják 
megvalósítani a párt politikáját? Ezt a felvetést abszurdnak tartom, hiszen a 
kommunisták éppen azért működnek a különféle szervezetekben, hogy vál- 
lalják a küzdelmet a párt politikájáért. Egyféle kötöttség van tehát: a pél- 
dában szereplő szakszervezeti vezető a választóitól függ, de mint kommunis- 
tától elvárható, hogy legjobb tudása és képessége szerint politizáljon. Persze a 
sikerre és a kudarcra egyaránt , be kell rendezkednünk". Ma erős politikai 
küzdelem folyik, és a tárgyalt egész problémakört ennek figyelembevételével 
lehet csak helyesen értelmezni. 

A kommunista frakció, csoport, aktíva mibenléte — látjuk, már az el- 
nevezés is háromféle — eléggé tisztázatlan. Egyrészt azért, mert merőben új 
elemről van szó, vagy ha volt is valamikor ilyen, egészen más szituációban, és 
már elszoktunk tőle, másrészt azért, mert helyzetünk összetettsége és ellent- 
mondásossága is tükröződik benne. A párttagok bent vannak az országgyűlés- 
ben, az állami szervekben, a társadalmi szervezetekben, és bent vannak vagy 
lesznek a keletkező alternatív mozgalmakban (legalább is egy részükben), 
tisztáznunk kell tehát, milyen legyen a viszonyunk ezekhez a szervezetek- 
hez, a szervezetek politikájához, mindennapi gyakorlatához. Egyáltalán nem 
biztos, hogy ezt a tisztázást felülről kell elvégezni, sőt valószínűleg sok eset- 
ben helyileg. Úgy képzelem, hogy a pártnak lesznek általános irányelvei, meg- 
határozza a fő vonalakat, amelyek persze — a szerveződések mozgásával 
együtt — akár hetenként is változhatnak, a konkrét véleményt, a konkrét ma- 
gatartást azonban ott helyben kell kialakítani. Tudnom kell, hogy én mint 
párttag milyen keretek, határok között mozoghatok, ezért is beszéltem az 
alapértékekről és a politika helyi formálásáról. Akár egypártrendszerre épí- 
tett pluralista politikai struktúrában, akár többpártú formában működik is 
az intézményrendszer, a kommunistáknak mindig meglesz a maguk szerepe a 
különböző szervezetekben, és a tennivalókat mindig az adott szituációban kell 
tudni meghatározni. 

Funkciózavarnak érzem, hogy az eddigi társadalmi vitákban meglehetősen 


defenzívában voltunk, nem voltunk például hangadók, amikor a gyüleke- 
zési, egyesülési, választási törvénytervezetek a széles nyilvánosság elé kerül- 
tek. Vagyis nem vagyunk ott, ahol ütközni kellene. A kommunista frakciók, 
csoportok, aktívák is jelenthetnek e tekintetben segítő, ösztönző lehetőségeket, 
kereteket. 

Végül fontos, hogy a frakciók működésének kérdését ne keverjük össze a 
frakciózással. Persze világos a két dolog közötti különbség, de mégsem egé- 
szen egyszerű. A párton belül a kisebbségi vélemények létjogosultságát elis- 
merjük, s a platformszabadság is — meggyőződésem szerint — általánosan 
elfogadott lesz a pártban. Egyik sem azonos azonban a párton belüli frakció- 
szabadsággal, a frakciók szervezésének lehetőségével. Még a sokféle irányzat 
megjelenése a pártban és a párton belüli koalíció kialakulása sem azonos ezzel. 
De ha az alapértékekben megvan az egység, ha cselekvőkészek vagyunk, ez a 
kérdés felsem vetődik, és akkor jogunk lesz ütőképes, egységes pártról beszélni. 

Fontos azt is világosan látni, hogy az utóbbi öt hónapban rendkívül gyors 
a társadalom mozgása, és nemcsak a különböző szerveződésekre gondolok, ha- 
nem a szakszervezetekben, a tanácsokban, az országgyűlésben és más szervek- 
ben, szervezetekben végbemenő változásokra is. Nem érzem viszont ezt a 
gyors tempót a párt belső megújulásában, és ebben gyökeres fordulat szüksé- 
ges. A párt ne pusztán kövesse a folyamatokat, hanem azoknak mindinkább 
kezdeményezője legyen. Szerintem az MSZMP-ben komoly, jelentős erő van, 
és ez az erő, ha mozgatni tudjuk, átütő cselekvésre képes, be tudja tölteni az 
általunk elképzelt szerepét a társadalomban. Mindehhez önbecsülés és önbi- 
zalom kell a pártszervekben, -szervezetekben és párttagok körében, sokkal 
több, mint amennyi jelenleg van. 

Tisztában vagyok azzal, hogy a felsorolt feladatoknak számos feltétele 
van. Ezeket azonban most feltétlenül meg kell teremtenünk, mert ezek a he- 
tek, hónapok ebből a szempontból fordulópontot jelentenek. Nem szabad to- 
vább késlekednünk. 


VÁRNAI FERENC, 
az MSZMP Központi Bizottságának munkatársa 


! 
Jelenleg a párt a belső vívódás állapotában van. Ilyen körülmények között 
kell kialakítania az új társadalmi feladatokra való felkészülés stratégiáját. A 
stratégiai jelentőségű kérdések közül talán a legfontosabb, hogy a párt ele- 
mezze: mennyire adottak a lehetőségek arra, hogy politizáló párttá váljék. Ez 
a cél napjaink viszonyai között nem maradhat meg a jelszavak szintjén. 

Mit jelent az, hogy az MSZMP-nek politizáló párttá kell válnia? 

Felfogásom szerint elsősorban azt, hogy más eszközökkel kell érvényt 
szereznie társadalomirányító szerepének. Méghozzá olyan eszközökkel, ame- 
lyeket a társadalom legitimként elfogad. Emellett annak figyelembevételét is 
jelenti, hogy a pártnak ma más közegben kell dolgoznia, az elmúlt évtizedek 
feltételeitől eltérő viszonyok között törekedhet vezető szerepre. Úgy tűnik, 
mintha mind a párt munkája, mind a társadalom viszonyulása szempontjából 
a vezető szerep ellen ható tényezők erősödtek volna fel. Ez azonban — meg- 
ítélésem szerint — látszólagos. 

A problémák egyik alapvető okát abban látom, hogy a párt politikai érv- 
rendszerét tekintve, de talán még eszmei vonatkozásban — a marxizmus— 
leninizmus értelmezése tekintetében — sem készült fel a mai viszonyoknak 
megfelelő, aktív, megnyerő politizálásra. A párt kádereit — legalábbis jelen- 

tős részüket — nem ilyen szempontok alapján válogatták ki és bízták meg. 
párttisztségekkel. A követelmény inkább az volt, hogy hatalmi eszközökkel 
biztosítani kell a párt vezető szerepét, vagy, mondjuk ki nyíltan, a párt ha- 
talmát. Ez a feladat szabta meg korábban a politikai módszereket, eszközöket. 

Melyek voltak ezek? 

Az élet minden területét felölelő, minden kérdést aprólékosan eldöntő 
párthatározatok; a minden funkcióra kiterjedő káderhatásköri listák; az ál- 
lami, a társadalmi szervezetekre nézve kötelező döntések — és még sorolhat- 
nám tovább. Közvetlen irányítás érvényesült, s ezen kell most változtatnunk. 
Más vágányra kell átállnunk mind a tisztségviselők kiválasztásában, mind 
pedig gondolkodásunk formálásában. Amíg nincs elegendő politizáló pártmun- 
kás, tisztségviselő, a párt nem válhat politizáló párttá. 

A párt fölkészültsége, kádereinek alkalmassága mellett a másik fontos 
tényező a társadalmi közeg. Olyan körülmények között kell politizálnia az 
MSZMP-nek, amikor ennek a közegnek a befogadóképessége romlik, amikor 
mások vonzóbb vagy vonzóbbnak látszó alternatívákat ajánlanak. Jelentős ha- 
tást gyakorol, hogy töredelmesen be kell vallani az előző politika hibáit, s az 
sem elhanyogolható, hogy — ha szabad ezt a kifejezést hasznáini — megnőtt 
a , szellemi környezetszennyezés". Így most valódi vagy korábban annak vélt 
támaszok vesznek el a párt számára. Sürgősen számba kell venni, hogy mi- 
vel lehet ezeket pótolni. 

Az egyik legfontosabb kérdés: milyen legyen a párt viszonya a Hazafias 
Népfronthoz. 

Úgy vélem, ez a kapcsolatrendszer bonyolultabb, sajátosabb és elméletileg, 
gyakorlatilag is nehezebben kialakítható, mint a többi társadalmi szer- 
vezethez való viszony. A megváltozott minőségű együttműködés keretében az 
MSZMP csak első lehet az egyenlők között. Nem irányíthatja , kívülről" a 
Hazafias Népfírontot. Számolni kell azzal a nagyon valószínű távlati tenden- 
ciával is, hogy a Hazafias Népfront nemcsak lojális erőket fog tömöríteni, ha- 
nem egy , nagykoalíció" keretében, koncentráltan jelennek meg benne az op- 
ponáló erők is, akik szintén szövetségeseket keresnek a Hazafias Népfronton 
belül. Persze azt is elkell dönteni, hogy a Hazafias Népfront egyáltalán mi- 
lyen erők tömörítését vállalja. Mi az a határ, ameddig befogad létező szerve- 
zeteket és milyen program alapján? 

Hogyan gyakorolhat a párt meghatározó befolyást a Hazafias Népfrontra? 

. A legfontosabb kétségtelenül az, hogy fel tudja sorakoztatni maga mellé 
a tömegeket. De egyáltalán nem mellékes — amiről mintha gyakran meg- 
feledkeznénk —, hogy érvényt tudunk-e szerezni a szervezeti fegyelem köve- 
telményének, a demokratikus centralizmus elvének. Ha az ott dolgozó kom- 
munisták révén kívánjuk érvényesíteni a párt politikáját, ha kötelezővé tesz- 
szük egy demokratikus úton kialakított álláspont képviseletét, akkor ezt szá- 
mon is kell kérni az érintettektől. A párt hatása egy-egy szervezetben az 
ott dolgozó kommunistákon múlik, tehát az ellenőrzésnek, a számonkérés- 
nek arányban kell állnia ezzel a felelősséggel. Hogyan értelmezendő ilyen 
vonatkozásban a pártfegyelem? El lehet-e fogadtatni a fegyelem megsértése 
esetén a jogos szankciókat? Nem tünnek-e ezek majd — úgymond — kon- 
cepciós ügynek? 

Érdemes ennek a kérdésnek más konkrét vonatkozásait is átgondolni. 

Mi történik, ha a kommunisták kisebbségbe kerülnek egy-egy fontos 
testületben? Vajon elegendő-e ilyen esetben az , ott dolgozó" kommunistá- 
kat bármire is kötelezni? 

Hasonlóképpen fontos kérdés, hogy hol szükséges akár hatalmi eszkö- 

zökkel is megőrizni az MSZMP meghatározó szerepét, és hol lehet meghir- 
detni a , versenysemlegességet"? Például a hatalom bázisíntézményeiben, te- 
hát a belügyi szerveknél, a fegyveres testületeknél, vagy ide sorolhatnánk 
az államigazgatási szerveket is, elegendő-e csak az ott dolgozó kommunis- 
ták, kommunista csoportok segítségével megőrizni befolyásunkat. Szervez- 
kedhetnek-e ezekben a szervezetekben alternatív mozgalmak? Ha belátható 
időn belül több párt kezdi meg működését, alakulhatnak-e ezekben a szer- 
vezetekben más pártok? Vagy csak egy párt működhet? Tisztázottak-e a 
szándékaink, és mik az érveink? 

Ám az sem eldöntött kérdés, hogy lehet-e versenysemlegesség az egyre 
nagyobb szerepet játszó parlamentben. Egészen aktuális, hogy például mű- 
ködhetnek-e a parlamentben a kommunista csoportok mellett más csoportok 
is. Tudjuk, hogy a közvélemény ellenérzéssel fogadta a pártonkívüliek cso- 
portjának megalakításával kapcsolatos bonyodalmakat. az ügyhöz való , vi- 
szonyulást". El kell gondolkoznunk ezen, mert adott esetben nemcsak a pár- 
tonkívüliek kívánhatnak csoportot alakítani, hanem más erők is színre lép- 
hetnek a szervezetszerű működés igényével. 

Megfogalmaztam magamnak: homogén-e ez a párt? Valóban számolha- 
tunk-e nyolcszázezer meggyőződéses kommunistával, ezenkívül mennyi 
szimpatizánsunk van a társadalomban? Vajon mekkora az a bázis, amelyre 
az MSZMP minden körülmények között, akár a mainál válságosabb hely- 
zetben is számíthat? Kimondom nyíltan: napjainkban a párttagság egy ré- 
sze — nem tudni, mekkora hányada — Janus-arcú. Valószínű, hogy azok 
közül, akik így gondolkodnak, mindenkire számítani nem lehet. Jó volna 
ebben a kérdésben tisztábban látni, pontosabb erőfelmérést készíteni. 

Annál is inkább indokolt igény ez, mert miközben növelni kellene a 
párt szervezett politikai erejét, részben leválasztva a közömbösöket és fel- 
véve azokat, akik segítenék a párt talpraállását, ezzel ellentétes tendenciák 
tapasztalhatók. Csökken a tagfelvétel és növekszik a kivárók száma. Ez 
utóbbiak a , partvonalról" nézik, hogy mit produkál a párt, létrejönnek-e 
más erők, amelyek nagyobb sikert tudnak elérni. Az erők felmérése, szer- 
vezése nélkül kérdéses, hogy vállalható-e egy radikális önrevízió a pártban, 
Nem tudható, több és jobb lesz-e, mint amellyel jelenleg rendelkezünk. 

Az is felmerül, ha a dolgok továbbra is így mennek, az MSZMP rá- 
kényszerül egy (valamikor majd valószínűleg történelminek minősülő) komp- 
romisszumra a megjelenő új erőkkel, amelyeknek egyre határozottabb és 
markánsabb az arculatuk. De vajon meddig terjedhet ez a kompromisszum 
és kikkel? Csak az a kérdés, hogy az említett erők lehetőséget kapnak a 
színrelépéshez, vagy tömegtámogatásuk mértékében részt fognak venni a 
hatalom gyakorlásában is? Tudomásul vesszük-e, hogy adott esetben nem 
minden erő lesz hajlandó betartani azokat a , játékszabályokat", amelyek- 
hez a jelenlegi értelmezés szerint fontos politikai érdekeink fűződnek? 

A mai helyzetben több a kérdés, mint a válasz. Az útkeresés szakaszá- 
ban ez még magyarázható, sőt bizonyos határokig el is fogadható. De ha 
nem cselekszünk, nem adunk minél előbb világos válaszokat, az idő elle- 
nünk fog dolgozni, és a késés nem bocsátható meg. 


RIBÁNSZKI RÓBERT, 
a Hazafias Népfront Országos Tanácsának titkára 


Nagyon fontosnak tartom a tanácskozássorozatot. Sokat tanulhatunk belőle, 
arról nem is beszélve, hogy a gyorsuló események miatt nemcsak az elvi 

kérdésekben kell tiszta helyzetet teremteni, hanem a gyakorlati tevékeny- 
ségben is meg kell találnunk a helyes utat. Úgy érzem, hogy jelen pilla- 
natban az érintett témákban az , önlebontás" állapotában vagyunk, és meg- 
lehetősen tétován keressük a kapaszkodókat. 

Engedjék meg, hogy egy fájdalmas dolgot említsek. Az egyik egészség- 
ügyi intézményben néhány nappal ezelőtt egy kommunista ápolónő a kö- 
vetkezőket mondta: ,nagyon nagy bajban vagyok. Ketten vagyunk párt- 
tagok egy nagyobb közösségben, ahol azt mondják nekünk, hogy mi kom- 
munisták tönkretettük az országot." Manapság ilyen drasztikusan megfo- 
galmazott véleményekkel találjuk szemben magunkat, s az embernek. na- 
gyon el kell gondolkodnia azon, hogy ilyenkor mit mondjon, milyen taná- 
csot adjon. Témánknál maradva, szeretném hangsúlyozni: a párt számára 
rendkívül fontos a kérdések, problémák feltárása, a vélemények, tennivalók 
integrálása és a program megfogalmazása. Ha az emlékezetem nem csal, 
az elmúlt néhány évtizedben végzett tevékenységünket illetően azért erre 
már történtek kísérletek a kommunisták részéről. Ezt olyan emberként 
mondom, aki dolgozott az államapparátusban, a pártapparátusban — vá- 
lasztott tisztségviselőként is —, tömegszervezetben és most egy tömegmoz- 
galomban. Azzal, hogy mit mondanak az emberek, pártonkívüliek, kommu- 
nisták az üzemekben, az intézményekben, az utcán és mindenütt, ahol 
élünk és dolgozunk, mindig is foglalkoztunk. Tény, hogy az MSZMP-nek 
ezzel kapcsolatban voltak nemzetközi értékű újításai, tapasztalatai. Olyanok, 
amelyeket számon kellene tartani még akkor is, ha ezekkel nem álltunk 
ki nemzetközi fórumokon és nem hirdettük azokat fennhangon, de mások, 
akik ismernek bennünket, tudtak róla, és nem is szégyellték olykor-olykor 

ogalmazni, hogy rokonszenveznek ezekkel a kezdeményezésekkel. So- 
kan állítják, hogy az utóbbi években a pártnak kívülről , súgták", hogy 
mit csináljon. A reformokat, a megújulást és az ebbe a témakörbe tartozó 
új megfogalmazásokat egyesek úgy állítják be, mintha azokat a másik ol- 
dalról ,kiabálták volna be". Gondolkodjunk egy kicsit. Próbáljunk emlé- 
kezni azokra a belső gyötrődésekre, vívódásokra, gondolkodási folyamatokra, 
amelyekkél az elmúlt évtizedekben és az elmúlt években ís együtt éltünk, 
megpróbálva megoldást találni rájuk. Ismereteim szerint 1985-ben, a párt 
XIII. kongresszusa után a Központi Bizottságban több munkabizottság is 
foglalkozott a gazdaságirányítás, az intézményrendszer reformjával, a párt 
vezető szerepének korszerűsítésével és sok más, nagy horderejű témával. Ne 
fogadjuk el azokat a nézeteket, amelyek szerint a párt nem volt képes ön- 
magát megújítani. Ha a történelmi tényeket meghazudtolva folytatódik a 
neosztálinizmus vádja, sőt erősödni engedjük, nagyon súlyos következmé- 
nyekkel kell majd szembenéznünk. 

Többen hangsúlyozták, hogy a kommunisták csak akkor tudják képvi- 
selni a párt politikáját, ha cselekvő részesei a gyakorlati tevékenységnek, 
bárhol legyenek is, az élet, a társadalom akármelyik szegmentjében, akár- 
melyik munkahelyen, szervezetben, illetve mozgalomban. Ezzel a megállapí- 
tással magam is egyetértek. Meggyőződésem szerint van mit képviselni. 

Ami a Hazafias Népfrontot illeti, ez a politikai tömegmozgalom széles 
és átfogó, a magyar társadalmi, politikai életben kialakult közmegegyezés 
bázisán végezte tevékenységét az elmúlt évek során. Manapság sok szó esik 
a transzmissziós szerep elutasításáról. Az a véleményem, hogy a népfront 
az eddigiek során sem volt pusztán erre a szerepre kárhoztatva. Aki ismeri 
a népíront tevékenységét, tanúsíthatja, hogy ez a mozgalom régen kinőtt a 
közvetítői kategóriából, és nagyon sok tekintetben partnerként vett részt 

a politika, a feladatok alakításában, kimunkálásában. Szeretném hozzáten- 
ni, hogy a népfront a kialakult politikai intézményrendszer egyik legdemok- 
ratikusabb képződménye volt és ma is az. Az országos testületek: a tanács, 
az elnökség, a titkárság nem hoznak kötelező érvényű döntéseket a területi 
bizottságokra, mint ahogy ezek sem utasítják a városi vagy községi testü- 
leteket. 

Visszatérve a közmegegyezés kérdésére, fontosnak tartom annak hangsú- 
lyozását, hogy a magyarországi konszenzus három fő pilléren nyugszik. Ezek: 
a szocializmus építése, a párt vezető szerepének elismerése és a szövetségi 
rendszerhez való tartozás tiszteletben tartása. Tessék megkísérelni figyel- 
men kívül hagyni valamelyiket a három közül. A következményeket nehéz 
lenne megjósolni. Az magától értetődik, hogy ehhez a konszenzushoz szüksé- 
gesek az újabb és újabb elemek, de hogy mik lehetnek és mik lesznek az 
újabb pillérek, azon komolyan kell munkálkodni. Meggyőződésem, hogy ebben 
is meghatározó szerepet, feladatokat vállal magára az MSZMP. 

Véleményem szerint az országos pártértekezlet helyes álláspontot foglalt 
el, amikor a politikai pluralizmus kiépítését lehetséges, sőt szükséges feladat- 
ként jelölte meg, hangsúlyozva a párt helyét, szerepét a politikai struktúrá- 
ban. Az országos pártértekezlet azt is megjelölte, hogy a szocialista politikai 
pluralizmus letéteményese a Hazafias Népfront. Meggyőződéssel vallom, hogy 
a népfront képes integrálni a különböző érdekeket és irányzatokat. A párt 
a saját szervezetében erre nem vállalkozhat, éppen sajátos ideológiai, poli- 
tikai, szervezeti adottságainál fogva. Vannak, akik az országgyűlést tekintik 
olyan színtérnek, ahol a pluralizmus megvalósulhat. A mai , politikai diva- 
tok" idején eretnekségnek tűnik, ha azt állítom: a parlamentet meg kell kí- 
mélni attól, hogy egymással szemben álló politikai csoportosulások, szerveze- 
tek, pártok küzdelmének arénájává váljon. 

Néhány megjegyzést a szövetségesekről, a koalícióról és az ellenzék- 
ről. Valamivel több mint négy évtizede az egypártréndszer kereteiben együtt 
élünk, politizálunk a korábban volt, tevékenységüket beszüntetett pártok 
volt tisztségviselőivel, tagjaival. A népfront lehetőségei szerint alkalmat te- 
remtett a politikai életben való aktív részvételre, lehetőséget nyújtott a po- 
litikai ambíciók megvalósítására is. Az elmúlt évtizedekben kialakult poli- 
tikai kultúrában, a politikai struktúra olyan területén, mint a népfront- 
mozgalom a koalíciós elemek jelen voltak. Elég csak egy pillantást vetni 
a népfront testületeinek összetételére, az országgyűlésre, a tanácsokra vagy 
az országos választási listára. Tévedés azt hinni, hogy most fogjuk kita- 
lálni a koalíciót. Egyúttal hangsúlyozni kell, hogy a koalíció fejlesztésre 
szorul — természetesen azokkal, akikben megvan a koalíció iránti készség. 
Le kell szögezni: bennünk megvan. 

Fontosnak tartom, hogy ebben a körben elmondjam: a volt Kisgaz- 
dapárt akkori tagjai körében — akik között számos partnerünk, barátunk 
is van — az utóbbi időben felerősödött a szándék és a cselekvési vágy a 
párt tevékenységének újraindítása iránt. Közülük számosan állítják, hogy 
pártjuk de jure létezik (bár ez már régen nem így van!), tehát csak be 
kell indítani a párt tevékenységét. Szeretném felhívni a figyelmet valamire, 
ami véleményem szerint nagyon fontos. A Kisgazdapárt újraindítását kez- 
deményezők között nem kis számban vannak olyanok, akik már 1947-ben 
kiléptek a pártból (vagy kizárták őket!), mert nem értettek egyet pártjuk 
akkori vezetőinek koalíciós szándékaival. Visszautasították a koalíciót a 
kommunistákkal, szociáldemokratákkal, parasztpártiakkal. Ezt a körülményt 
ismerve joggal felmerülhet az emberben a kérdés, most talán nagyobb lehet 


a készségük az együttműködésre? A válaszom: aligha! Ha az általam 
ismert platformon létrejönne a Kisgazdapárt, úgy a jelenlegi körülmények 
között, amikor jómagunk is valósággal az önkínzás állapotában vagyunk, ami- 
kor a presztízsünket saját magunk is rontjuk, ez a párt olyan pontot ké- 
pezne a rendszeren kívül és az országon belül, amelyről a szocialista építést, 
a kialakult társadalmi rendszert ,ki lehet billenteni", méghozzá, úgymond, 
alkotmányos, törvényes, jogilag alátámasztott módon. A következmények 
rendkívül súlyosak lennének, mert ilyen körülmények között a néphatalom 
— és nem a párt hatalma! — megvédésének eszközei sem kapnának nagy le- 
hetőséget. Idáig pedig nem szabad eljutnunk. 


Elhangzott az eddigiek során, hogy a most lezajlott, illetve a most folyó 
társadalmi vitákban kevés kommunista vett részt. Sajnos, ez Így van. Sze- 
rintem egyszerű, de súlyos szervezési hiba történt. Ennek kijavítása érdeké- 
ben arra kell kérni a párt tagjait: tekintsék legsajátabb, fontos ügyüknek a 
kidolgozásra kerülő törvényjavaslatok társadalmi vitáit, és vegyenek részt 
azokban. 


HALÁSZ JÓZSEF, 
a Politikai Főiskola tanszékvezetője 


Érdekes gondolatok vetődtek fel a vitában, melyeket érdemes továbbgondol- 
ni, de helyenként szükséges velük vitatkozni — mégpedig nem is csendesen. 
A mai helyzet létrejöttében alapvető szerepe volt az 1949-től kialakult po- 
litikai döntési modellnek, amelyben egyfelől adva volta durva torzulások és 
a hibák rendkívül széles lehetősége, másfelől nem voltak meg a politikai 
folyamatok ellenőrzésének legelemibb feltételei. Akkor is így van ez, ha a 
választott úton történelmi jelentőségű eredményeket értünk el. Nem szabad 
elfelejteni, hogy az eredmények zömmel akkor születtek, amikor még hatot- 
tak az 1956-hoz vezető politika keserves tanulságai, illetve a vezetésben ott 
voltak azok az emberek, akik egyértelműen a modell megújítására töreked- 
tek, szembefordulva a rossz ,hagyományokkal". Kemény történelmi igazság, 
hogy ezek a ,hagyományok", a torzulások olyan hihetetlen kárt okoztak min- 
den érintett népnek, és ezzel együtt a szocializmus egész ügyének, hogy azo- 
kat nem lehet csendben , elfedni" az elért eredményekkel. Meggyőződésem, 
hogy ez a legszorosabban hozzátartozik a párton belüli korszerű reformgon- 
dolkodás fokozatos építéséhez. 


A társadalmi szervezetekben, a népképviseleti szervekben dolgozó kom- 
munisták munkáját a politikai intézményrendszer kölcsönhatásában kell vizs- 
gálnunk, mégpedig a maga társadalomtörténeti változásában. Nem vagyok 
ennek a problémának szakértője, művelője, nem néztem végig, hogy a párt- 
csoport, a pártírakció mikor és hogyan jelenik meg a munkásmozgalom tör- 
ténetében, és egyáltalán a politikai intézmények működésében. De az biztos, 
hogy az alulról formálódó, nagy nehézségekkel küszködő munkásmozgalom, 
amely korábban állandó üldöztetésnek volt kítéve, s amelynek ereje szer- 
vezettségében és fegyelmében rejlett, az illegalitás rendkívül nehéz körülmé- 
nyei között alakította ki a maga kemény magatartási rendszerét. Enélkül 
nem tudott volna előrejutni. Az illegalitásban kialakult formák és viszonyok 
aztán áttételeződtek a legalitás viszonyaira. A más körülmények között ki- 
alakult szervezeti és működési rend Sztálinnál már hivatkozási alappá vált 
egy monopolisztikus, centralisztikus hatalom érvényesítéséhez, s ennek alá- 

rendelten a szeplőtelen fogantatás doktrínájához hasonlíthatóan felfogott de- 
mokratikus centralizmus sajátos megkonstruálásához. 

Mi volt ebben a szisztémában a társadalmi, politikai szervezetekhez, egye- 
sületekhez való viszony meghatározója a párt vezető szerepének érvénye- 
sülése szempontjából? Mindannyian emlékszünk rá: alaptételnek számított 
a káderek kiválasztása és elosztása, ami tökéletesen megfelelt a sztálini kon- 
cepciónak. Én választom ki a kádereket, és én is osztom el és minősítem 
őket. Tudjuk: a mozgalomnak ezzel szemben a vezetők kiválasztódása — a 
minden társadalmi közösség természetes szelekciója — az egyik alapvető 
sajátossága. Nem kis részben azért vagyunk ma nehéz helyzetben, mert a 
mi szisztémánk gyakran az érdemi tevékenységtől elszakadt kiválasztás, az 
egyik helyről a másikra helyezés. Másként szólva: az esetek jó részében nem 
működőképes a kiválasztódás sokszínű gyakorlati terepe, kicsi a súlya a 
megmérettetésben az emberek között végzett munkának — annak a közeg- 
nek ahol ütköznek a vélemények, ahol helyt kell állni, ahol nem lehet visz- 
szahúzódni, ahol nem a pozícióval mérik a mondanivaló súlyát. 

Abban, hogy 1945 után a párt sikereket ért el, nagy szerepe volt az il- 
legális harc időszakában végzett tevékenységének az ország függetlensé- 
géért, a népi-nemzeti demokratikus rendszer megteremtéséért. Bizonyos mér- 
tékig még később is érvényesült a kiválasztódás, politikai küzdelemben kel- 
lett az embereket napról napra meggyőzni. A helyzet több szempontból ha- 
sonló. A nehézségek abból adódnak, hogy a verseny a közvélemény színe 
előtt, az emberek eszének és szívének megnyeréséért úgy is folyik, hogy az 
alternatív mozgalmak újak, élénkek, harcosan lépnek föl és nagy aktívi- 
tással működnek. Számolni kell ennek minden következményével. Hiba len- 
ne észre nem venni, hogy előnyben vannak olyan emberekkel szemben, akik 
hozzászoktak, hogy meghívott hallgatóság előtt hivatalból beszélnek, ahol 
nem illik vitatkozni, más álláspontot képviselve renitenskedni, de illik a po- 
zíciónak bólogatni és tapsolni. 

Vitatkozunk arról, hogy milyen feladat hárul a különböző helyeken mű- 
ködő kommunista csoportokra. Ajánlatos meggondoltnak lenni az új fel- 
tételek között, és tartózkodni bármifajta séma erőszakolásától. A szükség- 
letek vizsgálata, a feltételek számbavétele, az indokoltság mérlegelése nél- 
kül sokat árthatunk. Az új szervezetek aligha lesznek pszeudoszervezetek. 
Nem tekinthetjük valamiféle mintának az 1948 utáni állapotokat, amikor jó- 
részt kilúgozódott a pártokból politikai vezetésük karakteres része, kockáza- 
tossá vált és lehetetlenné saját véleményt, álláspontot képviselni, netán vi- 
tatkozni. Így lett aztán olyan , egység" és , nemzeti egyetértés", hogy végül 
az egész ország nyögött bele! Lettek , becsatlakoztatott" pártok, amelyekkel 
már , együtt lehetett működni". Fontos tanulságai vannak ennek. Kívánatos, 
hogy, az alternatív szervezetek képviseljék a saját elképzeléseiket, vélemé- 
nyüket, a saját nézetciket, a mienkétől eltérő megoldási javaslataikat. Mert 
ha nem képviselik, akkor mi magunk gyengítjük le az ország politikai veze- 
tését, amely csak szélesen, az egész népre támaszkodva képes irányítani az 
országot. 

A vitában elhangzott, hogy a kommunista parlamenti csoport problémá- 
ja rendezett, ezzel kapcsolatban nincs nagyobb gond. Véleményem szerint 
van, s ez már a különböző felszólalásokban fel is vetődött. Tükrözte ezt a 
legutóbbi országgyűlési vita, és még inkább a kommunista képviselők egy 
csoportjával készített interjú, amelyben elhangzott, hogy a párttagképviselők 
közül többen nem értenek egyet a kialakult megoldással. A kommunista 
parlamenti csoport eddig ténylegesen nem funkcionált, az 1949-től összehí- 

vott csoportgyűlések inkább csak rituális rendezvények voltak, mintsem ér- 
demi viták. Ha valamit tanulhatunk a nyugati polgári demokrácia intézmé- 
nyeiből, akkor azt feltétlenül meg kell tanulnunk, hogy az eddiginél sokkal 
jobban kell építeni a párt parlamenti képviselőire. Nélkülük egyetlen lénye- 
ges törvénykezési és kormányzati kérdésben sem alakíthatja ki az álláspont- 
ját a pártvezetés. A képviselőcsoport nem egyszerűen , áttétel" a pártvezetés 
és a parlament között, hanem a pártnak azokat az embereit tömöríti, akik 
sajátos szálakon képesek összekötni a pártot az állampolgárokkal. Ezáltal a 
párt sokkal jobban, szélesebb körben és valósághűbben érzékeli a választó- 
polgárok állapotát, az ország helyzetét és sok más politikai tényezőt, mint 
ha csak a saját hierarchiájára, jelentési rendszerére támaszkodik. 

Bárhogy alakul is a politikai struktúra, a párttagképviselőket nem le- 
het a régi módon , kezelni", csoportjukat egyszerűen , áttételnek" tekinteni, 
hanem be kell vonni a döntéshozatal egész folyamatába. Ez nyilvánvalóan 
újabb feszültségeket kelt a parlamentben. Ma még nem lehet látni, ala- 
kulnak-e más csoportok, frakciók a parlamentben, és ha igen, annak milyen 
kihatásai lesznek. De ha ilyen csoportok legálisan működnek akár más pártok 
képviselőiként, akár egyéb formában, minden bizonnyal kialakítják közös 
elképzeléseiket, meghatározzák taktikájukat. Ebben a szituációban az MSZMP 
kényszerhelyzetbe kerülhet, s ha akarjuk, ha nem, a pártvezetésnek köze. 
lebbi kapcsolatot kell kiépíteni a kommunista képviselőkkel. Rá fogunk 
jönni, hogy nélkülük a párt nem léphet az országgyűlés színe elé. 

Hasonló probléma jelentkezik — természetesen másként — a tanácsok- 
ban ís, ahol a sokirányú kötöttség csak úgy oldható fel, hogy a kommu- 
nista tanácstagok aktív részesei saját pártszervezetüknek vagy pártvezető- 
ségüknek, azok pedig a párt egész életének, a vezetési döntéseknek. Azt 
feltétlenül el kell érni, hogy a tanácstag befolyásolhassa azokat a pártdönté- 
seket, amelyeket képviselnie kell a tanácsban. Nem lehet tanácstagokat 
olyan helyzetbe hozni, olyan ellentmondásokba keverni, hogy szembekerülje- 
nek választópolgáraikkal, azért mert a pártfegyelemhez tartaniuk kell ma- 
gukat. 

Alapkérdés: a képviselők és tanácstagok választóiktól kapják megbízatá- 
sukat, nekik felelősek tevékenységükért. De szemükkel a nagyobb közösség: 
a község és város lakosságának gondjait, az ország sorsának alakulását is 
kell vigyázniuk. Ez elválaszthatatlan felelős tisztségüktől. 

Megemlíteném, hogy más testületek, szervezetek a tisztázás kérdését még 
élesebben vetik fel. Nyilvánvaló, hogy az előbbiektől alapjában eltér a párt- 
szervezet problémája a bírói vagy a rendőri testületben dolgozó kommunis$- 
ták kötelezettségeivel kapcsolatban. A bírósági tevékenység esetében a párt- 
fegyelemre való utalás megengedhetetlen és nem helyénvaló. A jogállamiság 
kivétel nélkül mindenkire egyformán vonatkozik, s a bírói függetlenség al 
fája és omegája a törvényesség érvényesítése! Az ilyen és ehhez hasonló 
esetek nem tekinthetők pusztán kivételnek, hiszen a kérdés bármely vonat- 
kozása valamilyen szempontból sajátos. A közös az bennük, hogy nem tű- 
rik a sablonokat, az elemzésen alapuló valódi gondolatok hiányát, s külö- 
nösen nem a régi megoldások, a régi formák új köntösben való átmentését, 
megtartását. 


Pártmunka a gazdaságban 


Vonuljunk ki az üzemekből, a pártmunka színterét helyezzük át a lakóterü- 
letekre... Nem, ne fordítsunk hátat a munkahelyeknek, ne váljunk meg 
az üzemi pártmunka jól bevált módszereitől. Ezért a jövőben is tartsunk 
igényt a gazdasági vezetők rendszeres beszámoltatására . . . 

Két végletes véleményt idéztünk annak érzékeltetésére, hogy milyen 
viták folynak napjainkban az üzemi pártmunkáról. Úgy véljük, természe- 
tesnek kell tekintenünk az ellentétes, sőt ennyire szélsőséges álláspontokat 
is, hiszen a májusi pártértekezlet óta mind jobban kibontakozik a politikai 
intézményrendszer, a napi politikai gyakorlat reformja. Ennek a folyamatnak 
az egyik vetülete a sokat vitatott üzemi-lakóterületi pártmunka is. 


Talán már a bevezető sorok kontrasztja és hangulata is azt sugallja az 
olvasó számára, hogy nem vagyunk hívei a két szélsőséges álláspontnak. 
Nem azért, mintha ,a legjobb út az arany középút" ásatag elvét vallanánk 
(ez nem lehet szempont!, hanem azért, mert vitathatónak vagy inkább 
anakronisztikusnak véljük, hogy a legtöbb üzemi és kerületi pártbizottsá- 
gunk ma is természetesnek tartja, hogy rendre maga elé , citálja" a gazda- 
sági vezetőt, és felszólítja őt, hogy tájékoztassa a testületet, majd ezután 
— a több évtizedes beidegződés gyakorlatát követve — határozatot hoz a 
munka megjavítására — azzal a gyakorlattal, hogy a legközelebbi össze- 
jövetelt majd , számonkéréssel" kezdi. 

Bár a területi, üzemi pártszervezetet senki és semmi nem mentesítheti 
politikai felelőssége alól (hogy ezt miképpen értelmezzük, arra majd kité- 
rünk), úgy véljük, hogy a beszámoltatás régi felfogású, majdhogy nem 
a hadikommunizmusból örökölt receptjét napjainkban már nem használ- 
hatjuk. Ezt a feladatkört egyre inkább a kialakuló új tulajdonosi szerveze- 
teknek (vállalati tanácsoknak, igazgató tanácsoknak stb.) kell ellátniuk. 

Az eddig személytelen társadalmi tulajdon megszemélyesítése, azaz a 
társadalmi tulajdon reformja összefonódik az új vállalatirányítási formák, 
gazdálkodó szervezetek megjelenésével. Néhány évvel ezelőtt szinte még senki 
sem gondolt arra, hogy tíz részvénytársaságból álló Medicor konszern jön 
majd létre, s az élet felteszi a kérdést: hát ott milyen legyen a pártmunka? 
Még csak most kezdünk hozzászokni a kereskedelmi bankok létéhez, a 
részvénytársaságokhoz, a gomba módra szaporodó kisszövetkezetekhez, ma- 

gánvállalkozásokhoz. Ha ezekre az új típusú szervezetekre akarnánk eről- 
tetni a régi pártirányítási formákat, igen ésszerűtlen módon lépnénk fel, 
netán még kárt is okoznánk. Gondoljuk el például, mire vezetne, ha a ve- 
gyes vállalatoknál is ragaszkodnánk a külföldi tőkés magyarországi kép- 
viselőjének beszámoltatásához? 

Visszatérve a többi gazdálkodó szervezetre: a pártszervezeteknek nincs 
joguk utasítgatni az igazgatót még akkor sem, ha párttag, s még kevésbé 
tehetik meg, ha pártonkívüli. Nemcsak azért, mert a gyámkodások, az 
aprólékos beavatkozások ideje lejárt, hanem azért sem, mert ha ,nem 
jönne be" az ajánlatuk, akkor mit mondanának a csődhelyzet határán? Talán 
azt, hogy pardon, tévedtünk? 

Úgy véljük, több meditációt nem érdemel a beszámoltatás vagy nem 
beszámoltatás témája, elhal az majd magától is, ha nem szorgalmazzuk. 
Nehezebb viszont a helyzet a , vonuljunk ki az üzemekből" felfogással. Pedig 
nincs semmi új a javaslatban, hiszen ,a párt vonuljon ki a gazdaságból" 
ajánlat több évvel ezelőtt is elhangzott. S mégis meghökkentő szá- 
munkra a megismételt indítvány épp egy olyan időszakban, amikor arról 
dötött a kormány, hogy három év alatt több mint 200 milliárdról 100 milliárd 
alá szorítja le az állami támogatások összegét. Ez az elhatározás ugyanis azzal 
fog járni, hogy nemcsak néhány tucatnyi gyárunk sodródik a csődhelyzet- 
be vagy annak közelébe, hanem várhatóan megtöbbszöröződik az ilyen cé- 
gek száma. Vagyis szembe kell néznünk majd a válsághelyzet velejáróival: 
a sok évtizedes, hagyományos profil feladásával, új gyártási ágak kiala- 
kításával, egy seregnyi vállalat fizetőképtelenségével, az ott dolgozók kisebb- 
nagyobb részének elvándorlásával, az ott maradók növekvő elégedetlensé- 
gével (nem vagy aligha kaphatnak béremelést a felfokozott infláció idő- 
szakában), a sztrájkveszéllyel, sőt a bozóttűzként fel-fellobbanó sztrájkokkal. 
Ezeknek a súlyos emberi sorsokat érintő ügyeknek a megoldásában a párt- 
szervezeteknek semmi mással sem helyettesíthető szerepük van. 

Nem vonulhatunk ki az üzemekből többek között azért sem, mert ele- 
ve ott vagyunk, értve ez alatt, hogy a mintegy nyolcszázezres párttagság 
zöme ma is aktív, vagyis valamilyen munkahelyen keresi meg a kenyerét. 
Márpedig, ha a párt az ő érdekeiket kívánja kifejezni, őket akarja meg- 
nyerni, ott kell hogy szerveződjön, ahol az emberek megtalálhatók. A párt- 
munka és a közélet nem választható el a párttagoktól, ezért alkalmazkod- 
jék a napi igények realitásaihoz. Más kérdés, hogy a lakóterületi pártmun- 
ka új reneszánsza az üzemi pártmunkára is kihathat (hogy miképpen, ar- 
ról majd ejtünk néhány szót), de az üzemi, vállalati jelenlét tényén ez 
sem változtathat. 


Nem fordíthatunk hátat a gyáraknak azért sem, mert valakinek meg kell 
fogalmaznia. képviselnie kell a vállalati érdeket is. Ha makroszinten azt 
várjuk a párt Központi Bizottságától, hogy végezzen érdekfeltáró és -egyez- 
tető munkát, s legyen a társadalmi érdek kifejezője, akkor az üzemi párt- 
szervezettől is elvárhatunk valami hasonlót mikroszinten, a vállalati érdek 
kapcsán. Hogy egy példával illusztráljuk ennek szükségességét: a Keripar 
szombathelyi gyárának nagy sajtóvisszhangot kiváltó sztrájkja is arra fi- 
gyelmeztetett, hogy egy vállalaton belül nagyon sok érdek van jelen. Ha 
a vállalat gazdasági, politikai vezetése nem tárja fel e sokféle részigényt, 
vagyis ha a munkából nem születik olyan érdekszintézis, amelyben — ha 
több-kevesebb kompromisszum árán is — mindenki megtalálja a számítását, 


akkor vagy pusztító erózió kezdi ki a céget (elvándorolnak a legértékesebb 
szakemberek), vagy pedig az önállósodás útjára lépnek a gyáregységek. 
(Megjegyezzük, ez utóbbi bizonyos szemszögből hasznos lehet, hiszen még 
mindig kevés a kis- és középvállalatunk.) 

Végül nem vonulhatunk vissza az üzemekből azért sem, mert politi- 
kamentes gazdálkodás a jövőben sem képzelhető el a vállalatoknál. To- 
vábbra is szükség lesz a központi politikai célok helyi képviseletére, a 
vállalati politizálásra. Az azonban bizonyos, hogy a vállalati pártszervek 
nem válhatnak a központi gazdaságpolitika puszta helyi letéteményeseivé. 

A pártpolitika képviselete, a jelenségek marxista szellemű megköze- 
lítése, elemzése magába foglalja azt is, hogy az üzemi pártfórum szükség 
esetén legyen képes a gazdaságvezetés tevékenységének kritikájára, ahogy 
az például a Medicornál történt. Ennél a cégnél — a gazdasági, társadalmi 
kibontakozásból adódó teendőket elemezve 1987 szeptemberében, tehát jóval 
a konszern megalapítása előtt — így foglalt állást a pártbizottság: ,A 
vállalat jelenlegi belső irányítási és érdekeltségi rendszere nem képes meg- 
felelő összhangot kialakítani a nagyvállalati és szervezeti érdekek között... 
A rövid és hosszabb távú feladatok eredményes megoldásának feltétele a 
vállalat működési rendszerének továbbfejlesztése..., a jelenleginél hatéko- 
nyabban működtethető nagyvállalati rendszer létrehozása . . ." 

Ilyen javaslatok kidolgozására persze csak olyan üzemi pártszervezet 
képes, amely érdemi partnerévé tud válni a gazdasági vezetésnek, köztük 
az országosan ismert, elismert vezérigazgatónak is. S nemcsak azért kellenek 
ilyen tisztségviselők a különböző üzemi pártfórumokban, mert a kollektív 
vezető testület sem lehet a , szürke emberek" együttese, hanem azért is. 
mert — hála a pályázati rendszernek, meg a többféle új vezetőkiválasztási 
módszernek — az elmúlt években sok tehetséges ember került gazdasági ve- 
zetői posztokra. Azóta egyértelműen megfogalmazták azt is, hogy napjaink- 
ban már (negyvennégy évvel a felszabadulás után) a vezetői követelmé- 
nyekben is a vezetői rátermettségre, a szakmai hozzáértésre helyeződött át 
a hangsúly; mint ahogy uralkodóvá vált az a vélemény is, hogy a gazdasá- 
gi vezetőt mindenekelőtt a gazdasági eredmények minősítik. Ebből kivilág- 
lik, hogy nem azt tekintik jó igazgatónak, aki igyekszik mintaszerű kap- 
csolatokat kiépíteni a területi (megyei) pártbizottsággal, minisztériummal 
és minden más, általa fontosnak tartott fórummal (mindezt megtette a 
hírhedtté vált Veszprém Megyei ÁÉV igazgatója is), mert ha csődhelyzetbe 
kerül a cége, ha a vállalata nemhogy gyarapítja, hanem fogyasztja az or- 
szág nemzeti jövedelmét, akkor senki és semmi sem mentheti meg őt a 
bukástól. 


Visszatérve az eredeti gondolatmenetünkre (mi is a mérce?), az üzemi párt- 
munka sikerének vagy kudarcának az a legfőbb fokmérője, hogy a. mai 
feszült gazdasági helyzetben képes-e olyan politikai klímát kialakítani a 
gyárban, amely lehetőséget nyújt a vállalat felvirágzására. Hogy egy pél- 
dával világítsuk meg az esetet, a Láng Gépgyár történetéből villantunk fel 
néhány mozzanatot. Itt három éve még egymilliárdos adósság nyomta a 
cég vállát, s rövid idő alatt háromszáz kitűnő mérnök és szakmunkás tá- 
vozott el a vállalattól. Ezért itt az lett a lét vagy nemlét tétje, hogy ké- 
pesek-e a kommunisták lelket önteni az emberekbe. S képesek-e jó vezér- 
igazgatót meg helyetteseket találni, méghozzá azonnal? Ugyanis évtizede- 
ken át mindig , importált" vezetőt neveztek ki a vállalat élére, s 1986-ban 

láthatóvá vált: már csak egy olyan , vezérkar" tudja megmenteni a Lángot, 
amely nem csupán a válság menedzselésére képes, hanem mindemellett 
helyismerete is van. Tájékozódásra, szemlélődésre ugyanis már nem volt 
idő, hiszen nemhogy Pesten, még Kisvárdán sem akartak szóba állni a fü- 
lig eladósodott vállalattal. 

Az elmondottakból mellesleg az is kiviláglik, hogy az üzemi pártszerve. 
zetnek továbbra is sok köze van és lesz ahhoz, hogy kit akarnak nálunk ki- 
nevezni vezérigazgatónak meg helyettesnek. Közérdekből nem mondhat le a 
véleményező, javaslattevő jogáról. Jellemző a pártszervezet helyismeretének 
értékére, káderpolitikájának helyességére, hogy olyan emberek kerültek a 
vezérigazgatói, helyettesi posztokra, akik több évtizede dolgoztak már a cég- 
nél, s akiknek az irányításával a szanálás után mintegy félmilliárdot faragott 
le a vállalat rövid idő alatt az adósságából. Az Ipari Minisztérium szerint 
ez ja tett a csődjelöltek közül a jó adósok közé sorolta a céget, olyany- 
nyira, hogy a szanáló szervezet igazgatója levélben gratulált nekik. (Koránt- 
sem mellékes: azok, akik úgy tüntették fel a dolgot, mintha a Láng a mű- 
velődési házának eladásával juthatott volna ide, enyhén szólva tévedtek, fél- 
revezették a közvéleményt. Az említett kultúrközpontot ugyanis még e so- 
rok írásának időpontjáig sem tették pénzzé.) Minthogy az elkövetkező évek- 
ben több vállalat kerülhet abba a veszélyzónába, ahol a Láng volt idáig, 
hasznos lesz tanulni tőlük, legalábbis felkészülni az ilyesfajta próbatételre. 

Jellemző a jó politikai klíma értékére, hogy alig lehet találni olyan 
gazdasági vezetőt, aki kétségbe vonná: nem lehet érdemleges munkát végez- 
ni ott, ahol ez hiányzik. Ezért a gazdasági vezetők a mai kritikus helyzetben 
még inkább igénylik, hogy a kommunisták támogassák helyes döntéseiket, 
hogy őrizzék meg az emberek hitét és bizalmát a vállalat jövőjében; hogy 
ha sorsdöntő elhatározások elé kerül a cég, akkor a vállalati tanácsban, bi- 
zalmi testületben és másutt jelenlevő kommunisták álljanak ki a jó ügy 
mellé. Vagyis a reform —- véleményünk szerint — nemhogy megkérdőjelez- 
né, hanem megerősíti a szocialista vezetési modellt, még szükségesebbé teszi 
a gazdasági vezető és a pártszervezet rendszeres véleménycseréjét, s felérté- 
keli a párttitkár partneri szerepkörét. Bizonyos, hogy ebben az esetben meg- 
változik a vállalati politizálás témaköre és stílusa. A napi termelési ügyek- 
ben nem lesz szükség a pártszervezet közvetlen részvételére. 

Úgy véljük, aligha szükséges részletesen kitérni arra. hogy a párttitkár 
— egy kollektív vezető testület tagjaként — csak első az egyenlők között, 
következésképpen be kell számolnia a tagságnak, a pártvezetésnek, egyeztet- 
nie kell vele az álláspontját, sőt — a különösen fontos, sorsdöntő ügyekben 
— nem is mondhat igent vagy nemet a vezetőség és a tagság megkérdezése, 
állásfoglalása nélkül. Ezeket magától értetődő dolgoknak tartjuk. 


Eddig olyan jelenségekről szóltunk, amelyekről a felfogásunk szerint többé- 
kevésbé már állást lehet foglalni. Ám a zajló élet sodrását figyelve egyre- 
másra találkozunk olyan fejleményekkel, amelyeket még nem értékeltek, , csu- 
pán" léteznek. De minthogy e létező dolgok érdekesek, jelezzük a miben- 
létüket. 

A munkahelyi párttevékenység kapcsán nincs tisztázva még egy sereg- 
nyi téma. Nem alakult ki például a Medicornál sem a pártmunka, új gyakor- 
lata. Pedig — ahogy jeleztük — 1988. január elsejével tíz részvénytársaságból 
álló új vállalati szervezet jött itt létre, amely — minthogy várhatóan több ilyen 
konszern alakul a jövőben is — modellértékűnek tekinthető. A Medicor párt- 
szervezete egyébként alkotó módon közelíti meg ezt a témát. Négy változa- 

tot vizsgálnak: a konszern szintű pártbizottságot, a közvetlen, vagyis kerületi 
irányítású alapszervezetekét, a csak XIII. kerületi alapszervezeteket tömörítő 
pártbizottságét, valamint a konszern szintű politikai intézőbizottságét, vagyis 
egy koordinatív jellegű testületet az önálló alapszervezetek munkájának ösz- 
szehangolására. Nyilván idő kérdése, hogy megszülessék a döntés, mint ahogy 
az is valószínű, sokan tánulmányozzák majd az itt kialakuló módszert. 

Nincs tisztázva az sem, milyen legyen a pártmunka, a pártpolitika kép- 
viselete a részvénytársasági formában szerveződött kereskedelmi bankoknál. 
A pártszervezetek léte, munkája lehetővé teszi, hogy — ha szükséges — a 
párttagok egységesen állást foglaljanak valamilyen kritikus ügyben. Általá- 
nosítható, máshol is hasznosítható gyakorlattal azonban még nem találkoz- 
tunk ezen a területen. 

Nem kaptunk választ arra sem, melyek legyenek a pártmunka sajátosságai 
a külföldi résztulajdonnal vagy a teljesen külföldi tulajdonnal működő ve- 
gyes vállalatoknál, sőt az is kérdéses, lehet-e erre egyáltalán elfogadható , re- 
ceptet" kidolgozni. Egyelőre csak annyit tudunk, hogy noha elég gyorsan 
szaporodnak ezek a vállalkozások, kft-k (vegyes vállalata van például a 
Taurusnak, Caolának, Pannonplastnak, a Dunai Kőolajipari Vállalatnak, és 
így tovább), a legtöbb hazai mércével nézve is nagyon kicsiny, majdhogy- 
nem jelentéktelen. Mintha a nyugati tőke egyelőre inkább csak szondázásra 
használná őket, mintsem tömegtermelésre. A Pannonplast magyar—japán ve- 
gyes vállalat (poliuretánhabot készít) mindössze hatvan-hetven főt számlál, 
s a létszám egytizede párttag. Minthogy a Gyáli úton van az üzem, a válla- 
lati pártbizottság úgy találja rendjén valónak, hogy a IX. kerületi pártbizott- 
ság irányítása alá tartozzanak. 

Már az elmondottak alapján is megsejthető, érzékelhető, hogy a külön- 
böző típusú gazdálkodó szervezetek helyzete nagyon eltérő. Ezért használha- 
tatlanok az egy kaptafára készült módszerek, ezeket mindenkinek magának 
kell a , saját méretére" kialakítania. Közös vonás viszont minden vállalatnál, 
hogy egyre jobban elhatárolódnak a társadalmi munkamegosztásból fakadó 
tulajdonosi, irányítói, érdekvédelmi stb. szerepkörök. 

Körvonalazódni kezd az is már, hogy ha nem is vonul ki a párt az Üze- 
mekből, azért az üzemi pártmunkát illetően is nőhet, sőt nő a lakóterület 
szerepe. Ilyen irányba hatnak a munkaidő védelmét szolgáló szigorítások és 
az, hogy a különböző kisszervezetek, kisiparosok, kisszövetkezetek által fog- 
lalkoztatott párttagok esetében nincs is más választás. Ezért már jó néhány 
kerületünkben működnek ilyen pártszervezetek. Ezeknek a főként aktív dol- 
gozókból álló szervezeteknek a létszáma növekszik. Véleményük, felfogásuk 
lényegesen visszahat majd a területi pártmunka módszereire. (Nem beszélve 
arról, hogy a különböző munkahelyeken dolgozó kommunistáknak ilyen mó- 
don lehetőségük nyílik a lakóhelyükhöz kötődő érdekeik politikai kifejezé- 
sére.) 

De ez már külön téma, térjünk vissza az üzemekbe! Mellbevágó dolog 
volt arról olvasni Budapest egyik kerületi pártbizottságának jelentésében, hogy 
a párttagok panaszkodnak, mert defenzívában érzik magukat. Méltatlannak 
tartják ezt a szerepkört, csakhogy nincs elég , muníciójuk" a határozott fel- 
lépéshez. 

Igen, az offenzívához munícióra van szükség nemcsak a hadászatban, 
hanem a politikában is. Ezért volna hasznos, ha kicserélnénk tapasztalatain- 
kat a korszerű munkahelyi pártmunkáról. 


Barát Tamás — Magyar László 

A munkahelyi és területi elv értelmezése 


Az itt leírt gondolatok egy kerületi pártbizottság saját munkájának megúju- 
lását szolgáló gondolkodási folyamat termékei, amelyek eredményes megvaló- 
sulásuk esetén is csak kísérletként kezelhetők. Tapasztalataink alkalmasak 
lehetnek arra, hogy adalékul szolgáljanak egy elméletileg megalapozott, a 
pártélet egyéb területeivel összhangban álló, módszertanilag is alaposan ki- 
dolgozott pártszerveződési alapelv megfogalmazásához. 


Vajon melyek lesznek az üzemekben, intézményekben dolgozó párttagok po- 
litikai feladatai, amikor majd a gazdálkodó szervezetek egy , olajozott", a szo- 
cialista közösségi vagyon növelésében való érdekeltségre épülő, a gazdasági 
racionalitást és a demokratikus képviseletet egyaránt megvalósító gazdasági 
környezetben működnek? Miként lesz a párt meghatározó erő egy olyan po- 
litikai intézményrendszerben, amelyben az állampolgárok a legkülönbözőbb 
. és legváltozatosabb célú szövetségek, egyesülések, csoportosulások tömegét 
hozzák létre? Hogyan integrálódik a párt az eddigi szerveződési elvétől és 
módszereitől eltérő társadalmi intézményrendszerbe? Milyen lesz az a párt, 
amely alkalmas az új igények kielégítésére, amely képes az új típusú köz- 
megegyezés kialakítására, tényleges politizálásra? 

Tűnhetnek ezek a kérdések túlzottan távolinak vagy elvontnak ís, de 
a központi pártszervek feladattervében megjelölt tennivalók e kérdésekre 
adott válaszokat egyszerűen nem kerülhetik ki. Többek között azért sem, 
mert a korszerű válaszok megtalálása nemcsak a távoli célok elvi felvázolá- 
sához, hanem közeli jövőnk lépéseinek meghatározásához is elengedhetetlen. 

Ezek közül az egyik feladat a párt szerveződési elvének, a terüle- 
ti-üzemi elvnek a kritikai átgondolása. Véleményem szerint az országos 
pártértekezlet által megerősített társadalmi, politikai, gazdaságpolitikai irá- 
nyok és tendenciák szükségessé teszik a párt munkájában a stratégiai súly- 
pont áthelyezését, amelynek iránya a később vázolt , területpolitikai szerve- 
ződési elv"-ben fogalmazható meg a következők szerint. Egyrészről az üzemi- 
intézményi politikai munkában a gazdálkodói tevékenységre irányuló ráha- 
tás túlsúlyának megszüntetése, újfajta és hatékonyabb politizálás kialakítá- 
sa. Másrészről a területi politikai befolyás radikális megerősítése és a hozzá 
szorosan kapcsolódó szervezeti, személyi és anyagi feltételrendszer mihama- 
rabbi megteremtése. 


Nézzük meg először az üzemi szerveződést, amelynek meghatározó volta az 
elmúlt időszakban megkérdőjeleződött. Úgy tűnik, hogy a munkahelyi szer- 


64 


vezetek befolyása, politikai súlya nagymértékben differenciálódott, elsősor- 
ban a tagság, a választott vezetők felkészültsége, elkötelezettsége, politikai 
teljesítménye alapján. Egy részük nem találja helyét a gazdasági vezetés, a 
dolgozói érdekképviselet és — ahol van — az önkormányzati vezető testület 
között. Sokan a terjedő új típusú szervezetformák — részvénytársaság, leté- 
ti társulások stb. — miatt is, a racionalitásra hivatkozva, megkérdőjelezik az 
üzemre épülő pártszerveződés általános érvényességét. Úgy vélem, hogy 
ezek a nézetek ilyen szélsőséges megfogalmazásban helytelenek, ám egyben 
felhívják a figyelmet a gondokra, a szükséges változtatásokra. A párt mint 
politikai erő csak azokban a gazdálkodó szervezetekben működhet érdemben, 
ahol politikai integráló erejével, szervezett gondolkodásával életképesnek bi- 
zonyul, és valóban progresszív hatást tud kifejteni. E pártszervezetek szerepe 
várhatóan a politizálás, az érdekegyeztetés, illetve az egyeztetési mechaniz- 
musok működtetésének területén fog erősödni. Hozzá kell járulniuk a munka- 
helyi demokrácia fejlődéséhez is elengedhetetlen politikai kultúra kialakítá- 
sához, terjesztésénez. E célok eléréséhez az irányító pártszerveknek meg kell 
szüntetniük azt a gyakorlatot, hogy a párt valamiféle rosszul értelmezett te- 
kintélyének őrzése vagy erősítése érdekében politikai támogatást adnak a 
formálisan, rosszul működő, a fejlődést fékező pártszervezeteknek. A párt 
politikáját érdemben képviselni nem tudó helyi szervezetek ugyanis nem szol- 
gálják sem az adott közeg, sem a párt érdekeit. 

Mindezt bonyolítja a párttagok személyes érdekeltségének alakulása. 
Miért lenne a változásban érdekelt az a párttag, aki tagsági viszonyából ere- 
dően az átlagosnál jobban informált munkahelye kérdéseiben, aki szervezett 
politikai erő tagjaként valamilyen módon védettséget is élvez? Ám ha csök- 
ken az üzemi-intézményi pártszervezetekben dolgozóknak a helyi gazdálko- 
dás operatív feladatainak megoldásában való részvétele, az alighanem gyen- 
gíteni fogja a párttagok közvetlen érdekeire épülő kötődést a munkahelyi 
pártszerveződéshez. 1 

Az üzemi-intézményi pártszervezetekből átjelentkező párttagság lehet az 
egyik bázis, amelyre a területi alapszervezetek, illetve pártszervezetek építhet- 
nek. Nagy hiba lenne azonban arra várni, hogy az esetlegesen , felszabaduló" 
párttagok a területi politikai életben való részvétel lehetőségét maguk fogják 
keresni. A területi pártalapszervezetek politikai feladatokkal történő ellátá- 
sa, a politizálási, kulturálódási, szabadidő-eltöltési lehetőségek széles körű 
kialakítása — a valós politikai bázisok létrehozása — lehet olyan vonzerő, 
amely ösztönzi az átjelentkezést. 


A párt lakóterületi politikai súlyának hiányára az 1985. évi országgyűlési és 
tanácstagi választások hívták fel talán először élesen a figyelmet. A politi- 
kai élet intézményes és önszerveződő változásai, eseményei — a politizálóbb 
Országgyűlés, a markánsabb érdekképviseletek, az alakuló és aktivizálódó 
állampolgári egyesületek, csoportok és tömegek demonstratív megmozdulásai 
stb. — azóta megsokszorozták a lakóterületi befolyás növelésének igényét. 
A ma működő lakóterületi pártalapszervezetek, amelyek döntően a kerület- 
ben lakó nyugdíjasokból állnak, folyamatos, jól szervezett és aktív politikai 
tevékenységükkel sem tudnák a párt politikáját a szükséges, a párt és a 
testületi közélet igényeinek megfelelő színvonalon képviselni. A lakóterületi 
pártalapszervezeten, illetve pártszervezeten a jövőben tehát az eddigitől el- 
térőt, hatékonyabbat, nagyobb politikai súllyal bírót kell érteni. 

A területi politikai élet erősítésének egyik célja a párt befolyásának meg- 
tartása a gyorsan változó körülmények között, de meg kell célozni a külön- 

böző — párton belüli és azon kívüli — vélemények, elképzelések, kezdemé- 
nyezések felszínre hozását, a pártszervezetek véleményének maeegjelentetését, 
az eltérő vélemények és érdekek közötti kompromisszumok megteremtését. 
Mindehhez szükség van a politizálás készségének és képességének fejlesztésé- 
re, annak tudatában, hogy fejlett helyi közélet hiányában nehezen képzel- 
hető el magas színvonalú, valós politikai élet. Így válhat a párt az új típusú 
közmegegyezés kialakítójává, főszereplőjévé. 

A megvalósítás szervezeti-szerveződési kereteit a , területpolitikai szer- 
veződési elv" alapján tartom megvalósíthatónak, amelynek bevezetésével — a 
kialakult tanácstagi választási körzetek elhelyezkedését követve — területi 
elven rendeződnének egymás mellé az irányított szervezetek, függetlenül 
attól, hogy azok lakóterületen, üzemben vagy intézményben működnek-e. 

A területi szervezet alkalmas az egy területen lakó és dolgozó párttagok 
kapcsolatteremtésének, közös politikai fellépésük szervezeti lehetőségének 
megteremtésére és ösztönzésére, és hosszabb távon képes kialakítani a lakó- 
terület politikai befolyásolásának bázisait. 

A kerületi pártbizottság irányításával működő területi alapszervezetek az 
új szerveződési elv szerint a kerületben lakó vagy dolgozó, a területi párt- 
alapszervezettel tagsági viszonyban levő aktív párttagokra épülnének. Ennek 
a párttagkörnek egy része a már említett üzemi-intézményi pártszervezetek 
tagjaiból, illetve a politizálás lehetősége miatt önként átigazoltakból tevődne 
össze. Az adctt területhez kapcsolódó politikai munkát végzők (tanácstagok, 
érdekképviseleti és tömegszervezeti aktivisták stb.) és a szolgáltató funkciót 
betöltők (kisiparosok, vállalkozók stb.), illetve a területen működő állampol- 
gári egyesületekben, csoportokban részt vevők közvetlenül is érdekeltté te- 
hetők a közös munkában. Az alapszervezetekből és a köréjük csoportosított, 
az adott választási körzetben működő üzemi-intézményi pártszervezetekből 
álló politikai körzetek feladata lenne a párton belüli politizáláson túl a te- 
rület politikai életének alakítása, személyes kapcsolatok építése a társadalmi 
és tömegszervezetek, egyesületek, a népképviseleti szervek, egyházak aktív 
helyi tagjaival. Politikai befolyást gyakorolhatnak a terület, illetve az ott 
lakók hangulatát direkt módon befolyásoló minden hatósági és szolgáltatási 
kérdésben, a lakásgazdálkodással és -fenntartással, a helyiséggazdálkodással, 
várospolitikával stb. összefüggő, a helyi közvéleményt foglalkoztató ügyek- 
ben. Beletartozna ebbe a tanácsi munka hatásának folyamatos elemzése, a 
lakossági szolgáltatást végző vállalatokkal (IKV, kereskedelmi vállalatok stb.) 
történő kapcsolattartás, a velük kapcsolatos véleményezési, kezdeményezési 
jogok és hatáskörök gyakorlása. Politikai munkájukat, legyen szó akár párton 
belüli szervezett vitáról, akár saját szervezésű fórumokról, sorozatokról, he- 
lyi problémák megoldását célzó vitákról, szélesebb, párttagsági körre ala- 
pozva, nagyobb nyilvánosság bevonásával tudnák végezni, ami megfelelő 
propaganda mellett jelentős tömegbefolyást eredményezhet. A körzeti alap- 
szervezetek helyiségei , klub" jelleggel (állandó nyitvatartás, könyvtár, büfé 
stb.) működnének, ahol a rendszeresen szervezett programok mellett párt- 
tagok és pártonkívüliek közösségei is  szervezhetnék saját programjaikat, 
de megszokottá válhatna az is, hogy valaki a társaság, a folyóiratol- 
vasás kedvéért egyedül is elmegy. A klubjellegű politizálás így egyaránt szol- 
gálná a pártélet nyilvánosságának növekedését, a politizáló szimpatizánsok 
pártba való belépését, és nagyobb esélyt adna a várhatóan kialakuló helyi 
kommunikáció — kábeltelevízió, helyi újság stb. — kihasználására is. A 
kerületi pártbizottság közvetlen irányítása alatt ugyanakkor elképzelhető len- 
ne rétegérdekeket megjelenítő alapszervezetek engedélyezése is. 

A leírt politikai szerveződés az eddigitől lényegesen eltérő irányító-koor- 
dináló munkát igényel. Más követelményeknek kell érvényesülniük az irá- 
nyító pártszerv testületének összetételében, az apparátus felépítésében és a 
tagjaival szemben támasztott elvárásokban. A területi irányító pártbizottság 
feladata továbbra is a politikai élet által igényelt döntések meghozatala, de a 
testület tagjainak kiválasztása, a szükséges döntések tartalma a területi 1lo- 
gikából eredően radikálisan eltér a jelenlegitől. 

A testület tagjainak döntő többségét a politikai körzetek delegálnák, ami 
azt is jelentené, hogy az így felépülő pártbizottság nem működtet végrehajtó 
bizottságot, hanem valós politizálásra és operativiításra egyaránt alkalmas po- 
litikai centrrummá válik. 

Az elképzelés megvalósításához szükséges a szervezeti szabályzat módo- 
sítása. A Politikai Bizottság határozata jelenleg is biztosítja azt a lehetőséget, 
hogy a párttagok a lakóhelyük szerinti lakóterületi pártalapszervezetek tag- 
jai is lehetnek; emellett célszerű lenne a munkahely szerinti területi pártalap- 
szervezetbe történő átigazolást is lehetővé tenni. 

Az alapszervezet megválasztásának általános lehetősége valószínűleg spon- 
tán mozgásokat indítana el, de megadná a legkülönbözőbb szerveződésekkei, 
illetve szerveződésekben történő politizálás lehetőségét is. Ennek érdekében 
fontos feladat a pártszervezetek és az irányító pártszervek eddiginél nagyobb 
gazdasági önállóságának megteremtése, a szervezetek tagdíjérdekeltségének, 
illetve a szponzorálásnak, a helyi gazdálkodás új rendszerének a kidolgozása. 


Az V. kerületben működő mintegy háromszáz pártszervezet szerveződése és 
irányítása a területi-üzemi elvet követi. 5 23—24 ezer párttag döntő többsége 
az üzemekben, intézményekben működő pártszervezetekhez tartozik. E szer- 
vezetek alkotják ma a párt fő bázisát, erejét. Ennek az erőnek a többirányú, 
hatékonyabb működtetése és nem a szétrombolása a cél. Jól működő új szer- 
veződés pedig csak a régi értékek megőrzése mellett, az abban rejlő lehető- 
ségek kihasználásával jöhet létre. 

A kerületben két országgyűlési és negyvenegy tanácstagi választókörzet 
van. A tanácstagi körzetek között a pártszervezetek és a párttagok megoszlása 
rendkívül eltérő. A pártnyilvántartás jelenlegi rendszerében a kerületben lakó, 
de nem itt dolgozó párttagok megkeresése is nehéznek bizonyul. A kísérletre 
a kerületi adottságok ismeretében 2—3 tanácstagi körzet látszik célszerűnek. 
Az ott működő lakóterületi és üzemi-intézményi pártszervezetek megkeresé- 
sével, az ottani aktív párttagok bevonásával és együttműködésével, a klubjel- 
legű helyiségek kialakításával, személyi háttér és módszertani segítség meg- 
teremtésével indítható el az új modell kialakítása. 

Az új típusú szerveződésre történő átállás nem egyszerűen adminisztratív, 
szervezési feladat. Valós politikai eredményeket csak akkor hozhat, ha a 
lépések tervezetten, összhangban történnek. A formális végrehajtás, az idő- 
beli vagy mennyiségi erőltetés káros következményekhez, az indokoltnál na- 
gyobb kilépési arányhoz, a párt hitelvesztéséhez és belső meghasonlásához 
vezethet. A szervezési lépésekkel párhuzamosan lehetséges csak a feltétel- 
rendszer megteremtése, ezért a megvalósítás folyamatos figyelemmel kísérése 
és elemzése, a szükség szerinti korrekciók véghezvitele alapvető követelmény. 
Ugy vélem, hogy a napi intézkedések és a megcélzott állapot közötti össze- 
függéseket, a változások történelmi, társadalmi hátterét és szükségességét 
folyamatos és jól szervezett propagandamunkával lehet csak megértetni. 


Kalmár Lászlóné 


ez V. kerületi pártbizottság 
titkára 

ELLENPOLUSOK 


Egy kérdés — két álláspont 


a kölcsönös képviseletről 


Múlt év december elején tartották meg a szakszervezetek országos érte- 
kezletét. Az ezt megelőző tagsági vitában széles körű eszmecsere bonta- 
kozott ki a szakszervezeti mozgalom helyzetéről és a megújítás fő irá- 
nyairól. Ennek során egyebek között felvetődött, hogy új alapokra kelle- 
ne helyezni az MSZMP és a szakszervezetek kapcsolatát, csökkentve ez 
utóbbiak függőségét a politikától. Többen kifogásolták a kölcsönös kép- 
viseletet, mondván, hogy ez korlátozást jelent. Sőt a vita során elhang- 
zott olyan javaslat is, hogy akit megválasztanak szakszervezeti tisztségvi- 
selőnek, lépjen ki a pártból. 

Az MSZMP és a szakszervezeti mozgalom közötti kapcsolat alakításával 
az országos értekezleten szintén többen foglalkoztak. Közülük két olyan 
felszólalóval beszélgettünk, akik a vitában ellentétes álláspontot foglal- 
tak el. Azzal a meggyőződéssel adunk hangot véleményüknek, hogy az 
olvasó így sokoldalúbban mérlegelhet és megalapozottabban alakíthatja 
ki saját álláspontját. 


Kékesi Tibor pártonkívüli. Építőmérnök, a Fővárosi Csatornázási Művek cso- 
portvezetője. Munkahelyén a szakszervezeti ifjúsági tagozat vezetője, az if- 
júsági tanács titkára, és egyúttal a Helyiipari és Városgazdasági Dolgozók 
Szakszervezete ifjúsági tanácsának elnöke. 

— Mi a véleménye, ki kell-e mondani, hogy a szakszervezetek elismerik 
az MSZMP vezető szerepét? 

— Szerintem a vezető szerepet nem deklarálni kell, hanem kivívni. 
Vagyis nem szavakban kell kinyilvánítani, hanem tettekkel megteremteni. 

— Nem ez történik napjainkban? 

— Májusban még bizakodó voltam. A pártértekezlet egész hangulatát, a 
párttagság akaratának megfelelően végrehajtott személyi változásokat a 
megújulás garanciáinak hittem — akkor. Igaz, éreztem, hogy többre is meg- 
érett már a helyzet, de a pártértekezlet nem vállalta fel ennek a kimondá- 
sát. Példa erre, hogy a politikai pluralizmus megjelenési lehetőségeivel ak- 
kor nem foglalkoztak, pedig ez már a , levegőben lógott". 

— Tehát májusban még bizakodó volt. És ma? 

— Megváltozott a helyzet. Ismét csak a maradék tartalékból, a gyérülő 
erkölcsi, politikai tőkéből él a párt, a még meglévő bizalomhányadot fo- 
gyasztja. 

— Ön szerint mire lenne szükség? 


- Egyértelműen tettekre és ismét csak tettekre. Először olyanokra, 
amelyekhez még pénz sem kell. Például a szükséges személyi változásokra. 
A sok szépet tartalmazó, de teljességgel soha meg nem valósuló káderpoliti- 
kai elvek érvényesítésére. Ugyanis a halogatott lépések csak növelik a fe- 
szültséget. Miért kell a párttagságnak a megyékben egyedül , megvereked- 
nie" a pártértekezletekért, a személyi cserékért? Miért nem ismerik fel en- 
nek az igényét fent, és miért nem támogatják azok, akik ehhez megfelelő 
politikai, hatalmi eszközökkel rendelkeznek? Aztán mintha elakadt volna a 
párbeszéd a társadalmi szervezet.-:::kel, az állampolgárokkal. A konzultáció- 
kat, a társadalmi vitákat folytatni kellene, s nemcsak olyankor igényelni, 
amikor valamihez tömegtámogatásra lenne szükség. Vállalni kell annak a 
veszélyét is, hogy a viták végkövetkeztetései nem fognak egybeesni a párt 
előzetesen megfogalmazott álláspontjával. Persze nem kell mindenben vita, 
és senkit sem lenne helyénvaló kötelezni a részvételre, a lehetőség biztosítá- 
sa azonban fontos. 

— Volt-e érzékelhető változás az MSZMP és a szakszervezetek közöttt 
kapcsolatban? 

— Látványos változás semmiképpen. Pedig szerintem —- első lépésként 
— sürgősen oldani kellene a múltban kialakult személyi függőségi rendszert. 

— Ez mit jelent? 

— Nézze, szakszervezeti tag mindenki lehet. Természetesen az is, aki 
tagja a pártnak. Persze ha vállalja az adott szervezethez való tartozásból 
adódó kötelezettségeket. A tisztségviselő felelőssége azonban az én felfogá- 
som szerint más. Ennek minden szakszervezeti funkcionárius esetében szá- 
mon kérhetőnek kell lennie. Ellentmondást érzek abban, ha valaki egyszerre 
két vagy több társadalmi szervezetben vállal tisztséget. 

— Az ellentmondás lényege . . .? 

— ... az, hogy egy választott tisztségviselőnek elsősorban és mindenek- 
előtt megbízóinak a véleményét kell képviselnie. Vagyis ne fordítva történ- 
jen, ne ő akarja a választóit meggyőzni. 

— Ezek szerint elvi összeférhetetlenséget érez abban, ha egy szakszerve- 
zeti tisztségviselő tagja valamely párttestületnek? 

— Igen. Nem tartom kizártnak persze, hogy a kettős tisztséget viselő 
személy önmagában össze tudja ezt egyeztetni. De egyrészt romlik a szak- 
szervezeti tagság kontrollálási lehetősége, másrészt a tisztességes magatartás 
ilyen esetekben igencsak függ a személyi adottságtól, a szubjektumtól. A 
múltban számos példa volt arra, hogy a felelősségtudat egyoldalúan csak az 
egyik irányban működött. 

- Párttisztségviselők vannak szakszervezeti testületekben is. 

— Ez sem helyes. A megyei pártbizottság titkára a szakszervezetek me- 


gyei tanácsának tagjaként nem szakszervezeti érdekeket és törekvéseket fog 


képviselni a testületben. 

— Ez baj? 

— Én annak tartom. A különböző szervezetek eltérő érdekeit és állás- 
pontjait nem egy testületen belül, hanem sajátos érdekegyeztető fórumokon 
kell megjeleníteni és ütköztetni. Ezért tartanám helyesnek, hogy a vállalat 
szb-titkára ne legyen tagja az ottani pártbizottságnak. 

— Véleménye szerint miért most vetődnek fel ezek a kérdések önben 
és másokban? 

— Egyrészt azért, mert a szakszervezetek önálló, külső befolyástól men- 
tes arculatot akarnak. Másrészt, mert idáig ez nem volt probléma. Túl nagy 
volt a vélemény- és — látszólag — az érdekazonosság is. A szakszervezetek 


69 


megújulási törekvései alapján azonban a jövőben arra kell számítani. hogy a 
vélemények között lesz ütközés. Ez meghasonlást fog előidézni a lelkiismere- 
tes módon gondolkozó és cselekvő tisztségviselőknél, amit célszerű lenne 
megelőzni. Az országos értekezleten elmondott véleményemmel — többek 
között — erre is rá akartam irányítani a figyelmet. 

— Elképzelhetetlennek tartja, hogy a párt és a szakszervezet céljai azo- 
nosak legyenek? 

— A kérdés, így feltéve, nem jó. A történelmi tapasztalatok szerint a 
szakszervezetek a párt hosszú távú céljaival aligha kerülnek szembe, sőt 
ezekben az egybeesés a valószínű. De a szakszervezeteknek a rövid távú na- 
pi érdekeket is képviselniük kell. Ez pedig — ismerve a megszorító gazdasá- 
gi intézkedéseket — ütközést kell hogy kiváltson normális módon működő 
szakszervezetek esetében. Ezenkívül a szakszervezet nem tehet különbséget 
egyes rétegek között, nem foglalhat el olyan álláspontot, hogy némelyek ér- 
dekeit védi, képviseli, míg másokét nem. Kötelező számára — osztály-, ré- 
teg-hovatartozástól fügjetlenül — tagsága egészének érdekeiért harcolnia. 
Mindezzel bizonyítani próbálom, hogy igenis szemben állhat párthatározat és 
szakszervezeti álláspont. Annyira soha nem fog kivonulni a párt a gazdaság- 
ból, hogy ne legyen ütközési felület. 

— Ha érvelését elfogadom, számomra logikai törés van gondolatmeneté- 
ben. Hiszen a kommunista szakszervezeti tisztségviselőt, ha nem is tölt be 
pártfunkciót, a pártfegyelem mindenképpen köti. Ezt mégis összeegyeztethe- 
tőnek tartja . . . 

— Valóban említettem. hogy ha egy párttagot a szakszervezeti tagság 
megválaszt tisztségviselőjének, azért még nem kell kilépnie a pártból. A vá- 
lasztók akaratát tekintem ugyanis döntőnek. Ha ők nem látnak ebben a 
tényben ellentmondást, akkor nincs különösebb gond. Más azonban a hely- 
zet, ha úgy érzik, hogy a párttagsággal járó kötelezettségek korlátozzák a 
tisztségviselőt a véleménynyilvánításban és cselekvésben. Akkor vagy nem 
választják meg, vagy később, a korlátozás érzékelésekor figyelmeztetik. hogy 
válasszon a kettő közül. Egyébként szerintem a párttagság jár nagyobb el- 
kötelezettséggel. Egy ilyen választási helyzetben a párthoz való tartozást 
vélem fontosabbnak. 

— Ön szerint mi történjen, ha a figyelmeztetés hatástalan marad, s az 
egyén nem tud vagy nem akar választani? 

— Ilyenkor csak egy megoldást látok, a visszahívást. Ez az intézmény 
egyáltalán nem, vagy alig funkcionált eddig a szakszervezetekben. Fontosnak 
tartom, hogy a jövőben ne csak elvi lehetőség legyen, hanem a tagság is- 
merje meg gyakorlati működés közben is. 


Más a véleménye mindezekről Fodorné Birgés Katalinnak, a Szakszerve- 
zetek Békés Megyei Tanácsa vezető titkárának, az MSZMP Központi Bi- 
zottsága tagjának. Számára nemcsak elmélet az, amit válaszként megfo- 
galmaz, hanem a mindennapok során át is éli. 


— A szakszervezetek országos értekezletén elmondott felszólalásban ön úgy 
fogalmazott, hogy nem kell szégyellni kimondani a szakszervezeti dokumen- 
tumban az MSZMP által megfogalmazott célok elfogadását, a párt politikai 
vezető szerepének elismerését. Azzal érvelt, hogy a szakszervezetnek ez a po- 
litikai kinyilatkoztatása nemcsak partneri gesztus, mert érvényesítése előse- 
gíti a társadalmi közmegegyezés mielőbbi újjáteremtését. 

— Többen és többször elmondták már különböző fórumokon, hogy nincs 
politikai párttól független szakszervezeti mozgalom. A mi történelmünkben 
sem volt, és külföldön sincsen. Ebből adódóan az egypártrendszer keretei kö- 
zött a magyar szakszervezetek az MSZMP politikáját támogatják. 

— Feltételekkel, vagy azok nélkül? 

—. Természetesen ezen nem feltétlen támogatást értek. A szakszerveze- 
tek nem lehetnek kiszolgálói a pártpolitikának. Még akkor sem, ha erre 
volt is példa a múltunkban. A jövőben a szakszervezeti mozgalomnak való- 
ban részesévé kell válnia a politika alakításának. Ebből adódóan számomra 
természetes, hogy támogassa azt, ami közösen, konszenzussal alakul ki. 

— Lehet ez , rossz" politika is? 

— Tartósan aligha lehet hibás politikát folytatni. Mert amelyik párt ezt 
teszi, az nem lesz vezető erő, elveszíti tömegtámogatását. A megkérdőjelezést 
most alaptalannak tartom, hiszen a pártértekezleten egy jó irányú fordulat 
történt. Nagyobb a valószínűsége tehát egy jó politikának, amely megalapoz- 
za a bizalmat. 

— A szakszervezetek — vezetőik véleménye szerint — a közelmúltban 
is a politika alakítói voltak. 

— Elvileg, szavakban igen, csak a valóságos biztosítékok hiányoztak 
hozzá. Ebből okulva, ma a szakszervezeteknek meg kell adni azt a lehetősé- 
get, hogy a társadalmat érintő, a tagságuk érdekeit közvetlenül befolyásoló 
fontosabb döntések előtt önálló, nyilvánosságra kerülő véleményük legyen 
azokról. A szakszervezetek helyzetét erősíti az is, ha a párt csak elvi-politi- 
kai döntéseket hoz. Így nagyobb jelentőségűvé válik a kormányzattal folyta- 
tott párbeszéd. Arra is szükség van, hogy a párt integrálja politikájába e 
társadalom tagoltságának megfelelő érdekeket. Persze súlyozott módon, 
vagyis a politikai döntések előtt elsősorban a jelentős társadalmi szervezetek 
által feltárt és közvetített érdekeket mérlegelje. 

— Milyen kötelezettséget jelent a. párt vezető szerepének elismerése a 
szakszervezeti tisztségviselőkre nézve? 

— Ami a szervezetre igaz, érvényesnek kell lennie az adott szervezetet 
alkotó egyénekre is. Hangsúlyozom, a vezető szerep elvi és nem szolgai elfo- 
gadására gondolok. Szerintem ez azért nem okoz nehézséget, mert egy jó 
politika — én mindig ebből indulok ki — az egyén érdekeit, boldogulását is 
szolgálja. 

— A kötelezettség alól azonban nem ad felmentést. 


— A kötelezettség nem feltétlenül jelent hátrányt. Lehetőséget ad egy 
, oda-vissza" történő közvetítésre is, megfelelő sorrendben. Igényli tehát a 
szakszervezeti tagság véleményének továbbítását a párthoz, de egyúttal az 
elfogadott politika tudatos képviseletét is. 

— Csak akkor, ha az egyén úgy érzi, érdekei beépültek a közvetítendő 
politikába? 

— Ez lenne az ideális eset. De az egyéni érdek nem feltétlenül jelenik 
meg láthatóan egy-egy politikai döntésben. Az esetleges elutasító magatar- 
tást ekkor is mérlegelni kell. Nem feltétlenül csak az adott párttestület 
döntése lehet hibás, hanem az lehet a szóban forgó kérdésben elfoglalt 
szakszervezeti álláspont is. Előfordulhat például, hogy az utóbbi úgy fogal- 
mazódott meg, hogy közben a tágabb környezet hatását, más tényezőket 
nem mérlegeltek. 


— Ezt a tapasztalat mondatja? 
— Szakszervezeti tisztségviselő és párttestületi tag is vagyok egyszerre. 

Így egyaránt módom volt mérlegelni szakszervezeti és az MSZMP Központi 
Bizottsága által hozott döntéseket. 

— Nem került konfliktusba ezekkel? 

— Az eddigi három év alatt nem. Ugyanakkor például többször szá- 
mon kérték tőlem, hogy miért nem harcolok jobban a Központi Bizottság- 
ban a megye érdekeiért. 

— Mi volt erre a válasza? 

— Az, hogy a Központi Bizottság nem érdekképviseleti testület, hanem 
a párt vezető szerve, az országos politika alakítója. Tehát nem itt kell a te- 
rületi érdekeket érvényesíteni. Viszont igaz, hogy a helyi tapasztalatokra 
építve, kötelező jelzéseket adni az e testületben születő döntésekhez. 

— Megoldható ez az ön esetében? 

— Éppen ezt segíti a szakszervezeti funkcióm. Sok tapasztalathoz ju- 
tok, és ezek elősegítik eligazodásomat. Ezekre támaszkodva fejtem ki véle- 
ményemet. Úgy gondolom, ezzel csökken szubjektivitásom, és megnő a dön- 
tés befolyásolásának lehetősége. Ugyanakkor a központi bizottsági tagság 
erkölcsi támogatást ad a megyében végzett tevékenységemhez. Ezen túl- 
menően pedig nyomatékot ad az ott végzett szakszervezeti munkának, a 
munkahelyi segítségnyújtásnak. A mindennapi munkában tehát érzem elő- 
nyét a kettős tisztségnek. 

— Ezek szerint nem korlátozza? 

— Elvben nincs kizárva ez a lehetőség sem. Hiszen rám mint testületi 
tagra, párttagra nézve kötelező a párthatározat. Nem lehet, nem szabad ki- 
bújnom alóla. 

— Került kisebbségbe a véleményével? 


— Igen. Méghozzá oly módon, hogy a tagság számon kérte tőlem, kép- 
viseltem-e az érdekeit. Amióta nyitottabbak a Központi Bizottság ülései, 
nekem is könnyebb a bizonyítás. De a teljes igazság kedvéért hozzá kell 
az előbbihez tennem valamit. Vélhetően akkor sem tudtam volna nagyobb 
eredményt elérni, ha az adott kérdésben nem köt a pártfegyelem. Egyéb- 
ként a pártban keletkező kisebbségi álláspont — a pártértekezlet hatására 
— a jövőben minden bizonnyal más kezelést kap, szabadabban lehet képvi- 
selni. Ez is csökkenti a kötöttséget. 


— A szakszervezeti határozatok nem kötelezőek? 


— De igen, számomra például azok a szakszervezetek megyei tanácsá- 
nak döntései. De e téren is lesz egyfajta oldás. A szakszervezetek megúju- 
lása során megváltozik az eddigi működési elv, a demokratikus centraliz- 
mus. A felső szervek tehát nem fognak kötelező döntéseket hozni. Persze 
annak a testületnek, amelynek tagja vagyok, a határozatai változatlanul ér- 
vényesek rám. Ha azonban olyan feladat elvégzésére köteleznek ezek során, 
amely nem fér össze elvi meggyőződésemmel, akkor is meglesz a lehetőségem 
a választásra. Arra, hogy teljesítsem, vagy sem. Igaz, ennek akkor az ösz- 
szes következményét vállalni kell. 


— Szakszervezeti munkája végzése közben került-e konfliktusba párt- 
tag mivoltával? 

— Elvileg léhetséges olyan helyzet, amikor azt kell mérlegelnem, hogy 
a kapott szakszervezeti megbízás összeegyeztethető-e a  párttagságomból 
adódó kötelezettségemmel és — ami még fontosabb számomra — a meg- 
győződésemmel. Ilyen kiélezett helyzetben a lelkiismeretem diktálja, hogy 
azt válasszam, ami iránt elkötelezett vagyok. Egyébként ezt a problémát én 
elméleti fejtegetésnek tartom csupán. 

— Nem lenne egyszerűbb mindez, ha a szakszervezetek teljesen függet- 
len, önálló politikát folytatnának? 

— Látszatra igaz, hogy ha mindentől önállósodni akarunk, akkor kell 
saját politikánknak lennie. De kérdezem: ilyen helyzetben vajon szakszer- 
vezetek maradunk-e? Úgy vélem, a párttá alakulás irányába indulnánk el. 
A megoldást nem az önálló politika kidolgozásában látom, hanem egy jó 
politika érvényesülését segítő, a tagság érdekeit megtestesítő saját program 
megalkotásában. Ez — a kormányéhoz viszonyítva — lehet önálló egyes 
részleteiben. Sőt, ha erre a szakszervezeti mozgalom felkészültsége adva 
van, akár egészében is. 

— Végül is, kinek felelős az a szakszervezeti tisztségviselő, aki egyben 
párttag, párttestületi tag? 

— Vitathatatlan a kettős felelősség: egyaránt felelősek vagyunk szak- 
szervezeti választóink és a pártunk előtt. Ebben nem tudok sorrendet fel- 
állítani. Szerintem a kettőnek egyensúlyban kell lennie. Éppen ezért egy 
kibékíthetetlen, feloldhatatlan konfliktushelyzet a párt és a szakszervezet 
között sok tízezer szakszervezeti tisztségviselőt érintene és sodorhatna lelki- 
ismereti válsághelyzetbe. Ez senkinek sem lehet érdeke. Nekünk a kor- 
mánnyal, az állami, a gazdasági szervekkel kell ütköznünk, és nem a párt- 
tal. Ehhez persze az is szükséges, hogy a kormány legyen önálló tényező, 
és ne a politikai döntések akarat nélküli végrehajtója. Többek között ezért 
indokolt meggyorsítani a párt- és az állami feladatok szétválasztását úgy, 
ahogyan erről a májusi pártértekezlet döntött. Tiszta, világos profilt kell 
adni a párt tevékenységének, a kormány munkájának és a szakszervezetek 
működésének egyaránt. Egy ilyen gyakorlat kialakulásával és meghonoso- 
dásával csökken az MSZMP és a szakszervezeti mozgalom közötti politikai 
természetű ütközés veszélye. Megnő azonban a politikai intézményrendszer 
egészén belül egy tisztességes, a véleményütközést is magában foglaló és 
azt természetesnek tartó együttműködés lehetősége. 


Sz. Várnai Ferenc 

A PARTSZERVEZETEK ELETEBOL 


Pártirányítás — önkontroll 


Az elmúlt időszakban gyakrabban ja- 
vasolták a pártszervezetek, hogy fog- 
lalkozzunk mélyebben a pártellenőr- 
zéssel, mert sok az elvi, gyakorlati bi- 
zonytalanság. E inyomásra végül beil- 
lesztettük a munkatervbe a témát, 
amelyben az alulról kapott biztatáson 
túl több szerepe volt a bátorságnak és 
az ösztönös tenni akarásnak, mint az 
elmélyült ismeretnek. 


Megkezdve a feldolgozást az alap- 
szervezeteknél, az üzemi, községi és a 
városi pártbixottságoknál, de itt a me- 
gyénél is inkább az úgynevezett , ki- 
felé" irányuló ellenőrzésre, a gazda- 
ság, a kulturális élet, a tanácsi mun- 
ka kontrolljára — néha túlságosan is 
operatív irányítására — kerestünk és 
találtunk példákat. Azt a következte- 
tést vontuk. le, hogy e téren pártszer- 
vezeteinknek inkább nagyobb önmér- 
sékletre, jobb szelektálásra van szük- 
ségük, s nem szakmai, adminisztratív 
jellegű , útmutatások" kidolgozására. 
Ebben az irányban nem is léptünk to- 
vább, mivel az eltérő helyzetekhez és 
feladatokhoz egyaránt alkalmas mód- 
szerek kutatóműhelyének szerepkörét 
nem vállalhattuk. 

Egy idő után munkánk más okok- 
ból is új tirányba fordult. Kevés jó 
példát találtunk a párttagság, a tes- 
tületek tevékenységének kritikus, ön- 
kritikus áttekintésére. Egyre gyako- 

ribb jelenségként figyeltük meg, hogy 
a párttagok egy része saját, közvetlen 
napi érdekeitől vezérelve kerüli a he- 
lyi konfliktusokat, és ez időlegesen 
nyugalmat teremtő, de a tényleges 
megoldásokat elodázó lépésekre kész- 
teti az alapszervezeteket. Ez a jelen- 
ség főleg az üzemekben volt megfi- 
gyelhető a minőség, a szervezettség, a 
vezetési színvonal, az ésszerű foglal- 
koztatás és más, a gazdasági kibonta- 
kozáshoz elengedhetetlenül szükséges 
tényezők radikális megváltoztatása- 
kor. Láthatóvá vált, hogy az önkont- 
roll elemi feltétele, a kollektív és az 
egyéni teljesítményhez való önkritikus 
viszony és egymás kritikus megítélése 
még nagyon elmarad a helyzet tá- 
masztotta követelményektől, 


A beszélgetések során sokszor el- 
hangzott olyan vélemény is: , Ha en- 
gem nem bántanak, miért bántsak 
mást?" Ez a szemlélet a társadalom- 
ban is jelen van, és a pártban is hat. 
Az a párttag, aki a belső viszonyokat 
bírálja, ezzel nagy vihart kavarhat és 
haragosokat szerezhet, hiszen a vitá- 
kat nem mindig lehet elvi alapokon 
tartani és kulturáltan lefolytatni. Egy- 
ség ma legkönnyebben a felsőbb 
párt- és állami szervek bírálatával te- 
remthető; ezzel lehet , tekintélyt" sze- 
rezni. Hoxwxzáteszem, hogy ennek meg 
is vannak a konkrét kiváltó okai, de 


ez nem változtat azon, hogy ma tá- 
volról sincs egyensúly a kifelé irá- 
nyuló kritika és a belső viszonyok 
önkritikus kezelése között. 


Ezek a tapasztalatok és az időköz- 
ben zajló pártviták tanulságai is ar- 
ra ösztönöztek bennünket, hogy el- 
sősorban az önellenőrző, önkorrek- 
ciós képességünket vegyük górcső 
alá. Különösen az országos pártér- 
tekezlet állásfoglalás-tervezetének 
vitája mutatta meg, hogy végképp le 
kell számolni azzal az illúzióval, hogy 
a határozatok jók, és a hiba általá- 
ban a ivégrehajtásban van. Láthatóvá 
vált, hogy egyrészt a döntések elő- 
készítésébe bevontak szűk köre, a 
nyilvánosság hiánya gyengíti az érde- 
kek, nézetek megfelelő számbavéte- 
lét, másrészt a változások sebességé- 
nek növekedése gyorsabbá teszi a 
határozatok elévülését is, gyakrab- 
ban van szükség korábbi döntéseink 
szembesítésére a mai valósággal. 


A másik körülmény, amelyet a ta- 
vasszal zajló viták erős megvilágí- 
tásba helyeztek, annak a régi köve- 
telménynek a végiggondolása volt, 
mely szerint a pártnak saját ellenzé- 
kének is kell lennie ahhoz, hogy ve- 
zető szerepét megfelelően betölthes- 
se. Őszintén sszólva a testületek, a 
pártszervezetek nagy része ezzel a 
látszólagos — ellentmondással sokáig 
nem tudott mit kezdeni. Teoretikusan 
nem gondolta végig, a gyakorlatban 
pedig nem kényszerült az alkalmazá- 
sára. 

Ezért a íegyei pártbizottság és az 
alapszervezetek között kialakult lég- 
ritka térnek, az időről időre felme- 
rülő bizalmatlanságnak is alapvető 
oka, hogy az alulról felfelé irányuló 
ellenőrzésnek — nincsenek kialakult 
formái. Az elmúlt évtizedekben az 
alulról kiinduló kezdeményezések, ja- 
vaslatok nagy részét , megmagyaráz- 
tuk", de valójában ezek nem korri- 
gálták a vezetéstől kiinduló és a tes- 
tületek által szentesített elgondolá- 
sokat. Kialakult az a meggyőződés, 


hogy az iegyetlen befolyásolási Jlehe- 
tőség a pártértekezlettel megvalósuló 
választás — többek között ez is hoz- 
zájárul az e kérdés körül kialakuló, 
jelentőségét messze meghaladó vitá- 
nak. 


A megyei pártbizottság már az or- 
szágos pártértekezlet előtt igyekezett 
az alulról építkezés néhány intézmé- 
nyesített formáját alkalmazni, melyet 
azután a párton belüli ellenőrzéssel 
foglalkozva a párttagság megerősített 
és továbbfejlesztett. Ilyen módszer az, 
hogy a megyei pártbizottság munka- 
tervéhez igényeljük az alapszerveze- 
tek jelentős — évente változó - kö- 
rének a véleményét, javaslatait. Ma 
már anakronisztikus az a néhány 
éve még egyeduralkodó gyakorlat, 
hogy szűk vezetői, apparátusi körben, 
illetve később a testületi tagok bevo- 
násával jalakuljon ki az éves prog- 
ram. Az alapszervezetek is kezdik 
felismerni saját  kezdeményezéseik 
fontosságát, s csak elvétve fordul elő 
olyan javaslat, melyben saját közvet- 
len problémáik megoldását a megyei 
pártbizottságtól várják. Igaz, eddig 
túlnyomóan területfejlesztési, gazdál- 
kodási kérdésekben igényelték a me- 
gyei testület segítségét, és kevésbé 
várták a pártélet, a politikai közélet 
tapasztalatainak  szintetizálását és 
élénkítését szolgáló ajánlások, kez- 
deményezések kimunkálását. 


A megyei pártbizottság az utóbbi 
időben munkatervében is rögzítette, 
hogy milyen körben és mely napi- 
rendjeinek előkészítéséhez kéri az 
alapszervezetek véleményét. Amiben 
itt előbbre kell lépnünk, az az, hogy 
a javaslatokat ne egy szűk — testü- 
leti vagy apparátusi tagokból álló — 
munkacsoport szűrje meg a maga íté- 
lete szerint, hanem a döntés-előké- 
szítésében teremtsük meg azokat a 
nyilvános fórumokat, ahol egymás 
nézeteit ütköztetve, politizálva, az ér- 
vek súlya és nem valamiféle szubjek- 
tív elhatározás szerint rendeződnek a 
tapasztalatok. Rájöttünk, ha a fóru- 

mokat jól tervezzük és szervezzük, 
akkor az érdekeltek széles körének 
"bevonásával lehetőséget adhatnak al- 
ternatív javaslatok kidolgozására is. 
Eddig ezeket egy munkacsoporttól vár- 
tuk, amelynek tagjai a feldolgozás 
során egymással alapvető nézetazo- 
nosságra jutva nyilván már nem ké- 
pesek azonos értékű döntési és meg- 
oldási változatok kimunkálására. 


A megyei pártbizottság döntése 
tartalmazza a kétfordulós tárgyalási 
mód bevezetését is, amire eddig nem 
volt példa a mi gyakorlatunkban. A 
legjobb előkészítés mellett is számolni 
kell ugyanis azzal, hogy a testület 
nem képes egy menetben elhatáro- 
zásra jutni. A feladatok növekvő bo- 
nyolultsága megkövetelheti, hogy egy 
tárgyalás után, a vitatott, eldöntésre 
váró kérdések kiemelésével, a már 
kialakult gondolati irányok bemuta- 
tásával újra megkérdezzük a párt- 
alapszervezetek egy részét vagy a té- 
mában érintettek szélesebb körét. Ám 
megjegyzem, hogy vigyázni kell, ne 
terheljük túl az alapszervezeteket, ne 
essünk most át a ló másik oldalára: 
a politika alakítása ne vegye el az 
energiát, az időt a helyi politizálástól, 
a végrehajtás szervezésétől, bár tu- 
dom, a kettő szoros, egymást erősítő 
kapcsolatban van. 


Az alulról felfelé irányuló ellenőr- 
zés elképzelhetetlen úgy, hogy a tes- 
tületi tagoknak és az apparátusoknak 
ne lenne rendszeres kapcsolatuk az 
alapszervezetekkel, hogy ne lennének 
függő viszonyban tőlük. Mindezt nem 
azért hangsúlyozzuk, mintha az ap- 
parátus számottevő része vagy a 
pártbizottsági tagok ezt eddig nem 
tartották volna kötelességüknek, nem 
lett volna ez mind politikai, mind 
emberi törekvésük. Most azonban 
mindez kevés. Nem fordulhat elő, 
hogy egy-egy körzetben nem tud- 
ják, ki tagja közülük a megyei párt- 
bizottságnak. Intézményesen is ga- 
rantálni kell a függést, a képviselet 
felelősségét, a helyi tapasztalatok be- 

épülését a testületi, apparátusi mun- 
kába. A megyei pártbizottság ezért 
határozatilag kötelezte tagjait: a sa- 
játjukon kívül havonta egy alapszer- 
vezeti  pártrendezvényen vegyenek 
részt. Segítsék az alapszervezetet, ad- 
janak tájékoztatást a megyei pártbi- 
zottság munkájáról — amit nem is- 
mernek eléggé az alapszervezetek! 
—, érzékeljék a hangulatot, tájékoz- 
tassák a javaslatokról az illetékese- 
ket, mindenekelőtt a megyei pártbi- 
zottság munkaszerveit. Ugyanerre a 
feladatra utasította a megyei pártbi- 
zottság vezetése az apparátus minden 
tagj át. 

Mi is alapvető fontosságúnak tart- 
juk, hogy a testületi tagok többségét 
az alapszervezetek delegálják, ter- 
mészetesen választás útján. Csak ez 
biztosíthatja az érdekek élénkebb üt- 
köztetését, a valódi vitát, azt, hogy 
a testület ne pusztán jóváhagyó, ha- 
nem valóban döntéshozó szerv le- 
gyen. A pártbizottság részleges meg- 
újításakor a megüresedett tizennégy 
helyre ily módon választották meg 
most képviselőiket a városi pártbi- 
zottságok által kijelölt pártszerveze- 
tek. 


Mindenképpen szükségesnek tart- 
juk, hogy a következő, alulról felfe- 
lé építkező választások során bizal- 
mat kapó küldöttek mandátuma a 
következő kongresszusig érvényben 
maradjon, és így legyen mód egy 
választási ciklusban legalább egyszer 
vagy többször is a pártbizottság tes- 
tületének demokratikus ellenőrzésére, 
szükség szerinti megújítására olyan 
emberek esetében is, akiket nem a 
pártszervezetek delegálnak. Ez a gya- 
korlat ugyancsak elejét veheti a 
pártértekezletek körül manapság ki- 
alakult görcsök oldásának, hiszen 
semmiféle hosszadalmas előkészítés- 
re nem lesz szükség. Meg kell jegyez- 
ni, hogy egy-egy megyei pártértekez- 
let küldötteinek kiválasztása a , felül- 
ről lefelé" irányuló mai szisztéma 
szerint erősen vitatható, és ha a kül- 


döttek kiválasztásának módja nem 
nyeri meg a párttagság bizalmát, az 
eleve megkérdőjelezheti a pártérte- 
kezlet eredményességét is. 

A megyei pártbizottság saját tevé- 
kenységére irányuló önkontrollját 
két elem bemutatásával illusztrálom. 
Az egyik a két pártbizottsági ülés kö- 
zötti tájékoztató intézménye, amelyet 
csupán három éve vezettünk be. E 
gyakorlat ez alatt a rövid idő alatt 
is jelentős változáson ment át, de a 
testület tagjai további előrelépést 
igényelnek. 

A korábbi — gazdasági, település- 
fejlesztési kérdésekről szóló — in- 
formációk — helyett a pártbizottság 
egyre többször kap szóbeli tájékoz- 
tatást a végrehajtó bizottság és az ap- 
parátus tevékenységéről. A jelentések 
kivonatos ismertetése helyett fokozó- 
dik az igény a téma feldolgozása so- 
rán felmerült vélemények bemutatá- 
sára, a végrehajtó bizottság vitájá- 
ban felvetődött eltérő nézetek ismer- 
tetésére. Többször kell szólnunk ér- 
demben a munkabizottságokról, az 
alapszervezeti pártéletről. Felvetődik 
az is, hogy ha a végrehajtó bizottság 
egy-egy napirendi pont tárgyalása so- 
rán nem tud kellő megoldást találni, 
tárja a következő pártbizottsági ülés 
elé a dilemmát, és kérjen eligazítást. 


Nyilvánvaló, hogy ebbe az irány- 
ba kell előrelépnünk. Így megszűnhet 
az a mai meglehetősen általános gya- 
korlat, hogy a két pártbizottsági ülés 
közötti tevékenységről szóló tájékoz- 
tatót nem követik kérdések, észrevé- 
telek, holott ez biztosítaná leginkább 
a testületnek a folyamatok feletti el- 
lenőrzés lehetőségét, a végrehajtó 
szervek munkájának befolyásolását, a 
végrehajtás feltételeinek számbavéte- 
lét és szükség szerinti korrekcióját. 


Hasonlóan kezdvezőtlenek a tapasz- 
talatok az éves munka politikai ellen- 
őrzését szolgáló — általában a januá- 
ri pártbizottsági ülésen elhangzó — 
szóbeli jelentésekkel kapcsolatban, 
amelyek az előbbiek  szintetizálását, 


az adott évben kitapintható folyama- 
tok kritikai elemzését, korrigálását 
hivatottak szolgálni. Az elmúlt évek- 
ben az ilyen jelentések megmaradtak 
a munkatervi feladatokról szóló egy- 
szerű, felsorolás jellegű elszámolás- 
nál. Mostanában egyre gyakrabban 
tapasztalható, hogy ezt felváltja a 
politikai elemzés. Meglepő módon 
azonban e téren sem tapasztalható 
kellő aktivitás, ami elgondolkodtatott 
bennünket, és arra figyelmeztet, hogy 
az előkészítés módszerein is alapve- 
tően változtassunk. Eddig ugyanis az 
apparátus önértékelésére és a tiszt- 
ségviselők azt kiegészítő, módosító vé- 
leményére alapozódott az éves összeg- 
zés. Ez mindenekelőtt a testület kol- 
lektív, és tagjainak egyéni teljesítmé- 
nyét tartalmazta, továbbá a végrehaj- 
tó bizottság és a munkabizottságok 
munkáját, amit nem ítélhet meg az 
apparátus; másfelől szerephez jutott 
az apparátus önértékelése — ezzel 
kapcsolatban rá kell mutatni, hogy 
az apparátus a saját munkáját a Jeg- 
jobb szándékok ellenére sem tudja ob- 
jektíven megítélni, óhatatlanul elő- 
fordul az önigazolási törekvés. Az ön- 
kontroll szempontjából fontos lenne, 
hogy a tisztségviselők ís tudják meg, 
mi az, amivel elégedett a testület, és 
miben kell változtatniuk. Erre nyil- 
vánvalóan csak a pártbizottságnak a 
párttagság által hitelesített akarata 
lehet képes. 

Érdemes itt megjegyezni, hogy míg 
másutt szorgalmazzuk az emberek 
éves munkájának szóbeli értékelését, 
mint a kádermunka folyamatosságá- 
nak lényeges elemét, és ezt mi a ma- 
gunk hatáskörében a városi pártbi- 
zottságok tisztségviselői, az apparátus 
vezetői esetében meg is oldottuk; a 
megyei pártbizottság vezetői viszont 
sem a testülettől, sem a Központi Bi- 
zottság illetékeseitől nem kapnak ösz- 
szefogott, érdemi véleményt, nagy- 
részt egymásra és saját belső ikont- 
rolljukra kell hagyatkozniuk. 


Elgondolkodtató számomra — bár 

ismerem és elfogadom a politika já- 
tékszabályait, mely szerint az egyén 
sorsát a politikai érdeknek kell alá- 
rendelni -, hogy most néhány me- 
gyében keményen ostorozzák a veze- 
tőket, és a kibontakozás alapfeltételét 
kizárólag a kádercserékben látják. 
Nem vitatva ennek a magatartásnak 
az indokoltságát, mégis felvetem — 
ha a testületi kontroll továbbra is 
ilyen halvány lesz, ha nem időben 
jön a figyelmeztetés, ha a testület 
nem érez kellő felelősséget saját ve- 
zetőinek munkájáért, akkor a hibák 
rendre ismétlődni fognak, és akkor 
valóban csak egy többpárti berendez- 
kedés lesz képes az érdemi kontroll- 
ra. 


A vezető szerephez szükséges ön- 
korrekciós készség lényegi feltétele, 
hogy a megyei pártbizottság, de az 
alapszervezetek is környezetük ellen- 
őrzése alatt dolgozzanak. Ehhez első- 
sorban a meglévő intézmények ta- 
pasztalatait kell jobban hasznosítani. 
Ügy vélem, hogy a döntések előké- 
szítésébe testületileg is jobban be kell 
vonni — a témától függően — a me- 
gyei tanácsot, a szakszervezeteket, a 
KISZ-t, a Hazafias Népfront testüle- 
teit. Véleményüknek, javaslataiknak 
jobban kell integrálódniuk a pártbi- 
zottság döntéseiben. 

Említettem, hogy a döntéseket idő- 
ről időre alá kell vetni a gyakorlat 
próbájának, a pártmunka szerves ré- 
szévé kell tenni, hogy az említett 
népképviseleti szervek, tömegszerve- 
zetek, egyesületek stb. fórumain is- 
mertessük a pártbizottság álláspont- 
ját, érveljünk mellette, mozgósítsunk 
a végrehajtásra. — Ezt természetesen 
azért is tesszük, hogy a reagálások, 
ütköző nézetek alapján végiggondol- 
juk: valóban képes-e az adott döntés 
továbbra is befolyásolni az események 
alakulását, vagy elévült, illetve kor- 
rekcióra szorul tartalma, illetve a 
végrehajtáshoz szükséges eszközök te- 
kintetében. 

Most, amikor a párt-, állami, gaz- 
dasági szervek közötti jobb feladat- 
és felelősségelhatárolásról beszélünk. 
helyes, ha nem vállaljuk át mások 
kötelességét, de ne essünk egy másik 
végletbe. Legyen véleményünk az em- 
bereket foglalkoztató minden kérdés- 
ről, és ezt nyíltan, a tévedhetetlenség 
tudata nélkül, más véleményekre is 
nyitottan képviseljük és hirdessük. 
Ily módon fejlődnek ki az önkontroll 
elengedhetetlen feltételei, de egyben 
egy politizáló pártot jellemző képes- 
ségek is. 

Balogh Pál 


a Pest megyei pártbizottóg 
titkára 


Demokrácia, kritikai szellem 
a pártalapszervezetekben 


A Győr-Sopron megyei pártbizottság 
mint a pártmunka megújulásának 
alapvetően fontos kérdésével foglal- 
kozott az alapszervezetek helyzeté- 
vel, a demokrácia, a kritika és az 
önkritika színvonalával a pártszerve- 
zeti gyakorlatban. 

Mintegy 400 alapszervezetből 1500 
párttag mondott véleményt, 850-en 
pedig kérdőívet töltöttek ki. Ennek 
alapján megyénk pártszervezeteinek 
életéről és munkájáról a következő 
főbb megállapításokat fogalmaztuk 
meg. 

A munkatervek készítését a koráb- 
bi szokások határozzák meg, elenyé- 
sző az új elem. Kismértékben csök- 
kent az irányító pártszervek által 
kezdeményezett témák száma. de ese- 
tenként így is eléri a 70 százalékot. 
A fennmaradó hányadon belül meg- 
határozóak a" vezetőségek ajánlásai, 
kirívóan kevés a tagság által kezde- 
ményezett téma (2—5 százalék). Egé- 
szében még ma is jellemző az irá- 
nyító  pártszervek  munkaterveinek 
másolása. A tárgyalt napirendek egy 
része évente ismétlődik, sablonos és 
formális, ezért nem találkozik a párt- 
tagság érdeklődésével. 


A döntések előkészítése alapvetően 
a vezetőségekre hárul. Az alapszerve- 
zetek nagy többségében a funkció 
nélküli párttagokat nem vonják be 
ebbe a folyamatba. Egy részük nem 
is igényli, mások viszont tájékozat- 
lanságuk miatt nem tudnak bekap- 
csolódni a munkába. A véleménye- 
ket a taggyűlésen kívül, elsősorban a 
pártcsoportokban kérik, illetve a napi 
kapcsolatok révén ismerik meg vala- 


melyest. A pártcsoportok munkája, 
vitaszelleme sokat élénkült, szerepük 
azonban még nem meghatározó a 
döntések megalapozásában. 

Nem vonják be rendszeresen a tö- 
megszervezeteket, a pártonkívülieket 
sem a "döntések előkészítésébe. A 
szakszervezettől többször, a KISZ- 
szervezettől viszont igen ritkán kér- 
nek véleményt. A korábbiaknál mér- 
sékeltebb a közvetlen , felsőbb" bele- 
szólás, de sok helyen még mindig je- 
lentős, tartalma pedig uniformizált. 
45 százalék szerint a felsőbb szervek 
nem problémákat vetnek fel, hanem 
javaslatot tesznek a megoldásra, és 
elvárják, hogy az alapszervezet asze- 
rint járjon el, a taggyűlés ezeket sza- 
vazza meg. 

A határozathozatalt az jellemzi, 
hogy szinte alig lehet találkozni a ve- 
zetőség javaslatától eltérő taggyűlési 
döntéssel, azt sokszor érdemi vita 
nélkül elfogadják. Néha az egész tag- 
ságot érintő fontos kérdések a , sür- 
gősség miatt" vezetőségi határozatok- 
kal záródnak. A taggyűlések vitakul- 
túráját — az utóbbi időben tapasz- 
talt kismértékű fejlődés ellenére — 
az jellemzi, hogy az eltérő nézetek és 
vélemények ritkán szembesülnek. Al- 
ternatív javaslatok csak esetenként 
— leginkább káderügyekben — ke- 
rülnek a taggyűlés elé. 

Az alapszervezetek egyre fonto- 
sabbnak tartják, hogy döntéseikről, 
politikai törekvéseikről tájékoztassák 
a pártonkívülieket, hogy megnyerjék, 
mozgósítsák őket. Ezt elősegíti, hogy 
növekedett a nem párttagok igénye 
is a tájékoztatás iránt. Az informá- 

cióadás formái sokszínűek. Minde- 
nütt felhasználják a munkahelyi, a 
termelési és lakóhelyi tanácskozáso- 
kat. Olykor pártonkívülieket is meg- 
hívnak taggyűlésekre, pártnapokra, 
egyre jobban támaszkodnak az üzemi 
lapokra. A konkrét, meghatározott 
feladatok elvégzésére meg tudják 
nyerni az emberek többségét. Azt ta- 
pasztaljuk azonban, hogy a pártonkí- 
vüliek, miközben fokozottabban ér- 
deklődnek a párt politikája iránt, 
egyre inkább kritizálják azt. Ezért 
aztán — meggyőzésük,  mozgósításuk 
— különösen a fiatalok esetében — 
egyre nehezebb. A kritika alapja 
döntően az ország gazdasági, társa- 
dalmi helyzete, de egyre gyakrabban 
okolják a helyi pártmunkát és a 
párttagságot is a bajokért. 

A döntés-előkészítés hiányosságai 
alapvetően befolyásolják a határoza- 
tok tartalmát és a végrehajtást. A 
döntések sokszor nem tükrözik a 
konkrét helyzetet, általánosak, ezért 
a személyes feladatok elsikkadnak. 
Mivel a tagság zömmel nem vesz 
részt az előkészítésben, sokszor csak 
formálisan azonosul a feladatokkal. 
Gyakran tartalmilag jó határozatok 
esetén is eltűnik a személyes felelős- 
ség. A párttagok többségének politi- 
kai munkáját a  pártcsoportokban 
megbeszélt éves pártmegbízatás elvég- 
zése és a munkaköri funkciók ellátása 
jelenti. Ezek lényeges és jelentős fel- 
adatok, a többség foglalkozik is ve- 
lük, de nem elégségesek a ma elen- 
gedhetetlen politizálásához. 

A végrehajtást elsősorban a titká- 
rok és a vezetőségi tagok kísérik fi- 
gyelemmel, illetve vezetőségi ülésen 
beszámoltatás formájában ellenőrzik. 
A folyamatos ellenőrzés széles körű, 
a tagság érdekeltségére és részvételé- 
re épülő gyakorlata nem alakult ki 
az alapszervezetekben. A vezetőségi 
ülések, taggyűlések elé kerülő érté- 
kelést csak ritkán — főleg a beszá- 
moló taggyűlések előtt — előzi meg 
számottevő véleményfelmérés. A vég- 
rehajtásról szóló beszámolók legtöbb- 

ször szakmai (gazdasági) és nem po- 
litikai természetűek. A vitát ösztönző 
tartalmi értékelés helyett gyakran 
csak tájékoztatás történik. Ezért a 
tapasztalatok minősítése sem jellem- 
ző. 

Az eredményeket és a hibákat leg- 
többször a valóságnak megfelelően 
veszik számba. Több helyen név sze- 
rint is kiemelik a jó munkát végző- 
ket. A szükségesnél jóval ritkább vi- 
szont a helyi, és még elenyészőbb a 
személyes felelősség feltárása, a bírá- 
lat. Mindez legfeljebb általános for- 
mában történik meg. A problémák 
okait főleg az objektív korlátokban, 
a gazdasági körülményekben, illetve 
az irányító (párt-, állami, tanácsi, tö- 
megszervezeti,  — vállalati) szervek 
munkájának hiányosságaiban látják. 
Nem jellemző a pártszervezetek éle- 
tére vonatkozó önkritika. A leggya- 
koribb, hogy a pártvezetőség és a 
vezetők kisebb része a beszámoló 
taggyűlésen elismeri saját munkájá- 
nak hiányosságait. Ez azonban szin- 
tén általánosságban történik, nem 
késztet vitára. Az ideológiai tézisek- 
ről, a párt vezető szerepéről, az or- 
szágos  pártértekezlet  állásfoglalás- 
tervezetéről folytatott viták során 
őszintébb, kritikusabb lett az alap- 
szervezeti pártélet. Erősödött, de még 
nem kielégítő a helyi gondok, mu- 
lasztások feltárása és bírálata. 

A pártszervezeti munka fogyaté- 
kosságainak okai sokrétűek. A ko- 
rábbi időszakot látszólag a nyugodt, 
kiegyensúlyozott politikai légkör jel- 
lemezte. Ez egyrészt a szocialista épí- 
tőmunka eredményein alapult, más- 
részt azon, hogy a központi irányítás 
túlzottan igyekezett elfedni a gondo- 
kat, hiányzott a kellő nyíltság, a 
valóság megfelelő ismerete. Ez a 
helyzet, valamint a pártmunka irá- 
nyítási mechanizmusának hibái, a fe- 
lülről kapott feladatok sokasága az 
alapszervezeteket egyoldalúan a vég- 
rehajtás szerepkörébe állította a köz- 
ponti akarat képviseletére, és nem az 
önálló gondolkodásra, az érdekek fel- 


tárására szoktatta. Így keletkeztek 
azok a sablonok, amelyek ma is kor- 
látok közé szorítják az alapszerveze- 
tek tagságát egy-egy téma megvita- 
tásában, a politikai elhatározásokban. 
Alig, vagy csak néhány helyen is- 
merhető fel az emberközpontú politi- 
kai munka, az alapszervezet és az ab- 
ban dolgozó kommunisták önálló ar- 
culata. 

A központi pártszervek mellett a 
megyei pártbizottság és a városi párt- 
bizottságok is sok olyan döntést hoz- 
tak, amelyek az alapszervezetek he- 
lyett határozták meg feladataikat. Az 
irányító pártbizottságok elsősorban 
azt méltányolták, hogy az általuk vagy 
a felsőbb pártszerv által hozott hatá- 
rozatok végrehajtásáért mit tettek a 
párttagok, a pártszervezetek. Ezzel 
nem ösztönözték és nem is értékelték 
megfelelően az alapszervezetek ön- 
állóságát, kezdeményezőkészségét, fe- 
lelősségének érvényesülését. 

A gyakorlat, a politikai szemlélet 
gátolta a bírálat és az önbírálat érvé- 
nyesülését. Ha valaki őszintén beis- 
merte hibáját és önkritikát gyakorolt, 
azt elmarasztalták, esetleg mások fe- 
lelősségét is ráhárították. Erősen hat- 
nak a függőségi viszonyok, sokan 
félnek a legtöbbször nem bizonyít- 
ható retorziótól. Többen jogosan tet- 
tek szóvá különböző hibákat, hiá- 
nyosságokat, intézkedés azonban nem 
történt. Gyakran nem válaszoltak a 
kritikai felvetésekre, hanem főkép- 
pen azt magyarázták, hogy mit miért 
nem lehet megvalósítani. Azzal ér- 
veltek, hogy ne mutogassunk felfelé, 
ezért olyankor sem bíráltak, amikor 
kellett volna. A demokratikus centra- 
lizmus rossz értelmezése és gyakorla- 
ta miatt a hivatalostól eltérő véle- 
mények nem, vagy csak nagyon rit- 
kán nyertek teret, és ez rányomta a 
bélyegét az alapszervezetek kritikai 
igényére is. Az irányító pártszervek 
is csak ritkán mutattak követendő 
példát az önkritikára. A pártellenőr- 
zésben minden szinten sok a formális 
elem; a tapasztalatok számbavételé- 


nek , funkciója" döntően az eredmé- 
nyesség bizonyítása. 

Az okok között szerepel még, hogy 
az alapszervezeteket több helyen nem 
az erre legrátermettebbek vezetik. A 
taggyűléseken sok a formalitás, 
mindez hátrányosan befolyásolja az 
oldott légkör, az őszinte vita kialaku- 
lását. A párttagok egy részének poli- 
tikai felkészültsége — rajtuk kívül 
álló okok, saját hibájuk vagy mind- 
kettő miatt — hiányos, emiatt bátor- 
talanul vagy egyáltalán nem nyilvá- 
nítanak véleményt. 

A napirendi pontokhoz kapcsolódó 
hozzászólások gazdagították, többnyi- 
re egyetértőleg támogatták az előter- 
jesztés megállapításait. Néhányan vi- 
szont felhívták a figyelmet arra, 
hogy a tapasztalatok sok helyen dif- 
ferenciáltabbak, és talán pozitívab- 
bak is a leírtaknál. 

A vitában több felszólaló kifejtette, 
hogy a pártdemokrácia nem öncél, 
hanem a politika kimunkálását és 
érvényesítését szolgáló módszer, a po- 
litikai munka kulcskérdése, amely 
nem képzelhető el az alapszerveze- 
tekben folyó vita nélkül. Ma ez a vi- 
ta mindenekelőtt a szocializmus alap- 
kérdéséről, a párt, az állam fejlődé- 
seről, a párt vezető szerepéről folyik 
— a mai gondok talaján, időnként el- 
keseredetten. Helyi kérdésekről ke- 
vésbé éles a véleménycsere az alap- 
szervezetekben. 

A testület egyetértett azokkal, akik 
kiemelték, hogy az alapszervezeti 
pártmunkában gyökeres fordulatra 
van szükség; nem javítgatni kell, ha- 
nem alapvetően meg kell változtatni. 
Az alapszervezetek kellő önállóság 
mellett is csak megfelelő segítséggel 
képesek helytállni a politikai munká- 
ban. Többen hangsúlyozták, hogy a 
párttagság joggal várja el: kapjon 
választ az őt foglalkoztató kérdések- 
re. Ebben — ha nincs is minden kér- 
désre kialakult válasz — többet kell 
tenniük a megyében működő párt- 
testületeknek, köztük a megyei párt- 
bizottságnak is. 

A tapasztalatok, a hiányosságok 
okai alapján pártbizottságunk állást 
foglalt a teendőkről. Legfontosabb- 
ként az a követelmény és törekvés 
emelhető ki, hogy a párt tényleges 
gazdája maga a párttagság legyen. 
Véleményükkel, cselekedeteikkel a 
párttagok legyenek valóságos részesei 
a helyi pártélet minden eseményé- 
nek, így a politikai kérdéssé érett 
ügyek felismerésének, napirendre tű- 
zésének, a döntések vitákban történő 
előkészítésének, a döntéshozatalnak, 


majd a végrehajtásnak, a hibákat és 
okaikat feltáró pártellenőrzésnek és 
értékelésnek. Ez az irányító-vezető 
pártszervek munkájában is jelentős 
változtatásokat követel. Mindehhez 
megvannak a leglényegesebb feltéte- 
lek. A párttagság jelentős, tenni aka- 
ró részét áthatja az a szándék, hogy 
aktívan vegyen részt a párt politiká- 
jának alakításában és végrehajtásá- 
ban, a párt ügyeinek intézésében. 


Nogy Imre 


a Győr-Sopron megyei pártbizottság 
esztályvezetője 


A Parlament ülésterméből (MTI fotó) 


pe dr fot 
AS 


Fiatalok a párt vonzerejéről 


A párt vonzása az elmúlt évtizedben jelentősen csökkent a tizenévesek, a 
huszonévesek, sőt a mai harmincasok körében is. Hogyan látják ezt a fio- 
tal korosztályok képviselői. Beszélgetésünk résztvevői: Németh Ágnes 20 
éves, az Államigazgatási Főiskola másodéves hallgatója, KISZ-tag, a holl- 
gatói pártcsoport bizalmija, Stráma Judit 24 éves, a KISZ Bp., VII. kerületi 
bizottságának munkatársa, párttag, Szabina Zoltán 26 éves, a KISZ Bp., 
VII. kerületi bizottságának titkára, párttag, Szerencsés Zsolt 24 éves, a 
Kereskedelmi és Idegenforgalmi Továbbképző Vállalatnál karbantartó vil- 
lanyszerelő, pártonkívüli, Tóth György 34 éves, a Kereskedelmi és lIdegen- 
forgalmi Továbbképző Vállalat gazdálkodási főosztályvezetője, párttag. 


Tóth György: Én abból indulnék 
ki, hogy az elmúlt tíz évben tudott-e 
a párt a fiatalok gondjainak és prob- 
lémáinak megoldására vonatkozó el- 
képzelést felmutatni, támogatni? Tu- 
dott-e számukra kedvező jövőképet 
vázolni? Foglalkozott ugyan vele, a 
megoldás azonban elmaradt, az elkép- 
zelések lényegében szólamok marad- 
tak. Voltak törekvések arra, hogy a 
fiatalok lakáshoz jutása belátható időn 
belül megvalósuljon, de a helyzet már 
tíz évvel ezelött is rossz volt, most vi- 
szont egyszerűen tragikus az árak 
emelkedése, a fizetések, különösen a 
kezdő fizetések miatt. Ha mégis előre 
akarnak jutni, ez csak jelentős több- 
letvállalással lehetséges — ami termé- 
szetes —, de olyan áron, ami egyéni 
életük, családjuk, szellemi és mester- 
ségbeli megújulásuk ellen hat. Hiszen 
a napi elfoglaltság nyolc óra helvett 
tizenkettő-tizenhat, sőt esetenként 
több is. Hiába dolgozik a fiatal a la- 
kásért többet, a különböző helyről 
származó jövedelmek után progresszí- 
ven adózik. 


Németh Ágnes: Nekünk pedig az a 
gondunk, hogy az iskola befejezése 
után hová menjünk dolgozni. Lehet, 


hogy néhányunknak van szerződése, 
de egyáltalán nem biztos, hogy a fő- 
iskola befejezése után tudnak-e fogad- 
ni. Sokakban ez a gondolat munkál, 
ezért nagy a passzivitás, aminek az a 
következménye, hogy nem akarnak a 
mozgalomban dolgozni. 


Szabina Zoltán: A párt vonzerejé- 
nek csökkenését én elsősorban abban 
látom, hogy az emberek nagyon so- 
káig úgy gondolták, hogy a Magyar 
Népköztársaságot a párt vezeti. En- 
nek bizonyára volt is alapja. Most az- 
után minden hibáért, legyen az gazda- 
ságpolitikai, kereskedelmi stb., a pár- 
tot okolják, csalódtak benne, elvesz- 
tették a bizalmukat. A legnagyobb 
problémám az, hogy a régi párttagok 
is kezdenek kissé ellenségesen beszél- 
ni a pártról, és nem veszik észre, hogy 
annak idején nekik is kellett volna, 
ök is tudhattak volna változtatni a 
gyakorlaton. Én azt tartom helyesnek, 
hogy a pártnak egyetlen feladatot 
kellene (de azt jól) betöltenie: a poli- 
tizálás szerepét, a politizálás lehetősé- 
gének biztosítását. 

Tóth György: Nagyon helyesnek 
tartom, hogy a politika és a gazdaság 
felső szinten szétváljon, véleményem 

szerint azonban alapszervezeti szinten 
ugyanez nem lenne kívánatos. Ugyan- 
is a pártalapszervezetnek nemcsak a 
20—30 tagja érdekében kell fellépnie, 
nemcsak nekik kell közvetítenie a 
párt politikáját. Ezt, mint már emlí- 
tettem, úgy képes mind szélesebb ré- 
tegek megnyerésével teljesíteni, ha 
odafigyel a gazdasági kérdésekre is. 
Saját vállalatom példájával tudom ezt 
bizonyítani. Nálunk a gazdasági mun- 
kája alapján ítélik meg a pártvezető- 
ségi tagot és általában a párttagot. Az 
elmúlt három évben a százfős kollek- 
tíva jelentősen kicserélődött. A jelen- 
legi százhúsz dolgozóból ötvennégyen 
fiatalok, sőt a vállalatvezetés is az. 

A fiatalokban tudatosodott, hogy 
saját jövedelmük, jólétük az egész 
vállalat tevékenységétől függ. Az öt- 


vennégy fiatal ifjúsági szervezetet 
hozott létre —  KISZ-alapszervezet 
híján —, neve még nincsen. Ki- 


alakuló programjukba bevették, hogy 
feladatuk a vállalat gazdasági tevé- 
kenységének a segítése. A pártszer- 
vezet, a pártvezetőség viszonya vVe- 
lük szemben igen korrekt, holott az 
ifjúsági szervezetben csak három párt- 
tag van. Támogatja a fiatalok lakás- 
építési törekvését, természetesen a 
vállalat erre pénzt is biztosít. Erre 
véleményem szerint minden vállalat- 
nak kell biztosítania a forrást. 

Németh Ágnes: Ez szerencsés hely- 
zet. de nem lehet mindenütt fiatalí- 
tani, sőt vannak olyan szakmák, ahol 
képtelenség lenne. A fiatalok pedig 
mindenütt követendő modellt keres- 
nek az előző generációban. Érdekes 
kérdés az, hogy miért nem lehet az 
egyetemi, főiskolai kar párttagjait be- 
vonni a mozgalmi munkába. Ismerve 
az előtörténetet, döntően nem rajtuk 
múlt. A fiatal még hadakozik, el- 
mondja a véleményét, de amikor lát- 
ja, hogy az oktató ül és legyint: 
, Fiam, minek mondjam el?" — akkor 
elgondolkodik, hogy érdemes-e neki is 
hadakoznia. 

Tóth György: A tudományos terü- 
leten dolgozók között ígen sok a józan 
gondolkodású, öntörvényű ember, 

akiknek a véleményalkotása rendkí- 
vül egyedi és előrelátó, de a politika 
nagyon gyakran ezt nem igényli és 
nem veszi figyelembe. Erőszakos, köz- 
vetlen — akaratérvényesítés  nyilván- 
valóan ellenállást vált ki. Ügy látom, 
a mi pártalapszervezetünk ezt idő- 
ben felismerte. 


Stráma Judit: Úgy tapasztaltam a 
fiatalok körében — és ez az én véle- 
ményem is —, hogy a pártnak elsősor- 
ban politizálnia kell. Hogy mit tartal- 
mazzon ez a politika és milyen le- 
gyen? Szerintem az 1988. évi országos 
pártértekezlet irányelveit kövesse. 
Hogy mindezeket megvalósíthassa és 
ezáltal vonzó legyen a fiatalok számá- 
ra, a beidegződött rossz módszereken 
kel) változtatni. Például centrális de- 
mokrácia helyett demokratikus cent- 
ralizmust, tervek, koncepciók melletti 
állásfoglalást — oktatás, lakáskoncep- 
ció, foglalkoztatás, alkotmánymódosí- 
tás. A KISZ-eseknek már akkor volt 
lakáskoncepciójuk — és nem is akár- 
milyen —, amikor a kormánynak még 
nem. Miért nem álltak mellénk? 1988 
júniusa óta vagyok párttag. Bennem, 
amikor beléptem, az a gondolat mun- 
kált, hogy mindannyian látjuk a ten- 
nivalókat, jól tudunk kritizálni, de 
tenni igazán csak belülről lehet. Minél 
többen vagyunk belül, akik jobbító 
szándékkal változtatni szeretnénk a 
munkastíluson, a hibákon, annál na- 
gyobb az esély a megvalósulásra. 


Németh Ágnes: Bekerültél és kor- 
látokkal találod szemben magadat. 


Szabina Zoltán: Bizony, a napi 
gondok! De legalább a Judit motivá- 
ciója hajtóerőt jelent. Aki nem teszi 
meg ezt sem, az nem csinál semmit. 
Végül én is ezért lettem párttag, 
ami azonban csak utólag tudatosult 
bennem. Úgy kezdődött, hogy amikor 
a KISZ VII. kerületi bizottságának a 
titkára lettem, meggyőztek arról, hogy 
nekem ilyen módon is példát kell mu- 
tatnom. Ezzel egyetértettem. Másrészt 
kíváncsi voltam, hogyha édesanyám 
negyven évig a párt tagja tudott len- 


ni — pedig ő nagyon kritikus egyéni- 
ség —, annak vajon mi lehet az oka. 

Németh Ágnes: Én a középiskolá- 
ban lettem párttag. Ki merem monda- 
ni, hogy jó párttitkárom volt, aki négy 
éven keresztül figyelemmel kísérte a 
KISZ-titkárok munkáját. Aki kikérte 
a véleményünket arról, hogy kik le- 
gyenek párttagok. Tőlem nem kérdez- 
te meg az ajánlóm, hogy miért akarok 
párttag lenni. Szerinte ezt mindenki- 
nek a lelkiismerete szerint el kell tud- 
ni dönteni magában, amit szavakkal 
úgysem lehet kifejezni. 

Stráma Judit: Ez is a pártvezetés 
személyi összetételének a fontosságát 
bizonyítja, hiszen a fiatalok saját 
párttitkáruk munkáján keresztül ész- 
lelik és értékelik a párt tevékenysé- 
gét, politikáját. Amíg egyes helyeken 
azt tapasztalják, hogy a KISZ-es 
anyagokat cenzúrázzák, azt javított 
formában lehet csak. továbbítani, ak- 
kor ezt a fiatalok általában a párt hi- 
bájának tekintik. Sok hasonló nega- 
tív példát lehetne felsorolni. Termé- 
szetes, hogy ez a munkastílus nem 
vonzza a fiatalokat. 


Szabina Zoltán: Az sem volt von- 
zó, ahogy eddig sok párttaggyűlés 
folyt. Emlékszem néhány ilyen közös 
párt- és KISZ-taggyűlésre, ami azzal 
kezdődött, hogy a párttitkár tájékoz- 
tatott a vállalat gazdasági helyzetéről. 
Utána ketten kifogásolták, hogy nin- 
csen bakancs, rosszak a szerszámok 
stb. Majd kiosztottak két pártfegyel- 
mit. megszavaztak egy tagfelvételt, 
bezárták a taggyűlést, és két hónapra 
elfelejtődött minden. Ez a mecha- 
nikusság, tartalomnélküliség,  elsze- 
mélytelenedés, politikamentesség sok 
helyütt a pártszervezet beszűkülésé- 
hez vezetett. 

Szerencsés Zsolt: Én a szakmun- 
kásképzésben, a szakközépiskolákban 
uralkodó állapotok oldaláról közelítem 
meg az ifjúság és a párt viszonyát. Itt 
tanul a fiatalok mintegy hetven száza- 
léka. Tizenhat-tizenhét évesen majd- 
nem mindenkinek van véleménye kör- 
nyezetéről, a világról, de jelenleg nem 


tudja, hogy kihez forduljon vele. Van- 
nak felületes ismereteik a pártról, a 
KISZ-ről, de ezek mélyebb tartalmá- 
ról nincs fogalmuk. Ezek a szerveze- 
tek nem tudják okosan magukhoz 
kötni a fiatalt, aki ezért csapódik min- 
denfelé. Ebben a korban még nem tu- 
datos újságolvasó, így azután nem is 
érdeklődik a mozgalom iránt. Saj- 
nos, sem a rádió, sem a televízió 
nem tájékoztat megfelelően a párt- és 
a KISZ-munka igazi tartalmáról, je- 
lentőségéről, csak bizonyos esemé- 
nyekről. 

Stráma Judit: Szerintem ennek in- 
kább a szükség az oka. Sokat foglal- 
koznak ezekkel a kérdésekkel a sajtó- 
ban, de a stílusuk túl általános, de- 
magóg, amiből nehéz a lényeget ki- 
szűrni. Ezért a fiatalok bizonyos idő 
után el sem olvassák az ilyen szöve- 
geket. 

Németh Ágnes: Olyan őrült kör- 
mondatokban fogalmaznak néha, hogy 
nem lehet kiszűrni a lényeget. Ezért 
sok fiatal arra a kérdésre, hogy , O1- 
vasol újságot?" azzal válaszol: , Igen, 
és a tévéműsort meg is értettem be- 
lőle." 

Szerencsés Zsolt: A vezércikk jel- 
legű újságcikkek már nem kötnek le 
senkit. A fiatalok a közérthetőségre 
vágynak. 


Szabina Zoltán: Mindez csökkenti 
a párt vonzerejét, de nemcsak a párt- 
ból hiányoznak a fiatalok. A KISZ- 
ben is csökken a tagság száma. Sőt ta- 
pasztalatok szerint más hagyományos 
szervezetekből is ugyanúgy elmarad- 
tak. Sándor György mondása jutott 
erről eszembe: , Nem tudunk megállni 
egymással két percre beszélgetni. Ez 
elsősorban abból következik, hogy 
mindenki siet pénzt keresni, mert el 
kell tartani a családot." 


Németh Ágnes: Az érdeklődő, po- 
litizálni akaró fiatal viszont a pártban, 
a KISZ-ben nem talál vonzerőt, ezért 
megnézni a többi alternatív szerveze- 
tet. Olaf Palme nevét viselő politikai 
vitakörünk meghívta az MDF képvi- 
selőit, akik ugyan kritizáltak, de prog- 


resszív programról nem tudtak beszá- 
molni. Politikai zűrzavar van egyelő- 
re másutt is. 

Tóth György: Igen, nagy az igény 
a párttagságon belül a nyíltság iránt. 
Azok a pártdokumentumok, amelyek- 
re ráírták, , Bizalmas!", nemigen nö- 
velték a párttagság bizalmát saját ve- 
zetése iránt. De az alapszervezetek né- 
melyikében is félnek attól, hogy a 
nyíltság még inkább rontja a párt je- 
lenlegi helyzetét, tömegbefolyását. A 
mi alapszervezetünk ettől eltérően 
igényli, hogy a fiatalok részt vegye- 
nek a taggyűléseken, és alkossanak is 
véleményt. Nálunk a fiatalok ilyen 
jellegű bátorítása bevált. 

Stráma Judit: Az emberek, a fia- 
talok elvárják, hogy a pártszervezet 
ne úgy hozza meg a határozatokat, 
hogy azok nem mérettek meg a tagság 
előtt vitában, ha kell akár három kör- 
ben is. Ne úgy, ahogy a pártértekez- 
let előtt a téziseket, amikor is szem- 
pont volt, hogy minél gyorsabban le- 
bonyolódjon a vita. 

Németh Ágnes: A nyilvánossággal 
élni is kell. Kihírdettük, hogy a PB- 
ülések jegyzőkönyvei, a Titkári Tájé- 
koztatók a könyvtárban megtekinthe- 
tők, de nem nagy irántuk az érdeklő- 
dés. Sőt az sem megy oda, aki eddig 
hangoztatta, hogy nem tudja, miről 
ülésezünk. De továbbra is hangoztat- 
ja, hogy eltitkolják előle. 

Szabina Zoltán: A másik alapvető 
követelmény az, hogy most a pártnak 
sokkal markánsabb arculatúnak kell 
lennie. De különösen a pártra vonat- 
kozó kérdésekben teljesen egyértel- 
műen kellene nyilatkozniuk. Nem ér- 
tem, hogy arra a kijelentésre például, 
hogy a kommunizmus utópia, ott, a 
nyilvánosság előtt miért nem tudott 
vagy miért nem akart egyetlen párt- 
titkár vagy párttisztségviselő sem rea- 
gálni. Azután még ott vannak a kor- 
rupciós ügyek Tiszakécskétől Szege- 
dig. Ezekben a kérdésekben a párt- 
nak sokkal határozottabban ki kell 
állnia. S amíg azt nem mondja. hogy 
ez nem a párt erkölcsi normáihoz 

méltó lépés, és ezekben a kérdések- 
ben a következőképpen lépünk, ad- 
dig a párt nem nyerheti vissza a te- 
kintélyét. 

Németh Ágnes: Igen, határozott- 
ság szükséges, mert ha a párt és ve- 
zetői nem állnak ki egy koncepcióval 
és főleg annak indokaival, addig én 
nem tudom meggyőzni a fiatalt arról, 
hogy mit kellene csinálni. Hiába áll 
mellém a PB vagy a párttitkár. Mert 
azt tapasztalja a fiatal, hogy a veze- 
tőink is különbözőképpen nyilatkoz- 
nak ugyanarról a kérdésről. Elisme- 
rem a pluralizmust, de a fő kérdések- 
ben azért egységre van szükség. Azt 
mondják, hogy építkezzünk alulról, de 
programot én nem tudok adni, azt a 
vezetésnek kell adnia. Egy szervezet- 
nek igenis kell hogy legyen felső irá- 
nyítása. Egy meghirdetett és meggyő- 
ződéssé vált program esetén én már 
megkövetelhetem, hogy aki nem tár- 
sul e program mellé, annak megkö- 
szönjük az eddigi munkáját, s csak az 
maradjon, aki igazán dolgozni akar. 
Ne úgy, mint most, hogy aki mást 
nem csinál azonkívül, hogy ül a tag- 
gyűlésen, az marad, de azt a nyugdí- 
jast, aki dolgozni akar, el akarják ül- 
dözni a lakóhelyére. Ilyet látva nem 
csoda, ha közömbössé válnak az em- 
berek. Megmondom őszintén, nagyon 
nehéz a dolgom. 


Szabina Zoltán: A KISZ országos 
értekezletén kimondtuk, hogy a párt- 
tal stratégiai szövetségben van a 
KISZ. Elvetjük a direkt irányítást, 
élünk az egymás iránti kritika jogá- 
val, és önálló szervezetként műkö- 
dünk. Nem arról van szó, hogy füg- 
getlenek legyünk, de önállóak szeret- 
nénk lenni. Tehát nem úgy van szük- 
ség a pártra, mint eddig. hanem mint 
afféle tanácsadóra, segítőre, mint ba- 
rátra. Ennek megvalósítása természe- 
tesen hosszú folyamat. Azt gondolom, 
hogy miután leszögeztük, hogy csak 
egy megújuló párttal tudunk együtt 
dolgozni. ebben a megújulásban ne- 
künk is részt kell vállalni, tehát köl- 
csönösen kell egymást alakítanunk. És 


ha ez sikerül, akkor megérte, hogy 
párttag lettem, ha nem, akkor ki fo- 
gok lépni. Gondolom, hogy nagyon ha- 
mar ki fog derülni, mert hosszú kísér- 
letezésekre már nem nagyon van lehe- 
tőség. 

Stráma Judit: Elég sokszor meg- 
hasonlást okozott KISZ-tagjainkban a 
kettős tagságuk kérdése. Mit képvisel- 
jenek abban az esetben, ha a KISZ- 
nek más a véleménye, mint a pártnak. 
Az új stratégiai szövetség, a közvetett 
irányítás talán feloldja majd ezt a di- 
lemmát. 


Szabina Zoltán: El tudom képzel- 
ni, hogy a kettős tagságúaknak a jö- 
vőben sokkal több feladatuk legyen a 
koordinációban, az információáram- 
lásban, az érdekképviseletben, az irá- 
nyításban, a barátság kialakításában, 
és így tovább. Erre kidolgozunk egy 
kerületi stratégiát. Mert a párt meg- 
újulásában való részvételünket nem 
tudom másként elképzelni, csak a ket- 
tős tagságon keresztül, hiszen egy kí- 
vülálló kevésbé tud megjelenni a 
pártfórumokon. 


Németh Ágnes: Véleményem sze- 
rint a pártnak a KISZ-re, ezen belül 
a középiskolák és a szakmunkáskép- 
zők tanulóira kellene több figyelmet 
fordítani. Ennek elhanyagolása meg- 
nehezíti az utánpótlás biztosítását. 
Amikor én elsős voltam, tízen jöttünk 
párttagok a főiskolára, ez évben már 
csak ketten jelentkeztek. Ha ez így 


megy tovább, nem tudunk önálló 
pártszervezetet alakítani, ami pedig 
szükséges ahhoz, hogy önálló véle- 
ményt nyilvánítsunk. Ha mi az okta- 
tókkal vagyunk egy alapszervezetben, 
véleménykülönbség esetén az ő véle- 
ményüket kell elfogadnunk, már csak 
azért is, mert ők vannak többen. A 
pártonkívüli hallgatók közül pedig 
már a korábban említett okok miatt 
lehetetlen biztosítani az utánpótlást. 

Tóth György: A jelenlegi helyzet- 
ben úgy érzem, hogy utánpótlást nem- 
csak a KISZ-ben kell keresni — nincs 
is minden munkahelyen ifjúsági szer- 
vezet —, hanem bármelyik alternatív 
szervezetben, amennyiben a szocialis- 
ta társadalom érdekében jöttek létre, 
és tevékenységük törvényes keretek 
között folyik. Társadalmunk hetero- 
gén, ezt kell szem előtt tartanunk. 
Másrészt érezzük, hogy nagyon előre- 
szaladtunk forrásaink  felélésében, 
ezért most kell fizetnünk. Madách ezt 
a szituációt úgy fejezte ki: , Négy ez- 
redév után a nap kihűl, / Növényeket 
nem szül többé a föld; Ez a négy ez- 
redév hát a miénk, / Hogy a napot pó- 
tolni megtanuljuk." A mi időnk ezzel 
szemben igen kevés, és gyorsan kell 
cselekedni. Nagyon gyorsan kell újí- 
tani, mert csak így lehet a fiatalok kö- 
zött olyan bázishoz jutni, amelynek 
segítségével társadalmi jólétünket kí- 
vánjuk megteremteni. 


Ruzsicska Mária 

OLVASOINK IRJAK 


Városi pártértekezlet Százhalombattán 


Városunk párttagsága egyetértett a 
városi pártbizottság nagy vitában 
született döntésével: a  pártértekez- 
let összehívását nem szabad elkerül- 
ni. A politikai fordulat megvalósítá- 
sában való cselekvő részvétel, a fe- 
szültségek mérséklése azt kívánta, 
hogy az önvizsgálatot ne egy szűkebb 
testület, a pártbizottság végezze el, 
hanem a párttagok szélesebb köre. 
Ezért került sor a városi pártértekez- 
let összehívására. 

A pártbizottság két alternatív ja- 
vaslatot terjesztett széles körű vitára 
az értekezlet tartalmi és formai (vá- 
lasztási) rendjére vonatkozóan. A vég- 
leges döntéseket a párttagság vélemé- 
nyére építve hozta meg. Érvényesült. 
az alulról történő építkezés elve: az új 
pártbizottság tagjainak kétharmad ré- 
szét a pártszervezetek közvetlenül de- 
legálták. Volt olyan összevont taggyű- 
lés, ahol szó szerint politikai küzde- 
lemben dőlt el, hogy melyik alapszer- 
vezetből és ki legyen a delegált. A be- 
számolótervezet is csak többlépcsős 
előzetes vita után vált véglegessé. Ar- 
ra is először került sor, hogy a párt- 
értekezleten pártonkívüliek is részt 
vehettek, és a küldöttértekezlet hoz- 
zájárulásával véleményt is mondhat- 
tak a beszámoló vitájában. 


A sokrétű vita a realitások talaján 
maradt. Gazdasági problémák nem ke- 
rültek előtérbe, mert a város területén 


88 


működő gazdasági egységek tevékeny- 
ségére a megbízhatóság jellemző. Bel- 
ső erejüket mutatja, hogy a gazdálko- 
dás feltételeiben bekövetkezett szigo- 
rítások ellenére helyzetük stabil ma- 
radt. 

A várospolitikában a pártértekezlet 
egyetértett az eddigi fejlődési irány- 
nyal. Olyan vélemény alakult ki, hogy 
az előrehaladást korántsem csak a 
pénzhiány lassítja, inkább az új gon- 
dolatok és rátermett emberek hiánya 
okoz olykor gondot. Lehetőségeinkhez 
mérten kevesebb sikert értünk el a 
városi közélet demokratizmusa, nyil- 
vánossága és az emberi viszonyok fej- 
lesztése terén. Kevesen érzik magu- 
kénak a várost. Talán változást hoz 
ebben a már rendszeresen megjelenő 
helyi újság, valamint a közeli jövő- 
ben kiépítésre tervezett kábelteleví- 
ziós rendszer. A közvetlen emberi 
kontaktust azonban semmi egyébbel 
nem lehet pótolni. 


Természetesen sok vélemény hang- 
zott el a pártéletről is. Tény, hogy te- 
rületünkön is lazult a párthoz való kö- 
tődés, többeknél el is szakadtak az 
összekötő szálak. Sorainkból kikerül- 
tek olyanok is, akiket sajnálunk. 
Ugyanakkor politikailag érzékenyebb, 
harcosabb lett a párttagságunk egy je- 
lentős része. Pártértekezletünk azt 
kérte a párt irányító testületeitől, 
hogy döntéseik legyenek megalapo- 


zottak, politikájukban legyenek nyíl- 
tak és demokratikusak, s a népi- 
nemzeti összefogás biztosításával igye- 
kezzünk elkerülni az anarchiát. 

A pártértekezlet — a többi között 
— célul tűzte, hogy az új pártbízott- 
ság alakítsa meg a kommunista vá- 
rosi tanácstagok csoportját, és támo- 
gassa lakóterületi kommunista közös- 
ségek létrehozását. Szervezzen vitát a 
tömegszervezetek és mozgalmak mun- 
kájáról, a nemzetiségi politika meg- 
valósulásáról, a pártszervek és alap- 
szervezetek munkahelyi politikai te- 
vékenységéről. Kimondta, hogy a párt- 


Bizalom — munka 


Az emberi bölcsesség arra int, tanít, 
nevel s figyelmeztet bennünket, hogy 
megfontoltan, türelmesen, de gyorsan 
cselekedjünk. Nem szabad, hogy még 
jobban elszabaduljanak az indulatok. 
Ha valamikor szükség volt a kommu- 
nista  példamutatásra, akkor most 
többszörösen szükség van rá. 

A meghírdetett kibontakozási prog- 
ramban még sokan bizonytalanok. A 
megrendült bizalmat nem könnyű rö- 
vid idő alatt visszaszerezni. Rajtunk 
sok múlik! A politizálás felgyorsult, 
s ez jó, mert most olyan állampolgá- 
rok is részt vesznek a gyűléseinken, 
akik korábban nem, vagy csak igen 
ritkán jöttek közénk. Figyelemre 
méltó, hogy öntudatos munkásként 
mondják el a napi gondjaikat. Sú- 
lyos hibát követnénk el, ha ezekre 
most vagy később nem figyelnénk 
oda. 

Felnőtt állampolgárok felelősségtu- 
dattal elmondják, hogy nincs helye a 
kishitűségnek! Igenis van kiút, csak 
dolgozni kell! Én és még igen sokan 
valljuk, hogy az elkövetett hibákat 
még idejében felismertük! Most pe- 
dig a mulasztást minél előbb ki kell 
javítanunk. 


bizottság szüntesse meg az apparátusi 
alapszervezetet, s tagjai különböző 
munkahelyi és lakóterületi pártalap- 
szervezetekbe menjenek át. A jövőben 
lényegesen csökken a pártbizottság 
hatáskörébe tartozó funkciók száma. 
Arról is döntés született, hogy szük- 
ség esetén élünk a pártvita és a min- 
den alapszervezetre kiterjedő pártsza- 
vazás lehetőségével. 

Az új pártbizottság 27 főből áll, 8 
végrehajtó bizottság nélkül működik 
a jövőben. 


Koncsár Sándor 
e véresi pértbizettség 
tegig 


Amíg az emberek tudnak becsüle- 
tesen dolgozni, van gyarapodási le- 
hetőségünk. Itt nálunk, Pécsett, a 
mecsekaljai lakókörzetben, szétszórt 
hegyvidéken ötezren lakunk, a napi 
munka után sokan szorgalmasan dol- 
goznak a szőlőben, gyümölcsösükben. 
Szabad idejükben az emberek nem 
érnek rá kiülni a kispadra. Ezt lát- 
ják a fiatalok az idősebbektől, s en- 
nek nevelő hatása van. 


Még mindig nincs a lakóterületün- 
kön vezetékes ivóvíz, szennyvizet el- 
vezető csatorna, gáz. Hiányos a szol- 
gáltatásunk, még mindig a régi kis 
alapterületű élelmiszerboltokban vá- 
sárolunk. Bízunk azonban abban, 
hogy mi is sorra kerülünk egyszer. 


A megválasztott új Központi Bi- 
zottsághoz és a Politikai Bizottsághoz 
sok reményt fűznek mind a pártta- 
gok, mind a pártonkívüliek. De tud- 
juk, hogy csak akkor lesz tényleges 
eredmény, ha cselekvően elő is segít- 
jük a munkájukat. Előrehaladásunk 
mindannyiunk munkájától függ — 
ezt sohasem szabad elfelejteni. 


Jeli József 

EMLEKEZES 


Kulicb Gyula 


I914-1T945 


A magyar szociáldemokrata és kommunista ifjúsági 
mozgalom két világháború közötti három kiemelkedő 
vezetője: Killián György, Kulich Gyula és Ságvári 
Endre egyaránt a fasizmus áldozata, a munkásmoz- 
galom mártírja lett. Közülük Kulich Gyula még csak 
most lenne 75 éves. 

Bécsben született 1914. január 20-án. Szülei hamaro- 
san Békéscsabára költöztek. Apja, aki szabó volt, korán 
meghalt, és az anya nevelte a négy gyereket. Mosással, 
vasalással, takarítással tartotta fenn — igen nehéz kö- 
rülmények között — a családot. Gyula, aki kitűnő ta- 
nuló volt, a négy elemi után kijárta a polgári iskolát, 
de itt a továbbtanulás lehetősége megszakadt. Szakmát 
tanult — folytatta apjáét —, s szabó lett. Békéscsabán 
életében két körülmény játszott fontos szerepet. Még a 
polgári iskolában tagja lett a cserkészmozgalomnak. 
Ugyanitt ismerkedett meg az eszperantistákkal, rajtuk 
keresztül jutott el a munkásotthonba és került kapcso- 
latba a munkásmozgalommal. E találkozások egyrészt 
tágították látókörét, másrészt egész életútjára kihatóan 
kialakították benne a szorgalmat, a kitartást, a hűség 
és a meggyőződés fontosságába vetett hitet. 


A harmincas évek elején először Budapesten, majd 
Ausztriában keres munkaalkalmat. 1934-ben visszatér a 
magyar fővárosba, ahol végleg megtelepszik. 


Srabósepíaként jobbára csak szezonális időszakban 
foglaikoztati.k. Két hét munkát gyakran káromheti 
munkanélkü tteg követ. 1935—1936-ban — kiváló mun- 
xáját eliss.nerve -- a Nemzeti Színháznak készit az új 
darabokhoz kollekciókat. Ám ezek csak alkalmi mun- 
kák, és szerény keresetéből nemcsax magát, hanem ott- 
hon élő családját, majd a fővárosba feljött Lajos öccsét 
is segíti. Így csak nagyon beosztóan, szerényen tud él- 
ni, de ha ruhája kopott is, mégis mindig pedáns és tisz- 
ta. Életmódja, , elegáns" megjelenése olykor az ifjúsági 
mozgalomban élcelődés tárgya is. 

1935-ben lép be a szabók szakszervezetébe, majd 
1936-ban a szociáldemokrata párt tagja lesz a VIII. ke- 
rületben. Ekkor már felfigyeltek rá a kommunisták is, 
és amikor 1937 elején megkezdődött a párt újjászerve- 


zése, ő kapott megbízást az ifjúsági , vonal" kiépítésé- 
re. Egyik felettese így ír Kulich illegális munkájáról: 
, Mindig abszolút pontos, precíz volt. Nem emlékszem, 
hogy valamiben a legminimálisabb felelőtlenséget mu- 
tatta volna." 

1937-től a VIII. kerületi ifjúsági csoport vezetőségi 
tagja lesz, majd 1938-ban a csoport titkára. Röviddel 
később az Országos Ifjúsági Bizottság (OIR) is titká- 
rává választja. Ez időben az ifjúsági mozgalomban lé- 
nyegében megvalósul a kommunista és szociáldemok- 
rata fiatalok egysége. Kulich azon munkálkodik, hogy 
az OIB-t és rajta keresztül az ifjúsági csoportokat is 
bekapcsolja a Márciusi Front munkájába. Ez azonban 
csak részben sikerül, mert közben a Márciusi Front 
felbomlik. A népfrontpolitika jegyében adja ki a jel- 
szót: , Ki a faluba!" 1938, majd 1939. augusztus 20-án 
az ő kezdeményezésére szervezi meg az OIB a mun- 
kás-paraszt fiatalok budapesti találkozóját. ,Az idő 
sürget és a kettős veszély, amely kívülről az ország 
függetlenségét, belülről a nép maradék szabadságát 
fenyegeti, nem tűr halasztást. E veszély ellen pedig 
csak a nagy dolgozó tömegek összefogása nyújthat se- 
gélyt egy demokratikus, szociális és függetlenségi küz- 
delem jegyében" — olvasható a találkozók célját meg- 
határozó állásfoglalásban. 

1939 januárjában Orbán Lászlóval közösen fogal- 
mazzák meg az OIB azon akcióprogramját, amelyet az 
SZDP 1939. évi kongresszusához terjesztenek be. Ez 
valójában nem más, mint a KMP, az OIB és a Már- 
ciusi Front korábban nyilvánosságra került népírontos 
követeléseinek az összegezése. Bár a kongresszus nem 
döntött az akcióprogram sorsáról, hosszú távon nem- 
csak az OIB, hanem az antifasiszta erők politikai tö- 
rekvéseinek is nyilvánosan deklarált koncepciójává vált. 

Nem véletlen, hogy Kulich Gyulára nemcsak az 
SZDP-ben és az OIB-ben vártak egyre nagyobb fel- 
adatok, hanem a KMP is újabb, immár az újjászerve- 
ződést és a népfrontos politikát gyorsító feladatokkal 
kívánta megbízni. Ezért is hívták 1939 tavaszán Zü- 
richbe, hogy ott a Központi Bizottság részéről megbe- 
széljék vele a magyarországi helyzetet, és pontosítsák 
az ifjúsági vonalon végzendő feladatokat. Hazatérte 
után felgyorsult a munka, és Kulich is bekapcsolódott 
a Rózsa Ferenc által irányított kommunista szervezke- 
dés hazai vezetésébe. A Felvidék átcsatolása után Ku- 
lichnak sikerült az ott dolgozó kommunistákat bekap- 
csolni az itthoni mozgalomba. Felvidéki útja során ta- 
lálkozott Schönherz Zoltánnal, az ottani kommunista 
és ifjúsági mozgalom elismert és gazdag népfrontos 
tapasztalatokkal rendelkező vezetőjével, aki ezúton 
kapcsolódott be a hazai mozgalom irányításába. 

A második világháború nehéz helyzet elé állította 

a Kulich vezette OIB-t is, de nem hátráltak. meg. A 
Kulich által kezdeményezett és az OIB keretein belül 
működő féllegális ifjúsági munkacsoportok szerepe ez 
időben különösen megnőtt. Feladatuk kettős volt: el- 
méletileg megismertetni a fiatalokat a marximus-le- 
ninizmussal, felkészíteni őket a megváltozott körülmé- 
nyek közötti politizálásra, ugyanakkor a gyakorlatban 
részt vállalni az antifasiszta küzdelmekből, a nyilasok 
elleni harcból. Ugyanakkor Kulich nem feledkezett meg 
arról, sem, hogy a fiatalok nemcsak tanulni, politizálni, 
hanem szórakozni, művelődni is akarnak. Táncesteket, 
tea- és fagylaltesteket rendeztek, nyáron a Dunánál, 
az év többi szakaszában a budai hegyekben túrákat 
szerveztek, s gyakoriak voltak a sportversenyek is. 

Sok olyan fiatal nevelődött ezekben a munkacsopor- 
tokban, akikre a kommunista párt számíthatott, mert 
nemcsak minden áldozatot vállaltak az ügy érdeké- 
ben, hanem élharcosaivá is váltak a fasizmus elleni 
küzdelemnek. E politika, különösen a háború kitörése 
után, feszültséget is okozott a szociáldemokrata párt- 
vezetés és az OIB között, Kulich azonban Ságvári 
Endrével együtt ügyesen manőverezett, és igyekezett 
a konfliktus veszélyével járó ellentéteket olyan kere- 
tek között tartani, amelyeket a pártvezetés nagyobb 
része még el tudott fogadni. 

Egy ifjú forradalmár töretlen útját szakította meg 
az 1940 tavaszán bekövetkezett nagy lebukás. 1940 
február vége és május eleje között a fővárosban és a 
Felvidéken a kommunista mozgalom nyomára buk- 
kant belügyi szervek több mint félezer baloldali érzel- 
mű embert, kommunistát — többségében fiatalt — 
tartóztattak le. A lefogott budapesti és környéki fiata- 
lokat az alagi csendőrlaktanyába hurcolták és kegyet- 
lenül megkínozták. 

Kulich Gyula, mint elsőrendű vádlott és társai 
ügyében a budapesti törvényszék különtanácsa 1941. 
május 1-jén hozott ítéletet. Kulich esetében külön sú- 
lyosbító ténynek minősítette, hogy tevékenysége , nagy 
területi kiterjedésű" volt. Ezért háromévi fegyházra 
ítélte, az ügyész azonban fellebbezett. A Kúria 1941. 
november 27-én — tehát Magyarország hadba lépése 
után — tárgyalta újra az ügyet, és Kulicn Gyulát 8 
évre ítélte. Letartóztatása után megjárta több börtön 
celláit. 1944. október végén Vácról a komáromi Csil- 
lag-erődbe, majd onnan november 12-én Dachauba 
szállították. Később innét is továbbhurcolták egy má- 
sik koncentrációs táborba, ahol 1945 januárjában el- 
pusztult. Optimizmusa, a felszabadulásba vetett remé- 
nye az utolsó pillanatig éltette őt és sok életben ma- 
radt társát is, a felszabadulást azonban már nem élte 
meg. 

Pintér István 


Pór Ernő 
1889-1943 


Apja orvos volt, ő maga 1906-ban érettségizett a tren- 
cséni főgimnáziumban, majd faipari tisztviselőként dol- 
gozott különböző budapesti cégeknél. A haladó szel- 
lemet a családból magával hozó fiatalember hamar 
megismerkedett a szocializmus eszméivel, s 1907-től az 
MSZDP-ben, a szakszervezeti mozgalomban már az osz- 
tályharc gyakorlatának tapasztalatait is gyűjtötte. 


1914-ben behívták katonának, és 1915-ben az orosz 
fronton fogságba esett. Az 1917-es februári forradalom 
után szocialista agitációt folytatott az uráli nyevjanszki 
vasüzemben dolgozó hadifoglyok között. 1917 szeptem- 
berében itt fogadták a bolsevik párt tagjai közé. Tevé- 
kenységére felfigyelt Szverdlov is, aki ekkor az Urál- 
ban dolgozott. Az ő javaslatára hívták 1918 januárjá- 
ban Petrográdra, ahol Kun Bélával együtt látott hozzá 
a szovjet-oroszországi hadifogoly szocialisták, interna- 
cionalisták szervezéséhez. Ekkoriban Kun Béla közvet- 
len munkatársa, a mozgalom egyik legjelentősebb ve- 
zetője: alapító tagja és titkára az oroszországi bolsevik 
párt mellett alakult magyar kommunista csoportnak, az 
első magyar kommunista szervezetnek. 1918 februárjá- 
ban fegyveresen harcolt Narvánál a német intervenció 
ellen. 1918. július 6—7-én Moszkvában a fellázadt bal- 
oldali eszerek ellen védte a szovjethatalmat. 1918 nya- 
rán a magyar csoportot képviselte az ukrán kommunis- 
ták kongresszusán. Ezt követően egyik szervezője és 
résztvevője lett az Ukrajnát megszálló német és oszt- 
rák—magyar csapatok közötti veszélyes, de nagyon 
eredményes forradalmi agitációnak. 

1918 novemberében hazatért és részt vett a KMP 
megalakításában. A Központi Bizottság tagjává válasz- 
tották. Magyarország határain túlmutató jelentősége 
volt annak a tevékenységének, amelyet a párt nem- 
zetiségi csoportjainak irányításában, nemzetközi kap- 
csolatainak építésében, külföldre irányuló felvilágosító 
munkájában kifejtett. A Magyar Tanácsköztársaság ki- 
kiáltása után mint az egyesült párt titkára és a kül- 
ügyi népbiztos helyettese (a külföldre irányuló propa- 
gandaosztály élén) fokozott intenzitással, nagyobb ha- 
tásfokkal végezte korábbi feladatát. Nagy szerepe volt 

abban, hogy az antant és szövetségesei hamis vádasko- 
dásaivai szemben igaz hírek jutottak el a világ munká- 
saihoz a magyar munkáshatalom teremtő munkájáról, 
honvédő harcáról. 1919. június végén a szlovák terület- 
ről származó Pór Ernőt a Szlovák Tanácsköztársaság 
külügvi népbiztosává választották. 

A szlovák, majd a magyar kommün megdöntése után 
Ausztriába emigrált, ahol internálták. Kiszabadulását 
követően 1920—1921-ben Csehszlovákiában végzett ille- 
gális pártmunkát, közreműködött a KMP Proletár című 
lapjának terjesztésében, segítette a kárpátaljai és a 
szlovákiai baloldaii szociaiista, majd a csehszlovák kom- 
munista szervezetek létrehozását és megerősödését. 
1922-től a Szovjetunió faipari exportvállalatainak meg- 
bízottja, 1924-től egyik vezetője. Königsberg, Moszkva, 
London, Leningrád tevékenységének főbb állomásai. 
Nagyszerüen érvényesítette kiváló szervezőkészségét, 
sokoldalú nyelvtudúsát és szakmai ismereteit, munkájá- 
val eredményesen szolgálta a szovjet állam gazdasági 
felemelkedését. 1928—1933 között az Exportlesz (Fa- 
ipari Export) szovjet részvénytársaság elnökhelvettese. 
1933-tól az Oroszországi Porcelán Tröszt irányítója, 
1934-től 1937-ig a legnagyobb szovjet gumiipari üzem, 
a leningrádi KHKrasznij Triugolnyik (Vörös Háromszög) 
Kombinát igazgatóhelyettese. 

A személyi kultusz időszakában a törvénysértésel 
áldozata lett. Később rehabilitálták, s a történeti iro- 
dalom méltó helyére állította Pór Ernőt. 

Születésének 100. évfordulóján tisztelettel adózunk 
emlékének. 


Milei György 

Fejti György 
A KÖZPONT! BIZOTTSÁG 
TITKÁRA 


A politikai rendszer reformja 


Hazánkban ma az intenzív jogalkotás időszakát éljük. A közelmúltban fo- 
gadta el a parlament az egyesülési és a gyülekezési jogra vonatkozó törvé- 
nyeket, s ez év folyamán még több hasonlóan nagy jelentőségű jogszabály 
kerül megvitatásra a törvényhozás elé. Nagy erővel folyik az új alkotmány 
tervezetének készítése is. Mindez szorosan összefügg a politikai intézmény- 
rendszer átfogó reformjával, az országos pártértekezlet erre vonatkozó állás- 
foglalásával. 


Az utóbbi egy-másfél évtized tapasztalatai arról tanúskodnak, hogy a ko- 
rábbi — jellegében erősen centralizált — intézményrendszer kimerítette bel- 
ső fejlődési tartalékait. Bebizonyosodott, hogy saját logikája alapján nem 
javítható meg, hiszen a több év óta folytatott korrekciós lépéseink nem hoz- 
tak tartós és érzékelhető eredményeket. Ennek alapján jutott az 1988. máju- 
si pártértekezlet arra a következtetésre, hogy lényegi átalakításra van szük- 
ség: meg kell teremtenünk az intézményes kereteket ahhoz, hogy a nép nevé- 
ben és érdekében gyakorolt hatalom mindinkább a nép által közvetlenül gya- 
korolt hatalommá váljék. Ehhez egyaránt szükség van a meglévő intézmé- 
nyek működésének átformálására és új intézmények létrehozására, s mindezt 
egységes jogi keretbe kell foglalni. 


A legsürgetőbb feladatnak azt tartom, hogy tisztább, világosabb munka- 
megosztás, egyértelmű döntési és felelősségi viszonyok alakuljanak ki a 
párt-, az állami és a társadalmi szervezetek között. E munkamegosztásnak 
azon a felismerésen kell alapulnia, hogy az egycentrumú, jellegében mono- 
polisztikus hatalmi mechanizmusok nem működőképesek. Ezért a különbö- 
ző hatalmi tényezők kölcsönös függésén és egyensúlyán alapuló intézményi 
viszonyok kialakítására kell törekedni. Az intézményrendszer minden elemé- 
nek önállóan kell feladatait megoldania. Politikai-állami gyakorlatunkból ki 
kell iktatnunk a szerepek felcserélődését. Nem járható út, hogy társadalmi 
érdekek képviseletére hivatott szervezetek államigazgatási szervekként vi- 
selkedjenek, vagy hogy a párt az állami szervekre tartozó ügyekbe avatkoz- 
zon be, érdekképviseleti funkciókat lásson el. Az egyértelmű feladatelhatá- 
rolás és felelősségérvényesítés jegyében felülvizsgálatra szorul a szóban 
forgó szervezetek egymás testületeiben megvalósuló kölcsönös képviselete is, 
mert az itt előforduló többszörös kötöttségek szerepzavarokat okoznak, gá- 
tolják az eltérő vélemények felszínre kerülését, az álláspontok következetes 

érvényesíthetőségét. Így gyakran nem lehet pontosan nyomon követni, hogy 
egy-egy döntés lényegében hol született, ki a felelős érte. 


A pártnak a politikai élet minden szintjén meghatározó szerepe van a 
munkamegosztás egyértelművé válásában. Ehhez mindenekelőtt a párt vezető 
szerepének új megközelítésére van szükség. Abból kell kiindulnunk, hogy 
a vezető szerep nem lehet deklarációk kérdése. Érvényesülése mindenekelőtt 
a képviselt politika helyességén, valamint a pártnak azon a képességén mú- 
lik, hogy meg tudja-e nyerni törekvéseinek a társadalmat. Vagyis a vezető 
szerepért újra és újra meg kell küzdeni, és az csak annyiban érvényesül, 
amennyiben a párt politikája a gyakorlatban megvalósul. A mai viszonyok 
közepette a politikai irányítás közvetett, a meggyőzésen és a személyes pél- 
damutatáson alapuló eszközeire kerül át a hangsúly. Fel kell számolni az 
adminisztratív, utasításos irányítás maradványait. Megszüntetésre vár min. 
den felesleges párhuzamosság, időt rabló tartalmatlan egyeztetés, a beleszólás 
nyílt vagy burkolt formái. 


A nagyszabású jogalkotási tevékenység a legkevésbé sem jelenti azt, mint- 
ha tovább akarnánk fokozni a társadalom életében jelenleg lépten-nyo- 
mon érzékelhető agyonszabályozottságot. Ellenkezőleg, a politikai intézmény- 
rendszer fejlesztésének egyik fontos iránya ma éppen a társadalmi méretű 
túlszabályozottság visszaszorítása. Általános érvényű tapasztalat, hogy azok az 
élő organizmusok, azok a társadalmi alakzatok fejlődőképesek, amelyek gyor- 
san érzékelik a körülmények változásait és rugalmasan tudnak azokhoz al- 
kalmazkodni, azokra reagálni. A mi intézményrendszerünkre sajnos ez csak 
kevéssé jellemző: lassan reagálunk, késve lépünk, kicsi az adaptációs ké- 
pességünk. Ez nem valamiféle , nemzeti karakter" következménye, sokkal in- 
kább abból adódik, hogy a korábbi intézményrendszer logikája azt sugallta: 
ha szokatlan helyzetbe kerülünk, ne a gyors és frappáns megoldáson törjük 
a fejünket, hanem azonnal felső útmutatásért, jogi előírásért kiáltsunk. Az 
élet azonban sokkal bonyolultabb annál, mintsem hogy minden egyedi prob- 
lémát szabályokkal lehetne rendezni. Ma nekünk szinte mindenre van szabá- 
lyunk, ezért nagyon sok a szabálysértés is, ami a dolog logikájából követke- 
zően az esetek jelentős részében szankció nélkül marad. A túlszabályozottság 
és a rendetlenség tehát valójában egymás édestestvérei. 


Ezen oly módon kell változtatnunk, hogy egyértelmű és magas szintű 
jogszabályokban rögzítjük a cselekvés alapvető normáit, valamint a tilalma- 
kat. S ennek alapján azután annak az alapelvnek kell érvényesülnie, hogy 
mindent meg szabad tenni, amit a magas szintű jogszabályok nem tiltanak. 
(Előadódhat persze, hogy ami jogilag nem tilos, erkölcsi elveinkbe ütközik, ez 
azonban egy másik kérdés, s bár a törvényalkotás természetesen tekintettel 
van az etikai elvekre is, a jogi és az erkölcsi normákat nem szabad össze- 
keverni.) 

Az említett elv azonban csak akkor érvényesíthető, ha minden lényeges 
kérdésben világosan kimondjuk, hogy mi tilos. S ezt azért indokolt hangsú- 
lyozni, mert ebben nemegyszer félreértés tapasztalható. Az egyesülési és a 
gyülekezési jog törvényi szabályozásával kapcsolatos vitákban például el- 
hangzott az a vélemény, hogy a korlátok kimondása visszalépést jelent, a de- 
mokrácia szűkítésének szándékáról tanúskodik. A valóságban azonban éppen 
ez teremti meg a feltételeket ahhoz, hogy a tilalmi határokon innen bármi- 
lyen cselekvés szabad lehessen. Így lehet világos viszonyokat teremteni, ame- 

lyek között sem az állampolgárnak, sem a hatóságnak nem lesz lehetősége a 
törvények önkényes értelmezésére, a visszaélésre. 


Az intézményes szabályozás területén számos feladatot ad az a körülmény, 
hogy át kell gondolnunk az állam szerepét az elosztásban. Az élet arra int, 
hogy meg kell haladnunk az állam szerepének azt a paternalista felfogását, 
amely általánosan jellemző volt a szocialista országokban, így hazánkban is. 
E felfogás következményeként az állam állandóan többet vállalt magára, mint 
amennyinek a teljesítésére képes volt, s a túlvállalás miatt — mivel Ígéretei- 
nek eleget kívánt tenni — szüntelenül a túlelosztás állapotába került. Énnek 
a hatását napjainkban nemcsak az állami költségvetés, de a gazdálkodó szféra 
és az egyes állampolgár is keservesen megérzi. 

Politikailag is súlyos következménye van ennek, hiszen az állam szava- 
hihetősége ilyen viszonyok között gyakran veszélybe kerül, ami természet- 
szerűen kiváltja az állampolgárok bizalmatlanságát. Emellett passzivitásra is 
késztet, hiszen az embereknek azt sugallja: várjanak, amíg az állam elrendezi 
sorsukat, , ad nekik" ezt vagy azt. Tehát nemcsak azért indokolt a , gondos- 
kodó állam" felfogásán változtatnunk, mert jelenleg szűkében vagyunk az el- 
osztható javaknak, hanem mindenekelőtt azért, mert az ilyenfajta gyakorlat 
nem ésszerű — akkor sem lenne az, ha bővebben lenne fedezet az igények tel- 
jesítésére. Erről tanúskodnak az ilyen célú intézmények permanens működési" 
zavarai, amelyeket úgyszólván nap mint nap érzékelhetünk. 

El kell tehát érnünk — erről a közelmúltban a kormány elnöke is szólt a 
parlamentben —, hogy az állam kevesebbet vállaljon magára, de amit vállal, 
azt hiánytalanul teljesítse. Ezzel párhuzamosan lényegesen növelni kell az ál- 
lampolgárok mozgásterét, lehetőségét arra, hogy saját életviszonyaikat maguk 
rendezzék. Engedni kell az ilyen célú szerveződést, aktivitást — beleértve az 
állampolgári elégedetlenség kifejezésre juttatását is. Meggyőződésem, hogy 
nincs okunk félni a konstruktív elégedetlenségtől, amely a viszonyok jobbá 
tételét célozza — sőt törekednünk kell arra, hogy az emberek rossz közérzetét 
ilyenfajta konstruktív megoldást kereső elégedetlenséggé változtassuk. Ez s0- 
kat segíthet abban, hogy feltárjuk intézményeink működési zavarainak okait, 
és megszüntessük azokat. Nem baj, sőt kifejezetten előnyös és hasznos, ha az 
emberek szót emelnek az anomáliák és az azokat szülő viszonyok ellen, s tesz- 
nek is ellenük. Ma gyakorta tapasztalható, hogy számosan spontán módon 
döntögetik, bontják az ésszerű cselekvést akadályozó korlátokat, falakat. Az 
intézményes szabályozás nem arra kell. hogy ezt meggátolja, hanem hogy tör- 
vényes mederben tartsa, s elejét vegye annak, hogy ez anarchikus módon 
történjék. 


A politikai intézményrendszer reformja új feltételeket, kereteket teremt az 
érdekek megjelenítéséhez, érvényesítéséhez, ütköztetéséhez. Az utóbbi időben 
nagy lépések történtek annak érdekében, hogy társadalmunk érdektagoltsága 
szervezetszerűen és nyilvánosan kifejeződhessék. Jóval kevesebbet tettünk 
viszont az érdekek és törekvések integrálásáért, az ehhez szükséges keretek 
újraszabályozásáért. Pedig enélkül fennáll a veszélye — s ennek manapság 
mutatkoznak is jelei —, hogy az érdekérvényesítési törekvések anarchikus 
jelleget öltenek. Nemegyszer eltorzulnak az arányok: amely társadalmi cso- 
port jobban utat talál a tömegtájékoztatási eszközökhöz, annak a követelései- 
től visszhangzik az ország, a , csendes többség?" nem kevésbé fontos igényei 
viszont méltánytalanul háttérbe szorulnak. 


Az érdekek integrálásában fontos szerep hárul a népképviseleti szervekre, 
de azokon kívül is ki kell alakítani az egyeztetés intézményes mechanizmusát. 
Nemcsak a kormányzat mellett — erre már születtek intézkedések —, hanem 
alsóbb szinteken is szükség van erre. Enélkül ugyanis az történik, aminek az 
utóbbi időben is tanúi lehettünk, hogy bármely követeléssel azonnal a legfel- 
sőbb állami szervekhez fordulnak. Márpedig ha mindent ezen a szinten olda- 
nánk meg, szembekerülnénk a reform egyik alapvető fontosságú irányával, a 
helyi önállóság növelésével, a decentralizációval. 

Kívánatos tehát, hogy se a párt, se a parlament, se a kormány ne vállalja 
át a közvetlenül érintettektől és érdekeltektől a vitás kérdések eldöntésének 
jogát és felelősségét. A megállapodás legyen az ő egyezkedésük eredménye. 
Ehhez biztosítani kell a jogi feltételeket is (ezt célozza többek között a sztrájk- 
jog szabályozása), de nagyon sok múlik a politikai kultúra fejlődésén is. Mi 
tagadás, ez még nagyon sok kívánnivalót hagy maga után — nincs bennünk 
elegendő tolerancia és kompromisszumkészség, hiányos a másik helyzetébe való 
beleélés képessége. Nem ritka, hogy egyesek kizárólag a saját érdekeiket és 
véleményüket hajlandók tolerálni, s aki mást mond, azt azon nyomban külön- 
böző minősítő jelzőkkel látják el, az minden lesz, csak tisztességes ember 
nem. Ha ezen nem tudunk változtatni, akkor az érdekütköztetés még a leg- 
tisztább jogi keretek között is szükségképpen acsarkodássá fajul, ami senkinek 
nem lehet jó. Úgy vélem, a párt orientáló szerepének ma nem utolsósorban 
abban kell megnyilvánulnia, hogy a kulturált érdekegyeztetés irányában gya- 
korol befolyást, a kommunisták erre biztatják a vitázó feleket s személyükben 
is példát mutatnak erre. 


A jogalkotásban ma központi kérdés az új alkotmány megszövegezése és el- 
fogadása. Nemegyszer felvetődik, hogy ennyire képlékeny helyzetben cél- 
szerű-e egy új alaptörvény kimunkálásán fáradozni, nem korai-e ez. Ebben az 
észrevételben van jogos elem, mégis vállalnunk kell ezt a feladatot. A régi 
alkotmány ugyanis ma már sok szempontból gúzsba köt bennünket, akadá- 
lyozza az élet által követelt lépések megtételét. Ezt tükrözi, hogy egyre gyak- 
rabban kell az alkotmány valamelyik pontját módosítani, márpedig minden 
ilyen lépés természetszerűen fellazítja az alaptörvényt, meggátolja, hogy be- 
töltse a legfőbb jogforrás szerepét. Ez a gyakorlat tehát sokáig nem folytatható, 
létre kell hozni az élet mai realitásaihoz igazodó új alaptörvényünket. 
Szándékunk az, hogy az új alkotmány hosszú távon adjon teret, ebben az 
értelemben legyen nyitott, és ne szorítkozzon deklaratív megállapításokra, ha- 
nem sok tekintetben legyen önmagában is alkalmazható, szabályozzon közvet- 
lenül. Fontos, hogy egyértelműen rögzítse az államszervezet különböző elemei- 
nek döntési jogosultságát, kimondva a hatáskör elvonásának tilalmát is. Indo- 
kolt a tulajdonviszonyok újrafogalmazása is a mai kor igényeinek megfelelően. 
A bevezető résztől — amelyben méltó módon kell szólni az ország több mint 
ezeresztendős államiságáról — a záró rendelkezésekig, a címer, a himnusz, a 
nemzeti ünnep megjelöléséíg minden kérdést alaposan át kell gondolnunk. 
Újfajta megközelítést igényel a hatalmi ágak megosztásának kérdése. 
A jelenlegi alkotmány az Országgyűlésre ruházza a népszuverenitásból adódó 
valamennyi jog gyakorlását. Eltekintve most attól a különbségtől, amely a 
korábbi évtizedekben a parlament deklarált jogköre és valóságos szerepe kö- 
zött állt fenn, ez a megfogalmazás tisztán államjogi szempontból sem tűnik 
helyénvalónak. Egyrészt indokolt, hogy e jogok egy részét a nép közvetlenül 
gyakorolja — ezt célozza a népszavazás és a népi kezdeményezés szerepének 

törvénybe foglalása, amire ugyancsak most készülünk —, másrészt a nép- 
szuverenitást az államszervezet egészének kell gyakorolnia, nemcsak az Or- 
szággyűlésnek. Rögzíteni kell tehát a kormány, a bírói szervezet, a tanácsok 
jogait is, s azt is, hogy ezeket a parlament nem vonhatja el tetszése szerint. 
Olyan államszervezetet akarunk teremteni, amelyben jól megfér egymással 
egy erős, világos jogosultságokkal rendelkező, de nem kormányzó parlament, 
egy ugyancsak pontos hatáskörrel bíró, kiszámíthatóan és következetesen cse- 
lekvő kormány és egy független bírói szervezet. A hatalom ilyenfajta meg- 
osztásának fontos biztosítéka lehet az alkotmánybíróság működése. 

Célszerűnek látszik az alkotmányban rögzíteni a törvényalkotás legfőbb 
tárgyait, hogy ezekből a parlament ne legyen kiiktatható, megkerülhető. Je- 
lentős szerep jut a képviselőháznak a külpolitika fő irányainak meghatározá- 
sában, jogkörébe kell hogy tartozzék a döntés az ország szuverenitását érintő 
nemzetközi szerződésekhez való csatlakozásról. Fontos szerepet kell kapnia a 
kormányzat belpolitikai tevékenységének alakításában és ellenőrzésében is, 
beleértve a bizalmi szavazás lehetőségét. Hogy ezeknek az alkotmányos köte- 
lezettségeknek a parlament érdemben eleget tudjon tenni, pontosan meg kell 
határozni a képviselők jogait és kötelességeit, továbbá tevékenységük feltéte- 
leit. Felvetődik egyebek közt, hogy nem lenne-e kívánatos lehetővé tenni 
számukra, hogy az adot. ciklusban kizárólag a képviselői tevékenységnek szen- 
telhessék idejüket. 

Vita tárgya, hogy nem lenne-e indokolt a kétkamarás parlament létre- 
hozása. Az szólna e megoldás mellett, hogy ezáltal nem a választókerületi 
érdek lenne a legfőbb meghatározó, mivel a második kamarában az egyéb 
érdekek is intézményes képviseletet kapnának, a különféle érdekképviseleti 
szervezetek oda közvetlenül delegálhatnák küldötteiket. Ám jelenleg úgy tű- 
nik, hogy a hátrány nagyobb lenne az előnyöknél: a két kamara közötti egyez- 
fTetés megnehezítené, lassabbá, bonyolultabbá tenné a döntéshozatalt, bürok- 
ratikus vonásokkal terhelné meg azt. Jelenleg a világban elsősorban ott van 
ilyen rendszer, ahol föderatív az államszervezet vagy több nemzet él egyazon 
államban, illetve ahol (például Angliában) ezt történelmi hagyományok in- 
dokolják. 

Eldöntendő kérdés, hogy helyénvaló-e az Elnöki Tanács további fenn- 
tartása, vagy pedig célszerű lenne bevezetni a köztársasági elnök tisztét. 
A vizsgálódások szerint nem lenne helyes fenntartani az Elnöki Tanácsnak az 
Országgyűlést helyettesítő — jelenleg már amúgy is erősen korlátozott — jog- 
körét, ennek teljes megszűnte esetén viszont a kollektív államfői testületnek 
vajmi kevés létjogosultsága marad. Ezért mindinkább teret nyer az a gondolat, 
hogy az állam élén a jövőben köztársasági elnök álljon. (Erre egyébként akad 
példa szocialista országban is.) Az elnök azonban nemcsak az Elnöki Tanács 
még megmaradt jogkörét vehetné át, hanem más fontos jogosultságai is le- 
hetnének, érdemi tényezővé válhatna a hatalmi jogkörök megosztásában. Mér- 
legelést érdemel, hogy legyen-e joga bizonyos esetekben rendkívüli állapot 
kihirdetésére vagy a parlament feloszlatására, netán arra, hogy az elfogadott 
törvényeket ismételt megtárgyalásra visszadja az Országgyűlésnek. 

Nagyon fontos érdekeink fűződnek a helyi hatalom erősödéséhez. Ez meg- 
kívánja a helyi közigazgatás reformját, a tanácstörvény átgondolását és olyan 
viszonyok kialakítását, amelyek biztosítják, hogy a törvényekben deklarált 
széles körű önállóság gazdaságilag, pénzügyileg is megalapozott legyen. Az az 
elképzelésünk, hogy a helyi tanácsok bevételre orientált gazdálkodást folytas- 
sanak, legyen joguk helyi adók kivetésére is, az intézmények működtetéséhez 
ezen túl szükséges költségvetési forrásokhoz pedig normatív úton, egységes 

szabályozás alapján juthassanak hozzá. Ez azzal jár, hogy a megyei irányítás 
újraelosztó szerepe csökken, s tevékenységében a regionális fejlesztés, a kis 
egységek határain túl terjedő infrastrukturális feladatok megoldása lesz a 
meghatározó. Azoké a feladatoké, amelyek az egyes települések önkéntes 
együttműködéséből adódnak, amelyeket a helyi közösségek együttes akarata 
ruház a megyei közigazgatásra. 

Alapvető jelentőségű része lesz az új alkotmánynak — ebben széles körű 
az egyetértés — az állampolgári jogok meghatározása. Az elgondolások szerint 
" az alaptörvény öt csoportba foglalná ezeket a jogokat. Az elsőbe az úgyneve- 
zett személyiségjogok tartoznának, mint amilyen az élethez, az emberi méltő- 
sághoz való jog, a törvény előtti egyenlőség. A másik csoport a szabadság- 
jogoké, mely rögzíti a gyülekezés, az egyesülés jogát. a vallás- és lelkiismereti 
szabadságot, a sajtószabadságot. A jogok harmadik kategóriája a közügyek 
gyakorlásában való részvételt érinti — ilyen többek között a választójog —, a 
negyedikbe a gazdasági, kulturális, szociális jogok, az ötödikbe pedig a nem- 
zetiségi jogok tartoznának. 

Az alkotmány nemcsak e jogokat sorolná fel, hanem bizonyos garanciákat 
is megjelölne. Úgy ítéljük meg, hogy az öt kategória közül négynél a jogok 
megsértésének tilalmát helyes kimondani, leszögezve, hogy akár az egyén, akár 
az állam sérti meg azokat, azt szankciónak kell követnie. A gazdasági, szociális, 
kulturális jogok esetében viszont arról célszerű szólni, hogy az állam milyen 
módon, milyen eszközökkel köteles ezek érvényesülését előmozdítani. 


A jogalkotás jelenlegi ütemével kapcsolatban nemegyszer teszik fel a kérdést: 
gyorsnak vagy lassúnak ítélhető-e a változások menete? Nehéz erre egyetlen 
szóval válaszolni. A társadalmi szükséglethez, az elmaradáshoz viszonyítva az 
ütem inkább lassú, ha viszont a lehetőségeket és főleg ha a társadalom be- 
fogadóképességét mérlegeljük, olykor túlságosan is gyorsnak tűnik. Mert bár 
sokan vallják magukat a gyors változások hívének, egyúttal igen nagy a 
megszokotthoz való ragaszkodás is. Érvényes ez a közvéleményre egészében, 
de érvényes ezen belül a pártközvéleményre is. 

Akadnak sorainkban, talán nem is kevesen, akik a természetes változáso- 
kat is anarchiaként élik meg, s hajlamosak azonnal megálljt kiáltani, ha valami 
szokatlanba ütköznek. Ám kétségtelenül vannak ténylegesen anarchikus jelen- 
ségek is. S bár egyesek még gyorsabb menetre ösztökélnének bennünket, in- 
dokolt megszívlelni azokat a figyelmeztetéseket — amelyek a reformtörekvé- 
seinkkel rokonszenvező külföldi barátaink és partnereink köréből is gyakor- 
ta elhangzanak manapság —, hogy óvakodjunk a kapkodástól, a túlfeszített, 
az emberek befogadóképességét próbára tevő tempótól. A döntő mindenkép- 
pen az, hogy a változások ne aláássák, hanem erősítsék társadalmunk stabi- 
litását. Gondos mérlegelés, nagyfokú politikai érzékenység — kétfrontos ér- 
zékenység — szükséges ahhoz, hogy az ütemet jól szabjuk meg, hiszen a 
mozdulatlanság ma éppúgy destabilizáló tényező lenne, mint ahogy a túlzott 
sietség is az. 

Ma a felszínen gyakran inkább a kavarodás látszik, az, hogy korábban 
megingathatatlannak vélt dolgok elmozdulnak, sarkalatosnak hitt elvek bi- 
zonytalanná válnak. Az aggodalmat — érthetően — ez táplálja. Ám vegyük 
észre a folyamat mélyben érvényesülő, lényegi vonásait is, amelyek — ha 
okosan irányítjuk az események menetét — egy korszerű, a társadalmi fejlő- 
dést előrevivő intézményrendszer, a néphatalom gyakorlásához megfelelő ke- 
retet biztosító szocialista jogállam kiépülését fogják eredményezni. 


Bálint Tibor 


A népszavazásról 


A közeljövőben sor kerül az országos és helyi népszavazásról szóló törvény- 
tervezet társadalmi vitájára. Már csak ezért is elengedhetetlen, hogy a párt 
aktivistái jól értsék a Központi Bizottság erre vonatkozó állásfoglalását, e kér- 
déskör magas szintű szabályozása érdekében tett politikai kezdeményezés in- 
dítékait és az ennek során mérlegelt szempontokat. 

A közösségre tartozó ügyek eldöntésében való állampolgári részvételnek 
alapvetően két módja lehet. Az egyik, amikor az állampolgárok maguk hatá- 
roznak, közvetlenül befolyásolják és ellenőrzik a közhatalmat gyakorló sze- 
mélyeket és szervezeteket. Ilyen esetben beszélünk a közvetlen demokrácia 
formáinak érvényesüléséről, amilyenek például a választások, a lakó- és falu- 
gyűlések, a képviselői és tanácstagi beszámolók, a különböző társadalmi viták, 
rétegtanácskozások. Ilyenkor ki-ki személyesen, a saját nevében nyilvánít 
véleményt, tesz javaslatot, adja le voksát, úgymond önmagát képviseli. A rész- 
vétel másik módját a közvetett vagy képviseleti demokrácia intézményei je- 
lentik, amelyeknek keretében az állampolgárok helyett és nevében az általuk 
megválasztott és nekik felelősséggel tartozó küldöttek — tanácstagok és or- 
szággyűlési képviselők — hozzák a döntéseket, ellenőrzik az igazgatási appa- 
rátusokat. 

A közügyekben való részvételre módot adó fórumok hatékony működését 
egymásra épülésük biztosíthatja. A tartalmas képviseleti munka feltételezi a 
választók és a küldöttek közötti folyamatos kapcsolatot. De a képviselői és 
tanácstagi beszámolók, a falugyűlések iránt is akkor van valódi érdeklődés, ha 
az emberek tapasztalják, hogy a népképviseletekben folyó viták és az ott 
született határozatok tükrözik érdekeiket és véleményüket. 

A közvetlen demokrácia és a képviseleti testületek legharmonikusabb 
összekapcsolódása mellett is adódhatnak azonban olyan helyzetek, amikor 
szükségessé válik a többségi akarat áttételek nélküli kinyilvánítása. A nagy 
horderejű és a lakosságot széles körben érintő kérdésekben — különösen, ha 
a vélemények erősen megoszlanak — indokolt lehet, hogy az állampolgárok 
teljes köre módot kapjon az állásfoglalásra. Az összes érintett bevonására al- 
kalmas döntési formák, a népszavazás különböző módozatai azonban hiányoz- 
nak jogrendszerünkből. Pontosabban fogalmazva: a népszavazás ismert, ám 
nem szabályozott, s ezért igen ritkán és csupán helyi szinten alkalmazott eleme 
állami-politikai életünknek. 

Alkotmányunk 1949 óta lehetőséget ad arra, hogy az Elnöki Tanács or- 

szágos jelentőségű kérdésekben népszavazást rendeljen el. A népszavazás fel- 
tételeit és lebonyolítását azonban jogszabály nem rendezi. Így az eltelt csaknem 
négy évtized alatt országos népszavazásra nem is került sor. Helyi szinten 
viszont az elmúlt években spontán kezdeményezésre — főként területszerve- 
zési kérdésekben (társközségek szétválása, várossá nyilvánítás kezdeménye- 
zése stb.) — már több alkalommal tartottak népszavazást. 

A népszavazás intézményesítésének gondolata már a XIII. kongresszust 
megelőző tanácskozásokon felvetődött, s mind sűrűbben foglalkoztak vele 
különböző társadalmi szervezetek kezdeményezései, tudományos közlemények 
és a sajtóban megjelent cikkek is. A népíront e kérdés megvitatására szer- 
vezett fórumainak túlnyomó többsége helyeselte a népszavazás szélesebb kör- 
ben való kiírását. 

Az országos pártértekezlet állásfoglalása nyomán a Központi Bizottság a 
népszavazás olyan tartalmú törvényi szabályozását javasolta, amely ezt élővé 
és a gyakorlatban jól alkalmazhatóvá teszi. Az a cél, hogy a népszavazásról 
szóló törvény megalkotásával erősödjenek politikai intézményrendszerünk de- 
mokratikus vonásai, újabb garanciális elemmel egészüljenek ki a képviseleti 
és a közvetlen demokrácia formái. A népszavazás szolgáljon keretül az eltérő 
érdekek kifejeződéséhez és ütköztetéséhez. Meghatározó jelentőségű ügyekben 
kerüljön közvetlenül az állampolgárok kezébe a véleményalkotás, s ezáltal is 
erősödjön a döntések hitele. 

A népszavazás a közvetlen demokrácia eszköze. Jellegéből következően 
alkalmazási lehetősége nem korlátlan. Kompromisszumot tartalmazó, árnyalt 
döntésekre nem alkalmas. Ezért már a törvényalkotásnál is célszerű figyelembe 
venni, hogy népszavazás elé olyan kérdéseket indokolt bocsátani, amelyek 
röviden megfogalmazhatók és mindenki számára közérthetővé tehetők, ame- 
lyeknél igennel vagy nemmel lehet szavazni, illetve pontosan körülhatárolt, jól 
áttekinthető alternatívák közül lehet választani. 


A népszavazás fogalmába többféle döntési, véleménynyilvánítási módozat tar- 
tozik. Az elgondolások szerint nálunk a törvény három formát tenne lehetővé, 
ami lehetőséget adna arra, hogy az adott esetben legcélszerűbbet alkalmazzák. 
Más-más megoldásra van ugyanis szükség, ha az Országgyűlés vagy a tanács- 
testület már döntött és ennek megerősítését kérik az állampolgároktól, mint 
amikor a népképviseletek előzetesen kívánják felmérni a lakosság véleményét. 
S említhetjük még azt az esetet is, amikor minden közbülső lépcsőfokot ki- 
iktatva indokolt lehetőséget adni a választásra. 

A nemzetközi alkotmányfejlődés alapján nálunk a következő formákkal 
lehetne számolni a nép szavazatának kérésekor: 

NI Az Országgyűlés és a tanácstestületek döntéseinek tartalmát meghatá- 
rozó, illetve azokat helyettesítő népszavazás, amely egyaránt irányulhat jog- 
szabály meghozatalára vagy egyedi kérdés eldöntésére. Eredménye köti az 
Országgyűlést és a tanácsokat; az általuk alkotott jogszabály tartalmának meg 
kell felelnie a népszavazás során elfogadott döntésnek. Ha egyedi kérdés el- 
döntéséről van szó, jogszabály megalkotására viszontaz adott ügyben nincs 
szükség, akkor a népszavazás eredménye maga a határozat, amely helyettesíti 
az Országgyűlés vagy a tanácstestület állásfoglalását, s amely éppoly jogi ér- 
vényű, mint amilyen az adott kérdésben a testületi döntés lenne. 

NN Az Országgyűlés és a tanácstestületek által hozott döntések megerő- 
sítésére vagy elvetésére irányuló népszavazás. Igenlő szavazat esetén a törvény 
vagy tanácsrendelet érvényessé és kihirdethetővé válik, nemleges szavazat 

esetén pedig úgy kell tekinteni, mintha azt meg sem alkották volna. E forma 
alkalmazására elsősorban a kiemelkedő jelentőségű törvények (pl. alkotmány) 
vagy tanácsrendeletek esetén kerülhetne sor. 

Ni Az Országgyűlés és a tanácsok döntéseit előkészítő, nem kötelező erejű, 
véleményt nyilvánító népszavazás. Ez jogilag nem köti a népképviseleteket, 
saját döntésük eltérő tartalmú is lehet. Lényegét tekintve e forma egy intéz- 
ményesített társadalmi vita, illetve állásfoglalás. Olyankor célszerű élni vele, 
ha különös hangsúllyal vetődik fel az igény, hogy a döntést a társadalom széles 
körének véleményét ismerve hozzák meg. A konzultatív jellegű népszavazás 
hasznos, gyakran nélkülözhetetlen információkkal szolgálhat a döntési hatás- 
körrel bíró szervek számára. Ilyenre a társadalom egészét érintő, főként poli- 
tikai jellegű kérdésekben kerülhetne sor, amelyeknél nincs minden esetben 
szükség törvényalkotásra. A helyi közösség véleményének megismerése kon- 
zultatív jellegű népszavazás útján pedig elsősorban akkor lehet célszerű, ha a 
döntés nem a tanácstestület hatáskörébe tartozik, de a jogszabály előírja a 
tanács, illetve a lakosság véleményének megismerését, vagy arra egyéb okból 
szükség van. 

A népszavazás fajtái között nem volna szerencsés fontossági sorrendet 
megállapítani, mivel a konkrét körülmények határozhatják meg, hogy melyik- 
kel indokolt élni. Társadalmi súlya és úgymond jogi ereje alapján azonban fő 
formának mégis az ügydöntő jellegű népszavazást kellene tekinteni. Ez tesz 
eleget ugyanis hiánytalanul annak a követelménynek, hogy az állampolgárok 
akarata áttételek nélkül, közvetlenül érvényesüljön. Ekkor érezhetik a válasz- 
tók igazán, hogy valódi befolyást gyakorolhatnak az ország, illetve települé- 
sük életviszonyaira. 


A népszavazás iránti igényt nagyon sok tényező befolyásolhatja, ezért majd 
kiírásakor is az adott helyzetből kell kiindulni. Már most előre látható azon- 
ban, hogy ilyenkor nemcsak magát a vitatott ügyet, hanem a közvetlen és 
képviseleti demokrácia szélesebb összefüggéseit is indokolt mérlegre tenni. 
A népképviseleti testületek döntéseinek megerősítését, illetve elvetését célzó 
népszavazások gyakori kiírása minden bizonnyal zavarokat okozna, hiszen ez 
csökkentené az Országgyűlés és a tanácsok szerepét. Az ilyen népszavazás 
ugyanis a népképviseleti szervek által alkotott jogszabályok felülbírálatát je- 
lenti, s ha itt állandósulnának a konfliktusok, e testületek előbb-utóbb műkö- 
désképtelenekké válhatnak, csökkenne az irántuk megnyilvánuló bizalom, ki- 
sebbedne az állam életében betöltött szerepük. Más oldalról nézve e dolgot, 
nem a népszavazás intézménye hivatott a népképviseleti testületek, illetve azok 
tagjai munkájának ellenőrzésére és értékelésére. Az esetleges bizalmatlanság, 
elégedetlenség kifejezésére a választójogi szabályok adnak megfelelő lehető- 
ségeket. 

Népszavazás szükségessége országos, megyei (fővárosi) és helyi szinten 
egyaránt felmerülhet. Indokoltnak tűnik, hogy országos népszavazás országos 
jelentőségű, az egész lakosságot közvetlenül érintő és főként az Országgyűlés 
hatáskörébe tartozó kérdésben legyen kiírható, megyei (fővárosi) és helyi nép- 
szavazás pedig elsősorban a tanács hatáskörébe tartozó, a megye (főváros) vagy 
a település egészének, illetve nagyobb részének lakosságát közvetlenül érintő 
ügyben. Előfordulhat, hogy egy eldöntendő ügy több település vagy megye la- 
kosságát is érinti. Ilyen esetekben egyidejűleg kellene ugyanazon kérdést 
szavazásra bocsátani. Célszerű a településrészenkénti népszavazás is, ha az 
adott kérdésben csak a város, kerület vagy község néhány utcája érdekelt. 

Ide kapcsolódik a népszavazások tárgykörének törvényben való rögzítése, 
vagyis hogy a törvény soroljon-e fel- olyan témaköröket, amelyekről kötelező, 
illetve amelyekről kizárt a népszavazás. A politikai állásfoglalás ebben a vonat- 
kozásban is nyitott. Javasolja, hogy a jogszabály előkészítői minden lehetőséget 
szerepeltessenek a társadalmi vitára kerülő tervezetben. Az egyik változat az, 
hogy se a kötelező, se a kizárt tárgykörök ne legyenek felsorolva. A másik va- 
riáns, hogy a törvény sorolja fel a kötelező és a kizárt eseteket egyaránt. To- 
vábbi alternativa, hogy csak a kizárt témakörök lennének rögzítve, illetve 
csak a kötelezőek. 

Mindegyik megoldás mellett és ellen is szólnak érvek. A népszavazás kö- 
telező eseteinek felsorolása mellett felhozható, hogy vannak olyan alapvetően 
fontos kérdések (például az alkotmány elfogadása, bizonyos területszervezési 
ügyek : községek egyesítése, közös községekből való kiválás), amelyeknél a sza- 
vazás elrendelését nem szabad függővé tenni más szerv döntésétől. Másrészt a 
kötelező tárgyak felsorolása biztosítja, hogy a népszavazás működő intézmény 
legyen, s a törvény ne maradjon pusztán elvi deklaráció. A népszavazás köte- 
lező eseteinek meghatározása ellen szól viszont egyrészt, hogy ez esetben olyan- 
kor is népszavazást kellene tartani, amikor az állampolgárok véleménye enél- 
kül is egyértelműen kifejezésre jut, másrészt a teljes körű felsorolás lehetet- 
lennek is látszik. 

A népszavazásból kizárt tárgyak felsorolása mellett szól, hogy bizonyos 
kérdésekben (például adó esetén) a népszavazás veszélyeztetheti az állam 
rendeltetésszerű működését. Ilyen felsorolás ellen szól viszont, hogy nem lehet 
pontosan előre látni, mely esetekben célszerűtlen népszavazást tartani. 


Hasonlóan többféle megoldás adódhat a népszavazás kezdeményezésére jogo- 
sultak körének meghatározására. Ha ez széles kör számára válik lehetővé, fenn- 
áll a veszélye, hogy a népszavazás elveszti kivételes jellegét, ami társadalmi- 
politikai jelentőségének csökkenését eredményezné. A nagyszámú javaslat je- 
lentős terhet róna a népképviseleti testületekre, mert minden egyes kezdemé- 
nyezést tárgyalniuk kellene. A kezdeményezési jog kiterjesztése mellett viszont 
az szól, hogy a népszavazás így teljesebb mértékben megjeleníthetné a külön- 
böző társadalmi érdekeket. Bár ennek az érvnek az elfogadása esetén is indokolt 
figyelembe venni, hogy csak olyan szervezetek, illetve szervek kezdeményez- 
hessenek népszavazást, amelyek jelentősebb társadalmi csoportokat képviselnek. 

A Központi Bizottság a kezdeményezők köréről is alternatívákat tartal- 
mazó törvénytervezetet támogat. Az egyik változat, hogy országos népszava- 
zást a Minisztertanács és a választópolgárok meghatározott hányada, megyei 
(fővárosi), helyi népszavazást pedig e tanácsok végrehajtó bizottsága és 
ugyancsak a választók meghatározott hányada kezdeményezhessen. A másik 
lehetőség pedig az volna, hogy az előbb felsoroltak mellett a törvényesen 
nyilvántartásba vett országos társadalmi szervek, illetve ezek területi, helyi 
szervei is élhetnének a kezdeményezés jogával. 

A társadalmi viták alapján dől el majd az is, hogy a népszavazás kiírásáról 
az Országgyűlés és a tanácstestületek mérlegelési jogkörben döntsenek-e vagy 
sem. Az erre vonatkozó állásfoglalás szorosan összefügg azzal, hogy végül is 
milyen széles lesz a népszavazás kezdeményezésére jogosult választópolgárok 
köre. Magasabb szám esetén, tehát amikor az állampolgárok jelentős része 
támogatja az indítványt, megfontolandó a mérlegelési jog kizárása és a nép- 
szavazás kötelező kiírása. Kisebb szám mellett azonban célszerűnek látszik a 

népképviseleti szervek szuverenitásának elsőbbséget adni és rájuk bízni annak 
eldöntését, helyt adnak-e a kezdeményezésnek és kiírják-e a népszavazást. 

Ugyancsak kérdés, hogy a népszavazás során hozott döntés kötelező erejét 
a szavazatok mekkora többsége alapozza meg. Egyik lehetőség az, hogy e kör- 
ben is követjük a választási törvény szabályait. Ennek megfelelően az érvényes 
népszavazáshoz a szavazásban részt kellene vennie a választójogosultak több 
mint felének, és a leadott szavazatok több mint felének támogatnia kellene 
valamely alternatívát. Ellenvetésként azonban felhozható, hogy ez az arány 
alacsony, a népszavazás jellegének nem felel meg, így ugyanis -a választóknak 
akár egynegyede is eldönthetné a szavazásra bocsátott kérdést. Ezen úgy le- 
hetne segiteni, hogy az igenlő vagy nemleges szavazatoknak el kell érniük a 
kétharmadot. De mérlegelhető az is, hogy az érvényes döntéshez a választó- 
polgároknak több mint kétharmada járuljon az urnákhoz, és a szavazataiknak 
több mint a fele igenlő vagy nemleges legyen, illetve valamelyik szavazásra 
bocsátott alternatívát támogassa. 

A népszavazással rokon intézmény a népi kezdeményezés — ezért indo- 
kolt egyazon törvényben való szabályozásuk. A népi kezdeményezés a közvet- 
len demokráciának az a formája, amikor az állampolgárok az Országgyűlés, a 
tanácstestületek hatáskörébe tartozó egyedi döntések meghozatalára, illetve jog- 
szabályok megalkotására tesznek javaslatot. Alkalmazására ugyancsak sor ke- 
rülhetne országos, megyei és helyi szinten. 

A népi kezdeményezés elfogadását illetően kétféle megoldás adódik. Az 
egyik, hogy az indítványok napirendre tűzéséről az Országgyűlés elnöke, il- 
letve a tanácsok végrehajtó bizottságai — a kezdeményezők számára való te- 
kintet nélkül — belátásuk szerint foglalnak állást. A másik változat lényege, 
hogy ha a kezdeményezők száma elér egy meghatározott nagyságrendet, akkor 
javaslatukkal kötelezően foglalkoznia kell az érintett testületnek. Döntésüket 
azonban ilyenkor is szabadon alakíthatnák. 

A népszavazásról szóló törvénynek szabályokat kell tartalmaznia az eljárás 
rendjére nézve is. Alkalmas megoldásnak látszik, hogy ezek alapvetően a 
képviselő- és tanácstagválasztásokra vonatkozó törvényben megfogalmazottakra 
épüljenek azzal, hogy ha a körülmények megengedik, legyen mód a népszavazás 
egyszerűbb eljárás keretében való lefolytatására is. Erről az Országgyűlés, 
illetve a tanácsok az ügy jellegére és a település sajátosságaira tekintettel 
dönthetnének. Ugyancsak a helyi tanácsok határozhatnának arról, hogy a nép- 
szavazást falugyűlés keretében tartsák-e meg. A törvénynek eligazítást kell 
adnia a szavazást megelőző társadalmi viták megtartásáról, különös tekintettel 
az állampolgárok alapos tájékoztatására. A népszavazás tisztasága szempont- 
jából fontos garanciát jelentene, ha — mint a tervek között is szerepel — a 
népszavazás törvénysértő elrendelése vagy megtagadása, illetve szabálytalan 
lebonyolítása miatt a megalakítandó alkotmánybírósághoz lehetne fordulni. 


A népszavazás intézménye kivételes formája a döntéshozatalnak, s bizonyára 
nem lesz mindennapos a kiírása. Tekintetbe kell ugyanis venni, hogy az állam- 
polgárok közéleti aktivitása nem korlátlan; a valóban népszavazásra érett, 
tömegek döntését igénylő esetek száma sem túlságosan nagy, s nem mellékesek 
a költségek sem. A dolognak azonban csak az egyik oldala az a megfontolás, 
hogy a népképviseletek majd milyen kérdésekben adják át a döntés jogát 
választóiknak. Most azon van a hangsúly, hogy ehhez megteremtsük a jogi 
alapokat. A társadalmi demokráciához hozzátartozik, hogy a népszavazásra 
vonatkozóan törvénybe foglalt, jól kimunkált szabályokkal rendelkezzünk. 

A pártmozgalom tisztaságáról, 
megújulásáról 


BESZÉLGETÉS KOVÁCS JENÖVEL, 
A KOZPONTI BIZOTTSÁG PÁRTPOLITIKAI OSZTÁLYÁNAK 
HELYETTES VEZETŐJÉVEL 


Ahol a szabadság a rend, mindig érzem a végtelenti" — olvashatjuk Jó" 
zsef Attila verstöredékében. Századunk magyar kommunista költőjének gon- 
dolata mottója is lehetne a következő beszélgetésnek, amelyet Kovács Jenő- 
vel, a Központi Bizottság pártpolitikai osztályának helyettes vezetőjével 
folytatott Szőke Sándor, lapunk munkatársa. 


Mire gondol ön, amikor a pártmozgalom tisztaságáról, erkölcsi megújulásáról 
van szó? 


Például arra, hogy a hatalom, a politika és az erkölcs viszonya ősrégi kérdés. 
Eszembe juthatnak, Shakespeare királydrámái és Jancsó Miklós filmjei. 
Gondolhatok Salamon királyra, aki a Példabeszédek Könyvének tanúsága 
szerint így tanít: , A jó név többet ér a nagy gazdagságnál; aranynál, ezüstnél 
jobb a közszeretet." Mégis inkább arra gondolok, hogy a mi mozgalmunk 
eredeti küldetéseként az emberi egyenlőséget, az emberi méltóság helyreállíi- 
tását, az egymástól való indokolatlan függés, a megkülönböztetés felszámo- 
lását tűzte ki céljául. Programunkban tehát a hatalom, a politika és az er- 
kölcs egymáshoz közel álló fogalmak. Gondolnom kell azonban arra is, hogy 
ha az erkölcsi megújulásról beszélünk a párton belül, akkor azért a fő fe- 
lelősséget azok viselik, akiket ez a politikai mozgalom hatalmi pozíciókba 
állított. Különbséget teszek azok között, akik a pártnak, hogy úgy mondjam, 
egyszerű tagjai, és azok között, akik vezető tisztségeket töltenek be akár a 
párton belül, akár a párt megbízásából különböző népképviseleti vagy vég- 
rehajtó hatalmi pozíciókban. Az utóbbiak ugyanis különleges felelősséget vi- 
selnek, hiszen tetteik nemcsak a párton belül kapnak minősítést, hanem a 
legszélesebb közvéleményben, sőt — hozzáteszem —- nemzetközileg is. Ezért 
fontos kérdés az, hogy az ő esetükben a társadalom erkölcsi normái, a jog- 
szabályok és la politikai normák mennyire állnak közel egymáshoz, illetve 
mennyire van közöttük különbség. Teljes egyezésre soha, sehol a világon 
nincs lehetőség. De a jelenleginél nagyobb közelítésre igenis van. Hiszen az 
sokáig nem tartható, hogy jogilag megengedhetők bizonyos cselekedetek, de 
ezeket ugyanakkor a közerkölcs, illetve a párton belüli normarendszer elfo- 
gadhatatlannak minősíti. A jogi normákon is változtatni kell ahhoz, hogy a 
köztisztségeket viselők számára a normák egyértelműbbek legyenek. Azt is 

világosabbá kell tennünk, hogy mi az, amit a párton belül — esetleg még szi- 
gorúbb normaként — saját tagjainktól és különösen a tisztségviselőktől meg- 
követelünk. Én ebben az irányban látom a megújulás egyik lehetőségét és 
gyakorlati biztosítékát is. 


A hatalom birtoklása mindig is fejlett erkölcsi érzéket kívánt. Hogy ez 
az érzék ne csak kifejlődjön, hanem egészséges is maradjon, ahhoz egyelőre 
senki sem talált még jobb megoldást, mint a vezetői munka nyilvános el- 
lenőrzését. Hozzáteszem, hogy ez nem egyszerűen módszer kérdése, hanem 
elengedhetetlen biztosítéka a megújulásnak. 


Etikai , pluralizmusról? tehát a párton belül nemigen lehet szó. De vajon mi 
a garanciája az eddig elmondottaknak? 


Ismert az a régi mondás, hogy , amit szabad Jupiternek, azt nem szabad az 
ökörnek". Társadalmi vonatkozásban az effajta gondolkodásmódot mi eluta- 
sítjuk. Nem tagadom, hogy ennek érvényesítéséhez nem elegendő a kívánal- 
mak és a követelmények megfogalmazása. Megismétlem: tapasztalataink arra 
intenek, hogy ehhez egyértelműbb párton belüli normák és világosabb, el- 
lenőrizhetőbb, nyilvánossággal szembesíthető jogszabályok is szükségesek. 
Komplex módon ezeket tartom lényeges garanciáknak. 


Nézeteink — úgy tűnik — manapság a mozgalmon belül sem egységesek. 
Tisztázásukra egyre szélesebb körű polémia folyik. Hogyan lesz ebből egy- 
ség? Mi a tolarencia alapja? 


A párton belül voltak és lesznek is viták. Ezek a mai időszakban megszapo- 
rodtak. Gyakran úgy néz ki, mintha csak politikai különbségekről lenne szó, 
amikor egy-egy eldöntendő, megoldandó ügyet különbözőképpen látnak a 
párt egyes tagjai vagy éppen a párt különböző vezetői. Meggyőződésem, hogy 
többről van szó. Az emberi civilizáció olyan fordulópontra érkezett, amikor 
az emberi léttel, a társadalommal, az ember és a természet viszonyával ösz- 
szefüggő szinte minden kérdést újra fel kell tenni, és előítéletektől mentesen 
újra meg kell válaszolni. Ebben a folyamatban az általános emberi, filozófiai, 
világnézeti kérdésekre is különböző válaszok születnek. A párton belül ennek 
egyelőre egyaránt érzékeljük a , távolító" hatását és azt a pezsgést, Írisses- 
séget, megújulási képességet is, amelyet az ilyen nagy fordulópontokon szü- 
lető viták kiváltanak. Mindazonáltal szeretném hangsúlyozni: a pártnak vi- 
gyáznia kell arra, hogy történelmi hitvallását, amelynek jegyében a mozga- 
lom született, megőrizze. Ez akkor is szükséges követelmény, ha sokan úgy 
látják, hogy a mozgalom a követendő utat tekintve elbizonytalanodott. Kü- 
lönböző jelenségek, megnyilatkozások átmenetileg kelthetnek ilyen benyo- 
mást. De ha mélyebben figyeljük a folyamatot, kiderül: a mozgalom legalább 
140 éve tudja, hogy mit akar. Más kérdés, hogy a , hogyan" tekintetében idő- 
szakonként vannak lényeges különbségek. Az általános értékrend keretén be- 
lül a vezető testületeknek és a párt tagjainak türelmesen kell viszonyulniuk 
ahhoz, hogy különböző emberek különböző indíttatással, különböző gondol- 
kodásmóddal eltérő következtetésekre jutnak a világról, a társadalomról, az 
emberi lét értelméről, megszervezésének módjáról. Tévesen gondolkodnánk, 
ha azt hinnénk: az ilyen horderejű kérdéseknél is használható megoldás, hogy 

, először vitatkozunk, aztán döntünk, majd e döntést egységesen képviseljük". 
Az ilyen kérdések természete más, újra meg újra felvetődnek, s közben új 
gondolatok fogalmazódnak meg velük kapcsolatban. Elfogadom persze, hogy 
nem lehet örök bizonytalanságban élni. Az azonban meggyőződésem, hogy aki 
az örök bizonyosságokban hisz, az végtére is illúziókban ringatja magát. 


Ezzel összefüggésben fontosnak tartom megémlíteni, hogy egy politikai 
párt cselekvő párt is, és miközben gondolkodik önmagán s a világon, progra- 
mokat fogalmaz meg és hajt végre. Ezért, ha a demokratikus döntéshozatal, 
a demokratikus működés garanciái adva vannak, akkor az igen türelmes esz- 
mei, világnézeti viták közepette is joggal várható el, hogy a közösen kialku- 
dott (ne féljünk a szótól) politikai cselekvési irányt a párt tagjai egymással 
és vezetőikkel szolidárisan kövessék. 


A mozgalom megújulásának egyik legfrissebb példája a párt választási rend- 
szeréről folyó széles körű polémia. Megítélése szerint ez mennyiben segítheti 
az erkölcsi, etikai, egyáltalán a mozgalmi megújulást? 


A párton belüli választási rendszer átalakítása fontos hozzájárulás lehet ah- 
hoz, hogy megteremtsük az általunk választott vezetők nyilvános ellenőrzé- 
sének biztosítékait. Egy jó választási rendszer — amely abban is jelesked- 
het, hogy háttérbe szorítja az egyébként mindig létező manipulációs lehető- 
ségeket —, segíthet abban is, hogy vezetőink a legkülönbözőbb szinteken és 
a különböző közfunkciókban képzett, megfelelő erkölcsi tartással rendelkező 
emberek legyenek. Mindjárt hozzátenném azonban, hogy gyakorlatilag sem- 
milyen választási rendszer nem garantálja önmagában, hogy csak a köve- 
telményeknek teljesen megfelelő vezetők kerüljenek a különböző posztokra. 
De az tény, hogy ennek esélyét egy jó választási rendszer megnövelheti. Más 
oldalról pedig a jó választási rendszer biztosítékot nyújthat arra is, hogy azok 
a vezetők, akikről kiderül, hogy akár a munka, akár a politikai tartás, akár 
a műveltség, akár az emberség, a törvénytisztelet tekintetében nem nyújt- 
ják a tőlük megkövetelt és elvárható teljesítményt, azokat a tagság, a vá- 
lasztók mindenféle szervezeti akadályoztatás nélkül — lényegében politikai 
döntésként — visszahívhassák. 


A javasolt választási rendszer és a vita hozzájárulhat ahhoz, hogy eze- 
ket a kérdéseket nyíltan tisztázzuk. Nyíltságon az egymás közti őszinte po- 
lémiát éppúgy értem, mint a tömegkommunikációs eszközökben folyó vitát. 
Hiszen csak így tisztázódhat, hogy mik is azok az — egyébként sokat em- 
legetett — erkölcsi és politikai normák, amelyeket ma Magyarországon a 
párt tagsága és a szélesebb közvélemény igényel és elvár a politikai veze- 
tőktől. Sokan jogosan vetik fel, hogy nem teljesen egyértelmű: mit várunk 
el és mit nem? Mindjárt leszögezném azonban, hogy a választ nem tartom 
kizárólag a jogászok ügyének. Sőt ez még csak nem is a párton belüli szak- 
értők ügye. Meggyőződésem, hogy a most folyó vitából meríteni lehet majd, 
és így a jelenlegihez képest tisztább helyzet alakulhat ki a követelmények 
tekintetében is. Mindenesetre a választási rendszer javasolt átalakítása abba 
az irányba mutat, hogy a képviseleti demokrácia intézményét — ahol csak 
lehet — a közvetlen demokrácia intézménye váltsa fel. Éppen annak érde- 
kében, hogy a párttagok jogait (amelyeket eddig kisebb-nagyobb mérték- 
ben a testületek tagjaira ruháztak) a párttagság közvetlenül gyakorolja. 

Egy másik fontos törekvés ebben a rendszerben — és ez az erkölcsi 

megújulást is szolgálhatja —, hogy a jövőben biztosítsuk a valódi alternatí- 
vák közötti választás lehetőségét. Ez többek között elutasítását jelenti an- 
nak, hogy csak , egyváltozós" megoldási lehetőségek vannak. Remélhetőleg 
így a különböző személyek által képviselt politikai nézetek, célok, s az ál- 
taluk helyesnek tartott eszközök kerülnek előtérbe, s ennek alapján dönt- 
hető el, hogy két vagy három kommunista közül melyikre kívánjuk adni 
a voksunkat. Ez logikus továbbvitele annak, hogy —- különösen az utóbbi 
két-három évben — a legkülönbözőbb szinteken a jelölés általában több 
jelölt versengéséhez vezetett. Most tehát arra van szükség, hogy a jelöltek- 
ről ne csak mint emberekről, hanem mint különböző nézetek, politikai el- 
gondolások képviselőiről is képet alkossunk. 


Megítélése szerint a munkaerkölcs minősítése a mozgalmunkon belül szintén 
része lehetne a megújulásnak? 


Természetesen. A politikai munkában is van teljesítmény és van hatékony- 
ság. Talán hosszabb távon, talán áttételesebben, de az eredményeken ke- 
resztül ez mindenképpen mérhető. E tekintetben még nagyon sok a tar- 
talék, a változtatnivaló. Mi magunk is, akik különböző posztokat töltünk 
be, sokszor tehetnénk többet és jobbat, de könnyen elképzelhető, hogy. he- 
lyettünk mások már eleve jobban el tudnák végezni a munkát. A politikai 
pártokban azonban ez nem lehet önértékelés kérdése csupán. A teljesítmény 
kényszerét nemcsak a párton belül — és talán nem elsősorban a párton 
belül — lehet megteremteni, hanem a társadalom politikai berendezkedé- 
sével, azokkal a mechanizmusokkal, amelyek a politikust és a politikusok 
közösségét — magyarán a pártokat — teljesítményre kényszerítik. Ha a tel- 
jesítmény elmarad, jogos büntetés a funkció, a köztisztség elvesztése. 


A teljesítményeket és munkaerkölcsöt a pártonkívüliek is figyelemmel 
kísérik. Ez is támpont ahhoz, hogy a párton belül a választók — vagy ha 
kinevezett funkcióról van szó: a kinevezők — értékítéletet tudjanak alkotni 
az egyes politikusi teljesítményekről. A közvélemény is ítél, és ezt az Íté- 
letet nem lehet egy politikai párton belül figyelmen kívül hagyni, noha a 
múltban erre sajnálatos módon sokszor akadt példa. Politikus persze — 
ahogy bármi más is — lehet valaki jól vagy rosszul értelmezett karrieriz- 
musból is. Ez a mi szóhasználatunkban — tudom — meglehetősen negatív 
kicsengésű. Mégis megkockáztatom, hogy a karrierizmustól különválasszam 
az ambíciót, amely egy Ügy szolgálatát is jelenti, s ilyen tekintetben egy- 
általán nem hasznontalan. Az igazi kérdés az, hogy az ambíció kiélése 
elsősorban a munka révén történik-e, vagy pedig a jól ismert , segédeszkö- 
zökre" való koncentrálással. Az ambíciók egészséges irányba való terelését 
olyan párton és társadalmon belüli mechanizmusoknak, intézményeknek kell 
biztosítaniuk, amelyek a teljesítményt, a munkát díjazzák, és büntetik a 
királyi udvarokra emlékeztető intrikát és udvaronci magatartást. 


Végezetül még egy gondolat jut eszembe: a bizalom. Önnek mit mond ez 
a fogalom? pt 
A bizalom a politikus esetében kettős kategória — legalábbis az én meg- 
ítélésem szerint. Ez abból fakad, hogy egy emberben elvileg akkor is meg 
lehet bízni, ha az a politikai mozgalom, amelyet képvisel, nem élvez hasonló 

bizalmat. És lehet egy politikai mozgalomban bízni akkor is, ha az adott 
helyen és az adott időpontban annak képviselője nem kifejezetten bizalom- 
gerjesztő. Az a szerencsés tehát, ha a bizalom egyaránt szól a személy által 
képviselt mozgalomnak és a mozgalmat képviselő személynek. Hosszabb tá- 
von a kettő feltételezi egymást. Hiszen egy politikai mozgalom hitelét, az 
iránta való bizalmat előbb-utóbb kikezdi, ha az abban vezető pozícióba jutó 
személyek nem méltók a bizalomra. És fordítva: művelt, széles látókörű, tisz- 
tességes emberek iránti bizalmat is kikezdheti, ha a mozgalmunk az embe- 
rek számára nehezen elfogadható és bizalommal nehezen fogadható poli- 
tikát folytat. Az egyén és a mozgalom tehát kölcsönösen és szorosan egy- 
másra van utalva. Ezért az a politikus, aki nem képes arra, hogy erőfeszí- 
téseivel, munkájával a saját mozgalmát a kívánatos és az ügy szempont- 
jából megfelelő irányba terelje, az a legkiválóbb egyéni tulajdonságok ese- 
tén is kudarcra Ítélt a közvélemény szemében. Előbb vagy utóbb mozgal- 
mával együtt ő is elveszti a bizalmat is. Erre egyébként az elmúlt egy év 
is számos példával szolgált. Tehát, ha politikusként bizalmat kérünk, akkor 
azt politikai teljesítménnyel kell tudnunk megalapozni; egy összefogást ser- 
kentő, a nemzet érdekeit tükröző és sikeres politika kialakításával és meg- 
valósításával. Enélkül csak kivételes személyiségek lehetnek képesek arra, 
hogy ideig-óráig megőrizzék a társadalom bizalmát. A történelem azonban 
arról tanúskodik, hogy sokáig az ilyen kivételes helyzetek sem tarthatók fenn. 

Somosné Papp Anna 


A KOZPONTI BIZOTTSÁG 
MUNKATÁRSA 


Kapcsolatépítés 
a Nyugaton élő magyarsággal 


Új hazát választó egykori honfitársaink megnevezésére a szakirodalom és a 
politikai szóhasználat ís számos — eltérő tartalmú és hangulatú — kifejezést 
alkalmazott az évek során: emigráció, diaszpóra, disszidensek, jogellenesen el- 
távozottak, és így tovább. E kifejezések egyike sem alkalmas azonban ma már 
arra, hogy minden érintettet átfogó gyűjtőfogalomként használjuk. Hiszen 
nyilvánvalóan nagy eltérések voltak a távozás motivációjában és az idegenben- 
lét megélésében egyaránt. Arra pedig végképp nem alkalmas egyik kifejezés 
sem, hogy megjelöljük vele azokat, akik szüleikkel kisgyermekként kerültek 
külföldre, vagy ott is születtek — esetleg vegyes házasságból —, de származás- 
és etnikai tudatuk, a szüleik óhazája iránti érdeklődés és rokonszenv Magyar- 
országhoz köti őket. Éppen ezért talán helytállóbb ma már Nyugaton élő 
magyarságról beszélnünk, ha azokra gondolunk, akik — valós vagy vélt lét- 
bizonytalanság alapján — egyéni vagy csoportos késztetést éreztek rá, hogy 
boldogulásukat Magyarország határain kívül keressék. (Nem azokról van szó 
tehát, akiket a , haza hagyott el", amikor határai a trianoni, majd a párizsi 
békeszerződéssel szűkebbre szabattak.) 

A Nyugaton élő magyarság lélekszáma mintegy 1,3—1,5 millióra tehető. 
A magyar származásúak nagyságrendjére még becsült adataink sincsenek, hi- 
szen a népszámlálásoknál zömük a befogadó nemzet tagjaként jelenik meg. 
De e tekintetben sokat sejtet az a tény, hogy 1980-as adatok szerint az Ameri- 
kai Egyesült Államokban 730 ezer magyar élt, további 1 millió ember pedig 
részben magyar származásúnak vallotta magát. A nyugat-európai országokban 
összesen mintegy 220 ezer magyar él, közülük a legtöbben Ausztriában (a bus- 
genlandi magyar nemzetiséget leszámítva), a Német Szövetségi Köztársaság- 
ban és Franciaországban, de nem elhanyagolható a Svédországban, Svájcban, 
Belgiumban, Nagy-Britanniában és Olaszországban élők száma sem. Nagy 
számban élnek magyarok Latin-Amerika különböző országaiban (a legnagyobb 
lélekszámban Brazíliában és Argentínában), valamint Ausztráliában. Ismere- 
teink szerint meghaladja a 200 ezret a magyarul beszélő izraeli állampolgárok 
száma is, bár egy részük nem tekinti magát magyarnak. 

Az elmúlt évtizedben szembetűnően módosult a nyugati magyarság nem- 
zedéki összetétele. A húszas-harmincas évek emigrációja az idő és az emberi 
élet törvényei szerint minimálisra csökkent, s erőteljesen megfogyatkozott az 
1945—48 között eltávozottak száma is. A derékhadat ma már az 1956-ban és 

azt követően eltávozottak, illetve egyre inkább a már kint született második- 
harmadik nemzedékhez tartozók alkotják. Ez a tény — hazai politikai fejlődé- 
sünket és a nemzetközi környezet pozitív változásait is tekintetbe véve — a 
korábbi időszakhoz viszonyítva új feltételeket teremt a hazai és a nyugati 
magyarság közötti kapcsolatok számára. 


Az említett változások már önmagukban is időszerűvé teszik annak áttekintését, 
hogy meddig jutottunk a Nyugaton élő magyarok és az óhaza kapcsolataiban, 
és milyen irányban, merre szeretnénk továbbhaladni. Aktuálissá teszi a témát 
az is, hogy a magyarországi reformfolyamat kibontakozásával, a demokrácia 
elmélyülésével párhuzamosan számos korábbi politikai tapasztalatunk új meg- 
világításba kerül, s módszereinket is célszerű felülvizsgálni, a dinamikus poli- 
tikai változások teremtette új feltételekhez hozzáigazítani. Elkerülhetetlenné 
teszi a probléma nyílt kezelését az is, hogy a határainkon túl élő magyarokkal 
való kapcsolat iránt is erőteljesen megnőtt a szélesebb közvélemény érdek- 
lődése. A szomszédos országokban élő magyar nemzetiség helyzetéhez hasonlóan 
a rokoni, baráti kötelékek okán ez a kérdéskör számos magyar állampolgárt, 
családot személyesen is érint. 

Az utóbbi időszakban a nagyobb nyíltság, a tájékoztatás sokoldalúbbá és 
sokszínűbbé válása következtében megsokasodtak a külföldi magyarokról szóló 
híradások. Nemcsak a választott új hazájukban betöltött szerepükről, helyze- 
tükről tudhattunk meg többet, hanem arról is, hogy különböző — szakmai 
vagy politikai megbecsülést kivívott — személyiségeik miként vélekednek a mi 
helyzetünkről, fejlődésünkről, kiútkeresésünknek a hazai közvéleményt is 
megosztó, fájdalmas vitákat is kavaró kérdéseiről. 


A korábbi időszakhoz képest többszörösére duzzadt információmennyiség 
alapján sokakban keletkezhetett olyan benyomás, mintha a különböző korok- 
ban és okokból a hazából önként eltávozottakkal való kapcsolatépítés és a köl- 
csönös igényre épülő együttműködés új jelensége volna a magyar politikának, 
valamiféle , mulasztás" pótlására törekednénk. Nem erről van szó. Az MSZMP- 
nek — jóllehet mindenkori belső viszonyaink és nemzetközi mozgásterünk 
függvényében — megalakulása óta mindig is volt , emigrációs" politikája. 
E több évtizedes politikának — Magyarország belső fejlődése és a világban 
kivívott megbecsültsége talaján — elvitathatatlan eredménye, hogy a hazai és 
a Lajtától Nyugatra élő magyarság kapcsolata — egy szélsőséges, elenyészőnek 
mondható kisebbséget leszámítva — mára rendezettnek, korrektnek minősít- 
hető. Igaz ez akkor is, ha külföldön még mindig sokan — ámbár csökkenő 
számban — vonnak határvonalat a kapcsolatteremtésben az úgynevezett , hi- 
vatalos Magyarország" és a hazai magyarság között, nem akarva tudomást 
venni róla, hogy korábbi tapasztalataikhoz vagy előítéleteikhez képest mi 
mindenben változott a Magyar Népköztársaság politikája. 

A Nyugaton — és nemcsak a Nyugaton — élő magyarság túlnyomó része 
méltányolta és üdvözölte azt a tényt, hogy a hivatalos magyar politika — 
okulva korábbi , tapintatos" fellépéseinek kudarcaiból — a nyilvánosság előtt 
is felvállalta a határainkon kívül élő magyar nemzetiségek — mindenekelőtt a 
Romániában végveszélybe került mintegy két és fél millió magyar — anya- 
nyelvének, történelmi és kulturális identitásának, tárgyi emlékeik megőrzésé- 
nek ügyét. Fontos új fejleményt jelentett az is, hogy Grósz Károly külföldi 
útjai során találkozott az Amerikai Egyesült Államok, Kanada, Franciaország 
és Ausztria magyarságának képviselőivel, s e találkozók — reményeink sze- 
rint — alapul szolgálhatnak a kapcsolatok új minőségre emeléséhez. 

A nemzettudat meg- és átélésének aligha vannak objektíven mérhető krité- 
riumai. Az élet tanulságai alapján magyarnak tekintjük mindazokat, akik ön- 
magukat magyarnak vallják, vállalják kötődésüket az anyanemzethez, annak 
történelmi-kulturális hagyományaihoz, többek között az anyanyelvhez. Érvé- 
nyes ez akkor is, ha ma már sokan — második vagy harmadik generációs 
leszármazottakként — csak nehézségekkel beszélik nyelvünket. Hisz ki ne 
tudná: a magyar nemzetnek a történelem során nem egy nagy fia volt (mint 
például Széchenyi István vagy Liszt Ferenc), akit nem nyelvtudása, hanem 
önként vállalt magyarsága és főleg tettei alapján tart magyarnak az utókor. 
Ezzel együtt érthetően megütközést keltenek azok a hazalátogatók, akik alig 
néhány évi , távolbaszakadás" után fülsértően törik édes anyanyelvünket. 

A magyar politika már hosszabb ideje abból indul ki: a Magyar Népköz- 
társaságnak hosszú távú érdekei fűződnek ahhoz, hogy jó kapcsolatokat építsen 
ki a határainkon kívül élő magyarokkal. Ök ugyanis — a szomszédos országok- 
ban élő magyar nemzetiségekhez hasonlóan — rendezett államközi kapcsolatok 
mellett (talán néha azok hiányában is) híd szerepet tölthetnek be nemcsak az 
államok, hanem a szélesebb értelemben vett nemzetek közötti viszonyban is. 
A hídveréshez persze mindkét partról kell a jó szándék és az egy irányba ható 
igyekezet. Mi a magunk részéről készek vagyunk — konkrét kérdésekben és a 
magyarság egészét érintő ügyekben egyaránt — párbeszédet és együttműködést 
folytatni mindazokkal, akik velünk együtt hajlandók azt keresni, ami összeköt 
bennünket, és félretenni azt, ami elválaszt. Ez egyik féltől sem igényel ön- 
feladást a nézetekben, de annyi toleranciát mindenképpen, hogy az eltérő 
vélemények ne öltsenek testet egymásnak ártó cselekedetekben. Hazai dol- 
gainkról véleménye természetesen mindenkinek lehet, de a felelősség és a 
döntéseknek (jóknak és rosszaknak egyaránt) a következményei az itthon élőket 
terhelik, s ezt odakint is szükséges belátni, megérteni. (Vajon miféle magyar 
érdek nevében lép fel az, aki — ismerve Magyarország mai gazdasági nehéz- 
ségeit — a nemzetközi pénzintézeteknél a hazánknak folyósítandó esetleges 
kölcsönök megtagadásáért házal?) 

Tapasztalataink birtokában ma abból indulunk ki, hogy a tőlünk nyugatra 
élő magyar emberek többsége — új hazája törvénytisztelő, becsületes állam- 
polgáraként — a hídverők közé tartozik. Sokan közülük nemcsak az adott 
országban társadalmilag támasztott követelmények teljesítésével, hanem a 
gazdaság, a tudomány, a művészetek különböző területein felmutatott — világ- 
méretekben is elismert — eredményeikkel is fokozták a magyarság megbe- 
csülését. Túlnyomó többségük nemcsak vállalja, hanem büszke is magyar mi- 
voltára, s nem ellendrukkere, hanem jóindulatú figyelője, számos esetben 
tevőleges támogatója a mai Magyarországnak. Jó érzés tudni, hogy az óhazá- 
hoz való ilyetén viszonyukat bátoríthatja az a tisztelet és megbecsülés is, 
amelyet ma Magyarország a nemzetek közössége előtt élvez. 

Az elmúlt évtizedekben sokoldalú és sokszálú kapcsolatok szövődtek a 
Nyugaton élő magyarok és az óhaza között. Hazai részről elsődleges feladatnak 
és kötelességnek tartottuk, hogy önzetlen és térítésmentes segítséget nyújtsunk 
azoknak az egyéneknek és közösségeknek, akik és amelyek erkölcsi késztetést 
éreztek rá, hogy önmaguk és környezetük magyarságát — az anyanyelvet, a 
történelmet, a kultúrát — megőrizzék és utódaikra átörökítsék. Az e célból — 
külföldi magyarok részvételével — alakult és fokozatosan kiszélesedett anya- 
nyelvi mozgalom elévülhetetlen érdemeket szerzett abban, hogy nyugati ma- 
gyar közösségek — világiak és egyháziak egyaránt — és családok szívügyüknek 
tekintsék a magyar nyelv és kultúra megőrzését, s hogy a nyelvünket már nem 
beszélő magyar származású fiatalokat is elődeik anyanyelvének elsajátítására 

bátorítsák. Az Anyanyelvi Konferencia Védnöksége nemcsak az idegen nyelvi 
környezetben élő fiatalok sajátságos feltételeit számba vevő, az anyanyelv meg- 
tanulását segítő nyelvkönyveket és módszertani segédleteket adott ki. hanem 
rendszeresen szervezett itthoni nyári táborokat és tanfolyamokat is. A véd- 
nökség tagjainak állhatatossága jelentős szerepet játszott benne, hogy a hazai 
egyetemeken — részben ösztöndíjjal, de túlnyomórészt önköltséges alapon — 
nyugati magyar vagy magyar származású fiatalok is tanulnak, s Kőszegen két- 
nyelvű — magyar—angol — gimnázium nyithatta meg kapuit. 

Örvendetesen fejlődtek a különböző értelmiségi rétegek közötti szakmai 
kapcsolatok. Ez annál is fontosabb, mivel a nyugati országokban élő magyarok 
generációs és műveltségbeli átrétegeződése folytán körükben ma már a szak- 
képzettek és az értelmiségiek rendelkeznek meghatározó súllyal. A szakmai 
kötődés, néhány speciális szakterületet leszámítva, alkalmasnak bizonyult rá, 
hogy — az ideológiai-politikai szembenállás háttérbe szorításával — előtérbe 
kerülhessenek közös érdeklődésre számot tartó, együttműködést is inspiráló 
kérdéskörök. Erről tanúskodik többek között a világban élő magyar közgaz- 
dászok, könyvtárosok, katolikus és protestáns lelkészek, tudományos és mű- . 
szaki értelmiségiek találkozóinak létrejötte. Biztató, hogy e találkozókon ál- 
talában a vártnál többen tartották fontosnak a részvételt, s az ott szövődött 
szakmai kapcsolatok az esemény múltával is tovább éltek. Ezeknek az össze- 
jöveteleknek a kölcsönös bizalmat erősítő tapasztalatai szülték annak az igé- 
nyét, hogy a hasonló szakmai grémiumok szervezése egy állandóan működő 
Magyar Fórum létrehozásával intézményesüljön. 

A Nyugaton élő magyarsággal való kapcsolatok szempontjából az elmúlt 
évtizednek fontos eseménye volt az a két hazai kiállítás, amelyet — legutóbb 
, Tisztelet a Szülőföldnek" címmel, 300 résztvevővel — külföldön élő magyar 
képzőművészek alkotásaiból rendeztek Budapesten. E tárlatokat követően az 
alkotók több rangos művet adományoztak hazai közintézményeknek. Kétség- 
telen előrelépés tapasztalható a hazai és a nyugati magyar irodalom kapcso- 
lataiban is. Az elmúlt évtizedben két antológia is — egy költészeti és egy 
prózai — megjelent itthon, rendszeressé vált a Nyugaton élő magyar írók 
műveinek publikálása hazai lapjainkban, s az utóbbi években önálló köteteik 
is megjelentek itthon. Néhány képzőművészeti alkotás láttán és az írásművek 
némelyikének olvastán azonban jogosnak tűnik a hazai alkotók igénye, hogy 
a megítélésben ne a szerző illetősége, hanem a művek tényleges értéke legyen 
a mérce. 8 

Említést érdemel a magyarországi egyházak Nyugaton vállalt missziója, 
többek között lelkészek kinti gyülekezetekbe történő kiküldése. Az egyház 
megtartó erejét ismerve ma nehéz túlbecsülni azt a missziót, amit a nyugati 
magyarság gyülekezetei az anyanyelv megőrzésében betöltenek. 

A Nyugaton élő magyarsággal való kapcsolatépítésnek napjainkra számot- 
tevő társadalmi háttere alakult ki itthon. A nemzetközi kapcsolatokban részt 
vevő állami és társadalmi szervezetek, tudományos, kulturális intézmények, 
sportegyesületek, az állampolgárok széles köre rendszeresen vagy alkalom- 
szerűen részévé vált e hídépítésnek. Külön említésre érdemes a Magyarok 
Világszövetsége, amely hivatásának megfelelően, tiszteletre méltó odaadással és 
sok-sok becsülésre méltó eredménnyel tevékenykedett már akkor is, amikor a 
partnerek részéről nagyfokú ellenállással és nem kevés gyanakvással kellett 
megküzdenie. S hogy mára megtört a jég és az MVSZ-nek a magyarság túl- 
nyomó része előtt hitele van, az nemcsak Magyarország nemzetközi presztízsé- 
nek köszönhető, hanem annak is, hogy ebben a szervezetben az elsők között 
jelent meg — hazai és külföldi tagjai révén egyaránt — a politikai pluralizmus 

s következésképpen a tolerancia- és konszenzusképesség. Ebből eredően olyan 
módon tudott együttműködési területeket és lehetőségeket felkínálni, hogy az 
minden jó szándékú, szélsőségektől mentes egyén és csoport, egyesület számára 
elfogadható legyen. (A nyugati magyarság több mint száz egyesületével tart 
jelenleg kapcsolatot.) A magyarság megőrzéséhez úgy tudott segítő kezet nyúj- 
tani, hogy azt sem feltételekhez, sem viszonzáshoz nem kötötte. Talán éppen 
ez oldotta fokozatosan a bizalmatlanságot sokakban, akik korábban nem akar- 
tak — vagy a szélsőjobboldal nyomása alatt — jó ideig féltek kapcsolatba lép- 
ni a , hivatalos" Magyarországgal. 


Az elmúlt években bekövetkezett kétségtelen előrelépés nem jelenti azt, hogy 
optimálisan éltünk volna minden kínálkozó lehetőséggel. Nem mindenütt váltak 
világossá a kapcsolatokat meghatározó elvek, s ez szélsőségekben is megnyil- 
vánuló bizonytalanságokat szült a gyakorlatban: tisztességes hazalátogatók 
panaszolták a hivatal vagy a szolgáltató packázásait, miközben egy-egy eset- 
ben kétes szellemi vagy emberi értéket felvonultatók kerültek érdemtelenül 
rivaldafénybe. Lehet, ez a jelenség szükségszerű vagy kivédhetetlen velejárója 
a szélesebb demokrácia és a nagyobb nyilvánosság felé haladó átmeneti álla- 
potnak. De minkenképpen tudatos törekvésre van szükség, hogy senki ne érez- 
hesse úgy: azért éri méltánytalan elbírálás, mert valamikor külföldre távozott, 
vagy ellenkezőleg, éppen amiatt, hogy itthon maradt. 

A magyar politika az utóbbi években nemegyszer kinyilvánította, hogy a 
határainkon kívül élő magyarokat — éljenek akár nemzeti kisebbségként, akár 
szétszórtan a nagyvilágbán — egyaránt az egyetemes magyarság részének te- 
kinti és felelősséget érez sorsuk alakulásáért. Ezért fontos törekvésünk elő- 
segíteni, hogy a Nyugaton élő magyarok is megőrizzék nemzeti arculatukat, 
kötődésüket az óhazához, s hozzájárulhassanak — ha akarnak — Magyaror- 
szág belső fejlődéséhez, az összmagyarság nemzetközi kulturális, tudományos és 
gazdasági jelenlétéhez. Egyúttal természetesnek tartjuk kettős kötődésüket, tör- 
vénytisztelő állampolgárokként új hazájuk iránti lojalitásukat. 

Több évtizedes tapasztalataink motiválják azon szándékunkat, hogy kap- 
csolatainkat ne terheljék a meglévő ideológiai-politikai nézetkülönbségek. Nem- 
zetközi kapcsolataink gyakorlatából tudjuk, hogy fontos kérdésekben fennálló 
véleménykülönbségek ellenére is lehet módot találni — kölcsönös érdekeltség 
és jó szándék esetén — konkrét ügyekben az együttműködésre. E tapasztalok 
birtokában készek vagyunk a párbeszédre és az együttmunkálkodásra mindazon 
nyugati magyarokkal, akik elutasítják a fasizmust és a fajgyűlöletet. Közös 
történelmünk egy-egy eseményének — beleértve 1956-ot is — merőben ellen- 
tétes értékelése sem lehet gátja építő jellegű kapcsolatainknak, ha van ben- 
nünk kellő bölcsesség, hogy azok megvitatását a szakértő történészekre bízzuk. 

Éppen ezért számítunk rá, hogy szakemberek, tudósok, kutatók, művészek, 
vállalkozók hazai kollégáikkal együttműködve továbbra is hozzájárulnak a 
magyar nemzet anyagi és szellemi eredményeinek gyarapodásához. Hazai gaz- 
dasági reformlépéseink, politikai intézményrendszerünk korszerű és demokra- 
tikus igények szerinti átalakítása, egy magasabb fejlettségű jogállamiság foko- 
zatos kiépítése egyre bővülő lehetőségeket kínálnak erre. Olyan feltételrendszer 
kialakítása van folyamatban, amelyben természetes és magától értetődő az em- 
berek és a gondolatok, a valódi értékek egyenrangú kétirányú áramlása. 

A magyar politikában és a mai magyar társadalomban valószínűleg min- 
den eddiginél inkább megvan a készség arra, hogy az előttünk álló súlyos ki- 
hívásokra határokon átívelő nemzeti összefogással és szolidarítással ís keres- 
sük a választ. Hitünk szerint a nyugati magyarság túlnyomó többsége nem 
zárkózik el tőle, hogy ebben partnerünk legyen. 

A tulajdonosi érzés 
és a döntési jog szabadsága 


INTERJÚ HEGEDÜS LAJOSSAL, A KOZPONTI BIZOTTSÁG TAGJÁVAL, 
A HARTAI ERDEI FERENC TSZ ELNÖKÉVEL 


Napjainkban főleg agrárkörökben élénk vita folyik a mezőgazdaságról, ezen 
belül is főként a szövetkezeti mozgalomról. Minek tulajdonítja ezt? 


Szükség van az agrárpolitikai kérdések átgondolására. Ismeretes, hogy az 
idén a Központi Bizottság is napirendjére tűzi ezt a témát. Ez az újragondo- 
lás már a múlt év nyarán kezdődött, a MÉM és a TOT is foglalkozott vele, 
többek között én is kifejtettem véleményemet. 

Ellentétben mások véleményével, főleg a Demokrata Fórum kiskunmaj- 
sai határozatával, mintegy harmincéves szövetkezeti tapasztalattal a hátam 
mögött azt mondom, hogy Magyarországon a termelőszövetkezetek létrehozása 
szükségszerű és történelmi tett volt. Szerintem és sokak szerint a smező- 
gazdaság problémáit a termelőszövetkezetek oldották meg. A nagyüzemeknek 
köszönhető, hogy mind a gabona-, mind a hústermelésben az első tíz ország 
között vagyunk a világon. A belföldi piac el van látva mezőgazdasági ter- 
mékekkel, és exportra is jut bőven. Szinte valamennyi ágazatban, de főleg 
az eszközhatékonyság tekintetében nagyot léptünk előre. Egy iparilag köze- 
pesen fejlett országban ez különösen nagy hangsúllyal esik latba. 


Az eddigiekben csupán eredményekről szólt. Ha nem lennének gondjaink, 
nem lenne szükség az agrárpolitika újragondolására. 


Ezt az elmúlt másfél-két évtized úttévesztései teszik szükségessé, továbbá az, 
hogy a munka termelékenységében mind a lehetőségeinkhez képest, de főleg 
a világpiaci igényekhez viszonyítva jelentősen lemaradtunk. 


Tulajdonképpen drágán termelünk? 


Ezt nem mondanám, mert ez elsősorban azzal függ össze, hogy drágán kap- 
juk azokat az eszközöket és anyagokat, amelyeket az ipar állít elő. A piac 
drágaságát így értelmezem. Én főként a munkatermelékenység oldaláról vizs- 
gálom a dolgokat, elsősorban azokban az ágazatokban, munkafolyamatokban, 
amelyekben az élőmunkának nagyobb a hatása a termelésre, a termelés ered- 
ményességére. Különösen e téren vannak nagy gondjaink. 

Tehát nem a gabonáról, a kukoricáról és az egyéb, nagyüzemileg termelhető 
növényekről van szó? 


Sokkal inkább azokról, ahol a termelés eredménye, a munka minőségétől, 
gondosságától függ. Ilyen például a gyümölcstermesztés, a zöldségtermesztés, 
de ide sorolom az állattenyésztést is. Az eltévelyedések is eköré csoportosít- 
hatók, mert én mindenképpen tévedésnek nevezem azt — és ezt még az öt- 
venes évek végétől és a hatvanas évek elejétől datálódik —, hogy olyan ter- 
mészeti körülmények közt is túlságosan erőltettük a tsz-esítést, ahol a nagy- 
üzemi gazdálkodás feltételei nem voltak meg. Ilyenek voltak a hegyes-dombos 
vidékek, a homokos területek, ahol addig speciális kultúrákat termeltek. Jobb 
lett volna itt vagy alacsonyabb típusú szövetkezeteket szervezni, vagy a szer- 
vezést egyáltalán el sem indítani. Bács-Kiskun megyében ismerték fel az ak- 
kori vezetők leginkább az alacsonyabb típusú szövetkezetek jelentőségét. Az 
ország szakszövetkezeteinek 50 százaléka ma is ebben a megyében van. Sok 
előnye volt ennek akkor is, és van napjainkban is. Kevesebb erőfeszítéssel, 
kinnal-bajjal járt az átszervezés, mert a gazdák könnyebben beléptek a tszcs- 
kbe, továbbá megmaradt az önállóságuk és az egyéni felelősségük, amelyre 
most a termelőszövetkezetekben is oly nagy szükség lenne. 


Milyen további tévútra gondol az elmúlt évtizedek gyakorlatában? 


Üttévesztésnek tartom, hogy a hetvenes évek közepén mindenfajta természeti 
és közgazdasági indok nélkül, valamint az emberi tényező figyelmen kívül 
hagyásával, felső kezdeményezésre és nyomásra 8—10 ezer hektár területű 
termelőszövetkezetek jöttek létre, amelyekben az ember nehezen találta meg, 
vagy még ma sem találja meg helyét és szerepét, hozzátéve, hogy közben 
elveszítette tulajdonosi szemléletét is. 


Hartán is megtörtént az egyesítés? 


Igen, de nálunk a két termelőszövetkezet tagságának köréből indult a kez- 
deményezés, továbbá a demokratizmus szigorú szabályai szerint döntöttek 
a tagok. Ezen egyrészt azt értem, hogy titkosan szavaztak, és a szavazólapon 
szerepelt az is, hogy , Az egyesüléssel egyetértek", de az is, hogy , Nem ér- 
tek egyet". A tagság 78 százaléka igennel szavazott, s a későbbiek során azt 
tapasztaltuk, hogy az ilyen egyesülés nagy energiákat szabadított fel az em- 
berekben. 


Napjainkban ismét napirenden vannak ilyen kérdések. Községek, szö- 
vetkezetek szándékoznak szétválni, a Demokrata Fórum pedig éppen a kis- 
kunmajsai határozatában a szövetkezetek egyéni gazdaságokra való szétosz- 
tását szorgalmazza. Mi a véleménye erről? 


Szövetkezetünkben eddig ez így nem vetődött fel, és biztos vagyok benne, 
hogy erre a jövőben sem kerül sor. Ez viszont nem jelenti azt, hogy szövet- 
kezetünk vezetősége a szövetkezetpolitika és a szövetkezeti törvény várható 
változásával összefüggésben ne kezdeményezné a szövetkezet tiszta vagyon- 
gyarapodásának — ahogyan ezt mi mondjuk — , nevesítését", személyekhez 
való kapcsolását. Szövetkezetünk minden egyes tagjára most mintegy 450—500 
ezer forint értékű tehermentes tiszta vagyon jut. Ennek kilencven százaléka a 
tagság közös munkájából származik. Gyakorlatilag ez nem más, mint a csak- 
nem harmincesztendős együttműködés eredménye. A vagyon hét százalékát 
állami támogatásból, (ez az a forrás, amelyet a különböző beruházásokra az 
állam biztosított), három százaléka hitelből származik. 

Mindebből kitűnik, hogy szövetkezetünk lényegében stabil gazdaság. Ha 
azt kérdezik tőlem, hogy a tehermentes tiszta vagyont érdemes volna-e nevesí- 
teni, akkor azt válaszolom, hogy ennek egy részét feltétlenül igen. Korántsem 
arra gondolok, hogy most hordjuk széjjel a szövetkezet közös vagyonát, hanem 
arra, hogy ismerjük el azoknak a tagoknak a munkáját, akik a vagyont létre- 
hozták. Szerintem ez társadalmilag igazságos lenne. 


Ez azt jelenti-e, hogy mondjuk Kiss István vagy Nagy János a sok esztendő 
alatt végzett munkája alapján a tehermentes tiszta vagyonból egy bizo- 
nyos összegre igényt tarthat, amely tulajdonképpen elvileg most is az övé? 


A konkrét kérdésre konkrétan szeretnék válaszolni. Elsősorban nem is azzal 
a közös vagyonnal számolok, ami eddig létrejött, mert ezt rendkívül nehéz 
lenne kiszámítani, hiszen tagjaink egy része elhalálozott, voltak, akik kilép- 
tek, tehát igazságosan ezt nevesíteni nem lehet. Én elsősorban arra a tiszta 
vagyonra gondolok, ami ezután (1989. január 1-jétőly képződik. Illetve en- 
nek bizonyos, mondjuk hetven vagy hatvan százalékát nevesíteném, még- 
pedig a tagok közreműködésének arányában. De mit értek én közreműkö- 
désen? Nemcsak azt, hogy valaki a folyó évben mennyit dolgozott, hanem 
azt is, hogy milyen volt az életteljesítménye a tsz-ben. Egy bizonyos összegű 
tiszta vagyont ugyanis nemcsak a folyó munka hoz, hanem az a munka is, 
amit a korábbi években végeztek az emberek. De végül is a közgyűlésre bíz- 
nám, hogy milyen arányban ossza széjjel. Ha a közgyűlésen úgy döntene a 
tagság, hogy a múltra mindenképpen borítsunk fátylat, azt is el tudnám fo- 
:gadni, de egy olyan típusú termelőszövetkezetben, mint a miénk, ezt igazság- 
talannak tartanám. Ha az Országgyűlés olyan törvényt hozna, hogy ezt rá- 
bízza a termelőszövetkezetekre, én azon lennék — éppen az alapító nemzedék 
érdekében —, hogy az ő esetükben a célszerűség határáig nyúljunk vissza. 
Ismétlem, nem a tiszta vagyon szétosztásáról beszélek, hanem annak a 
tagok részére való nevesítéséről, mint ahogyan arra sem gondolok, hogy ez 
természetben történjen. Én azt mondom, hogy a tiszta vagyonnak a közgyűlés 
által meghatározott arányban, részjegy formájában való nevesítésére kerüljön 
sor. A részjegyet tulajdonosa a szövetkezetben hagyja, s ezután osztalékra 
jogosult. 


Elképzelhető, hogy egy-egy szövetkezeti tagnak huszonöt-harminc évi munká- 
ja után a tiszta vagyon nevesítése — tehát nem széthurcolása -— folytán 
200—-300 ezer forint értékű részjegye legyen a szövetkezet tiszta vagyonából? 


Igen, de az összeg csak folyamatosan növekedhet, csak az újonnan létrehozott 
tiszta vagyonból gyarapodhat. Ugyanakkor igaz az is: lehet olyan év, amikor 
a tiszta vagyon nem növekszik, hanem csökken. Ilyen esetben a tagság ne- 
vére írt tulajdonrész is csökken. 


Milyen jogok illetnék meg ezzel kapcsolatban a szövetkezeti tagot? 


Ha valaki úgy dönt például, hogy elköltözik Hartáról, s 50 ezer forint értékű 
részjegye van a szövetkezet tiszta vagyonában (ugyanúgy, mint a részvény- 
társaság esetében), ezt a részjegyet más termelőszövetkezeti tagnak eladhatja. 
Ha a termelőszövetkezet jó, akkor névérték felett — mert ez olyan osztalékot 
biztosít, hogy érdemes megvenni —, de lehet, hogy névérték alatt tudja 
értékesíteni. Ám dönthet úgy is, hogy névértékben a szövetkezetben hagyja, 
abban a reményben, hogy osztalékot kap utána. Megjegyzem, elhalálozás ese- 


tén a törvényes örökösöké lesz a révjegy, akik ugyancsak eladhatják vagy 
megtarthatják. 


A szövetkezet nem vásárolja meg a részjegyet? 


Nem, mert ha ezt tennénk, akkor — ahogy mondani szokás — odajutnánk, 
ahol a part szakad. Nekünk alapvető szándékunk, hogy a közös vagyon meg- 
maradjon. Úgy gondoljuk, hogy a tagok egymás között adhatják és vehetik a 
részjegyet, de a termelőszövetkezet ne vegye meg. Azt szeretnénk elérni, hogy 
az emberek, akik Hartán dolgoznak, ne csupán munkavállalók legyenek a 
termelőszövetkezetben, hanem részjegytulajdonosok, vagyis a szövetkezet va- 
lódi gazdái. A szövetkezeti tisztségviselők — ez komoly szándékunk — amikor 
a testületben a jövedelem felosztásáról döntenek, ne csak a mára, hanem a 
jövőre is gondoljanak. Arra például, hogy ha a termelésben jól forog a pénz, 
akkor nagyobb az esély a részjegy összegének növekedésére vagy az évi osz- 
talékra. Biztosak vagyunk abban, hogy ez nem lesz könnyű, hiszen nehéz a 
döntés a hosszú vagy a rövid távú érdek között. Így kapcsolódik össze a rö- 
vid távú érdek a hosszú távúval. Így válhat a szövetkezet — szerintem — va- 
lódi szövetkezetté, mert akkor nem lesz szükség semmiféle keresetszabályo- 
zásra meg hasonlókra, mert józan ésszel az emberek nem cselekszenek saját 
érdekeik ellen. 


A tulajdonosi érzület növelésére való célszerű törekvés azt sejteti, hogy még 
az olyan eredményesen gazdálkodó szövetkezetben is, mint az önöké, az 
emberek nem adják önmagukat vagy visszatartják teljesítnényüket. Így van ez? 


Sajnos termelőszövetkezetünkben is — különösen azokon a munkaterületeken 
dolgozóknál, ahol nem tudjuk egy-egy csoportnak a viszonylag eltérő érdekeit 
figyelembe venni vagy elismerni — a tagok csupán , munkavállalói" magatar- 
tást tanúsítanak. Azt mondják, tegyétek le a pénzt ide a viszonylag kevesebb 
munkáért, mert nekem az erőmre a háztájiban van szükség. Egyfajta teljesít- 
mény-visszatartás tapasztalható az embereknél, és természetesen egyfajta kö- 
vetelés is, mert azt elvárják, hogy jövedelmüket biztosítsuk. 

Ez a tendencia azzal is összefügg, hogy megtörtént a nemzedékváltás, s 
ennek a korosztálynak már nincsenek olyan élményei a termelőszövetkezetek 
ős-, vagy úgy is mondhatnám, hőskoráról, mint a korábbi nemzedéknek. Az 
alapítók még a magángazdálkodásból sok olyan élményanyaggal jöttek, ame- 
lyet a mostaniak nem ismernek. Úgy vélem, hogy az ösztönzőrendszer be- 
vezetésével, amelyet felvázoltam, vissza lehetne hozni ezt a fajta tulajdono- 
si tudatot és magatartást. 


Anélkül, hogy bárminemű megrázkódtatás érné a szövetkezeti mozgalmat? 


Ebben biztos vagyok, csak rá kellene bízni a termelőszövetkezetekre. Nem 
körülbástyázni mindent tételes jogszabályokkal. Mert kérdezem: kiosztja-e a 
jövedelmét a termelőszövetkezeti tag akkor, ha tudja, hogy holnapután is 
innen kell megélnie? A parasztember akkor vett bútort vagy más fogyasztási 
cikket, amikor jó termése volt. Szűkös esztendőben csak a lovát patkoltatta 
meg és a kocsiját vitte a kovácshoz, hogy szerszámai rendben legyenek. A vető- 
magot elkülönítette, tehát a jövőjét mindig biztosította. 

Ennek a társadalomnak nem arra van szüksége, hogy tagjai olyan árukra 
vagy luxuscikkekre fordítsák jövedelmüket (ráadásul ezeket külföldön valu- 
táért vásárolják), amelyeknek használati értéke nincs arányban teljes érté- 

kükkel. Nekünk most olyan helyzetet kellene teremteni, hogy az emberek vál- 
lalkozásba fektessék a pénzüket, és így több terméket állíthatnánk elő, amelyre 
szüksége van az országnak. 

A mai állapotokért én nem az embereket ítélem el, hanem azt a felfogást, 
azt a gazdaságpolitikát, amely szavakban hirdeti ugyan a versenyt, a vállal- 
kozások létesítését, de a magas kamatokkal, adórendszerrel, nagy elvonásokkal 
lehetetlenné teszi működésüket. Azt a gazdaszemléletet kellene visszahozni, 
amely serkentene a jó termékeket előállító kisvállalkozásokra. 


A kisvállalkozásokat említette. Véleménye szerint kisebb munkaszervezetek- 
ben eredményesebben dolgoznak az emberek? 


Egy ezerfős termelőszövetkezetben nem találja meg úgy magát az ember, 
mint egy húsz-huszonöt fős munkacsoportban. Ezt régen felismertük, és mint- 
egy hat-hét esztendeje jelentősen előreléptünk az úgynevezett önálló elszámo- 
lási egységek létrehozásában. Ennek az volt a lényege hhogy valamennyi mun- 
kahely (adottság szerint) jövedelmezőségi tervet kapott amelynek túlteljesítése 
esetén a kollektíva a nyereségből részesedést kapott. 1988. január 1-jétől az új 
szabályozás — a személyi jövedelemadó, az általános forgalmi adó, egyáltalán 
az egész keresetszabályozás — szinte az egészet szétverte, ezt az ösztönzési 
rendszert a normativitás máglyáján elégették. Azt mondták: az iparban sincs 
ilyen, akkor a mezőgazdaságban sem lehet. Mi, szövetkezeti vezetők, ezt az 
intézkedést hibásnak tartjuk. 


Értsem ezt úgy, hogy véleménye szerint a szövetkezetekben ennek hatásá- 
ra a munkavállalói jelleg erősödik ta gazda tudat helyett? 


Igen, ez a szabályozás arra ösztönöz bennünket (példaként egy munkafolya- 
matot említek), hogy a kukoricavető gépet kezelőknek lehetőleg akkor fizes- 
sük ki munkadíjuk minden egyes elemét, amikor elvetették a kukoricát. Ily 
módon ez költségként elszámolható, és ebben az esetben nem kell utána 
nyereségadót fizetni. No de amikor a kukoricát elvetettük nem tudom milyen 
lesz a hozama, a nyeresége, mert az még sok mindentől függ. Azzal egyetértek, 
hogy a munkadíj egy részét akkor kell kifizetni, amikor a munkát elvégezték, 
de a jó munkát csak az eredmény ismeretében lehet elismerni. Ezt a mostani 
rendszer nem teszi lehetővé, mert mindent költségként kell elszámolni. Ez 
pedig nagy hiba, mert nem veszi figyelembe a mezőgazdaság ciklikusságát, 
azt, hogy a mezőgazdaságban az embertől független tényezők — például az 
időjárás — is közrejátszanak az eredményben. Véleményem szerint a szabá- 
lyozók nem mindig tükrözik a politikai akaratot, ellenkezőleg, sokszor ellene 
hatnak. 


Konkrétan mire gondol, amikor azt mondja, hogy a szövetkezetpolitika újra- 
gondolásra, továbbfejlesztésre szorul? 


Ugy tudom elképzelni a jövő mezőgazdasági termelőszövetkezetét, hogy legyen 
tisztességes munkaadója a munkavállalóknak; teremtsen olyan feltételeket a 
vállalkozói, kisvállalkozói körök számára, hogy akik munkájukon kívül tőké- 
jükkel is vállalkozni kívánnak, azt meg is tehessék; legyenek jó partnerként 
integrátorai azoknak a termelőszövetkezetben, vagy azon kívül dolgozó em- 
bereknek, akik munkaidőn túli munkavégzésre vállalkoznak. 

Egyetértve az elmondottakkal, mégis fel kell tennem azt a kérdést, hogy o 
mostani nehéz közgazdasági viszonyok között várható-e továbblépés a jelen- 
legi, elég magasnak mondható színvonalról? Elég sok szövetkezeti vezető a 
termelés visszaeséséről beszél. 


Az országos helyzetet teljesen nem ismerem. ezért én Hartáról beszélek, és 
tekintve, hogy elnöke vagyok a Bácska és Dunamelléki tsz Szövetkezetek Te- 
rületi Szövetségének, szűkebb pátriámból szerzett tapasztalatok alapján azt 
mondom, hogy általában még van forráslehetőség a magyar mezőgazdaságban. 
Igaz, nem egyszerű dolog ezt kiaknázni és az eddigiekhez képest másfajta gon- 
dolkodásmód kell hozzá. Ha egy-egy szövetkezetben nem képződik nyereség, 
fejlesztési alap — márpedig az idén sok ilyen termelőszövetkezet lesz —, még 
mindig ott marad az amortizáció, amelyet a gépesítés javára fordíthatnak 
és sokat nyerhetnek vele. Ez viszont megköveteli, hogy tisztességes gazda mód- 
jára bánjanak az épületekkel, akkor javítsák például, amikor azt még a leg- 
kisebb költséggel megtehetik. 


Fejlesztési forrást jelenthet a szövetkezetek számára a társulási törvény- 
ben rejlő lehetőségek kihasználása is. Ha összefognak különböző ipari vállala- 
tokkal, feldolgozóüzemekkel, esetleg sikerül külföldi tőkét is becsalogatni a 
vállalkozásba, ily módon külpiacra is szert tenni, és akkor már biztosítva van 
a termelés egyik legfontosabb feltétele is: a piac. 


De gondolok arra is: ha egy-egy termelőszövetkezet tagsága vagy a kör- 
nyékbeli emberek azt látják, hogy a szövetkezetben fegyelmezett és eredmé- 
nyes munka folyik, egy-egy új üzem létrehozásahoz minden bizonnyal egyéni 
tőkéjükkel is hozzájárulnak. Ma a mezőgazdaságban mind a nagyüzemet, mind 
a kistermelést leginkább az sújtja, ha nyakán marad a terméke. Nemegyszer 
bebizonyosodott, hogy rendkívül nagy visszatartó erő az, ha a termelő nem 
tudja eladni termékét. 


Nem vitatom, hogy nagyon komoly szellemi munkát, akaratot, utánajárást. 
törődést, kapcsolatteremtést igényel — főleg az első számú vezetőktől — a 
piackutatás, a lehetőségek feltárása. De ma ez a feladatuk, nem pedig az, 
hogy a vetőgép után menjenek és azt nézzék, hogy az milyen mélyen vet. Ezt 
mások végezzék el! 


Kulcskérdésnek a piacot tartom. Véleményem szerint a kisebb termelő- 
egységek által termelt speciális termékeket gond nélkül ellehet adni a világ- 
piacon. Elsősorban a vegyes vállalatok alakításában látom a jövőt, ezek ugyan- 
is a tőke mellett a piacot is hozzák, mert a tőkés érdeke, hogy jó piacot talál- 
jon, különben a vállalkozásba velünk együtt belebukik. De szükségünk van a 
külföldi partnerekre azért is, mert mi mindig el voltunk zárva a piactól, a kül- 
földi partner pedig ebben profi. 


Vallom, hogy a mezőgazdaságnak ki kell vennie részét az ország gazda- 
sági nehézségeinek megoldásából. De ezt csak úgy tudjuk megtenni, ha a mező- 
gazdaság nem alárendelt szerepet kap a különböző intézkedésekben. Napjaink- 
ban már 1200—1300 forint a különbség havonta az ipari és a mezőgazdasági 
dolgozók között, s erre oda kell figyelni. És arra is, hogy a mezőgazdaság nagy- 
részt kínálati piacra termel és zömmel keresleti piacról vásárol. A kínálati 
piacon az eladónak sanyarú a sorsa, a keresleti piacon pedig a vevőé az. Ezen 
is mielőbb változtatni kellene. Amikor azt mondják nekünk, hogy a mező- 
gazdaság drágán termel, akkor bele kell értenünk azt is, hogy ebben a 
nekünk termelő ipar is ludas, hiszen mezőgazdasági termékeink bekerülési 
költségeinek 60 százalékát az ipari eredetű anyagok teszik ki. 

Jó néhány olyan kérdésről volt eddig szó, amely túlmutat egy-egy szövetkezet 
keretein. Megkérem, válaszoljon arra, hogy az eddigiekben kifejtett elképze- 
lésekből szövetkezetükben mit valósítottak meg? 


Elsőnek említem, hogy 1987-ben a tagok hétmillió forint kölcsönnel járultak 
hozzá egy takarmánykeverő üzem létrehozásához, mely után tizenegy százalékos 
kamatot fizetünk. 1980-ban kezdtük meg a sertéstenyésztés integrálását Har- 
tán és a szomszédos községekben. Akkor nyolcezer hízott sertést értékesítet- 
tünk évente, most 32—533 ezer első osztályú hízott sertést adunk el a Kapos- 
vári Húskombinátnak melyből az USA-ban értékesítésre kerülő dobozolt son- 
kát készít. 

Eltérően a többi szövetkezettől, nálunk a nagyüzemben a tenyészanyag 
előállítása és a hizlalás történik. Az előbbivel biztosítjuk a háztáji gazdaságok 
számára a nagy tenyészértékű kocákat. Miért tesszük ezt így? Azért, mert a 
legtöbb törődést, odaadást, szakértelmet a kocatartás, a fialás és a malac- 
nevelés követeli. Húszkilós súlyban — a gazdával történt alku alapján — 
vásároljuk fel a süldőket a gazda saját udvarán, Azonnal kifizetjük az árát, 
mint ahogyan ő is azonnal fizeti a tőlünk vásárolt tenyészkoca árát. Az integ- 
ráció egyik jellemzője, hogy annak minden aktusában döntési helyzetbe hoz- 
zuk partnereijket. Ők is választanak a tenyészkocák közül, és mi is csupán a 
legjobb süldőket vesszük meg. 

Említettem, keressük annak módját, hogy egy-egy munkafolyamaton belül 
a kisüzem és a nagyüzem közötti munkamegosztásban kidomborítsuk az elő- 
nyöket, továbbá azt is szeretnénk elérni, hogy az emberek munkaerejükön 
felül megtakaritott pénzüket is adják a termelésbe. Huszonkét tag részvételé- 
vel kilenc hektár meggy telepítésére szakcsoportot hoztunk létre. A termelő- 
szövetkezet adja a földet, a telepítés költségeit a szakcsoporttagok állják. 
A szövetkezet a termés tíz százalékát kapja. Megjegyzem, valamennyi részt- 
vevő tudja, melyik sor fa az övé, ismeri feladatait. Paprikatermeléssel is fog- 
lalkozik a termelőszövetkezet, ugyancsak családi művelés alapján. 


A Demokrata fórum kiskunmajsai határozatával kezdtük az interjút, zárjuk 
a beszélgetést meggyőződésének egyértelmű megfogalmazásával. 


Nem gondolok arra, hogy a földeket szétosszuk, ezt a szövetkezeti tagok sem 
akarják. Azt viszont komolyan mondom, fel kell kutatni azokat a munkaműve- 
leteket és -folyamatokat, amelyeket kisüzemben hatékonyabban lehet végezni, 
megnyerni az embereket az együttműködésre, felkínálni számukra a vállal- 
kozás és a kockázatvállalás lehetőségét, és természetesen annak hasznát is. 


Mihók Séóndor 


Hatalomvesztés vagy szerepváltozás ? 


GONDOLATOK AZ V. KERÜLETI PÁRT-VÉGREHAJTÓBIZOTTSÁG 
MUNKAHELYI POLITIZÁLÁSRÓL FOLYTATOTT VITÁJÁBÓL 


A végrehajtó bizottság ülését igen széles körű előkészítő munka előzte meg. 
A gazdaságpolitikai munkaközösség egy kérdőíves felmérést végzett a gaz- 
dálkodó egységeknél működő pártszervezetek körében. Olyan kérdéseket 
tettek fel, amire az alapszervek vezetőségének a kérdőíves felméréstől füg- 
getlenül is választ kell adnia, ha , lelkiismeret-vizsgálatnak" veti alá saját 
tevékenységét. Csak sajnálni lehet, és ez is a munkahelyi politizálás terü- 
letén kialakult bizonytalanságot tükrözi, hogy a kiküldött kérdőívek jelen- 
tős hányada nem érkezett vissza, és végül mindössze a fele volt értékel- 
hető. 


A válaszok meglehetősen , zilált" képet mutatnak: azt jelzik, hogy a 
pártszervezetek tevékenységében még mindig sok a formális vonás, illetve 
gyakori a napi gazdálkodás részleteibe való beleszólás. Szembetűnő, hogy a 
pártszervezetek egyharmada például kizárólagos döntési jogkört tulajdonit 
magának a vezetők kiválasztásában, s figyelmük lényegében a vezetők be- 
számoltatására korlátozódik. A felmérésből arra lehet következtetni, hogy a 
vállalatot érintő legfontosabb gazdasági döntésekben a helyi testületek 
fenntartják maguknak az előzetes véleményezés jogát, miközben tizenhét 
százalékuk a stratégia kérdéseiben semmilyen szerepet nem tulajdonít a 
pártszervezeteknek. Szinte egyöntetűen úgy vélik, hogy a pártértekezlet 
óta a vállalatokon belül a pártszervezetek befolyása csökken, szerepválla- 
lásuk megítélésében azonban nagy a bizonytalanság. A válaszokból az is ki- 
tűnik, hogy a kialakult gyakorlaton akkor sem változtatnak szívesen, ha 
ez esetleg ellentmond az egyszemélyi felelősség növelésének és a gazdálko- 
dói racionalitásnak. Határozott elmozdulás érzékelhető viszont az éves gaz- 
dálkodási terv készítésében, mivel a korábbinál nagyobb teret és bizalmat 
nyújtanak a szakvezetésnek. Olyan válaszok is érkeztek a kérdőívekre, 
amely szerint egyesek a mostani helyzetben teljesen szükségtelennek tartják 
a pártszervezetek gazdaságpolitikai munkáját, a többség azonban a szerep- 
váltás kérdéseiben kívülről vár segítséget. A kérdőívekben megfogalmazódik 
az az óhaj, hogy a munkahelyi politizálásban — a tisztségviselőkkel, tit- 
kárral szemben — a tagság kapjon érdemibb szerepet. 


A gazdaságpolítikai munkabizottság — részben a kérdőíves felmérés alap- 
ján, nagyobbrészt saját körében folytatott vita összegezéseként — téziseket 


bocsátott a végrehajtó bizottság rendelkezésére. Ez a vitaanyag többek kö- 
zött megállapítja, hogy a múltban a munkahelyi pártszervezetekre kiosztott 
szerep a párt élcsapat jellegének olyan értelmezéséből fakadt, amely a párt- 
szervezetet — tagjainak elkötelezettsége, felkészültsége és összetétele alap- 
ján — a vállalati kollektíva fölé emelte, képesnek és illetékesnek minősítve 
arra, hogy a kollektíva nevében döntsön a legfontosabb kérdésekről. A 
szükséges feltételrendszer hiányában, esetleg a helyi érdekek ellenében is 
képviselje és biztosítsa a központi elképzelések megvalósulását. A gyakor- 
lati munka során ez a kettős szerepvállalás ellentmondásos helyzetbe hozta 
a pártszervezeteket, s ami még rosszabb: a gazdasági racionalitástól elté- 
rített, , politikai szempontok" alapján hozott vezetői döntéseket szült. A párt- 
szervezeteknek ez a szerepe soha sem volt jogilag szabályozott, ma sem az, 
s a kérdésben rejlő rendezetlenség a szükségesnél jobban felértékeli a sze- 
mélyi tényezők jelentőségét, mindenekelőtt a párttitkár és a vállalati igaz- 
gató kapcsolatát. A felelősségmegosztásnak ez a duális volta gyakran veze- 
tett rivalizáláshoz még akkor is, amikor ebben a kapcsolatban a gazdasági 
vezetés javára billentek az erőviszonyok. 

Az állásfoglalás szerint a munkahelyi politizálás fokozatos átalakulása 
lenne kívánatos, szem előtt tartva, hogy ez a terület szerves része annak az 
általános törekvésnek, amely a tömegek megnyerésére, a konszenzus megte- 
remtésére irányul, a vezető szerep politikai eszközökkel történő érvényesítése 
révén. A vállalati politikai munka akkor lehet eredményes, ha választ tud 
adni az adott helyen és adott időben felmerülő politikai kérdésekre, és maga 
mellé tudja állítani az embereket. Az eddigi gyakorlatból éppen ezért azt kell 
megtartani, illetve olyan új elemekkel kell gazdagítani, amely növeli a párt 
politikájának helyi tömegbefolyását. Elsősorban az érdekviszonyok feltárására 
kell helyezni a hangsúlyt, és a pártfórumokon is szerepet kell adni az eltérő 
érdekekből fakadó nézetek ütköztetésének. 

A munkastílus megváltoztatásával nem lehet várni addig, amíg maga- 
sabb szinten eldőlnek a munkahelyi pártszervezetek szerepével kapcsolatos 
viták. Az országos pártértekezlet állásfoglalásaira alapozva, annak szellemé- 
ben minden pártszervezetnek keresnie kell a szükséges megújulás rendező- 
elveit és gyakorlati módszereit. 

A végrehajtó bizottság tagjai és a meghívottak körében kibontakozó pa- 
rázs vita során tizennégyen kértek szót, egyesek több kérdésben is kifejtet- 
ték véleményüket. Mint manapság az ilyen vitákon általában, a problémák 
itt sem jutottak nyugvópontra. 


Lehet-e a munkahelyi pártszervezetnek valamiféle , gazdaságpolitikája" — 
tették fel a pártban, a pártsajtóban több éve felvetődő kérdést. Úgy véle- 
kedtek többen is, hogy gazdaságpolitikája — ami legmagasabb szinten össze- 
gezi a hatalommal és a társadalmi haladással összefüggő gazdasági kérdéseket 
— a pártnak van, és ezt a gazdasági fejlődés fő irányainak meghatározásá- 
ban, valamint a gazdasági célok elérését szolgáló szabályozók kialakításában 
kell kifejezésre juttatnia. A munkahelyi pártszervezetek nem akkor járnak 
el helyesen, ha mint eddig, a gazdaságirányítás rejtett csatornáiként, hatalmi 
pozícióból kérik számon a vállalati vezetéstől a politika által deklarált célok 
érvényesítését, alkalmasint szembehelyezkedve a gazdálkodási racionalitással. 
Erre ugyanis számos példát láthattunk még a közelmúltban is: elég, ha az 
ellátási felelősségre, a foglalkoztatási kérdésekre, a támogatáspolitikára, az 
árképzés ellentmondásaira, a fejlesztési források elosztására és számos más, 


32 


a vállalati gazdálkodás eredményességét befolyásoló, annak ellentmondó kül- 
ső beavatkozásra gondolunk, amihez eszközként használták a pártszervezetek 
befolyását, tegyük hozzá: gyakran a párttagok és az alapszervezetek megkér- 
dezése nélkül. 

. Ezek a kérdések a pártszervezetek számára nagyon is gyakorlatias konf- 
liktusokat okoznak, például azt: kiálljanak-e a politika által is támogatott 
pénzügyi szabályozók mellett (miközben a vállalati vezetés állandó vitában 
áll velük, és maguk is azt látják, hogy a gazdálkodás ellehetetlenül a szabá- 
lyozók merev alkalmazása következtében). Vagy mit tegyen annak a válla- 
latnak a pártszervezete, amelyik a műanyag fólia exportjában érdekelt, mi- 
közben itthon nincs szigetelőszalag, s a hiány pótlására az általunk exportált 
alapanyagból készült szalagot vásároljuk vissza drága pénzen. 

. A vita résztvevőinek többsége — mérlegelve az ilyen és ehhez hasonló 
jelenségeket is — úgy foglalt állást, hogy a legfőbb népgazdasági érdek az, 
hogy a vállalatok hatékonyan működjeriek, és ha piaci teljesítményeket vá- 
runk a vállalatoktól, akkor nem hozhatjuk a vállalatokat a piaci függőségtől 
eltérő, , politikai üzenetek" által közvetített egyéb függőségbe. A vállalatok- 
nál tevékenykedő pártszervezetek feladata tehát nem más, mint a vállalati 
érdek . definiálásában, a konszenzus megteremtésében való részvétel és olyan 
légkör kialakítása, amely elősegíti a vállalat versenyképességének megőrzését 
és fejlődését. Annál is inkább, mivel a makroszintű döntésekben megfogal- 
mazott általános gazdaságpoliítikai célok helyileg nem értelmezhetők, legfel- 
jebb szóvirágokkal helyettesíthetők. 

Igen ám — hangoztatták mások —, de mi legyen addig is, amíg kialakul- 
nak és hatékonyan működnek az önszabályozó piaci viszonyok? Arról nem 
is beszélve, hogy sem a szabályozók, sem a piac nem egyféle alkalmazkodási 
utat jelöl ki a vállalatok számára. Még a legnehezebb feltételek között is adód- 
hatnak döntési alternatívák, amelyeket nemcsak a gazdasági ésszerűség, ha- 
nem a politikai hatás szempontjából is mérlegelni lehet. Nem elhanyagolható, 
hogy melyik döntéshez nyerhető meg a vállalati kollektíva többségének egyet- 
értése 


Többen kétségbe vonták, hogy egy politikai szervezet betölthet-e bár- 
milyen piacpótló vagy kiigazító szerepet. Mellesleg a legdurvább beavatko- 
zási kísérletek többnyire a piaci működészavarok kiküszöbölésére hivatkozva 
történtek, miközben a legfőbb népgazdasági cél: a hatékony vállalati gazdál- 
kodás szorult háttérbe. Egyetértésre jutottak viszont a vitázók abban, hogy 
a népgazdasági célokkal ellentétes, diszfunkcionális vállalati működésről szóló 
jelzésekre igénybe lehet és kell is venni a politikai csatornákat. 


A gazdasági-politikai modernizáció egyik legszembeötlőbb jellemvonása: a 
szerepek tisztázása és elkülönítése. Ez a folyamat zajlik a legmagasabb szintű 
politikai és állami irányításban, és ennek kell végbemennie a vállalatok és 
intézmények belső életében is. 

A sajátos szerepzavar azzal is járt — vélték a vita résztvevői —, hogy 
a pártszervezetekre hárultak olyan teendők is, amelyek az állami irányítás 
szerepkörébe tartoznak. Ez is hozzájárult ahhoz, hogy a vállalatoknál tulaj- 
donképpen egy , kettős hatalom" alakult ki, ami nemcsak a vállalati vezetők 
esetében vezetett , kettős látáshoz", hanem megosztotta a vállalat gazdasági, 
műszaki irányító apparátusát is. Ez az állapot melegágya volt a hatalmi cso- 
portok, a klikkek kialakulásának, a valós vállalati érdekektől elidegenült ha- 
talmi vetélkedésnek. A szerepzavar a vállalati tanácsok megalakulásával sem 


szűnt meg, mivel a tulajdonosi szerep betöltésére éppen úgy alkalmatlanok, 
mint az állami bürokrácia vagy a monopolhelyzetben lévő politikai szervezet. 

Ahhoz, hogy a pártszervezetek (s tegyük hozzá: a szakszervezetek is) 

megtalálhassák a maguk valódi szerepét a munkahelyeken, minél előbb meg 
kellene formálnunk a társadalmi javak kezelésére és gyarapítására alkalmas 

ntulajdonost", amely nem azonos sem a vállalati kollektívával, sem az állami 
adminisztrációval, de semmiképpen sem a politikai vagy pártszerű képződ- 
ményekkel. Józanul szembe kell nézni annak lehetőségével is — jelezték a 
vita résztvevői —, hogy a jövőben a munkahelyeken is szerveződhetnek kü- 
lönféle alternatív csoportok. A gazdasági kiútkeresés — éppen úgy, mint a 
politikai pluralizmus kiszélesedése — már napjainkban Ís egészen új felada- 
tok elé állíthatja a vállalati pártszervezeteket. Ennek lényege úgy fogalmaz- 
ható meg, hogy egyre inkább és egyre szélesebb körben, Így a munkahelye- 
ken is politizáló párttá kell válni. I 

A munkáspárt mint szervezett erő, mindig a munkahelyeken volt a leg- 
erősebb. Még ha lennének is ilyen törekvések, a munkahelyeket nem lehet 
valamiféle steril, politikamentes tereppé tisztítani. Az ott lévő kommunis- 
táknak a jövőben is politizálni kell, s ha nem kívánnak is a termelés napi 
kérdéseibe beleszólni, a gazdálkodó egységekben végbemenő események, még 
a gazdasági döntések egyes elemei is óhatatlanul politikai színezetűek. 

. Sokszor leszögezett tény, de nem árt újfent rögzíteni: a vállalat ope- 
ratív irányítása, a vállalati stratégia kidolgozása az állami VÉLÉLES feladata. 
Egy politikai szervezet számára méltó feladat lehet olyan , politikai tér" meg- 
teremtése, amely ösztönzi egy jobb, a vállalat érdekeinek megfelelőbb straté- 
gia kimunkálását, amely bátorítólag hat a kimagasló képességek érvényesü- 
lésére, esetleg a megmerevedett vállalati vagy intézményi hierarchiával való 
ütközésre. Sokat tehet a pártszervezet annak érdekében is, hogy a gazdálko- 
dási nehézségek miatt kialakult letargiát, siralomházszerű hangulatot fel- 
váltsa egy kezdeményező, kitörési pontokat kutató, alkotó légkör. 

Mindent félre kell tenni a politikai eszköztárból, ami nem a teljesítményt 
ösztönzi. Meg kell értetni az emberekkel: ma elsősorban a minőségi és szel- 
lemi teljesítményeken múlik a vállalatok s egyúttal a népgazdaság sorsa. 
El kell érni, hogy a pártszervezetek ne a teljesítmények helyett, hanem an- 
nak érdekében politizáljanak — a munkapadok mellett éppúgy, mint a kü- 
lönböző munkahelyi fórumokon. 


Egyes munkahelyi pártszervezetekben tartanak attól, hogy a politikai munka 
súlypontja a lakóterületre csúszik át, s ez tovább csökkenti a munkahelyi po- 
litizálás jelentőségét. A változó politikai légkör, a kibontakozóban lévő tár- 
sadalmi pluralizmus valóban felértékeli az embert mint állampolgárt, mint 
választópolgárt. A kérdést azonban helytelen lenne úgy feltenni — figyel- 
meztettek a vita résztvevői —, hogy ezentúl , kint" vagy ,bent" folytassuk 
nagyobb súllyal a politikai munkát. Az állampolgár egyúttal dolgozó ember, 
életének jelentős részét a munkahelyén tölti, ott töltődik fel olyan politikai 
impulzusokkal is, amelyek állampolgári mivoltát befolyásolják. 

A lakóterület — hangsúlyozták — nem pusztán földrajzi kategória, 
hanem olyan viszonyok összessége, amely visszahat a munkateljesítményekre, 
Ha például egy területen munkanélküliség alakul ki, ha feszültségek vannak 
a közlekedésben, az ellátásban, az egészségügyben, a szolgáltatásban, a hiva- 
tali ügyintézésben, ha nehézségek támadnak a gyerekek beiskoláztatásában, 
mindez érinti az embert mint munkavállalót, ahogy a dolgozók lakáshely- 


34 


zetét sem tekintették soha a munkahelyeken pusztán lakóterületi illetékessé- 
gűnek. Egyfelől tehát tekintetbe kell venni a munkahelyi politikai munká- 
ban, hogy minden munkavállaló lakik valahol, és ez a , civil szféra" sokkal 
több figyelmet, erőteljesebb politikai ráhatást igényel a munkahelyi párt- 
szervezetek részéről is. Másfelől a területen ott vannak a vállalatok, az in- 
tézmények. Ha a lakóterületen nagyobb politikai hatást akarunk kifejteni, 
ezt nem lehet kizárólag a területi és körzeti pártszervezetektől remélni, még 
akkor sem, ha azokat úgymond , megerősítjük". A jövőben a munkahelyi 
politikai szervezetek tevékenységének sokkal erőteljesebben kell kisugáro- 
zódnia a lakóterületi politizálásra: az életkörülmények alakítására éppen úgy, 
mint a várhatóan felerősödő politikai csatározásokra. 


A munkahelyi politizálás szerepváltozását egyes párttagok, de még a tisztség- 
viselők tekintélyes része is hatalomvesztésként éli át. Nincs ezen mit csodál- 
kozni — hangzott el a vitában. A monopolhelyzetből eredő hatalomgyakorlás 
a társadalom minden területén és minden szintjén felbomlóban van, miköz- 
ben sok a bizonytalanság, hogy a hatalmi eszközöket és deklaratív formákat 
miként válthatná fel a meggyőzésen alapuló demokratikus társadalom- és 
gazdaságirányítás. A demokrácia azonban nem a hatalomról való lemondás, 
hanem a hatalom megszerzésének, a hatalomban való részvételnek és a ha- 
talom megtartásának törvényes játékszabályokon alapuló és a társadalom 
legszélesebb rétegeinek egyetértésére törekvő módja. A harc demokratikus 
keretek között is a hatalomért folyik, s aki ilyen módon hatalomhoz jut, 
annak kötelessége élni megszerzett hatalmával. Fenntartva azt, amit a párt 
mindig hangsúlyoztatott, de aminek nem mindig és nem mindenütt tudott 
érvényt szerezni: hogy a hatalom nem kiváltság, hanem szolgálat. 

Az új eszközök alkalmazása a hogyan kérdésének megválaszolása nem 
kis feladat. A vitázók egyöntetűen hangsúlyozták, hogy most dialógusra van 
szükség, s arra, hogy tanuljunk, okuljunk a tapasztalatokból. 

Az egyik vállalat pártbizottsági titkára ehhez azt fűzte hozzá: , Anélkül, 
hogy görcsösen szorongatnánk a vezető szerep formális elemelt, mi nem tart- 
juk méltatlannak a vállalati ügyek utólagos politikai minősítését. Ezt ugyanis 
senki más nem végzi el helyettünk. A pártszervezet tagjai a közösség élen- 
járói, hiszen évek hosszú során át mindig a legaktívabb, legértékesebb embe- 
reket vettük fel. Ez a minőségi adottság azt eredményezheti, hogy a vállalati 
vezetők önállóan és teljes felelősséggel hozott döntéseit, beleértve a kihagyott 
lehetőségek mérlegelését is, olyan mélységben tárjuk fel, ami garanciát je- 
lenthet a jövő alakítására is. Mi szívesen átadjuk más pártszervezeteknek a 
tapasztalatainkat, de még ma is jellemző, hogy az azonos szintű pártszerveze- 
tek nem egymás között, inkább felfelé keresnek kapcsolatokat." 


A testületi vitában számos egyéb kérdés is szóba került. Így például az új 
társulási formák következtében kialakuló új helyzet, a vegyes tulajdonfor- 
mákból adódó új feladatok, a szakszervezetek megújuló tevékenységével ösz- 
szefüggő tennivalók, a káderhatáskör változó vonásai, a fiatalok megnyerése, 
és sorolhatnánk a munkahelyi pártszervezetek előtt tornyosuló végiggondo- 
lásra és megoldásra váró problémák garmadáját. Mindez egyben arról is 
meggyőzhet, hogy a szerepük a jövőben sem csökken, sőt széleskörűbbé, sok- 
színűbbé és bonyolultabbá válik. 

Korócsondi Miklós 


ESZMECSERE 


A vállalati tanácsokról 
VITA-OSSZEFOGLALÓ 


A Pártélet 1988. áprilisi számában Szabó Klárának, a XI. kerületi pártbi- 
zottság titkárának tollából jelent meg vitaindító cikk a vállalati tanácsok 
munkájának gyakorlati tapasztalatairól. Ezek ellentmondásos voltát és a té- 
ma aktualitását a hónapokon át közölt vitacikkek sorozata bizonyította. 
Mostani számunkban összegezést közlünk a vitáról. Ezt nem tekintjük be- 
fojezésnek, az ólet ugyanis nem zárja le a vitát. Valószínűleg hosszú út 
vezet a szocialista tulajdon hatékonyabb működtetésének kialakításáig. A 
mi vitánk csak az egyik útjelző lehet az előrehaladásban. 


Már a vállalati tanácsok megszületésének körülményeit méltató vélemények- 
ben is sajátos ellentmondás jutott kifejezésre. Egy pozitív megközelítés: az 
adminisztratív irányításról való áttérés, a leszakadás az állami igazgatás köl- 
dökzsinórjáról nem okozott semmi megrázkódtatást a gazdálkodásban. Ezzel 
szemben egy negatív felfogás: miféle forma az, amely ennyire , zavartalan" 
átmenetet biztosít? Tekinthető-e valóban újnak és érdemi változások hordo- 
zójának? i 

A nem történt semmi baj, és a baj, hogy semmi nem történt kettős lá- 
tásmódja kísérte végig a vita egész menetét a Pártélet hasábjain, s kíséri 
azon kívül is. Olyan szélsőséges nézetek csapnak össze, amelyek egyik oldalon 
az állami tulajdonlás és irányítás kizárólagos formájának tekintik a vállalati 
tanácsokat, a másik oldalon viszont azonnali felszámolásukat és más formák- 
kal való helyettesítésüket követelik. A Pártéletben folyó vita — amelynek 
során vállalati tanácstagok, gazdasági és politikai vezetők, a volt főhatóság 
képviselői fejtették ki véleményüket — szerencsésen elkerülte e szélsősége- 
ket. Igaz, a vitázók nem a tulajdonlás elvi kérdéseit, hanem az eddigi mű- 
ködés gyakorlatias tapasztalatait boncolgatták. De ennek során is megfogal- 
mazódtak ellentétes, elvi tisztázást is sürgető nézetek, A vita körvonalai az 
alábbi csoportosításban rajzolhatók fel. 


A vállalati önállóság 
A vitaindító cikk gazdaságtörténeti jelentőségűnek minősíti, hogy a vállalati 
tanácsok létrejöttével a vállalati tulajdon feletti rendelkezési jog kikerült a 


hivatali bürokrácia hatásköréből, és ezzel lehetőség nyílt egy valóban önálló 
vállalati gazdálkodás megvalósítására. Ezt mint lehetőséget a vitázók többsége 


elismerte. Egyúttal hangsúlyozta, hogy az átállás a gazdaságirányításnak egy 
nkézi vezérlésű" szakaszában történt, amikor a szabályozás , szűk folyosói" 
igen kis mozgásteret biztosítottak a gazdálkodóknak, hogy élhessenek a ka- 
pott lehetőségekkel és valóságos stratégiai irányváltást hajtsanak végre. Ha 
tehát sem a gazdálkodásban, sem a jövedelemtermelő képesség változásában 
nem érzékelhető érdemieges változás, ez nem írható feltétlenül a vállalati 
tanácsok tehetetlenségének rovására, sokkal inkább tulajdonítható a nagy- 
mérvű költségvetési elvonásoknak, a beruházási javak szűkös voltának. Amíg 
az általános gazdaságirányítás maga is kényszerpályákon mozog, a vállalati 
önállóság mindenféle formája megkérdőjeleződik. Ebben a helyzetben a vál- 
lalati tanácsok működését sem lehet minősíteni. 

Többen is úgy vélekedtek, hogy noha a likülső függőség megszűnt, a 
megszorító pénzpolitika, valamint az egyéb gazdasági kötöttségek változat- 
lanul az autokrata irányításnak, a hierarchikus hatalmi viszonyok fennmara- 
dásának kedveznek a vállalatokon belül. Ebben a helyzetben a belső érde- 
keltségi rendszerek átalakítása, a kisebb egységek önállósága nagyon nehe- 
zen bontakozhat ki, márpedig a vállalati tanácsok eredményes működésének 
éppen ez lenne a külső körülményeknél is fontosabb belső feltétele. Szeren-. 
csésebb lett volna a gazdaság felfelé ívelő szakaszában megalakítani a válla- 
lati tanácsokat. Más kérdés, hogy van-e időnk ezt a fellendülést kivárni, vagy 
itt és most lenne szükségünk a társadalmi vagyon hatékonyabb működteté- 
sében, esetleges átcsoportosításában és gyarapításában érdekelt tulajdonosra. 
A tényleges vállalati önállóság ugyanis nemcsak az igazgatási bürokráciától 
való függetlenség eredménye. Talán ennél is fontosabb, hogy világosan kü- 
lönváljanak egymástól a tulajdonosi és a menedzseri funkciók, ezeket ugyanis 
a vállalati tanácsok mostani rendszere összemosta. Az elkülönült tulajdonos- 
nak viszont elemi érdeke fűződik a nagyobb gazdálkodási önállósághoz, hogy 
biztosítsa a vállalatok számára a termelési tényezők, a piaci kapcsolatok, az 
üzletmenet szabad kombinációit. Hozzá kell ugyan tennünk, hogy ettől ön- 
magában szintén nem lehet javulást remélni, amíg a gazdálkodás általános 
feltételei nem nyújtanak a mostaninál nagyobb mozgásteret számukra. 


Érdekeltség és felelősség 


Ebben a kérdéskörben fogalmazódott meg a legtöbb és legegyöntetűbb kri- 
tika a vállalati tanácsok működésével szemben. . 

Meglehetősen egyöntetű volt a vitázók véleménye, hogy a tanácsoknak 
mindenképpen a vállalati érdeket kell kifejezésre juttatniuk, miközben a 
népgazdasági érdeket, annak változásait a gazdasági-pénzügyi szabályozók- 
nak kell érvényesíteniük. Megosztotta viszont a véleményeket az a kérdés, 
hogy a pillanatnyi munkavállalói érdekekkel szemben (amelyek a vállalati 
eredmény minél nagyobb hányadának felosztását, a bérek és juttatások növe- 
lését tekintik elsődlegesnek) képesek-e a vállalati tanácsok a vállalat hosz- 
szú távú érdekeit: a vagyongyarapítást, a versenyképesség megőrzését és fo- 
kozását, a vállalati tőke minél hatékonyabb működtetését, esetleges átcsopor- 
tosítását, vagyis a tulajdonosi érdekeket kifejezésre juttatni. Kevés példát 
tudtak felsorolni a valódi stratégiai döntésekre. 

Nem lehet csodálkozni azon, hogy a vállalatok mostani nehéz helyzetében 
nem a hosszú távú stratégia kérdései, hanem a rövid távú túlélési törekvések 
kaptak hangsúlyt. A vitázók többsége úgy tapasztalta, hogy a dolgozóknak a 
tulajdonhoz való viszonya a vállalati tanácsok működése révén sem változott. 
Miként korábban, a dolgozók ma is elsősorban munkavállalók, és a vállalati 

tanácsokon is a munkavállalói érdekek érvényesítését kérik számon. Ez 
azonban kettős szerepzavar: egyfelől a munkavállalói érdekek képviseletére a 
szakszervezet hivatott, másfelől a vállalati tanácsoknak nincs is erre jogo- 
sítványuk. 

A vállalati tanácsok jogosítványa a tulajdonosi jogkörből fakadó straté- 
giai és személyi döntésekre helyezte a hangsúlyt, ám eközben — ezt a mű- 
ködési szabályzat is ilyen ellentmondásosan fogalmazta meg — a tanács tag- 
jai nem , tulajdonosok", hanem , képviselők"; ideális esetben a vállalati kol- 
lektívának mint tulajdonosnak a képviselői. De mint láttuk: ez a kollektív 
tulajdonosi tudat ma nagyon távol áll a munkavállalói gondolkodástól. Egye- 
sek szerint a munkavállalói részjegyek, részvények elterjedése ezen módosít- 
hat valamit, de ezzel kapcsolatban még csak kezdeti tapasztalatokkal rendel- 
kezünk és távol vagyunk a szélesebb körű elterjedésüktől. A vállalathoz való 
kötődést, a tulajdonosi érzet erősödését nem elsősorban a vállalati tanácsok 
léte vagy nem léte, nem a képviselők útján történő beleszólás lehetősége lát- 
szik igazolni, sokkal inkább azoknak a vállalatoknak a példái, ahol törődnek 
az emberekkel, és olyan mikroklímát alakítanak ki, hogy kibontakozhassanak 
alkotó energiáik. 

Vitázóink különös nyomatékkal hangsúlyozták, hogy a kollektív érde- 
keltség bizonytalanságainál is tisztázatlanabb a kollektív döntés felelősségi 
következményrendszere. A testület nem vonható felelősségre a hibás dönté- 
sekért, legfeljebb csak erkölcsi felelősség érvényesülhet. Az anyagi és jogi 
felelősség valójában az igazgatót terheli, vagy ami a vállalatra nézve súlyo- 
sabb következményekíel jár: továbbra is mentesíti. Ennek következtében 
egyesek azt is kétségbe vonják, helyes-e a vállalati tanácsokat döntési hely- 
zetbe hozni, s ehelyett nem kellene-e a vezetői felelősség teljes körű érvé- 
nyesítésével a vállalati tanácsok működését a tanácsadói, egyeztetői és ellen- 
őrzési funkciók gyakorlására korlátozni. Volt, aki a kétszintű vállalati tanács 
mellett foglalt állást, elkülönítve az egyeztető-ellenőrző funkciókat a döntési 
funkcióktól. 


Demokrácia, beleszólás 


A vita egyes résztvevői szerint a dolgozók többsége ma is , kívülálló a vál- 
lalaton belül", s ezen a vállalati tanácsok léte alig-alig változtatott. Mások 
éppen a demokrácia érvényesülésében látják a tanácsok legfőbb igazolását. 
Ez az ellentmondás nem a véleményalkotók sokféle nézőpontját, hanem a 
valóság sokféleségét tükrözi: valószínűleg igen eltérő módon érvényesülnek 
a demokratikus elemek a különböző helyeken működő vállalati tanácsok te- 
vékenységében. 

Hogyan is várhatnánk a demokrácia érvényesülését ott, ahol a tanácsta- 
gok kezébe adott dokumentumokat , titkos" anyagoknak minősítik, ahol a ta- 
nácstagok többsége a vezetői hierarchia tagjaiból áll, ahol az igazgató — be- 
folyásával, politikai súlyával — igyekszik elfojtani a tanácstagok kritikai 
kezdeményezését, ahol a működési szabályzat a hierarchia érdekeit fejezi ki, 
ahol a vállalati tanács elnöke az igazgató helyettese stb. Másfelől azonban 
a beleszólási és döntési lehetőség — csak lehetőség! Ettől az emberek még 
nem változnak meg. Sok helyütt nem is igénylik, hogy valódi tartalommal 
töltsék ki a demokratikus kereteket. A demokrácia lényegében kimerül a 
tanácstagok megválasztásában. Nem követelik a szélesebb körű információt, 
a , vitakultúra" pedig legtöbbször nem jelent többet a bevált sablonok is- 
mételgetésénéli. 


Ezt a helyzetet erősíti az a sajátos , keresztöltés", ami a választott igaz- 
gatókat és a tanács tagjait köti egymáshoz: az egyik oldalon a munkáltatói 
jogokat — mint testület — a vállalati tanács gyakorolja az igazgató felett, a 
másik oldalon viszont az igazgató — mint munkáltató — a vállalati tanács 
egyes tagjai felett. A laikusérzeten és az ebből fakadó bátortalanságon túl 
egyfajta érdek-összefonódás ís kialakulhat a tanács és az igazgató között, 
amit tükröznek az igazgató bérének megállapításánál helyenként tapasztal- 
ható visszásságok: a magasan megállapított összeget az igazgató a tanács- 
tagok bérnövelésével honorálja. Az ilyen jelenségek — amint azt vitázóink 
több példával ís illusztrálták — elkedvetlenítik, érdektelenné teszik a dolgo- 
zókat, különösen, ha a tanácstagok visszahívásának rendszere sincs kellőkép- 
pen tisztázva. 


Más helyütt viszont a vállalati tanácsok a demokrácia és a beleszólás 
erőteljes fórumaivá váltak: széles körű nyilvánosságot biztosítanak a taná- 
csok működésének, a döntéseket nagy viták kísérik — de többnyire ott, ahol 
a vállalati párt- és társadalmi szervek is ilyenné formálják a vállalat köz- 
életét, ahol törődnek az emberek informálásával, a vélemények visszacsato- 
lásávai, és minden eszközzel igyekeznek a vállalati tanácsokat integrálni a 
vállalatok működési rendjébe, s ahol a vezetők és a vállalati tanács tagjai 
egyaránt vállalják az ebből fakadó többletmunkát. 

Helyük a vállalati közéletben 

Kezdetben sok helyütt úgy fogták fel a vállalati tanácsok szerepét, mint a 
meglévő demokratikus fórumok mellett egy újabbat. A bizonytalanságokat 
tetézte a feladatok elhatárolódásának hiánya is. Ugyanazt a vállalati tanács 
számára készült előterjesztést tárgyalta például a pártbizottság, a KISZ és 
a szakszervezet. Ez nyilvánvalóan fölösleges párhuzamosságokhoz vezetett. 
A vitában részt vevők kitértek azonban arra is, hogy sok helyütt a párt be- 
folyásának csökkenéseként fogták fel az új vállalati szervet, 8 nehezményez- 
ték, hogy az érdemi döntések a vállalati tanács kezébe csúsztak át. Mi több, a 
pártszervek gazdaságban betöltött szerepének általános elbizonytalanodását is 
a tanácsok létével magyarázták. Mára azonban kialakult az az egyöntetű vé- 
lemény, hogy teljesen új alapokra kell helyezni a vállalati pártbizottságok 
és az egyes gyáregységekben működő pártszervezetek kapcsolatát a vállalati 
tanácsokkal, 


A párhuzamosságok elkerülése érdekében a legtöbb helyen arra töreked- 
nek, hogy a pártszervezet a tervkészítés korai szakaszában alakítsa ki a maga 
stratégiai koncepcióját az érdekek felszínre hozásával és üÜütköztetésével, a 
valóságos alternatívák keresésével és megvitatásával. A vállalati tanács dön- 
téseit viszont ne a , testület irányít testületet" alapon próbálják befolyásolni, 
hanem a testület kommunista tagjainak afféle ,kommunista frakciója" révén. 
Ehhez azonban kimunkált politikai platformra lenne szükség. 


Különösen sok vitát kavart az igazgató személyének megválasztása. Ez a 
vállalati tanács hatáskörébe utalt jogosítvány ugyanis ütközött a párt ká. 
derhatáskörével, és a legtöbb helyen felkészületlenül érte a pártszervezeteket. 
Kezdetben sok volt a bizonytalanság és tanácstalanság. Ez helyenkénti be- 
avatkozási kísérletekben éppen úgy megnyilvánult, mint a tehetetlenségben, 
a befolyás teljes feladásában. Előfordult az is, hogy az igazgatói pozícióra 
pályázók egy részét , ellenjelöltnek" tekintették, és vereségként könyvelték el, 
ha nem a pártszervezet által támogatott jelöltet választották meg. Ilyesmi 


leggyakrabban a ,kívülről" pályázó jelöltekkel történt, mivel azok, akiket 
ismert a kollektíva, eleve több eséllyel szerepelhettek a választáson. 

Ma már kifinomultabb módszerekkel élnek a pártszervezetek, amit alá- 
támaszt az a belátás is, hogy a vezetői poszt betöltésére több jelölt ís alkal- 
mas lehet politikailag. Ennél is fontosabb az a felismerés, hogy a káderha- 
táskör gyakorlása nem merülhet ki jelöltek állításában és támogatásában. A 
vezetői posztra alkalmas tehetségek kiválasztását sokkai szélesebb körben és 
sokkal korábban kell elkezdeni, lehetőséget VEDEHHEYE a fiatalabb generációk- 
nak is alkalmasságuk bizonyítására. 


Hogyan tovább? 


A vállalati tanácsok — a vitában részt vevők egyértelmű véleménye szerint 
— ellentmondásoktól terhes nehéz időszakban, felülről hozott és türelmetle- 
nül sürgetett döntések alapján születtek. Legfőbb céljukat, azt ugyanis, hogy 
gyökeres változásokat hozzanak a vállalati gazdálkodás teljesítményében, nem 
váltották valóra, amint a munkavállalók tulajdonosi tudatát, munkahelyi 
közérzetét sem befolyásolták érdemben. Sőt mi több, számos helyen a szer- 
ves fejlődés, a nagyobb fokú gazdasági alkalmazkodás gátjává váltak: tisz- 
tázatlan a szerepük a társasági törvény nyújtotta szervezeti korszerűsödés- 
ben, a béralku folyamataiba történő bekapcsolódásban. Egyérteiműen látszik, 
hogy létükkel nem segítik elő a szerkezeti átrendeződéshez nélkülözhetetlen 
tőkemozgás és munkaerő-áramlás megindulását. Ami egy ilyen fiatal szerve- 
zetnél egyértelműen jelzi a tudományos igényesség, a kellő előrelátás hiányát. 

Tény, hogy a vállalati tanácsok megalakulásáról hozott 1984-es határo- 
zatot követően a gazdaságpoliítikai bizottság immár negyedszer tekinti át az 
1986 óta működő tanácsok tapasztalatait. A társulási törvény gyakorlati meg- 
valósulásához ugyanis elengedhetetlen egy kiegészítő átalakulási törvény — 
ezen már dolgoznak —, amely érinti (legalábbis a társaságokká alakuló vál- 
lalatok esetében) a vállalati tanácsok létét is. 

A társasággá történő átalakulás során feltételezhetően nagy esély adó- 
dik arra, hogy részben a külső kényszerítő körülmények hatására, de nem 
kis mértékben a vállalati önérdek és belátás alapján a nagyvállalatok is sa- 
ját erejükből jussanak el a korszerűbb szervezeti struktúra kialakításához. 
Vagyis aminek eddig makacsul ellenálltak, azt most a kormányzati reform- 
politikával szövetkezve maguk próbálják megvalósítani. Az átalakulásnak 
sokféle útja-módja lehet, s egyiknek sem kell útját állni. Valószínűleg éppen 
ez felel meg a valóságos körülmények sokféleségének. 

Ugyanez vonatkozik a vállalati tanácsokra is. Bár kimondhatják saját 
megszűnésüket is, a társaságokká történő átalakulásnak nem feltétlenül kell 
együtt járnia a felszámolásukkal. Ám mindenképpen együtt kell járnia saját 
tevékenységük és szerepük alapos felülvizsgálatával és rugalmas átalakítá- 
sával. Erre persze eddig is lett volna lehetőségük. Feltehető, hogy a válla- 
lati törvény várható módosítása az eddigieknél is tágabb kereteket nyújt a 
működési szabályzat, valamint a tevékenységi és felelősségi kör módosítására. 

A részvények kibocsátása, a külső tőke megjelenése előreláthatólag nem 
hagyja érintetlenül a tanácsok tulajdonosi jogosítványait. Felerősödhetnek 
viszont (erre a modern gazdaságokban számos példa van) a korporatív ér- 
dekegyeztető és ellenőrző funkciók, elősegítve ezzel, hogy a tulajdon ne ide- 
genedhessék el a termelő emberektől, a munkavállalók különböző  cso- 
portjaitól. 

Ma még nagyon nehéz bármilyen becslést is megkockáztatni arra vonat- 


kozóan, hogy a vállalatok milyen köre kíván majd élni az új társasági for- 
mává való átalakulás lehetőségével. Talán tíz-húsz százalék, vagy valamivel 
több? Mindenképpen indokolt, hogy feltegyük a kérdést: és mi lesz a töb- 
biekkel? Ott hogyan alakuljon a vállalati tanácsok sorsa? 

Valószínűleg elkerülhetetlen, hogy a reformfolyamat részeként a terme- 
lők mögött, azoktól elkülönülten megjelenjék a társadalmi javak hasznosulá- 
sában és a leghatékonyabb területekre való átcsoportosításban érdekelt , tu- 
lajdonos", Lehetnek ezek pénzintézetek, takarékpénztárak, biztosítási alapok, 
tanácsi önkormányzatok vagy a társadalmi tulajdon kezelésével megbízott 
holdingok, vagyonpénztárak stb. Jelenleg még az sem eléggé világos, hogyan 
teremthető meg az érdekeltségük, s egyúttal a tőkés tulajdonostól megkülön- 
böztethető szocialista vonásaik. A vállalati tanácsok tulajdonosi jogosítvá- 
nyai, amelyekkel — mint a vitánk is érzékeltette — maguk sem igen tudnak 
mit kezdeni, nem lehetnek akadályai az új formákkal való kísérletezésnek, de 
biztosítaniuk kell a dolgozók beleszólását, az érdekek egyeztetésének jogát és 
lehetőségét. 

Vitázóink óvnának mindenkit egy újabb goromba, adminisztratív be- 
avatkozástól. Úgy ítélik meg, hogy — minden kifogásolható vonásuk ellené- 
re — a vállalati vagyon még mindig jobb kezekbe került a vállalati taná- 
csoknál, mint ahogy az állami-adminisztratív irányítás idejében volt. Az új. 
korszerűbb vagyonkezelői szervezetek kialakítását, amelyek felválthatnák a 
vállalati tanácsokat, semmiképpen sem felülről hozott, elkapkodott intézke- 
désekkel kellene kialakítani, hanem — megteremtve az átalakulás feltételeit 
— egy hosszabb távú, szerves fejlődés útjára kellene terelni, helyet adva a 
kísérletezésnek, hogy az új formák gyakorlati eredményeikkel bizonyítsák jo- 
gosultságukat. Nem zárható ki, hogy ebben a versenyben egyes vállalkozási 
típusoknál, különösen a kisebb szervezeteknél a vállalati tanácsok hosszabb 
távon is eredményesnek bizonyulhatnak. 


A Magyar Szrcialist; Munkáspárt országos értekezlete 


Írásban leadott hozzászólások 


1—II. kötet A Magyar Szocialista Munkáspárt 1988. március 20—22-én tartot- 
ta országos értekezletét. A párt e fontos tanácskozáósának — a há- 
rom nap alatt elhangzott felszólalósokat ís tartalmazó — jegyző- 
könyve megjelent. 

E két részben megjelenő kötet azon hozzászólások, vélemé- 
nyek, az állásfoglalás-tervezethez fűzött módosító javaslatok szer- 
kesztett szövegét tartalmazza, melyeket a küldöttek és a meghí- 
vottak írásban nyújtottak be az országos értekezlethez. 


KOSSUTH KONYVKIADÓ 

Szimeonov Todor 


A KERESKEDELMI MINISZTÉRIUM 
FŐELÓADÓJA 


Választási rendszer és szervezeti felépítés 


A párttagság egyöntetű véleménye, hogy a párt megújulása sürgető feladat. 
tett, sokrétű tennivalóval kell megbirkózni, ami a Központi Bizottság 
munkaprogramjában is jól tükröződik. Az eddig megtett út elmélyült elem- 
zése, a , hétköznapi"? politizálás, a mozgalmi jelleg feltámasztása, a platform- 
szabadság kialakítása, az új pártprogram kidolgozása mellett egyik döntő fel- 
adat érvényt szerezni a demokratikus contralizmus eredeti funkciójának új, 
valóban demokratikus választási mechanizmusok és szervezeti struktúrák 
segítségével, 
, Erre a pártértekezlet állásfoglalása is kitér, hangsúlyozva, hogy ,A párt 
a demokratikus centralizmus elve alapján épül fel és működik. A jelenlegi 
helyzetben a fő feladat a pártdemokrácia erősítése, minél teljesebb kibonta- 
koztatása . .. A pártdemokrácia fejlesztése indokolja a párton belüli választási 
rendszer módosítását..." Az állásfoglalásban rőviden felsorolt irányelveket 
most a munkaprogramnak megfelelően kidolgozott és pártvitára bocsátott vita- 
anyag fejti ki részletesebben. Ebben helyesen a fő szerepet olyan, egyébként 
távolról sem új és eredeti elemek játsszák, mint például a többes jelölés, a 
titkos szavazás, a korlátozott újraválaszthatóság, a delegálási elv stb. Bár 
mindezek és a vitaanyagban szereplő számos más javaslat is kétségtelenül 
helyes és előremutató, a tervezet egésze inkább hiányérzetet kelt. 

A legnagyobb hiányosságnak azt tartom, hogy az anyag nem tesz kísérletet 
az egész kérdéskör elmélyültebb elemzésére, nem alakít ki átfogóbb koncep- 
ciót, s így voltaképpen nem ís ad választ a májusi pártértekezleten nyitva 
hagyott kérdésekre. Természetesen nem valamiféle , külön"? elmélet meg- 
konstruálását hiányolom, hanem azt, hogy a konkrét gyakorlati javaslatokból 
is hiányzik a koncepcionális megalapozás. Ezért tartani lehet attól, hogy a ter- 
vezett módosítások pusztán módszertani kérdésekké devalválódnak és olyan 
szerény gyakorlati haszonnal járnak, hogy hosszabb távon semmiféle garan- 
ciát nem jelentenek a bürokratikus centralizmus feléledése ellen. 

Úgy vélem, behatóbban kellene tanulmányozni a munkásmozgalom, első- 
sorban a legális munkásmozgalom történetének szervezeti és választási tapasz- 
talatait, azokat a — talán sokak számára meglepően gazdag — szervezeti 
megoldásokat, amelyek a társadalmi-politikai harcokban és a munkáspárt belső 
demokratízálásáért folytatott küzdelmekben érlelődtek ki. Ilyen megoldásnak 
tűnik számomra a választmányi rendszer. (Bár nem vagyok szakértője a 
munkásmozgalom történetének, a szakavatott történész minden bizonnyal több 


és más hasznosítható tanulságot emelne ki a témával kapcsolatban, de talán 
elegendő magát a gondolatot felvetni, és alkalmazásának lehetőségeit a mai 
problémák szemszögéből vizsgálni.) 

Abból indulok ki, hogy a pártépítés jelenlegi szisztémája lényegi fogyaté- 
kosságot tartalmaz, magában hordja ugyanis a felsőbb szint alsóbbtól való 
elszakadásának, elkülönülésének, elidegenedésének lehetőségét. Jelenleg a fel- 
sőbb irányítási-vezetési szint a választási ciklus legelején kialakul, majd az őt 
közvetetten megválasztó alsóbb szintektől független, önálló életet kezd élni, sőt 
azoktól is függetlenedik, akik közvetlenül választották meg. A közvetlenül 
választó fórum — a kerületi, városi, megyei, országos értekezlet, illetve a 
kongresszus — a választási aktus után azonnal megszűnik, s ezért nem is 
alkalmas a két szint közötti folyamatos összeköttetésre. Szervezeti tekintetben 
a két szint gyakorlatilag találkozási pontok nélküli párhuzamos pályán mozog, 
aminek súlyos politikai konzekvenciái vannak. Ennek a teljességgel abszurd 
helyzetnek a következménye, hogy a munkásmozgalom, kiváltképp a bolsevik 
mozgalom egyik legmarkánsabb , újítása", a visszahívás intézménye meg sem 
valósítható. Nem alakulhat ki az alsóbb szintek igazi kontrollja a felsőbb szin- 
tek felett, gyorsan elsorvad a személyes jelenlétből, közvetlen kapcsolatból 
adódó minden kommunikációs lehetőség, elvékonyodik a tényleges hatalmat 
képviselő hierarchia. 

A választmányi rendszer ezeknek az anomáliáknak a kiküszöbölésére, el- 
kerülésére adhat egyfajta garanciát. A választmányi rendszer alapja, hogy 
minden pártalapszervezet állandó választmányt működtet, s ezzel együtt alkot 
egységes szervezetet. A választmány alakítja kí, bízza meg a pártszervezet 
számára legalkalmasabb, legésszerűbb összetételű és felépítésű vezetőséget, 
amely az operatív feladatokat ellátja. A választmány tehát az alapszervezet 
szerves része, amely elnevezésében is kifejezi, hogy nem utasítások adására, 
dirigálásra hivatott, hanem olyan célszerű intézmény, amely politikai állás- 
foglalássá képes formálni a tagság akaratát. 

Több pártszervezet választmánya — a szervezetek területi csoportosulása 
vagy más közös érdekeltség szerint — alkot egy magasabb szintű (pl. körzeti) 
pártszervezetet. A körzeti pártszervezet annyit jelent, hogy a körzethez tartozó 
pártalapszervezetek választmányai együttesen új, magasabb szintű pártszer- 
vezetbe tömörülnek, s a maguk számára újra csak választmányt alakítanak. 
Az alulról felfelé irányuló lépcsőzetes választási folyamatban megalakulnak a 
kerületi, városi és megyei pártszervezetek, majd az országos pártszervezet, 
amely azonos az állandó státusú kongresszussal, az ott megválasztott országos 
választmánnyal és pártvezetőséggel. Bármely szintű pártszervezetben a hozzá 
tartozó alsóbb szintű pártszervezetek vannak jelen, alkotnak szervezetileg is 
egységet. Valamennyi választmányi tag pártszervezethez (alapszervezethez vagy 
választmányhoz) tartozik, és abban a választmányban végez érdemi párt- 
képviseleti munkát, amelyik számára mint választmányi tag számára a leg- 
magasabb szintű. 

Arra a kérdésre, hogy milyen létszámú legyen egy-egy szervezet, választ- 
mány, illetve vezetőség, nem állítható fel általános norma. Az: ésszerűség 
alapján megfogalmazhatók azonban bizonyos irányelvek. Nem célszerű például 
fenntartani a mai erős alapszervezeti tagoltságot, mert ez kedvezőtlenül be- 
folyásolja a tagság politizálási készségét. Emellett szól az is, hogy a kis lét- 
számú pártszervezetek egyik döntő indoka nem igazolódott: nem vált be az 
egyéni pártmegbízatások rendszere. Élgondolkodtató, hogy a mai 10—20 fős 
pártszervezetek jellege az illegalitás időszakának pártsejtjeihez áll közelebb, a 
legális munkásmozgalomban korábban tipikusabbak voltak az 50—150 fős 

pártszervezetek. Persze az sem kívánatos, hogy túlságosan népes legyen 
egy-egy pártszervezet, mert ez korlátozza a hatékonyságát. A választmányi 
struktúrában a szervezet létszáma természetesen erősen függ a szintjétől is — 
minél magasabb szintű, annál inkább elfogadható a nagyobb létszám. Azért ís 
célszerű ez, hogy a választmány a szervezet minél nagyobb hányadát kép- 
viselje. A tagsághoz viszonyított arány a magasabb szinteken nagyobb lét- 
számú választmány esetén is szükségszerűen egyre kisebb. A tagságot repre- 
zentáló, jól működő választmányok háttérbe szorítanák a mennyiségi elveket 
a vezetőségek kiválasztásánál. Ilyen feltételek között másodrangú, hogy a veze- 
tőség a tagságnak milyen rétegeit reprezentálja, annál lényegesebb a vezetői 
munka célszerűsége és hatékonysága. 

Milyen előnyei lennének a választmányi szisztémának? 

A legfontosabb, hogy az alkalmilag összehívott pártértekezletekkel, kong- 
resszusokkal szemben állandóan létező, valóságos szervezet működne. Különö- 
sen lényeges az ilyen módon érvényesülő integráló hatás, vagyis, az, hogy a 
különböző szintek nem különülnének el, a felsőbb szintek nem távolodhat- 
nának, szakadhatnának el az alsóbbaktól, hiszen azok legelevenebb, legaktí- 
vabb részéből állnának össze. Az is nagyon fontos, hogy a párt vezető elitje 
nem nyerhetne előnyt a szélesebb aktívával, a választmánnyal szemben az- 
által, hogy — ami ma sajnos eléggé általános — gyakorlatilag magának sajá- 
títja ki az országos szervekkel való kapcsolattartást, hogy mindig ő van , szem 
előtt". A szélesebb képviseletet biztosító választmányok jelenléte erősebb 
kontrollt is jelentene a pártközvélemény közvetítésének hitelessége felett. Ha 
a párttagok felszólalásai, véleménye, kritikája eleve , fésülten" vagy cenzúrá- 
zottan kerül a vezető testületek elé, arra sincs nagy remény, hogy a közvéle- 
mény hitelesen tájékozódhat a testület vitáiról, döntéseiről. Fontos előny, 
hogy a szóban forgó szisztéma radikálisan kiterjeszti a visszahívhatóság leh 
tőségét. Ebben az esetben ugyanis valamennyi tisztségviselő — beleszámítva 
a párt főtitkárát is — mint választmányi tag akármelyik szervezeti szintről 
közvetlenül visszahívható, hiszen bármely tisztségviselő megválasztásának fel- 
tétele, hogy az alap- és felsőbb szintű pártszervezetek mindenütt bizalmat 
szavazzanak neki. Ha ez a bizalom valamely választmányi tag iránt meg- 
szűnik, az illető más választmányi taggal váltható fel. Ebben az esetben tehát 
inkább az a probléma adódik, hogy a vezetők leváltását, cseréjét ésszerű kor- 
látok közé kell szorítani, hogy a fluktuáció ne veszélyeztesse a vezetés sta- 
bilitását. 

A választmányok jelentős módosulást eredményeznének a párt egész fel- 
építésében, a különböző szintű testületek, apparátusok számarányaiban, funk- 
ciójában, munkastílusában. Ezek a változások azonban távolról sem lennének 
olyan mérvűek és jellegűek, hogy eleve irreálisnak érezhetnénk megvaló- 
síthatóságukat. Ezt az is alátámasztja, hogy a párt választási rendszerének re- 
formjáról szóló vitaanyag több eleme közelít a választmányi modellhez. Külö- 
nösen figyelemre méltó ebből a szempontból az a javaslat, hogy a pártértekez- 
let, illetve a kongresszus tagjainak megbízatása ne egy alkalomra szóljon, 
hanem egy egész választási ciklusra. Bizonyos mértékben ugyancsak ebbe az 
irányba mutat a testületi tagoknak az utóbbi időben terjedőben levő delegálási 
rendszere: ezzel a joggal a pártszervezetek egy részét ruházták fel. 

A választmányi rendszer természetesen nem modellezheti a párt tevé- 
kenységének és struktúrájának egészét, csupán annak gerincét. Ebben a rend- 
szerben is helye lehet, sőt egyre inkább helye kell hogy legyen a demokratikus 
pártműködést biztosító funkcionális szervezeteknek, mint például a független 
ellenőrzési szervezetnek, a tanácsadó testületeknek vagy az újabban egyre több 

helyen javasolt pártbíróságnak. De önmagában a választmányi koncepció ís 
több fontos kérdés alaposabb átgondolását, tisztázását kívánja. A pártpolitika, 
a politikai munka súlypontjának eltolódása a vezetőségtől a szervezetek felé 
óhatatlanul maga után vonja a pártvezetés, különösen a legfelsőbb vezetés 
struktúrájának és formáinak lényeges átalakítását. A választmányi rendszer 
belső logikájából egyenesen következik, hogy az országos szervezetnek, azaz a 
kongresszusnak is legalább évente egyszer, kivételes esetben kétszer össze kel- 
lene ülnie, az ott megválasztott országos választmány (KB) és az országos ve- 
zetőség (PB) pedig rendszeresen, nagyjából a mostani gyakorisággal ülésezne. 
Mivel a kongresszusnak és a Központi Bizottságnak a mainál jóval nagyobb 
súlya lenne a politikai döntésekben, minden bizonnyal növekedne az igény az 
országos vezetőség koordinációs tevékenysége iránt. Feltehetően szükség lenne 
olyan központi testületre, amelyben nemcsak a párt választott vezetői, hanem 
az állami, társadalmi szervezetekben, országos intézményekben vezető tiszt- 
séget betöltő párttagok is részt vennének. Mivel valóban a munka koordinálása 
lenne a feladat, ennek a testületnek a tagjait nem terhelné a , kettős kötődés" 
dilemmája. 

Természetesen semmilyen modelltől, a választmányi rendszertől sem le- 
hetne várni, hogy csodaszerként oldja meg a politikai életet, a pártot terhelő 
mai problémákat. A párt demokratikus működésére — az emberek politikai 
érettségén, tapasztaltságán és elszántságán kívül — nincsenek örök és kijátsz- 
hatatlan garanciák. Nem mindegy azonban, hogy milyen szervezeti és működési 
feltételek között próbáljuk megvalósítani a demokratikus, közösségi politizálás 
céljait. A választmányi koncepció legnagyobb előnye éppen az, hogy nem egy 
elképzelt, hőn óhajtott és feltételezett aktivitást akar garanciá::xal körülbás- 
tyázni, hanem az alsóbb szinteken n:-cxiévő természetes aktivitást, politixai 
potenciált kívánja minél teljesebben átemelni a felsőbb szintekre, s ezáltal 
akarja újrateremteni a párt mozgalmi jellegét, demux: atixus karakterét. 


Országos szakmai tanácskozás 
Debrecen, 1988. április 15—16. 

, Szakmai Tanácskozás Az MSZMP Központi Bizottságának Agiítációs és Propogando 

Debrecenben. 

A KÖZPONTI BIZOTTSÁG TAGJA, 
A FELSŐSZÖLNÖOKI ÁLTALÁNOS ISKOLA IGAZGATÓJA 


Gondolatok az általános iskoláról 


Az általános iskola szerepe meghatározó volt, és annak is kell maradnia a 
szocialista magyar közoktatási rendszerben. Mindmáig ez az egyetlen nevelési- 
oktatási intézmény, ahol minden gyereknek nyolc évet kötelezően, illetve a 
tanköteles tizenhat éves koráig több évet el kell töltenie, és sok szempontból 
itt dől el a jövője is. Attól függően alakul életének további sorsa, hogy mit 
kap ezek alatt az évek alatt, mire válik képessé, miként fejlődik személyisége. 
Ugyanakkor minden országban, tehát hazánkban is az oktatásnak kulcsszere- 
pe van a világban elfoglalt helyzetét, a gazdasági-társadalmi kibontakozás si- 
kerét" meghatározó tényezők sorában. Tévlatilag tehát jelentős mértékben az 
iskolarendszer működésének eredményességén is múlik társadalmunk alkal- 
mazkodóképessége a mindexkori fejlődéshez, vagyis a nemzetközi versenyben 
"való helytállásunkhoz is. Az utóbbi években azonban egyre hangsúlyosabban 
fogalmazódik meg a társadaimi-szakmai elégedetlenség a magyar általános 
iskolák eredményességét, az álitrluk közvetített műveltségtartalmát illetően. 

A mai iskolai valóság, a nevelés-oktatás mai állapota szükségszerű követ- 
kezménye az anyagi-ellátási helyzetnek, de elválaszthatatlan attól a társadal- 
mi folyamattól is, amelyben a tudás gyakorlatilag leértékelődött. Tehát a tár- 
sadalom értékzavarai az iskolában is jelentkeznek, ami összefügg azzal, hogy 
a műveltség presztízse csökken, az értelmiség társadalmi helyzete leértékelő- 
dött. Ha pedig morális értékzavarok keletkeznek a társadalomban, a követ- 
kezmények az iskolákban is érzékelhetőek. Vagyis az általános iskolák műkö- 
désében több területen működési zavarok tapasztalhatók. Ezeket egyrészt is- 
kolán kívüli (a társadalom értékviszonyai, embereszménye, a család, az iskola 
környezete stb.), illetve iskolán belüli (tárgyi feltételek, a tanulás különböző 
adottságai, a pedagógusok stb.) tényezők, másrészt oktatáspolitikai (az irányí- 
tás jellege), valamint tartalmi tényezők (tantervek, tankönyvek) együttes ha- 
tása idézi elő. 


Az általános iskola problematikus helyzetének tehát mély okai vannak. Ezek 

egy része nem csupán hazai sajátosság, hanem globális, a hasonló fejlődési 
problémáktól küszködő országokban szintén meglévő ellentmondások, mint 
például az iskola mind általánosabb jellege és az iskolába járók egyre hetero- 
génebb összetétele között. megjelenő ellentmondás. Mit jelent ez a gyakorlat- 
ban? Azt, hogy ha a tanulók minél szélesebb körére terjed ki az általános 

képzés, s minél nagyobb tömeget ölel fel, akkor azzal egyidejűleg annál ve- 
gyesebbé, egységesen annál nehezebben kezelhetővé válik a gyerek, a peda- 
gógusok és a szülők tömege. Mi következik ebből? Elsősorban annak felisme- 
rése, hogy az egyöntetű sablonok, a sajátosságok iránti érzéketlenség, az uni- 
formizálásra való dogmatikus törekvés ideje a nevelésben is lejárt. Az iskolát 
nemcsak az oktatási rendszer, hanem a közvetlen lakóhelyi környezet is meg- 
határozza. 

A közvetlen környezettől való meghatározottság azt jelenti, hogy az isko- 
lának saját konkrét helyzetével (belső és külső környezetével) összhangban le- 
vő sajátos nevelési célrendszert és ehhez igazodó működést dolgozzon ki és 
valósítson meg. Olyan működést, amely épp azáltal felel meg az egységes ok- 
tatási rendszer céljainak, hogy a saját nevelési céljait és működését környeze- 
tének feltételeihez igazítja. A helyi társadalom igényeinek és érdekeinek kel- 
lene alakítania: az alapképzést meghaladó feladatok közül a továbbtanulás 
előkészítését; az idegen nyelvek, a zene, a számítógépes programok tanítását; 
a gyerekek egész napos felügyeletét, gondozását, a szabadidős tevékenysé- 
geket. 

A helyi társadalmon az iskola közvetlen környezete értendő, azaz első- 
sorban az adott iskola pedagógusai és az iskolába járó gyerekek szülei. Vagyis 
a fentebb említett kérdésekben nekik együtt kell dönteniük. Ez annál kézen- 
fekvőbb, mert az otthoni, a szülői és az iskolai hatások együtt, egymással köl- 
csönhatásban alakítják a tanulók mindenkori viszonyát iskolájukhoz. 

A szülők, a tanulók és az iskolák együttmunkálkodásában véleményem 
szerint a pedagógus a meghatározó, akinek személyisége, nevelési stílusa alap- 
vető a tanulók iskolai munkájában. Ő a társadalmi értékek legjelentősebb köz- 
vetítője. Nem mindegy, hogy ezt a szerepét milyen meggyőzően érvényesíti. 
A szülők leginkább a pedagógusokról alkotott véleményükkel formálják a 
gyerekeknek a tanuláshoz, az iskolához való viszonyát. Ha a szülők elítélően 
nyilatkoznak a nevelőről, ha a gyerek azt hallja otthon, hogy a pedagógus 
rosszul tanít, nem jól végzi a munkáját, akkor ő is hajlamos lesz szembehe- 
lyezkedni a pedagógussal. És előbb-utóbb nemcsak azzal a tantárggyal lesz 
ellentmondásos a viszonya, amelyet az illető pedagógus tanít, hanem szép las- 
san mindegyikkel, vagyis végül az egész iskolával. Ellenben ha a szülők és az 
iskola követelései, kívánalmai között nem nagy a szakadék, akkor ennek jó- 
tékony hatása érződik majd a tanulók viselkedésében. Meghatározó szerepük 
van a pedagógusoknak a tehetséges, de alacsony szellemi igényszintű család- 
ban élő gyerekek felkarolásában is. Ha a pedagógusok képesek új és új igé- 
nyeket ébreszteni tanulóikban, akkor már ezzel is jelentős segítséget nyújtot- 
tak a tehetségek kibontakozásához, bármilyen visszahúzó erő is a család. 


Változó világunkban zajlanak a viták a megújulásról az élet legkülönbözőbb 
területein. Hogyan is maradhatna ki ebből az oktatás? A gazdaság extenzív 
fejlesztésének tartalékai kimerültek, reformunk az intenzív fejlesztést tűzi 
zászlajára. Új fogalmakkal ismerkedünk (hatékonyság, gazdaságosság, nyere- 
ség, érdekeltség), az ember szerepe gyökeresen átértékelődik a termelésben. 
Műveltnek, ötletgazdagnak, vállalkozó szelleműnek kell lennünk. Ez megkí- 
vánja a közoktatás megreformálását is. 

Társadalmi viszonyaink továbbfejlesztése a kisebb-nagyobb társadalmi 
közösségek működésének jobbá tételén áll vagy bukik. A különböző társadal- 
mi együttesekben érvényesülő érdekfolyamatok felismerésében szerzi meg az 
egyén döntési lehetőségeit, vagyis a gondolkodás szabadságát. Minthogy ezek 

valós társadalmi terepek, személyes és felelősségteljes részvételt tesznek lehe- 
tővé. A lakóhelynek a maga intézményeivel, közöttük az általános iskolával, 
növekvő fontosságú színterévé kell válnia ennek a demokratizálódási folya- 
matnak. 
Maradjunk az általános iskolánál. Hogyan tehet eleget ennek az elvárás- 
nak? I 

Az iskola különböző, egymással ütköző érdekek egyeztetésén alapuló kö- 
zösség. A szülők, a pedagógusok és a diákok érdekei ütköznek itt össze. Mű- 
ködésében a jövőben szerintem az iskola csakis akkor válik. igazán demokra- 
tikussá, ha az érdekekben megegyezésre juthatnak, miközben nem nyomják el 
egyetlen érintett réteg sajátos érdekeit sem. Vagyis kölcsönösségre van szükség 
az együttműködésben, az igények és a tapasztalatok folyamatos gyakorlati ér- 
vényesítésében. Az iskolai demokrácia ilyenfajta kibontakoztatásának szeren- 
csére ma már egyre kevesebb a jogi, a tanügyigazgatási, az iskolaszervezeti 
akadálya. Az új oktatási törvény maga is feltételeket teremtett ehhez. Mégis 
a szubjektív feltételek hiánya jelenti a legfőbb gondot. A demokráciát ugyan- 
is tanulni kell. És nemcsak a nevelteknek, hanem a nevelőknek, a szülőknek is 
— sokszor a tanítványaikkal, gyermekeikkel együtt, nemegyszer tőlük. De- 
mokratizálódó társadalmunkban egyszerűen nem felelhet meg a nevelési fel- 
adatoknak olyan intézmélyrendszer, amelynek működésében nem honosodnak 
meg a társadalomban már kialakult elvek és intézményes formák, s amelynek 
mindennapi tevékenységét nem hatja át kellőképpen a demokratizmus gya- 
korlata. Ennek pedig lényeges további feltétele a pedagógusok társadalmi tá- 
jékozottságának, informáltságának javítása, a beidegződött magatartásformák 
átalakítása, általában az olyan légkör, amelyben sem a pedagógus, sem a ta- 
nuló nem érezheti veszélyeztetve magát, ha a társadalomban ís vitatott kér- 
désekben egyéni véleményt nyilvánít. 


Az általános iskola csak akkor lehet általános, ha élen jár a művelődési hát- 
rányok felszámolásában. Ehhez pedig arra van szüksége, hogy a pedagógus 
fogja meg a gyerek kezét — jelképesen és valóságosan is —, és hathatósan 
segítse őt képességeinek kifejlesztésében. Ennek megvalósításához azonban 
több olyan pedagógusra van szükség, aki a nevelői pályát hivatásának tekin- 
ti. Éppen ezért tartom nagyon indokoltnak és halaszthatatlannak, hogy a pe- 
dagógusképző intézmények felvételi követelményei során az alkalmasságot, a 
rátermettséget is vizsgálják, hiszen ez korábban már bevált gyakorlat volt. 

Az általános iskola fejlesztésében a legnagyobb szerepük a pedagógusok- 
nak van. Hiába lesznek jobb szakmai programok és kedvezőbb tárgyi feltéte- 
lek, ha nem lesz elegendő, jól felkészült nevelő. Ilyen feltételek között a cé- 
lokat nem lehet elérni. Ezért nélkülözhetetlen, hogy az általános iskola fej- 
lesztése az ott dolgozó pedagógusok legszemélyesebb ügye legyen. Teret, lehe- 
tőséget és késztetést kell adni nekik az önállóságra, a módszertani szabadság- 
ra. Felkészült tantestületekre, jó pedagógusokra van szükség, akik ismerik, 
értik a helyi nevelési rendszer fogalmait, a diákönkormányzat jelentőségét. 

A pedagógiai munka, az ismeretszerzés első számú színtere a tanítási óra. 
Presztízsét vissza kell állítani. Lényeges a jobb munkaszervezés elérése, az, 
hogy a tanítási órákon ne legyen üresjárat, az óra minden perce érdemi mun- 
kával teljen el, s minden tanuló valamennyi tanítási órán kapjon testre mére- 
tezett feladatot, ezáltal maga is maximális erőkifejtésre kényszerüljön. Az is- 
kolai nevelő-, oktatómunka minden mozzanatában. következetesen fejleszteni 
kell a gyerekekben a saját munkájukhoz szükséges szervezőképességét. 


A nevelésnek minden korban a társadalmilag elvárható egyéni képességek 
fejlesztését kel szolgálnia. Makarenko szavaival élve: , az embernevelés nem 
egyéb, mint annak a távlatnak a kiépítése, amely az ő holnapi örömét tartal- 
mazza", A makarenkói távlat kiépítésében azonban az iskolán kívül meghatá- 
rozó szerep jut a családoknak ís. Éppen ezért a műveltségbeli és szociális 
egyenlőtlenségek csökkentésére az iskolák egyedül nem vállalkozhatnak. 
Miért nem? 

A szülői ház kulturális hátrányait, a vidéki, falusi lét hátrányait, az in- 
gerszegény környezetet az iskola egyes-egyedül nem ellensúlyozhatja. Közben 
pedig ezek az egyenlőtlenségek a társadalmi egyenlőtlenségekkel arányosan 
tovább növekednek. Hogy mást ne említsek, kevesebb mód van színházba jár- 
ni; nincs múzeum, hangversenyterem; az országból, világból keveset lát a fa- 
lusi gyerekek többsége; kommunikációs hátránnyal járnak iskolába, hiszen a 
szülők elfoglaltak, nem érnek rá beszélgetni velük. Ezek leküzdése össztársa- 
dalmi lecke, nehéz lecke. De még a társadalom ellentmondásosságának, az is- 
kolák működészavarainak és romló feltételeinek közepette is alapvető nevelé- 
si feladatként kell vállalnunk az autonóm személyiség, problémaérzékeny, ön- 
álló döntésre képes emberek nevelését. Ez pedig az egyénnek ugyanúgy érde- 
ke, mint a társadalmi haladásnak. Ugyanakkor változatlanul nem mondha- 
tunk le az egyébként sajnálatosan sokak által kétségbe vont közösségi neve- 
lésről sem. Hiszen ennek eredményeképpen válhat a jövendő állampolgár fej- 
lett szociális képességekkel rendelkező társas Jénnyé s egyidejűleg érdemi köz- 
életre is kész emberré. 

Mezei Gyula 


A FŐVÁROSI TANÁCS 
FŐOSZTÁLYVEZETŐ JE 


Erősítsük a diákönkormányzatot 


Az elmúlt időszakban a társadalomban végbemenő változások hatására az Ís- 
kolában is megélénkült a politikai élet, a pluralizmus érvényesítésének igénye 
is hangot kapott. Ma több fővárosi iskolában megfogalmaznak olyan igénye- 
ket is, hogy alakítsanak különböző ifjúsági szervezeteket, s ebben elsősorban 
fiatal pedagógusok vagy éppen iskolán kívüli személyek a kezdeményezők. 
Sok iskolában viszont inkább az erőteljes közöny a jellemző, amely — sokak- 
nál afféle , védekező reflexként" — nagyfokú politikai közömbösséggel is pá- 
rosul. 


Számos helyen így fogalmaznak: kell-e egyáltalán az iskolának politi- 
zálnia? Nem lenne-e jobb, ha az iskola csak az oktatással foglalkozna, és az 
aktuális politikai élet gondjait falain kívül rekesztené? Vagy más megközelí- 
tésből: a pluralizmus , térhódítása" nem jelenti-e az iskola belső rendjének 
felborulását? Nem vezet-e az eredményes oktatómunkához szükséges légkör 
elmérgeződéséhez? Nem kellene-e az iskolának eleve valamiféle , semlegessé- 
get" hirdetnie az ideológia, a politika kérdéseiben? 


Helyezkedhet-e ilyen vagy hasonló álláspontra egy mai magyar iskola? 


Véleményem szerint semmiképpen nem. Az iskola mindenütt és minden- 
kor ideológiai, politikai intézmény volt és marad, amely természetesen nem 
lehet mentes a körülötte levő társadalom hatásaitól. Ez annál inkább így van, 
mivel a közoktatás-politika az egész politika mindenkori része, s ezért az is- 
kola életét közvetlenül befolyásolja annak a népképviseleti testületnek, vagy- 
is a helyi tanácsnak — azaz az irányító szervnek — az összetétele, szakmai 
állásfoglalása, amely fenntartja, s amelynek irányítása alatt működik. Ennek 
a közoktatás-politikának tehát már ebben az összefüggésben is törvénysze- 
. rűen figyelembe kell vennie a plurális nézeteket, vagyis az érdekek külön- 
bözőségét. Így végső soron az iskola egész tevékenységében kifejezésre jutnak 
a különböző érdekek is. Ez eddig is Így volt, de sokáig csak a felszín alatt, 
a háttérben, a jövőben azonban megítélésem szerint az érdekérvényesítés hang- 
súlyosabbá válik. 

Az iskola természetesen tudomásul veszi, hogy a gyerekek különböző 
törekvésekkel, világszemlélettel, néha-néha már világnézettel jönnek az Ísko- 
lába. Tiszteletben kell tartani ezt a sokszínűséget. De az állami iskolák a vi- 
lágon mindenütt és mindenkor nevelésükben az állam álláspontját képviselik, 
amelyet az alkotmány rögzít — a társadalom és az ország belső helyzetére 


vonatkozóan egyaránt. Minél határozottabb — ugyanakkor rugalmas — ez az 
álláspont, megvalósulásának annál nagyobb a lehetősége. 

Az iskola azonban nem képes ideológiai, politikai nevelőmunkáját végez- 
ni, ha nem támaszkodhat közvetlen környezetének megegyezésen alapuló tá- 
mogatására, valamint a valóban aktív diákönkormányzatra. Éppen ezért az 
iskolai demokrácia kialakulásának folyamatában a ma még sajnos sok helyen 
csak formálisan működő diákönkormányzatokat valóságban működő eleven 
szervezetekké kell tenni — vagy ,hagyni", hogy azzá váljanak —, olyanná, 
amelyek képesek valamennyi diák nevében érvényesíteni a tanulói érdekek 
képviseletét, a nevelőtestületekkel együttműködő partnerré válva közös ügyük- 
ben tevékenykedni. Ez azt jelenti, hogy minőségi értelemben mindig megha- 
ladják az előző nemzedéket. Hiszen a jó pedagógus célja, hogy előbb-utóbb 
, fölöslegessé" tegye önmagát. Hogy önálló egyéniségeket formáljon. De ad- 
dig? Addig természetesen ennek a jó értelemben vett partneri viszonynak leg- 
alább két alapvető elvet ki kell elégítenie: az egyik annak elismerése, hogy 
a nevelési, az oktatási folyamatban a tanárnak a szerepe a meghatározó, a 
másik annak a szemléletnek az érvényesítése, hogy a gyermekek is állampol- 
gárok, tehát az ő véleményük is essen latba bizonyos iskolai döntések felelős 
meghozatalakor. Hol tanulna felelősséget a gyermek, ha nem az iskolában? 


Az iskola a diákok politikai, világnézeti befolyásolását az alkotmányosság 
szellemében teszi, miközben felkészíti tanulóit a felelős állampolgári maga- 
tartásra és tevékenységre. Pluralista viszonyok között az iskolában folyó po- 
litikai, közéleti szocializációs tevékenység érvényesítésének a fő színtere vé- 
leményem szerint a diákönkormányzat. Ez az egyetlen olyan demokratikus 
szervezet, alapközösség, amely jogosult az egész iskola diákságának érdekeit 
képviselni. Ez az a többfajta nézetet, de egységes érdeket magába foglaló 
diákközösségi szervezet, amely széles körű jogosultságai alapján képes az if- 
júság jelentős részét aktivizálni, a közéletbe bevonni, az iskoláért érzett fe- 
lelősséget valóságossá tenni, és amellyel a nevelőtestület egésze képes együtt- 
működni. 

Ha a diákönkormányzatok érvényesítik a fenti jogokat, akkor joggal me- 
rül fel a kérdés: mi legyen a KISZ szerepe? Hiszen ma számos, az egész ta- 
nulóifjúságot érintő kérdésekben az iskolai KISZ-szervezetnek van egyetérté- 
si, képviseleti jogosultsága. Véleményem szerint ezt a helyzetet a mai való- 
ság meghaladta. Sok tapasztalat bizonyítja, hogy ezt sem az ifjúság. sem a 
pedagógusok nem fogadják el egyöntetűen. A KISZ többször kinyilvánította 
azt az álláspontját — éppen mozgalmi jellegének megtisztulása eredménye- 
képpen —, hogy nem az egész ifjúság szervezete. IlY módon nem képviscel- 
heti az egész ifjúságot a középiskolában sem. Bár a jogszabályok ma még a 
KISZ-nek tulajdonítják ezt a jogosultságot, minden érintett fél érzi, hogy a 
valódi iskolai demokrácia érdekében ezt előbb-utóbb meg kell változtrimi, és 
a diákönkormányzatnak kell vállalnia ezt az egyáltalán nem könnyű felada- 
tot. Ezen — megítélésem szerint — mindenki csak nyerhet. Leginkább maga 
az ügy: a szocialista demokratizmusra épülő iskolai közösségi tevékenység. A 
KISZ igy valóban markáns politikai szervezetté válhat a középiskolákban is, 
igazi platformot alkothat, nagyon is befolyásolhatja a diákönkormányzatot 
döntéseiben, állásfoglalásaiban, mozgalmi munkát végezhet a diákok között 
és erősítheti az ifjúság szocialista elkötelezettségét. 

Ugyanakkor felvetődhet a kérdés: létrejöhet-e az iskolában másfajta 
ifjúsági szervezet is? 

Iskoláink többsége a fővárosban azon a véleményen van, hogy ilyenek 
ne jöjjenek létre. Ezek területi szervezeteket alkossanak, s az ifjúságnak le- 
gyen joga bármelyik legálisan működő ifjúsági szerveződés, szövetség területi 
szervezetébe belépni. Ennek a felfogásnak a hirdetői közül sokan hivatkoz- 
nak nyugat-európai példákra vagy éppen a magyarországi, 1945—1948 közöt- 
ti helyzetre, ahol és amikor döntően nincsenek vagy nem voltak politikai if- 
júsági szervezetek az iskolában. Csak területi szervezetek működtek, s az is- 
kolában az ifjúság egyetlen szervezete a diákönkormányzat, a diáktanács, 5 
különböző néven működő diákfórumok. 

Ebben az álláspontban sok igazság van. Megkímélheti az iskolát, úgy- 
mond, különböző politikai csatározásoktól, , civódásoktól". Az iskolát igen, de 
az ifjúságot nem! Ennek a nézetnek viszont a gyengesége abban az ellent- 
mondásban rejlik, hogy lehetséges-e egyáltalán egy ténylegesen demokratikus 
légkörben egyes legális szervezeteket kitiltani az iskolából, s más szervezetet 
(lásd KISZ) működtetni? Ez aligha valósítható meg, szerintem ilyen dön- 
tés nagy támadásnak teheti ki az iskolát, a közoktatás egész irányítását. — 

Akkor tehát valamennyi ifjúsági szervezetet ki kellene tiltani az iskolá- 
ból? Egy ilyen adminisztratív intézkedés jelentősen gyengítené a KISZ amúgy 
is eléggé megtépázott helyzetét az iskolában. Ebben a szervezetben pedig — 
évtizedes tapasztalatok jelzik, igenis van annyi politikai erő, hogy ne efféle 
, segítséggel" legyen önálló, hanem küzdelemben vívja ki a saját tekintélyét, 
bizalmát. 


Az iskolák szervezeti és működési szabályzatában önállóan lehet rögzíteni azt, 
hogy az adott iskolában milyen ifjúsági szervezetek és milyen feltételek mel- 
lett működjenek. Ezt az iskola jellege, helyzete, szűkebb környezete erősen 
differenciálja. Az igazgatónak, a nevelőtestületnek azonban csak az egész if- 
júságot magába foglalni képes diákönkormányzat lehet valódi partnere. 
Az alapvető érdekérvényesítő folyamat ott folyik. 

Az iskola tehát nem térhet ki a politikai és a világnézeti küzdelem elől. 
Ennek élére mindenképpen az iskolai pártszervezeteknek kell állniuk. Nem 
lehet és nem is kell adminisztratív intézkedésekkel megóvni az iskolát a tár- 
sadalomban végbemenő demokratizálódó folyamatok reakciójától. A politikai 
álláspontot, a világnézeti meggyőződést nem lehet kötelezően elrendelni. El- 
rendelni nem. De versenyhelyzetben küzdeni, meggyőződésünk hitelét az ifjú- 
ság körében tetteinkkel, személyes emberi tartásunkkal érvényesíteni igenis 
lehet. A materialista gondolkodás társadalmunkban uralkodó helyzetet foglal 
el, és ezért érthető módon az állami iskolákban is ez a helyzet. Emellett 
társadalmunk tagoltságából adódóan természetszerűen elképzelhető, hogy a 
diákok egy része más világnézetet vall. A magunk részéről ezt nem tekint- 
hetjük rendellenes állapotnak. 

A politikai — de nem ideológiai — szocializációt, az állampolgárrá neve- 
lést a környezet támogatásával a pedagógusoknak kell mindennapi nevelő- 
munkájukkal elvégezni. Az iskolai pártszervezeteknek ehhez meg kell nyer- 
niük a pedagógusokat. Ez az igazi politikai kihívás ma az iskolákban! Meg- 
valósítása viszont nehezen megy anélkül, hogy meg ne szüntetnénk a peda- 
gógusok nagyfokú politikai-ideológiai elbizonytalanodását. Határozott kor- 
mányzati intézkedésekkel szükséges visszaadni szakmai biztonságérzetüket, 
kielégíteni jogos igényeiket, megállítani munkájuk anyagi-erkölcsi elértékte- 
lenedését, s valódi szervezeti és anyagi feltételekkel alátámasztott önállóságot 
garantálni a nevelőtestületnek. 


Balogh Ernő 


Áz irodalom és a politika kapcsolata 


, Előre hát mind, aki költő, / A néppel tűzön-vízen át! / Átok reá, ki elhajítja / 
Kezéből a nép zászlaját, / Átok reá, ki gyávaságból / Vagy lomhaságból el- 
marad, / Hogy, míg a nép küzd, fárad, izzad, / Pihenjen ő árnyék alatt" — Írja 
Petőfi A XIX. század költői c., méltán híressé vált versében, az irodalom ra- 
dikális közösségi-közéleti küldetésvállalásának, mozgósító-agitatív funkciójának 
maradandó, számunkra talán a legmarkánsabb példájaként. A valamennyiünk 
által jól ismert költemény 1847 elején keletkezett, gyökeres társadalmi válto- 
zások előérzetében. Közel másfél év múlva azonban Petőfi — elmerülve immár 
a szabadságharc eseményeinek forgatagában — egy másik, szerintem nem 
kevésbé jelentős művében mélyen megrendítő kérdést fogalmaz meg: , Mit 
daloltok még ti, jámbor költők, / Ilyen időben minek az a dal? / Úgysem hall- 
gat a világ reátok, / Hangotok csaták zajában hal." S hogy az itt megjelenített 
élménykör nem csupán valamiféle gyorsan tovatűnő pillanat szülötte volt, 
híven tanúsítja költőtársának, legjobb barátjának, Arany Jánoshoz írt — 
1849. július 11-én, Mezőberényben keltezett — levelének részlete: ,, : . . vajha 
soha többé a nyilvános életnek mégcsak küszöbére se kényszerítene sorsom; 
s most ítt vagyunk, s amely percekben végkép felejtem, hogy hazám ís van, 
tökéletesen boldog vagyok . . ." 

Az idézett versek voltaképpen ugyanarra — a társadalmi cselekvés és a 
költészet, az irodalom viszonyának kérdéseire, a kor kihívásaira — reagálnak. 
Kétféle, egymástól szembeszökően eltérő módon. Az egyikben ugyanis — aligha 
szükséges ezt részletezni — a valódi poéta legfőbb kötelességévé, létének egye- 
düli erkölcsi igazolójává a nép, a közösség feltétlen szolgálata magasodik. 
A határozott iránymutatás, a társadalmi küzdelem stratégiai céljainak kör- 
vonalazása, egyszóval az eszmei vezetés válik e meggyőződés szerint a költő 
leglényegesebb — és másoknak át nem adható — feladatává. A Mit daloltok 
még ti, jámbor költők? c. versben pedig éppen a küzdelmektől .-való távolság- 
tartás, a fenyegetett humánum egyetemes értékeinek védelme :kap meghatá- 
rozó jelentőséget: , Énekeljünk társak, söt legyen most / Hangosabb, mint ed- 
dig volt a lant, / Hadd vegyüljön e zavaros földi / Zajba egy-két tiszta égi 
hang! — / Romba dőlt a fél világ... kietlen / Látomány, mely szemet s szívet 
bánt! / Hadd boruljon a rideg romokra / Dalunk, lelkünk zöld: repkény gya- 
nánt." A költő, a költészet küldetése tehát — e vérs tükrében — a szépség, a 
tisztaság, a harmónia eszményeinek, a lélek belső tájainak megidézése, a tilta- 

kozás a kegyetlenség, a pusztítás erői ellen. Az alkotói egyéniség szuverenitá- 
sának őrzése révén. 


műndn 


Melyik a hitelesebb, netán melyik az értékesebb a két művészi reakció közül? 
-—— a kérdés esztétikai szempontból csaknem teljességgel értelmetlen. Mert el- 
vileg természetesen mind a kettő tökéletesen azonos művészi értékesélyeket 
rejt, hiszen bármelyikük lehet emberileg lényeges tartalmak kifejezője. S ha 
nem ennyire elvontan közelítünk e dilemmához, hanem konkrét élethelyzetek 
függvényében vizsgáljuk, akkor is hasonló végkövetkeztetésre juthatunk, hi- 
szen szinte valamennyi átfogó társadalmi folyamat, változás megteremti mind- 
két művészi magatartástípus objektív alapját. 

Petőfi életművében e kétféle reakció mindenekelőtt kiegészíti egymást — 
számomra éppen együttesük avatja igazán hitelessé, kiemelkedővé ezt a költé- 
eszetet. De vannak olyan alkotói pályák, olyan irányzatok, amelyekben vagy az 
egyik, vagy a másik domináns, esetleg kizárólagos szerephez jut. Elvont, álta- 
lános érvényű hierarchiát azonban — az esztétikum, a művészi értékek aspek- 
tusából — itt sem lehet fölállítani. A föntebbiekből eredően ugyanis a közös- 
ségi-közéleti elkötelezettségű és mondjuk a személyiség belső világát kifejező, 
a humánum egyetemesebb normáira tekintő, az egyén autonómiáját védel- 
mező költészet egyként képes elidegeníthetetlen emberi értékek felmutatására, 
egyaránt alkalmas lehet a művészet követelményeinek teljesítésére. E kétféle 
attitűd elméleti hátterének összetett motívumrendszerének egyik lényegi öve- 
zetét számomra a legpregnánsabban Király István gondolatai világítják meg: 
a nem életében elfoglalt helyét tekintve az egyén mindig kettős arcú — egy- 
felől történelmileg-társadalmilag, másfelől pedig a maga egyéni természetétől s 
létezése primer tényeitől meghatározott — lény. Adott egyfelől minden egyes- 
ben a maga érték- és szerepválasztásai révén kialakuló társadalmi ember, a 
történelemben, az emberi haladás, az összemberi fejlődés normatíváiban gon- 
dolkodó lény, kinél az értéket a történelemhez, a jövőhöz való viszonya méri, 
az, hogy az összemberi kíteljesedés szempontjából fontos feladatokat miképp 
teljesíti, mennyire igyekszik használó élet, hasznos élet lenni. Adott másfelől 
minden egyes személyiségben a Kosztolányií-féle sbölcső és koporsó közts élő 
én, az individuális ember, az ember a maga pszichológiai-genetikai-biológiai 
adottságaival, interperszonális viszonylataival, szűkebb közösségekbe való be- 
szöttségeivel, az ember mint egyéni létező, kinek erkölcsi értékét az emberi 
létezésnek s együttélésnek évezredeken át kikristályosodó szabályai mérik. Az, 
hogy mennyire igyekszik nemcsak használni akarón, de egyben jó emberként 
—. emberhez méltón, méltósággal élni." S noha számomra azok az alkotói pá- 
lyák az igazán vonzóak, igazán példaadóak, melyekben mindkét szféra követel- 
ményei ihletőerőkké válnak, nem lehet elvitatni az érvényességet, az értéket 
azoktól az életművektől sem, amelyekben valamelyikük hegemón szerephez 
jut. Legalábbis konkrét értéküket nem ez az elvont alternatíva határozza meg. 

Természetesen koronként változhat, változik is — a konkrét társadalmi 
helyzetek függvényében — az, hogy a kétféle művészi magatartás közül melyik 
kerül előtérbe, melyik képes átfogóbb irányzatot szervezni, , divatot"? terem- 
teni. Nálunk például korábban a közösségi-közéleti fogantatású irodalom emel- 
kedhetett uralkodó szólammá, s ennek megfelelően a múlt sokszínű értékei 
közül is az ebbe a vonulatba sorolhatók kaptak megkülönböztetett hangsúlyt. 
Ma mintha inkább a második válna meghatározóbbá az irodalmi tudatban — 
történelmi előzményeivel együtt (elegendő utalni itt Babits Mihály, Kosztolá- 

nyi Dezső, Csáth Géza vagy Hamvas Béla reneszánszára). De ezek a folyamatok 
elsősorban az irodalomszociológia illetékességi körébe tartoznak — a tulajdon- 
képpeni esztétikai értékelést nemigen érinthetik. Ebből a szempontból Cveta- 
jeva vagy Bulgakov életműve akkor is kimagasló értéket képviselt, amikor az 
ilyen típusú pályáknak — finoman fogalmazva — nem kedvezett a társadalmi- 
politikai környezet. De ez fordítva is igaz: Solohov regényeinek vagy Maja- 
kovszkij harcosan elkötelezett verseinek értékén nem változtathat az, hogy 
napjainkban inkább Mandelstam tartozik a közönség és a kritika kedvencei 
közé. S eljöhet ismét egy olyan periódus, melyben — megszüntetve-megőrizve 
hagyományos vívmányait — a közéletiség válik modellteremtővé. 


ngat 


Témánk másik metszetét az a vita szemléltetheti, mely egy nemrégen tartott 
irodalmi tanácskozáson bontakozott ki. Mi napjainkban az írók, költők elsőd- 
leges feladata? — többek között erről folyt a polémia. Az egyik álláspont 
szerint az Író ma akkor teljesítheti művészi hivatásának erkölcsi követelmé- 
nyeit, ha (némiképp sarkítottan fogalmazva) félreteszi a kéziratlapokat, s erőit 
a közéleti cselekvésre összpontosítja, ha minél aktívabban részt vesz a demok- 
ráciáért, a radikális reformokért zajló küzdelmekben. A más véleményen levők 
viszont mindenekelőtt azzal érvelnek, hogy az írói hivatás lényege — evidencia- 
szerűen — az alkotás, s a napjainkban megnövekedett szabadságot ennek fo- 
lyamatában kell kamatoztatni. Ma tehát az írónak éppen nem a politikai cse- 
lekvésre, hanem a művekre kell koncentrálnia. 

E dilemma látszólag fölöttébb könnyen eldönthető: kézenfekvőnek tűnik 
ugyanis, hogy az utóbbi álláspont képviselőinek van Igazuk. A válasz azonban 
mégsem ilyen egyszerű. Mert a teljesen nyilvánvalónak tetsző meggyőződésnek 
ellentmond (mégpedig igen hatásosan) a magyar irodalom hagyománykincsének 
egyik kimagasló vonulata. Az irodalom ugyanis nálunk különböző okok eredő- 
jeként majdnem a kezdetektől fogva — de kiváltképp a felvilágosodás idején 
és a reformkorban — a lehető legszorosabban egybekapcsolódott a társadalmi 
cselekvéssel, a politikai aktivitással, a közügyek odaadó szolgálatával. Fenyő 
István egyik monográfiájának szavait idézve: , Az irodalom ekkor (ti. a reform- 
korban — B. E.) a nemzeti lét őre, sáfára, reprezentánsa, fenntartó közege, az 
író pedig a nemzeti tudat képviselője, kifejezője, állandó hordozója. Mindaz a 
megújulásra való törekvés, felemelkedési igény, mely ebben a korszakban a 
többre, jobbra vágyó elmékben él, az irodalom közegében felerősödötten kap 
hangot — irodalmi műfajok és kifejezési formák terén tükröződik először ná- 
lunk a változás, az újítás lehetősége. Az irodalom testesíti meg sokáig a sza- 
badság, az egyenlőség, az akadálytalan kezdeményezés, a felszabadult teremtő- 
képességek vágyott terrénumát: a kor kedvelt jelszava, az sirodalom respubli- 
kájas ebből sokat elárul. Olyasfajta "második valóságs ekkor a magyar iíro- 
dalom, mely mintegy magába szívja és összegzően felmutatja a közönségnek a 
társadalmi tennivalókat, a feladatokat, a gondokat és problémákat — azonnal 
és nagy erővel hat a primer társadalmi valóságra." 

Az irodalom e közvetlen politikai szerepvállalásának egyik oka a korabeli 
viszonyok hátramaradottságában, ebből eredő differenciálatlanságában rejlik. 
A művészi tudatforma éppen ezért teljesíthette egy másiknak — a politikának 
— a követelményeit is. Másrészt verbális jellege révén eleve alkalmas volt 
mozgósításra, eszmények, normák kifejezésére. Továbbá az anyanyelvű iro- 
dalom a nemzeti függetlenség progresszív törekvéseit szintén magától értető- 
dően jelentős mértékben támogathatta. S aligha vonható kétségbe: e közéleti 


küldetésteljesítés, plebejus elkötelezettség komoly többletértékekkel gazdagi- 
totta a magyar irodalmat, egyúttal méltán kivételes társadalmi rangot, tekin- 
télyt biztosított számára. I 
Igen jelentős történelmi örökséget vallhat tehát magáénak az a meg- 
győződés, mely szerint az írónak néha — a társadalmi körülményektől függően 
— a direkt politizálás csaknem fontosabb kötelezettsége, mint az alkotás. S e 
hagyomány folytonossága, az ilyen művészi szerepfelfogás érvényessége száza- 
dunkban sem szakadt meg (szemléltetésként elegendő itt csupán a népi írók 
mozgalmára utalni), sőt még a közelmúltban is nem egy súlyos társadalmi 
problémára, feszültségre az írók hívták föl először a közvélemény figyelmét. 
Abban persze, hogy ez az értékes irodalmi tradíció egészen napjainkig nem 
vált meghaladottá, korszerűtlenné, része volt a politikai intézményrendszer 
tagolatlanságának, a valóban demokratikus közéletiség történelmi meghatáro- 
zottságú korlátainak. A most elkezdődött lényeges változások e tekintetben is 
bizonyosan új helyzetet teremtenek. Mert objektív esély nyílik arra, hogy a 
politikai kérdések, ügyek a maguk természetes kontextusában, valódi alak- 
jukban jelenhessenek meg, s ne kelljen majd irodalmi-kulturális mezt ölteniük. 
Magától értetődik, hogy e változásokból a művészetpolítikának ís le kell 
vonnia a megfelelő konzekvenciákat. Szerintem mindenekelőtt azt, hogy a 
jövőben — ha a jelenlegi törekvéseket extrapoláljuk — nem lesz szükség ha- 
gyományos értelemben vett művészetpolitikára. Vagyis az irodalom, a művé- 
szet, az alkotási folyamat, az értékteremtés autonómiáját a korábbiaknál jóval 
szigorúbban, következetesebben tiszteletben kell tartani. Lehetőséget kell biz- 
tosítani arra, hogy az irodalom — különféle lapjai, fórumai segítségével — 
szuverén módon, belső szellemi, stílusbeli irányzatai szerint szervezhesse meg 
önmagát. Ezzel párhuzamosan a párt mint politikai mozgalom nem mondhat 
le arról, hogy az alkotókat megnyerje szövetségeseinek. Ez azonban ma már 
távolról sem pusztán a tradicionálisan értelmezett — s ekként puszta létjogo- 
sultságban is mind kérdésesebbé váló — művészetpolitika feladata . . . 


Elkötelezetten 


Noha régen megcáfolták, mégis vissza kell térnem ahhoz a sztálini tételhez, 
hogy , mi, kommunisták, különös emberek vagyunk, különös anyagból va- 
gyunk gyúrva". Ma már nemcsak azt tudjuk, hogy e mondat bűnösen félre- 
vezető volt és sokakban indokolatlan gőgöt keltett, de azt is, hogy éppen 
olyan valaki mondta, aki a legtöbb bűnt a kommunisták ellen követte el. 
, Legjobb magyar tanítványa" nyilván azért idézte szívesen ezt a , sztálini 
bölcsességet", mert hasonlóan gyalázatos akciókat vezetett a magyar kom- 
munistákkal szemben. 

Miért nyúlok vissza ehhez a tételhez? Mert ma is vannak még — s gya- 
nítom: nem is elenyésző számban —, akik, ha nem is tartják magukat kü- 
lönös embereknek, de úgy gondolják: az ő tetteik más elbírálás alá tartoz- 
nak. Magyarán: nekik többet szabad, mint másoknak. 

Visszatérve a nem könnyen feledhető közelmúltra, úgy gondolom, haj- 
lamosak vagyunk erkölcsi téren is átesni annak a bizonyos, immár nemzetkö- 
zileg ís sokszor emlegetett magyar lónak a másik oldalára. Vagyis: korábban 
— Ég nemcsak az úgynevezett ötvenes években — egy bezárt fiókból elveszett 
tagsági könyv miatt vagy akár egy , kisfőnökkel" szembeni tiszteletlenség 
megtorlásaként még ki is zárták a pártból a , bűnös" párttagot. Ma pedig... 

Nos, ma pedig túlontúl sok a , bocsánatos bűn". Hogy az aprajával kezd- 
jem: a vezető beosztású párttag — nem először és nem is utoljára — az esz- 
méletlenségig berúgott, utcahosszat szidott mindent és mindenkit. Végül rend- 
őrnek kellett észre térítenie, és személyi iratait — többek között párttagsági 
könyvét — napok múltán hozta vissza, aki megtalálta. Mindezekért — kis túl- 
zással — csak rosszalló fejcsóválást kapott, s hogy mégis legyen valami nyo- 
ma az ügynek, az illetékes pártvezetőség szóbeli dorgálásban részesítette. 

Előfordult olyan eset is, hogy magát kommunistának mondó vezető elad- 
ta funkciójával szerzett lakását és azon nyomban másikat kapott. Másutt a 
régi lakást ugyancsak párttagsági könyvvel rendelkező tisztségviselő átját- 
szotta egyik családtagjának, ő pedig jobbat kapott — mert követelt — he- 
lyette. Mindezt azon az alapon, hogy az elmúlt években, évtizedekben érde- 
meket szerzett, , letette a garast" a szocialista rendszer mellett, tehát neki 
több és jobb jár mindenből, mint másoknak. 

. Aki tényleg elkötelezte magát a szocialista rendszer mellett, mi több, aki 
szívből és nemcsak színből, karriervágyból kommunista, annak elsőrendű kö- 
telessége a mindenkire vonatkozó erkölcsi normák megtartása. 

Ilyen esetekben szoktak közmondásokkal , érvelni". Például azzal, hogy 
,a lónak négy lába van, mégis megbotlik"; , csak az nem követ el hibát, aki 
nem dolgozik"; , minden ezentnek maga felé hajlik a keze". Mindezekkel ne- 
héz lenne, sőt nem is lehet vitatkozni. , Csak" éppen az a kérdés, hogy miről 
— és korántsem az, hogy kiről! — van szó. 

Mindenképpen az a legfontosabb, hogy tanuljanak az elkövetett vétség- 
ből. Az is, aki tette, e legalább annyira azok is, akik körülötte dolgoznak, 
élnek. Ha enyhén, , tessék-lássék módon" büntetik meg az erkölcsi vétség el- 
követőjét, a többiek azt a tanulságot szűrik le belőle, hogy , ezek szerint ezt 
is szabad, s ha neki igen, nekem, nekünk miért ne lenne". Amiből viszont az 
következik, hogy ha vezető beosztásúról van szó, sokszorosan fontos, hogyan 
jár el vele szemben az illetékes pártszerv vagy pártszervezet. . 

" Mert akarva-akaratlan ezen a téren is őrzünk egy súlyosan káros , sztá- 
lini hagyományt". Nevezetesen: a funkció iránti tiszteletet. A Rákosi-korszak- 
ban az a szemlélet alakult ki, hogy aki vezető. tisztségbe került, az minden 
tekintetben különb ember, mint a beosztottjai, s ha ezt valaki — ellenkező 
tapasztalatai alapján — nem volt hajlandó elhinni, az nemegyszer keményen 
megbűnhődött ellenvéleményéért. Nem az embert kellett tehát tisztelni — 
amire hol volt ok, hol kevésbé vagy egyáltalán nem —, hanem azt a tisztsé- 
get, amit pillanatnyilag betöltött. 

Messzire vezetne, ha ennek valamennyi következményét próbálnánk ele- 
mezni. Például azt, hogy ez volt a melegágya a manapság oly sokszor és any- 
nyi okkal emlegetett kontraszelekciónak. De innen eredeztethető a , némaság 
egysége" is, a sok formális taggyűléstől kezdve — ahol , nem szóltak a szájak, 
hogy ne fájjanak a fejek" — a rendelkezések rossz, mert szolgai, gondolkodás 
nélküli végrehajtásáig. Kétségtelen: az. erőltetett és meg nem szolgált tekin- 
tély csak visszatetszést, sőt gyűlöletet szülhet. 

S még egy körülmény, amit kár lenne szem elől téveszteni: a kisebb 
vagy nagyobb törvénysértésen, korrupción, lakás- és egyéb panamán, elvte- 
len összefonódáson rajtavesztett vezető bűneit — a mi, általánosításokra 
amúgy is hajlamos országunkban — a kommwnisták nyakába szeretik varr- 
ni egyesek. Vagyis éppen a többségre, a becsületes, munkájukat meggyőző- 
désből végző párttagokra esik annak a gyanúnak az árnyéka, amelytől ők 
maguk pedig világéletükben távol tartották . magukat. 

Annál kevésbé szabad erről megfeledkezni, mert — végre — demokra- 
tikusabb szocializmust akarunk kialakítani. Ez pedig többek között azt íÍs je- 
lenti, hogy mindek fontos eseménynek, cselekedetnek a nyilvánosság előtt kell 
lejátszódnia vagy legalábbis visszhangot kapnia. 

Ne szépítsük a dolgot: az említettekhez hasonló kétféle eljárások, vissza- 
élések és más cselekmények eltussolása nem is egy helyen megingatta a párt- 
szervek és -szervezetek iránti bizalmat. Ezt helyreállítani — minden kommu- 
nista kötelessége. Márpedig ehhez nemcsak szavakra van szükség, hanem 
mindenekelőtt arra, hogy tettekkel is bizonyítsuk: a kommunistáknak — 
ahogyan Lenin számos helyen figyelmeztetett rá — szerényeknek és igazság- 
szeretőknek kell lenniük. 

Ez pedig azt jelenti, hogy senki nem vehet el az őt megilletőnél többet , a 
jognak asztaláról". Még akkor sem, ha igaz, hogy másoknál többet tett be 
abba a bizonyos , bőség kosarába", amelyből még bizony nagyon sok hiányzik. 

gy is mondhatjuk: a kommunistáknak elsőknek kell lenniük, amikor a kö- 
telességek teljesítéséről van szó, mindenki mással egyenlőnek a jogok gya- 

korlásában és szerényeknek ott, ahol a javakat osztogatják. 
Várkonyi Endre 

Az ipari struktúra meglevő torzulásainak okait a közvélemény hajlamos teljes 
égészében az ötvenes évek erőltetett iparosítására, a magyar gazdaság adott- 
ságaival nem számoló; autark szemléletű, a nehézipart mindennek elébe he- 
lyező fejlesztési törekvéseire hárítani. Van igazság ebben a felfogásban. Sok- 
kal kevesebb szó esik azonban arról — mivel ez még ma is eleven érdekeket 
érint —, hogy ugyanebben az időben formálódtak ki azok a parciális érde- 
keket hordozó erők, érdekcsoportok, lobbyk, amelyek a fejlődés későbbi sza- 
kaszában, amikor már. szakítottunk az ötvenes évek elveivel, képesek voltak 
a maguk szempontjai szerint befolyásolni beruházáspolitikánk negyvenéves 
történetét. Ezeknek a vonulatoknak a hatása olyan makacs, hogy ipari beru- 
házásaink nagyobbik hányada még ma is a kitermelőipart, az energetikát és 
az alapanyagipart szolgálja, elszíva az éltető erőket a magyar gazdaság dina- 
mizálására egyedül képes területtől: a feldolgozóipartól. 

Hiba lenne viszont pusztán ezeknek a tényezőknek tulajdonítani az ipari 
szerkezet torzulásait. A gyökerei ugyanis mélyebbre nyúlnak: még a háborús 
pusztításból történő helyreállítás periódusába. Ez egy 10 évvel korábbi tech- 
nikai színvonalat konzervált. Tehát már ekkor tízéves hátrányba kerültünk 
azokkal a gazdaságokkal szemben, amelyek a helyreállítást az adott kor tech- 
nikai színvonalán és annak igényeihez igazodó gyökeres struktúraváltással pá- 
rosítva tudták megvalósítani. 

Az elmúlt negyven év során nemcsak a termelőterületek belső arány- 
talansága és a technológiai elmaradás terhelte a magyar gazdaságot. Az el- 
múlt negyven esztendő ipari beruházásait rendre az infrastruktúra rovására 
valósítottuk meg, még a legnélkülözhetetlenebb fejlesztések elől ís elvonva 
a forrásokat a termelés javára. Mára olyan helyzetbe kerültünk, amikor az ipari 
termelés korszerűsítésének legnagyobb gátja már nem is az iparon belül van, 
hanem az infrastruktúra fejletlenségében. Amíg ez a feszültség nem oldható 
fel, az ipari termelőberuházások hatékonysága is szükségszerűen elmarad a 
tőkehozadék nemzetközi követelményeitől. A hatvanas évek végének, a het- 
venes évek elejének optimiízmusa nagyra törő terveket fogalmazott meg: azt, 
hogy a magyar feldolgozóipar versenyképességét a kor színvonalára emelje. 
1968-tól nagy léptékű struktúraváltás körvonalai bontakoztak ki. Ezek a kor- 
szerűsítési törekvések azonban egy alapjaiban hibás szemléletre épültek. 

A bürokratikus-paternalista szemlélet ugyanis úgy fogta fel a termelési 
szerkezet korszerűsítését, hogy az a stratégíától a legapróbb részletekig egy- 
értelműen kormányzati feladat. A vállalatoknak jószerével semmi beleszó- 

lásuk nem volt. Ekkor alakultak ki a különféle , programok": olefinprog- 
ram, közútijármű-program, alumíniumipari fejlesztési program, földgázprog- 
ram, könnyűszerkezetes építési program, számítástechnikai program stb., a 
különféle rekonstrukciós programok, a mezőgazdaságban pedig az úgynevezett 
, rendszerek", 

Ezek az ágazati arányokban előidéztek ugyan némi változást, de tovább 
mélyítettek vagy konzerváltak számos egyéb, az ipar versenyképessége szem- 
pontjából nem kevésbé fontos aránytalanságot. Mindenekelőtt azáltal, hogy öt 
évre előre lekötötték az összes képződő erőforrást. Öt év alatt sok új ötlet, 
számos piaci lehetőség adódhatott volna, a gyorsan változó piaci igények elől 
azonban a struktúrapolitika eleve elzárta a magyar ipart. 

Ennél is súlyosabb és máig ható következményekkel járt, hogy csaknem 
valamennyi program az egyoldalú szocialista piaci orientációra épült, és nem 
a magasabb világpiaci követelményekhez igazodott. 

A magyar gazdaság külkapcsolataiban kettős helyzet alakult ki. Orszá- 
gunk a szocialista világgal szemben egy fejlett ország képét mutatta: export- 
jában a feldolgozóipari termékek domináltak a főként energiahordozókból, 
alapanyagokból és alacsony szinten feldolgozott félkész termékekből álló be- 
hozatallal szemben. Ám a tőkés export-import kapcsolatra éppen az ellen- 
kezője volt jellemző: kivitelünk szinte teljes egészében alacsony feldolgozott- 
sági fokú, magas fajlagos anyag- és energiatartalmú, a világpiaci ármozgások- 
ra különösen érzékeny ipari és mezőgazdasági termékekből állt. Ezzel szem- 
ben a fejlett technika szinte kizárólag a tőkés gazdaságból származott — amíg 
volt rá pénzünk. 

A hetvenes évek közepén még lett volna esélyünk, hogy a szocialista for- 
galomból származó komparatív előnyünket — ez az energiaárak késleltetett 
érvényesüléséből származott — kihasználjuk, és egy világpiaci orientációjú 
struktúraváltást kezdeményezzünk. A politikai irányítás azonban nem vállalta 
a forrásátcsoportosítást és az ezzel szükségszerűen együtt járó belső meg- 
rázkódtatásokat. Ahelyett, hogy a legfejlettebb országok példája nyomán mi 
is az energiaigényes termelés radikális leépítésének útjára léptünk volna, 
hozzákezdtünk az energiaszektor , visszaigazításához". Ez az , energiafóbia" 
az összes ipari beruházásainknak tsaknem felét emésztette fel, amit még 
tovább terhelt a kohászat rekonstrukciója. Mindez a kívánatossal homlok- 
egyenest ellenkező forrásátcsoportosítással járt, és oda vezetett, hogy az el- 
múlt tizenöt évben a magyar feldolgozóiparból nettó tőkekivonás történt, az 
ott képződő források még a termelőeszközök szinten tartásához sem voltak 
elegendők. Ugyanebben az időszakban a magyar iparon belül mindössze 
egyetlen viszonylag korszerű feldolgozóipari létesítmény született: a Magyar 
Elektronikai Vállalat — szerencsétlenségünkre az is leégett. 

Kiváltképpen a hetvenes évek második felétől kezdve politikai határo- 
zatokkal, igazgatási eszközökkel, különféle pénzügyi preferenciákkal próbál- 
tuk vállalatainkat a tőkés export növelésére késztetni. Ezek a késztetések 
annyi eredménnyel jártak — persze ez sem kevés! —, hogy nagy nehézségek 
és áldozatok árán, de megőriztük fizetőképességünket. Mindez azonban nem 
fedheti el azt a tényt, hogy a konvertibilis forgalomban gazdaságunk piaci 
részesedése, a forgalom dinamikája, versenyképessége, jövedelemtermelő ké- 
pessége a nyolcvanas évek kezdete óta folyamatosan romlik. Minden kész- 
tetés ellenére sem tudjuk a piaci orientációváltás útjára vezetni a vállalato- 
kat. Ennek legfeltűnőbb jele, hogy a gazdaság fokozódó nehézségei közepette 
sem lehetett értelmes módon működtetni a szanálási, felszámolási eljárást. 
Miközben a jobban prosperáló területekről a költségvetés elvonja a jövedel- 


60 


met, az újraelosztás csatornái révén tovább szélesednek a gazdaság veszteség- 
forrásai. Ezt végső fokon a lakosságnak kell a reálbérek romlásával megfizet- 
nie. Hosszú távon tehát nem tartható fenn ez az állapot. A helyzeten csakis 
a gazdaság minden lényeges elemét érintő reform változtathat. Ebbe beletar- 
tozik (mivel egyéb külső forrásokra alig-alig számíthatunk) a tőkeátcsoporto- 
sítás, ami egyes termelőterületek, gyakorta egész vállalatok szükségszerű fel- 
számolásával jár. Ennek azonban az is előfeltétele, hogy a gazdaság prog- 
resszív szféráiban érzékelhető mértékben nőjön a mozgástér, javuljanak a 
gazdálkodók manőverezési lehetőségei, a piaci változásokra történő gyors rea- 
gálás esélyei. I 

Az elkövetkező két-három esztendő során minőségileg új helyzetbe kény- 
szerül a magyar ipar. Ezek a kényszerítő tényezők éppen a szocialista piacon 
bontakoznak ki.: Hatásuk. máris , megcsapott" néhány vállalatot. Várható, 
hogy ez a hatás szélesen kiterjed, és éppen a mozdíthatatlannak vélt nagy- 
vállalati kört, ezen belül is a feldolgozóipart érinti a legérzékenyebben. Vagy- 
is éppen azt a területet, amit gazdaságunk dinamizálása legfőbb hordozó- 
jának tekinthetünk. Mivel kell szembenéznie a közeljövőben ennek az egy- 
oldalúan ézocialista piacra orientált feldolgozóiparnak? 
3 A szocialista országokkal folytatott kereskedelmünkben meghatározó je- 
lentőségűek a szovjet kapcsolatok, hiszen ez egymagában nagyobb volumenű, 
mint az összes többi együttvéve. Mai ismereteink szerint ebben a relációban 
. jelentős forgalombővülés nem várható. A legmagasabb szintű politikai dön- 
tések is csak a jelenlegi szállítási színvonal volumenét garantálják számunkra. 


Hangsúlyozni szeretném, hogy az államközi megállapodások tonnákban, 
köbméterekben, vagyis volumenekben történnek. De mi történik, ha a főként 
energiahordozókból és alapanyagokból álló import egyoldalúan leértékelődik? 
Az, hogy a , kölcsönösen kiegyensúlyozott" forgalomban a cserearány-javu- 
lásból következően egyre jelentékenyebb árnyereség képződik a javunkra. 
Ez nagyon kedvező lenne, ha az ellentételezés keretei nem volnának mere- 
ven meghatározva, vagy a követeléseinket rubelről átválthatnánk más va- 
lutára. Erre azonban belátható időn belül a KGST-ben nem lesz lehetőség. 
Számítások szerint 1989-ben megközelítően 12 százalékkal csökken a Szov- 
jetunióba irányuló magyar kivitel. Ez a csökkenés azonban elsősorban a fel- 
dolgozóipart érinti, és ezen belül is a gépipart. Várható, hogy ezen a piacon 
az ágazat máris mintegy 20 százalékkal kevesebb árut tud elhelyezni. A 
Szovjetunió most jelentős hitelekkel kívánja fejleszteni saját feldolgozóiparát. 
Ezeket a hiteleket 1992—1993-tól kezdi törleszteni. E kötelezettségek 
tovább csökkenthetik az importunkhoz nélkülözhetetlen szovjet árualapot. 
Természetesen nagy könnyelműség lenne a kilencvenes évek elejének for- 
galmára akár csak megközelítő számadatokat is prognosztizálni, különösen 
akkor, amikor éppen hogy megkezdődtek az erről folyó egyeztető tárgyalá- 
sok. Ha az említett folyamat következményeit mégis megkíséreljük a fel- 
dolgozóipari exportunkra vetíteni, drámai kilátásokkal, esetleg 50—60 száza- 
lékos exportcsökkenéssel kell számolnunk. Ez jelenti tehát a minőségileg új 
helyzetet az egész magyar gazdaság, de különösen a feldolgozóipar számára. 


Ez a piacvesztés különösen vezető nagyvállalatainkat hozhatja kritikus 
helyzetbe. Támogatáspolitikával, vállalatmentő akciókkal aligha lehet ezen 
a helyzeten úrrá lenni. A tizenöt-húsz magyar feldolgozóipari nagyvállalat — 
bármennyi kritika éri is őket — gépi felszereltségét, az itt koncentrálódó 
szaktudást tekintve a magyar ipar gerince. Természetesen itt is szükség van 
bizonyos mértékű átrendeződésre: egyes tevékenységek megszüntetésére, eset- 

lex nagyobb egységek felszámolására, átalakítására, de sem gazdasági, sem 
politikai okokból nem engedhetjük meg, hogy , válságágazattá" váljon, már 
csak az itt foglalkoztatott kétszáz-háromszázezer ember sorsa miatt sem. 
Fenntartásuk érdekében bizonyos mértékű támogatásokról sem mondhatunk 
le, de hathatós változásokat csak a teljesen új alapokra helyezkedő gazda- 
ságirányítási és vállalati magatartás hozhat. 

A döntő kérdés: a rendelkezésünkre álló eszközökkel az elkövetkező 
években tudunk-e feldolgozóipari vállalataink számára piacot teremteni vagy 
sem. Ehhez viszont az állami iparpolitika és a vállalati szféra között minő- 
ségileg új együttműködésre van szükség. Ennek legfontosabb elemei: a kül- 
gazdasági stratégia és az erre épülő gazdasági diplomácia, a belső pénzügyi 
politika és a vállalati kezdeményezőkészség. 

Egyet azonban világosan látnunk kell: eladni csak úgy lehet, ha vásá- 
rolunk is. Ehhez gyökeresen át kell értékelni az importpolítikát. A termelő- 
eszközeink korszerűsítéséhez szükséges fejlett technikát zömében a legfejlet- 
tebb tőkés országokból lehet és célszerű is beszerezni, ezért fokozni kell, 
és a lehetőségeink keretei között gazdaságosabbá kell tennünk az ide irányuló 
k. vitelt. De az csak utópia, hogy iparunk zömét ilyen rövid idő alatt a leg- 
f. iicttebb piacok igényeihez tudjuk közelíteni. Meggyőződésem szerint a kö- 
zeli években iparunknak elsősorban arra kell felkészülnie, és a szerkezet- 
váltásnak is ezt kell szolgálnia, hogy a szocialista forgalomból kieső im- 
portszükségletünk fedezetét a közepesen fejlett fejlődő világgal folytatott ke- 
reskedelemmel teremtse meg. Ez sem könnyen megvalósítható, de reális cél- 
kitűzegs, 

A közeljövőben valószínűleg felértékelődik számunkra a délkelet-ázsiai 
iórség, a Közel-Kelet, a latin-amerikai országok, Észak-Afrika. De ehhez u 
külgazdasági stratégiához is az állam—vállalat—bankszféra—monetáris poli- 
ka okosan összehangolt akciói szükségesek. Az állami irányításnak kell 
elsősorban eldönteni, hol, milyen terméktömeget kíván vásárolni. Bizonyos 
segítséget is kell nyújtani a termelés és a termékek műszaki színvonalának 
javítására. Üzletet kötni azonban végül is a vállalatoknak kell, mégpedig 
olyan üzleteket, amelyek előnyösek a népgazdaság számára, de maguk ís 
megélhetnek belőlük. A kapacitásokat tehát úgy kell korszerűsíteni, hogy a 
fejlődő piacokon — amelyek szintén egyre magasabb követelményeket tá- 
masztanak — ezt az árucserét kölcsönösen előnyös feltételek között meg 
tudják valósítani. 

Új piacok felkutatása révén, valamint a nem szocialista országokból 
származó importtöbblet ellentételeként ebben a régióban esetleg elérhetjük az 
exportunk két, két és fél milliárd dolláros növekedését. Ha eközben a hagyo- 
mányos európai és amerikai piacokon is növelni tudjuk eladásainkat, remél- 
hető, hogy ez a növekedés kellő fedezetet nyújthat az 1992—1993-ban kicsú- 
cs sodó adósságterheink törlesztésére. 

Nem állítom, hogy ez az egyedüli út, amit most felvázoltam. Talán lehet 
r::""s5 megoldásokat találni vagy ugyanezt másféleképpen kombinálva. De min- 
denk íppen szakítanunk kell azzal a kiagyalt iparpolitikával, amelyik kívülről 
akarta bevinni a gazdaságba a struktúrát, ami negyven éven át eredményte- 
lennek bizonyult. Nem a vállalati döntések voltak rosszak, hanem a döntések 
motivációi. Olyan iparpolitikát kell tehát folytatni, amelynek során az állam az 
ípar számára csak koncepcionális kereteket ad, gazdasági környezetet te- 
remt, ami a piacra, a versenyre, a piaci értékítéletekre épül, és ebben a kör- 
nyezetben a racionális vállalati döntéseknek kell e kereteket tartalommal 
kitölteni és egyben hordozniuk az új iparpoliítikát. 


62 


FORUM 


Pártmunkások a KISZ megújulásáról 


Szenvedélyes viták jelzik és kísérik a KISZ-nek azt a törekvését, hogy meg- 
újítsa, korszerű alapokra helyezze a szervezet tevékenységét. Az országos 
KISZ-értekezlet még az újtól való félelem, az aggódás jeleit mutatta, de meg- 
van az eltökéltség a továbbhaladásra, formálódik a tisztázás szándéka a ta- 
vasszal összeülő KISZ-kongresszusra. Minden véleményt, kezdeményezést 
őszinte igénnyel, szívesen fogad a Kommunista Ifjúsági Szövetség vezetése, 
bárhonnan származzanak is azok. Valamennyi az ifjúság színe előtt méretik 
meg a mai viharosan zajló politikai és szervezeti — a KISZ szándéka szerint 
— építkezési folyamatban. I 
Többek között ezeket a gondolatokat fogalmazta meg Nagy Imre, a KISZ 
KB nemrég megválasztott első titkára vitaindítójában azon a beszélgetésen, 
amelyet 1988. december 14-én rendeztek a Politikai Főiskolán a KISZ hely- 
zetéről és terveiről párttisztségviselők, tömegszervezeti vezetők, ifjúsági funk- 
cionáriusok részvételével. Az eszmecserén szóba került a KISZ megújulásának 
tartalmi iránya, az ifjúsági szervezet felépítésének és működésének kívánatos 
rendje, valamint az a kapcsolatrendszer, amely a Kommunista Ifjúsági Szö- 
vetséget más szervezetekhez, mindenekelőtt az MSZMP-hez fűzi. A résztvevők 
valamennyi kérdést abból a szempontból vizsgáltak, hogyan lehetne erősíteni 
a KISZ tömegbefolyását, a fiatalok tömegeire gyakorolt hatását, vagyis hogy 
miként válhatna a KISZ az ifjúság valódi érdekeinek kifejezőjévé és megtes- 
tesítőjévé egy önálló karakterű, hiteles és meggyőző baloldali program alapján. 


A KISZ KB első titkára mellett az MSZMP KB Pártpolitikai Osztályának 
képviseletében Dénes Andrásné is önkritikusan szólt a párt és a KISZ felelős- 
ségéről, a súlyos ifjúsági problémákról, a két szervezet előtt álló halaszthatatlan 
ifjúságpolitikai tennivalókról. Hangsúlyozta, hogy a pártban is nagyon sok 
értetlenséggel, rossz beidegződéssel, konzervatív nézettel kell még megküzdeni, 
hogy ebben a kulcsfontosságú társadalmi és politikai közegben, az ifjúság köré- 
ben ne romoljék tovább a helyzet, hanem minél előbb kibontakozzanak azok a 
folyamatok, amelyek egy mélyreható pozitív változás, a demokratikus át- 
alakulás, a szocialista megújulás irányába mutatnak. 


A következőkben — elhangzásuk sorrendjében — négy felszólalást közlünk 
a tanácskozás eszmecseréjéből. Akik elmondták, jelenleg pártmunkások, ko- 
rábban azonban mind a négyen részt vettek az ifjúsági mozgalomban, dol 
goztak az ifjúsági szövetségben. 

ZENTA1 GÁBOR, 
A TUNGSRAM PÁRTBIZOTTSÁGÁNAK TITKÁRA 


"Nem értek egyet azzal a ma már általánossá vált véleménnyel, hogy a KISZ 
jelenlegi állapotáért elsősorban a párt felelős. Azt hiszem, felelősségünk köl- 
csönös, ezért felsorolom, hogy miben látom a KISZ és miben a párt felelős- 
. ségét. 

A KISZ KB 1974-es határozata után a Kommunista Ifjúsági Szövetség 
vezetése — és itt szándékosan említek vezetést — elfordult az akkor nagy 
tömegeket képviselő dolgozói területtől. A fő figyelmet a különböző mikro- 
rétegekre fordította, illetve legnagyobbrészt az egyetemi ifjúsággal foglalko- 
zott. Visszagondolva erre a korszakra, emlékszem, hogy többoldalas, szín- 
vonalas tanulmányok készültek olyan mikrorétegekről, mint a fiatal jogászok — 
vagy művészek, de az akkori legnagyobb létszámot képviselő munkásifjúságról 
vagy a szélesebben értelmezett dolgozói területről nem tudtak igényes, a való- 
ságos helyzetet tükröző elemzést készíteni. De ennél is rosszabb, hogy nem 
voltak képesek ennek a területnek megfelelő programot adni, s ezért a munkás- 
ifjúság, a dolgozói réteg fokozatosan elfordult a KISZ vezetésétől. 

A második hibát arra a korszakra helyezem, amikor a KISZ elkezdett 
, nagypolitizálni", elfelejtve, hogy több százezres tagságával kellene inkább 
foglalkoznia. Ehelyett arra helyezte a hangsúlyt, hogy mikor, milyen kormány- 
zati szervvel tárgyal, vagy hogy a politika művelésének műhelyében milyen 
pozíciókat túd a KISZ kiharcolni. Félreértés ne essék, ez ís fontos, de a fő 
figyelmet mégiscsak a 800 ezres tagság megnyerésére, szervezésére kellett 
volna fordítani. 

Harmadsorban, a KISZ vezetését abban is hibáztatom, hogy káderután- 
pótlását, vezetői garnitúráját döntően az egyetemi KISZ-vezetők köréből merí- 
tette. A legnagyobb problémát abban látom, hogy ez a garnitúra folyamatosan 
ott veszítette el a befolyását leginkább, ahonnan jött. Nem alaptalan a kérdés: . 
ha valaki az egyetemről került a KISZ vezetésébe, és mégis az egyetemen esett 
szét a KISZ, akkor milyen volt ott a kiválasztódás, kik, milyen vezetői ta- 
pasztalattal és vezetői képességgel kerültek ki onnan? 

A negyedik hiba — és ezt is 1974-re datálom —, hogy a KISZ a közösségi 
jelleg erősítéséről áthelyezte a hangsúlyt az egyénre. Kialakította az egyéni 
vállalások rendszerét, ehhez bevezetett egy bürokratikus nyilvántartási rend- 
szert, a jó és a rossz megítélésében a mennyiség került túlsúlyba. Tehát sok 
tekintetben lekerült a napirendről a közösség élményt adó szerepe, helyette 
folyt a , dobozolás", a statisztikák összeállítása, íróasztalon megálmodott szer- 
vezeti változtatások bevezetése. 

A legsúlyosabb hibának, amit egy politikai szervezet elkövethet, azt tar- 
tom, ha kiadja kezéből azoknak az eszközöknek a nagy részét, amelyek révén 
saját tagjai számára vonzóvá válhat. A magyar államnak például gondoskod- 
nia kell a magyar ifjúság kulturált szórakozásáról, ezzel együtt azonban a 
Kommunista Ifjúsági Szövetség nem adhatja ki kezéből saját klubhálózatát. 
Ha az állam átlagosan X színvonalon volt képes valamit adni az ifjúságnak, 
akkor a KISZ-nek meg kellett volna kísérelnie X plusz Y színvonalat nyúj- 
tani, például ilyen nívójú klubhálózatot és egyéb eszközrendszert biztosítani a 
szórakoztatásra, a szabadidő kulturált eltöltésére saját tagsága számára. 

Az MSZMP-t abban hibáztatom, hogy ezekben a kérdésekben statisztált a 
1-ISZ-nek. A KISZ-t számtalan helyen annak alapján ítélték meg, hogy a 
különböző székházakban dolgozó KISZ-apparátus milyen kedves arcú embe- 
rekből áll, és ha kedves és rendes gyerekek voltak, akkor jó volt a KISZ, ha 

pedig olyasmit mondtak, ami nem tetszett, akkor nem volt jó a Kommunista 
Ifjúsági Szövetség. Tehát a megítélésük szubjektív, felületes benyomásokra 
épült és nem a végzett munka színvonalára. 

A másik hibája pártunknak, hogy bár sokat foglalkozott ifjúságpolitikai 
kérdésekkel, de igazán markánsan nem fogalmazta meg, mit akar tenni a 
KISZ-t illetően, és általában mi az ifjúsággal kapcsolatos koncepciója. 

Ezt a folyamatot szerettem volna vázolni, jelezve a közös felelősség kér- 
dését. Megjegyzem azonban, hogy amíg a pártnak számos fontos teendője 
mellett az egyik legfontosabb feladata az ifjúsági problémák megoldása, a 
Kommunista Ifjúsági Szövetség számára ez az egyetlen fontos feladat. A 
KISZ-nek tehát önállóbbá kell válnia, saját szervezeteivel szemben követel- 
ményt kell támasztania, azokat vezetnie, mozgósítania kell, mert ezt más nem 
láthatja el helyette. 

Még egy kritikai megjegyzést tennék. A KISZ körülbelül 1980-tól erőtel- 
jesen kezdett foglalkozni a lakáskérdéssel. Az akkori KISZ-vezetőknek el- 
mondtam: vigyázzunk ezzel! Ezt a kérdést ki lehet élezni, de csak annyira 
élezzük ki, hogy mindig vegyük figyelembe a társadalom mindenkori álla- 
potát és a reális gazdasági lehetőségeket. Mert ha az érzelmeket felgerjesztjük, 
ki lehet vinni az ifjúságot téglával a Parlament elé, és az a tégla el fog repülni. 
Ez azonban nem megoldás. Valamilyen józan álláspont kell! El lehet tehát 
ítéli a KISZ-nek a hetvenes években folytatott lakásépítési akcióját, lehet 
hogy előfordult korrupció is, lehet hogy adtak lakást csúszópénzért. De a KISZ 
adott egy tisztességes jelzést, hogy ő letesz valamit, és a társadalommal 
szemben is vannak elvárásai. I 

Ezzel szemben 1980-tól a KISZ csak az igényeit fogalmazta meg, de nem 
tapasztaltam, hogy világosan kinyilvánította volna, ő mit akar csinálni. 
Ha volt is kezdeményezése, ez nem kapott kellő visszhangot. Üzemi példát 
említek: a KISZ milliókkal gazdálkodik egy vállalatnál a különböző vgmk- 
típusú munkából. Rajtunk meg óriási a nyomás — most a Tungsramról be- 
szélek —, hogy lakást adjunk a pályakezdőknek. Ötven lakást adunk, és óriási 
támogatást teszünk rá, mert különben nem volnának képesek megvenni. Egyet- 
értek vele: drága a lakás. De meg kell keményen fogalmaznom a KISZ szá- 
mára: barátaim, ha millióitok vannak, elvárom, hogy legalább tíz lakásra ti 
is oda tegyetek 100 ezer Ft-ot, és mondjátok azt, hogy ebből az összejött pénz- 
ből most ezt az ügyet támogatjuk. A KISZ most is csak követel tőlünk, de 
neki is tanúsítania kell jó szándékát. 

Felvázoltam egyfajta történeti értékelést, vállalva azt az , ízléstelenséget", 
hogy olyan korról beszélek, amelynek magam is részese voltam. Meggyőző- 
désem, hogy a Magyar Szocialista Munkáspártnak is vállalnia kell ezt, mert 
különben, ha nem elemezzük a negyven évünket, nagyon sok ember meg 
fog hasonulni önmagával. Nem lehet abból a logikából kiindulni, hogy il- 
letlenség olyan időszakról ítéletet mondani, amelyet átéltünk. 

Javaslom, hogy a KISZ is tekintse át ezt a kort, ne térjen ki előle. És ne 
,, védekezzünk" azonnal, hanem elemezzünk, s ha kell, változzunk meg a jövő 
érdekében. Ha azt ismételgetjük, hogy a külső körülmények felelősek, az élet 
felel, a világ felel, a sztálinista despota párt és hatalom meg nem tudom én ki 
felel, nem megyünk semmire. A tévedés jogát is beleszámítva, ismerjük el, 
hogy van a KISZ-nek felelőssége. Személyi felelősség is van. Különben — azt 
hiszem — nagyot tévedünk. 

Nem sértő szándékkal mondom, de megjegyzem: van egy mondat a KISZ 
vitaanyagában, amely így hangzik: , szervezetünk a párt ifjúsági szervezete, a 
párttal szövetséges viszonyban van". Ha deklaráljuk, hogy a párt a , tulajdo- 


nos" — ezt jelképesen és pozitív értelemben mondom —, akkor a tulajdonossal 
a saját szervezete nem állhat szövetséges viszonyban. Rossz a mondat. Vagy 
arról van szó, hogy a KISZ baloldali platformot képviselő önálló ifjúsági 
szervezet, akkor szövetséges viszonyban áll a marxista alapon álló párttal. 
De ha a párt ifjúsági szervezete, akkor szövetséges viszonyról szó sem lehet. 
Arra volna szükség — és ezt nálunk senki nem mondja ki —, hogy ez a vi- 
szony adjon a KISZ-nek önállóságot, hogy nem kell bábáskodni felette, nem 
kell mindenbe beleszólni stb. 

A kapcsolat persze kölcsönös. Tehát lehet szövetségi viszony vagy közvetlen 
pártirányítás, ha a párttitkár, a KISZ-titkár nem intelligens, bármit írunk is 
le, csak zavar keletkezhet. A példák is erre utalnak. Intelligens, felkészült, 
ezt a munkát jól végző kádergarnitúrára van szükség. 


El kell ismerni: a kommunistákat váratlanul érte és nagyon foglalkoztatja, 
hogy a KISZ , előrelépett" anélkül, hogy a párt szervezeti szabályzata változott 
volna. A mi felkészületlenségünk és lassúságunk az oka, hogy az ennyire vál- 
tozó világunkban, amely az ifjúságra hat legjobban, a párt elkésett és lépés- 
hátrányba került. Sürgős szükségünk van egyértelműen kidolgozott ifjúságpoli- 
tikára, a KISZ-szel kapcsolatos politikára, mert a mai helyzet tarthatatlan. 


LANTOS ERZSÉBET, 
A BUDAPESTI PÁRTBIZOTTSÁG MUNKATÁRSA 


Az 1974. áprilisi határozat véleményem szerint is negatív fordulópont volt a 
KISZ életében. A munkásifjúságra nem jutott már kellő figyelem, de ez nem- 
csak a munkásifjúságra vonatkozóan történt így. és a helyzet alakulása nem a 
határozatokon múlott. A döntő kérdés az volt, hogy az ifjúsági szervezet meg- 
őrzi-e vagy elveszíti tömegbefolyását és tényleges hatását általában az ifjúság 
körében. 

Jól emlékszem, az 1982. évi egyetemi politikai tanácskozáson, az akkor 
már nagyon forrongó egyetemi légkörben a párt végül is nem vállalt nyílt 
szerepet a vitákban, hanem a KISZ-t küldte csatába. Ezt a küzdelmet, a csatát 
a KISZ megnyerte ugyan, de már látszott, hogy a háborút elveszíti. 


Az ifjúsági szervezet helyzetének alakulását semmiképpen sem szabad 
elválasztani politikai életünk viszonyaitól, a párt belső állapotától, társadalmi 
helyzetétől. És ez nemcsak a KISZ tevékenységének kritikájára vonatkozik. 
Ilyen szemlélettel kell vizsgálnunk az ifjúsági szervezet megújulásának lehe- 
tőségeit is. 

Úgy gondolom, a KISZ megújulása három lényeges tényező függvénye. 
Az első, hogy milyen a párt befolyása az ifjúságra. Ezért igen lényeges elem a 
párt ifjúságpolitikájának korszerűsítése. Ugyanennyire fontos — s ez a másik 
tényező —, hogy miként alakul a politikai intézményrendszer egészének kor- 
szerűsítése. Ahogy a KISZ befolyását nem lehet elszakítani a párt ifjúsági be- 
folyásától, ugyanúgy az ifjúságpolitikai intézményrendszert sem lehet kiemelni 
a politikai intézményrendszer egészéből. Végül harmadik tényezőként szeret- 
ném megemlíteni, hogy a mindennapi gyakorlatban is új alapokra kell helyezni 
a párt és az ifjúsági szervezetek viszonyát. Szándékosan nem korszerűsítésről 
beszélek, hanem új alapokra helyezésről. Végül is mindhárom tényező egyet- 
len konzekvenciában összegezhető: a KISZ megújulási törekvései holtvágányra 
futnak a párt egészének, egész tevékenységének megújulása nélkül. Úgy hi- 
szem, a KISZ országos értekezletének dokumentumaiban is ez az alapgondolat 
fogalmazódik meg. 

Mindez meghatározó jelentőségű, de a dolgoknak csak az egyik oldala. 
Teljesen egyetértek azzal, hogy a KISZ is változtatásra érett. Ezt többek között 
az is mutatja, hogy az ifjúsági szervezet mind markánsabbá váló érdekkép- 
viseleti tevékenysége egyre kevesebb eredményt hoz. Azért, mert a szervezet 
merev, torzultan működnek az információközvetítők és torzak az információk, 
ellentmondás van a deklarált működési rend és a tényleges helyzet között. 
Ennek következménye, hogy erős a kontraszt a KISZ-központ és a -szervezetek 
valóságos világa között. Az elmúlt időszakban a szervezet tevékenységi formái 
kiürültek, voltaképpen ennek , beismerése", hogy a KISZ tudatosan megszün- 
tetett bizonyos munkaformákat, de helyettük — talán a dolgozói terület 
KISZ-es vállalkozási formáját kivéve — nem volt képes működőképes újakat 
hozni. Ez is hozzájárult ahhoz, hogy a középiskolákban és a felsőoktatási in- 
tézményekben tömeges létszámcsökkenés következett be. A KISZ-nek nem 
volt önálló programja, s ezen a párt sem tudott segíteni, mert a munkát egy 
elavult pártirányítás kísérte, 

Hol tartunk ma? Úgy látom, hogy az országos KISZ-értekezlet az alapvető 

kérdésekre helyes választ adott. Van a KISZ-nek dokumentumokban megfo- 
galmazott platformja, politikai programja, s ez nagyon nagy dolog. Kiderül 
belőlük, kikkel akar a KISZ dolgozni, kikkel akar politizálni, kiket akar meg- 
nyerni. Elfogadta az értekezlet azt is, hogy mit képvisel az ifjúsági szervezet 
a társadalompolitikában, milyen viszonyra törekszik a párttal. Ezek a legalap- 
vetőbb kérdések. 
, — Mire nem adott választ az értekezlet? Nem tisztázta végül is, hogyan kí- 
vánja az ifjúsági szervezet megújítani saját tevékenységét, és ehhez milyen 
szervezetet akar létrehozni. Megítélésem szerint ez helyes volt, én is azok vé- 
leményéhez csatlakozom, akik szerint széles körű vitában kell a megújulás 
programját kiérlelni, s ennek alapján kell a konkrét szervezeti kérdésekre vá- 
laszt adni. 

Ilyen előzmények után mégis elindult egyfajta szervezetépítés. Ez önma- 
gában nem lenne baj, ha ez a folyamat a tartalmi megújulás mentén haladna. 
Sokszor azonban úgy tűnik, inkább egyéni ambíciók érvényesülnek, a szerve- 
zet vezetői egy új módon fellépő, nyilatkozó központ nagyobb vonzerejére 
számítanak. Ettől mindenképpen óvnám a szervezetet, mert megítélésem sze- 
rint nem olyan időket élünk, amikor a központ zászlót bonthatna, és a fiata- 
lok tülekednének, hogy csatlakozzanak hozzá. Kicsit félnék is attól, ha nyolc- 
van-száz fős szervezetek deklarálnák csatlakozásukat a központhoz. Ez inkább 
a szervezet széteséséhez, mint sokszínűségének kialakulásához vezetne. Nél- 
külözhetetlen a tényleges tartalmi megújulást szolgáló határozott program, az 
érdemi és szisztematikus szervezetépítő tevékenység. 

Azért mondom ezeket a féltő szavakat, mert többéves mozgalmi gyakor- 
latom tapasztalatából tudom, hogy egyetlen ifjúsági tömeg van, legalábbis 
olyan, amely gyakorlatilag aktivizálható, amely potenciális politikai erő. Min- 
den politikai tényező, amely az ifjúságra hatást akar gyakorolni, ezt a tömeget 
célozza meg. Különösen igaz ez az ifjúság legaktívabb részére, az ifjúsági szer- 
vezetek lehetséges aktívagárdájára. Éppen ezért nagyon fontosnak tartom, 
hogy a KISZ új program alapján próbálja megtartani, kísérelje meg újjáépí- 
teni a még meglevő vagy lehetséges bázisát. és kerülje el, hogy a sokszínű 
szervezetnek a mostani helyzetben szükségképpen illuzórikus célja a még meg- 
menthető értékek felszámolásához, eltűnéséhez vezessen. 

Az átfogó program és a szisztematikus szervezetépítés szükségességét kü- 
lönösen alátámasztja, hogy ,.az átlag KISZ-szervezet átlag KISZ-tagjának" is 
kell tudnunk mondani valamit, nemcsak az aktívának. Megindult a verseny a 

fiatalokért, és ha mi nem tudunk szólni hozzájuk, akkor esetleg mások fogják 
megszólítani őket. Nagy érvágás lenne végképp elveszíteni az ifjúság tömegeit. 
Úgy tűnik, most sokfajta érdek és ellenérdek működik, ezért meg scene 
próbálni ezeket a közös cél érdekében összehangolni. 

A feladatok olyan nagyságrendűek, annyira nehezek, hogy feltétlenül több 
gyakorlati segítségre lenne szüksége az ifjúsági szervezetnek, és minden bi- 
zonnyal az irányító szinteknek is. Nagyon sok konkrét információ, ismeret szük- 
séges a hatékony érdekvédelemhez, a hatásos politizáláshoz, s ezek jó része a 
KISZ számos szervezetéből hiányzik. 


A pártszervezetek nem kis része egyelőre értetlenséggel tekint az újfajta 
viszonyokra. A fővárosban két aktívaértekezletet is rendeztünk, az egyiken a 
középiskolai, a másikon a munkahelyi ifjúságpolitikai tevékenység volt a téma. 
Az értekezleten megfogalmazott vélemények is azt mutatták, hogy nehéz át- 
állni a megváltozott helyzetre, sőt gyakran szélsőséges álláspontok jelentkeznek. 
Az egyik szélsőséges vélemény: . Miért beszélnek nekünk, mi már eddig is így 
csináltuk!" De az is elhangzik: , Ha a KISZ önálló lett, csinálja, minket azon- 
ban hagyjanak békén!" A harmadik szélsőséges vélemény: , Hadd csinálja a 
KISZ, amit akar, úgy sem lesz belőle semmi, mi megmondjuk előre." Végül 
talán a legveszélyesebb: , Majd mi megszervezzük a párt ifjúsági szervezetét!" 
Ez irreális elgondolás, ez az út járhatatlan. 


Fontos, hogy a pártszervezetekben kialakítsuk azt a fajta gondolkodást 
és magatartást, amely a párt felelősségének felismerésén, az ifjúsággal kapcso- 
latos felelősségérzeten alapul. Nem , átvenni", magunkra vállalni, hanem tá- 
mogatni kell azt a törekvést, amely a párt korszerű, működőképes ifjúsági 
szervezetének megteremtésére irányul. A párt számára abban áll a KISZ által 
is hangoztatott stratégiai szövetség, hogy nem szól bele, mit hogyan tesz a 
KISZ, hanem felelősséget vállal, szélesíti a terepet, feltételeket biztosít, 
, helyzetbe hozza" a KISZ-t. 


Tudomásul kell venni, hogy a jövőben nem lesz minden pártszervezetnek 
saját , külön" KISZ-szervezete, és valószínű, hogy egészében a párt ifjúsági 
szervezetét kell majd segíteni, támogatni — többé-kevésbé függetlenül attól, 
hogy a pártszervezet illetékességi területén működik-e az ifjúsági szervezet, 
amellyel a pártszervezet közvetlen munkakapcsolatban áll. Ilyen és ehhez 
hasonló kérdések megértésén, a helyzethez való alkalmazkodáson, az új köve- 
telményeknek megfelelő aktivíitáson is múlik, hogy megújul-e a párt ifjúság- 
politikája, megteremtődik-e az egyik alapvető feltétele a KISZ megújulásának. 


SZANDTNER IVÁN, 
A XX. KERÜLETI PÁRTBIZOTTSÁG ELSŐ TITKÁRA 


Az egyik legalapvetőbb kérdés, hogy mi lesz az ifjúsággal. Ehhez kapcsolódik, 
hogy mi lesz a KISZ-szel s azokkal, akik ma a szervezetet alkotják. Mi lesz 
az ifjúsági intézményekkel, intézményrendszerrel? Mindezekre a kérdésekre 
nem akarok, nem is tudok választ adni. Nyilván vannak más, alapvetőbb 
kérdések: mi lesz az országgal, a gazdasággal, a párttal, a szocializmussal? 
Előbb ezekre kellene megtalálni a választ. Feltételezem — és azt hiszem, ez 
közös feltételezésünk —, hogy mindezek léteznek majd gazdasági, politikai 
összeomlás nélkül. Ez persze nem evidencia. De ha úgy tudunk előrehaladni, 
hogy elkerüljük a kataklizmát, akkor minden bizonnyal lesz pluralizmus is. 
Ezért helyeslem az átalakulási-átalakítási törekvéseket a KISZ-ben. Akik erre 

törekednek, a jövőre gondolva igyekeznek megőrizni, újjáformálni a baloldali 
érzelmű fiatalok összefogását és a megújuló párthoz való szövetségi viszonyát. 
.. A történelmi elemzést most azért hagynám az elfogulatlan kutatókra, mert 
úgy gondolom, sokat nem segít a ma és a holnap dolgaiban, ha valamilyen 
összhangra jutnánk is a tekintetben, mikor, mit rontottunk el. A tanulságok 
fontosak, a felelősség megállapítása is, de azt hiszem, nemigen lehet objektív 
az a történeti elemzés, amelyet azok végeznek el, akik részesei voltak az elem- 
zett időszaknak, folyamatoknak. Jómagam legalábbis így vagyok ezzel. Mivel 
részese voltam, tartózkodom a visszatekintéstől, az értékeléstől. Egy bizonyos: 
tegnap volt KISZ, szerettük, korholtuk; ma is van valami, és az a lényeg, 
hogy holnap is legyen. 

Meggyőződésem szerint a pártnak az az érdeke, hogy legyen ifjúsági szer- 
vezete. Nem mindegy persze, hogy egy vagy több, de a legfontosabb, hogy 
legyen. Érdeke az is, hogy működjön a pártszervezetek mellett valamiféle 
ifjúsági gyülekezőhely, amely főleg a fiatalok megszervezésére hivatott. Hogy 
ez megvalósul-e, elsősorban a párton múlik. Az is főleg a párttól, a párt egé- 
szétől és egyes szervezeteitől függ, hogy az ifjúsági szervezet a KISZ lesz-e, 
vagy annak utóda, esetleg utódai. Ehhez képest másodrangú kérdés, hogy hol 
működnek — a munkahelyen vagy a lakóterületen — ezek a szervezetek. 

A stratégiai szövetségről, ami lényeges politikai kérdés volt a KISZ-érte- 
kezleten, az a véleményem, hogy a legszorosabb a szövetség, ha a fiatalok be- 
lépnek a pártba. Ez talán egyesek számára könnyelmű, mások számára provo- 
katív megjegyzésnek tűnik, én azonban tudatosan fogalmazok így, hogy rá- 
döbbentsem önmagunkat helyzetünk fonákjára. A pártnak az elmúlt években 
vészjóslóan megromlott a viszonya a fiatal nemzedékekkel, nagyon kevesen 
léptek be, és ma a huszonévesek közül még kevesebben lépnek be a pártba. 
Kérdés, lesz-e mire, lesz-e kikre építeni a stratégiai szövetséget. De a kérdés 
még élesebben is felvethető. A párt megújulása elképzelhetetlen anélkül, hogy 
új, az önállóságtól nem félő, politizálásra kész és képes aktívagárda lépne fel, 
és azt hiszem, ennek részben — nem tudni, mekkora részben — az új párttagok 
közül kell toborzódnia. Fontos lenne beláttatni a balra tekintő fiatalokkal, 
hogy — netán új párt esetében is — a legjobban a párton belül alakíthatja a 
politikát, akinek ilyen szándéka, törekvése van. 

Hogy vagyunk egyébként ezekkel a változásokkal mi, párttitkárok? A vi- 
szony sokféle. Továbbra is jellemző, hogy igencsak paternalisztikus a párt és a 
KISZ viszonya. A pártaktíva körében továbbra is felbukkan a , bezzeg a mi 
időnkben" nézet, sokakat mélyen érint a KISZ széttöredezése, van, aki ezen 
felháborodik, mások keseregnek, egyesek cserbenhagyásról beszélnek. Sokak- 
ban azonban megérett a felismerés, megvan a belátás, hogy radikális változá- 
sok szükségesek. Ami a , másik oldalt", az ifjúsági szervezetet illeti, nem cse- 
kély a KISZ-aktíva zavara a változásokat illetően. Ezzel is számolnunk kell. 
A KISZ-értekezleten elfogadott platformmal könnyű azonosulni, az újjászer- 
veződés szabályait meg lehet érteni. De mi most a teendő? — kérdezik sokan. 

Az országos KISZ-értekezlet egyfajta tükörképe jelenlegi állapotainknak, 
de talán ennél is többet mutat, és fontos tanulságokkal szolgál a párt számára 
is. Úgy hiszem, a párt következő kongresszusa sok tekintetben hasonlatos lesz 
ehhez a fórumhoz. Hasonló körülmények, ugyanilyen típusú nehézségek vár- 
hatók a küldöttek politikai kultúrájától a jellemző bizalmatlanságon keresztül 
néha egészen a politikai tehetetlenségig. Az elmúlt években gyakran önálló- 
ságra figyelmeztetett és szoktatott KISZ-aktivisták is nagy-nagy politikai já- 
ratlanságot árultak el, amikor arra került sor, hogy az országos értekezleten 
elhatározásukat keresztülvigyék, akarattá, tetté kovácsolják. De a teremből ki- 

vonuló fiatalok is elég lassan jöttek rá, hogy az ülés elnökének ténykedése 
szándékaik szerint való, nekik kedvez. Ha elképzeléseiket simábban, nekik tet- 
sző módon elfogadják vagy egyöntetűen elvetik, különösebben senki sem fi- 
gyelt volna rájuk. Így viszont mindenki róluk beszélt, politikai céljuk teljesült. 
Mikor ez világossá vált, , különös módon" egyiküknek sem jutott eszébe ott a te- 
remben, hogy a vitatott kérdésben valamilyen kompromisszumos javaslattal 
álljon elő. Igaz, akkor kezdett működni a , szavazógép", ami a helyzetet telje- 
sen egyértelművé tette. Ám hogy miként fognak dönteni, az ügyrend már ele- 
ve , elrendezte". Az viszont a teremben maradókra vet fényt, hogy az előre 
nem látható feszült helyzetben is mindenki jámborul , átadta magát" ennek 
az ügyrendnek, a megszokott szabálynak és menetrendnek. 


Talán még fontosabb a tanulságoknak az a mélyebb rétege, ami minden 
nagy létszámú politikai fórum működésével kapcsolatos. Az ilyen, gyakran 
ezerfős plénumok az eddig kialakult munka- és döntési rendjükkel csak bizalmi 
politizálásra alkalmasak, politikai műhelymunkára és valódi érdekütköztetésre 
viszont annál kevésbé. Ahhoz, hogy a mai kor politikai követelményeinek 
jobban megfeleljenek, célszerűbben funkcionáljanak, új technikákat kell meg- 
alkotni és megtanulni. 


Visszatérve a KISZ újjáalakulásának kérdésére, egyetértek azzal, hogy azt 
felülről is kezdeményezni, szervezni kell. A pártnak magának is részt kell eb- 
ben vennie. Ha igaz az, hogy a párttól függ, lesz-e ifjúsági szervezete, akkor 
a párt az ifjúsági szervezőmunkában nem lehet szégyenlős, tartózkodó. Az 
eredmény nem a párt részvételén, hanem szervezeti-politikai jellegén, tevé- 
kenységének minőségén múlik. A mai korban a párt is átalakult szervezeti és 
politikai értelemben egyaránt, s még inkább erre az útra lép a platform- 
szabadság, a platformok megszerveződése folytán. Közben a KISZ is alakul, 
változik. Átmeneti helyzetben vagyunk, ehhez kell szabnunk munkánkat, ma- 
gatartásunkat, méghozzá úgy, hogy ténykedésünk a jövőbe mutasson. Új vi- 
szonyulásra, hozzáállásra, , átmeneti" eszközökre van szükség, minél inkább 
közelítve ezeket a már ma érzékelhető, és még inkább a várható követelmé- 
nyekhez. 


LENGYEL SÁNDOR, 
A KÖZPONTI BIZOTTSÁG MUNKATÁRSA 


Hozzászólásommal szerettem volna a vitához kapcsolódni, de rá kellett döb- 
bennem, hogy nem lesz vita, pontosabban az újjászerveződés KISZ-platform- 
jának lényegi kérdéseiről nem lesz vita. Ez önmagában nem lenne baj, csak- 
hogy veszélyes illúziókat kelthet. Olyan érzetet, mintha a pártszervezetek és 
-szervek háza táján is ilyen volna a légkör. Valójában nem ez a helyzet. Azitt 
elhangzottaktól sok vonatkozásban eltérő, helyenként kifejezetten durva, a 
lényeget nem látó vagy látni nem akaró vélemények is elhangzanak a meg- 
újulni akaró KISZ-ről, sőt az ilyen álláspontok gyakran uralkodó pozícióban 
vannak. 


Tapasztalataim elsősorban megyékből, vidéki városokból származnak. Az 
a benyomásom, hogy a mélyen gyökerező előítéletek, a megrögzött reflexek 
nagyon lassan és nehézkesen oldódnak. Főként szűk körű beszélgetéseken, de 
néha még pártfórumokon is elhangzik például, hogy a KISZ KB vezetése tuda- 
tosan szétveri az ifjúsági szövetséget, közben nem tesz semmit az új KISZ 
létrehozásáért. Egy városi párttitkár néhány hete kiabálva utasította rendre a 

KISZ-titkárt, mondván: , az a KISZ-vezető ne magyarázzon, aki mögött annyi 
KISZ-tag áll, ahány fős az apparátusa!" Ez a mondat arra is rávilágít, hogy 
ifjúsági tömegbázis nélkül a KISZ nem képes részt venni a politikai küzdel- 
mekben. Ha egy szervezet politikailag súlytalan, hiába várja, hogy majd stra- 
tégiai szövetségesként fogják kezelni. 

Elhangzott az a kérdés, hogy ha a KISZ a párt ifjúsági szervezete, mi- 
képpen lehet értelmezni, hogy szövetséges. Úgy gondolom, ez nem fából vas- 
karika. Csak éppen nem valamiféle tulajdonviszonyként kell értelmezni, hogy 
a KISZ a párté, szakítani kell a hagyományos paternalista felfogással. Ma 
még ez az új típusú viszony sok értetlenséget vált ki a párton belül is. A párt- 
ban ma nagyon sokféle erő, csoportosulás, gondolat küzd önmaga érvényesíté- 
séért. Bár még nincs deklarált platformszabadság, valójában — informálisan 
— mégiscsak létezik. 

Az kiderült, hogy a KISZ milyen irányzatokat tudhat maga mögött, és 
melyekkel kell megküzdenie önmaga elfogadtatásáért. A baj csak az, hogy a 
KISZ illetékesei ezt sokszor rendkívül ügyetlenül, rosszul csinálják, úgy, hogy 
tovább erősítik a párton belüli divergenciát. A mostanában lezajlott megyei, 
városi pártértekezleteken is megfigyelhető volt, milyen oktalan vereségeket 
szenvedtek a KISZ-esek a politikai csatákban —-  ügyetlenségből, a taktikai 
érzék hiányából, a politikai küzdelmekben való járatlanságukból fakadóan. Ha 
még létezik a KISZ-ben vezetőképzés, elsődleges feladatának kell tekinteni, 
hogy a vezetőket, aktivistákat a valódi politizálásra felkészítse. Csak így ma- 
radhat esély a talpon maradásra. Ne higgyük, hogy vitákat csak az alternatív 
szerveződésekkel kell folytatni. Szükség lesz, illetve van erre a szövetségen, 
sőt a párton belül is. A csatákban pedig veszíteni is lehet, s azért a politika 
porondján nem szabad megsértődni, azt bele kell kalkulálni. A pártnak csak 
így lehet valódi partnere, szövetségese a KISZ a politika formálásában és 
érvényesítésében. Így tudhat egyfajta sajátos kontrollszerepet is betölteni a 
párt mellett. 

A korábbi években is mindig az okozott feszültséget a párt és a KISZ 
viszonyában, hogy a helyi pártszervezet , tulajdonosként" viselkedett, és ren- 
delkezni akart a , KISZ-szervezetével". Nem akarta vagy nem tudta elviselni, 
hogy a KISZ esetleg markánsabban akarja érvényesíteni a párt politikáját, 
mint maga a pártszervezet. Emlékezetes , élményem" volt, amikor a Politikai 
Bizottság 1981-es, a felsőoktatás reformjáról szóló határozatának végrehajtása 
érdekében az ELTE KISZ-bizottsága tüntetést akart szervezni. Tüntetést a 
Politikai Bizottság mellett, a helyi eseménytelenség ellen. A gépezet azonnal 
beindult az akció elfojtására, mondanom sem kell, sikerrel. 

A stratégiai szövetséget tehát nemcsak központi szintre vonatkozóan kell 
értelmezni, hanem az alapszervezetekre is. Egyetértek a közvetlen pártirányí- 
tás megszüntetésével, mert az szűkíti a KISZ politikai mozgásterét. Meg kell 
adni a jogot a KISZ-szervezeteknek arra, hogy a párt politikája érdekében 
megvívhassák a maguk csatáit, akár a helyi pártszervezettel is. Ez hitetheti 
el a KISZ tagjaival, hogy ők valóban fontosak, hogy valóban politizálnak, 
nemcsak beszélnek a politikáról. 

Szinte mindenki érintette a kialakult helyzetért való felelősség megítélé- 
sét, s a kérdés valóban nem kerülhető meg. A KISZ mindenkori vezetőit nyil- 
vánvalóan terheli felelősség, ez annyira természetes, hogy külön bizonygatni 
szükségtelen. Más a helyzet a párt és a KISZ felelősségének megoszlását ille- 
tően. Világosan és egyértelműen le kell szögezni, hogy a KISZ a pártnak az 
ifjúsági szervezete, és nem megfordítva. A pártnak minden eszköz rendelkezé- 
sére állt ahhoz, hogy a KISZ működését befolyásolja. Ezekkel az eszközökkel 

élt is, valahányszor szükségét látta. Önkritikusan be kell tehát vallani, hogy a 
jelenlegi helyzet létrejötte elsősorban a párt felelősségét érimti. 

A felvázolt KISZ-es koncepciónak egyik elemével kapcsolatban szeretném 
aggályaimat elmondani. Ez az alulról építkezés, az önszerveződés gondolatának 
megvalósítása a szövetségben. Ügy látom, hogy a KISZ-vezetők egy része illú- 
ziókat táplál ezzel kapcsolatban. Mintha nagyobb hibalehetőséget látnának ab- 
ban, hogy külső szervezőerők , művi úton" hoznak létre szervezeteket, mint 
abban, hogy sok helyen semmi sem fog történni. Szerintem ez fordítva igaz. 
Készséggel elfogadom gondolati modellként, hogy — hosszú távon — csak az 
önszerveződő, alulról építkező KISZ számíthat tartós sikerre. Valódi politizáló 
ifjúsági közösségek csak így hozhatók létre. Sőt azt is elfogadom, hogy a 
kívülről , beavatkozó" hivatásos KISZ-vezetők tevékenysége magában hordja 
annak lehetőségét, hogy a helyi viszonyokat saját képükre formálják, esetleg 
ellentétesen az ottani fiatalok igényeivel. Mégis az a véleményem, hogy nap- 
jainkban a KISZ nem hagyatkozhat csupán a spontán folyamatokra. 

Az említett elképzelés mögött az a feltételezés áll, hogy ahol van egy csa- 
pat fiatal, ott szükségképpen létezik olyan szellemi erő, politikai kultúra, hogy 
az automatikusan kitermeli a szerveződés szándékát. Olvasva, ismerve az újjá- 
szerveződő KISZ elképzeléseit, a fiatalok maguktól jelentkeznek majd, pá- 
lyázatokat nyújtanak be stb. Leszámítva az elit középiskolákat. az egyetemek, 
főiskolák egy részét, a nagyobb értelmiségi bázisokat — ott sem mindegyiket 
—, ez a hipotézis nem állja meg a helyét. 

Szerintem a KISZ-nek fel kell vállalnia, hogy ahol maguktól nem mozdul- 
nak a fiatalok, oda el kell menniük a városi, községi KISZ-bizottságok tagjai- 
nak, és elő kell segíteni a KISZ szerveződését, el kell mozdítanunk az ügyet a 
holtpontról. Nem szabad abszolutizálni az önszerveződést, mert könnyen azzal 
végződhet, hogy semmi sem szerveződik. Ott sem, ahol szeretnék. 


Szerkesztette : Lakos Sándor, Gyenes László 
TESZ Etel e e zSz 


Az MSZMP KB Agitációs és Propaganda Osztálya, 
valamint az MSZMP Politikai Főiskolója 1988. móá- 
jus 5-én vitafórumot rendezett. Az eszmecserén kü- 
lönböző tudományágak képviselői vettek részt: poli- 
tológusok, történészek, közgazdószok, filozófusok, ku- 
tatók és oktatók, továbbá gyakorlati pártmunkások, 
párttisztségviselők. 

A könyv a vitafárumon elhangzottak szerkesztett szó- 
vegét tartalmazza. 


80 oldal HI Ára: 20 Ft 
KOSSUTH KONYVKIADÓ 


PARTSZERVEZETEK ELETEBOL 


. Szerezzünk érvényt 


demokratikus elveinknek 


A mai válságos időkben megszívle- 
lendő tanulság: ha komolyan vesszük 
és következetesen alkalmazzuk az 
eddig sokszor hangoztatott, de gya- 
korlatilag talán sohasem megvalósí- 
tott demokratikus elveket, akkor a 
pártszervezet működőképessé, életké- 
pessé, sőt a párttagság aktivitását 
felfokozó jelentős politikai erővé vá- 
lik. Erre szolgál példával a XIII. ke- 
rületi pedagógus-pártszervezet, amely 
az egyszintű testület létrehozása al- 
kalmával tett kísérletet a szavak és 
a tettek közötti szakadék áthidalá- 
sára, az elméletben már régen , ki- 
talált" demokratikus modell meg- 
valósítására. 

A következő ismert elvek alapján 
próbáltunk egységes szervezeti me- 
chanizmust kialakítani: 

— a pártbizottság tagjait úgy kel 
megválasztani és olyan követelményt 
kell velük szemben támasztani, hogy 
képviseljék a párttagság akaratát, 
véleményét; 

— a pártbizottság egyszersmind 
demokratikus testületként is működ- 
jék: határozatait a többségi elv alap- 
ján hozza, s az mindenkire nézve 
legyen kötelező, egyúttal a kisebb- 
ségi vélemény fenntartható legyen; 

— a küldöttek mandátuma a kö- 
vetkező választásokig maradjon ér- 
vényben; 

-— évenként titkos szavazás dönt- 


se el a küldöttek és a tisztségviselők 
mandátumának meghosszabbítását. 


Már a kezdet kezdetén látszott, mi- 
lyen nagy jelentőségű, hogy a dele- 
gált testületi tagok jogai és kötele- 
zettségei új módon fogalmazódnak 
meg. Saját véleményük valamely 
kérdésben szűkebb korlátok közé 
szorul, mert elsősorban küldőik vé- 
leményét kell képviselniük. A testü- 
leti döntésekben játszott szerepükről, 
álláspontjukról, szavazatukról beszá- 
molni tartoznak. Ennek egyik kon- 
zekvenciája, hogy megszűnik a fe- 
lelősség nélküliség a szavazásnál, ez- 
zel együtt a pártbizottsági tagok arc- 
nélkülisége is, hiszen folyamatos 
kapcsolatot kell tartaniuk választóik- 
kal. Az egyéniség — pontosabban az 
egyénieskedés — mozgásterének szű- 
küléséért bőven kárpótol a küldők 
bizalma, támogatása, amelyre min- 
den testületi tag bizton számíthat, 
ha valóban eleget tesz kötelezettsé- 
gének. Ezáltal a testületi tagok sze- 
mélye is védettebbé válik, nem szo- 
ríthatók ki a testületből — tegyük 
fel — egy esetleges klikkharc fo- 
lyományaként, 

A többségi elv a demokrácia alap- 
elve, tehát korántsem nóvum, kö- 
vetkezetes alkalmazása mégis figye- 

lemre méltó eredménnyel jár. A leg- 
jobb feltételeket teremti a demokra- 
tikus oentralizmus mindkét oldalá- 
nak érvényesüléséhez. Jóllehet, a 
delegált testületi tagok nem elsősor- 
ban a saját véleményüket hangoztat- 
ják, mégis könnyebben válnak való- 
ban működőképes testületté, mint- 
ha főleg magukra  hagyatkozná- 
nak. A vitában minden vélemény- 
nek súlya van, a többség álláspont- 
jától szögesen eltérő vélemények 
— az úgynevezett különvélemények 
— is helyet kapnak, a döntés vi- 
szont kötelező érvényű, de nem vi- 
tathatatlan. A különvélemények új- 
bóli napirendre tűzését egy  fino- 
mabb szabályozással meg lehet olda- 
ni, ha új helyzet áll elő, ha új kér- 
dések vetődnek fel, vagy egyszerűen 
meghatározott idő után kötelező elő- 
venni őket. 

A képviseleti és a demokratikus 
testületi elv együttes alkalmazása a 
pártműködés régi hiányosságát kü- 
szöböli ki: ismertté teszi a kisebbse- 
gi vélemények képviselőit. Garantál- 
ja azt is, hogy a döntés-előkészítés- 
ből nem hagyható ki a tagság, s a 
testület feletti kontroll állandó. A 
testületi tagok és a pártszervezetek 
közötti szoros kapcsolat gyakorlati- 
lag újabb információáramlási le- 
hetőség a hagyományos titkári tájé- 
koztatás mellett. A horizontális in- 
formációcserét tapasztalataink szerint 
a kisebbségi vélemények szabadsága 
automatikusan kiváltja. 

A küldöttek állandó mandátuma 
biztosítja, hogy a testület a beszá- 
molási  — időszakban ugyanazoknak 
számol be, akiknek , ígéreteit" tette, 
így a küldöttértekezlet manipulálha- 
tósága korlátozott. A testületi tagok- 
kal elsősorban a küldöttek tartják 
a kapcsolatot, ezáltal közvetítő funk- 
ciót is ellátnak a tagság és a veze- 
tőség között. 

Az évenkénti bizalmi szavazás, a 
visszahívhatóság garantálja végső 
soron az egész rendszer demokrati- 
kus kontrollját, a választottak füg- 

gését a párttagságtól, a tagok akara- 
tának, elképzeléseinek érvényesülé- 
sét. Az ,egy ciklus — két ciklus" 
vita értelmét veszti, valódi szelekció 
alakul ki. A küldőiket rosszul képvi- 
selő, az önkényeskedő, a titkolódzó, 
a Írakciózó stb. testületi tagok és 
küldöttek kirostálódnak. 

Eldöntendő kérdés volt a képvise- 
leti elv szerinti küldés jogának tisz- 
tázása. A közvetlen  alapszervezeti 
delegálás a testületbe — a létszám- 
határok miatt — bizonyos alapszer- 
vezeteket, sőt azok többségét kire- 
kesztette volna a képviselőküldés jo- 
gából. Ezért a leköszönő testület 
egyeztette a tagsággal az alapszerve- 
zetek területi és szakmai elv szerinti 
csoportosítását, az egyes csoportok 
testületi — képviseletét. Valamennyi 
alapszervezet minimálisan egy kül- 
döttet választott titkosan a küldött- 
értekezletre, a további delegálási lét- 
szám az alapszervezetek nagyságától 
függött. A megválasztott küldöttek 
az alapszervezetek csoportosításának 
megfelelően  küldöttcsoportokat al- 
kottak, tehát pontosan annyit, ahány 
testületi tag megválasztására lehető- 
ség volt. A küldöttesoportok tagjai 
az alapszervezetekkel együtt, a ta- 
gokkal és a vezetőségekkel egyeztet- 
ve testületi tagot választottak. Így 
alakult ki a testületi tag—küldött- 
csoport—alapszervezetek hálója. A 
küldöttértekezletnek voltaképpen már 
, csak" a pártbizottság titkárát kel- 
lett megválasztania. 

Megjegyzendő, hogy a küldöttérte- 
kezleten való titkárválasztás sokkal 
szilárdabb , törvényességet" biztosít 
a titkár számára, mintha a testület 
választotta volna meg. 


Az új rendszer elfogadása és beve- 
zetése óta mindössze két hónap telt 
el. A tapasztalatok azt mutatják, 
hogy ez alatt a rövid idő alatt is 
működőképesnek bizonyult. — 
Spontán módon felerősödtek olyan 


törekvések, hogy változtatni kell a 
küldöttcsoportok összetételén, mert 
kiderült, hogy a korábbi csoportosí- 
tás nem felel meg a közös érdekelt- 
ségeknek. A rendszer rugalmassága 
minden akadály nélkül lehetővé tet- 
te a korrigálást, az érdektörekvése- 
ket tükröző szervezeti  tagolódást. 
Számos helyen küldöttcserére is sor 
került, ténylegesen teret kapott a 
szelekció. A tapasztalatok azt mu- 
tatják, hogy a testületi üléseken az 


egész párttagság véleménye ismertté 


válik, mert az ülés előtt minden 
pártbizottsági tag konzultál küldött- 
csoportjával. A pártbizottsági ülésen 
elhangzott hozzászólásokat néhány 
nap múlva ismeri a tagság, véle- 
ményt alkot, bírálatot mond küldöt- 
teinek és pb-tagjainak tevékenységé- 
ről. 

Érezhetően magabiztosabban nyil- 
vánítanak véleményt a testületi tagok, 
mert maguk mögött tudják a tagság 
kollektív akaratát. Olyan emberek- 
ről derült ki, hogy kiváló politikai 


készségük van, akik eddig háttérbe 


szorultak, ismeretlenek voltak. Meg- 
szűnt az , ügyeletes hozzászólások" 
rossz gyakorlata, mert mindenkinek 
van mondanivalója. Megbizonyosod- 
tunk arról, hogy a párttagok jól is- 
merik bizottsági tagjaikat, kirajzoló- 
dott a testületi tagok politikai, em- 


beri arculata. Tudomásunk van róla, . 


hogy a pb-tagok testületi ülés előtt 
egyeztetik álláspontjukat, ami egyik 
jele annak, hogy felerősödött az 
alapszervezetek közötti horizontális 
információáramlás. 

Van bizonyos , hátránya" ís az al- 
kalmazott új megoldásoknak. A ko- 
rábban kidolgozott munkaterv nehe- 
zen teljesíthető, mert a gyors és szé- 
les körű informálódás , napi politi- 
zálásra" szorítja a testületet. Olyan 
kérdésekre kell választ adni, olya- 
nokkal kapcsolatban kell állást fog- 
lalni, mint például az alternatív 
mozgalmakhoz való viszony, az ún. 


dombóvári levél a pedagógusok kö- 
veteléseiről, a fiatalok tüntetései, an- 
nak pedagógiai vonatkozásai és a 
, nagypolitikával" kapcsolatos számos 
ideológiai kérdés. Ezeket az élet veti 
fel, a tagság pedig a testülettől vár- 
ja az útmutatást. Valójában ez nem 
hátrány, inkább annak a jele, hogy 
korábban kialakult munkaszemléle- 
tünk felülvizsgálatra, korrekcióra 
szorul. 


Minden érintett egyetért abban: az 
a párttag, aki részesévé válik a dön- 
tés-előkészítésnek, szűkebb környe- 
zetében is képviselni tudja vélemé- 
nyét, mert informált, mert beavatott. 
A pedagógus-pártszervezet kísérleté- 
nek talán a legfőbb eredménye, hogy 
az ügyintézést a kollektíva öntevé- 
kenysége, aktivitása váltotta fel, szá- 
mottevően megerősödött a pártmun- 
ka mozgalmi jellege. A bürokratiz- 
musra, parancsolgatásra hajló veze- 
tőket a tagság visszahívja. Az alap- 
szevezetek önállóságának tiszteletben 
tartása mellett egyértelmű és pontos 
az irányítás. A vitákban nem pusz- 
tán személyes vélemények ütköznek, 
hanem a párttagkollektívák elképze- 
lése, akarata szembesül. Az egység 
tudatos szükséglet, érdemi egyeztetés 
útján, valódi kompromisszumok ré- 
vén alakítható ki, s csak kevéssé 
függ a vezetők igencsak esetleges ön- 
mérsékletétől. 
. Fontos tanulság, hogy a világos el- 
vek szerinti struktúraváltásban óriá- 
si politikai energiák rejlenek. Ha a 
párttagság megérzi, hogy tényleges 
demokratikus átalakulásról van szó, 
amelyben érvényesülhet a kollektíva 
bölcsessége és ereje, akkor mer és 
tud politizálni, cselekedni. Erre pe- 
dig mai politikai életünkben égetően 
nagy szükség van. 

Fülöp Gyula 


a XIII. kerületi 
pártbizottság munkatársa 

A nyitottabb, demokratikusabb közéletiség 


A Zala megyei pártbizottság — a 
testület történetében először — nyílt 
ülésen vitatta meg a megye társadal- 
mi, politikai, gazdasági életének hely- 
zetértékelését, különös figyelemmel a 
pártértekezlet óta eltelt időszakra, s 
elfogadta a XIV. kongresszusig szóló 
feladattervét. Előzetes nyilvánosságra 
hozatala és a széles körű, a sokféle 
formában gyakorolt véleménykérés 
igen kedvező fogadtatásra talált, 
s azt a következtetést lehet levonni, 
hogy a nyitottabb, demokratikusabb 
közéletiség jegyében végzett politizá- 
lás a párt előtt álló sorsdöntő jelen- 
tőségű feladatok végrehajtásában is 
számottevő ösztönzőerőnek bizonyu!. 


A megyei pártbizottság megállapítot- 
ta, hogy a pártértekezlet állásfoglalá- 
sával összhangban szabadabb, nyitot- 
tabb, demokratikusabb közélet van 
kialakulóban a megyében is. Az el- 
múlt hónapokban az irányító párt- 
szervek politikai munkája aktívabbá 
vált, lépéseik kezdeményezőbbek let- 
tek. A nyíltság és nyilvánosság, a 
demokratizmus szélesítése, a prog- 
ramadás a kedvezőtlen tendeciákat, a 
késlekedés okozta problémákat mér- 
sékelni tudta, de jelentős értékű tar- 
talmi változás még nem következett 
be. Ilyen gyorsan az nem is történ- 
het meg. A párttagság körében is 
kétségtelen, alapvető eredménynek te- 
kinthető viszont, hogy a korábbinál 
lényegesen többen látják értelmét 
véleményük, nézeteik, javaslataik ki- 
fejtésének. A valóságos viták — és 
nemcsak hozzászólások — is általá- 


76 


nosabb jellemzőivé váltak a politikai- 
közéleti fórumoknak, a falugyűléstől 
a sajtóbeli megnyilatkozásokon át a 
megyei pártbizottság üléséig. 

Mindez persze azzal is jár — álla- 
pítják meg Zalában —, hogy nagyobb 
próbának van kitéve a vezető testü- 
letek, a vezetők alkalmasságának 
megítélése —, vagyis felkészültségük, 
realitásérzékük, ítélőképességük. Min- 
denesetre ezzel összefüggésben már 
elmondható, hogy az első lépések 
megtörténtek a politizáló párttá vá- 
lás irányába. A pártbizottság ülésén 
elhangzott azonban az a figyelmezte- 
tés is: míg belül világosan mutatko- 
zik az elmozdulás, kifelé, azaz a kör- 
nyezetük irányába sok még az adós- 
ság a pártszervek, -szervezetek és az 
egyes kommunisták részéről. Nem 
folynak olyan szenvedélyes viták a 
napirenden levő gazdálkodási, társa- 
dalmi kérdésekről, mint a párt ügyei- 
ről. 


A nyilvánossággal is összefüggésben 
szó esett a vitában arról, hogy a 
közvéleményt tartósan foglalkoztató, 
esetenként a politikai hangulatot is 
befolyásoló cselekményektől, negatív 
eseményektől sem volt mentes a me- 
gye. Néhány eset — a keszthelyi 
képviselőválasztás, a hévízi bár ügye, 
a ZTE-vezetők pere — az országos 
figyelem középpontjába került. Ezek 
egyaránt ártottak a megyei, a helyi 
és a. személyi tekintélynek, a párt- 
és állami szervek presztízsének. 
Mindennek ellenére. felelősségünk 
közös — szögezi le a pártbizottság 


állásfoglalása —, tehát ha bizonyság 
van a hibára, a bűnre, az nem ma- 
radhat következmény nélkül. A nyílt- 
ság és nyilvánosság pedig megköve- 
teli: a közérdeklődésre számot tartó 
eseményekről mindenkor kapjon tá- 
jékoztatást a közvélemény. Jogos 
igény, hogy mindenekelőtt a megye 
saját lapjából, a Zalai Hírlapból le- 
hessen tájékozódni. 

Egy állandó, következetes gyakor- 
latban — mutatott rá előadói beszé- 
dében Karvalits Ferenc, a megyei 
pártbizottság első titkára — ezek az 
események a magukat megillető hely- 
re kerülnek. Nem ezeken keresztül 
ítélik meg a munka egészét és nem 
transzformálódnak majd a megyepo- 
litika rangjára egyébként politikailag 
súlytalan esetek. Amelyeknek pedig 
van politikai súlyuk és következmé- 
nyük, azokban a testületek és veze- 
tők felelősségét következetesen kell 
érvényesítenünk mindenütt. Ez vezé- 
relte a megye párttestületét az elmúlt 
két esztendőben, s ezt tükrözi a me-. 
gyei nyilvánosság számos, közakarat- 
tal és közelismeréssel találkozó új 
formája, módja is. 


Szóvá tette a beszámoló azt is: mi- 
közben a megyei pártvezetés igyeke- 
zett következetesen érvényesíteni a 
vezetői felelősséget, sajnos negatív 
tapasztalatai is voltak. Főleg a Ppoli- 
tikai és erkölcsi felelősség terhétől 
akartak helyenként megszabadulni az 
alapszervezetek és a párttestületek, 
vagy pedig a felelősség csökkentésé- 
re, a felelősség alóli felmentésre tet- 
tek kísérletet. Holott látni kell: a ve- 
zetői magatartás megítélése ma kri- 
tikusabb, mint bármikor. Leszögezhe- 
tő viszont az is, hogy a morális bi- 
zalmatlanságra a vezetők döntő több- 
sége nem szolgáltatott alapot. Akad- 
tak sajnos vállalati, szövetkezeti, ta- 
nácsi vagy éppen polhitikai vezetők, 
akiket joggal marasztalhatott el kör- 
nyezete. Ennek következménye vi- 
szont gyakran méltánytalanul terjedt 


át a becsületes, tisztességes, erkölcsös 
vezetők széles körére is. Sőt eseten- 
ként rosszindulatú — alap, ok és té- 
nyek nélkül is — bizalmatlanságot 
gerjesztő folyamatok szabadulnak be 
néhány helyen, esetenként pedig még 
a pártszervezetek információs jelenté- 
sei is terjesztik a megalapozatlan hí- 
reket. 


Az őszinte nyilvánosság egységková- 
csoló erejének igazoló epilógusa le- 
hetne a következő eset. Szereplői — 
a nagykanizsai városi tanács elnöke 
és a városi vezető ügyész — éppen 
az új, az emberek igazságérzetét is 
tiszteletben tartó vezetői magatartás- 
normákra — s az e téren jelentkező 
visszásságok nyílt kezelésére — hi- 
vatkozva igencsak összekülönböztek a 
városi pártbizottság ülésén. A közvé- 
leményt a megyei pártbizottság tö- 
rekvésének szellemében elsőként a 
megyei újság, a Zalai Hírlap tájékoz- 
tatta a történtekről, s hasonló köte- 


lességét teljesíti az ügyben elrendelt 


kivizsgálás eredményét illetően is. 
Így aztán az egész nem kavar na- 
gyobb hullámokat, mint amekkora az 
ügy valójában, nincs találgatás, sus- 
torgás, azaz nem terelődik el a figye- 
lem a valóban fajsúlyos kérdésekről. 
Ugyanis a titkolózásoknál általában 
ez tetézi a bajt. A nyíltságot, nyitott- 
ságot természetesen nem csak és nem 
is elsősorban a ,kényes" ügyekben 
kívánják újszerűen értelmezni a me- 
gyében, hanem annak tudatában: 
mindenekelőtt a közéleti politizálás, 
a testületi és a saját munkával való 
elszámolás igényel a mainál jóval 
szélesebb körű nyilvánosságot. S jól- 
lehet ebben kisebb a lehetőség a lát- 
ványos előrelépésre, valójában azon- 
ban az érdemi elmozdulásnak ez az 
egyik legfontosabb összetevője. Ez 
lehet ösztönzője minden jól gyako- 
rolt régi és sikerrel alkalmazott új 
formációnak. 
Kovács Ferenc 
e Zelal Hírlap 
főszerkesztője 

A területen kell jelen lenni 


, Szerintem kevesen vagyunk itt" — 
kezdte hozzászólását a veszprémi párt- 
értekezlet egyik résztvevője. Szavait 
megrökönyödés fogadta, hiszen a te- 
rem zsúfolásig megtelt a 248 küldöttel 
és a meghívottakkal. 
azonban érthetővé tették vélekedését: 
, Az utóbbi időben a párttagoknak 
mind több kritikát, olykor támadást 
kell megérniük. A gazdasági helyzet 
romlásáért és más, az életszínvonalat 
érintő intézkedésekért őket teszik fe- 
lelőssé. Ugyanakkor az ember esetleg 
hosszú évek óta egy lépcsőházban la- 
kik valakivel, s nem is tudja, hogy 
elvtársa, mert nem szokás a párthoz 
tartozást hangoztatni. Ezért én azt 
szeretném, ha egy-egy ilyen tanácsko- 
zást egy stadionban tartanánk, és az 
meg is telne." 

Ez a hozzászólás is érzékelteti: mi- 
lyen kihívásokkal kell szembenézniük 
a Veszprém megyei párttagoknak is, 
akik közül ma még sokan értetlenül 
állnak a társadalom polarizálódása 
előtt, s bennük is munkál a szociális 
elégedetlenség. Tudnak-e válaszolni az 
elhangzó kérdésekre? Kitől, mi mó- 
don kapnak ehhez segítséget? 

Amiben eddig közös nevezőre ju- 
tottunk: a kérdésekre helyben kel! vá- 
laszt találni, vagyis ott, ahol keletkez- 
tek. Hogyan történik mindez? 


Változóban, alakulóban van az alap- 
szervezetek és a felsőbb testületek 
kapcsolata, mind sokoldalúbbak a 
párttagok ésa pártonkívüliek együtt- 
politizálási lehetőségei. 

Az irányító pártbizottságok felis- 


78 


A későbbiek 


merték: a régi módszerek mind ke- 
vésbé elegendők ahhoz, hogy .közve- 
títsék" a politikát. Nem elég a határo- 
zat, ennek az alapszervezetekhez tör- 
ténő továbbítása, ennél jóval többre 
van szükség. Például, ha kell, a falu- 
gyűléseken szólaljanak meg a kom- 
munisták is az adott községet érintő 
tervekről, a térségért felelős pártbi- 
zottság helyzetjavító elképzeléseiről, 
mégpedig — közérthetően, — mindenki 
számára világosan fejtsék ki állás- 
pontjukat, együtt a pártonkívüliek- 
kel. S nem elegendő a programok- 
ban, munkatervekben a , bevett?" 
formulát megfogalmazni:  , készül- 
nünk kell az országgyűlési képvise- 
lők és tanácstagok  választására?. 
Csak éppen a készülődésre nincs idő. 
Ezért már ma ki kell választani az 
érdeklődő, aktív, a párt politikáját 
vállalók és azért tenni is akaró em- 
bereket, segíteni kell felkészülésüket, 
s menedzselni, akár szerepeltetni 
kell őket. 


Ehhez is, a többi feladatokhoz is 
ismeretekre, tájékozottságra van szük- 
ség a megyei és a szűkebb lakóhely 
ügyeiről. De honnan szerezhetők be 
mindezek? Válaszként — kezdeti lé- 
pésként — említhetem a megyei párt- 
bizottság üléseit. Ezekről rendszeresen 
és részletesen ír a megyei lap, a Napló. 
Ami azonban még fontosabb ennél: a 
testület ülésein rendszeresen megszü- 
letik az állásfoglalás, hogy a pártbi- 
zottság tagjai lakó- és munkahelyükre 
visszatérve mondják el, mit hallottak! 
Tartsanak fórumokat, tájékoztatókat, 
tehát politikusan használják fel isme- 
reteiket. Ehhez a megyei pártbizottság 


apparátusa minden segítséget megad, 
ily módon is a testület támasza kíván 
lenni. A nyilvánosság tehát az együtt- 
politizálás újabb lehetősége, s megye- 
szerte ösztönözzük, hogy senkinek, se- 
hol, semmilyen titka ne legyen a párt- 
munkáról, ellenkezőleg, tegyük azt 
minél szélesebb körben közismertté. 
Ennek további jele, hogy a megyei 
pártbizottság épületében is sűrűn ren- 
deznek hol szűkebb, hol szélesebb kö- 
rű tanácskozásokat. Ezeknek nem az 
eligazítás, a központi, megyei elhatá- 
rozások közlése a céljuk. Inkább kon- 
zultációk változó körben és létszám- 
mal — különböző szakmai területek 
szakmai és politikai vezetőivel meg- 
szervezett találkozók. Programjaikban 
egy-egy rövid tájékoztató, azután pe- 
dig a tapasztaltak alapos megvitatása 
szerepel. 


Ugyanúgy a különböző helyeken elté- 
rő problémát jelent a párton belüli 
döntési mechanizmus egyszerűsítése. 
Egyszintű vagy kétszintű legyen-e a 
testület? Miként érvényesülhet jobban 
a személyes politikai felelősségük? 
Kezdem az időben legfrissebb él- 
ménnyel, a megyeszékhelyen tartott 
pártértekezlettel. A küldöttek első 
döntéseinek egyike az volt, hogy csu- 
pán egy testületre, huszonöt tagú 
pártbizottságra tegyen javaslatot a je- 
lölőbizottság. A döntési mechanizmus 
ilyetén való egyszerűsítését kezdemé- 
nyezték más városi jogú pártbizottsá- 
gokon, többek között a megyei tanács- 
nál is. A vállalati, szövetkezeti, intéz- 
ményi párttestületeknél már megtör- 
tént ez a módosítás. Volt, ahol ennek 
keretében más titkárt választottak. 
Másutt a testület összetételén vitat- 
koztak a küldöttértekezlet résztvevői, 
mert egy részük az alapszervezetek 
titkárait látta volna szívesen ott, a 
többség viszont érzékelte, hogy ez a 
demokrácia szűkítése lenne. Az újjá- 
választott pártbizottságok már azzal 
foglalkoznak, milyen módszerbeli, tar- 
talmi változásokat igényel az új hely- 


zet. Ebben felhasználják a , kísérlet- 
képpen" több éve így működők, egye- 
bek között a Pápai Elekthermax párt- 
bizottságának tapasztalatait. Ott 
ugyanis már tudják, hogy a kisebb 
létszámú testület csak úgy tud ered- 
ményes munkát végezni, ha a munka- 
bizottságok révén széles bázisra tá- 
maszkodhat, igényli részvételüket a 
döntések előkészítésében éppúgy, mint 
a megvalósítás figyelemmel kísérésé- 
ben. 


Legyen-e másutt is pártértekezlet, 
vagy sem? Miként alakuljon a munka- 
módszer és a választások rendje? Me- 
gyeszerte változó a kép. 

Noha Veszprém megyében novem- 
ber végéig csupán két városban dön- 
töttek pártértekezlet összehívásáról, ez 
nem jelent mozdulatlanságot, változat- 
lanságot. Mindenütt keresik a munka- 
módszer változtatásának, megújításá- 
nak lehetőségét. Emellett azonban, 
például Ajkán, a városi pártbizottság 
mindhárom titkárának helyére jelölte- 
ket keres az ezzel megbízott testület. 
Az egyik közülük már korábban mun- 
kahelyet változtatott — az Ajkai Tim- 
földgyár és Alumíniumkohóhoz várták 
vissza a pártbizottság titkárának — a 
másik nyugdíjba készül. Az első titkár 
pedig — figyelembe véve a két cik- 
lusra szóló megbízatás politikai hatá- 
sát és a saját korát — most akar vál- 
tani, míg van módja alkalmazkodni az 
új munkahely követelményeihez, s ké- 
pes ott ís eredményes munkát végezni. 
A testületek megújítása is folyamat- 
ban van: tíz százaléktól a kooptálási 
lehetőség határáig változik helyenként 
a testületi tagok cseréje. A megyei és 
a városi pártbizottságok az alapszer- 
vezeteknek adták a delegálás jogát, s 
ezt a testületek megerősítették. 

Az alapszervezetektől megyeszerte 
egyre több kérdésben kérnek véle- 
ményt az illetékes helyi párttestüle- 
tek. Szinte mindenütt erre alapozták 
a döntést saját területük E ÖS KEKESÉR Es 
letének ügyében. 

S ez alkalommal, mint máskor is, 
minden kommunista közösségben — 
az alapszervezetektől a megyei bizott- 
ságig — folyamatosan sok szó esik ar- 
ról, hol van, hol legyen a helyi párt- 
munka súlypontja. Azt egyre többen 
érzik, hogy mindenütt és mindenkor 
hatásosabb kiállásra, aktívabb politi- 
zálásra van szükség. A lakóhelyeken 
is. De képesek erre a ma még zömmel 
nyugdíjasokat tömörítő körzeti párt- 
szervezetek? Egy részük bizonyosan, 
de vannak olyanok is, akik kevésbé. 
A megyei pártbizottság tehát ösztönzi, 
. hogy például az apparátusban dolgo- 
zók lakóhelyükön végezzenek párt- 
munkát. Ezt Tapolcán már meg is 
valósították, s most érzik igazán, 
mekkora feladat vár rájuk, hogy a la- 
kóhely ne legyen , politikai alvóvá- 
ros". De kisérleteznek mással is. Zir- 
cen a Veszprémi Szénbányák dudari 
üzeme akar az ott lakó dolgozóinak 
pártoktatást szervezni. A tapolcai 
székhelyű Bakonyi Bauxitbánya párt- 
bizottsága számára ugyanez már ha- 
gyományos a bázisközségekben. 


Sok minden szóba került a fentiekben 
annak kapcsán, milyen kihívásokkal 


találkoznak megyénkben is a pártta- 
gok, pártszervezetek az utóbbi idő- 
szakban, de a felsorolásból feltehetően 
sok minden ki is maradt. Egy biztos, 
ezek a közelmúlt és a mai helyzet jel- 
lemzői. Közben pedig születnek az új 
kérdések. Mint például a hatásköri 
jegyzékek átdolgozása a jogkörök de- 
centralizálása után, aminek egyetlen 
célja volt az, hogy a döntéseket ott 
hozzák, ahol azok hatása is érzékel- 
hető. Ezt számosan ma még adminiszt- 
ratív lépésnek tekintik csupán, de már 
most kell azon gondolkodni, miként 
használhatók mozgalmi eszközként. 
Vagy említsük az új társasági törvény 
és a pártszervezetek közötti összefüg- 
gést. Hogyan dolgozik, működik a 
pártszervezet mondjuk egy vegyes 
vállalatnál, aminek egyik fő részvé- 
nyese tőkés cég? A választ erre is az 
érintett helyen kell megtalálni, de 
várni nem lehet. Mert központi hatá- 
rozat minden lépésre, magatartási for- 
mára természetesen nincs, nem ís le- 
het, az idő pedig sürget. Tehát csele- 
kednünk kell, és cselekszünk is! 


Horráth Éva 
a Napló c. Veszprém megyei napilap 
"  h. revatvezetője 


Cselekvéspártiak 


Az országos pártértekezlet előtt nyi- 
latkozta a megyei lapnak egy somo- 
gyi küldött: , A pártértekezlettel nem 
húzhatunk egyszerűen egy vonalat, 
amely után minden egy csapásra jó 
lesz." Ilyen vonalat valóban nehéz 
lenne húzni, tény azonban, hogy az 
utóbbi egy-másfél évben a déli me- 
gyében is felgyorsultak az események. 
Visszatekintve érződik, hogy bizonyos 
fordulatot hoztak a tagkönyvcserével 
kapcsolatosan folytatott beszélgeté- 
sek, a politikai intézményrendszer to- 
vábbfejlesztéséről szóló tézisek és az 
országos pártértekezlet tervezetének 
megvitatása. Ebben az időszakban 
ugyanis, jó értelemben, olyan indula- 
tok szabadultak el és olyan észrevé- 
telek, javaslatok fogalmazódtak meg, 
amelyek a továbbiakban hasznosítha- 
tók lehetnek. A , felülről" kapott ösz- 
tönzéseknek és az alapszervezetekben 
lefolytatott vitáknak mindenképpen 
megvan az a hasznuk, hogy tartósítot- 
ták az érdeklődést, és a sokféle ta- 
pasztalatú — kommunistát — bizonyos 
mértékig felkészítették a változásokra. 

A központi döntéseknek és útmuta- 
tásoknak, a , felülről" jövő kezdemé- 
nyezéseknek a jelek szerint egyelőre 
változatlanul kulcsszerepük van. Az 
alapszervezeti  vezetőségek ugyanis 
hiába mondogatják három éve már — 
a XIII. kongresszus óta —, hogy , ön- 
állóak", a közlést a tagság tudomásul 
vette, az önállóság azonban ritkán 
mutatkozott meg. A tavalyi, tavaly- 
előtti beszámoló taggyűlések legtöbb- 
jén politikai értékelés helyett volta- 
. képpen ,leltárt" készítettek. Minde- 
nütt hangsúlyozottan szóltak viszont 


a gazdasági gondokról. A termelés és 
a megélhetés kérdései azóta is a párt- 
tagság — érdeklődésének előterében 
vannak. Ezt érthetővé és indokolttá 
teszik a megyei sajátosságok: az ipari 
üzemek zöme nem önálló gazdálkodó, 
központjuk másutt van, és több he- 
lyen sem a műszaki berendezések 
színvonala, sem a munkások bére nem 
éri el az , anyavállalatnál" tapasztal- 
ható mértéket. 

A mezőgazdasági dolgozók is jöve- 
delemgondokkal küzdenek. A megye 
több termelőszövetkezete nehéz hely- 
zetben van, amit csak súlyosbít a 
vegyszerárak további emelkedése és a 
hitelek visszafogása. Ilyen körülmé- 
nyek közepette a gazdaságok, a szö- 
vetkezetek párttagságát is elsősorban 
az életszínvonal alakulása foglalkoz- 
tatja. A tavalyi taggyűléseken a párt- 
élet zavarairól és a társadalmi feszült- 
ségekről általában nem szóltak olyan 
hangsúlyozottan, mint a termelésben 
megmutatkozó lazaságokról, a gazda- 
sági értékek pazarlásáról. a takaré- 
kosság és a gazdaságosság követelmé- 
nyéről. 

Az életkörülmények alakulása és a 
lassan prognosztizálhatatlannak érzett 
gazdasági kilátások miatt a városok- 
ban és a falvakban egyaránt felerő- 
södött a kritika. A párttagok több- 
nyire a határozatok megvalósításának 
következetlenségeit teszik szóvá. Tett- 
vágyukat tükrözi, hogy mintegy két 
évvel ezelőtt egyetértésre talált a me- 
gyei pártbizottságnak az a kezdemé- 
nyezése, hogy az alapszervezetek a 


saját lehetőségeikhez képest próbálják 

előmozdítani a párthatározatok meg- 
valósulását. 

A Barcson és környékén dolgozó 
hetven alapszervezetből harminchét 
kezdte meg a kísérletezést. Egyik cél- 
kitűzésük az volt, hogy hozzájárulja- 
nak a felsőbb szintű és a saját hatá- 
rozatok jobb előkészítéséhez, feldolgo- 
zásához és a végrehajtás megszerve- 
zéséhez, ellenőrzéséhez. A kísérleiben 
részt vevő közösség számára alap- 
követelmény, hogy a határozatok le- 
bontásakor az eddiginél jobban ve- 
gyék figyelembe a sajátosságaikat. Ez 
azt is jelenti, hogy taggyűléseiken ke- 
rüljék a sablonokat, és ne hosszas, ha- 
nem lényegre törő tanácskozásra töre- 
kedjenek. A városi pártbizottság test- 
re szabott ajánlásokkal segíti munká- 
jukat, mást ajánl az iparban, és mást 
a termelőszövetkezetben dolgozóknak. 
A kísérletben részt vevők nem alkal- 
mi, hanem folyamatos együttműkö- 
désre törekszenek más alapszerveze- 
tekkel és a társadalmi szervezetekkel. 


Az utóbbi egy-másfél évben mind 
több munkahely tér át az egytestüle- 
tes irányításra, egyre több pártszerve- 
zet rendez nyílt pártnapot, amelyeken 
a pártonkívüliekkel együtt beszelik 
meg a politikai, társadalmi és gazda- 
sági kérdéseket. 

Az országos pártértekezletet köve- 
tően elsősorban az foglalkoztatta a 
párttagságot: mi mozdul. Alapszerve- 
zetükben és munkahelyi környeze- 
tükben azonban jórészt mozdulatlan- 
ságot tapasztaltak. Azt, hogy a párt- 
értekezlet érezhető politikai pezsgést 
hozott, felemásan értékelték. Sokan 
például óvják a pártot a , túlzott enge- 
dékenységtől", mások úgy értékelik, 
hogy a párt , állva maradt" a társadal- 
mi mozgások közepette. A körzeti 
pártalapszervezetekben tevékenykedő 
kommunisták például — akikben az 
évtizedek során nem csökkent a kez- 
deti-régebbi lelkesedés — aggódva fi- 
gyelik a sok változást, s , elhajlástól" 
tartanak. Somogyban sok idős kom- 
munista van, így a létszámuknál és a 
tapasztalataiknál fogva is számottevő 

politikai erőt jelentenek. A mozgalmi 
munkát ők is igénylik, a megoldások- 
kal azonban — például az alternatív 
szervezetek működésének lehetővé té- 
telével — csak fenntartásokkal érte- 


nek egyet. 

Augusztusban újabb  , magasabb 
szintű" kezdeményezés keltette fel a 
figyelmet. A megyei pártbizottság 


propaganda- és művelődési osztálya 
levélben fordult a pártszervezetekhez. 
Ebben többek között azt tudakolta: 
mi hiányzik a nyilvánosságból? Mi- 
lyennek értékelik a párt testületeinek 
és apparátusainak munkájáról szóló 
tájékoztatást? Miről várnának több, 
tartalmasabb információt? — és így 
tovább. 

A levelet több ezer párttag és pár- 
tonkívüli vitatta meg. Az igazán ered- 
ményes tájékozódást valamelyest gá- 
tolta, hogy — noha a vitát ösztönző 
levél utalt a politikai nyilvánosság tá- 
gabb értelmezésére —- a felszólalók zö- 
me a sajtó szerepével, a vezetők nyil- 
vános szereplésével és a politikai in- 
formációs rendszer működésével fog- 
lalkozott. Összességében a nagyobb 
nyilvánosság és a tájékoztatás javítá- 
sának szándéka egyetértésre talált. 
Többen szóvá tették azonban, hogy a 
korábbi tiltottnak számító informá- 
ciók dömpingje — például a személyi 
kultusz időszakáról — szinte sok- 
kolóan hat. Sajátos ellentmondásként 
vetődött fel, hogy az országos vezetők 
egyéniségéről, személyes kiállásáról 
több az információ, mint sok megyei 
és helyi vezetőről. Bírálták azt is, 
hogy ,kényes somogyi ügyekről" oly- 
kor előbb lehet olvasni az országos la- 
pokban, mint a megyei lapban — 
meglehet, olykor erről nem a helyi 
lap tehet. 


A nyilvánosságvita egyik pontosan 
ki nem mutatható értéke, hogy ener- 
giákat szabadított fel és bátonságot 
adott a véleménynyilvánításhoz. Ezt a 
légkört igyekeztek hasznosítani a vá- 
rosi pártbizottságok, amikor arról kér- 
dezték tagságukat, hogy tartsanak-e 
területi pártértekezletet, illetve a me- 


gyei pártbizottság, amikor tanácsko- 
zásra hívta össze az alapszervezeti 
párttitkárokat. Utóbbin a résztvevők 
nagy száma miatt nem alakulhatott ki 
érdemi eszmecsere, a további politikai 
munka szempontjából viszont fontos 
a megegyezés abban, hogy a szándé- 
kok kinyilvánításakor az érvek és ne 
az indulatok ütközzenek. 


Marcali és környékének párttagsága 
arról győzte meg a területi pártbizott- 
ságot, hogy a jelenlegi politikai hely- 
zetben nem újabb értekezletek. hanem 
tettek szükségesek. Kaposváron — 
mivel a kibővített pártbizottsági ülé- 
sen úgy ítélték meg, hogy a testület 
alkalmas a munka eredményes to- 
vábbvitelére — nem látták indokolt- 
nak a pártértekezlet összehívását. A 
döntésről értesülő alapszervezetek ki- 
. fogásolták, hogy erről nem kérték ki 
a véleményüket. A bírálatnak helyt 
adva a pártbizottság levélben fordult 
az alapszervezethez. és a visszaérkező 
válaszok alapján végül is eldőlt, hogy 
a városban januárban megtartják a 
pártértekezletet. 

Barcson október végén összehívták 
az értekezletet. A pártbizottsági tagok 
53 százaléka kicserélődött. Elhangzott, 
hogy az új testülettől az alapszerveze- 
tek és a társadalmi szervezetek har- 
cosabb kiállást, közvetlenebb kapcso- 
lattartást és folyamatos tájékoztatást 
várnak. 

Október elején , pártértekezlet-he- 
lyettesítőnek" szánt tanácskozásra ült 
össze a megyei pártbizottság. Sze- 
mélyre szólóan értékelték a pártbizott- 
ság titkárainak tevékenységét, általá- 


ban nagyobb határozottságot kértek 
tőlük. A testületi ülés hadat üzent a 
körülményes harminc-negyven perces 
szónoklatoknak, s a közvetlen hangvé- 
telű, tartalmas politikai párbeszéd 
mellett voksolt. Szó volt többek kö- 
zött arról, hogy a pártegység jelenleg 
inkább a fegyelemből, mintsem az 
együttgondolkodásból táplálkozik. A 
káderpolitikai munkában a kíválasz- 
tást példásnak minősítették, a kivá- 
lasztódást azonban legfeljebb elégsé- 
gesnek. A megyei apparátus tevé- 
kenységét elemezve elismerően szól- 
tak a politikai munkatársak szakmai 
felkészültségéről, de kevesellték moz- 
galmi tapasztalataikat, hiányolták a 
pártszervezetekkel való folyamatos 
kapcsolattartást és az új feladatnak, 
az új körülményeknek megfelelő kez- 
deményezőkészséget. A politikai mun- 
ka egészéről szólva a résztvevők 
egyetértettek abban, hogy mindenütt 
szakítani kell a  türelmetlenséggel 
csakúgy, mint a kényelmes várako- 
zási gyakorlattal. . 

A pártalapszervezetek a legutóbbi 
taggyűléseiken jórészt a mozgalmi 
megújulás kérdéseivel foglalkoztak. 
Az egypárt-többpártrendszer kérdésé- 
ben megoszlanak a vélemények. Az 
új tagkönyvek tulajdonosai azonban 
főleg azt szeretnék, hogy a. MSZMP 
a cselekvés pártja legyen. Sá 

(Írásom nyomdába adása előtt ér- 
kezett a hír: a Somogy megyei párt- 
bizottság a küldöttértekezlet összehí- 
vása mellett döntött.) 


Kovács Gyula 
a Somogyi Néplap munkatársa 


Párttagok a pártmozgalomról 


Hogyan látjuk a pártmozgalom helyzetét, mennyiben változott a munkostílus 
a pártértekezlet óta, milyen tennivalók várnak a párt vezető testületeire? A 
Pártélet szerkesztősége négy budapesti pártmunkásnál érdeklődött eziránt. 
Beszélgetésünk résztvevői: Felszeghyné Molnár Eszter, a XI. kerületi párt- 
bizottság munkatársa, Kurucz Tamás, a VI. kerületi pártbizottság titkára, 
Tőzsér István, a Villamos-, Szigetelő- és Műanyaggyár pártbizottságának tit- 
kára, Vida Ferenc, a Budafoki Papírgyár pártbizottságának titkára. 


Pártélet: Milyennek látják a párt- 
mozgalom helyzetét a pártértekezlet 
után? 

Kurucz Tamás: Szeretném hangsú- 
lyozni, hogy a pártélet, a pártmunka 
megújulása iránti igénynek megvan- 
nak a maga előzményei. Ezt bizonyít- 
ja, hogy számos olyan elem került be 
a pártértekezlet után a pártmunkába, 
amelyek a korábban elinduló, talán 
akkor még nem deklarált, bizonyta- 
lanságokkal terhes folyamatban is je- 
len voltak. A pártértekezlet utáni 
időszak módot ad arra, hogy mind- 
nyájan félszabadultabban gondoljuk 
végig dolgainkat. 

Tőzsér István: Véleményem szerint a 
politikai munkában az átállást párt- 
tagságunk három nemzedéke külön- 
bözőképpen éli meg. Az idősebb ge- 
neráció, mely egy sajátos szocializ- 
musképben nevelődött fel, a mai szo- 
cializmusképet nem tudja máról hol- 
napra elfogadni. Nehezen viselik el, 
hogy amit eddig végeztek vagy pro- 
pagandistaként tanítottak, az mára 
elavultnak látszik. Ezért nehezebben 
fogadják be az új gondolatokat, az új 
ideológiai megállapításokat, mint a 
középkorúak és különösen a fiatalok. 
. Az utóbbiak ugyanis differenciáltab- 
ban dolgozták fel az elmúlt harminc 
év ideológiáját, szocializmusképét. 

Kurucz Tamás: Én úgy hiszem, hogy 
a pártértekezlet iránt a párttagság 
túlzott illúziókat fűzött. Úgy vélte, 
hogy ha eszmét cserélünk, meghatá- 
rozzuk a feladatokat s levonjuk a 
személyi konzekvenciákat, máris jóra 
fordul a világ. Amikor azonban a 
pártértekezlet után nem következett 
be nagymértékű változás, a politikai 
közhangulat negatívra fordult. Én vi- 
tatkoznék Tőzsér Istvánnal, mert vé- 
leményem szerint a generációk kö- 
zötti különbség nem jelentkezik ilyen 
tisztán. Úgy tapasztalom, hogy bizo- 
nyos korosztályokban élnek olyan vé- 
lemények, amelyek döntően jellem- 
zőek rájuk, de az egyes korosztályo- 
kon belül sok az eltérő álláspont is 
helyzetünkről, a  kibontakozásról, a 
múlthoz való viszonyról, valamint a 
jövőről. 

Tözsér István: Egyetértek azokkal, 
akik szerint az elvárás túlzott volt a 
pártértekezlet iránt, viszont úgy ér- 
zem, hogy a párttagság nem most 
kezdte a problémákat jelezni. Egyéni 
beszélgetések témája volt például a 
korrupció, a jogtalanul szerzett jöve- 
delem. E kérdésekben azonban nem 
történt előrelépés, pedig sok tekintet- 
ben jogos volt az elvárás. Azzal is 
egyetértek, hogy sokkolóan hatott a 
párttagságra, amikor hirtelen tudo- 


mására hozták a népgazdaság valós 
helyzetének tényeit. Erre nem vol- 
tunk felkészülve. Ma sem egyértel- 
műbb a kép. Elhangzanak nyilatko- 
zatok súlyos gazdasági helyzetünkről, 
arról, hogy a fizetőképtelenség hatá- 
rán állunk, válságjelekről szólnak. 
Így azután az idős párttagok, akik 
megélték 1956 nyarának, őszének vál- 
ságos napjait, felvetik, hogy most 
ugyanolyan a politikai helyzet, s ez 
ugyanazokhoz a következményekhez 
fog vezetni. És ez az ő körükben na- 
gyobb konfliktust idéz elő, mint a 
középkorúaknál. Így értettem a kor 
szerinti differenciálást. 

Kurucz Tamás: Valóban, a párttagok 
egy része traumaként élte meg ezt a 
nyíltságot, őszinteséget és annak bi- 
zonyos túlhajtását is. Ezért is emlí- 
tettem, hogy más korosztályokban is 
ilyen heterogén véleményekkel talál- 
kozunk. Fennáll ugyanis a veszélye, 


hogy megjelenik egy olyan igény, 


amely szerint mindent el kell felejte- 
ni, mindent le kell rombolni és újra- 
építeni. Így azután az ifjúsági mozga- 
lomban dolgozó fiatalok közül ís so- 


kan kérdezik: Mi sem csináltuk jól? . 


Tíz év múlva minket is pellengérre 
állítanak ? 

Tőzsér István: Azt, hogy a pártérte- 
kezlet után a párttagság elbizonyta- 
lanodott, én mégsem a túlzott elvá- 
rásnak tulajdonítom. Véleményem 
szerint ennek elsősorban gazdasági 
okai vannak. Egyetértek azokkal, akik 
szerint sokkolóan hatott a párttag- 
ságra, amikor hirtelen tudomására 
hozták a népgazdaság gondjait, prob- 
lémáit. 

Kurucz Tamás: Én úgy fogadom el, 
. hogy is-is. Elvárták a hosszú negatív 
folyamat lezárását, de az értekezlet 
csak személyi kérdésekben elégítette 
ki a párttagság óhaját, s ezután be- 
jelentettük, hogy ettől még nincs több 
pénz. A pártértekezlet nem tudott és 
nem ís tudhatott felvázolni egy gyors 
sikert hozó programot; a párttagság 
ezért bizonytalanodott el. Nagy ré- 
szük most nemcsak a múlt igazába 


vetett hitét vesztette el, hanem úgy 
érzi, hogy a párt és ezen belül ő is 
kudarcot vallott. A párttag a környe- 
zetében elhangzó mindennapi bírála- 
tok súlya alatt nem találja a fejlődés 
jelenlegi negatív szakaszából a kilé- 
pési lehetőséget, nem tudja megvéde- 
ni a megszorítás programját, amely 
mellé pedig ki kell állni. Ez a 
defenzív helyzet igazi oka. Éppen 
ezért igen fontos lenne egy-egy si- 
ker, amelyet fel lehetne mutatni. A 
jövő, az emberek hozzáállása szem- 
pontjából rendkívül fontos, hogy . 
mindennap, minden órában fel tud- 
junk valamilyen apró sikert mutatni 
— vallotta Lenin. (Nem volna káros 
az autentikus ismeretekért néha a 
klasszikusokhoz visszanyúlni!) A si- 
kerre ugyanis lehet építeni, ahhoz fel 
lehet zárkózni. Ehhez legalább azt az 
egyet valóra kellene váltani, hogy 
valóban az kerüljön jobb helyzetbe, 
aki jobban dolgozik. 

Vida Ferenc: Egyetértek a siker fon- 
tosságával, de ma megjelennek olyan 
erők, amelyek azonnal és mindenáron 
javulást követelnek, jóllehet ennek 
nincsenek meg a valós feltételei. 
Ez annál is veszélyesebb, mivel a 
párttagság egy része számára — ha 
tudja is, hogy ezek a követelések ír- 
reálisak — ez titokban igen .szimpa- 
tikus. 

Tőzsér István: Nagy gondot jelent az 
önállóság növelésének kérdése is, hi- 
szen az önállósággal élni kell tudni, 


. 8 ez nem könnyű. Annak ellenére, 


hogy a pártalapszervezetek igényelték 
ezt, a pártértekezlet után mégis úgy 
érzékelték, mint valamiféle villám- 
csapást. Persze természetes ez a féle- 
lem, mert akinek eddig a kerületi 
pártbizottságtól kapott feladatokat 
kellett adaptálnia, az nehezen tud él- 


ni a hirtelen kapott önállósággal, hi- 


szen ez más mentalitást, szélesebb lá- 


. tásmódot, több emberismeretet, jobb 


felkészültséget igényel. Ez is oka an- 
nak, hogy az alapszervezeti munká- 


ban nem érződik a  pártértekezlet 


után a kívánt pezsdülés. 


Kurucz Tamás: Más oldalról is kriti- 
kával illették kerületünkben ezt a 
kérdést. Az egyik vélemény szerint 
az önállóság túlzott hangoztatása szá- 
munkra azt is jelenti, hogy a felsőbb 
pártszerv a felelősséget áthárítja az 
alapszervezetekre. A másik vélemény 
szerint, ha a kerületi pártbizottság 
irányító munkája megszűnik, az ,,le- 
vegőben lógást" idéz elő, még ha en- 
nek az irányító munkának voltak is 
hiányosságai, s ezért továbbfejlesztve, 
finomítva meg kell tartani. 

Vida Ferenc: Véleményem szerint 
azért az önállóság nagyfokú biztosí- 
tása mellett törődnek is velünk. Pél- 
daként hoznám területünkről a kerü- 
leti pártbizottság, valamint a Papír- 
ipari Vállalat pártbizottságának fel- 
készítőit, tapasztalatcseréit, módszer- 
tani vitáit, továbbképzéseit részben 
szakmai, másrészt politikai kérdések- 
ben. 

Felszeghyné Molnár Eszter: Különö- 
sen most, amikor a pártalapszerveze- 
tek felemásan élik meg az önállóságot, 
nagy a pártbizottságok felelőssége ab- 
ban, hogy segítsék hozzá az alapszer- 
vezeteket a gyorsan kapott önállóság 
hasznosításához. Mi kísérletet tettünk 
a politikai agitációs munka segítésére. 
Kísérletünk tulajdonképpen új kere- 
te és rendszerbe foglalása azoknak az 
elemeknek, melyek már korában is 
megtalálhatók voltaka pártmunkások 
munkájában és a jól működő párt- 
szervezetek tevékenységében. 

Tözsér István: Nálunk hasonlóképpen 
fogalmaztak a párttagok az üzemi és 
a területi pártmunkáról elhangzott, 
zavart okozó megnyilatkozások kap- 
csán. Véleményük szerint ugyanis a 
párt önfelszámolását jelentené, ha a 
területi pártszervezeteket az Üzemi 
szervezetek visszafejlesztése árán erő- 
sítenék meg. 

Kurucz Tamás: A lakóhely és a mun- 
kahely kapcsolatát illető, jelenleg sok- 
szor rossz irányba menő vitáink oka 
véleményem szerint a rossz megfo- 
galmazás. Ha valaminek pontos a 
megfogalmazása, azt nem lehet több- 

féleképpen érteni. Mi a rossz értel- 
mezésből adódó zavarok eloszlatása 
érdekében úgy foglaltunk állást, hogy 
a tartalmi munkából adódó problé- 
mákra nem szervezeti választ kell! ad- 
ni. Azt, hogy a lakóterületen jelenik 
meg a problémák többsége, mert ott 
alakul az új szerveződések nagy ré- 
sze, nem lehet azzal megoldani, hogy 
a munkahelyről oda szervezzük az 
összes párttagot. 

Tőzsér István: Mindebből azt a kö- 
vetkeztetést vonjuk le, hogy kellenek 
biztos kapaszkodók, amin el lehet in- 
dulni. A pártbizottság feladata ezek- 
nek a kapaszkodóknak a biztosítása. 
Egyrészt orientálni a pártszervezete- 
ket arra, hogy milyen irányba moz- 
duljanak el, vagy hogy milyen szem- 
pontokat vegyenek figyelembe dönté- 
seik meghozatalánál. Másrészt felada- 
tuk, hogy az alapszervezeteket infor- 
mációkkal lássák el, ezzel segítve azt, 
hogy ott dönteni tudjanak. 

Kurucz Tamás: Ezenkívül a kerületi 
pártbizottságnak nemcsak a pártszer- 
vezetek, hanem az egész kerület po- 
litikai gazdájaként kell tevékenyked- 
nie. Korábban a kerületben felhalmo- 
zott szellemi tőkét nem használta ki a 
pártmozgalom. A jogos kritikák ered- 
ménye, hogy most képviselőikből lét- 
rejött ad hoc munkabizottság tanul- 
mányozza, hogyan lehet a szakszer- 
vezetben a párt befolyását fokozni. 
Ennek közkinccsé tétele minden párt- 
szervezet számára fogódzó lesz a tö- 
megpolitikai munkához. Ezenkívül a 
pártalapszervezeteknek módot kívá- 
nunk adni arra, hogy akár egyenként, 
akár csoportosan kezdeményezzenek 
testület előtti állásfoglalást. A párt- 
alapszervezet például az általa leírt 
véleményben foglaljon állást a tekin- 
tetben, hogy miben ért egyet és mi- 
ben nem a pártbizottsággal. 

Pártélet: Igaz, hogy a tartalmi mun- 
kákból adódó problémákra nem szer- 
vezeti választ kell adni, de az új tar- 
talom általában szétfeszíti a nem 
megfelelő kereteket. Bizonyítja ezt az, 
hogy a főváros nem egy kerületében 


új módszereken, megoldásokon, a ho- 
gyanokon is gondolkodnak. Milyen 
tapasztalatokkal rendelkeznek például 
az egytestületes pártbizottságok? 
Tőzsér István: Mi az egyszintű párt- 
bizottság létrehozásával annak a tar- 
talmi kérdésnek a megvalósulását kí- 
vánjuk elősegíteni, hogy az alapszer- 
vezeteknek nagyobb beleszólása le- 
gyen az üzemi pártbizottság munká- 
jába. Széles körű véleménycserét 
folytattunk, aminek alapján arra a 
következtetésre jutottunk, hogy ez 
úgy valósulhat meg, ha minden párt- 
alapszervezet egy főt delegál az új, ti- 
zenhárom fős pártbizottságba, ame- 
lyet összevont taggyűlésen választa- 
nak meg. 

Vida Ferenc: Vállalatunknál az 1982- 
ben megválasztott huszonöt tagú 
pártbizottság és a kilenctagú végre- 
hajtó bizottság helyébe tizenöt tagú 
egyszintű üzemi pártbizottság jött 
létre. Eddigi tapasztalataink kedve- 
zőek, ugyanis több területen egysze- 
rűsödött, ésszerűsödött a munkánk. 
Minőségi javulást jelentett, hogy a 
kiválasztás ban nem ragaszkodtunk 
mereven a statisztikai szempontokhoz, 
hanem csak az alkalmasságot vettük 
figyelembe. Alapkövetelmény volt a 
bátor kiállás, a véleménynyilvánítás, 
a vitakészség. A kisebb létszám pedig 
jobban ösztönzi a résztvevőket a vi- 
tára. Előnyös munkamódszerbeli vál- 
tozások is történtek, például meg- 
szűntek a párhuzamos értekezletek, 
csökkent a testületi ülések száma. 
Előny az is, hogy az új pártbizottság 
a régebbinél gyakrabban szerepelteti 
tagjait az alapszervezeteknél. Felada- 
tuk, hogy segítsenek a párthatároza- 
tok értelmezésében, feldolgozásában. 
Munkájukat évente értékeljük. To- 
vábbfejlesztettük a pártbizottság el- 
lenőrzési gyakorlatát, módszereit is. 
Például a pb-titkár beszámol a két 
ülés közötti tevékenységéről; a mun- 
kabizottságok kontrollvizsgálatokat 
végeznek a határozatok végrehajtása 
érdekében; bevezettük az alapszerve- 
zeti vezetőségek együttes konzultá- 


cióit. Arra is gondoltunk, hogy lehe- 
tővé tesszük a testületi ülésen a köz- 
érdekű, illetve a politikai jellegű in- 
terpellációkat olyan kérdésekben, mint 
például egy döntés felülvizsgálatának 
kezdeményezése, a végrehajtást aka- 
dályozó tényezők felmerülése a gaz- 
dasági, párt- és tömegszervezeti mun- 
kában stb. Végül javasoltuk, hogy a 
négy műszakban dolgozók négy alap- 
szervezete alakuljon át egy szervezet- 
té. Ezt az is indokolta, hogy dolgo- 
zóink nagy többsége vidékről, hat- 
van-nyolcvan kilométeres körzetből 
jár be, s pártmunkára csak az az idő 
fordítható, ami a műszak vége és a 
vonat vagy az autóbusz indulása kö- 
zött van. Ennek előnye, hogy az új 
alapszervezetben egységes a vezetés, a 
fellépés. A pártéletet műszakonkénti 
pártcsoportmunkára szervezzük, a 
pártcsoport önállóságát úgy kívánjuk 
növelni, hogy leadjuk a tagfelvételi, 
fegyelmi jogköröket. 

Pártélet: Az Üzemi pártbizottságok 
gazdaságpolitikai munkája mennyi- 
ben változott az elmúlt időszakban? 
Tőzsér István: Már korántsem fog- 
lalkozunk olyan aprólékosan gazda- 
sági kérdésekkel, mint korábban. A 
pártbizottság nem az évenkénti szám- 
szerű mutatók vizsgálatára vagy ha- 
sonló típusú feladatokra összponto- 
sítja figyelmét, hanem a vállalat jö- 
vője szempontjából meghatározó, lé- 
nyegi kérdésekre. Ilyen például a 
vállalat kereskedelem- és üzletpoliti- 
kája. Az előttünk álló szervezetfej- 
lesztés során nem a szervezeti felépí- 
tésbe szólunk bele, hanem azt vizs- 
gáljuk, hogyan érinti az embereket, 
miként lehet elérni, hogy ne legyenek 
bizonytalanok a sorsukat illetően, és 
csak vitában kiérlelt döntések szü- 
lessenek. Említést érdemel, hogy a 
korábbi időszakhoz képest a munka- 
bizottságok jelentősége, a  munka- 
megosztásban elfoglalt helyük is át- 
értékelődött. Az egyszintű pártbizott- 
ság megteremtésének előkészítő idő- 
szakában létrehoztunk egy munkabi- 
zottságot, amely átgondolta a pártbíi- 

zottság feladatát, munkastílusát, mun- 
kamódszerét. 

Vida Ferenc: Nálunk a korábban tit- 
károentrikus, — gazdaságivezető-cent- 
rikus előterjesztések készítése helyett 
a különböző munkabizottságok szere- 
pe elsősorban az elemzés lett és ja- 
vaslattétel a feladatok végrehajtásá- 
val kapcsolatos alternatívákra. 
Pártélet: A nyilvánosságról a párt- 
munkások közül egyre többen úgy 
vélekednek, hogy ennek a társadal- 
mi cselekvés egyik területévé, vala- 
mint közösségformáló erővé kell vál- 
nia. Ezért a pártszervezetek felada- 
tuknak tekintik, hogy a párttagok 
döntés-előkészítő tevékenységének in- 
tézményes kereteit is kialakítsák. 
Felszeghyné Molnár Eszter: Igen, ez 
így van. Mi például a kerület által 
létrehozott és működtetett politikai 
kabinetet a pártmunka korszerűsíté- 
sének színterévé kívánjuk fejleszteni. 
Célja az alapszervezetek munkájának 
segítése fórumok, előadássorozatok, 
vitasorozatok rendezésével. Az utóbbi 
sorozatban műhelyvitákon a párt ve- 
zető szerepének értelmezésével és 
gyakorlati megvalósításának lehetsé- 
ges módjaival foglalkozunk tapaszta- 
latcsere és helyzetelemzés formájában. 
A pódiumvitákon pedig egyrészt al- 
kalmat adunk a párton belüli viták 
exponálására, az érvek és az ellenér- 
vek szembesítésére, másrészt egy-egy, 
a marxizmustól távol álló, de a társa- 
dalomban jelenlevő szellemi áramlat 
megismerésére, az aktív politizáláshoz 
szükséges ismeretek és összefüggé- 
sek megszerzésére. Könyvtárunk a 
könyvkölcsönzésen kívül a jövőben 
író-olvasó találkozóknak, alkotóművé- 
szekkel történő beszélgetéseknek is 
helyt ad. A teadélutánokon pedig 
klubszerű formában találkozhatnak a 
politizáló párttagok. Kiemelendő szol- 
gáltatásunk a műsorfigyelő és előre- 
jelző szolgálatunk, valamint a mag- 
nó-, videokazetta-kölcsönzés. Termé- 
szetesen mindezt csak csapatmunkával 
lehet működtetni. A személyi feltéte- 
lek bővítésekor támaszkodunk a pro- 

pagandistákra, valamint a választoti 
testületek érdeklődő tagjaira is. 
Vida Ferenc: Információs munkánk 
továbbfejlesztésének egyik igen fon- 
tos eleme volt, hogy az üzemi lapot 
jobban felhasználjuk a mozgalmi élet 
kérdéseivel kapcsolatos tájékoztatás- 
ra. Nemcsak a politikai feladatokra 
mozgósítunk, hanem az informálás, a 
felkészítés és a visszajelzés eszköze- 
ként is használjuk. SEEN 
Kurucz Tamás: Első lépésben a kerü- 
leti politikai centrumokban — a párt- 
bizottságon és a hat körzeti székház- 
ban, illetve a kilenc politikai körzeti 
centrumban (kilenc pártszervezet 
hat székházban működik) — szeret- 
nénk kialakítani a területünkön mű- 
ködő pártszervezetek és körzeti kom- 
munisták együttműködését. Ezt a 
módszert egyelőre az korlátozza, 
hogy reggel huszonhétezer dolgozó 
utazik el más kerületben levő mun- 
kahelyére és jön helyette negyvenhét- 
ezer. A második lépésben lehet a po- 
litikai centrumokba beszoktatni a ke- 
rületben lakó, másutt dolgozó kom- 
munistákat. Itt a közéleti és általá- 
ban a pártmunkásoknak szóló klubok 
mellett kulturálódásra, videokészülék 
használatára is lesz lehetőség. No- 
vember 1-jétől bevezettük a tanács- 
adó, konzultációs fórumot a pártszer- 
vezetek tisztségviselői részére. Részben 
már működnek, részben kidolgozás 
alatt állnak az értelmiségi és más ré- 
tegfórumok, az ifjúkommunista ak- 
tíva. 


A pártértekezlet programjára épülő 
feladatterv megvalósítása és a párt 
működésének megújítása megkezdő- 
dött. A korszerű, racionális kezdemé- 
nyezések elemei már megjelentek a 
pártszervek, pártmunkások tevékeny- 
ségében, de az elkövetkező igen rö- 
vid időszak feladata az, hogy átütő 
erővé váljanak a cselekvésben. Ezen 
múlik az átalakulás sikere. 


Ruzsicska Mária 


HOZZÁSZOLASOK CIKKEINKHEZ 


Platformszabadság a pártban 


(Megjelent a Pártélet 1988. 11. számában) 


Már maga a tény is figyelemre mél- 
tó. hogy a Központi Bizottság vitát 
készít elő a párton belüli platform- 
szabadságról. Napjainkban elképzel- 
hetetlen, hogy ilyen s ehhez hasonló 
kérdésekben ne a párttagok vélemé- 
nyét, állásfoglalását figyelembe véve 
szülessenek meg a döntések, alakul- 
janak ki azok a viszonyok, amelyek 
a demokratizálódás útjára lépett pár- 
tot a jövőben vélhetően jellemezni 
fogják. Szűnőben van az a helyzet, 
hogy egyedül ,jfelülről" szervezett 
többé-kevésbé , zárt" keretekben for- 
málódó vélemények  szalonképesek, 
megkezdődött az önszerveződésnek, 
az alulról való építkezésnek ebből a 
szempontbál történő legitimációja is, 
vagyis annak, hogy a centralizmus- 
nak is szolgálnia kell a demokráciát, 
s nemcsak megfordítva. 

Ma mindez nem kis feszültséget 
okoz a pártban. Részben ennek kö- 
vetkeztében — a reformfolyamatok 
élén haladva és nem közhatalmi esz- 
közökkel politizálva — a párt csak 
úgy tudja saját korábbi tevékenysé- 
gét felülvizsgálni, hogy közben kor- 
látozza, , visszafogja" önmagát. Vagy- 
is miközben kezdeményezi, gerjeszti 
a  társadalmi-politikai változásokat, 
állandóan erősíteni kell tagsága iden- 
titását, reális helyzettudatát. 

A párt erre azért is rákényszerül, 
mert bár az országos értekezlet meg- 


teremtette az átfogó gazdasági fordu- 
lat, a politikai és a társadalmi re- 
form kibontakozásának a lehetőségét, 
ámde ennek érdekében nem készült 
stratégiai értékű pártpolitikai kon- 
cepció. Megújulási feladatterv szüle- 
tett, ami inkább támaszkodik egy ko- 
rábbi, főleg ideológiai forrásokból 
táplálkozó  , folytonosság-megújulás" 
logikára, mintsem a reálfolyamatok 
diktálta követelményre. Jobb kifeje- . 
zés híján úgy fogalmazhatnánk, hogy 
a párt számára egyfajta , húzd meg, 
ereszd meg!" állapot keletkezett, hi- 
szen az elkezdődött demokratizálódá- 
si folyamat jelenségei láttán a párt- 
tagok többségének olyan képzete tá- 
mad, hogy az MSZMP külső és bel- 
ső viszonyai jelenleg csak annyira és 
úgy változnak, amennyire és ahogyan 
a formálódó politikai demokrácia, il- 
letve annak gyakran hordalékos kö- 
vetkezményei a változásokat közvet- 
ve vagy közvetlenül kikényszerítik. 

Egyesek magabiztosan jelentik k., 
jómagam csak a benyomások szintjén, 
bizonytalanul és óvatosan mondom: 
jelenleg a párt sok tekintetben na- 
gyon hasonlít egyfajta , gyűjtőpárt- 
hoz", olyan szervezethez, amelyben a 
különböző érdektörekvések, politikai 
orientációk képviselőinek koalíciója 
valósul vagy valósítható meg. Min- 
denesetre érdemes a pártot politikai, 
ideológiai szempontból mint kvázi 


koalíciót vizsgálnunk, már csak ab- 
ból a tradícióból kiindulva is, hogy 
fennállása során, különösen az egy- 
pártrendszer keretei között mindig is 
ki volt téve több szellemi áramlat 
hatásának, s így kereste a válaszo- 
kat a társadalmi problémák megol- 
dására. Koalíciónak kell tekintenünk 
a pártot tagságának összetétele miatt 
is, hiszen jobbára a politikailag nem 
indifferens, a szocializmus gyakorlati 
modellje iránt nemcsak érzelmileg, 
hanem értelmileg is elkötelezett ak- 
tív erők legjobbjai voltak a tagjai és 
ma is azok. Ezt a tényt az 1980-as 
évek pártéletének gondolati (sajnos 
gyakran nem cselekvési) sokszínűsé- 
ge is bizonyítja. 

Ennek ellenére főként a pártprog- 
ram hiánya miatt nehéz a platform- 
szabadság kérdésében állást foglalni. 
Tulajdonképpen egyetlen platform 
sem fogalmazódik meg nyíltan, kifej- 
tett formában. Vannak elképzelések 
a párt korábbi tevékenységének meg- 
javítására, megújítására, illetve fo- 
lyamatban vannak a kádercserék, a 
stílusváltás és az átszervezés. Ezek 
tartalmi lényege az esetek többségé- 
ben — már csak a nyilvánosság fé- 
ligfejlettsége, zavarodottsága, gátolt- 
sága miatt is — homályban marad. 
S a még Így is felszínre törő, általá- 
ban egyéninek mondható elképzelé- 
sek többnyire erőtlenek, nem képesek 
az úgynevezett alulról szerveződés 
mozgatórugóivá válni. 

Ha elfogadjuk, hogy mindenféle 
platform voltaképpen több elgondo- 
lás eredője, meg kell vizsgálni kiala- 
kulásuknak és kialakíthatóságuknak 
legfontosabb tartalmi és szervezeti 
koordinátáit. A lehetséges platform- 
tartalmak  kikristályosodásának, ha 
azok egyébként megfelelnek a kor 
követelményeinek, — vagyis annak, 
hogy a kommunisták szuverén vála- 
szokat adjanak a demokratikus szo- 
cialista társadalommal, a jogállami- 
sággal, a pluralizmussal, a politikai 
demokráciával stb. kapcsolatos kér- 
désekre, számos előfeltétele van. Az 

átfogó, komplex reform először is 
megköveteli, hogy a gazdasági és a 
politikai szférában egyaránt megtör- 
ténjék a valóságos érdekek feltáru- 
lása és artikulációja, hogy lehetőség 
nyíljék nyilvánossá tételükre, mert 
csak így lehet az  érdekmozgá- 
sokat a társadalmi célok irányába te- 
relni. Másodszor: olyan demokratikus 
viszonyok szükségesek, amelyeknek 
jogi és szervezeti garanciái lehetővé 
teszik cselekvési alternatívák kimun- 
kálását, és biztosítják a közöttük való 
szabad választást. Végül bármifajta 
reformról legyen is szó, a reformfo- 
lyamat elképzelhetetlen reformgondol- 
kodás, felismerhető és határozott re- 
formpárti tömegtámogatás nélkül, 
mert — s ezt az elmúlt évtizedek 
eseményei, tapasztalatai igazolják — 
a lassítás, a megtorpanás, a visszaren- 
deződés mindig is képlékeny helyzet- 
ben történt meg, a háttérbe szorult 
vélt vagy valós politikai érdekekre 
hivatkozva. 

A szervezeti szempontból legfonto- 
sabb öntevékeny építkezéshez pedig 
a — munkahelyi-területi szerveződési 
elv szigorú alkalmazásának feloldásá- 
ra van szükség. Biztosítani kell, hogy 
a párttagok, illetve a párttagok cso- 
portjai ne csak merev gazdasági 
vagy közigazgatási struktúrák szerint 
szerveződjenek, hanem politikai-köz- 
életi-közjogi feladatok teljesítésére is. 

Mindezek együttesen azt eredmé- 
nyezhetik, hogy a párttagság valóban 
formálni tudja a párt politikáját, 3 
ehhez kialakul politikai véleménye, 
álláspontja. Ha vannak platformok, 
s ezek hatékony integrálását biztosító 
mechanizmusok, amelyekben az egyes 
párttag is felelős politikai tényező, 
és biztosítva van a szervezeti és a 
jogi védelme, akkor ténylegesen ís. 
meghatározója lehet önkéntesen vál- 
lalt szervezetében a saját  ÉRASTSAK 
viszonyai alakulásának. : 
i Antal János 
a budapesti pártbizottság 

esztályvazető-helyettese 


Egy tanácskozás margójára 


PÁRTÉRTEKEZLET SZÉKESFEHÉRVÁRON 


A közelmúltban pártértekezlet zajlott 
városunkban. A fórum értékelése és 
a kitűzött feladatok megvalósítása fo- 
lyamatos munka, így csak arra vál- 
lalkozom, hogy közreadjak néhány 
tanulságot, értelemszerűen azokat, 
amelyek a helyi politikai életre vo- 
natkoznak. 

A tízezres taglétszámot jóval meg- 
haladó terület kommunistáinak leg- 
felsőbb szintű tanácskozását bonyo- 
lult és pezsgő előkészítő munka előz- 
te meg. A bonyolultságát elsősorban 
az okozta, hogy a pártbizottság (mint 
a beszámolóban ez önkritikusan el is 
hangzott) helytelenül értékelte a vá- 
ros és vonzáskörzete párttagságának 
jelzéseit, a pártértekezlet összehívá- 
sának sürgetését. Mivel a reagálás 
késett, a tagságban olyan érzés szü- 
letett, hogy a pártértekezletet végül 
is ki kellett kényszeríteni. Az előké- 
szítés ilyen előzmények után részben 
elsietett volt, egyes fázisaiban nélkü- 
lözte az alapos átgondoltságot. A ki- 
alakult helyzetben és légkörben nőtt 
az elégedetlenség, indokolatlan mér- 
tékben csökkent a vezetéssel szem- 
beni bizalom, az alulról építkezés ki- 
forratlan gyakorlatát próbára téve, 
itt-ott a parttalan demokratizmus je- 
lei látszottak feltünedezni. 

" A pártbizottság döntése, amely szá- 
mos újszerű javaslatot tett a pártér- 
tekezlet előkészítésére és lebonyoli- 


tására — éppen az uralkodó légkör 
miatt — a gyakorlatban nem érvé- 
nyesüihetett teljes mértékben. Mégis 
érdemes kitérni rá, hogy a párttag- 
ság előzetes véleményének megisme- 
rése alapján eleve úgy tervezték, 
hogy 

— a  pártértekezlet egytestületes 
pártbizottságot válasszon meg; 

— a leendő pártbizottság tisztség- 
viselőin kívüli tagjait meghatározott 
területek, csoportok, nagyüzemek — 
összesen 24 delegáló terület — válasz- 
tással, közvetlenül delegálják a tes- 
tületbe; 

— a delegáló területek: a létszám 
(megközelítőleg ötszáz párttag), az 
ágazat (élelmiszeripar, kereskedelem 
stb.) és a terület (lakóterület, von- 
záskörzet) alapján kapjanak delegá- 
lási lehetőséget; 

— a pártértekezlet joga a pártbi- 
zottság tisztségviselőinek megválasz- 
tása ; 

— minden alapszervezet egy vá- 
lasztott küldöttel képviseltesse ma- 
gát, a megválasztott küldöttek a jö- 
vőben állandó mandátummal rendel- 
kezzenek; 

— a küldötteket és a testület tiszt- 
ségviselőit széleskörűen, alulról jövő 
kezdeményezések alapján jelöljék és 
válasszák meg. 

A pezsgés mellett több-kevesebb 
következetlenség, tapasztalatlanság, 


91 


tanácstalanság is kísérte a pártérte- 
kezlet munkáját. Minden buktatója 
ellenére azonban sok olyan értéket 
hozott felszínre, amely letéteménye- 
se a párton belüli választás eddiginél 
demokratikusabb gyakorlatának, 38s 
hozzájárul az egész pártélet szerve- 
zeti megújulásához, etabilizálódásá- 
hoz. 

A pártértekezlet résztvevői alko- 
tóan, nyíltan, őszintén fogalmazták 
meg a párt helyi szervezetével, irá- 
nyító testületével kapcsolatos észre- 
vételefket. A hozzászólások egy része 
érintette az előkészítés gyakorlatában 
kipróbált elemeket ís, más része az 
elvárt igényeket fogalmazta meg. A 
pártértekezletnek az e témakörben 
hasznosítható, gondolatébresztő ja- 
vaslatai a következők: a pártmunka 
középpontjában a párt tagjainak cse- 
lekvő részvétele álljon. Az alapszer- 
vezetek igényeljék tagjaik nagyobb 
aktivitását, — kezdeményezőkészségét, 
és hasznosítsák azokat. Csökkenje- 
nek, illetve szűnjenek meg a párt- 
munka bürokratikus elemei. Az ön- 
álló alapszervezeti munka kapjon na- 
gyobb segítséget a módszer, az infor- 
máció, a hatáskörök szélesebb körű 
gyakorlása tekintetében. 

Erősödjenek a választási rendszer 
demokratikus elemei. A jelölés legyen 
széles körű, legyünk tudatában a be- 
töltendő tisztségek követelte felada- 
toknak, a megválasztandó személyek- 
kel kapcsolatos követelményeknek! 

Váljon általános gyakorlattá a fel- 
sőbb testületekbe való delegálás, a 
testületek vezetőinek közvetlen vá- 
lasztása. Alakítsuk ki az új rendsze- 
rű testületi munka módszerét, az irá- 
nyítás fő elveit, a más sezervezetek- 
kel, intézményekkel való - kapcsolat- 
rendszert. A pártértekezlet kísérje fi- 
gyelemmel az új működésű városi 
testület munkáját, értékelje a delegá- 
lás — intézményének tapasztalatait. 
Pontosan meg kell határozni a kül- 
döttek szerepét, feladatait; a delegált 
. pártbizottsági tagok működési terü- 
letén politikai bázishelyeket célszerű 


kialakítani. Meg kell vizsgálni a 
pártapparátusi létszám csökkentésé- 
nek, a feladatokra orientált ésszerű 
struktúra kialakításának lehetőségét. 
Nagyobb következetességre van szük- 
ség a párt kádermunkájában, a , me- 
nedzser típusú" vezetők kiválasztá- 
sában, képzésében. Gondoskodni kel! 
a párttisztségviselők felkészítéséről, 
ismereteik — folyamatos bővítéséről. 
Nagyobb figyelmet kell fordítani a 
városkörnyék, a községek sajátos 
helyzetére, vagyis javítani kell a la- 
kóterületi párimunkában való részvé- 
telt. A párt vezetői, a testület és ap- 
parátus tagjai sokkal közvetlenebbül 
vegyenek részt a területükön folyó 
pártmunkában. Döntéseik a párttag- 
ság véleményének alapos SENERELE 
alapján szülessenek. 

Felvetették, hogy a párt legyen 
kezdeményező az , alternatív" szerve- 
zetekkel való  kapcsolatfelvételben. 
Tájékozódjon programjukról, keresse 
az együttműködés lehetséges elemeit. 

A mit kell tenni jellegű kérdéseket 
lehetne folytatni, mert valójában ná- 
lunk is sok a tennivaló, akárcsak 
más városokban, pártszervezetekben. 
Fontosnak tartom azonban, hogy a 
városi  pártértekezlet ösztönözte a 
pártszervezetek önálló kezdeményezé- 
sét, gondolkodását, a politikai eszkö- 
zök hatékonyabb alkalmazását. 

A felszínre jött javaslatok egy ré- 
sze még ha tartalmazott is irreális, a 
lehetőségekhez nem igazodó igénye- 
ket, maga a tanácskozás lényegében 
elősegítette a pártmunka megújulási 
folyamatát, s megteremtette ennek 
személyi feltételeit és struktúráját. A 
cselekvési egység és bizalom olyan 
szintjét eredményezte, amelyet jól le- 
het kamatoztatni a politikai életben, 
a gyakorlati munka során. Főleg ak- 
kor, ha a párttagok javaslatait igyek- 
szünk minél szélesebb körben és a 
lehető legjobban megvalósítani, hasz- 
nosítani. 


Azurák Mihály 
a székesfehérvári véresi pártbizottság 


A nyíltság gyakorlása 


A nyíliltságról, a nyilvánosságról, az 
őszinteségről talán eohasem esett 
annyi szó, mint napjainkban. Úgy 
gondolom, ennek legfőbb oka, hogy 
bebizonyosodott: saját bőrünkön .nap 
mint nap érezzük, hogy súlyos mu- 
lasztásaink vannak e fogalmak gya- 
korlatba való átültetésével kapcsolat- 
ban. Szó, ami szó, eleddig erőteljesen 
mellőztük, nélkülöztük a nyilvános- 
ságból származíhatjó előnyöket, mert 
hogy vannak előnyei, az aligha vitat- 
ható, ezekről a mögöttünk levő na- 
gyon rövid időszak is tanúskodik. Na- 
pi ténykedésem során állandóan ta- 
pasztalom, hogy a nyíltság, a nyil- 
vánosság szerepe, az egyenes, kendő- 
zetlen beszéd elengedhetetlenül fon- 
tos, és semmilyen körülmények kö- 
zött nem szorítható háttérbe. 


A nyíltság és a nyilvánosság társa- 
dalmunkban betöltött funkciójáról 
szenvedélyes viták folynak. Kétségkí- 
vül el kell fogadnunk, hogy a nyílt- 
ság, a nyilvánosság az egyik leghatá- 
sosabb ellenőrzési eszköz, s igen ha- 
tékony hajtó- és fegyelmezőerő. Er- 
ről az elmúlt évtizedek, saját és más 
országoktól 
egyaránt meggyűznek (legalábbis meg 
kell hogy győzzenek) bennünket. A 
hallgatás, a takargatás, a tények el- 
ferdítése, a tájékoztatás elmulasztá- 
sa, a helytelen, netán valótlan infor- 
mációk továbbadása, szándékos ter- 
jesztése felbecsülhetetlen veszteségek, 
károk, hátrányok forrása. Jelenlegi 
társadalmi és gazdasági körülménye- 
ink közepette semmiképpen nem en- 


átvett — tapasztalataink 


gedhetünk zöld utat az efféle visz- 
szahúzó erőknek. Bár jeleztünk volna 
korábban is pirosat nekik, akkor 
most minden bizonnyal elviselhetőbb 
gondokkal kellene megküzdenünk. 


Egyetértek mindazokkal, akik a be- 
csületes, a haladást szolgáló nyilvá- 
nosságot követelik, támogatják. Azt is 
be kell látni, hogy a kibontakozás és 
a nyilvánosság nem választhatók el 
egymástól. 


Manapság gyakran érik különféle 
kritikák a sajtót, annak szerkesztőit, 
munkatársait. Meggyőződésem, hogy 
a sajtó hangneméről lehet és kell is 
szót váltani, vitatkozni. A sajtó leg- 
fontosabb funkciója a tényközlés, a 
gyors, pontos tájékoztatás. A ténye- 
ket viszont ki kell mondani, még ak- 
kor is, ha azok valakinek, valakiknek 
kellemetlenek. A nyilvánosság Ítéle- 
tét pedig el kell viselni, sőt, okulni, 
tanulni kell belőle. Ugyanis, ha vala- 
mely vezető vagy bárki rossz döntést 
hoz, akkor miért csak a , lentiek, az 
alattvalók" érezzék annak hátrányát, 
az utasítást kiadó miért ne érezze 
túlkapásnak, alkalmatlanságának té- 
nyét, jogos következményeit?! Sajnos 
az ilyen felelőtlenségekből, helytelen 
szemléletből óriásiak az ország kárai. , 


Nem vitás, a demokráciát, a nyíltsá- 
got még tanulnunk kell, ám az is 
tény, hogy korántsem elég csupán is- 
merkedni ezzel, csak a helyes gya- 
korlása hozhat igazi eredményt. 

A nyilvánossággal élni kell, de 
visszaélni nem szabad vele. Szomorú 

tapasztalat, hogy gyarapszik azok 
száma, akik felelőtlenül vagy névte- 
lenségbe burkolózva kívánják gyako- 
rolni a nyilvánosságot. Jóllehet a 
névtelen bejelentések (telefonon, le- 
vélben) éppen a nyilvánosság elve el- 
len hatnak. A névtelenség már ön- 
magában is valamiféle takargatást, 
őszintétlenséget sugall. Ügy vélem, 
hogy az egyenes, tisztességes, igaz- 
mondó ember nem szégyelli a ne- 
vét... Általános megállapítás, hogy 
a névtelen bejelentések döntő több- 
sége számtalan rágalmat, alaptalan 
sértegetést, bosszantó megjegyzést 
tartalmaz, amelyeket rendszerint az 
irigység, a bosszú, a rosszindulat szül. 
A más szemébe mondott szó, a saját 
aláírással elküdött levél sokkal cél- 
ravezetőbb, hatásosabb, mint a név- 
telenség, a hallgatás. 


Ninics más alternatíva: mindenütt és 
mindenkinek vállalnia kell önmaga 
felelősségét, a néha kényelmetlennek 
tűnő, de valójában az előrelépést, a 
kibontakozását, a jobb jövőt szolgáló 
nyilvánosságot! Elindultunk ezen az 
úton, amiről letérni, amin lassítani 
nem szabad, mert az társadalmi-gaz- 
dasági összeomláshoz is vezethetne. 


A tét tehát nem kicsi, ezért min- 
denképpen megéri átgondolni dol- 
gainkat érveinket. A nyilvánosság 
ugyanis nem a felelőtlen fecsegés, hő- 
börgés szintere, hanem az önmaguk, 
a szűkebb környezetük és az egész 
társadalom iránt felelősséget érző em- 
berek egyfajta szerepvállalása, piató 
formjának kialakítása. 


V. Vincze Péter 
a RÁBA hetilap munketőrse 


TÖRTÉNELMI DÖNTÉS 


Mihail Gorbacsov beszéde 
az Egyesült Nemzetek Szervezetében 


1988. december 7. 


A XXI. századba lépő emberiség jövőjéről, az egész világrend demokratizálásáról, 
az egyetemes emberi értékek prioritásáról, az új világ építésének útjairól, 
a társodalmi fejlődés variációgazdagsógáról, az ideológiák tisztességes harcáról, 
a világűr; békés célú hasznosításáról, a regionális konfliktusok rendezéséről, 


e.g . 


a szovjetunióbeli átolakítás szakaszairól, 


o Szovjet Fegyveres Erők jelsáműnök egyoldalú csökkentéséről beszélt 
az SZK főtitkára. 


40 oldal 

Gyuricza László 


A KÖZPONTI BIZOTTSÁG TAGJA, 
AZ MSZMP VESZPRÉM MEGYEI BIZOTTSÁGÁNAK ELSŐ TITKÁRA 


A párttagságot a valódi politikai problémák 
érdeklik 


MEGJEGYZÉSEK A KÖZPONTI BIZOTTSÁG 
FEBRUÁR 10-I ULÉSÉHEZ 


Az ország politikailag lázas állapotban van. A lázmérő higanyszála — úgy 
tűnik — egyelőre felfelé kúszik. És ez teljesen érthető, mondhatni törvény- 
szerű. A tavaly májusi pártértekezletig a politikai mozgások erősen fékezet- 
tek voltak, a gazdaság , mozgatására" tettük a hangsúlyt, de ez — mint az- 
óta kiderült — nem hozott mélyreható átalakulást. Az értekezlet a politikai 
fékeket kiengedte, és a gazdasági szférához hasonlóan a politikai szféra is 
elkezdte keresni saját mozgásformáit. Bár májusban is hangsúlyoztuk, hogy 
a gazdaság átalakításával többet kell foglalkozni, mostanra sajátos helyzet 
alakult ki. A politika gyakorlótere sokkalta szélesebb, sokkal több lehetőséget 
kínál, mint a gazdaságé. Miközben a politikai élet rendkívül felélénkült, az 
országnak lényegében továbbra sincs belső piaca, ahol ki lehetne próbálni, 
tanulni lehetne a vállalkozást, a kereskedést, hogy tapasztalatokkal felvér- 
tezve lépjünk ki a nemzetközi színtérre. 

Ahhoz, hogy politikai küzdelem folyhasson, küzdőterek nyitására van 
szükség. Ezeket részben maga az élet teremti, részben azonban tudatosan 
kell létrehozni azokat. Sajnos a párt eddig abban jeleskedett, hogy a pót- 
cselekvés terepére vitte az erőket, aminek tipikus példája a párt választási 
rendszeréről indított vita. Érthetően teljes visszhangtalanság kíséri, hiszen 
a párttagságot is a valódi politikai problémák foglalkoztatják, azok az éles 
politikai kérdések kötik le a figyelmét, amelyekkel kapcsolatban csatározá- 
sok folynak vagy folyhatnának a párton belül is. Ilyen politikai küzdelem 
alakult ki a bős— nagymarosi vízlépcső ügyében, de hasonló lehetőséget kí- 
nálnak vagy kényszerítenek ki a nevezetes történelmi évfordulók, amelyek- 
ben társadalmi útválasztásunk értékelésének, azaz a követendő irány meg- 
választásának eszmei-politikai kérdései koncentrálódnak. S ha már a törté- 
nelmi dátumoknál tartunk, szeretném megjegyezni, hogy szerintem 1956 ér- 
tékelése kapcsán küzdőteret teremteni korai volt, még ha az értékelés belső 
lényegének legtöbb pontjával magam is egyetértek. 

A Központi Bizottság első februári ülése ezekkel a valódi politikai harci 
kérdésekkel foglalkozott. Állásfoglalása alapján feltehetően újabb küzdőtér 
nyílik a többpártrendszer kérdése körül. Érdekes módon ezen a terepen 
mesterségesen gerjesztik a Írontokat. Az egyesülési törvény elfogadása előtt, 
de utána is arról folyt a vita, mennyire lenne kívánatos az emberek érdek- 
lödéset. jobbító szándékát stb. szolgáló önszerveződések létrehozása. Ma már 
ezekről szó sincs. Még ha nyilvánvaló volna ís, hogy egy önszerveződés meg- 

állhatna vagy meg is áll az egyesületi szinten, úgy számolunk vele, mint 
valamilyen pártszerveződés csírájával, mert sokszor erőszakoltan politikai 
arculatot kíván felvenni. 


Most az a kötelességünk, hogy a Központi Bizottság üléséről teljes részle- 
tességgel, a mondanivaló teljes mélységét feltárva tájékoztassuk a széles köz- 
véleményt. Közismert, hogy a testület zárt ülést tartott, s ilyen zárt ülések- 
re a jövőben is sor kerülhet. Egyszerűen azért például, hogy pszichikai ténye- 
zők ne zavarják az értelmes munkát. De adódhat olyan szituáció ís, hogy 
politikai érdekek zárják ki a nyilvánosságot. Nemigen akad például olyan 
politikai erő, amelyik nyílt ülésen vitatná meg választási taktikáját. Most 
azonban a Központi Bizottság nem olyan Ügyet tárgyalt, amelyből ki kelle- 
ne, ki lehetne rekeszteni a nyilvánosságot. Szerintem az ülés minden eleme 
publikus, és ezeket kivétel nélkül fel kell használni a párttagság meggyőzé- 
sére, hogy a központi politikai testület a lehető legnagyobb komolysággal 
és felelősséggel foglalkozott napjaink legfontosabb kérdéseivel. Ha ezt nem 
tesszük meg, nem kérhetünk bizalmat, nem kívánhatjuk, hogy higgyenek 
nekünk. 

A magam részéről különösen fontosnak tartom, hogy a testület és az 
egész párttagság közösen gondolkodjon azokról az — úgy fogalmazhatnám 
— társadalmi folyamatokat reguláló erőkről, amelyek a politikai mozgásokra, 
jövőnk alakulására meghatározó befolyást gyakorolnak. Ezek közül az erők 
közül — úgy érzem — pillanatnyilag túlértékeljük a jogalkotás szerepét. 
Folytatni kell persze az ún. demokráciacsomagterv megvalósítását, de ehhez 
arra 18 szükség van, hogy a törvényhozó testületek működőképességét fenn- 
tartsuk. A törvényhozó testületek működőképességének fenntartása ma 
nehézségekbe ütközik. Ennek jelei például a visszahívások vagy a már meg- 
tárgyalt ügyek újbóli fölvetése. Ma már mindez nemcsak a legfelsőbb nép- 
képviseleti testületet, az országgyűlést érinti, hanem kezdi megérinteni a taná- 
csokat is. Tehát olyan helyzet adódhat, hogy hiába akarunk lépéseket tenni 
a jogállamiság felé, megvalósítani valamilyen törvényhozási menetrendet, ha 
a testületek, amelyek a szükséges lépések megítélésére hivatottak, működés- 
képtelenné válnak. Erre sokkal jobban oda kell figyelnünk, mint jelenleg 
tesszük. I 

A regulátorok közül a másik fontos tényező a tömegkommunikáció. Na- 
gyon figyeli a közvélemény, hogy ezen a téren mi történik. A Központi Bi- 
zottság ülésén elhangzott, hogy a tömegkommunikációra nincs megfelelő be- 
folyásunk. Persze nem általában hiányoltuk a befolyást, nem a hatalmi hiány- 
érzet kapott hangot. Azt tették szóvá többen (s nekem is ez a véleményem), 
hogy államunk jellegéből következően, abból kiindulva, hogy szocialista rend- 
szerben élünk, a tömegkommunikáció fő , sodorvonalának" is szocialistának 
kell! lennie. Sehol a világon nem engedik meg, hogy — mint az utóbbi időben 
többször — fő adásidőben olyan megnyilatkozások kapjanak hangot, amelyek 
nem ehhez a sodrásvonalhoz tartoznak. A testület ülésén olyan javaslat szü- 
letett, hogy erre a területre karakteres egyéniségek kellenek, akik személyi- 
ségükkel megfelelő hatást gyakorolnak, akik el tudják érni, hogy a tömeg- 
kommunikációban ne legyenek ilyen anomáliák. Sajnos, itt üt vissza a ko- 
rábbi káderpolitikának az a , törvényszerűsége", hogy sok tehetséges embert 
eljuttatott a saját meg nem felelési szintjére. 

A harmadik fontos regulatív erőt az államhatalmi intézmények jelentik. 


Ide a rendőrség, az ügyészség, a bíróság, a fegyveres erők, a hadsereg és a 
határőrség tartoznak. Úgy érzem, ezt a területet periferikusan kezeljük, hol- 
ott ezekben a szervezetekben rendkívül nagyok a feszültségek, kezd elural- 
kodni a bizonytalanság. Különösen abban a vonatkozásban, hogy miként vi- 
szonyuljanak a párthoz és a különböző egyesületekhez, amelyek mindenütt 
létrejöhetnek. E terület problémáit feltétlenül meg kell oldani. Jómagam ah- 
hoz az elképzeléshez csatlakozom, hogy ezeket a szervezeteket nem kell 
, megtisztítani" a párttagoktól, de a párttagok ne itt, hanem a lakóterületen 
éljenek pártéletet, ott végezzék pártmunkájukat. Nekik is emberi joguk, 
hogy pártokhoz vagy egyesületekhez tartozzanak. A hadseregnél ez bonyo- 
lultabb kérdés, gondolkodnunk kell rajta, milyen megoldás volna ésszerű. 
Ha az ügyet sokáig rendezetlenül hagyjuk, akkor ezek a szervezetek állandó 
gyanúsítgatások, támadások középpontjába kerülhetnek, hogy még — úgy- 
mond — mindig össze vannak fonódva az MSZMP-vel. 


A regulátorok közé sorolom magát a pártot is. Döntő kérdés, hogy a párt 
miként tudja a megújulást folytatni, mennyire képes kiemelni magát a mos- 
tani állapotból. Megítélésem szerint a Magyar Szocialista Munkáspárt 800 
ezres tagságával túl nagy tömeg ahhoz, hogy egységes legyen. Napjainkban 
szétcsúszhat. Egyetértek azzal, hogy eddig is belső koalíciós alapon működő 
szervezet voltunk. Tehát a párt , karcsúsodása" természetes folyamat. Az nem 
volna természetes, ha a munkások tömegesen hagynák el a pártot, és ugyan- 
ilyen negatív, természetellenes folyamat volna, ha a gondolkodó elit, amely 
képes a társadalmi folyamatok elemzésére és a gyakorlati intézkedések ki- 


dolgozására, ugyanerre az elhatározásra jutna. Egyébként mindkét veszély 
fennáll. 


Meggyőződésem, hogy átmeneti helyzetekben, különösen válsághelyze- 
tekben szükség van vezető erőre. Azt még nem látni pontosan, ki tölti be 
ezt a szerepet, az MSZMP vagy más politikai tényező. A deklarációk ehhez 


nem elégségesek, ezért nagyon komolyan fel kell készülni a lehetséges hely- 
zetekre. 


Legalább ezeken a kérdéseken nagyon komolyan el kell gondolkodni az 
egész pártban. A Központi Bizottság állásfoglalása alapján alapos pPártvi- 
tában kell rendeznünk ügyeinket. Teljes képtelenség volna, ha adminisztra- 
tív úton próbálnánk útját állni a politikai folyamatoknak, a pártszervező- 
déseknek, s még nagyobb politikai hiba volna, ha túlértékelnénk ezeket a 
szervezeteket. Inkább azt kellene vizsgálni, nekünk milyen szerepünk lehet 
a jövőben. Meg tudjuk-e tartani hegemón szerepünket, képesek vagyunk-e 
olyan programot kidolgozni, amelyhez a tömegeket meg lehet nyerni. A 
márciusi ülésre készül egy programterv, én azonban ezt még korainak tar- 
tom. Ha ebben az évben meg akarjuk rendezni a tanácsválasztásokat, erre 
kellene egy kiérlelt programmal felkészülni. Rendkívül fontos, hogy monda- 
nivalónk közölhető legyen a tömegek széles körével. Feltétlenül kapcsolód- 
nunk kell azokhoz a vitákhoz, amelyek a közvéleményt országszerte foglal- 
koztatják. Legyen álláspontunk például a szövetségi rendszerhez való viszony 
kérdésében, de ne hagyjunk figyelmen kívül olyan, széles körű érdeklődést 
keltő ügyeket sem, mint a tervezett Bécs-Budapest Világkiállítás. Tehát 
konkrét álláspontok kellenek, amelyek konkrét ügyekhez kapcsolódnak, ame- 
lyek. a tömegek által ellenőrizhetők, a párt által visszaigazolhatók. 

Az ilyen programnak nagy előnye, hogy lehetőséget ad a személyes ké- 

pességek megméretésére is. Ez is elősegíthetné, hogy megszabaduljunk a 
pártéletnek attól a szörnyű betegségétől, hogy az idők folyamán úgyszólván 
mindenki elfelejtette korábbi önmagát. Volt, aki akkor is emlékezetét vesz- 
tette, ha a társadalom a személyét történetesen nyilvántartotta, és alkalom- 
adtán a múltját , a fejére olvasta". Akkor jöttek a magyarázkodások, a mel- 
lébeszélések, amelyek egyébként a pártban a személyi válságot kiváltották. 
Ezért nem volt képes a párt a személyi megtisztulásra, annak befejezésére. 
Szégyenletesnek tartom, hogy a politikai megtisztulást ma sokszor korrup- 
ciós ügyek , helyettesítik", amikor ez elvégezhető lett volna, és még ma is 
elvégezhető a politikai tevékenység alapján. 

Ezzel szorosan összefügg, hogy rengeteg a félreértés, a félremagyarázás 
a pártban lévő, illetve a vezetésen belüli csoportosulásokról, politikai fron- 
tokról és hatalmi harcokról. Itt üt vissza talán a legélesebben, hogy a sze- 
mélyek Dolitikai arculata, egyénisége, tevékenysége nem került mérlegre. 
Egyfelől konzervatívokról, fundamentalistákról, sztálinistákról, másfelől meg- 
újulókról, reformerekről beszélnek. Szerintem egészen másról van szó. A Köz- 
ponti Bizottság egészében reform-KB, amely belül természetes módon tago- 
lódik. Én legalábbis természetesnek tekintem, hogy az életkor előrehaladtá- 
val a nézetek merevebbé válnak, mint ahogy az is természetes, hogy a fia- 
taloknál kiforratlan nézetek tömege jelentkezik. Ezért a legjobb, ha a kor- 
osztályok vegyesen vannak együtt, mert nézeteik , elegyéből" (megfelelő kör- 
nyezetet teremtve) kialakulhat egy reális cselekvési vonal. Egyértelműen ér- 
ződik ez a mostani reform-KB-ban is. 

Ezért óvakodnék attól, hogy konzervatív vonalról beszéljek. Minden em- 
bernek joga van ahhoz, hogy a saját életútját meghatározó életélménynek, 
tetteit egységes cselekvési rendszernek tekintse. Akkor is, ha a történelem 
nem mindenben igazolja, ha mint ,emberi tényező" nem mindig elfogad- 
ható a napi politika számára. Én tehát nem annyira politikai aspektusból 
közelítem meg az egyes emberek magatartását, hanem inkább az életút és 
az emberi motívumok oldaláról. És ezt nagyon fontosnak tartom. Ez a vi- 
szonyulás meghatározhatja az emberekhez való viszonyt általában, azt, amit 
elvárunk a társadalomtól. Az idősebbekkel kapcsolatban egy toleráns és 
tiszteletet parancsoló magatartást, nem pedig olyan viszonyulást, amely az 
idősebbeknek mint politikai ellenfeleknek a drasztikus , lesöprésére" törek- 
szik. Ehhez megfelelő módszereket kell találni. Az idősebb generációhoz tar- 
tozók persze alkothatnak véleménycsoportot, már csak azonos élettapasztala- 
tuk miatt is. Erre volt és van is példa a reform-KB munkájában. Ilyenkor 
sem alkotnak azonban a fiatalabbakkal, a , reformerekkel" szemben valami- 
féle — mint mondani szokták — ellensúlyt. Inkább arról az ugyancsak ter- 
mészetes jelenségről van szó, hogy az emberek egyik csoportja véleményé- 
vel, magatartásával — ha szabad ezt a kifejezést használni — maga előtt 
tolja a másik csoportot, amellyel egyébként együtt dolgozik, amellyel együtt- 
működik. Nagy bajnak tartanám, ha a küzdelemnek a fő frontjai itt alakul- 
nának ki, mert ez olyan küzdelem volna, ami teljesen meddő. Szerencsére a 
Központi Bizottságban nem így van. A február eleji KB-ülés előtt is alapta- 
lan volt minden feltételezés a reformer—konzervatív szembenállásról, a párt- 
szakadás veszélyéről. Pontosan ki lehetett szémítani, hogy ezen a KB-ülésen 
mi fog történni, milyen irányba mennek majd a dolgok. A döntés kizárólag 
azon múlott, mennyire lesz a KB őszinte. 

A Központi Bizottság munkájában sokkal reálisabb probléma, hogy léte- 
zik egy feszültségvonal az értelmiségi karakterű tagok és a gyakorlati élet 
racionális emberei között. Egyik sera tudja magát a másikkal elfogadtatni. 


Óó 


Azt hiszem, nem túlzok, ha azt mondom: az 1956 értékelésével kapcsolatos 
állásfoglalást vita nélkül meg lehetett volna szavaztatni. Meggyőződésem, 
hogy ebben a kérdésben az egyéni álláspontok nem változtak. Mindenki tisz- 
tában volt a korábbi egyoldalú megítélés okaival, de senkinek sem jut ma 
már eszébe, hogy 19568-ot kizárólag ellenforradalomnak minősítse. Annál több 
a véleményeltérés, az ebből adódó feszültség a mai lehetőségek, a követen- 
dő tempó megítélésében, annak eldöntésében, hogy mivel kell a testületben 
foglalkozni. Ezekben a kérdésekben már élesen megmutatkozik a túlzottan 
elvont, elméleti és a gyakorlathoz kötött, racionális szemlélet különbsége. Itt 
jelentkezik a KB-n belül egy bizonyos szétcsúszás, de nem szakadás. 
Azok a tagok, akik folytonosan ki vannak téve a vaskos realitások hatásá- 
nak, akiknek nap mint nap gyakorlati válaszokat kell adniok, nagyon erő- 
sen érzékelik, hogy az ország, a párt tömegei nem tartanak ott, ahol az 
intellektuális elme Szeretné. 

Különösen nem helyesli — hadd nevezzem Így — a , reálmag" a politikai 
túlpergetést, mert ez a legjobb módja annak, hogy elterelődjék a figyelem 
a gazdasággal összefüggő elodázhatatlan politikai problémákról. Mi reál- 
emberek érezzük a legjobban, hogy az annyira áhított és a remélhetőleg nem 
túl hosszú idő múlva meginduló gazdasági fejlődés még a jelenleginél is sú- 
lyosabb politikai problémákkal járhat, ha nem nézünk komolyan szembe 
a várható ellentmondásaival. Abszolút értelemben javulhat a munkástöme- 
gek helyzete, de relatíve feltehetően romlani fog. mert a piacgazdaság fel- 
lendülése sokkal inkább kedvez a vállalkozóknak, s hosszabb távon teret ad 
az ügyeskedőknek ís. Az életnívó  differenciálódása, esetleg szakadékok ke- 
letkezése könnyen azzal járhat, hogy néhány év múlva megkapjuk: megint 
becsaptatok bennünket. 

Félreértés ne essék, a racionális mag nem valamiféle rejtett reformelle- 
nességet, netán munkásdemagógiát képvisel. Sokan közülük éppen attól szen- 
vedtek a legjobban, hogy a pangás politikájának kialakult égyfajta tömeg- 
bázisa, s ennek ellenében lehetetlen volt a racionalitást képviselni. Ma is 
azon a határozott véleményen vagyok: nem lehet az , egyszerű embereket", 
az , egyszerű párttagokat" adottságnak tekinteni, minden felelősség alól fel- 
menteni, és csak azt tenni, amire a tömegek helyeslőleg bólintanak. A dol- 
gozóknak hízelgő hatalom nem megy semmire, erre nem lehet politikát ala- 
pozni, 

Az ilyen politikának a , neováltozata" abban jelentkezik, hogy megint 
csak nem kell csinálni semmit — nem kell követelményt támasztani, a dol- 
gozókat irritálni —, hanem elég becsalni a tőkét, az majd megveszi az adós- 
ságot, behozza a csúcstechnológiát, és akkor megint jól fogunk élni. Ez óriási 
tévedés, óriási veszély. Azért is veszélyes, mert mindenki bólogat hozzá, azt 
gondolva magában: nekem nem lesz semmi dolgom, semmi felelősségem, elég 
csak a sült galambra lesve várakozni. 

Szerintem ez a szemlélet jelenik meg abban is, hogy nem keressük ko- 
molyan a gazdaság belső élénkítésének, a belső piac megteremtésének lehe- 
tőségeit. Pedig ennek most is reális esélyei lennének és — mint említettem 
— belső piac nélkül vajmi kevés reményünk van a sikeres nemzetközi helyt- 
állásra. Mi kell ahhoz, hogy ilyen nehéz helyzetben is élénkíteni tudjuk a 
belső piacot? Szükség van bizonyos hazai termelési kultúrára, minimális im- 
porttal működtetett belső piacra és arra, hogy a termelés fontos társadalmi 
szükségletet elégítsen ki. Jelenleg legalább három területen találkozhatnak 
ezek a kritériumok: a lakásépítésben, a háztartási gépesítésben (beleértve az 
elektronikát is) és a mezőgazdasági kistermelés technikai, kereskedelmi ki- 

szolgálásában. Mégsem tudunk vagy merünk hozzányúlni egyikhez sem. Olyan 
merev termelő szervezetek, alkalmatlan vezetői garnitúrák, elavult termelési 
struktúrák terhelnek bennünket, hogy egyelőre csak az állami támogatási 
rendszer leépítésével együtt járó romboló, szelektáló hatásokban bízunk, vi- 
szont struktúra- és szervezetépítő, -fejlesztő szerepre nem vállalkozunk. 

Pedig a gazdasági kényszer önmagában kevés, ezzel együtt nagy szükség 
volna a gazdaságátalakítás pozitív, ösztönző elemeire is. Nem szabadna hagy- 
ni, hogy a támogatási rendszer leépítése mechanikus pénzügyi műveletekre 
korlátozódjon, hanem itt is érvényesíteni kellene az állam aktív szerepét, az 
irányítás dinamizmusát anélkül, hogy az állam a gazdaságba a régi módon 
beavatkozna. A financiális szabályozás bástyái mögül kilépő gazdaságirányí- 
tás próbálkozhatna ésszerű kompromisszumokkal, például az elvonás okozta 
terhelés megosztásával, a kivont összegek egy részének a bérekbe való visz- 
szaáramoltatásával. Ha a gazdaságirányítás nem vállalkozik ilyen szerepre, 
ne csodálkozzunk azon, hogy a vállalatok is a mechanikus , pénzügyi mintát" 
követik: áraik emelésével megpróbálnak minden terhet áthárítani a fogyasz- 
tóra. És ez csak az inflációt gerjeszti, de a gazdaság fejlesztésében semmilyen 
érdemleges eredményre nem vezet. 

A termelést irányító, szervező reálértelmiséget nem egzisztenciális okok- 
ból foglalkoztatják az említett kérdések. Ez az értelmiségi réteg korábban ís 
tisztában volt azzal, hogy az ösztönzés, az anyagi elismerés döntően nem Ön- 
maga elismertetésétől, hanem munkájának eredményességétől, a világpiaci 
sikertől függ. És ez most is Így van. Bár nagy szavaknak tűnnek, meggyőző- 
désem, hogy a reálértelmiség nagy többsége a hazáért, a népért dolgozik, 
szakmaszeretettel, elhivatottsággal, felelős életfelfogással. 


A Központi Bizottság ülésén nem tettünk nagy lépést az egység megterem- 
tésében, de a tekintetben feltétlenül, hogy tisztábban lássuk helyzetünket, 
tennivalóinkat. Lépést tettünk abban az irányban, hogy a párttagságot is fel- 
rázzuk, hogy kezdje érteni, valójában miről van szó. De különben nem az 
egység megteremtése felé mutatnak a folyamatok, és ezt a pártban sem volna 
szerencsés erőltetni. Jelenleg a nemzeti polarizáció, az elkülönülés az erősebb, 
ami természetes velejárója a pluralizmus kiépülésének. Kár volna elhitetni 
magunkkal az ellenkezőjét, hiszen önmagunkat csapnánk be, magunkat sze- 
relnénk le. Ezért tartom korainak közmegegyezésről beszélni. Az majd akkor 
kerülhet napirendre, ha ismerjük a programokat, tapasztaljuk a tetteket, és 
látjuk, mi van az utcán, meg azt is, kik állnak a háttérben. Ám még ez sem 
lesz közmegegyezés, legfeljebb koalíció vagy szövetség. 

A folyamatoknak mindig van bizonyos, a konstellációtól is függő kifutási 
idejük, amire most különös tekintettel kell lenni. Fenn kell tartanunk — 
nem a régi értelemben vett — éberségünket, s keményen meg kell dolgoz- 
nunk a legcsekélyebb eredményért, a legkisebb sikerért is. Úgy tűnik, vég- 
érvényes és visszafordíthatatlan, hogy amit elérni szeretnénk, azt keveseb- 
bért, gyenge vagy közepes politikai teljesítményért nem kaphatjuk meg. 


Katona Béla 


A KOZPONTI BIZOTTSÁG TAGJA, 
A BUDAPESTI PÁRTBIZOTTSÁG TITKÁRA 


Vonzóan politizálni versenyhelyzetben 


A legnagyobb horderejű kérdés, amelyben a Központi Bizottság a február 
10—11-i ülésén állást foglalt, s amelyről az egész párttagság véleményét is 
kérte, a többpártrendszerre való áttérés. Én magam úgy vélekedem erről, 
hogy ezáltal mi, a Központi Bizottság tagjai voltaképpen tudomásul vettük 
a társadalomban kialakult valóságos helyzetet, a tényleges folyamatokat. 
Ezeket a mi pártunk indította el, amikor az országos pártértekezleten kezde- 
ményeztük a szocialista pluralizmus kibontakoztatását. A pluralizmushoz ter- 
mészetszerűen hozzátartozik, hogy olyan társadalmi szerveződések lépnek a 
színre, amelyek önálló platformmal rendelkeznek, meghatározott érdekeket 
képviselnek és ezek alapján politizálnak. S ha léteznek, működnek ilyenek, 
akkor már csak idő kérdése, hogy a valóságos politikai érdekek képvisele- 
tére létrejött szerveződések mikor nyilvánítják magukat párttá. A dolgok 1lo- 
gikájából szervesen következik, hogy a meglevő alternatív szervezetekből ki- 
kristályosodik az a néhány, amely megfelelő társadalmi bázissal rendelkez- 
vén, pártként tud majd működni. 

Hogyan hat ez a mi pártunk helyzetére? Véleményem szerint egyáltalán 
nem lesz hátrányos számunkra, ha e szerveződések párttá formálódnak. Hi- 
szen egy pártnak programmal kell rendelkeznie, vonatkoznak rá bizonyos 
erkölcsi-etikai szabályok, és jogi előírások is, a bejegyzéstől a tagnyilván- 
tartáson át a költségvetés készítéséig. Mindez tisztább, világosabb helyzetet 
teremt. Ha párttá válnak, e szerveződések is erősebb társadalmi kontroll 
" alá kerülnek. Vagyis a közvélemény nemcsak bennünket kísér majd figye- 
lemmel — ami egyébként jogos, elviselendő dolog —, hanem versenytár- 
sainkat is, ellenőrizve, hogy mit ígérnek és mit teljesítenek abból. Emléke- 
zetes, hogy a Központi Bizottság február 10—11-i ülése előtt meglehetősen 
nagy volt a társadalmi igény arra, hogy a tanácskozás nyilvános legyen. 
Olyan követeléssel azonban eddig még nem találkoztam, hogy valamely al- 
ternatív szervezet elnöksége a nyilvánosság színe előtt tanácskozzék. De ha 
pártként működnek majd, minden bizonnyal velük szemben is jelentkeznek 
ilyen elvárások. 

A jelen helyzetben az MSZMP kezdeményező szerepe mindenekelőtt ab- 
ban mutatkozik, mutatkozhat meg, hogy vállaljuk az újfajta politikai intéz- 
ményrendszerbe való átmenet véghezvitelét. Nem könnyű feladat ezt az át- 
térést úgy megtenni, hogy konszolidáltan, békés körülmények között, az 
anarchia elkerülésével történjék. Úgy tapasztalom, hogy még a politikával 

nem különösebben foglalkozó emberek is megértik: nemzetünknek létérdeke a 
rendezett előrehaladás, mert a politikai káosz gazdasági összeomlásba so- 
dorhat bennünket. Ezt pedig egyetlen felelősen gondolkodó szervezet sem 
akarhatja, s természetesen nem akarja az MSZMP sem. 

A többpártrendszer kialakulása nyilván új helyzetet teremt az MSZMP 
számára. Versenyhelyzetbe kerülünk, ami remélhetőleg serkentően hat poli- 
tikai kultúránkra, munkastílusunk gyors átformálására késztet majd ben- 
nünket. Továbbá előnyt látok abban is, hogy az új viszonyok iközött olyan 
értékes emberek lesznek a közélet részesei, akiket az egypártrendszer kö- 
rülményei ettől, politikai vagy világnézeti okokból, mindeddig távol tartot- 
tak. Egyszóval, az újfajta politikai rendszerre való áttérés haszonnal járhat 
az ország számára, ha a következő időszak politikai küzdelmeit minden 
résztvevő tisztességes eszközökkel vívja. Vagyis nem a másik fél politikai 
lejáratására törekszik, hanem a múlt tapasztalatait leszűrve, a jelen problé- 
máinak megoldására és a jövő kihívásainak megválaszolására összpontosítja 
figyelmét. Sajnos ez ma még nem így van. Itt a fővárosban nemegyszer 
tapasztaljuk, hogy a megalakult szervezetek egy része szinte kizárólag az 
MSZMP-vel való szembenállást hangsúlyozza, az általunk korábban valóban 
elkövetett hibák felnagyítását tekinti fő céljának —-.- anélkül, hogy tudna 
vagy törekedne jobb ajánlást tenni a problémák megoldására. 

Ebben a helyzetben különösen fontos — s a budapesti pártbizottság 
céltudatosan törekszik erre —, hogy a párttagságot megszabadítsuk az ál- 
talánosan kialakult kollektív bűntudattól. Hangsúlyozzuk, hogy minden párt- 
tagnak csak azért kell felelősséget éreznie, amit ő maga tett, s a vezetés 
felelősségét ne vegye magára. Önbizalmát vesztett tagsággal pártunk nem 
nyerhet csatát. S a kommunisták óriási többségének nincs is oka az önmar- 
cangolásra, hiszen tisztességesen éltek, dolgoztak, politizáltak, s nem rajtuk 
műült, hogy a tények számos pontban nem igazolták elgondolásainkat. 

Mit tehetünk a mai helyzetben a párt cselekvőképességének megerő- 
sítéséért? A legfontosabb, hogy az országos pártértekezleten elhatározott for- 
dulat szellemében tisztázzuk a követendő politika alaptételeit, s ennek szelle- 
mében megfogalmazzuk a következő kongresszusig érvényes akcióprogramun- 
kat, ott pedig majd egy legalább középtávra szóló programtervet. Vagyis 
világossá kell váljon koncepcionális alapállásunk, az, ami megadja a jelen 
helyzetben az MSZMP karakterét. Enélkül sikeresen politizálni nem lehet. 

További feladat, hogy az ilyen politizálás módját meg kell tanulni. Ko- 
rábbi hatalmi monopóliumunk nem kényszerített rá bennünket, hogy elgon- 
dolásainkat a meggyőzés útján fogadtassuk el. Ez gyakran el is maradt, 
sok esetben a vezetés még a párttagsággal történő megvitatásra sem fordí- 
tott gondot. Most el kell sajátítanunk a versenyhelyzetben folyó politizálás 
, technikáját". Ki kell alakítani annak módszereit, hogy előzetesen felmér- 
jük készülő döntéseink várható támogatottsági fokát mind a párton belül, 
mind a társadalom egészében. Meg kell tanulnunk, hogyan tehetjük nép- 
szerűvé programjainkat, milyen propagandát, milyen reklámot kell adni 
ezeknek. Tudom, az utóbbi kifejezés szokatlanul hangzik nálunk, holott tel- 
jesen pozitív tartalma van, hiszen a jó reklám lényege egyáltalán nem a 
megtévesztés, hanem a valódi tények vonzó formában történő bemutatása. 

Propagandánknak, meggyőző tevékenységünknek a jelenben és a közel- 
jövőben az egyik alapkérdése, hogyan tudjuk elfogadtani a súlyos gazdasági 
helyzetben elkerülhetetlen kényszerintézkedéseket, valamint azokat a lépé- 
seket, amelyek a fejlődés érdekében áldozatokat kívánnak egyes rétegektől. 
Meg kell tudnunk értetni azokkal, akiket a szerkezetátalakítás rövid távon 

hátrányosan érint, hogy valódi, mélyebb érdekeiknek nem a veszteséges 
munkahelyek bármi áron történő fenntartása felel meg, hanem az, ha eze- 
ket megszüntetve kialakítjuk a felszabaduló munkaerő ésszerű foglalkozta- 
tásának rendjét, gondoskodva a szükségessé váló átképzésről és garantálva 
ebben az időszakban a tisztességes megélhetést. Nagy próbatételünk, hogy 
megértessük a társadalommal: mindezek a lépések nem a politikai, állami 
vezetés vakságát vagy rosszindulatát tükrözik, hanem az objektív szükség- 
szerűség felismeréset. 

Óriási fontossága lesz annak, hogy következetesen és kiszámíthatóan 
politizáljunk, hogy kapkodás és jobbra-balra történő kitérések nélkül csele- 
kedjünk. Nem kevésbé fontos, hogy mindez a teljes nyilvánosság előtt foly- 
jék, hogy mindenki érzékelhesse szándékainkat, törekvéseinket. Ide tartozik, 
hogy a kommunista tisztségviselőknek, aktivistáknak meg kell! tanulniuk gon- 
dolataik világos kifejtését. Nem szabad szégyellni való dolognak tartani, ha 
valaki érti és tudatosan alkalmazza a retorika szabályait. 

A következő időszakban tudatosan vállalnunk kell, hogy pragmatikus 
pártként kívánunk tevékenykedni. E minősítés ellen korábban tiltakoztunk, 
s még nemrég is szinte szentségtörésnek tetszett, ha ilyen váddal illettek 
bennünket. Holott nyugodtan vállalhatjuk, hogy a gyakorlati kérdésekre 
célszerű, eredményre vezető megoldásokat akarunk találni, s ezeket nem 
vezethetjük le elvont eszmei tételekből. Természetesen változatlanul fontos, 
hogy Dolitikánk elvileg megalapozott legyen, de az egyes lépések elhatáro- 
zásakor közvetlenül a célszerűségnek, a sikeresség kilátásának kell vezérelnie 
bennünket. Munkánknak fontos része, hogy politikánk eszmei alapjait a 
gyakorlat tapasztalatainak általánosítása révén folyamatosan erősítsük, új- 
jáalkossuk. De ha valamely kérdésben még nincs biztos eszmei fogódzónk, 
erre hivatkozva nem térhetünk ki annak gyakorlati megválaszolása elől. 

Nemcsak a párt egészének, hanem minden egyes párttagnak is másképp 
kell részt vennie a politikai életben, mint ahogy eddig tette. Korábbi gya- 
korlatunkban az alapszervezethez tartozás megszabta a párttag mozgásterét. 
Munkahelyi szervezeteink tagjai kizárólag az ottani, főleg gazdasági, terme- 
. lési kérdésekkel foglalkoztak, a lakóterületi alapszervezetekhez tartozók vi- 
szont csupán a lakóhely ügyeivel törődtek. Az új helyzetben szerintem 
minden párttagnak alapszervezeti hovatartozásától függetlenül elsősorban 
ott kell politizálnia, ahol az adott időben a legnagyobb szüksége van rá a 
pártnak, ahol a legtöbbet teheti az ügyért. A választások idején minden 
párttagnak a legnagyobb természetességgel kell közreműködnie az ezzel kap- 
csolatos politikai munkában, más időszakban viszont elképzelhető, hogy a 
párttagság zöme elsősorban a gazdasági tevékenységre összpontosítsa erejét. 

Végül szembe kell néznünk azzal a ténnyel, hogy a párt jelenlegi tag- 
jai közül nem mindenki lesz hajlamos vagy képes vállalni az újszerű fel- 
adatokat. Személy szerint én nem tartanám tragikusnak, ha az átalakulás 
során az MSZMP taglétszáma csökkenne. Feltéve persze, hogy eközben erő- 
södik a párt centruma, s az új típusú politikai feladatok megoldására alkal- 
mas emberek sorainkban maradnak. Hiszen a világon számos olyan párt lé- 
tezik, amely a mienknél kisebb létszámmal nagy befolyásra tud szert tenni 
a lakosság, a választók körében. Arra viszont nagyon kell ügyelnünk, hogy 
az eltávozottak (leszámítva azokat, akiket valamilyen erkölcsi vétségük mi- 
att mi távolítunk el sorainkból) ne haraggal búcsúzzanak tőlünk. Az lenne 
a jó, ha továbbra is politikánk támogatói maradnának, ha azok sorát gya- 
rapítanák, akik a jövőben is az MSZMP-t ítélik a legalkalmasabbnak az or- 
szág életének írányítására. 

Merre énő az MSZMP? 


(HÁROM KÉRDÉS - HÁROM POLITIKUSHOZ) 


leménye szerint mi alkotja pártunk társadalmi bázisát? 


ek a pártja vagy kiké legyen az MSZMP? 


plásástk tan Az MSZMP társadalmi bázisa a jövőben az eddigieknél is 
inkább ideológiai platformjától, politikai céljától, működésé- 
nek hatásától függ. Ebben pedig a döntő tényező az, hogy milyen széles tö- 
megek érzik és vallják magukénak céljait, törekvéseit. Mozgalmi, politikai 
hatását a szocialista jogállamiság kiteljesedésének keretei közt, tehát a mai- 
nál fejlettebb társadalmi viszonyok közepette érvényesítheti. . 
Gyakran elhangzik manapság a kérdés: milyen társadalmat akarunk épí- 
teni? Ha szocializmust, akkor melyek lesznek annak lényeges jegyei? Úgy 
gondolom, a szocializmus lényege, hogy a jelenkor által is elfogadott, érték- 
teremtő közösségi munkára, életformára épít. Vagyis döntően azokra a dol- 
gozókra, akik mindig gondolkodva és így tudatosan cselekedve végzik tevé- 
kenységüket. A szocializmus persze nemcsak az értéket teremtő munkavégzés 
társadalmi, hanem a személyi képességek kiteljesedésének életformája is, 
ami társadalmi méretű lehetőségként biztosítja az önszerveződést és a vállal- 
kozást. Ahhoz, hogy a fentiek ne csupán elvek és kinyilatkozások maradja- 
nak, természetesen szükség van a szocialista jogállamiságra jellemző garan- 
ciarendszer megteremtésére. 
Az MSZMP társadalmi felfogása a legfontosabb alapkérdésben nem vál- 
tozott, vagyis abban, hogy a szocialista társadalom megteremtése érdekében 

kíván tevékenykedni. A probléma lényege viszont ma különösképpen e meg- 
jelölés tartalmában és részleteiben keresendő. 

A jövőben szerintem nem az lesz a döntő, hogy miként definiálja ma- 
gát az MSZMP — történetesen például, hogy a nép, a dolgozók vagy az osz- 
tályok pártja-e, — hanem az, hogy társadalmi céljait és a célok megvalósí- 
tását kik és miként vallják magukénak. Ennek alapján lehet az állampolgár- 
ból szimpatizáns, támogató, illetve párttag. Minél szélesebb társadalmi bázis- 
ra kíván hatni a párt, annál inkább szembe kell néznie a különböző érdekvi- 
szonyokkal. 

Az MSZMP-nek szerintem a szocialista társadalomért tevékenykedő, a 
szellemi és a fizikai dolgozók széles társadalmi bázisára épülő pártnak kell 
lennie. Ebben az esetben az alapkérdéseken túl a mindenkor képviselendő 
érdekérvényesítések, álláspontok kompromisszumon alapuló belső megálla- 
podások platformok révén realizálódnak, amelyek részkérdésekben eltérhet- 
nek egymáestól. 

Vitatott az MSZMP tömegbázisának megközelítése. A hagyományos meg- 
közelítés az osztályviszonyokból eredő politikai érdekekre épít. Szerintem ez 
az alapelv megváltozott. A párt tömegbázisát a kialakított vagy a kialakuló- 
ban levő politikai cél- és érdekrendszere biztosítja. (Természetes ugyanis, hogy 
a különböző rétegekhez tartozóknak azonos vagy hasonló érdekeik ís van- 
nak.) 

Úgy látom, hogy az MSZMP jelenleg az előző évtizedekben kialakított 
érdekstruktúrájának lényegi átalakulását éli át. Ma azonban még nem vesz- 
szük kellően figyelembe, hogy tagságunk nagy részének politikai érdekviszo- 
nyai időközben megváltoztak. Az önvizsgálat most folyik, és ezért fogalmaz- 
nak sokan úgy, hogy ,nem ebbe a pártba léptem be". Valóban, a tagok 
döntő többsége nem a mai felfogású MSZMP-be lépett be. A jövő dönti el, 
hogy tagságunk közül ki vállalja a folyamatos változásban levő mozgalom 
céljait, programját és felfogását. Bizonyára sokan lesznek olyanok is, akikre 
a megújuló MSZMP nem gyakorol cselekvő hatást, mert kizárólag a múlthoz 
kötődnek, a változások összefüggéseit pedig nem értik, vagy esetleg éppen 
ezek miatt váltak közömbössé. Hajlamunk van arra ís, hogy a , címké- 
zéssel", esetenként megszégyenítéssel, vita és meggyőzés nélkül eltaszítsunk 
sokakat sorainkból, akik ezért egy új párt alakításában látják felfogásuk ér- 
vényesíthetőségének biztosítékát. , 

Az organikus változás szerintem csak a belső tagoltság markáns meg- 
jelenítésével, a platformokon alapuló tisztességes vitában érhető el. A plat- 
formszabadsággal az új, de egyben életképes felfogás megerősödik, tábora 
szélesedik, világossá válik. 


Szarvas László A mai forrongó politikai helyzetben és a mélyben meghúzódó 

átalakulás folyamatában — úgy gondolom — többféle eshe- 
tőség áll fenn. Társadalmi-elméleti, politikaelméleti megközelítésben látszik 
lehetségesnek az alábbi két variáció. Nézzük az elsőt. Eszerint a párt — a 
tudományos kutatások eddigi eredményeire támaszkodva — feltárja és Ösz- 
szefoglalja a társadalom fejlődésének, az ország előrehaladásának objektív 
tendenciáját, és ennek megvalósítását helyezi politikai programjának közép- 
pontjába. Úgy tűnik, hogy ez a szocializmus új, modern változata lehet, ha- 
tékony gazdasággal, vegyes tulajdonformákkal árutermelő és piacgazdaság 
formájában, ahol a társadalomban elválik a gazdaság és a politika, kiépül a 
, szocialista civil társadalom" és egy demokratikus jogállamiság. Ez az új 
modell lehetőséget ad az emberi szabadság és öntevékenység kibontakoztatá- 

sára, és harmonikusan ötvözi a humanista, szocialista és a nemzeti-közösségi 
érdekeket. Ez a szocializmus a minőség, a tudás, az önkéntes társulások tár- 
sadalma lehet, amely eredetileg osztálymeghatározottságú, folyamatában 
azonban az osztálytagoltság megszűnik, és a nemzeti keretekben más dimen- 
ziók mentén formálódnak a társadalmi , nagycsoportok". 

Ma a társadalomtudomány a hatalom, a tudás (iskolai végzettség), a 
munkamegosztás és a lakóhely (település) különböző metszeteiben látja- 
keresi a homogenizálódó társadalomban alakuló legfontosabb nagy érdek- 
csoportokat. Ennek megfelelően a politikai szervezetek nem az osztályelv bá- 
zisán működnek, hanem az össztársadalomból azokra a csoportokra támasz- 
kodnak, amelyeknek leginkább érdekében áll a vázolt program megvalósí- 
tása. Az MSZMP ezért mindenekelőtt azokra a kollektívákra számíthat és 
támaszkodhat, amelyeknek tevékenységében domináns a kreatív szellemi mun- 
ka aránya, amelyek éppen ezért önállóbban, felelősebben, nagyobb hatásfok- 
kal dolgoznak, igénylik az érdekeik szerinti politikai cselekvéseket, s kellően 
felkészültek a demokratikus közéletre. 

Jelen fogalmaink szerint az MSZMP a bármely gazdasági ágazatban dol- 
gozó magasan kvalifikált (már nem egészen) fizikai munkásokra, a szellemi 
szaktevékenységet folytatókra és az értelmiségre mint társadalmi bázisra tá- 
maszkodva tudhat valódi társadalmi vezető szerepet betölteni. S még ezen 
belül is (mintegy másodlagos differenciáltsággal) különös figyelemmel kell 
tekinteni az ún. gazdasági-társadalmi húzóágazatokban foglalkoztatottakra, 
a modern iparágak és termelőüzemek, a korszerű mezőgazdaság és infra- 
struktúra, valamint az oktatás és a tudomány szakembereire. Csak ezzel a 
társadalmi bázissal szolgálhatja leginkább az egész nemzet felemelkedését — 
vagy másképpen fogalmazva: e csoportok érdekei esnek egybe leginkább az 
össztársadalom érdekeivel. (Az persze természetes és magától értetődő, hogy 
egyénileg, a felismert összefüggések alapján más társadalmi csoportok képvi- 
selői is erősíthetik, támogathatják a pártot.) 

A korábbi, főleg ideológiai-politikai leegyszerűsítések alapján — sajnos 
— elképzelhető egy másik variáció is. A program kidolgozását nem követi a 
társadalmi bázis differenciált keresése, vagy fordítva, a program differen- 
ciálatlanul kezeli a , munkásosztály", a , dolgozó parasztság", és az , értelmi- 
ség" legjobbjait. Sajnos elég masszívnak tűnnek a sztereotip tradíciók, ame- 
lyek politikailag egységesnek (és idealisztikusnak) állították be a munkás- 
osztályt, függetlenül tényleges politikai és termelési teljesítményeitől; ame- 
lyek még mindig , kísérőtárs" funkcióra degradálják az anyagi-társadalmi fo- 
lyamatokban egyre jelentősebb szerepet játszó értelmiséget; amelyek a XIX. 
századi osztálytartalmakban gondolkodnak. Ha ez a variáció következne be, 
akkor a szocialista megújulás bázisa szembekerülhetne az MSZMP-vel, vagy 
a fentebbi társadalmi bázis (egészében) képtelen lenne a szocializmus meg- 
újítására. 

A társadalmi bázis és a politikai párt , egymásra találásának" gyakorlata 
jóval differenciáltabb, mint ahogy azt a két variációban megfogalmaztam. 
Sorsforduló időben a lehetséges tendenciák szélsőségeinek felvázolása azon- 
ban tanulságos lehet. 


Vastagh Pál Ha csak az elnevezést nézzük, pártunk társadalmi bázisa a mun- 

kásság. Köztudomású azonban, hogy a párt tagsága körében a 
társadalom minden rétegének képviselői megtalálhatók. (Csongrád megyében 
például ez idő szerint harmincnégyezer tagja van az MSZMP-nek; harminc- 
hat százalékuk munkás, harminchárom százalékuk értelmiségi, szellemi dol- 

gozó, kilenc százalék körül van a szövetkezeti parasztok, s mintegy tizenegy 
százalék az alkalmazottak száma.) Jelentős a nyugdíjaskorosztályhoz tartozó 
párttagok aránya is. De párttagjaink között vannak magánvállalkozók, kis- 
iparosok és más foglalkozású emberek is. Az MSZMP tehát, miközben a 
munkásosztály pártjának vallja magát, tagjai között tudhatja a társadalom 
legkülönbözőbb rétegeinek képviselőit. 

Nem hiszem, hogy elképzelhető lenne olyan párt, amely egyetlen társa- 
dalmi osztályból vagy rétegből meríti tagságát. Nekünk is arra kell töre- 
kedni, hogy társadalmi bázisunk minél szélesebb legyen: akiket meg tudunk 
győzni, akiket programunk és tevékenységünk vonzani tud, azoknak helyük 
van az MSZMP-ben. Mindazonáltal úgy vélem, jelentős munkásbázis nélkül 
modern párt nem képzelhető el, nem tud hatásosan működni, márpedig az 
MSZMP-nek modern tömegpártnak kell lennie. Szükségesnek tartom, hogy 
az MSZMP a jövőben is igyekezzen megtartani munkásbázisát. Emellett azon- 
ban nagy szerepe lehet — és kell, hogy legyen — az értelmiségnek: közéleti 
aktivitásukra, szellemiségükre, alkotóerejükre legalább olyan szüksége van a 
modern tömegpártnak, mint munkásbázisra. 

Kérdés azonban: hogyan tudja a tömegpárt minden társadalmi osztály- 
nak, tagsága minden rétegének érdekét kifejezni és érvényesíteni. Mindezt 
nem könnyű megvalósítani. Az lenne a kívánatos, ha pártunk munkájában, 
fórumain megjelennének a tagság minden csoportjának, rétegének valóságos 
érdekei és értékítélete. A pártnak az ezekből összeálló, közösen elfogadható 
és képviselhető törekvéseket kellene politikai akarattá, erővé emelnie. 

ogyan feltételezi egymást oz eszmei és a politikai egység? d 


Németh Jenő Az elmúlt időszakban mozgalmunk és a társadalmi cselek- 

: vésünk számára kategorikusan előtérbe állítottuk az eszmet, 
ideológai egység merev követelményét, sokszor túlhangsúlyozva ezt. 

A különböző ideológiai rendszerekhez való mindenkori viszonyítás, a 
törvényszerű ideológiai fejlődés és változás természetes vitája lényegében el- 
maradt. Így valójában csak a formákra vonatkozó eszmei látszategység ala- 
kult ki az MSZMP-n belül. 


Mi hát a jövő útja? Talán egy új vagy eredeti felfogással megteremteni 
a szocialista társadalom eszmerendszerét? 


Megítélésem szerint e téren is megmaradtak a lényeges tartópillérek, a 
részelemeket viszont újra kell gondolni, nehéz vitában és keserves tapaszta- 
latok árán tisztázva őket. A jelenlegi átalakítási folyamatban szerintem a 
párttaggal szemben nem az eszmei egység követelménye az elsődleges — 
mert az most egyszerűen megteremthetetlen —, hanem a politikai egységé. 
Most olyan egységes politikai álláspontot, felfogást kell kialakítanunk alap- 
vető társadalmi céljainkról, az aktuális jelenségekről, azok megítéléséről, az 
érdekviszonyokról, amelyek egységesen képviselhetők a cselekvésben. A po- 
litikai szempontból egységes álláspont kialakítása azonban nemcsak országos, 
területi feladat, hanem legalább annyira helyi és alapszervezeti teendő is. 

Eddigi felfogásunkban és gyakorlatunkban sokszor elvált az ún. ,, gon- 
dolkodó és a cselekvő" szint. Ezért könnyebben hirdettük a politikai egysé- 
get a döntésben és kritizáltuk annak a hiányát a végrehajtásban. Szerin- 
tem a mindenkori aktuális társadalmi cél megfogalmazása a gondolkodás 
szintjén most csak ritkán lehet egységes, még a döntés sem lehet az, és ez 

természetes folyamat. A politikai egység igazi értékmérője a közös képvisele- 
té és a cselekvési egységé. Ez is nagymértékben függ a mozgalmi hittől, a 
megértéstől, a beavatottságtól, a személyes érdektől. 

Éppen ezért lehet a politikai egység formailag viszonylag tartós, de- 
monstrált, társadalmi hatásában ugyanakkor gyenge. 

Kérdés, hogy van-e alternatív — döntően más modellt tükröző — 
szocialista társadalom ahhoz képest, amit eddig elképzeltünk? Vagy csak egy 
van? És valóban nem célt, hanem modellt tévesztettünk? A modell tekinte- 
tében eltérő, ún. szocialista alternatívákban a strukturális jegyek nagy része 
alapvetően különböző. Ekkor viszont a kérdést így kell feltenni: mi az, ami 
még szocialista, vagy mi az, ami már nem az? 

Ügy gondolom, a kérdéskör első részére adott válasz a szocialista célok 
érdekében működő több párt egyértelmű lehetőségét tételezi fel. A kérdés- 
kör második része pedig, mint a minimumot a párton belüli felfogások, plat- 
formok szükségét igényli, s a Írakciók megjelenése sem zárható ki. 

Az eltérő utak keresése, vitája és azok értékelése lehet éltetője a poli- 
tikai mozgalmaknak. A társadalom változik s vele változnak a politikai ér- 
dekviszonyok. A párttagság kisebb részének érdeke mindig eltérhet a több- 
ség érdekétől. A szakítás is velejárója lehet a politikai érdekkapcsolat meg- 
szűnésének. A mozgalomban a gondok akkor keletkeznek, ha a tagság na- 
gyobbik részének, vagyis többségének az érdeke, felfogása tér el a képvise- 
lendő elvektől vagy a gyakorlattól. 

A párt mint szervezet szerintem állandó mozgásban van, elveszíthet, de 
meg is nyerhet híveket, tagokat. Az egyenleg mennyisége és minősége a lé- 
nyeg. Kik mennek el és kik jönnek? Vajon olyan gyökerek szakadnak-e el, 
amelyek a fa életben maradásához elengedhetetlen, és vajon olyan haj- 
tások fejlődnek-e ki, amelyek a fa kiterebélyesedésének lehetőségét hordozzák 
magukban? 

Az új megjelenése mindíg nagy várakozást kelt, de végeredményben a 
valós produktum lesz a döntő, a vízválasztó. 


Az eszmei és a politikai egység elméletileg kölcsönösen felté- 
telezi és dialektikusan alakítja is egymást. Az eszmei tisztá- 
zás és egység hozzájárul a konkrét politikai irányvonal kialakításához, gya- 
korlati cselekedetek megszervezéséhez. S fordítva: a politikai-gyakorlati ta- 
pasztalatok erősíthetik (, visszaigazolhatják") az eszmét, és indukálhatják a 
módosítást, változtatást is — tehát , eszmei egységbontó" szerepük is lehet. 

A dialektikus kapcsolat azonban lehetővé teszi a kettő diszharmóniáját, 
időbeli és részletes eltérését is, már csak a két tényező különbözőségéből adó- 
dóan is. Az eszmei egység — bár nagyon bonyolult viszony — a politikához 
képest ritkábban változó, mert összefüggő és lényegi nézet- és vélemény- 
rendszerre vonatkozik. Az utóbbi évek párton belüli folyamataiban a politi- 
kai egység hosszú ideig állandóan hajlítható, változó, napról naora újrate- 
remtendőnek tűnt, miközben az eszme szilárdnak és változatlannak bizonyult. 
Bekövetkezett azonban az eszmei egység bomlása is, mindenekelőtt a való- 
ság kényszere által. A politikai gyakorlat , eredményei" nem , igazolták" az 
elméletet. 

-—— Jelenleg — véleményem szerint — , harmóniában" van az eszme és a 
politika az MSZMP-n belül: egyik sem egységes! A párttagság különbözőkép- 
pen látja és véleményezi a jelenlegi helyzetet és az abból való kilábalás út- 
ait és esélyeit, s bizonytalan a jövőt illetően, a , merre tartsunk" kérdésé- 
ben. A gazdaságpolitikát illetően a párttagság nehezen barátkozik a piaci vi- 


Szarvas László 

szonyokkal (részben azért, mert gyakran csak a hátrányait tapasztalja), sokan 
a szocializmus elárulásának tartják a vegyes vállalatok működésének lehető- 
vé tételét, a tőkeáramlást, a munkanélküliség megjelenését. Mások a hatal- 
mi monopóliumok megszüntetését, a túlzottan centrális és. paternalisztikus 
társadalomirányítás felváltását sürgetik. A párt vezető szerepének értelme- 
zéséről is erősen megoszlanak a vélemények. Sokan minden egyes hatáskör 
vagy konkrét intézkedési lehetőség csökkenését a vezető szerep gyengítése- 
ként értelmeznek. Más oldalról viszont még ma ís túlzottnak tartják a párt- 
szervek állami-kormányzati funkcióját (pl. a jelölés joga, a személyi össze- 
fonódás stb.). 

A legsúlyosabb a politikai bizonytalanság és az eltérés a történelmi kö- 
zelmúlt legfontosabb pontjainak és a politikai kibontakozáshoz szükséges fel- 
adatoknak a megítélésében. Tapasztalataim szerint szinte teljesen megosz- 
tott a párttagság az 1953—1956 közötti folyamatok megítélésében és — eb- 
ből következően — 1956 értékelésében. Erősödőben van Rákosiék legalább 
olyan elítélése, mint az ellenforradalmi terroré, s nő az igény Nagy Imre 
szerepének árnyaltabbá tételére. Mások viszont még ma is , revizionista áru- 
lást" emlegetnek a dogmatikus , hibákhoz" viszonyítva. A politikai kibonta- 
kozás egyes kérdéseit, a többpártrendszert, a demokratikus jogállamiságot, a 
hatalmi munkamegosztás kialakításának tervét környezetem nagyon szélsősé- 
gesen ítéli meg. 

Jóllehet az eszmei tisztázás és a politikai egység egy időben és egyazon 
folyamatban bontakozhat ki, a fentiekből következően mégsem egyszerre és 
nem egymást erősítve. Ma az eszmei bizonytalanság inkább gyengíti, mint 
erősíti a politikai cselekvést. Az eszmei egység megteremtésének útja viszont 
a politikai egységen, a párton belüli összefogáson át vezet. Ezért is elkerül- 
hetetlen, hogy a párton belül lefolytassuk a felmerült, feszültséget okozó 
kérdésekről és eseményekről a vitákat, mert ezek megnyugtató lezárása nem- 
csak politikai erőt szabadít fel, nemcsak a politikai partnerekkel történő 
együttműködést segítheti elő, hanem nyugodtabb feltételeket biztosít az esz- 
mei tisztázáshoz, megalapozhatja az elméleti munkát is. Egy dologról nem 
szóltam, amit azonban nem szabad elfelejteni: sem az eszmei, sem a Ppoliti- 
kai egység nem képzelhető el a korábbi monolitikus, hierarchizált és semati- 
zált formájában. 


Vastagh Pál Az eszmei és a politikai egységet nem szabad és nem is lehet 

szétválasztani. Helytelen lenne az is, ha az egyiket vagy a má- 
sikat abszolutizálnánk: a kettő feltételezi egymást. Előfordulhat persze, hogy 
valemely konkrét kérdésben általános eszmei egység nélkül alakul ki politi- 
kai egység. Hosszú távon és minden tekintetben azonban ez nem tartható 
fenn. A párt alapvető értékrendjének, politikai törekvéseinek és stratégiájá- 
nak kialakításához eszmei tisztázásra, vitákra van szükség. Ezekből a viták- 
ból alakulhat ki a legfontosabb kérdésekben az eszmei egység, amelyet azon- 
ban nem lehet egyszer s mindenkorra lezártnak tekinteni. Az eszmei egység 
fenntartása állandó folyamat. Ha nem így lenne, azok az eszmei, ideológiai 
elvek, amelyeket a párt tagjai egy bizonyos időszakban alkotó vitában kiala- 
kítottak és elfogadtak, dogmává merevednének. Hosszabb távon egyetlen 
párt sem lehet meg eszmei egység nélkül. 

A politikai egység már ingatagabb jellegű. Nap mint nap kell megújí- 
tani. A pártnak nagyon kell vigyáznia a politikai egységre és a politikai 
gyakorlat minőségére. A hibás politika az eszmét is megkérdőjelezi. Ha a 
párt helyesen politizál, eszmei célkitűzéseit is el tudja fogadtatni. 

Ma pártunkban, úgy tűnik, a korábbi dogmatikus és nagyon sokszor 
csak látszatra meglevő eszmei és politikai egység megrendült. Az elmúlt év- 
tizedekben misztifikáltuk a gondolkodás és a cselekvés egységét. Ez gátolta 
az eleven, mozgalmi jelleg fejlődését, a belső eszmei és politikai megújulást. 
Most már nem titkoljuk, korábbi tételeink és gyakorlatunk sok vonatkozás- 
ban helytelen volt. Tapasztaljuk azonban, hogy a párttagság nem is jelenték- 
telen részét mindez megzavarta. Ideológiai vákuumról beszélnek, mert a fe- 
lülbírált, megtagadott tételek helyébe nem tudtunk még jól megfogalmazott, 
közérthető új alapelveket és célokat állítani. Ezért úgy érzik: a párt állandó 
deffenzívában van, lépésről lépésre adja fel korábbi elveit, értékrendjét. 


A párttagság körében sok az eszmei és a politikai bizonytalanság. Ko- 
rábban minden értékelést, célmeghatározást felülről kaptunk. Ez elszoktatott 
az önállóságtól. Sokan most is kész receptekre várnak, pedig ez a gyakorlat 
ma már nem tartható fenn. Minden párttagnak magának is mérlegelnie és 
befolyásolnia kell a körülötte zajló folyamatokat, eseményeket. 


A nyilvánosság gazdagabbá válása, a különböző mozgalmak, politikai 
szervezetek és azok értékrendjének, törekvéseinek nyílt megjelenése az esz- 
mék és politikai célkitűzések zavarba ejtő sokaságát zúdítja a társadalomra, 
köztük az MSZMP tagjaira. A párt tagsága nem egységes ezek megítélésé- 
ben. Mostanában formálódik a vezető testületek és a párttagság viszonya 
ezekhez a jelenségekhez. A párttagoknak hozzá kell szokniuk, hogy egy sok- 
színű politikai értékrendskála bizonyos pontján kell elhelyezni magukat. Ön- 
állóan is tudniuk kell dönteni, mit fogadnak el, és mitől határolódnak el. A 
most zajló folyamatui:ban új eszmei egység alapelvei kovácsolódhatnak ki. 
szerepet játszha. ebben, ha őszintén szembenézünk az elmúlt időszakkal, 
tisztázzuk, mit csináltunk jól, és mi volt az, amiben ha jó szándékkal is, de 
tévedtünk. Pontosan meg kell fogalmazni hibáinkat, a gazdasági és a politi- 
kai rendszer gyönge pontjait, amelyeken változtatni szükséges. Gondolkodá- 
sunkba új értekeket, új eszmei alapelveket és új politikai törekvéseket is be 
kell építenünk. Nagy szerepet játszanak ebben azok a politizálási folyamatok, 
amelyek ma társadalmunkban zajlanak. A különböző alternatív politikai moz- 
galmak és szervezetek számos értékes gondolatot fogalmaznak meg, amelyek 
hatással lesznek pártunk tagságának gondolkodására is. Új eszmei egységünk 
tehát a múlt értékeléséből, saját közösségi és mozgalmi értékeink további fel- 
vállalásából, a hibás tételektől és gyakorlattól való elhatárolódásunkból, új, 
a társadalom széles köre által is elfogadható értékek és célok megfogalma- 
zásából alakul ki. Ez persze nem lesz gyors és könnyű folyamat. De nincs 
más lehetőségünk a megújulásra. Ebből az új eszmei egységből születhet 
meg a párton belüli politikai, cselekvési egység. Ez az eszmei és politikai, 
cselekvési egységnek rugalmas, folyton alakuló: a fő kérdésekben egyetértést, 
a részletkérdésekben és a gyakorlatban a párttagság és az alapszervezetek 
nagyfokú KGGBÁEKÉTESÁSL kell me eÉGSKESÉSB 
ÁB GEES EAT A TA BEKES ZES SSE TE ESZKE E ETTE KULZ7E ZEZVETRAAS EESESZ SZE ZSSKSEKE ETTE E SERGAZRBE 

de most szerintem olyan bizalmi válságot élünk át, hogy a 
kérdést meg kel! fordítanunk, és először azt kellene átgondolni, mit várhat el 
a párttag a maga pártjától. Milyen pártot szeretne? 

Sokan azt valljuk, hogy mozgalmunk lényegét az alapoktól kell újra- 

gondolni, mert modellt tévesztettünk és nem célt. Mint ahogy az előzőekben 
érzékeltettem, tagságunk nagy része elkezdte az újragondolást, vagyis azt, 
hogy miért párttag ő most, és miért legyen párttag a jövőben? Egy részük 
azt is mérlegelni fogja, hogy a jövőben melyik szervezet felel meg számára 
a legjobban. Hazánk polgárai olyan pártot választanak majd, amelynek prog- 
ramja közel áll felfogásukhoz és érdekeikhez, s amelynek közösségében tevé- 
kenységük során eredményt tudnak elérni. 

Az MSZMP-nek, különösképpen pedig alapegységeinek, az alapszerveze- 
teknek mindenekelőtt közösséginek kell lennie. Egy valódi közösséget min- 
denkor az érdekazonosság, az, érzelmi kötődés, a nyíltság, a szolidaritás jel- 
lemez. Csak a jól működő közösség alakíthat ki mértékadó véleményt, gya- 
korlatot, érhet el tömeghatást. Az összetartó erő a tagok közösségi érzése, 
mégpedig az érdekek racionalítása alapján, s nem csupán a szervezet kinyi- 
latkozásaként. Eddig keveset törődtünk azzal, hogy egyénenként miért is 
vagyunk tagjai ennek a politikai közösségnek, ezért eddig inkább csak a 
szervezet céljai kerültek előtérbe. Ez nagyon sokszor a feladatok megfogha- 
tatlan megjelölésében nyilvánult meg. Ezért számos párttag a jövőben az 
MSZMP működését annak alapján értékeli, hogy az a társadalmi folyama- 
tokról és a különböző rétegeket érintő jelenségekről hogyan képes kialakí- 
tani követhető álláspontot, és hogyan képviseli azt a gyakorlatban. A Köz- 
ponti Bizottságtól az alapszervezetekig ezért a mindenkor mértékadó állás- 
pont közös kialakításának kell döntő mozgalmi eszközzé válnia. Ez a világos, 
közérthető felfogás adhat lehetőséget a más szervezetekkel való összehasonlí- 
tásra, az álláspont képviselhetőségére és a cselekvési egység megteremté- 
sére. A párttagságnak tudnia kell a helyét, éreznie a fontosságát a mozga- 
lomban, azt, hogy személyes hatása van a társadalmi folyamatokra. Véle- 
ményem szerint olyan ez, mint a sejt szerepe a biológiai folyamatokban, 
vagyis: meghatározó, önálló, de az élettani hatást mégiscsak a szervezet egé- 
sze érvényesítheti. 

Szemléletünk e tekintetben is leszűkült a kinyilatkoztatások szintjére. 
A napi munkában nem voltak érzékelhetők a közösen átélt küzdelmek, a 
győzelmek öröme pedig olykor csupán elbeszéléssé, visszaemlékezéssé vált. 
Valóban roppant egyszerű pusztán kritizálni a múlt tévedéseit, és ezért re- 
kedtünk meg pártunk működési hibáinak taglalásánál. Objektív értékelésre 
van szükség a jövő életképes mozgalmának kialakításához. Az MSZMP-jö- 
vőképet kell tehát megfogalmaznunk, azt, hogy milyennek kel! lennie a szo- 
cialista jogállamot kiteljesítő és annak működésében meghatározó szerepet 
vállaló, a tagság érdekét szolgáló s demokratikusan működő politikai tömeg- 
pártnak. 


Az MSZMP megújulásának fontos feltétele a párttagság sze- 
repének a megváltozása, megváltoztatása. A párttagságnak ki 
kell lépnie a politikai végrehajtó, a felsőbb szervek határozatainak alávetett 
szerepköréből. Valódi politikát alakító-formáló és ezáltal azt határozottabban 
végrehajtó-képviselő és ellenőrző szerepet magára vállaló, önállóan cselek- 
vő-gondolkodó párttagokra van szükség. A párt azonban csak akkor várhat 
el tagjaitól bármit is, ha politikai irányvonala tagjainak akaratát, vélemé- 
nyét fejezi ki. Csak akkor, ha a tagság átlátja, hogy befolyásolhatja a párt 
egészének működését. Csak akkor, ha szerepe lehet vezetőinek megválasz- 
tásában, azok munkájának ellenőrzésében. Ily módon lehet remélni, hogy a 
párttag , teljesíti kötelességeit" — vagyis határozottan kiáll pártja politiká- 
jáért, szükség esetén annak védelmében. ; 


Szarvas László 

Ahhoz azonban, hogy a kedvező irányú változások bekövetkezzenek, a 
körülményeknek, feltételeknek a párton belül változniuk kellene. Folyamat- 
ban van a párt új szervezeti szabályzatának kidolgozása. Ebben a munkában 
is sok javaslatot vizsgálhatunk meg, köztük az alábbiakat is. 

0 Véleményem szerint széleskörűen meg keli vizgálni — és változtatni — 
az MSZMP működési elvét és gyakorlati mechanizmusait. A jelenlegi szer- 
vezeti szabályzat a párt működési elveként a demokratikus centralizmust ha- 
tározza meg. Több írás is foglalkozott már ennek korszerűsítésével, sőt az 
1988-as pártértekezleti határozat egyenesen arról szól, hogy a jelenlegi hely- 
zetben a pártdemokrácia erősítése a fontos. Szerintem ma már ennél több- 
re van szükség. Az egyik: a demokratikus centralizmus felülvizsgálata, a 
másik: újabb elvek , beépítése" a működési elvek közé. 

Szerintem a , demokratikus centralizmus" csak ritka körülmények köő- 
zött lehet a ,két oldal dialektikus kapcsolata" — maga a jelzős szerkezet 
utal rá: az mindenekelőtt centralizmus, demokratizmussal , szelídülve". Ér- 
demes lenne párttörténeti kutatásokat folytani, hogyan érvényesült a két 
oldal viszonya. Gyakorlati tapasztalataim alapján többnyire a centralizmus 
érvényesülésének a feltételei vannak meg. Maga a szervezeti szabályzat is 
határozottabb a centralizmus megfogalmazásában (, alárendeltség"). 

Ezért a párt működési elveként mindenekelőtt a demokráciát kellene jo- 
gaiba visszahelyezni! A pártnak kell élenjárnia a demokrácia alkalmazásá- 
ban. Demokráciával lehet megvalósítani a párttagság befolyásának, politika- 
alakító szerepének növelését. Ez áll összhangban a társadalom fő fejlődési 
folyamatalval is. 

A demokrácia mellett természetesen meg kell tartani a centralizmust a 
működési elvek között — a politikai cselekvést, a más politikai erőkkel való 
együttműködés hatékonyságát ez az elv elősegítheti. Tehát: demokrácia és 
centralizmus. 

0 Ezenkívül azonban fel kellene venni a működési elvek közé a nyilvá- 
nosságot, mint a demokratikus és meggyőző politizálás elengedhetetlen el- 
vét. Aztán szó lehet még a platformszabadság, a pártszervek önállóságának 
az elvéről. S az elvek kinyilvánításán és elfogadásán túl természetesen meg 
kell teremteni ezek működési, érvényesülési mechanizmusait ís. 

A mechanizmusok közé tartozik a párt választási rendszerére vonatkozó 
javaslat, amelynek vitája napjainkban zajlik. Erről ezért nem kívánok szól- 
ni. A párton belüli nyilvánosság örvendetesen bővül. További szélesítésére 
többféle lehetőség is kínálkozik. Egy-egy fontos kérdésben például gyakrab- 
ban és egzaktabban kellene informálódni a párttagság véleményéről, s azt 
nyilvánosan értékelve, a megfelelő következtetéseket levonni. Vannak még 
teendők a vezető pártszervek munkájának ismertebbé tételében, a viták, vé- 
leményeltérések és kompromisszumok kialakulásának láthatóvá tételében. Le- 
.hetne még sorolni a javaslatokat (a horizontális kapcsolatok erősítése, a 
pártviták szervezése stb.), de talán ennyi is elég annak érzékeltetésére, mi- 
lyen fontos változtatásokra van szükség! 


Vastagh Pál Nem tartom szerencsésnek a kérdést, hogy mit várjon tag- 

jaitól az MSZMP. Az MSZMP léte ugyanis attól függ inkább, 
hogy a tagság mit vár a saját szervezetétől, s amit vár, megvalósulni látja-e. 
A párttagság ma demokratikus, a körülményekhez igazodó, korszerű, rugal- 
mas, nyílt és dinamikus pártot akar. Olyat, amely egyszer s mindenkorra 
szakítani tud dogmatikus tételeivel, rossz bejdegződéseivel, s képes szakítani 
a sztálini struktúra minden maradványával. Olyan pártot, amely demokra- 


tikusan működik, lehetővé teszi tagjainak véleményük kifejtését, akaratuk 
hatékony közvetítését. Olyan pártot, amelynek tagjai és vezetői között folya- 
matos a kapcsolat, s amelynek tagsága csak addig tartja meg vezetőit, amíg 
azok akaratának, elképzeléseinek megfelelően irányítják a pártot és képvi- 
selik a tagságot. Olyan pártot, amely képes a gazdasági folyamatokra úgy 
hatást gyakorolni, hogy hazánk felzárkózhasson a fejlett országok sorába, 
hogy jólét és létbiztonság legyen. Olyan pártot, amely elismeri a társadalom 
különböző világnézetű, értékrendű és érdekű tagjainak a jogát ahhoz, hogy 
nézeteiket, érdekeiket a politikában, a közéletben szervezetten is megjelenít- 
hessék. Az MSZMP tagsága — az én megítélésem szerint — jól működő gaz- 
daságot, demokratikus szocializmust akar. A működési mechanizmust azon- 
ban még végig kell gondolnunk. A párttagsággal együtt meg kell vitatnunk 
pártunk helyét, szerepét egy lehetséges többpártrendszer körülményei között. 


Az MSZMP Központi lül február 20-21-én ülést tartott Kádár János elnökletével 
(MTI FOTO - §D06 LAJOS) 

. Jávor János 
A KÖZPONTI BIZOTTSÁG MUNKATÁRSA 


Pártvita az alapszervezetekről 


A párttagság az alapszervezetek tevékenységével foglalkozó vitaanyagot 
sokféleképpen, gyakran egymásnak is ellentmondóan minősítette. , Az alap- 
szervezetekről szóló tervezet túlzottan elvi, nem nyújt konkrét segítséget a 
gyakorlati munkához". ,Jó keretet és útmutatást ad az alapszervezetek ön- 
álló tevékenységéhez." , Ma nem ez a legfontosabb kérdés a pártban, sürgő- 
sen egy képviselhető programra van szükség" — ilyen és ezekhez hasonló 
vélemények hangzottak el az elmúlt hetek taggyűlésein, pártcsoport-össze- 
jövetelein. Számos oka van ennek, amelyek közül kettő mindenképpen meg- 
határozó. Egyrészt a társadalomban napjainkban végbemenő gyors politikai 
és gazdasági változások erősen háttérbe szorítják e témát, érthetően elte- 
relték a figyelmet a vitaanyagról. Másrészt nyomatékosan érződik az a tény, 
hogy az alapszervezetek irányításának eddigi erősen centralizált, részletek- 
be menő, főképp a végrehajtásra késztető módjáról igen nehéz áttérni egy 
másfajta gyakorlatra. Az országos pártértekezletet követően hirtelen rájuk 
szakadt önállóság, a politizálás igénye természetszerűen hosszabb ideig tartó 
útkeresést okozott az alapszervezetek számottevő részében. Az elmúlt ki- 
lenc hónapban az alapszervezeti titkárok többsége kérte a segítséget, azt az 
útmutatást, amely közvetlen eligazítást ad. 

Többen is szóvá tették, hogy a vitaanyag túlzottan tömör, nehezen ért- 
hető. Jogos a megjegyzés: a dokumentum valóban további kibontásra, kor- 
szerűsítésre szorul. Mégis helyénvalónak tűnik, hogy a Központi Bizottság 
elé kerülő állásfoglalástervezet — amely a pártvita tapasztalatait figyelembe 
veszi — elsősorban az alapvető, minden alapszervezetre. érvényes elvi téte- 
lek, , sarokpontok" megfogalmazására törekedjék. Az alapszervezetek tevé- 
kenységéhez, működéséhez állásfoglalással — és nem részletekbe menő, út- 
mutató jellegű határozattal — célszerű segítséget adni. Olyan állásfoglalásra 
van szükség, amely kellő teret hagy az alapszervezeteknek ahhoz, hogy 
munkájuk során a legmesszebbmenőkig alkalmazkodjanak a helyi sajátos- 
ságokhoz, adottságokhoz, a változó feltételekhez. Csakis egy elvi jellegű ál- 
lásfoglalás biztosíthat az alapszervezeteknek tényleges önállóságot. 

A téma vitára bocsátásának az ad időszerűséget, hogy folyamatban van 
az új szervezeti szabályzat elkészítése. Az átmeneti időszakban kutatások, 
kísérletek folynak, összegeződnek a gyakorlati tapasztalatok, szükség van 
az új szervezeti szabályzat egyes részeinek időarányos kidolgozására. Ezért 
került már most vitára az alapszervezeti munka, illetve a párton belüli vá- 
lasztások témaköre. 

Napjainkban a párttagság döntő többségét érthetően nem elsősorban 
ezek a vitára bocsátott témák, hanem ezeknél , nehezebb fajsúlyú", a , nagy- 
politikával" összefüggő kérdések foglalkoztatják. Hogyan kezeljük az ezzel 
kapcsolatos véleményeket, amelyek a pártfórumok szenvedélyes vitáiban 
túlsúlyban voltak? Éppen olyan módon, ahogyan a vitára bocsátott anyag 
is megfogalmazza: a párttag részvételeként az országos és a helyi politika 
kialakításában, módosításában és képviseletében. Itt most a módosítás szón 
van a hangsúly: a vitaanyag témájától eltérő véleményeket úgy kell ke- 
zelni — ez egyébként szervezett pártvita nélkül is érvényes minden taggyű- 
lésre —, mint a párttagság azon jogának érvényestilését, melynek értelmé- 
ben állandóan és folyamatosan befolyást gyakorol a helyi és az országos 
politikára. 


A vitában sokan úgy foglaltak állást, hogy a munkahelyi alapszervezetek- 
ben levő párttagok nem képesek a lakóterületi politikai munkában részt 
venni, s felvetették, mi lesz a jövőben a munkahelyeken a párt szerepe. 
Ilyen vélemények fogalmazódtak meg: , A gazdasági kibontakozás szüksé- 
gessé teszi, hogy a párt a munkahelyeken erősítse szerepét, befolyását." 
, Az az agyonterhelt párttag, aki napi 16 órát dolgozik, nem képes a munka- 
helyén és a lakóterületén is pártmunkát végezni." , Ha a legjobb párttagok 
átjelentkeznek a lakóterületre, ki marad a munkahelyi alapszervezetek- 
ben?" 

Mindez jelzi, hogy főképp a szervezeti megoldások körül csúcsosodott 
ki a vita, és az alapkérdések nem kerültek kellően előtérbe. Ezért minde- 
nekelőtt maga a vitaanyag hibáztatható, mivel a tartalmi célok, az érvé- 
nyesítésre váró alapgondolatok nem fogalmazódtak meg benne EGYES 
műen, érthetően. 

Melyek ezek az alapvető törekvések, gondolatok ? 

1. A jövőben a politikai tevékenység két meghatározó színtere az alap- 
szervezet és a Központi Bizottság legyen. Ez elengedhetetlenné teszi, hogy 
az alapszervezetek kellő önállósággal rendelkezzenek. A jog azonban csak 
lehetőség. amely nem jár automatikusan együtt a megfelelő gyakorlattal. 
Abból kell kiindulni, hogy a szervezeti szabályzat által meghatározott kere- 
tek között az alapszervezet egész tevékenységében, munkamódszereinek meg- 
választásában, szervezeti életében önálló. E tömör megfogalmazás — amely 
a vitaanyag bevezetőjében is megtalálható — egy olyan, ma még megvaló- 
sításra váró alapszervezeti magatartást irányoz elő, amelyben jelen van a 
folyamatos politizálás, a nagyfokú öntevékenység, a politikai bátorság, a 
kezdeményezőkészség és a felelősségvállalás. A párt megújulásának ez ma 
az egyik ,sarkköve", 

2. A másik alaptétel, hogy a párt jelenlétére a munkahelyen és a lakó- 
területen egyaránt szükség van. Szükség van, de más tartalommal, más 
munkamódszerek alkalmazásával, más, gyakorlattal és szervezeti élettel, 
egyúttal az eddigieknél magasabb színvonalú politikai tevékenységgel. Rö- 
viden megfogalmazva a célt: a párt a társadalom egészében legyen jelen 
egy hatékonyabb politikai munkával. 

E törekvés jogosságát általában véve elfogadták a pártvita résztvevői. 
Sokan hangsúlyozták a lakóterületi politikai munka fontosságát. Rámu- 
tattak. hogy a párt léte lényegesen függ attól, hogyan tudja növelni a te- 
rületen végzett politikai munka színvonalát, mennyire lesz képes politikai 
hatást gyakorolni a társadalmi folyamatokra, a lakosság többségére. A meg- 
oldás módozatait illetően viszont már eltértek a vélemények. Az indokolt- 


nál erősebb hangsúlyt kapott a munkahelyi alapszervezetek , féltése", az 
eddigi megszokott, a munkahely kapuin belül végzett pártmunka fontossá- 
gának hangsúlyozása, s érződött helyenként ragaszkodás idejétmúlt módsze- 
rekhez, gyakorlathoz is. Mintha nem kapott volna viszont kellő hangot az 
a felismerés, amely szerint a párt a jövőben akkor képes megfelelni a kö- 
vetelményeknek, ha a munkahelyi és a lakóterületi alapszervezetek együtt, 
egymás tevékenységét segítve és erősítve növelik a párt befolyását a tár- 
sadalom egészében. 

3. A harmadik fő cél a párthoz való tartozás nyíltabb, bátrabb válla- 
lása. Arra van szükség, hogy minden kommunista mindenkor és mindenhol 
,]látható" párttaggá váljék. Ennek megoldása elsősorban nem a szervezeti 
változtatás, a lakóterületre történő átjelentkezés. Azzal, ha a párttagok tö- 
megesen átjelentkeznek a munkahelyi alapszervezetből a lakóterületibe, de 
ott passzívak maradnak, aligha oldódik meg bármi ís. 

A szemléletváltás lényege: függetlenül attól, hogy a párttag a munka- 
helyén vagy a lakóterületén lévő alapszervezet tagja, szükséges, hogy mun- 
kahelyének politikai akcióiban részt vegyen és egyúttal a lakóterület társa- 
dalmi életében is aktív közéleti tevékenységet folytasson. 


s Ne elsősorban szervezeti változásokban gondolkodjunk", mondották sokan 
helyesen. A párt előtt álló feladatok megoldása valóban nem a szervezeti 
változásokon múlik elsődlegesen. Ám a vitaanyagban ennél többről van szó. 

Az intenzívebb politizáláshoz elengedhetetlen a nézet-, vélemény-, gon- 
dolat- és vitaszabadság biztosítása, a pártegység rugalmasabb értelmezése. 
Feltételezi ez a tagság megfelelő színvonalú politikai műveltségét, az igé- 
nyekhez gyorsan igazodó politikai képzését. Ennek érdekében az alapszer- 
vezeteket irányító pártbizottságok figyelme arra irányuljon, hogy a párt- 
tag számára könnyen és mindig elérhető legyen egy szellemi, politikai bá- 
zis. Ez olyan műhely, amely segítséget ad az információhoz való hozzájutás- 
hoz, az eligazodáshoz, az adott kérdésben képviselhető érvanyagok kiala- 
kításához, a politizáló készséget fejlesztő eszmecserékhez. 

Olyan alapszervezeti közösségek létesítése a cél, amelyeket áthat a bel- 
ső szolidaritás, ahol az emberi kapcsolatok, d" segítő szándék, az őszinte- 
ség, a bizalom, a türelem a munkának velejárói. Ahol az alapszervezeti te- 
vékenység nyitottsága, nyilvánossága, a párttagok példamutató életvitele 
megnyeri a pártonkívülieket, szélesíti a párt iránti bizalmat. 

Régi igény, de most elkerülhetetlen, hogy a munkahelyi alapszerveze- 
tek tagjaikat személyre szólóan — figyelemmel korra, felkészültségre, ké- 
pességre, családi helyzetre és még sok más szempontra — készítsék fel a po- 
litikai versenyhelyzetből adódó feladatokra, a pártrendezvényeken kívüli ak- 
tív politizálásra. A munkahelyi alapszervezettől joggal elvárható, hogy rend- 
szeresen figyelemmel kísérje, segítse, értékelje tagjainak a munkahely ka- 
puin kívüli közéleti tevékenységét, politikai aktivitását is. Ez a feladat sok- 
színűen oldható meg, mindig a helyi adottságokhoz és szükségletekhez iga- 
zítva a pártmegbízatásokat, a munka módszereit és formált. 

Minden eddiginél sürgősebben vetődik fel a lakóterületi politikai mun- 
kától való idegenkedés feloldása. A vitákban részt vevők többsége a felada- 
tot leegyszerűsítve fogalmazta meg: , átmegyek a körzetbe", , átjelentkezem 
u lakóterületre", Pedig nem egyszerűen átjelentkezésről, illetve a lakóterü- 
leti alapszervezeti taggyűléseken való részvételről van szó. Lényegesen Ösz- 
szetettebb a feladat. 

A politikai pluralizmus széles körű érvényesülése következtében, az 

egyesülési törvényt követően megjelenő szervezetek, egyesületek, mozgal- 
mak, klubok, körök sokaságában — ahol a különböző érdekek kifejeződnek 
— kell ott lenni, a közéleti vitákban kell részt venni. Mindez elengedhetet- 
lenné teszi, hogy a párt tagsága az alapszervezetek , vezényletével" e sok- 
színű politikai intézményrendszerben — amely többségében a lakóterüle- 
ten működik — aktívan politizáljon, érdekeket közvetítsen. Arról van szó, 
hogy a ma már intézményesen láthatóvá vált érdekek olyan politikai aka- 
rattá formálódjanak, amely a társadalmi, gazdasági haladást szolgálja. Eh- 
hez szakítani kell azzal, hogy a politikai tevékenységet leszűkítsük a párt- 
rendezvényeken való részvételre. A pártnak és tagságának a társadalom egé- 
szében kell tevékenykednie, széles körű politikai hatást gyakorolnia a pár- 
tonkívüliekre, meggyőzéssel, személyes példamutatással elfogadtatva Poli- 
tikánk igazát. 

E feladatok megoldásához az alapszervezet szerveződési rendszerére jel- 
lemző eddigi feszesség oldása, a párttag alapszervezeti hovatartozásában a 
nagyobb szabadság biztosítása — eszköz és lehetőség. Ez teszi lehetővé, hogy 
az alapszervezetek tevékenysége gyorsabban és rugalmasabban igazodhas- 
son a politikai feltételekhez és szükségletekhez. Ez ad mozgásteret ahhoz, 
hogy a párt egésze ütőképesebb, a párttagság hadrafoghatóbb legyen a po- 
litika különböző küzdőterein. A munkahelyi alapszervezet — az illetékes 
lakóterületi alapszervezet közreműködésével — találja meg az egyes párt- 
tag számára azokat a feladatokat, amelyek biztosítják, hogy ott és úgy fejtse 
ki politikai tevékenységét, ahol és ahogyan az — személyi adottságait figye- 
lembe véve — a leghatékonyabb. 


Ez a pártvita — melynek tanulságai most összegződnek — több vonatko- 
zásban figyelemre méltó. Oldotta a párttagok egy részénél még mindig ta- 
pasztalható , csak végrehajtó szerepem van" érzetet. Erősítette azt a tuda- 
tot, amely szerint a politika alakítása a párttagnak nemcsak joga, hanem 
kötelessége is. 

Hol tapasztalható továbbra is gond a pártviták gyakorlatában? Ott, 
ahol egyes párttagok még úgy vélik — a múlt gyakorlata alapján —, hogy 
,nem érdemes semmit javasolni, mert fent már mindent eldöntöttek". 

Ezek az aggodalmak alaptalanok, mivel a pártvitát egy alapos, részle- 
tekre Ís kiterjedő összegző munka követi. A városi, kerületi pártbizottságok- 
tól, illetve számos munkahelyi, intézményi pártbizottságtól és alapszervezet- 
től is közvetlenül beérkező, a vita tapasztalatait összesítő dokumentumok a 
Központi Bizottságban egy feldolgozó csoporthoz jutnak. Itt részletesen 
elemzik az anyagokat, kigyűjtik a minősítő megállapításokat, a konkrét ja- 
vaslatokat. Ezt követően az egyes kérdéscsoportokba tartozó észrevételeket, 
javaslatokat nagyságrendjüknek megfelelően súlyozzák, az egy gondolatkör- 
re vonatkozókat összevonják. Az így szintetizált anyagok alapján készül 
el az átdolgozott, a testületek elé kerülő javaslattervezet. Az egyéb kérdés- 
körbe tartozó javaslatok is nyilvántartásban maradnak, és ezeket más té- 
mák kimunkálása során hasznosítják. 

A pártviták eredményességét növeli, ha a feldogozó munkában csökken 
az áttétel az alapszervezetek és a Központi Bizottság között. Ezért került 
sor arra, hogy az összegzéseket a Központi Bizottság Pártpolitikai Osztálya 
közvetlenül a városi, kerületi pártbizottságoktól kéri. Ezenkívül a Központi 
Bizottság tagjai, apparátusa, a feldolgozó csoport munkatársai számos tag- 
mtdmtáázi vettek részt, személyes tapasztalataik így közvetlenül hasznosul- 
nak. 


Az említett kétely eloszlatása érdekében célszerű meghonosítani azt a 
ma már több helyen meghonosodott gyakorlatot, hogy az alapszervezet és 
az irányító pártbizottság összegzését megismertetik a párttagsággal vagy biz- 
tosítják számára a betekintés lehetőségét. 


A mostani pártvita érdeme, hogy nemcsak a gondolkodásban, de a cselek- 
vésben is elindította az alapszervezeti munka korszerűsítésének folyamatát. 
Ez arról tanúskodik, hogy az irányító pártbizottságok nem csupán a vita- 
anyag, hanem Önmaguk formálását is feladatuknak tekintették. 

A teljesség igénye nélkül hadd sorakozzék itt néhány jó példa. 

A budapesti pártbizottság konzultációt folytatott a párttagsággal a lakó- 
területi politikai munka fejlesztésének fővárosi feladatairól. A vitaanyagban 
kifejtették, milyen főbb célok elérésére kell összpontosítani a lakóterületi 
politikai munkában az erőket; ez milyen tartalommal és módszerekkel való- 
sulhat meg; mi a jövőbeni elvárás az alapszervezetek és az irányító párt- 
bizottságok iránt. Több kerületi pártbizottság számba vette a területén dol- 
gozó és lakó párttagokat, hogy aktivizálja őket a munkahelyen kívüli kü- 
lönböző politikai, társadalmi rendezvényekre. Néhány kerületben lakóterü- 
leti politikai központok alakultak, van, ahol a körzeti pártbizottságok ható- 
körét hozzáigazították az országgyűlési választókerület határaihoz vagy a 
helyi tanácstagi csoport működési területéhez. 

Veszprém városában a különböző munkahelyi pártalapszervezetekben 
levő mintegy ötezer párttag névre szóló meghívást kapott egy lakóhelyi fó- 
rumra. A tanácstagi körzethatárokhoz igazodva összesen 40 összejövetelt 
szerveztek. Ezeken eszmecserére került sor minden olyan kérdésről, amely 
hatással van az ott élő emberek életkörülményeire, hangulatára. Szó esett 
a helyi tanácsi választásokra való felkészülés politikai, személyi feladatai- 
ról. E kezdeményezésnek máris számos eredménye mutatkozik. Sok munka- 
helyi alapszervezetben levő párttag ezen az összejövetelen ébredt rá, hogy 
mennyi tennivalója akad a lakóterületen, és nem is olyan , ördöngös" ez 
a munka. Az is előfordult, hogy egy párttag itt tudta meg a lépcsőházi 
szomszédjáról, hogy ő is az MSZMP tagja. 

Sopron város pártbizottsága — a központi vitaanyaggal együtt — az 
alapszervezetektől véleményt kért a lakóterületi politikai munka továbbfej- 
lesztésére vonatkozó tervezetéről. Ebben olyan lakóterületi közösségek lét- 
rehozását kezdeményezi, amelyek a közéleti aktivitás és cselekvés serken- 
tői, a területen felvetődő kérdések megoldását és megválaszolását segítő mű- 
helyek. A lakóterületi közösségek kialakítására két változatot dolgoztak ki. 
A tervezetben megfogalmazódnak a lakóterületi közösségek javasolt munka- 
módszerei 15. 

Sok helyen nem várnak a központi döntésekre. Így például Kiskunha- 
las és Keszthely városok, a Videoton, a miskolci Nehézipari Műszaki Egye- 
tem pártbizottsága vitafórum indításával kívánja növelni az alapszervezeti 
titkárok politikai felkészültségét, biztosítva számukra a képviselhető helyi 
érvanyagokat. Olyan politikai kérdések megbeszélésére kerül sor, amelyek ott 
a pártvita során a legmarkánsabban jelentkeztek, s helyileg a párttagság 
körében a legtöbb gondot és bizonytalanságot okozzák. 

Mindezek a kezdeményezések méltóak a követésre. Vagyis ne várják meg 
sehol a Központi Bizottság állásfoglalását, hanem addig is keressék meg az 
alapszervezeti munka korszerűsítésének helyi tartalmát, módszereit. lehető- 
ségeit, útjait, 8 nem utolsósorban a személyi feltételeit. Így hasznosulhatnak 
a leggyorsabban a pártvita tapasztalatai. 

ÁAz értelmiségpolitikáról 


INTERJÚ BARABÁS JÁNOSSAL, 
A BUDAPESTI PÁRTBIZOTTSÁG TITKÁRÁVAL 


— A pártmozgalomban s ezen belül a budapesti pártmozgalomban is 
állandó hangsúlyt kap a felhalmozódott szellemi értékek kamatoztatá- 
sának szükségessége, ennek ellenére úgy vélem, hogy ez a folyamat 
igencsak elmarad a lehetőségektől. Hogyan látja ezt ön? 


— Meggyőződésem, hogy a szocializmusnak az elmúlt évtizedekben ki- 
alakult modellje mára már működésképtelenné vált. Ez nem azt jelenti, 
hogy ma minden vonatkozásban újjá tudjuk formálni a szocializmusra 
vonatkozó koncepciónkat, és azt sem, hogy tisztán látnánk, milyen is az a 
modell, amelynek létre kell jönnie. Azt azonban mindenképpen tudjuk, hogy 
a szocializmusnak ez a — megítélésem szerint — véglegesen elavult modellje 
bürokratikus, túlcentralizáló, az állami szervezés mindenhatóságát valló, vo- 
luntarista természete miatt nem képes rá, hogy megoldja azokat a moder- 
nizációs feladatokat, amelyek századunk fordulóján előttünk állnak. Ezzel 
természetesen nem azt állítom, hogy a szocializmusnak ez akorábbi és mos- 
tanáig működésben levő modellje mindenestül értéktelen. Úgy tartom, hogy 
ez az elmaradottságból való kiemelkedésnek — vagy másként fogalmazva, 
a szocializmus eredeti tőkefelhalmozásának — az egyik lehetséges formája 
volt. Ilyen értelemben Magyarországon is betöltötte történelmi szerepét, a 
háborús újjáépítés, a nehézipar létrehozása, az elmaradottságból való ki- 
emelkedés bizonyos feladatainak megoldása stb. révén. Ha ezt elfogadjuk, 
akkor az is természetes, hogy nem ez volt az egyedüli lehetséges mód a 
feladatok megoldására. Ezzel mára szinte mindannyian tisztában vagyunk. 
Mégsem tehetjük zárójelbe azt a korszakot és azokat a vívmányokat, ame- 
lyeket e modellnek a működtetésével elértünk. A váltás mégis elkerülhetet- 
len. Szerintem olyan modellváltásban kell gondolkoznunk, amely átfogó 
fordulatot, gyökeres reformot igényel, amely tartalmában mindenképpen 
forradalmi, még ha megvalósítási módjában és módszereiben evolúciós jel- 
legű is. Úgy látom, hogy a ma olyan sokat kárhoztatott reformretorika és a 
valóságos reformszándék, illetve cselekvés közötti határpont valahol itt hú- 
zódik. Nevezetesen, hogy hajlandó-e az egyén, a társadalmi csoport, a poli- 
tikai párt a maga gondolkodását és cselekvését egy átfogó modellváltásba 
terelni. Ezt tartom kiindulópontnak. 

Ebben a vonatkozásban úgy gondolom, hogy annak a politikai pártnak, 

amely elszánja magát, hogy kezdeményezője és vezető ereje legyen ennek a 
folyamatnak, politikai irányvonalának kialakításához, stratégiai vonalának 
megformálásához fel kell kínálnia a részvételi lehetőséget a társadalom olyan 
rétegei számára, amelyek képesek a véleményformálásra, a szellemi alko- 
tásra, valamint a szellemi és gyakorlati cselekvésre egyaránt. Ilyen értelem- 
ben mi a budapesti pártbizottságon úgy fogjuk fel teendőinket, -hogy a fő- 
város lakosságában rejlő hatalmas szellemi kapacitás meghatározó bázist je- 
lent a mi politikai pártunk számára ahhoz, hogy a maga kezdeményezéseit, 
gondolatait, stratégiai elképzeléseit kidolgozza, megmérje, szükség szerint 
korrigálja is a különböző nagy- és részpolitikák keretében. 


—  Beszélhetünk-e a párt megújuló értelmiségi politikájáról? Egyáltalán: 
milyen a párt kapcsolata a szellemi élettel? 


:— Mindenképpen korszakos jelentőségű a magyar társadalomnak az a vál- 
lalkozása, hogy politikai intézményrendszerét és közéletét demokratikussá 
formálja, hogy a gazdasági termelési szerkezetét átalakítsa, kialakítsa a szo- 
cializmus hatékonyabb, demokratikusabb, az önkorrekcióra alkalmasabb mo- 
delljét. Ebben alapvető a szellemi alkotóerő hasznosításának, a teljesítmény- 
képes tudásnak a jelentősége. És ha így közelítünk: adva van egy politikai 
párt — mégpedig az MSZMP -—., amely ebben a folyamatban kezdeményező 
szerepet kíván betölteni és amely a létrejött politikai versenyhelyzetben ki 
akarja vívni vezető szerepét, akkor egyáltalán nem mindegy, milyen viszony- 
ban van a szellemi élettel. 

A budapesti pártbizottság ülésén februárban nagyon széles körű, hosz- 
szú előkészítés után napirendre tűztük a pártmozgalom és a fővárosi értel- 
miség viszonyának vizsgálatát. Azért említem, hogy hosszú előkészítő munka 
után, mert talán nem szentségtörés azt mondanom, hogy ebben a folyamat- 
ban magának az előkészületnek a politikai mozzanatai majdhogynem lé- 
nyegesebbek, mint a testületi döntés. Hiszen a főváros szellemi életének szinte 
minden nagyobb rétegével sikerült kapcsolatba kerülni az említett témára vo- 
natkozó testületi döntést megelőzően. Ez módot nyújtott arra, hogy megismer- 
kedjünk azzal a valóságos differenciáltsággal, . ami  életkörülményeikben, 
helyzetükben, feladat- és szerepfelfogásukban, a kulturális értékek meg- 
ítélésében és igényeikben, politikai közéleti feladatvállalásukban megjelenik. 
Az eszmecserék és az igen élénk viták után formálódott ki az az álláspon- 
tunk, nézzünk szembe azzal a kérdéssel is, hogy a mai körülmények között 
miként lehet értelmezni a párt értelmiségi politikáját. Egyáltalán van-e 
létjogosultsága ennek a terminológiának? Meglehetősen hamar kikristályoso- 
dott az a közös nézet, hogy az értelmiségpolitikát az eddiginél szélesebben 
kell értelmeznünk, mégpedig a pártnak a tudáshoz, az alkotáshoz, az inno- 
vációhoz való viszonyát számba véve. 

Úgy vélem, hogy korábbi gyakorlatunkban ,a párt és az értelmiség" 
fogalmazás óhatatlanul magába rejtett bizonyos elválasztást ís. A merev 
elválasztás sohasem lehetett sem reális, sem célszerű. Már csak azért sem, 
mert a pártban benne van (a szó szociológiai értelmében) a magyar értel- 
miség számottevő, s az évtizedek során mind nagyobb hányada. Másrészt ta- 
lán arra is érdemes egy gondolat erejéig utalni, hogy a párt a maga társa- 
dalmi-politikai, vagyis — létezési módjából adódóan a társadalom céljainak, 
működési módjának, szellemi arculatának megfogalmazásában valójában ér- 
telmiségi funkciókat tölt be. Bár a szellemi élettel való kapcsolatot kérdezte, 

szeretném megjegyezni, hogy nemcsak itt, hanem szélesebb körben is megle- 
hetősen sok formai elem terheli ezt a kapcsolatot. A gyakorlat hordoz még 
számos olyan mozzanatot, amelytől jó lenne a lehető leggyorsabban megsza- 
badulni. Hogy példát mondjak: a párt testületei (nagyon helyeselhetően) 
időről időre számba veszik egy-egy társadalmi réteg, csoport stb. helyze- 
tének alakulását. Ilyenkor természetes, hogy arról cserélnek eszmét, miként 
lehetne változtatni, előbbre jutni valamely területen. És jön az állásfoglalás, 
amely hemzseg a kioktatástól, az atyáskodástól. Valahogy így: , Mi, az oko- 
sok, egy vezetőtestületben megmondjuk, hogy mit várunk tőletek, de meg- 
mondjuk mindjárt azt is, hogyan és mi módon akarunk bekapcsolni títeket a 
saját dolgaitokba, amelyekről nektek is megvan a véleményetek, de nem biz- 
tos, hogy az kellőképpen átgondolt." 

Nekünk, a budapesti pártbizottság testületének az e témában február- 
ban elfogadott állásfoglalásunk előkészítése során az egyik legnagyobb, fo- 
lyamatos önkontrollt igénylő nehézségünk az volt, hogy leküzdjük magunk. 
ban a pártműködés korábbi paternalista reflexeiből adódó görcsöket. Egész 
gondolatmenetünket úgy építettük föl, mondanivalónkat végül is úgy fogal-. 
maztuk meg, hogy a szocializmusért elkötelezett politikai pártnak elemi 
szüksége van a társadalom szellemi erőire. 5 ha a program valóban a ha- 
ladás érdekeit és céljait fejezi ki, akkor a szellemi alkotásban, a tudásban, 
annak alkotó megújításában érdekelt rétegnek, csoportnak is elemi szüksége 
van a politikai pártra, amellyel együtt tud cselekedni a közös érdekek és 
célokat megfogalmazó program megvalósításában. 


— Tulajdonképpen a politikai gyakorlat minőségi változtatását tartaná 
a legidőszerűbbnek az előbbre jutás, a jobb kapcsolat, a szellemi erő- 
források hasznosítása szempontjából? 


— A politikai eszközök sorából — lehetőségeink és cselekvési kereteink ér- 
zékeltetésére — ki kell emelni az említett állásfoglalást, mint politikai eszközt. 
Azt gondolom, igen fontos a budapesti pártbizottságnak az állásfoglalása 
amellett, hogy a szellemi munka, a tudás több évtizedes leértékelődési fo- 
lyamatát meg kell állítani. Teljes joggal érte erős kritika azt a korábbi po- 
litikai gyakorlatot, amely az alkotó vita és a politikai együttműködés helyett 
hatalmi eszközökkel kívánta befolyásolni a szellemi élet folyamatait. Mára 
már teljességgel elfogadhatatlanok például azok a módszerek, eszközök, ame- 
lyek szembeállítják az értelmiség érdekeit más társadalmi csoportok érdekei- 
vel. Elfogadhatatlanok azok az eszközök, amelyek a politikai döntéseket 
utólag igazoló, magyarázó szerepre kárhoztatják az értelmiség jelentős szel- 
lemi erőit. Nem alkalmazhatók tovább olyan módszerek sem, amelyek ad- 
minisztratív gesztusokkal igyekeztek , kordában tartani" az értelmiség köz- 
életi aktivitását, befolyását. Gátat kell vetni azoknak az eszközöknek is, 
amelyek szubjektivizmusukkal a kritika elfojtásának, a tudományos-mű- 
vészeti értékrend felborulásának, a teljesítmények hamis értékelésének ked- 
veztek. És eljárt az idő afölött is, hogy a párt politikájának formálásába az 
értelmiségnek csupán néhány reprezentatív képviselőjét vonták be. 
Meggyőződésem, hogy új típusú kapcsolatra van szükség a párt és az 
értelmiség között: a valóságos társadalmi, politikai, gazdasági folyamatok 
alapos elemzése, az ország gazdasági, politikai helyzetének reális megítélése, 
illetve a lehetőségek feltárása érdekében folyamatos párbeszédre, konzultá- 

cióra, vitára van szükség a megoldandó társadalmi, gazdasági problémákról, 
a megoldás különböző alternatíváiról. Szükség van a különböző szellemi mű- 
helyek, áramlatok, személyiségek, illetve tevékenységek és teljesítmények 
nagyobb nyilvánosságára. Ennek a nyilvánosságnak a szervezése, biztosítása 
is az MSZMP-nek, mint politikai pártnak a mozgásteréhez tartozik. 


A párt értelmiségi politikája tehát elveiben és — ez talán még fonto- 
sabb — gyakorlatában szorul megújításra. Ha a változtatást jellemezni kel- 
lene, akkor én a leglényegesebbnek azt tartom, hogy a párt vezető testületei 
ne csak néhány vezető értelmiségi véleményére legyenek kíváncsiak, hanem 
különböző műhelyek, kollektívák — az értelmiség széles tömegeinek — állás- 
pontjára támaszkodjanak. A különböző értelmiségi rétegeket nemcsak az 
, őket érintő" szakmapolitikai kérdések eldöntésébe kell bevonni, hanem a 
párt egész politikai tevékenységébe. Az értelmiséggel való együttműködés hi- 
telét nemcsak az biztosíthatja, ha a véleménynyilvánításra lehetőséget adunk 
— ez amúgy, szerencsére nélkülünk is adott —, hanem megteremtjük a dön- 
tésekben, azok előkészítésében a nyilvánosság kontrolljával zajló valóságos 
részvétel, beleszólás lehetőségét. Nem tartható tovább az a gyakorlat sem, 
hogy , mi" kérdezünk, , ők" pedig válaszolnak. A pártnak el kell viselnie — 
sőt igényelnie kell —, hogy akár kellemetlen kérdéseket is kapjon, és foglal- 
koznia kell azokkal a felvetésekkel, javaslatokkal, elgondolásokkal is, melyek 
nem saját testületeiben, apparátusában vagy műhelyeiben fogalmazódtak meg. 
A pártnak is érdeke, hogy az értelmiség számára a szellemi autonómia ga- 
rantált legyen, hogy a döntések előtt ütközzenek meg a szakmai és politikai 
megfontolások, hogy ne kényszerüljünk szakmai vitákat politikai vagy politi- 
kai vitákat szakmai álarcok mögé rejtve megvívni. 

Amikor az értelmiségpolitika változásáról beszélünk, akkor egyben a párt 
megújulásáról, változásáról is beszélünk. Hiteltelen ugyanis minden jó szán- 
dékú elhatározásunk, ha a szocializmusért felelősséget érző és vállaló — fő- 
ként párton belüli — értelmiséginek nincs módja magát a pártot, annak po- 
litikáját és működési módját ís formálni. 


— De ugye a párton kívül is vannak — a szocializmusért felelősséget 
érző értelmiségiek? 


— Budapesten természetszerűen a szellemi áramlatok sokfélesége tapasz- 
talható. Mi nyitottak vagyunk a különböző szellemi, politikai törekvések 
iránt. Programjuk, de főleg a mostanában kezdődő konkrét tevékenységük 
alapján kívánunk állást foglalni arról, hogy milyen típusú, milyen jellegű 
kapcsolatot alakítunk ki velük. Nem kívánjuk sem minősíteni, sem értékelni 
ezeket a szerveződéseket, hiszen kinek-kinek saját magát kell politikailag is. 
szellemileg is definiálnia és elhelyeznie egy bizonyos politikai skálán. Azt 
tartjuk, hogy a társadalom szocialista berendezkedését, szocialista céljait 
elfogadni kész, tehát az önmagukat alkotmányos keretek közé helyező szer- 
vezetekkel, mozgalmakkal, törekvésekkel készek vagyunk párbeszédet foly- 
tatni, együttműködni. Még akkor is, ha az együttműködés csak a fővárosi 
feladatok bizonyos területén lehetséges, mert netán politikai felfogásunk 
más kérdésekben különböző. Ezt azért ís fontos hangsúlyozni, mert a ma 
ismert alternatív szervezetek, szerveződések bázisukat tekintve többségük- 
ben változtatásra kész értelmiségieket tömörít. Talán szabad megjegyezni, 
hogy ugyanakkor az értelmiség társadalmilag legalkotóképesebb képviselői 
egyelőre kevéssé elkötelezettek ezekben az új szervezetekben. Jórészt még ki- 

várnak. Ha mi a demokratikus szocializmus érdekében — széles társadalmi 
bázisra építve — cselekvő programmá tudjuk formálni elképzeléseinket, akkor 
van arra esély, hogy az értelmiség legjava hozzánk csatlakozik. A jelenlegi 
politikai versenyhelyzetben ezért kell küzdenünk. 

Azt gondolom: a megváltozott kapcsolat, az új típusú együttműködés 
eredménye az lehet, hogy a politikai döntésekben a szakszerűség, a tudo- 
mányosság nagyobb mértékben érvényesül, amennyiben a párt szellemi erői 
is gyarapodnak és megerősödnek. S mindjárt hozzáteszem: abban az eset- 
ben, ha kialakul egy olyan közhangulat, amely csak a konstruktív együtt- 
munkálkodás során jöhet létre és további teljesítményre ösztönöz, mert ki- 
kényszeríti a teljesítményt. Ennek során pedig a párt tevékenysége — ezen 
belül a testületi döntések előkészítése — fölött is megvalósul a nagyobb tár- 
sadalmi kontroll, a szakmai, tudományos jellegű ellenőrzöttség is. 

A budapesti pártbizottság úgy értékeli, hogy az értelmiségi munka társa- 
dalmi megítélésében, de az irányításban is nyilvánosan le kell számolni a 
különböző értelmiségi feladatkörök ,nem termelő ágazatba" való besorolá- 
sával. Meg kell szüntetni az ehhez kapcsolódó hátrányos megkülönbözteté- 
seket, és érvényt kell szerezni annak, hogy az egyes feladatkörök, munka- 
területek, ágazatok helyének megítélésében és a finanszírozásban a jelenlegi 
és a távlati társadalmi szükségletek legyenek a meghatározók. Az értelmi- 
ségi munkát befolyásoló szabályozóknak, értékelési szempontoknak ösztönöz- 
niük és honorálniuk kell az alternatívák keresését, az innovációra törekvést, 
az értékteremtést, és gondolom, a vezetői érdekeltségben is helye van ennek 
a szempontnak. Az egész társadalom érdeke, hogy a különböző szellemi mun- 
katerületeken  — művészetben, tudományban, oktatásban stb. — kialakul- 
jon, működjön és nívós teljesítményre ösztönözzön a belső szakmai közvé- 
lemény, minősítési rendszer. Jelentős változásra van szükség a szellemi mű- 
helyeket érintő kádermunka színvonalában, nyilvánosságában, a vezetők kíi- 
választásának értékrendjében és módszereiben. 


— Megújulásról, fordulatról, gyökeres reformról beszélgettünk, s arról, 
hogy ennek a modellváltásnak a szellemi megalapozottságát növeljük. 
Mindez szükségessé teszi, hogy a fiatal generációk részvételéről is szól- 
junk . . . I 


— Az MSZMP-nek szüksége van szövetségesekre, együtt kell működnie a 
haladás. a nemzet jövőjében érdekelt minden erővel, csoporttal és személy- 
lyel. De a pártszervezetek és az egyes kommunisták, a szellemi szférákban 
dolgozók — így fogalmazom: — ,nem aludhatnak nyugodtan", ha nem 
veszik számba kollégáik közül munkahelyükön, ismeretségi körükben azo- 
kat a fiatalembereket, akik igenis alkalmasak arra, hogy komolyabb szakmai, 
közéleti szerephez jutva a párt tagjaivá váljanak. Tudom, hogy a mostani 
idők talán , első látásra" nem kedveznek a pártépítés gondolatának és felada- 
tának. Szeretném azonban elmondani, hogy ezekben a hónapokban is vannak 
új belépők az MSZMP-be, még ha nem is annyian, mint amennyit szeretnénk. 
De érdemes megfigyelni, kik azok, akik az ilyen nehéz helyzetben döntenek 
úgy, hogy a párt tagjainak sorába kívánnak lépni. Valószínűleg ma legkevésbé 
sem lehet karrieristának tekinteni azt, aki felvételét kéri a pártba. De én in- 
kább azt szeretném hangsúlyozni, hogy most ezt nem valamiféle , időnként 
megvizsgálandó testületi feladatként" kell kipíipálni, hanem — meggyőződé- 
sem szerint — személyre szóló, az egyes emberre odafigyelő, a másik ember 

gondjai iránt figyelmes, a szolidaritás értékét megjelenítő magatartásként, 
amiben minden párttag számot vet azzal: kik is körülötte azok a fiatalok, 
akikben felkelthető az igény, hogy a párt soraiba tartozzanak. De igaz ez a 
szakmai munkában is. Ma sok területen — legjellemzőbben talán a tudomá- 
nyos kutatásban — megszakadt a generációs lánc, nincs biztosítva a szakmai 
alkotómunkában élenjárók utánpótlása. Ez a későbbiekben pótolhatatlan vesz- 
teséget okozhat. A tennivalók sorában ezért is fogalmaztuk meg hangsúlyos 
elemként, hogy illesse mindenütt különös figyelem a fiatal értelmiség pálya- 
kezdését, szakmai pályafutásának és politikai, közéleti aktivitásának alaku- 
lását. 


— Szerintem a fiatalok természetes igénye az is, hogy teljesítményüket 
a párt és a társadalom azonosan ítélje meg. Végezetül tehát megkérde- 
zem: miként közelíthető egymáshoz a valós teljesítmény és az éppen , ho- 
norált" értékrend? ee 


— A szellemi alkotómunkában nem az életkort, de még csak az irányítási 
hierarchiában elfoglalt pillanatnyi pozíciót sem kellene mechanikusan ho- 
norálni, hanem a szakmai közélet és az ország fejlődése által visszaigazolt 
valós szellemi teljesítményt. A pártmozgalomnak pedig politikai határozott- 
sággal a társadalom kulturális-művelődési — szándékosan fogalmazom Így 
— újjáépítésének következetes gyakorlati érvényesítésével vannak lehetősé- 
gei arra, hogy a már-már elfogyó hitet, önbizalmat, magabiztosságot vissza- 
adja ezeknek a csoportoknak. 

Szőke Sándor 


Vita a Politikai Főiskolán: a magyar politikai rendszernek és a gazdasági szerkezetnek 


a nyugat-európai integrációs folyamatokhoz való viszonyáról 
(MTI FOTÓ: CSEKE CSILLA) 

ESZMECSERE 


Teherviselés és stabilizálás 
KEREKASZTAL-BESZÉLGETÉS 


A múlt évben a felkúszó infláció párosult az életszínvonal mindenkit ér- 
zékenyen érintő csökkenésével. A lakosság széles rétegei egyre nehezeb- 
ben viselik a növekvő terheket. Félő, hogy miközben figyelmünket a gaz- 
daság stabilitására szögezzük, a fokozódó elégedetlenség belesodorhat 
bennünket a társadalmi stabilitás megingásának örvényébe. Kerekasztal- 
beszélgetésünk a terhek növekedésének okait, mértékét, eloszlásának körül- 
ményeit s főként azt a nyugtalanító kérdést igyekezett feszegetni, hegy hovó 
fog ez vezetni. A beszélgetésen részt vettek: BÉKESI LÁSZLÓ pénzügyminisz- 
ter-helyettes; JUHÁSZ JÁNOSNÉ, a Központi Statisztikai Hivatal közgazdasági 
főosztályának vezetője; NYIKOS LÁSZLÓ, a Szakszervezetek Országos Taná- 
csa szociálpolitikai osztályának vezetője; VÁRNAI GYÖRGYI szociológus, az 
MSZMP Társadalomtudományi Intézetének tudományos munkatársa. A be- 
szélgetést folyóiratunk munkatársa, KARÁCSONDI MIKLÓS vezette 


Karácsondi Miklós: Hosszú évtizedeken át a lakosság minden rétegére kiter- 
jedő növekvő jólét volt a társadalmi közmegegyezés egyik legfontosabb fun- 
damentuma. 1957 és 1979 között a reálbérek történelmi mértékkel mérve is 
kiemelkedően, mintegy háromszorosára növekedtek. A szakadatlanul bővülő 
fogyasztás, a javuló ellátás, az állampolgári joggá emelkedő társadalmi jut- 
tatások, az általános biztonság és a gyors növekedés elhitette velünk, hogy 
a gazdaság, a társadalmi élet lényeges megreformálása nélkül elkerülhetjük 
a fenyegető megrázkódtatások zátonyait. 1979 óta több hullámban zúdultak 
ránk korábbi vakságunk következményei. Többszörösére emelkedő árak, 1973- 
as színvonalra süllyedő reálbérek, a lakossági fogyasztás jelentékeny csökke- 
nése kijózanítóan döbbentett rá mindannyiunkat, hogy a gazdasági teljesít- 
ményekkel kellően meg nem alapozott, túlfűtött előrehaladás árát napjaink- 
ban kell megfizetni. Az emberek közérzete rossz és tovább romlik. A társa- 
dalom egyes csoportjait növekvő mértékben nyomasztják a megszorító gaz- 
daságpolitika terhei, de leginkább az a bizonytalanság, hogy mikor jutunk 
ennek a végére. Megfogalmazódik a kérdés, hogy a mostani, minden eddigi- 
nél erőteljesebb megszorítások valóban elvezetnek-e a gazdaság stabilizálá- 
sához? 


Békesi László: Meggyőződésem, hogy a gazdaságpolitika végre alapvetően jó 
és helyes célokat jelölt meg. A kormányzatban, és úgy érzem, a politikai ve- 
zetésben is megvan a kellő eltökéltség, hogy végigmenjen a megkezdett úton, 

amiről előre tudtuk és a közvélemény előtt sem titkoltuk, hogy nagyon ke- 
serves lesz. Ezt mutatta az 1988-as esztendő, s bár az idei évben — terveink 
szerint — az életszínvonal romlása kisebb mértékű lesz, még nem mondhatjuk 
el, hogy túljutottunk a nehezén. 

Nagyon nyomatékosan szeretném azonban hangsúlyozni, hogy ez a meg. 
szorító gazdaságpolitika maga is okozat: az elmúlt másfél évtized, vagy talán 
még távolabbra vetíthető időszak gazdaságpolitikájának következménye. 
A kormányzat döntési lehetőségei ma rendkívül szűkre szabottak, legyen szó 
akár a terhek mértékéről, akár az elosztásukról. Hiába próbálnánk másra há- 
rítani: a költségvetési kiadások csökkentése. a termelő szféra fokozottabb 
megsarcolása végső következményként a fogyasztón, a lakosságon csattan. Jól 
mutatta ezt a vállalati támogatások megkezdett és a továbbiakban is elkerül- 
hetetlen leépítése, amelynek nem csekély szerepe van az idei év eleji áreme- 
lésekben. 


Juhász Jánosné: Mindezt szeretném megerősíteni. A gazdálkodásban és a 
gazdaságirányításban elkövetett hibák és elmulasztott lehetőségek előbb vagy 
utóbb, de mindenképpen a lakosságot terhelik. A költségvetés saját maga 
nem hoz létre, és nem is használ fel jövedelmet, csak átcsoportosít, újra- 
eloszt, így a terhek vállalásában sem képes részt vállalni. Rövidebb távon 
a gazdaság erős megadóztatásával enyhíteni lehet a lakosság helyzetén. Ha 
ez a terhelés azonban olyan mértékű, amely — a beszűkülő fejlesztési 
lehetőségek miatt — veszélyezteti, késlelteti a jelenlegi gazdasági helyzetből 
való kilábalás lehetőségét, — egy idő után ugyancsak az életszínvonalra fog 
kedvezőtlenül visszahatni. 


Békesi László: Az 1979 óta eltelt időszak háromféle gazdaságpolitikával jel- 
zett periódusra tagolható. Az első az 1979—84 közötti időszak, amikor helye- 
sen ismertük fel, hogy a további egyensúlyromlás megakadályozása érdeké- 
ben fékezni kell a gazdasági növekedést, de csak a fékeket építettük be a 
gazdaságba. Ennek következtében javult ugyan a külső egyensúly, de nem 
indult meg a szerkezetváltás, mivel a politika nem vállalta a lakosságra há- 
ruló következményeit. Ezzel konzerváltuk a meglevő gazdasági struktúrát. 

1985-ben a XIII. kongresszus téves helyzetelemzése ismét a megalapozat- 
lan dinamizálás útjára terelte a gazdaságpolitikát. Ehhez olyan egymásnak 
is ellentmondó követelményeket rendelt hozzá, mint az egyensúlyjavítás, az 
életszínvonal egyidejű növelése, a teljes foglalkoztatás és az árszínvonal leg- 
feljebb ötszázalékos emelkedése, miközben a feltételek hiányoztak a gazda- 
ságból. A következmény: drámai méretű egyensúlyromlás, ami a szakadék 
szélére taszította az országot. 

1987-ben, az új gazdaságpolitika megfogalmazásának idején már szinte 
semmiféle választási lehetőség nem maradt. A beruházások tovább nem csök- 
kenthetők. A gazdasági szerkezet javítása érdekében a vállalatok számára biz- 
tosítani kell bizonyos kitörési lehetőséget. Marad tehát az utolsó esély: a fo. 
gyasztás csökkentése, amelynek magába kell foglalnia a társadalmi közkiadá- 
sok és a lakosság fogyasztásának csökkentését. Ez 1987-ben még csak a fo- 
gyasztás növekedésének mérséklődésében jutott kifejezésre, 1988-ban viszont 
4—4,5 százalékos csökkenés következett be. Ennél érzékenyebben, 6—7 szá- 
zalékkal csökkentek a reálbérek. Valamivel kisebb mértékben, de szintén 
csökkent a mezőgazdasági kistermelésből és az egyéb mellékmunkákból szár- 
mazó jövedelmek reálértéke is. 

Ez a politika tehát azt mondja: nagyon szigorú szelekcióval, szerkezetát- 

alakítással teremtsük meg az új típusú növekedés alapjait, és a jövő érdeké- 
ben vállaljuk az elkerülhetetlen feszültségeket is — az inflációt, az idő- 
szakos munkanélküliséget, az életszínvonal átmeneti csökkenését, a jövedelmi 
különbségek növekedését. Emiatt igen nagy nyomás nehezedik a kormány- 
zatra a gazdálkodók köréből éppen úgy, mint a lakosság részéről, de meg- 
győződésem, hogy csakis úgy kerülhetjük el a csődöt; a gazdasági összeom- 
lást, ha a kormány következetesen végigviszi az elhatározott gazdaságpolitikát. 


Karácsondi Miklós: Tételezzük fel a legjobbat, hogy a társadalom hajlandó 
vállalni ezt az áldozatot. Az áldozat azonban mindig valamilyen alku. Jó, 
mondják az emberek, mi meghozzuk ezt az áldozatot: működik az adóprés. 
viseljük az infláció csapásait, csökken a reálbér — a fogyasztás csökkentése 
azonban távolról sem elégséges feltétele az egyensúly helyreállításának. Lát- 
hatók-e a gazdaságban a változások egyéb jelei? 


Békesi László: Az alku alapja a pontos elszámolás. Ez a politika becsülettel 
vállalhatja, hogy elkerültük a fizetésképtelenséget és az átütemezést. Talpon 
maradtunk tehát, de csak rövid távú eredményeket könyvelhetünk el: a gaz- 
daság teljesítménye nem növekedett a kívánt mértékben, nem javult a szer- 
kezet, nincs igazi átalakulás — nem romlottak, de nem is javultak a túlélési 
esélyeink. 

Amikor ugyanis konkrét lépések megtételére kerülne sor, például be kel- 
lene zárni néhány veszteségesen termelő nagyvállalatot, ismét működésbe lép- 
nek megszokott reflexeink: meg kell védeni a nagyvállalatokat, a munkás- 
osztályt. Megvédjük, és közben csődbe jut az ország. 


Juhász Jánosné: Az inflációt sehol sem viselik könnyen az emberek, pedig 
a gazdasági bajokkal szemben gyógyító hatása is lehet: az éleződő árverseny 
szinte mindenütt együtt jár a vállalati csődök számának növekedésével, ami 
természetes szelekciónak is felfogható. Nálunk azonban szinte senki sem megy 
tönkre. Évek óta kénytelen-kelletlen együtt élünk az egyre jobban gerjedő 
inflációval, miközben a struktúra változatlan. Miért? Mert például egy inflá- 
ciós nyereséggel felduzzasztott rnutatóhoz kötöttük a vállalati bérszabályozást. 
A vállalati bevételek költségvetési elvonása is inflációs tényező mindaddig, 
amíg nem működik hatékony piaci korlát. Ahogy a dráguló anyagok költségeit 
és az emelkedő bérterheket, úgy az egyre növekvő elvonások terheit is a vál- 
lalatok szinte akadálytalanul tovább tudják hárítani a kibocsátási áraikban. 
A végállomás a lakosság. A lakosság már senkire sem tudja az áremelés 
terheit tovább hárítani. Sajnos nem látszik ennek a folyamatnak a vége. 
A szigorú monetáris politika ebben a közegben inkább csak a gazdálkodási 
zavarokat növeli és kevéssé alkalmas az infláció megfékezésére. Félő, hogy 
ez öngerjesztő folyamattá alakulhat át és kicsúszhat a gazdaságirányítás kezé- 
ből, ami előrevetíti egy lengyel vagy jugoszláv infláció méreteit. 


Várnai Györgyi: Amikor a terhek növekedéséről beszélünk, hajlamosak va. 
gyunk csak az inflációt, a bért, az adót, a munkanélküliséget emlegetni. Pedig 
megfigyelhető egy olyan tendencia, hogy számos területről, amelyet eddig 
állami vagy vállalati juttatásnak, sőt szocialista vívmánynak tekintettünk, szép 
csendben kivonul a költségvetís, miközben a következményeit egyre növekvő 
mértékben hárítja a lakosságra. Gondolok itt a legnagyobb terhet jelentő 
problémára: a lakásra. De az infrastruktúra: a víz, gáz, csatornázás, a telefon 
stb. fejlesztésének költségei is egyre inkább a lakosságot terhelik. Az ingyenes 

közoktatást és egészségügyet nem is említem. A kultúra: a színház, a mozi 
a könyv sokak számára szinte megfizethetetlen. 

De a terheket nem lehet csak anyagi, gazdasági mutatókban mérni; a ter- 
melő, fogyasztó és adozó alany — ember! — értékeivel és eszményeivel, 
amelyekhez kötődik és igazodik. Ezek majdnem teljes kiürülése újabb bi- 
zonytalansági tényezőt jelenthet. Tehát a stabilizációhoz nemcsak a gazdasági, 
hanem a társadalmi-politikai stratégiák kidolgozása is elengedhetetlen. 


Karácsondi Miklós: Valószínűleg egyöntetűen elfogadjuk, hogy a termelés 
célja nem lehet a termelés maga, csakis az ember: a szubjektum társadalmi 
méretű újratermelése. Ez az elv a gyakorlatban azonban semmivé foszlik, 
amikor gazdasági eredményeinket a gazdálkodóknak nyújtott támogatásokkal 
ttermelés, export, beruházás, környezetvédelem, fogyasztói ártámogatás stb.) 
vetjük össze. A gépezet úgy-ahogy működik, de alig hoz hasznot. Ebben rej- 
lik az Öncélúsága. 

Az összevetés különösen akkor válik drámaivá, amikor azzal is szembe- 
kerülünk, hogy milyen ordas terhek vicsorognak ránk a kilencvenes évek el- 
ső felében. Az adósságszolgálati kötelezettségeink ugyanis magasra szöknek, 
a fedezet viszont hiányzik a gazdaságból. Ezért is lehangoló, amiről Békesi 
: László beszélt, hogy annyi erőfeszítés és áldozat ellenére sem mutatkoznak a 
teljesítménynövekedés jelei. 

Külöfiöösen nyugtalanító, hogy a legnehezebbnek ígérkező 1991—92-es esz- 
tendőkre a kormánynak még mindig nincs menedzselési programja. Mégpedig 
olyan program, amely nemcsak a pénzügyi hatásokkal, hanem a társadalmi 
következményekkel is számol, 


Békest László: Sajnos ezt a kritikus helyzetet csak megerősíteni tudom. Min- 
den olyan gazdaságpolitika, amely ettől eltérő prognózist vázol fel, illúziókat 
kerget, s ez veszélyesebb, mint szembenézni a valósággal. 

A kormány most dolgozik egy új rövid távú, egy-két éves stabilizációs 
és antiinflációs jellegű gazdaságpolitikai programon. Ezzel párhuzamosan fo- 
lyik az új államháztartási és költségvetési törvény kidolgozása, amit még 
az idén szeretnénk az Országgyűlés elé terjeszteni. Mindez magába foglalja 
a kilencvenes évtized első éveinek válságmenedzselését is. E program kör- 
vonalai azonban azt mutatják, hogy veszteségforrásainkkal nem lehet olyan 
kesztyűs kézzel bánni, ahogy azt az elmúlt években tettük. Nem halogat- 
hatjuk a leépítéseket, még akkor sem, ha ez pillanatnyi munkanélküliséget 
okoz. Elismerem, ez is feszültségekkel jár, de inkább ezt vállaljuk, mint 
a további meredek fogyasztáscsökkenést és a vele együtt járó elnyomorodást. 


Az adóssághegy súlya 


Nyikos László: A beszélgetés folyamán végig zavart, hogy következetesen 
csak három jövedelemtulajdonost emlegettünk: a termelőket, a költségvetést 
és a lakosságot, amelyek közül — ezt megállapítottuk — a lakosság a végső 
teherviselő. Én azonban belekombinálnám ebbe a képletbe a negyediket: a 
hitelezőt, akinek — eladósodott ország lévén —a tartozásainkat kamatostul 
fizetni kell. Csak érzékeltetném, mekkora összegről van szó. Hatvanmilliárd 
forint évenként, és ez a jövőben még növekszik. Ha ezt az összeget, amit 
most kivonunk a gazdaságból, bérekre fordíthatnánk, azonnal tizenöt százalé- 
kos növelést érhetnénk el. 


36 


! 


Mondhatjuk, hogy ez csak játék a számokkal, merő álmodozás. De gon- 
dolkodtunk már azon, hogy egyáltalán van-e valami esélyünk, hogy ezt az 
adóssághegyet a saját erőnkből elhordjuk, hacsak olyan elnyomorodás árán 
nem, mint az Romániában történt. de ilyesmi nálunk keresztülvihetetlen. 
A kérdésem tehát, hogy meddig kell fenntartani ezt az egy szálon függő, egy- 
centrumú gazdaságpolitikát, ami kizárólag a fizetőképességet helyezi közép- 
pontba? Nincs-e mégis valami más lehetőségünk? 


Békesi László: Ez nagyon veszélyes gondolkodás — különösen azért, mert 
meglehetősen széles körű bázisa van a társadalomban. 

Az elmúlt hat esztendőben ötvennégy ország kényszerült átütemezésre. 
Alaposan elemeztük a gazdasági kihatásait, és kiszámoltuk, milyen következ- 
ményekkel járna ránk nézve. Csak a hitelszűkítés és importkorlátozás kb. 
százezer munkahely azonnali elvesztését, harmincszázalékos életszínvonalcsök- 
kenést, százszázalékos inflációt és nyomasztó áruhiányt vonna maga után. 
Hadd ne folytassam tovább! Ha továbbra is megőrizzük a fizetőképességün- 
ket, még marad valami esély, ha nem, akkor bekövetkezhet egy társadalmi 
robbanás. 


Nyikos László: A világ adós országaiban durván 1400 milliárd dolláros adós- 
sághegy halmozódott fel. Kérdezem én, visszafizethető ez valaha is? Itt egy 
fikcióval játszunk. Meddig fogjuk ezt az évi hatvanmilliárdot fizetni, az idők 
végtelenjéig? Ha az átütemezés nem járható út. nem lehetne tőkésíteni az 
összeget, és úgy tekinteni, mint befektetést? Erre vonatkozóan a legnagyobb 
hitelezők részéről születtek már elgondolások. 


Békesi László: Ez a koncepció a Baker-terv. amelyet Baker még amerikai 
pénzügyminiszterként terjesztett elő. Tartok tőle, hogy nálunk ehhez is illú- 
ziókat fűznek. A terv lényege, hogy az adós országokban, ahol a hitelezők 
számára fontos nyersanyagkincsek állnak rendelkezésre — pl.: Brazíliában, 
Venezuelában, Mexikóban, Nigériában stb. —, az adósságok fejében kizáróla- 
gos tőkekoncessziót szereznek, mintegy bekebelezik ezt a nyersanyagkincset. 
Mondja meg nekem valaki, mi milyen , kincset" ajánlhatunk fel adósságaink 
fejében? Talán délibábot! 


Juhász Jánosné: Rendkívül veszélyes lenne, ha az adósságállomány manipu- 
lálásával, netán további növelésével próbálnánk a fogyasztás csökkenését kor- 
látozni. Emlékezzünk csak, mikor és hogyan is kezdődött ez a nemzeti tra- 
gédia: az 1973—74-es árrobbanás idején zuhanásszerűen romlottak a csere- 
arányaink, mégis ekkor kezdődött a munkások emlékezetes bérrendezése, amit 
a nagyvállalatok nyomására a szakszervezet kezdeményezett. Aztán 1974-ben 
újabb központi forrásból kierőszakolt emelések: az építőiparban, az oktatás. 
ban, a kutatóintézetekben... Egyetlen fillérje nem volt rá az országnak. 
A cserearányromlás következtében a bruttó. hazai termék növekedése zérus 
volt. Akkor olcsónak tűnt a hitel. Most a sokszorosát kell visszafizetnünk. 


Nyikos László: Ez kétségtelenül így volt, de hozzátenném: nemcsak a lakosság 
zsebébe vándorolt az a sok pénz. Ebből a forrásból támogattunk veszteséges 
vállalatokat, finanszíroztunk megalapozatlan beruházásokat, és ebből fedeztük 
— főként a Szovjetunióval szemben — a romló cserearányainkat, végső 
fokon a túlzottan anyag- és energiaigényes hazai termelést, 
Ha tehát csakugyan nincs egyéb választásunk, ha a lakosságra kell hárí- 

tanunk a terheket, tartozunk a magyarázattal az embereknek: meddig, meny- 
nyit és miért. A SZOT már régen megfogalmazta ezt a követelését, csak az 
nem kapott elég nyilvánosságot, hogy amíg az ország politikai és állami veze- 
tése nem tölti ki ezt a , számlát", tehát nem mutatja be a lakosságnak, hogyan 
jött össze ez a teher, mennyire válságos a helyzet és az elkövetkező években 
mi vár ránk, valamint azt is, hogy kik, mennyiben felelősek, addig nem lehet 
ezt a helyzetet a lakossággal elfogadtatni. Lehet, hogy kényelmetlenül érintene 
néhány politikai személyiséget és szaktekintélyt, de legyen előbbre való tíz- 
millió ember egzisztenciája, aki elszenvedi a korábbi hibák következményeit. 

A szakszervezettől mégse várják, hogy mi magyarázzuk meg az emberek- 
nek, most nem lehet több pénzt kérni, mert nincs. Ez ugyanis szereptévesztés. 
Csak hallgattam itt Juhász Jánosné szavait a bérkiáramlásról. Miért nem kö- 
vetelt az állam, miért nem követeltek a vállalatok teljesítményt a kiáramló 


bérek fejében? Semmi kifogásunk nincs a teljesítménynövelés megkövetelésé- - 


vel szemben. Mi is ezt szeretnénk. De a teljesítmény megkövetelése sem a mi 
feladatunk. 


Békesi László: Abban viszont segíthetne a szakszervezet, hogy jelentősen csök. 
kenjen a túlfoglalkoztatottság. Ugyanezt az eredményt, amit ma produkálnak 
a termelők, akár húsz százalékkal kisebb létszámmal is elő lehetne állítani. 
Ha a túlfoglalkoztatottságot felszámolnánk, a mai 6800 forintos átlagkerese- 
teket 2000 forinttal növelhetnénk. Nagyobb méretű létszámleépítés azonban 
csak a csődbe jutott vállalatokra jellemző, miközben Magyarországon nincs 
második és nincs harmadik műszak. A legkorszerűbb termelőberendezéseink- 


hez sem kapunk embert, mert az egyműszakos foglalkoztatás is , szocialista 


vívmánynak" számít. Számos esetről tudok, amikor a szakszervezet lépett fei 
a leépítésekkel szemben. Pedig ennek a leépítési folyamatnak a legjobban 
működő vállalatoknál is be kell indulni. Ebben rejlenek a teherviselés csök- 
kentésének tartalékai. 


Nyikos László: Az elbocsátásokat, a munkanélküliséget mégsem írhatja zászló- 
jára a szakszervezet, még ha közgazdaságilag megalapozott is. Ebben is meg- 
mutatkozik, hogy mennyire hiányzik a gazdaságból egy erőteljes és egészséges 
tulajdonosi érdekeltség, amely nemcsak a hosszabb távú vagyongyarapítás 
és versenyképesség szempontjait érvényesítené, de világos frontokat teremte- 
ne a szakszervezeti érdekek érvényesítéséhez. A társasági törvény jelentős 
előrelépés volt, de nem oldotta meg ezt a problémát, mégis mintha a beveze- 
tésével mindent elintézettnek vélnénk! 


Ki viseli a terheket? 


Karácsondi Miklós: Beszélgetésünk folyamán eddig csak ,az emberekről", ,a 
lakosságról", , a fogyasztókról" esett szó, holott a növekvő terhek nem egy- 
formán érintik a társadalom különböző csoportjait. Az elmúlt tizenöt évben 
nemcsak külső adósságaink halmozódtak fel: , befelé" is eladósodtunk az in- 
séges helyzetbe csúszó rétegekkel szemben. Megközelítőleg egymillió ember 
a létminimum alatt él, további másfél millió a társadalmi minimum közelében. 
A megszorító gazdaságpolitika következtében különösen megnőtt a védekezés- 
képtelen csoportok fenyegetettsége: ide tartoznak a nagycsaládosok, a gyere- 
kek, az idős korúak; a betegek, az aprófalvak lakói, akik nem képesek teljes- 
értékűen részt venni a munka világában. Az egyenlő teherelosztás legkevésbé 

sem jelent egyenlő teherviselést. Számos egyéb hatása mellett az infláció 
azért is káros, mert — a kompenzációk ellenére — egyenlően terül szét, mi- 
közben az emberek teherviselő képessége nagyon különböző. 


Juhász Jánosné: Az általunk elvégzett inflációelemzések kimutatták az elmúlt 
tíz-tizenöt év legfőbb inflációs okait. A népgazdasági tervezés ugyanis a terme- 
lési oldalon a valós feltételtől elszakított, teljesíthetetlen optimumokat írt elő. 
Rendre nem is teljesültek a tervek. Ehhez a túlbecsült termeléshez rendelő- 
dött hozzá a tervezett vagy annál is magasabb fogyasztás. A sorozatosan ki- 
alakuló egyensúlytalanság kivédésére a gazdaságirányításnak nem volt egyéb 
eszköze, mint az állandóan változó bérszabályozás és az árak emelése. Az inf- 
lációs , büntetés" azonban szegényt, gazdagot, mindenkit egyaránt sújt, azo- 
kat is, akik nem részesülnek a fedezet nélkül kiáramló jövedelmekből: min- 
denekelőtt a nyugdíjasokat és az állandóan elmaradó jövedelmű alkalmazotti 
réteget. Hiányoznak ugyanis az inflációval való tartós együttélés korrekciós 
eszközei, mindenekelőtt a hatásait semlegesítő kompenzációk és a jövedelmek 
reálértékét biztosító egyéb mechanizmusok. Kiépítésük éppen csak megkezdő- 
dött. Márpedig ez nagyon fontos, mert be kell rendezkednünk az inflációval 
való tartós együttélésre. 


Békesi László: Igaz, a restrikciós periódusokban a fogyasztás kézben tartásá- 
nak szinte kizárólagos eszköze a fogyasztási ár volt. 1988-ban azonban fon- 
tos új szabályozóként belépett a jövedelemadó is. Ez a teherelosztási módszer 
az inflációval szemben, ami szétterül a teljes lakosságon, igazságosabb, mert 
csak azokat érinti, akik valóban részesültek a kiáramló jövedelmekből. Ez per- 
sze nem csökkenti a kompenzációk jelentőségét. Nagyon fontos, hogy a leg- 
alacsonyabb jövedelmű rétegek helyzete ne romoljon. 1988-ban az áremelések 
nyomán életbe léptetett kompenzálási mechanizmusok nagyobb mértékűek vol- 
tak, mint a fogyasztási árak növekedésének hatásai. Hangsúlyozom, csakis a 
legalacsonyabb jövedelműeknél. 


Várnai Györgyi: Megítélésem szerint ma túl nagy az alacsony és a középjö- 
vedelműek terhelése. Elismerem, nagyon nehéz megtalálni azokat a pontokat, 
ahol az elvonások társadalmi ára a legkisebb. Az elmúlt években felszínre 
került a korábbiakban csak latensen létező, sokszínű, érdekekre tagolt társa- 
dalomszerkezet, miközben a politikai intézményrendszer — a maga monuoli- 
tikus voltában — már nem képes kezelni a valóságos társadalmi mozgásfo- 
lyamatokat. A most zajló változások megteremthetik az eltérő érdekek ön- 
szerveződésen alapuló kifejeződésének és képviseletének lehetőségeit. Ez ta- 
lán a vezetés számára is megkönnyíti, hogy nyomon kövesse és kézben tart- 
sa a jövedelemképződés és -elosztás elviselhetőbb arányainak kialakítását. 


Békesi László: A védekező mechanizmusok kiépítése valóban nem jelentheti, 
hogy a kormányzat lemondjon az infláció mértékének kézben tartásáról és a 
lehetőségekhez mért visszaszorításról. A kidolgozás alatt levő rövid távú kor- 
mányprogramnak tartalmaznia kell egy antiinflációs programot is. E tekintet- 
ben azonban nagyon korlátozottak a lehetőségeink. Az adóterhek növelésének 
— Bár az összes kiáramló jövedelmeknek mindössze tizenkét százalékát vonta 
el, és ez nemzetközi összehasonlításban is nagyon alacsony — határt szab a 
lakosság ellenállása. Ennek következtében csökkentenünk is kellett a beépített 
durva progressziót, így az idei elvonások mértéke már csak tíz százalék. 

. Nem járható út a fékezett bérkiáramlással egybekötött inflációcsökkentés 

sem, mert teljesítményvisszatartáshoz vezet, s a gazdaság mostani helyzeté- 
ben mindennél nagyobb szükségünk van a teljesítményekre. 


Várnai Györgyi: Mindannyian tisztában vagyunk azzal, hogy a teherviselés 
alapvetően gazdasági kérdés. Ezzel a megállapítással azonban nem lehet lesö- 
pörni azt a tényt, hogy az elosztáspolitikában is jelentős torzulások vannak, 
bármilyen szempontból próbálom nézni: akár foglalkozási, akár a munka jel- 
lege szerinti metszetekben, akár jövedelmi rétegekben, akár a lakóhely sze- 
rint, a hatalmi hierarchiában elfoglalt hely szerint, műveltség szerint és sorol- 
hatnám .., Az utóbbi időben különösen sok szó esik a nyugdíjasokról, a fia- 
talokról. . 

Most mégis egy másik szempontból metszeném a társadalmat, mégpedig 
a generációk mentén. Ha ugyanis azt nézzük, hogy alapvetően ki viseli a ki- 
lábalás és stabilitás terheit, azt mondom, az a középgeneráció, amelyik a me- 
se szerint is három kenyeret vesz a boltban: , egyet törlesztésre, egyet ma- 
gának, egyet kölcsönbe" — törleszt a szülőknek, gondoskodik a gyermekek- 
ről. 

Vagyis akár az öregek helyzetéről, akár a fiatalokról legyen szó — ez 
mind érinti a középgenerációt is. Nekik kell gondoskodniuk a felnőttkorú 
gyerekek lakáshoz jutásáról, a kezdő bérek melletti megélhetésükről, de az 
idősek hétköznapi anyagi, egészségügyi problémáinak naprakész megoldása 
is többségében tőlük függ. Ugyanakkor őket nyomják legerősebben az olyan 
terhek, mint az adó. infláció vagy amiről a fentiekben szóltam: a társadalmi 
garanciák gyors visszaszorulása. És mindez, amiről itt most szót ejtünk, alap- 
vetően ennek a generációnak címződik. A gazdasági kibontakozásnak is ők 
a letéteményesei. Kreativitást, innovativitást, jelentős teljesítményeket várnak 
el tőlük, a megoldás kulcsát és végigvitelét. A társadalom jövőjére kiható ér. 
ték- és etikai válsággal kapcsolatos feszültségek is ezt a generációt terhelik 
a legjobban. Ezt már nem szabad tovább feszíteni. 


Juhász Jánosné: Csakugyan különbséget kell tennünk a legalacsonyabb jöve- 
delmű és a legnagyobb jövedelemcsökkenést elszenvedő rétegek között. Mert 
a kettő nem ugyanaz. 

A legalacsonyabb jövedelműek: alacsony nyugdíjasok, három- és több- 
gyerekesek jövedelmi helyzetét sikerült stabilizálni, igaz egy nagyon kedve- 
zőtlen szinten. A legnagyobb romlást valójában a közepes jövedelmű csalá- 
dok szenvedik el. Tehát a középrétegek erősen csúsznak lefelé egy társadal- 
mi minimumhoz közelítő szintre. Ez alatt a szint alatt több mint kétmillió 
ember van, a társadalom egyötöde. Ez különösen azért veszélyes, mert a le- 
felé csúszó réteg a társadalom legrobbanékonyabb közege. 


Békesi László: Mélységesen egyetértek ezzel a veszéllyel, de talán nem sértem 
a gondolatmenetét, ha azt állítom, hogy minden jövedelem- vagy szociálpoliti- 
kai lépés, amely nem ezt a középgenerációt érinti, közvetve mégis enyhíti 
a terheit. Enyhíti, ha az idősek életlehetőségeit javítjuk, ha a gyereknevelés- 
hez tudunk valami kis segítséget nyújtani, ha a lakásügyben valamilyen ér- 
demleges konstrukciót tudunk alkotni. Arra azonban nem látok esélyt, hogy 
egy komplex felfogásban, akár szociálpolitikai, akár jövedelempolitikai eszkö- 
zökkel képesek legyünk egy ilyen erősen differenciált tömeg helyzetére 
hatni. Különösen úgy nem, hogy tovább nivelláljuk a jövedelmeiket. Ugyan- 
is igen nagy erők próbálnak ebbe az irányba taszítani bennünket. A nivellá- 
lás ennek az országnak a halála. 

Ha a gazdaságból ki akarunk csiholni valami jelentős teljesítményt, el 
kell indulnunk az átrendeződés, a piaci működés, a vállalkozói viselkedés, 
a teljesítmény fokozottabb elismerésének irányába. Ez viszont elkerülhetet- 
lenül tovább szórja a jövedelmeket, növeli a vagyonkülönbségeket. 


Nyikos László: Nem hallgathatom el, hogy az embereket mi irritálja. Piaci ver- 
seny — helyes. Vállalkozás — helyes. A társadalom , királyvize" azonban — 
mint idegen anyagot — sehogyan sem tudja feloldani a kétes eszközökkel 
szerzett vagyont és a hivalkodó gazdagságot. Amint az évi ötvenezer forintot 
kereső munkás, aki családjával együtt a létminimum felé csúszik lefelé, sem 
tudja elfogadni, hogy a szanálás alatt levő vállalatának igazgatója meg a 
stábja felvesz félmilliót. Ez méltánytalan, mert emögött nem egy kemény 
piacnak kitett vállalkozási nyereség van. Elfogadom tehát a vállalkozó tisz- 
tes hasznát, de a munkajövedelmekben az ilyen arányok igazolhatatlanok. 


Karácsondi Miklós: Az elmúlt évtizedekben olyan egyenlőségeszményt ápol- 
tunk, ami a maga túldimenzionált mivoltában tagadta a szabadságot, a de- 
mokráciát, a vállalkozást, a hatékonyságot, általában az egyéni kiválóságot 
és érvényesülést. A legutóbbi években viszont a társadalom túlságosan is 
atomizálódott, széttöredezett, alárendelődött a másokra tekintettel nem levő 
önérdeknek. A mostani szerveződések is magukban rejtik a veszélyt, hogy 
a pillanatnyi érdekek alapján rendeződjenek a társadalom egyes csoportjai, 
ami távlatok és közös célok híján könnyen szembefordíthatja őket egymás- 
sal. A nehéz helyzet mindig is kedvezett a bűnbakképzésnek, a mások ká- 
rára történő fellépésnek, különösen akkor, ha valójában kevés ismerettel 


rendelkeztek egymásról, vagy tudatos megtévesztés befolyásolta az emberek 
ítéletalkotását. 


Nyikos László: Számtalan apró csírájuk van az ilyen ellentéteknek: Budapest, 
vidék; város, falu; vezetők, beosztottak; kisnyugdíjas, nagynyugdíjas stb. 
Miért részesülnek a magasabb nyugdíjat élvezők is kedvezményekben ? Miért 
olcsóbb Budapesten az áram? Kinek kedveznek a magas zöldségárak? Kocsi- 
használat, pótszabadság és még sorolhatnám . . . 


Békesi László: Mélyen beivódott köztudatunkba a jellegzetes , proletár irigy- 
ség"; ha nekem nem jó, másnak se legyen jobb. Az isten mentsen meg ben- 
nünket, hogy esetleg a rossz értelemben vett egyenlősítés, a nivelláció kere- 
kedjen felül. Ezzel éppen azokat a mozgatóerőket fojtanánk le, amelyek iga- 
zán hozzásegítenének, hogy kilendüljünk a holtpontról. e 


Várnai Györgyi: Valójában megfigyelhető, hogy növekszik az egyes társadalmi 
rétegeket, sajátos helyzetben levő embercsoportokat övező türelmetlenség, 
intolerancia, ellenszenv. 


Ugyanakkor kezd kialakulni a társadalomban egy mélyről fakadó szoli- 
darisztikus vonás. Nem a mi ideológiánk vagy politikánk befolyására — ezt 
észre kell vennünk. Az önszerveződés kehetőségeinek kiszélesítése, a külön- 
böző érdekcsoportok létrejötte, a csoporton belül és csoportok közötti kom- 
munikáció, a csoport által képviseltekről szóló hitelesebb híradások, a na- 
gyobb fokú nyilvánosság minden bizonnyal elősegíti, hogy társadalmi mére- 
tekben is olyan irányba változzanak az emberi kapcsolatok, ami több szabad- 

ságot és toleranciát és ezen az alapon kevesebb egyenlőtlenséget hoz fel- 
színre. 


Karácsondi Miklós: A politikai intézményrendszer reformjától, a piac és a ver- 
seny kialakulásától, a tulajdonviszonyok korszerűsítésétől reméljük elsősor- 
ban a gazdaság nekilendülését. De tagadhatatlan, hogy a formálódó piaci 
viszonyok erősen átrendezhetik a teherviselést. Mindenekelőtt azáltal, hogy 
egyre szélesebb csoportok számára teremtenek esélyt az önálló vállalkozás- 
ra, az anyagi felemelkedésre. Ebben az összefüggésben a piacnak stabilizáló 
szerepe van. 


A piac nem mindenható 


Nyikos László: A piaci viszonyok tovább polarizálják a társadalmat. Több lesz 
a szegény és több a gazdag. 


Békesi László: A piac bizonyára növelni fogja a vagyoni különbségeket. Ez 
idáig azonban az emberiség még nem talált a piacnál jobb integráló erőt, 
ami a gazdaságban elválasztaná a jót a rossztól, szelektálná a termékszer- 
kezetet, átalakítaná a struktúrát, és a valós teljesítmények alapján differen- 
ciálná a teljesítményeket. Bebizonyosodott, hogy erre nem képes sem a bü- 
rokratikus állami irányítás, sem a párt, sem az önigazgató testületek, de 
még az önszerveződő csoportok sem. Természetesen szó sincs arról, hogy ítt 
valami XIX. század végi, dezorganizáló szabad piacra gondolna bárki is, és 
a piac differenciáló hatásai mellé, vagy még inkább az elé ne kellene hoz- 
zárendelni egy tisztességes szociálpolitikát. Ebben a szociálpolitikában nem 
a megalázó rászorultság alapján, hanem állampolgári jogon kell biztosítani 
a fizikai és társadalmi életesélyek minimális, a gazdaság erejéhez mérten 
minél magasabb színvonalát. 


Jövedelmek, reálbérek, fogyasztás, gazdasági növekedés 


Lakosság 
Reál- Reálbér összes GDP 

Év jövedelem egy fogyasztása 

egy főre keresőre 
volumene 

1979 99,8 983 102,1 101,5 
1980 100,2 96,7 102,7 101,6 
1981 103,2 97,8 105,5 1045 
1982 104,1 97,1 i 1068 107,5 
1983 1053 94 ,0 1074 108,2 
1984 106 4 91,7 " 1086 111,1 
1985 "1083 929 1101 1108 
1986 1109 94,7 1123 1125 
1987 111,7 94 3 1165 117,1 
1988 109,5 88—89,0 111—112,0 117,0 


Az összehasonlító táblázat az 1978-as eredményekhez viszonyítva mutatja a vál- 
tozásokat. A KSH az 1988-as év adatait az előzetes számítások alapján közli. 

Várnai Györgyi: A piac kialakítása létkérdés. De már most, a piaci viszonyok 
általánossá válása előtt tudatában kellene lennünk annak, hogy a piac nem 
lehet mindent megoldó rendező erő, és hem gyűrheti maga alá az egész tár- 
sadalmat. A legfejlettebb piacgazdaságokban is óriási erőfeszítéseket tesznek, 
hogy az emberi viszonyok jelentékeny részét kivonják a piac mindenható- 
sága alól. Keserves tapasztalataink árán már nálunk is mélyen beivódott a 
társadalom tudatába, hogy a bürokratikus állami intézmények hatalmával 
szemben állampolgári védelemre van szükség. Egyetértek Ferge Zsuzsa , Ne- 
gyedik út" c. tanulmányának erről szóló gondolataival, mivel magam is fon- 
tosnak tartanám, ha a piaci viszonyok kialakulásával egy időben létrejönne 
és megerősödne egy nem piaci jellegű, a gazdasági érdekek egyeduralmát 
korlátozni képes, az emberi lét alapszükségleteit, a politikai, gazdasági és 
szociális jogok garanciáit biztosító szektor. Mégpedig nem az állam vagy 
nemcsak az állam fennhatósága alapján, hanem a demokratikusan szervező- 
dő mozgalmak talaján. Ez a gondolat nem vonja kétségbe sem az állam, 
sem a piac létjogosultságát, csak melléjük rendelné a társadalmi önszervező- 


dések erejét, és mindkettőt igyekezne a maga által közvetített célok érdeké- 
ben befolyásolni. 


Karácsondi Miklós: Ez a felfogás az évtizede tartó , állam vagy piac" vitát az 
állam—piac—társadalmi önszerveződés , háromságával" kívánja felváltani. 
Azért is rokonszenves, mert a piaccal szembeni hagyományos idegenkedés 
érveinek jelentős részét feloldja. Egyúttal esélyt teremt, hogy ne csak. egy 
állam által szőtt , szociális háló" nyújtson védelmet a piaci viszonyok ki- 
szolgáltatottjai számára. Ez is egyfajta kivezető út a restrikciós szorításból. 
Mintegy összefoglalásként kérdezném a jelenlevőktől: milyen lehetőségeket 
látnak még, hogy úrrá lehessünk a mostani helyzeten, amely a terhek továb- 
bi növekedésével szinte csapdában tartja a teljesítményeket, holott éppen a 
növekvő teljesítmények jelenthetnék a legfőbb garanciáját, hogy a restrikciós 
politika megszüntesse önmagát. 


Nyikos László: A szakszervezet gazdasági koncepciója még csak most formáló- 
dik, és valószínűleg komoly belső viták alapján ölthet végleges SORTUAT 
Néhány sarkpontja azonban már felvázolható. 

Mi nagyon szeretnénk, ha a mostani stagnáló helyzetéből kimozdíthat- 
nánk a gazdaságot és beindulna a minőségi növekedés. Ahhoz, hogy több 
szeletre vághassuk a , tortát", meg is kellene növelnünk. Továbbá elfogadjuk, 
hogy a struktúra átalakítása munkaerő-átcsoportosítással jár, hosszabb tá- 
von mégsem mondhatunk le mint célkitűzésről a teljes foglalkoztatásról. A 
harmadik: mi gazdaságílag racionális és társadalmilag méltányos béreket 
szeretnénk: azt, hogy a munkaerő piaci árát fejezze ki a bér, ezt fizesse 
meg a munkáltató, még akkor is, ha ebbe tönkremegy, és ne csak azt nyújt- 
sa, ami a nyeresége alapján jut. Szeretnénk egy stabil árrendszert, ami 
csak a gazdasági növekedést serkentő néhány százalékos árnövekedést tar- 
talmaz. Végezetül olyan ökológiai egyensúlyt, ami nagyobb harmóniát téte- 
lez fel az ökonómia és az ökológia között. Végső fokon társadalmi és gazda- 
sági stabilitásra törekszünk egy olyan felfogás alapján, hogy ne legyenek 
óriási és áthidalhatatlan feszültségek az emberek különböző csoportjai és 
érdekei között. 


Békesi László: Ez a program nagyon rokonszenves és ideális célokat fogalmaz 
meg az ezredfordulóra vagy azutánra. Rövid távon, a mostani helyzetben 

azonban ezek a célok nem hozhatók szinkronba egymással. Így például a sta- 
bil árrendszer és teljes foglalkoztatás a veszteségleépítés és szerkezetátalakí- 
tás programjával. Most nem lehet más célunk, mint túlélni a kilencvenes 
évek első szakaszát. Elismerem, ez nem olyan vonzó program, mint amit a 
szakszervezet megfogalmazott, de le kell számolnunk az illúziókkal, és be 
kell látnunk, hogy a gazdaság realitásai a változtatás belátható idején belül 
nem teremtenek valós esélyt sem a többletjövedelem-elosztásra, sem a több- 
letfogyasztásra. Én a veszteségforrások radikális csökkentésében, az állami 
kiadások és átcsoportosítások leépítésében, az adók csökkentésében, a piac- 
gátló mechanizmusok leépítésében, a szociális háló kifeszítésében, a diffe- 
renciálódó jövedelmekben és teljesítményekben látom a társadalmi stabili- 
tás megőrzésének és a terhek lassú csökkentésének lehetőségét. 


Ez egy logikai lánc, amiből mint közeli és igen fontos láncszemet ki- 
emelném: a költségvetési kiadások csökkentését, amit a kidolgozás alatt le- 
vő költségvetési reform célul tűzött maga elé. Hogyan lehet ezt véghez vin- 
ni? Döntő feladat a támogatások leépítése: beleértve a leggazdaságtalanabb 
termelés és export leépítését, ami rövid távon munkanélküliséggel és áremel- 
kedésekkel is jár. Csökkenteni kell az állami rezsit, többek között az igaz- 
gatás és a védelem költségét. Minimálisra kell szorítani az állami beruházá- 
sokat; finanszírozásukat végleg hitellel kell helyettesíteni. Ha ezt megtettük, 
elindulhatunk az adócsökkentés útján, mert azt látnunk kell, hogy a mostani 
méretű jövedelemcentralizáció megbénítja a gazdaságot. A nemzetközi ta- 
pasztalatok mutatják, hogy mindenképpen 50 százalék alá kell szorítani 
a vállalkozások nyereségadóját. Jelenleg a nemzeti termék 62 százalékái 
központosítjuk és tereljük az újraelosztás csatornáiba. Ez tarthatatlan. 


Az adócsökkentés révén nőhet a teljesítmény, felgyorsulhat a struktu- 
rális átrendeződés, és ezen az alapon már lehet gazdasági növekedés, emel- 
kedhet a fogyasztás. De ez kezdetben nem csökkenő, inkább növekvő terhe- 
ket jelent a lakosságra nézve. 


Egyetértek viszont azzal, hogy a bér ne legyen a gazdálkodás függvé- 
nye, hanem olyan termelési tényező, amit az árán kell megfizetni. Az idei 
szabályozás még nem tesz eleget ennek a kritériumnak, de előbb-utóbb 
minden elkülönült bérszabályozást meg kell szüntetni. Egészen más ügy a 
teljesítmény alapján történő . nyereségrészesedés, tizenharmadik havi bér 
vagy más típusú ösztönzők. 3 


Juhász Jánosné: Ehhez annyit tudnék hozzátenni, hogy minden ponton erősöd- 
jék a hosszú távú szemlélet és gondolkodás: a gazdaságban a társadalompo- 
litikában, az élet minden területén. Vagyis a rövid távú kényszerű lépések 
ne keresztezzék a hosszú távú érdekeinket. Ehhez viszont egy reális, elhihe- 
tő program kell, ami magába foglalja és kendőzetlenül a lakosság elé tárja, 
hogy milyen célok érdekében, milyen terheket kell még vállalnia. Az a vé- 
leményem, hogy inkább vállalnia kell rövid távon a nagyobb feszültségeket, 
mint ezt a folyamatot hosszan elnyújtani. 


Várnai Györgyi: Tartok tőle, hogy tartós együttélésre kell berendezkednünk 
ezekkel a feszültségekkel, hogy elkerüljük a robbanást, ami évtizedekre 
visszavetné a kilábalás lehetőségét. De erre fel kellene készülni a politikának 
is, hogy ezeket a feszültségeket képes legyen nagyon érzékenyen kezelni. 

Ez a nemzet már tudott lemondani és összefogni. A háború után sokkal 
nehezebb helyzetben volt az ország és ki tudott lábalni a nehézségekből. De 

ehhez tudni kell azt is, hogy ha ma kevesebb kenyeret eszünk, mi vár ránk 
holnap. 

Ha rövid távon nincs esélyünk népszerű gesztusokra, akkor a döntéshozók- 
ban legyen több tolerancia a döntés következményeit viselőkkel szemben, s 
kizárólag az együttgondolkodás alapján hozzanak az emberek teherviselését 
érintő döntéseket. A mostani döntésekben még mindig különválnak az egyes 
társadalmi szférák: a gazdaság, az egészségügy, az oktatás, a szociálpoliti- 

. Úgy képzelem, hogy a hosszú távra szóló, meghatározó erejű döntések 
csakis a különböző területek szakembereinek együttgondolkodása és együtt- 
működése alapján születhessenek. A társadalom mostani állapotában elen- 
gedhetetlen az a bizonyos , fehér füst", ami a megegyezést jelzi. 


Békesi László: Holnaputánja annak van, aki a holnapot megéri. Itt most az 
a tét, hogy holnap ne kerüljünk csődbe. Az én félelmem az, hogy miközben 
jogos, de teljesíthetetlen igények halmozódtak fel a társadalomban, a társa- 
dalom részéről már nincs kellő tűrőképesség és tolerancia. 

Ami a megegyezést illeti, kijelentem, hogy az utóbbi két évben nem 
volt egyetlen fontos döntésünk, amit ne előzött volna meg valamilyen komp. 
romisszumos megegyezés. De mit sem ér az ilyen kompromisszum, ha a meg- 
egyezés résztvevői, amikor a következményeket viselni kellene, visszalépnek 
vagy eltérően értelmezik. Ez már politikai kultúra és felelősségvállalás kér- 
dése. 


Karácsondi Miklós: Olyan helyzetbe kerültünk, aminek nincs pusztán gazda- 
sági megoldása. Az egyedüli lehetőség — a társadalmi összefogás. Ha néha 
ingerülten, ha néha rossz hangulattal is, de mindeddig tömeges megmozdu- 
lások és — néhány helyi esetet kivéve — nyílt ellenállás nélkül viselte a la- 
kosság a kényszerű megszorító intézked sek terheit. Ebben kifejezésre jut 
egyfajta bizalom is, bár nem szabad a tűrőképességet túlbecsülni. Alkunak, 
vitának kell folynia a társadalom legkülönbözőbb érdekű csoportjaival, a 
kis és nagy kérdésekben egyaránt. 

Nem valami egyszeri aktusról van szó — a megegyezésnek szinte létfor- 
mánkká kell válnia a gazdasági és politikai élet minden szintjén. A párt 
elszánta magát erre a párbeszédre, az állami irányításba is kezdenek be- 
épülni az alku intézményes fórumai. Az alku azonban csak akkor lehet 
eredményes, ha mindegyik fél vállalja az ezzel járó felelősséget, ha komo- 
lyan törekszik a megegyezésre. Az erre való képességet önmagunkban is ki 
kell fejlesztenünk, mert ez merőben különbözik a monopolisztikus hatalomgya- . 
korlástól. Szembe kell néznünk a partnereink bizalmatlanságával, nemegy- 
szer önhittségével is, s a mi fegyverünk nem lehet más, csak az okos érve- 
lés, a megértés és a türelem. 

A terhek növekedése közepette — amint az közismert — növekszik a 
szociálpolitika szerepe. Korszerű szociálpolitikát azonban nem lehet kizárólag 
centralizált állami módszerekre alapozni. Egyre nagyobb szerepe lehet az ál- 
lampolgárok és egyesüléseik autonóm kezdeményezéseinek, a demokratikus 
szerveződéseknek. Fontos feladat a párt tagjai számára, ha maguk állnak az 
ilyen kezdeményezések élére, aktív szerepet vállalnak a szociális feszültségek 
feloldásában. Ez a sokat vitatott lakóterületi munka egyik markáns — a köz- 
megegyezést segítő és a társadalom számára is rokonszenves — vonása lehet, 


Vitatkozunk — politizálunk 


Vitatkozunk — ez mostanában az egyik legszembetűnőbb jellegzetessége a 
párt belső életének. Vitatkozunk taggyűlésen és testületi ülésen, a pártcso- 
port összejövetelén és a tanfolyamok szemináriumain. Vitatkozunk, olykor 
higgadtan, mérlegelően, de gyakrabban inkább indulattal, szenvedélyesen, 
nemegyszer már a parlamentarizmus szabályait sem tisztelve: rangos testület 
ülésén kellett kérnie az elnöknek, hogy ne a terem egyik sarkából a másikba 
kiabálva polemizáljanak a tűzbe jött vitázók. 

Vitatkozunk tehát — mégpedig politikai kérdésekről. De hát nem ter- 
mészetes ez, minek kell ezt egyáltalán megemlíteni? — kérdezi most talán 
az olvasó. Ám hadd emlékeztessek rá, a nem is olyan távoli időben hányszor 
és hányszor tapasztalhattuk, hogy a taggyűlést alig lehetett megkülönböz- 
tetni egy termelési tanácskozástól, a párttestület ülését egy szakmai konfe- 
renciától. Ostoroztuk persze ezt a jelenséget, ám átütő eredmény nélkül. Ma 
már látjuk, abból a politikai szisztémából ez kiküszöbölhetetlen volt, mert 
sok tekintetben éppen ez volt a természetes, ez adódott a politikai gyakorlat 
logikájából. Most minden ostorozás híján is elfújja a szél ezt a jelenséget — 
a körülmények kényszerítő hatására külön kampány nélkül is egyre inkább 
politizáló párttá válunk. 

Visszanyerte eredeti értelmét, tartalmát a vita kifejezés a napirendben. 
Hiszen korábban , az előterjesztés felett a vitát megnyitom?" bejelentés után 
többnyire afféle , kiegészítő" fejtegetések következtek; a felszólalók ismere- 
teik és tapasztalataik alapján hozzátettek valamit az elhangzottakhoz. felhív- 
ták a figyelmet erre vagy arra, de tényleges vitába csak ritkán bocsátkoztak 
az előadóval. És még ritkábban vitatkoztak egymással: nem egy alkalommal 
találkoztam olyasmivel, hogy aki homlokegyenest mást mondott az előtte 
szólónál, az is a , teljesen egyetértek X. elvtárssal" fordulattal vezette be 
mondanivalóját. Most a csupán a végtelenben találkozó párhuzamos monoló- 
gok helyébe mindinkább a valódi véleménycsere és véleményütközés lép. 
Mind gyakoribb, hogy valakit a vitában elhangzottak késztetnek felszóla- 
lásra, ami eredetileg nem is állt szándékában. Rendkívül jó találmánynak te-. 
kinthető ebből a szempontból a felszólalásokra való azonnali reagálás lehe-. 
tővé tétele, az , egyperces hozzászólás" lehetőségének megadása, ami módot 
ad egy-egy probléma gyors megvitatására, tisztázására. Tapasztalataim sze- 
rint mind többen élnek e lehetőséggel, s ez nemcsak a vita elevenségét nö- 
veli, hanem a félreértéseknek is elejét veheti. 

A vitázó kedv és szándék rohamos megnövekedésének egyik alapvető oka 
nyilvánvalóan abban a fordulatban keresendő, amelyet az 1988. májusi párt- 
értekezlet hozott a párt, az ország életében. Fordulat volt ez a pártdemokrá- 
cia érvényesülésében is — valódibb és érdemibb demokratikus viszonyok lét- 
rejöttének teremtette meg a feltételeit, és a viták fellángolásában mindenek- 
előtt e pozitív tendencia kibontakozása érhető tetten. 

Igencsak egyoldalúan szemlélnénk azonban a helyzetet, ha csupán erre 
vezetnénk vissza a vitaszellem hirtelen felerősödését. Mert ezek a sokszor in- 
dulatos és heves viták mást is tükröznek: nyugtalanságot, aggodalmat, bi- 
zonytalanságot, sőt dühöt, csalódást, kiábrándultságot. Egyszerűen szólva, 
nem jókedvünkben és nem jókedvűen vitatkozunk a pártfórumokon. Harag- 
gal szólunk — gyakorta haragszunk önmagunkra is, de még inkább a , fel- 
sőbbségre", az irányító pártszervekre. 

Az utóbbi egy-másfél esztendő pártfórumainak légkörében éppen ezt a 
, beolvasási" indulatot érzem az egyik legjellemzőbb vonásnak. Az ideológiai 
irányelvek egyik taggyűlési vitáján találtam magam először szembe ezzel a 
jelenséggel: a jelenlévők izzó hévvel olvasták a fejére az előadónak társadal- 
mi, politikai, gazdasági, kulturális életünk negyven év alatt felhalmozott ösz- 
szes problémáját, kicsiket és nagyokat, válogatás nélkül, kemény és keserű 
szemrehányást téve a vezetésnek mindezek megoldatlanságáért. Aztán még 
számos alkalommal találkozhattam ilyenfajta indulatokkal. Az országos párt- 
értekezlet néhány hónapos , tűzszünetet" hozott, de miután kitűnt, hogy rövid 
idő alatt lehetetlenség a válságon úrrá lenni, sőt voltaképpen még progra- 
munk sincs igazán a megoldásra, a szenvedélyes kritika ismét magasra csa- 
pott. S nemcsak, sőt nem ís elsősorban 1956 értékelése kapcsán és okán tör- 
tént ez Így; olaj volt ez a tűzre, de maga a tűz már jó ideje égett. 

A számonkérésre való hajlam, az indulatos , égrekiáltások" aligha választ- 
hatók el attól a korábbi gyakorlattól és az ezt meghatározó modelltől, amely- 
ben a kezdeményezések és a döntések , fent" születtek, ahol minden siker és 
ezáltal minden kudarc is a felsőbbség számlájára írható és Írandó. Ezzel a 
szemlélettel és gyakorlattal szakítanunk kell. Másfelől viszont a megoldási 
alternatívák kimunkálásában továbbra is alapvető és meghatározó a vezetés, 
a központ szerepe — a konkrét elgondolásoknak nyilván elsődlegesen innen 
kell kisugározniuk. S amíg ezek híján csupán általánosságban lehet vitatkoz- 
ni a helyzeten, addig a vitákban szükségképpen újra és újra elhangzanak 
talajtalan okoskodások, hangzatos kinyilatkoztatások, felelőtlen követelődzé- 
sek és leszámolás ízű számonkérések is. (Mindez persze nem elsősorban az 
MSZMP fórumaira jellemző, de lévén pártunk a társadalom szerves része, 
maga sem mentes ezektől a jelenségektől.) 

Lényegbevágó fordulatot az hozhat, ha a párttagság a további cselekvés 
konkrét programjairól vitázhat, ha ezek koncepcióiról — netán alternatívái- 
ról, akár eltérő platformokról is — fejtheti ki véleményét. A párt belső éle- 
tét érintő első szervezett pártvita már sok jelét mutatta az előretekintő meg- 
közelítésnek, konstruktív javaslatok egész sorát hozta felszínre. E vitát azon- 
ban még beárnyékolta, hogy a párttagság — joggal — nem a megvitatásra 
bocsátott témákat ítélte a legfontosabbnak, a jelenleg leginkább égetőnek, 
sürgetőnek. Éppen ezért várható a hangnemet, megközelítési módot illetően 
további változás társadalmi, politikai életünk mindenkit foglalkoztató, lé- 
nyegi kérdéseinek vitára bocsátásától. S ahogyan megszokott, természetes 
dologgá válik majd a legfelső pártszervek által napirendre tűzött témák elő- 
Zzetes széles körű véleményezése, vitáink hangneme minden bizonnyal úgy 
fordul majd önmarcangolóból és másokat vádolóból a megoldás és a cselek- 

vés konkrét módjait kutatóvá. S ahogyan ennek során csitulnak a szenve- 
délyek, úgy kapnak majd remélhetőleg ismét nagyobb helyet a vitákban a 
helyileg megoldható és megoldandó kérdések is. 


Természetes dolog, hogy az eltérő társadalmi helyzet és az ebből adódó 
másfajta tapasztalat a párttagságon belül is differenciálja a nézőpontot, a 
megközelítési módot. Eltérést okoz mindenekelőtt a munkamegosztásban el- 
foglalt hely, a más-más ágazati, szakmai, rétegérdek. De ahogyan a párt 
lemond arról, hogy közvetlenül maga döntsön az erőforrások elosztásáról, 
az érdekek rangsorolásáról, úgy válnak a részérdekek ütközésének színte- 
reivé a pártfórumok helyett egyre inkább más intézmények. Ez persze hosz- 
szas folyamat, mely néhol előbbre tart, másutt hátrább. Nagy még a kísértés, 
hogy a pártfórumok vitáit is felhasználják a különböző ágazatok, szakmák, 
érdekcsoportok képviselői a maguk pozícióinak javítására, támogatást sze- 
rezzenek igényeik érvényesítéséhez. Mai felemás szisztémánkban ez is a 
felfelé mutogatást" erősíti, a különböző részérdekek képviselői nemigen 
csapnak össze egymással, inkább mindannyian , fentről" szeretnének többet 
kiharcolni, kicsikarni. S ritkán jut eszébe bárkinek, hogy ezt végső soron 
csak egymás rovására tehetnék, mert ha valakinek több jut, másnak keve- 
sebb marad. 

Szembetűnő jelenség ugyanakkor a különböző nemzedékek nézőpontjá- 
nak eltérése, ütközése. A pártfórumok vitáiban felerősödött a párttagság 
idősebb generációinak hangja, amely egyre erőteljesebb aggodalmat fejez ki. 
Kicsit , sarkosan" fogalmazva: a nyugdíjaskorba eljutott kommunisták mind- 
inkább úgy érzik, hogy miután anyagi létbiztonságukat már megingatták, 
most életútjuk értékét, egész múltbeli politikai tevékenységük értelmét is 
kétségbe vonják, semmisnek nyilvánítják. A történelmi múlt objektív érté- 
. kelése természetesen nem függhet a szubjektív érzelmektől; a tények által 
igazolt következtetéseket akkor is el kell fogadni, ha azok fájdalmasak. Ám 
a megalapozottnak aligha nevezhető sommás általánosítás, az eltelt évtize- 
dek értékeinek teljes tagadása, úgy vélem, joggal kap a pártfórumokon bírá- 
latot. S azt sem szabad elfeledni, hogy több százezer ember szubjektív érzé- 
sei a politika számára egyfajta objektív realitást jelentenek, amit nem cél- 
szerű figyelmen kívül hagyni, különben a párttagság számottevő része a re- , 
formfolyamat egészével szembekerülhet. 


Megértést igényel azonban a párttagság fiatalabb generációinak néző- 
pontja is. Sokan közülük úgy érzik: miután az idősebbek elrontották a dol- 
got, most rájuk hagyják a válság megoldását, a csalódott tömegektől ők 
kapják a szemrehányásokat, miközben az idősebb kommunisták egy része 
elveink feladásával vádolja őket. Az ebből adódó kettős nyomást tapaszta- 
lataim szerint nem mindegyikük képes elviselni. Ami voltaképpen érthető is, 
hiszen ezek a generációk nem éltek át közvetlenül válsághelyzeteket (bár az 
utóbbi 10—15 év már éppenséggel nem volt valamiféle diadalmenetnek ne- 
vezhető), s arról sincs személyes tapasztalatuk, hogy súlyos gondokon is úrrá 
lehet lenni, a gödörbe nemcsak belecsúszni lehet, de ki is lehet belőle jutni 
(mint ahogy az 1956—57-es idők szereplőinek ez megadatott). ; 

A generációs nézőpontok ma olykor drámaian ütköznek össze a párt- 
fórumokon is. Ha a konkrét cselekvési módok felkutatására helyeződik a 
hangsúly, remélhetőleg ez a feszültség is oldódik. De mindenképen kell hoz- 
zá az egymás helyzetének megértésére és méltányolására való képesség, s 


a nagyobb fokú belső szolidaritás, az összetartozás érzésének és tudatának 
megerősödése. 


Színezi vitáinkat a használatos fogalmak többértelműsége. A budapesti párt- 
aktíva januári tanácskozásán jegyezte meg az egyik felszólaló, hogy a ha- 
talom megosztásának rövid idő alatt legalább háromféle értelmezését hallot- 
ta. Azóta ezek száma csak tovább gyarapodott. Közhely ma már felemlíteni, 
hányféle , olvasata" van a reform kifejezésnek, s aligha nevezhetők pontosan 
körvonalazottnak mai törekvéseink olyan kulcsszavai sem, mint a demokra- 
tikus szocializmus, a szocialista viszonyok között működő piacgazdaság, plura- 
lizmus, jogállamiság. 

Sokféle zavart és bizonytalanságot okoz ez a helyzet, mégis tudomásul 
kell vennünk, hogy minden bizonnyal még jó ideig együtt kell élnünk vele. 
Nincs ugyanis olyan , zseniális agy", amely egy csapásra világosságot tudna 
teremteni; a választ együttesen kell kiizzadnunk, kiformálnunk. Ehhez első- 
sorban nem olyan viták kellenek, amelyek kifejezetten e kategóriák tisztázá- 
sára irányulnak (ez csak elvinne minket a skolasztikus okoskodások felé, 
ami érzékelhető volt az időközben jobblétre szenderült , fejlett szocializmus" 
fogalmának értelmezése körüli korábbi eszmefuttatások kapcsán ís). A tár- 
sadalmi folyamatok konkrét tapasztalatainak általánosítása, az ezekből közö- 
sen levont következtetések juttathatnak majd el bennünket oda, hogy fokoza- 
tosan kikristályosodjék a használatos fogalmak valóságos tartalma, s Így 
biztosabb, szilárdabb elvi alapokon folytathassuk politikai vitáinkat. 

A párton belüli viták nyilván nem jelentenek öncélt: a kérdések tisztázá- 
sát, az egységesebb értelmezést, a jó döntéshozatalt szolgálják. S ezekre ala- 
pozva folytatnunk kell a vitát a párton kívül is, érvelve álláspontunk mel- 
lett, minél több embert meggyőzve annak helyességéről. 

Ebből a szempontból is mérlegelve belső polémiáinkat, egy fontos és 
kedvező jelenséget észlelhetünk. Nemcsak a vitakedv nőtt meg, hanem a vi- 
tatkozás, az érvelés, a meggyőzés képessége is. A máshoz szokott ember 
olykor szinte elámul, milyen sok ötletes érv, szellemes fordulat, találó ha- 
sonlat hangzik el a vitákban. Elcsodálkozik: a tisztségviselő, aki korábban 
mindig igyekezett a papírhoz tapadni, most milyen egyéni hangon, eredeti 
módon fejezi ki magát. Érthető ez, hiszen az élet kényszerít rá: a felsőbb 
szerv képviselője vagy az első titkár most már nem léphet fel az igazság 
,kinyilatkoztatójaként", és ha érvei nem elég meggyőzőek vagy nem tudja 
azokat meggyőzően előadni, könnyen alulmaradhat a vitában. S ez másokra 
is, mindenkire érvényes. 

Személyes élményem ís van már arról, hogy aki pártfórumon hatásosan 
tudott szólni, az nem sokkal később a más szerveződések képviselőivel foly- 
tatott vitában is sikeresen szerepelt. Bizonyára sok ilyen példa akad, s a 
jövőben még jóval több lesz. A párton belüli vitákban csiszolódik, erősödik 
politizálóképességünk, aminek a kialakuló versenyhelyzetben igencsak jó 
hasznát vesszük majd. S itt formálódnak ki azok a személyiségek, akik való- 
di politikusként az új körülmények között sikeresen tudják képviselni politi- 
kánkat, elveinket. 

Miként is ítéljük meg tehát a vitakedv fellángolását? Az olyan vita, 
amelyik csak indulatokat szít, amelyik megoszt, az nem használ ügyünknek. 
De amelyik közelebb visz az értelmes cselekvéshez, az olyan vita ma is és a 
jövőben is nélkülözhetetlen. 

Gyenes László 

TAJEKOZODAS 


Gergely András 


Forradalom és érdekegyesítés 


(GONDOLATOK 
1848. MÁRCIUS 15-E ÉVFORDULÓJÁN) 


Az országgyűlés 1988. decemberi ülésén hivatalosan is nemzeti ünneppé 
nyilvánította március 15-ét. Az 1848-49-es forradalom és szabadságharc 
nemzeti történelmünk kiemelkedő fejezete, hagyatéka elevenen ható eszmei 
erő, a haladás melletti társadalmi összefogás serkentője. Az ünnep alkalmá- 
ból tesszük közzé Gergely András történész 1848-49 eseményeit, történelmi 
összefüggéseit felelevenítő, tanulságait újragondoló írását. 


Forradalom és érdekegyesítés? Felvetődik a kérdés, hogy ezek a fogalmak s a 
mögöttük rejlő politikai magatartásformák összetartozás helyett nem inkább 
kizárják-e egymást. A doktriner gondolkodásmódban talán igen. 1848 magyar 
történelmi valósága azonban más képet mutat. Az akkori márciusi forradalom- 
mal a reformkori érdekegyesítő politika jutott diadalra, s hogy a magyar 
1848-as forradalom és szabadságharc egyedülálló teljesítményt nyújtott Euró- 
pában, annak magyarázata nem utolsósorban az érdekegyesítési politika to- 
vábbi következetes érvényesítésében is rejlett. 

A forradalmat, a tömegek mozgalmain alapuló, a hatalmi rendszert hir- 
telen gyorsan átalakító progresszív változásokat teljességgel nem lehet meg- 
tervezni. Ám a történelem sikeres forradalmai, így a magyar 1848-as forra- 
dalom is eredményességüket egy meglévő, igéretes politikai koncepció érvé- 
nyesítésének köszönhetik. Hiszen a forradalom órák alatt, akár vér nélkül ís 
végbemehet, győzhet — ahogyan ez 1848. március 15-én Pesten és Budán tör- 
tént —, csakhogy nyomban felmerül a kérdés: hogyan tovább? Hogyan bizto- 
sítsák, hogyan őrizzék meg, netán hogyan fejlesszék tovább a vívmányokat? 

A magyar forradalom nagy napja, 1848. március 15-e tetőpontja volt a 
magyarországi polgári átalakulásnak. De maga a legszűkebb értelemben vett 
forradalmi átalakulás is néhány hétig tartott. Kezdetének 1848. március 3-át 
tekintjük, amikor Kossuth, az ellenzéki vezérkarral egyetértésben a párizsi 
februári forradalom hírére az azonnali cselekvést, a magyar reformellenzék 
programjának teljes körű, azonnali megvalósítását szorgalmazta a pozsonyi 
országgyűlésen. (A pesti forradalmi erjedést ismeretesen ez az esemény, illetve 
ezt követően az alsótábla egyhangú támogatása után a főrendek vonakodása, " 
a magyar belpolitikai fejlődés elakadása indította el.) Zárókövének pedig 1848. 
április 11-ét tarthatjuk, amikor az uralkodó szentesítette a magyar polgári át- 


alakulást megalapozó forradalmi törvényeket, és hivatalba lépett a Batthyány- 
kormány. 

A forradalmi átalakulást, magát a roppant horderejű társadalmi, hatalmi, 
politikai változást Magyarországon tehát formailag még konzervatív jogi szem- 
lélettel sem kifogásolható, késedelem nélkül meghozott törvények rögzítették. 
A Deák István amerikai magyar történész találó kifejezésével , törvényes for- 
radalomnak" nevezett átalakulás egyedülálló jelenség az európai 1848-as for- 
radalmak között. Magyarország volt ekkor az egyetlen ország, amely forra- 
dalmon is átment, és egyidejűleg társadalmi és állami rendje is konszolidáló- 
dott. A francia alkotmányozó nemzetgyűlés csak tavasszal látott munkához, 
hónapok múlva teremtett alkotmányt. Az egységesülni akaró Németország 
alkotmányozó nemzetgyűlése május végén kezdte meg munkáját Frankfurtban, 
8 csak végzetes késéssel, majd egy év múlva, 1849 márciusában dolgozott ki egy 
valóban liberális alkotmányt, amelyet azonban életbe léptetni nem sikerült. 
Bécsben pedig csak 1848 júliusában gyűlt össze a Habsburg-birodalom nyugati 
felének alkotmányt adni hivatott parlament, a Reichstag, amelynek először a 
jobbágyfelszabadítást kellett törvénybe iktatnia (majd fél évvel a magyaror- 
szági után, 1848 szeptemberében került erre sor), s csak ezután kezdhetett a 
tulajdonképpeni alkotmányozó munkához. Az alkotmányt az 1848 őszén már a 
morvaországi Kremsierbe száműzött parlament 1849. március elejére dolgozta 
ki, s ennek hírére mindjárt szét is kergették: helyette a császár által a szoni- 
széd városból, Olmützből kiadott alkotmányt hirdették ki, amelyet sohasem 
léptettek életbe. Itáliában és a román fejedelemségekben még nemzetgyűlés 
egybehívására sem került sor. A , népek tavaszának" győztes forradalmai -- 
a magyar kivételével — nem tudták biztosítani alkotmányos rendezéssel vív- 
mányaikat, s ekként nem szerezhették meg a fegyveres erők feletti rendel- 
kezés jogát sem. Az erőviszonyok így Európa-szerte fokozatosan az ellenforra- 
dalmi erők javára tolódtak el. 

Mi a magyarázata a magyar 1848-as forradalom gyors konszolidációjának, 
idejekorán megszerzett jogi biztosítékrendszerének, amely elvileg a vívmányok 
továbbfejlesztését is lehetővé tette, gyakorlatilag pedig elégségesnek bizonyult 
megvédelmezésükhöz? Valamelyes szerepe volt ebben a történelmi véletlennek 
is: történetesen Pozsonyban együtt ült a háromévenként egybehívandó rendi 
országgyűlés. Enélkül értékes hetek, hónapok mehettek volna veszendőbe. 
A fontosabb persze az, hogy Pozsonyban felismerték az adott történelmi 
pillanat jelentőségét, azt, hogy lépni kell, hogy határozott tettekre van szükség. 
Kossuthé a kezdeményezés történelmi érdeme: ő mondta ki, hogy , emeljük fel 
politikánkat a pillanat színvonalára". Neki köszönhető, hogy az országgyűlés 
gyorsan és nagy elszánással cselekedett, hogy az átalakulást nem halogatták- 
halasztották mondjuk egy népképviseleti országgyűlés egybehívásáig, hanem 
azonnali döntéseket hoztak. A jobbágyfelszabadítás késedelem nélküli, még a 
törvény megszületése előtti kihirdetése biztosította a jobbágyság nyugalmát, 
bevégzett tényeket teremtett az udvar és a konzervatívok számára. Jogi szem- 
pontból is , forradalmi" és a hagyományos törvényalkotás által előírt lépések 
keveredtek itt egymással. Batthyányi miniszterelnök például március 17-i ural- 
kodói megbízása után, a felelős minisztériumról szóló törvény életbe léptetését 
be sem várva, e napokban már hivatali működést fejtett ki, gyakorlatilag Kos- 
suthtal együtt ő vette kézbe az országgyűlési tanácskozások irányítását. 

Az átalakulás egyedülálló lehetőségének felismerése önmagában még nem 
biztosította volna a sikert. , Itt az idő, most vagy soha!" — írta és szavalta a 
költő a nagy napokban. De a mit, a hogyan kérdéseit ekkor, készületlenül, órák 
és napok alatt nem lehetett volna megválaszolni. Az áprilisi törvények azon- 
ban, mint köztudott, nem rögtönzés eredményei. A program, amelynek minden 
fontos eleme itt megvalósult, lényegében már készen állott, mint a reform- 

ellenzék programja. 1847. március 15-én (történelmi véletlen folytán éppen egy 
évvel a forradalom előtt) alakult meg az Ellenzéki Párt, s nem sokkal később 
részletes programot, Ellenzéki Nyilatkozatot adott ki. Nem a forradalmat várta 
vagy kívánta ez a mozgalom és ez a program, hanem — mint nemesi hberális 
reformerek pártja — a fokozatos átalakulást hirdette. Lépésenként akartak 
haladni, mert saját táborukat sem akarták élcsapatra és lemaradókra szakítani, 
ellenkezőleg — bármily nehéz volt ez —, együtt kívánták mozgatni. Fokozatos- 
ságot hirdettek, mert az ellenfél, az európai támogatással is rendelkező 
Habsburg-abszolutizmus erős volt, a legkisebb engedményt is úgy kellett tőle 
kicsikarni. De a végcél — a világosan körvonalazott, polgári társadalmi alap- 
zatú és polgári alkotmányossággal rendelkező, a birodalmon belül teljes ön- 
állóságú Magyarország — világosan körvonalazódott a programban. A forra- 
dalom nem a követelések terén, hanem csak a , tempóban" követelt módosítást, 
a forradalmat ezért a reformereknek is vállalniuk lehetett. Hiszen az araszolga- 
tás döntő oka, a szívós ellenállást kifejtő birodalmi abszolutízmus márciusban 
összeomlott. Pest-Buda forradalma pedig az egész országot lázba hozta, a több- 
séget mozgékonnyá, azonnali átalakulást követelővé tette. És gyorsan kellett 
lépni azért is, mert világosan érzékelhetővé vált, hogy a jobbágyság közvetlenül 
ugyan nem politizáló milliói rögtöni változást, azonnali jobbágyfelszabadítást 
követelnek. Ha most nem lépnek, szertefoszlik a reformkori politizálás alap- 
zata: az érdekegyesítés. i 

Az érdekegyesítés programja és politikája magyarázatot igényel. A földesúr 
és az általa kizsákmányolt-elnyomott jobbágy között beszélnének érdekegység- 
ről, érdektalálkozásról? — Ellenkezőleg! A régi, feudális szisztéma gazdasági, 
társadalmi és politikai ellehetetlenülésén alapul az új, a reformkori progresszív 
politikai stratégia. Ki kell bontakozni a régiből, az elavultból, a csak további 
gyengülést előidéző helyzetből. De hogyan? Hol van még az ipari forradalom, 
amely új, dinamikus társadalmi erőket teremt! A polgárság mint a mezőgazda- 
sági termények felvásárlója és forgalmazója erősödik ugyan, Pestet már nagy- 
várossá teszi, de országos súlya, főként a politikában, még vajmi csekély. Ott 
csak a megyék nemességének van — az országgyűlések révén nem is jelenték- 
telen — befolyása. A közvetlen feladat, a feudális kötelékek felbontása vilá- 
gosan felismerhető. Hogyan menjen végbe? 

A birtokos nemesség érdeke, elvont általánosságban, hogy a földet saját 
maga számára sajátítsa ki, s a jobbágyot csak személyében tegye szabaddá. 
A jobbágy amúgy sem szólhat bele a politikába, nincs hozzá joga, nincs elég 
iskolázottsága. A nemességé a hatalom, a fegyveres erő, a szervezettség. A ma- 
gyar nemesség mégsem vállalta a nyers osztályérdekek érvényesítését. Féltek is 
a jobbágyságtól, hiszen véres polgárháború nélkül a parasztságot nem foszt- 
hatták meg az általa használt földterülettől. És azt is tudták, hogy , előttünk 
egy nemzetnek sorsa áll". Nemzetet kellett teremteniük a rendekre, kiváltsá- 
goltakra és kiváltságok nélküliekre tagolódott csoportokból. Az egyetértés, 
együttmunkálkodás minimuma nélkül nem működhet a társadalom, nem szer- 
vezhető meg az állam stabilitása, belső és külső biztonsága. Márpedig a re- 
formokat egy külső, erős hatalmi központtól, a bécsi abszolutizmustól kell ki- 
csikarni. Biztosított hátország nélkül nem indítható meg a küzdelem az ország 
önállóságáért. Egyeztetni kell az érdekeket. Megtalálható az átalakulásnak az 
a tempója, módja, amely — legalábbis minimumként — mindkét felet kielégíti. 
A konkrét megoldás pedig az alapkérdésben, a jobbágyfelszabadítás terén az 
az örökváltság, amely a paraszt tulajdonába adja az általa használt földet, a 
földesúr pedig megszűnő szolgáltatásaiért kárpótlásban részesül. Az elvileg ki- 
dolgozott megoldást csak a forradalom tudja realizálni, ráadásul forradalmi 

módon: a megváltást nem a parasztnak kell kifizetnie, hanem a jobbágyok 
azonnal szabad emberekké és szabad tulajdonosokká válnak, a földesurak kár- 
mentesítését pedig későbbre halasztják, és azt teljes egészében az állam vál- 
lalja magára. A forradalom tehát nem összeroppantotta, hanem továbbfejlesz- 
tette az érdekegyesítési politikát. A nagy átalakulás nem mehetett végbe 1848- 
ban az osztályharc, a birtokosok és a parasztok közötti küzdelmek nélkül, ám 
a forradalom megteremtette azokat a kereteket, a parlamentet. a felelős kor- 
mányt, a független bíróságokat, a sajtó szabadságát. amelyek a küzdelem szá- 
mára szabályozott terepet adtak, a külön érdekérvényesítést is lehetővé tették. 
Az érdekegyesítő politika az érdekeket nem kisajátította vagy elfojtotta, hanem 
valóban egyeztetni törekedett. 

Az érdekegyesítés politikája kiterjedt a városi rétegekre, a mezőgazdaság 
és az ipar szempontjainak összehangolására, és így tovább. Kidolgozói tudato- 
san hangoztatták: szükség van arra, hogy a nemzetiségeket is megnyerjék; 
a magyar nemzeti és a magyarországi nemzetiségi érdekek egyeztetését is el 
kell végezni. E téren azonban az érdekegyesítő politika nem volt eléggé kidol- 
gozott, nem tartalmazott elég konkrétumot. A reformkori magyar liberálisok 
úgy gondolták, hogy a jobbágyfelszabadítás, a politikai szabadságjogok kiter- 
jesztése kedvezőbb helyzetbe hozza a magyarországi nemzetiségeket, mint a 
Kárpátokon kívüli sorstársaikat (ebben elvileg igazuk volt), s ezért e nemzeti- 
ségek cserébe lojálisak lesznek a liberális magyar államhatalom iránt (éppen 
1848-ban mutatkozott meg, hogy ebben mennyire tévedtek). De a forradalom 
nemcsak az ellentétek kiéleződését, hanem a probléma súlyának felismerését 
is magával hozta. Az érdekegyesítési politika nemzetiségi vonatkozású tovább- 
fejlesztése éppen 1848—49-ben kezdődött meg. 

1848 teljesítménye az érdekegyesítési politika helyességét igazolta. Nincs 
most terünk arra, hogy az 1848-as átalakulást, az ezt követő belpolitikai fejle- 
ményeket ebből a szempontból elemezzük. Elég ha arra a közismert tényre 
hivatkozunk, hogy a Batthyány-kormány koalíciós jellegű minisztérium volt, 
amely egy konzervatív külügyminiszter (Esterházy Pál) és egy , párton kívüli" 
hadügyminiszter (Mészáros Lázár) mellett a magyar liberálisok valamennyi 
áramlatát egyesítette. Ami pedig azérdekegyesítő politika tömegfogadtatását 
illeti, a szabadságharcnak katonái is (paraszti sorból) és tisztjei is (zömmel a 
nemesség soraiból) magukénak érezték és vállalták az önvédelmi háborút. 

1848. március 15-e, amelynek pest-budai eseményeiben részt vett a város 
csaknem minden rendű-rangú felnőtt férfi lakosa és a nagy számban a vásárra 
gyűlt vidéki-paraszti lakosság, nem bizonyult egyszeri alkalomnak, szalmaláng- 
nak, amely politikai elképzelés híján kiaknázatlan marad. A nagy nap egy egész 
korszak eredményeit sűrítette, és egyúttal mintegy előre jelezte a következő 
hónapok eseményeit. A vereség, amelyet a roppant katonai túlerő, s nem a 
belső hibák vagy meghasonlások idéztek elő (tehát nem nevezhető , bukásnak"), 
nem érvénytelenítette az érdekegyesítő politikát. Ellenkezőleg, megújítására, 
főként a nemzetiségi politika terén történő kibővítésére ösztönzött. 

Március 15-e, a tiltott ünnep először 1860-ban vált tömegmegmozdulássá : 
ekkor még közvetlenül aktuális volt 1848 programja, a magyar önállóság, az 
alkotmányosság, a sajtószabadság követelése, az ét lekegyesítési politika újra- 
fogalmazása. Fenyegető volt március 15-e emléke a hatalom számára. Mégis: 
Ferenc Józsefnek sem volt más választása. Ha egyezkedni akart a magyarok- 
kal, el kellett ismernie az 1848-as átalakulás törvényességét és érvényességét. 
Csak így, az 1848-as alapokon jöhetett létre az 1867-es kiegyezés. 

A kiegyezés után március 15-e, ha nem is lett hivatalos ünneppé, de meg- 
emlékezési alkalom maradt. Az évforduló nem vált reprezentatív alkalommá. 

Hiszen arra emlékeztette az uralkodót, hogy saját trónra lépése is a forradalom 
következményeképpen, államcsínnyel ment végbe 1848 decemberében, s hogy 
külső segítséggel kellett meghódítania országát, amelyen még így sem tudott 
két évtizeden át úrrá lenni: csak majd két évtized múltán koronáztathatta meg 
magát. Jellemző az akkori manipulatív szándékokra, hogy a század végén 
április 11-ét, a törvények szentesítésének napját próbálták hivatalos ünnep- 
séggé tenni, erre volt kivezényelve akkor a tanulóifjúság. 

A Függetlenségi Párt, amely 1848 örökösének hirdette magát, nem tudott 
gazdálkodni a hagyománnyal. Csak őrizte azt, de a változott viszonyok között 
nem volt képes arra, hogy új érdekegyesítési politikát dolgozzon ki. A feladat, 
igaz, nem volt könnyű. A kibontakozó ipari forradalommal erősödött a bur- 
zsoázia, megjelent a gyáripari munkásság. A birtokos parasztság birtoka olvadt, 
osztódott, egész kisipari ágak mentek tönkre. A dinamikus társadalmi átalakulás 
évtizedeiben nem akadt olyan külső veszély, amely integrálta volna a társa- 
dalom erőit, s az ellentétek is inkább fokozódni, semmint csökkenni látszottak 
az előrehaladó időben. A szociáldemokrata munkásmozgalom sokáig csak az 
urak ünnepét, a nacionalizmus öntömjénezését látta március 15-e ünneplésében. 
Csak a századfordulón kezdik vállalni, ha nem is az egész 1848-as hagyományt, 
de legalább Petőfi és Táncsics küzdelmeit, a márciusi ifjak mozgalmalit. 
(A Függetlenségi Párt megemlékezése a Kerepesi temetőben, Kossuth mauzó- 
leumánál zajlott, a munkásság a Petőfi-szobor körül gyülekezett.) 

Az érdekegyesítési politika mégsem merült a múltba. Az antifasiszta össze- 
fogás, a magyarországi népíront kimunkálásakor erre a hagyományra nyúlt 
vissza a kommunista mozgalom teoretikusa, Révai József. Valós történelmi moz- 
zanatokra utalt, amikor rámutatott: az uralkodó osztály bizonyos helyzetekben 
képes lehet arra, hogy integrálja az egész nemzet érdekeit. Március 15-e örök- 
sége, 1848 emléke a magyar népfrontgondolat eszmei alapzata lett. Az anti- 
fasiszta összefogás első szervezeti formája az 1848-as hagyomány ápolását 
hangoztató, 1942-ben megalakult Történelmi Emlékbizottság volt. A koalíciós 
összefogás, a közös célokra vállalkozó nemzet ünnepe lett a forradalom cen- 
tenáriuma 1948-ban. Azután csendesebbé vált az ünnep. 1956 után pedig — 
leegyszerűsítő módon —- a , nacionalizmust", a magyarság állítólag erős nem- 
zeti érzését is felelőssé tették azért, ami történt. (Pedig valós nemzeti sérelmek 
rejlettek a megmozdulások nemzeti jelszavainak hátterében.) S a téves gondolat 
azután téves következtetést szült: ha halványodik a nemzeti hagyomány em- 
léke, ha kevesebb a megemlékezés, ha illúziónak deklarálják, ami korábban 
valóság vagy valóságos lehetőség volt, akkor olyan nevelődési folyamat követ- 
kezhet be, amely kiiktathatja az emlékezetből a hagyomány egy részét. Már- 
cius 15-ét azonban, ahogy Petőfi mondta, a magyar történet múzsája felvéste 
emléklapjára. Nem lehetett elhalványítani többé. Í 

Március 15-e a felelősen, progresszív irányban politizáló helyes elveit idő- 
ben, kellő határozottsággal tettekre váltó magyar nemzet sorsfordulója lett. 
A nagy napot, a forradalom eseménysorát nem a szavak zengése, hanem a 
politika, a tettek, az érdekek egysége jellemzi. Az 1848-as átalakulás folyamatá- 
nak irányítói felzárkóztatták, az alkotmányos fejlődés élvonalába emelték 
Magyarországot. Mértéket állítva a nemzetnek: a gazdasági elmaradottságot 
e fordulattal nem számolhatták fel, de megteremtették azokat a tartós kerete- 
ket, amelyekben a felzárkózás végbemehetett. Mértéket állítva a kései utódok- 
nak is, hogy kidolgozzák és érvényesítsék azt a saját korukban érvényes, az 
érdekek (immár modern, intézményes eszközökkel történő) egyeztetésén ala- 
puló politikát, amely Magyarország újabb felzárkózási kísérleténék optimális 
feltételeit teremti meg. 

Eredményesebb eszközkihasználás 
és vagyonérdekeltség 


A Pusztaszabolcsi Mező Imre Termelőszövetkezet a kisebb mezőgazdasági 
nagyüzemek közé tartozik. Taglétszáma 260, az állandó dolgozóké pe- 
dig 170. A terület, amelyen gazdálkodnak, az országos szövetkezeti át- 
lagnak mintegy kétharmada. Jellemző ennek a szövetkezetnek a vezető- 
végére. hogy újszerű elvi és gyakorlati megoldásokkal próbálkozik annak 
érdekében, hogy mind szorosabbá tegye tagsága kötődését szövetkeze- 
téhez. Több mint másfél évtizeddel ezelőtt innen indult el útjára az úgy- 
nevezett ágazati irányítási rendszer, amelyet az országban mór széles 
körben alkalmaznak, s amelynek jó néhány részlete szerepel a szövetke- 
zeti törvényben és egyéb jogszabályokban. Most milyen megoldásokat 
kutatnak-találnak az eredményesebb gazdálkodás segítségére? Erre ke- 
restünk váloszt. 


Napjainkban is újszerű megoldásokkal próbálkozik a szövetkezet vezetése, 
annak ellenére, hogy bevezethetőségüket a hatóságok még nem ismerték el 
törvényekben és jogszabályokban. Szalóki László a termelőszövetkezet elnö- 
ke beszélgetésünk során, határozottan állította, hogy ezeknek a megoldások- 
nak a legalizálása csak idő kérdése. Véleménye szerint ugyanis nemcsak ők, 
hanem szerte az országban sok szövetkezetben godolkoznak az eredménye- 
sebb eszközkihasználás és vagyonérdekeltség gyakorlati módszereinek kiala- 
kításán. Ez nem véletlen. Az utóbbi időkben erősen lazult a tagság kötő- 
dése szövetkezetéhez, jóval az optimális mérték alatt használják ki az egyre 
drágább és egyre fejlettebb technikát. Szalóki László pár mondatban így fe- 
jezi ki törekvésüket: , Szeretnénk visszaadni a szövetkezti tagságnak az ere- 
deti szövetkezeti modellt, ami annyit jelent, hogy a szövetkezet a tagoké.. 
A szövetkezet a tagok személyi és vagyoni társulása, ami egyrészt a közös 
munkavégzésre irányul, de célja ennél több, mert a szövetkezetnek szociális 
közösségnek is kell lennie, amely messzemenően gondoskodik elesett vagy 
munkaképtelen tagjairól. Lényegében azt szeretnénk elérni, hogy a munka- 
végzésben az alkalmazotti magatartás és a munkásjelleg helyett az itt dol- 
gozókban a gazdatudat kerüljön előtérbe. Gondjaink fő forrása ugyanis az, 
hogy azt a nagy értéket és eszközállományt, amely a szövetkezet rendelkeze- 
sére áll, nem használjuk ki megfelelő módon". : 
Ennek — amint azt az elnök kifejtette — több oka van. Az egyik, hogy 
a szövetkezet sok-sok buktatóval és nehézségek árán jutott el mai fejlettségi 
szintjére, miközben tagsága többszörösen kicserélődött. Az alapító tagok kö- 


zül csupán néhányan élnek, az alakulástól kezdve kétszeres generációváltás 
ment végbe. A szövetkezeti törvény és az egyéb jogszabálvok sem a tulaj- 
donosi szemlélet kialakulását, illetve fenntartását erősítették, hanem az al- 
kalmazotti magatartást. É 


A nyilvánosság elé kívánkozik az a többféle gyakorlat, amelyekkel az 
előbbiekben felsorolt ellentmondásokat próbálják feloldani. Tavaly a gépko- 
csiívezetők körében kezdték az egyik módszer alkalmazását, így már tapasz- 
talatokkal rendelkeznek. Mind a tíz gépkocsivezetőjükkel megegyeztek abban, 
hogy az általuk használt gépkocsikat költségtérítéses rendszerben üzemeltetik. 
Ennek lényege: mindegyik gépkocsinál állagfelmérést végeztek. Ezek, vala- 
mint az előző háromévi teljesítmény- és a  ráfordításmutatók, továbbá a 
MÉM-normák alapján állapították meg egyrészt a teljesítménykötelezettsé- 
geket, másrészt a ráfordítható anyag- és alkatrészköltségeket. Mindegyik 
gépkocsívezető vállalta az új rendszerben való üzemeltetést. 


, Nagy figyelemmel kísértük, hogyan válik be a költségtérítéses rendszer 
a gépkocsivezetőknél. Meglepő eredmények születtek. 1987-ben a gépkocsik- 
ra fordított átlagos költség (anyag, alkatrész, javítási és karbantartási költ- 
8ég) kilencszázezer forint volt, tavaly nem haladta meg a nyolcszázhetven- 
ezer forintot". Ha ehhez hozzászámítják a rendkívül gyorsan emelkedő alkat 
részárakat is, nem kell külön hangsúlyozni a költségtérítés bevezetésének 
előnyét. A gépkocsivezetők teljesítménye száz százalék felett alakult. A tez- 
elnök véleménye szerint teljesen megváltozott a gépkocsivezetők viszonya 
a munkához. Korábban minden apró meghibásodás miatt a szervizt vették 
igénybe, tavaly viszont a kisebb javításokat már maguk végezték el. Évköz- 
ben mindenki megkapta teljesítménye után a havibérét, és év végén átla- 
gosan mintegy harmincezer forintot kaptak pluszjövedelemként a ráfordítá- 
sok csökkentéséből. Meg kell jegyezni, hogy minden személy esetében ob- 
jektív mérlegelés alapján történt a többletjövedelem kifizetése, ugyanis az 
év befejeztével a szakemberek valamennyi gépkocsit átvizsgáltak, megálla- 
pították, hogy az állaga romlott-e vagy sem. Amennyiben bárkinek a gépko- 
csija javításra szorult vagy alkatrészcserét kellett végrehajtani, akkor a költ- 
ségét levonták a pluszjövedelemből. 

Szalóki László meggyőződéssel állította: az eddig említetteken kívül továb- 
bi, színte felmérhetetlen előnyei vannak a költségtérítéses rendszernek. Ed- 
digi tapasztalataik szerint rendkívül gyorsan koptak a gépek, jelentős há- 
nyaduk még a hatesztendős amortizációs idő alatt nullára futott ki. A mos- 
tani üzemelési mód mellett a gépek továbbra is biztonságosan üzemben tart- 
hatók, tehát nincs szükség újabb és újabb gépi beruházásra. Ugyanakkor a 
szövetkezeti tagoknak is megéri, hogy ezeket az eszközöket gondosabban 
." ápolják, őrizzék és karbantartsák. A szövetkezet vezetése a törvényes lehető- 
ségeken belül azon is gondolkodik, hogy az amortizációs idő után (megegye- 
zés alapján eldöntött összegért) a teherautók a gépkocsivezetők tulajdoná- 
ba kerülnek, de ha akarják, továbbra is a szövetkezetben használhatják 
azokat. Ezentúl tehát nem csupán -a föl nem osztható tulajdon létezik, ha- 
nem a tagság személyes vagyonával is részt vehet a közös munkában. 

Ez felveti azt a kérdést is, hogy meddig tartható fenn a fel nem oszt- 
ható szövetkezeti tulajdon a mai formájában. Ebben a kérdésben a vezető- 
ség és a tagság újszerűen gondolkozik. Erről Szalóki László a következőket 
mondja: , Tagságunkkal szót értve arra a megállapításra jutottunk, hogy 
egy-egy szövetkezeten belül nem valósítható meg az, hogy az egyik ágazat- 
ban költségtérítéses rendszerben dolgozzanak, a másikban pedig a megszo- 

kott módon. Ebből ugyanis az következik, hogy az anyagok , vándorútra" 
kelnek, és a közös tulajdon sérelmére manipulálni lehet bizonyos anyagok- 
kal, eszközökkel, műhelyórával stb. A gépkocsiknál már létezik egy úgyne- 
vezett kemény költségforint, ugyanakkor tavaly a többi területen a puha költ- 
ségforint maradt érvényben. Ez a szövetkezeten belül is úgy mérgezi a pénz- 
ügyi helyzetet, a gazdasági életet, mint ahogyan az a társadalomban is ta- 
pasztalható. A mi meggyőződésünk az, hogy egy szövetkezeten belül egy 
rendszer lehet, éppen ezért minden berendezésre, eszközre, költségviselőre 
vonatkozóan általánossá tesszük a költségtérítéses rendszert, amely egyben 
az eszközök személyhez kötését is jelenti." 

A költségtérítéses rendszer módszerére vonatkozóan a Szalóki Lászlóval 
való beszélgetés időszakában tárgyalást folytattak tizenhárom traktorosuk- 
kal, hogy ezen a területen is térjenek rá erre a rendszerre. Amint az elnök 
elmondta, a traktorosok rendkívül felkészülten ültek le a vezetőséggel tár- 
gyalni, ami egyben azt is jelenti, hogy maguk között már megvitatták a 
módszer előnyeit, hátrányait. Megmondták a traktorosoknak, hogy egész év- 
ben adnak számukra munkát. A traktorhoz személyre szólóan megkapják 
az ekét, tárcsát, boronát, simítót stb. Senkitől nem vették el a korábbi gé- 
pét, és nem fordult elő, hogy bárkinek is jobb gépet adtak volna, mint ami- 
lyen korábban volt. A traktorosok mindannyian aláírták a megállapodást 
a vezetőséggel, vagyis azt, hogy költségtérítéses rendszerben kívánnak dol- 
gozni a jövőben. Szinte valamennyien egy feltételt fogalmaztak meg, még- 
pedig azt, hogy senki más ne üljön arra a gépre, amelyet ők átvesznek. Ez 
érthető is, hiszen csökkentené a traktorosok személyes felelősségét. 

Az állattenyésztésben, ahol ötven személy hatszáz tehenet és további ezer 
egyéb szarvasmarhát gondoz, korábban már próbálkoztak az átalányelszámo- 
8os rendszer bevezetésével. Kezdeményezésük nem járt sikerrel, mert arról 
kellett meggyőződniük, hogy ötven ember túl sok ahhoz, hogy biztosítani 
lehessen a megfelelő személyes érdekeltséget. Most ezen a területen is 
ugyanazokat az elveket kívánják alkalmazni, mégpedig oly módon, hogy a 
jól elkülöníthető, számon tartható szakmai jellegű átcsoportosítással kis cso- 
portokat hoznak létre, amelyekben már figyelemmel kísérhető a szorgalmas 
és lelkiismeretes munka. A vezetőség ezen a területen is arra törekszik, 
hogy pontosan mérhető követelményeket támasszon, mert enélkül újabb al- 
kura és újabb feszültségekre kerülhet sor. Mondhatni azt is, hogy a tsz 
vezetősége szinte rákényszerül, hogy az állattenyésztésben is alkalmazza a 
a költségtérítéses elszámolást. Szalóki László elmondta, hogy tíz évvel ez- 
előtt építettek fel nagy anyagi áldozatokkal egy korszerű tehenészeti telepet, 
s máris korszerűsítést kell végrehajtaniuk, ami sok millió forintjukba kerül. 
Ha nem sikerül biztosítani a személyes érdekeltséget az eszközök megóvá- 
sában és a kapacitás kihasználásában, akkor tíz év múlva ismét rekonstruk- 
cióra kényszerülnek. A korábbiakban ismertetett elvek és gyakorlat meg- 
honosítása az állattenyésztésben várhatóan legalább duplájára növeli az épü- 
letek, géprendszerek, eszközök élettartamát. 

A beszélgetés során felvetődött az a gondolat is: mi történik, ha a gé- 
pek kezelőinek hibáján kívül fordul elő alkatrésztörés vagy egyéb probléma. 
, Ebbe a rendszerbe beépítünk egy úgynevezett rhálórendszertc. Ha egy-egy 
személy hibáján kívül adódik üzemzavar, akkor sem a javítás költségével, 
sem az alkatrészköltséggel nem terheljük őket, a javítás költségeit a szövet- 
kezet fedezi" — válaszolta a tsz-elnök. 

A költségtérítéses rendszer általános bevezetése felvet néhány problé- 
mát. Az egyik ilyen: amíg a gépkocsivezetők, valamint a traktorosok és a 

kombájnosok esetében a nullára kifutott gépeket megvásárolhatják addigi 
kezelőik, az állattenyésztésben ugyanez nem valósítható meg. Szalóki László 
véleménye szerint ezen a munkaterületen is igyekeznek kidolgozni olyan ösz- 
tönzőket, amelyek segítik kifejleszteni a gazdatudatot. A megoldás minden 
valószínűség szerint az lesz, hogy személyes felelősségvállalás alapján az ál- 
lattenyésztésben használatos gépeket is kiadják, és a gondos, takarékos mun- 
kát anyagilag elismerik. 

Az új szisztéma következménye az is, hogy jelentős kapacitásfölösleg 
keletkezik a javítóműlfelyben. Egyelőre ezt a kapacitást a község lakosságá- 
nak szolgálatába kívánják állítani, hegesztést, esztergálást és egyéb, a profil- 
jukba vágó munkákat vállalnak. Erre egyébként rá is kényszerülnek, hiszen 
az állásidőt a szövetkezet nem fizeti meg a szerelőknek. 

Jelentős hasznot várnak a szövetkezet vezetői attól is, hogy a költségtérí- 
téses rendszer általános bevezetése jelentősen megváltoztatja, illetve hasz- 
nosabbá teszi a szakemberek tevékenységét. Az eddigi munkaszervezési és 
felügyeleti tennivalók szinte teljesen lekötötték a magasabb képzettségű 
szakemberek idejét. Amint ezt Szalóki László megfogalmazta — ,ispáni?" 
szerepre kárhoztatta őket. Tekintve, hogy az új egyéni érdekeltségi rend- 
szerben a dolgozók egyúttal munkájuk szervezésében is érdekeltté válnak 
— jövedelmük két összetevője a teljesítmény, továbbá a gépek állagának 
minél jobb megőrzése —, a szakembereket illetően a magasabb szakmai 
felkészülést igénylő elemző tevékenység, a jövőben gondolkodás, a szervező- 
készség, továbbá a technológiai folyamatok felelősebb átgondolása kerül 
előtérbe. Kint a területen a munka mennyiségének és minőségének ellenőr- 
zése a közvetlen munkairányítókra hárul. 

A beszélgetés közben az is felvetődött, hogy a jövőben a vezetőség fel- 
adata könnyebb lesz-e vagy nehezebb. Szalóki László erről úgy vélekedett, 
hogy lényegesen nehezebb lesz, mégpedig azért, mert az érdekek, illetve az 
érdekellentétek az eddigieknél hangsúlyozottabban jutnak felszínre. Az em- 
berek megkövetelik majd az állandó és folyamatos munkát, a megfelelő 
munkakörülményeket, az esetleges kivételezettség megszüntetését, s ez bi- 
zony parázs vitákban is felszínre juthat. Többet és főleg alaposabban kell 
tárgyalni az emberekkel, komolyan venni jelzéseiket, kielégíteni jogos igé- 
nyeiket. Egyúttal jelentősen segíti a vezetés munkáját az, hogy személyre 
szólóan körülhatárolták minden területen a dolgozók feladatait, a vezetőség 
támasztotta minőségi követelményeket. 

Az eddigiekben ismertetett módszerek csupán az első lépést jelentik ahhoz, 
hogy a tagok szorosabban kötődjenek szövetkezetükhöz. Nemcsak ebben a 
szövetkezetben, hanem szerte az országban vitatott és gyakran felvetődő 
kérdéskör a vagyonérdekeltség problémája. A korábbi években a politika 
lehetetlenné tette ennek a kérdésnek még csupán a felvetését is. Szerencsére 
e téren előrehaladás tapasztalható. Amint Szalóki László mondta: , Égy ipari 
Vállalatnak módja van vagyont elkülöníteni a közös, elvileg az rén vagyo- 
nomból-c ig azzal a céllal, hogy munkásainak ebből nyugdíjkiegészítő forrást 
biztosítson. Nekünk, a szövetkezet vezetésének és tagságának, akiknek a va- 
gyoni státus alapján kizárólagos jogunk lenne a közös vagyonnal gazdálkod- 
ni, erre annyi jogunk sincs, mint az állami vállalatoknak. Ezt a jövőben át 
kell gondolnunk, mert az élet veti fel ezeket a kérdéseket. Az alulról jövő 
építkezés gondolatából kiindulva, mi magunk is kezdeményeztük a vagyon- 
érdekeltség eddigi rendszerének megváltoztatását." 

Mind a szövetkezeti vezetőség, mind a tagság az elmúlt egy-két évben 
foglalkozott a szövetkezeti tulajdon kérdésével, és arra a következtetésre 


jutott: mód van arra, hogy viszonylag igazságos megoldást keressen. Olyan 
elhatározás született, hogy a közös vagyon növekedésének ötven százaléka 
a tagokat illeti, mégpedig olyan arányban, amilyen mértékben a közös mun- 
kában részt vettek. , Egy-egy tag a tízéves közös munkában való részvétele 
alapján — az eltelt idő közben történt új vagyon létrehozásából — lesz az 
általa létrehozott vagyonnak tényleges tulajdonosa. Tízéves tagsági viszonyra 
feltétlenül szükség van ahhoz, hogy a vagyonnövekedésből származó ötven 
százaléknak tényleges gazdája legyen. A tsz ezt a tíz esztendőt kockázati 
időszaknak nevezi." 


Azt szeretnék, ha törvény szabályozná, hogy a jövőben a vagyonnöveke- 
désnek ötven százaléka az eddig felhalmozott, megbecsülendő, megóvandó kö- 
zös vagyont növeli, amásik ötven százalék pedig az azt létrehozó embereket 
illeti, mégpedig munkájuk arányában. Számításokat is végeztek azzal kapcso- 
latban, mit jelent ez országosan a szövetkezeteknek, és mit jelent Fejér me- 
gyében. Az elmúlt hét évben országosan egy főre ez az összeg évente 6000 
forintot tenne ki átlagosan. Fejér megyében 10 ezer forintot. Könnyű kiszá- 
molni, hogy tízesztendős közös munkavégzés esetén országosan 60, Fejér 
megyében 100 ezer forintot tudhatna magáénak mindegyik tag. Ez az összeg, 
véleményük szerint, egyéni tulajdonát képezné, bármikor kivehetné a szö- 
vetkezetből, elhalás esetén gyermekei örökölhetik, de ha a szövetkezetben kí- 
vánja tartani, akkor járadékot kaphat utána. Könnyen belátható, hogy a kö- 
zös vagyon ilyen kezelése az átlagosan gazdálkodó szövetkezetek esetében nem 
jelent gondot. Ezzel szemben áll viszont az a rendkívül nagy előny, hogy a 
tagság nemcsak munkájával, hanem vagyonával is kötődik szövetkezetéhez. 
Ezzel tulajdonképpen az az állapot állna vissza, amely a szövetkezetek ala- 
kulásakor a gazdák tagsági viszonya a bevitt vagyon alapján jött létre. 


A tsz elnöke elmondta azt is, hogy ezzel az elképzeléssel egyetért a 
szövetkezetük tagsága, a község közvéleménye, sok híve van ennek az el- 
gondolásnak Fejér megyében. Arra a kérdésre, hogy tulajdonképpen mi aka- 
dályozza elképzelésük megvalósítását, egyértelműen válaszolt: ,, A szövetkezeti 
közös vagyont a felsőbb párt- és állami szervek oly módon kezelik, mint az 
állami tulajdont, vagyis oszthatatlannak tekintik. Ez főleg a szövetkezeti moz- 
galomban egyre növeli az egyébként is nyomasztóbb gondokat. Én az itt el- 
mondott tapasztalataimat közvetlenül is érzékelem, mert tagja vagyok a TOT 
vagyonérdekeltséggel foglalkozó bizottságának." 

Vannak olyan személyek az országban, akik a fel nem osztható szövet- 
kezeti vagyont szívesen elherdálnák, de ezek nem a szövetkezeten belül ta- 
lálhatók. A szövetkezeti tagok — miként az elnök megítélte — a megélhe- 
tésüket itt biztosítók jól felfogott érdekükből nem hagyják szövetkezetüket 
anyagilag megingatni, mivel a szövetkezetet tekintik jövedelmük forrásának. 
Ugyanakkor a szövetkezeti vagyont eltüntetni szándékozókkal szemben van- 
nak olyan erők ís, amelyek a pillanatnyilag fel nem osztható szövetkezeti 
tulajdont tekintik ma is , sarkkőnek" és olyan biztos támasznak, ami megóv- 
ja a szövetkezeteket minden , erjedéstől". A tsz elnöke elhatárolta magát mind- 
két szélsőséges véleménytől. , Mindenképpen valamilyen megoldást kell ta- 
lálni arra, hogy a vagyonnövekedés egy része a szövetkezetben a tagok sze- 
mélyi tulajdona lehessen. Azt, hogy ez milyen mértékben történjen, bízzák 
a szövetkezetekre, mert azok vezetői és tagjai nagyon jó arányérzékkel ren- 
delkeznek ennek eldöntésében." 

Mihók Sándor 

Krausz Tamás—Lenkei Gábor 


A Baloldali Alternatíva Egyesülésről 


Az 195686 után kialakult politikai berendezkedés válsága nyilvánvaló, ezt a 
valamelyest tisztán látó emberek már a nyolcvanas évek legelején világosan 
felismerték, ha akkor még nem is tudatosíthatták szélesebb körben. 

1988-ban Magyarországon kiélezett politikai harc kezdődött. Az a me- 
nedzsertechnokrata réteg, amelynek emancipációja az 1968-as reformmal 
kezdődött meg, s az elmúlt években — visszalépésekkel bár — folyamatosan 
tartott, harcot kezdett a politikai hatalomban való fokozottabb részesedésért. 
Ebben a harcban. szövetségesre talált a liberális eszmeiségű értelmiségben, 
amely az emberi és a polgári jogok nagyobb érvényesülését, s egyben a ha- 
talomban való részesedését várja a változásoktól. A hatalmat eddig birtokló 
politikai csoportok és apparátusok, amelyeket megrendített a gazdasági, majd 
az ebből kifejlődő társadalmi-politikai válság, folyamatosan védve ugyan 
sáncaikat, de késznek mutatkoznak hatalmuk megosztására, hogy ennek se- 
gítségével a rendszert modernizálhassák. 

Az országban megnőtt az igen jól fizetett gazdasági apparátusok létszá- 
ma, újabbak (pénzügyi, bank, adó) jöttek létre. Jól látható az is, hogy mi- 
közben a hagyományos politikai apparátusok létszámának csökkentését hir- 
detik meg, ilyen típusú újabb apparátusok létrehozása is (parlamenti, bizo- 
nyos réteg-érdekképviseletek, pártok, újabb szakszervezetek stb.) folyamat- 
ban van. A politikai intézményrendszer reformja voltaképpen kimerül a több- 
pártrendszer életrehívásának meghirdetésében, aminek valójában csak a ko- 
rábbinál tagoltabb apparátusi hatalom megszületése, a manipulációs lehető- 
ségek kiterjesztése a következménye. A tömegek számára ahelyett, hogy 
megkapnák a lehetőséget az életfeltételeiket meghatározó döntések megho- 
zatalára, csak az a választás marad, hogy a döntéseket kik hozzák meg he- 
lyettük és az ő rovásukra. 

Miközben immár két és fél millióra tehető a szegénységi szint közelé- 
be kerültek száma, a gazdaság rendbehozatalát az , egyenlősdi felszámolásá- 
nak" jelszavával a legszerényebb anyagiakkal bíró rétegek, a bérből és fi- 
zetésből élők kárára valósítják meg. Eközben a gazdasági válság következ- 
ményeinek kivédésében egyre nagyobb előnyökhöz jutnak azok a rétegek, 
amelyek korábban ilyen vagy olyan módon jelentősebb anyagi javakat tud- 
tak felhalmozni. Ezek túlnyomó többsége nem a kiemelkedő teljesítménye, a 
magas szintű szaktudása révén került előnyös helyzetbe. A gazdasági kor- 
szerűsités érdekében tett lépések kimenetele továbbra is bizonytalan, az al- 

kalmazott , megoldási mód" azonban a menedzsertechnokrácia, az érdekérvé- 
nyesítésben előnyös helyzetben levők és a külföldi tőke érdekeit szolgálja. 
Alternatív történelmi helyzet állt elő, amelyben különböző válaszok lehetsé- 
gesek. Mind a párton belül, mind azon kívül egymástól eltérő szellemi-poli- 
tikai irányzatok születnek és lépnek föl. 

Az Egyesülés mindenekelőtt azért jött létre, hogy az alapvető kérdésre 
próbáljon választ találni azzal, hogy a válságos helyzetből merre vezet út 
a jövőbe. Tehát a perspektíva felkutatását tartja az alapvető feladatnak. 
Az új, jövendő struktúra kialakítására vonatkozóan manincs elméletileg és 
politikailag végiggondolt koncepció, amelyet a párttagság vagy az egész tár- 
sadalom megvitathatna. Az Egyesülés számára ez a perspektíva csak a régi 
struktúra visszarendeződését és egy végletes polgári restaurációt kizárva kép- — 
zelhető el. 

Felfogásunk szerint középtávon a szocializmushoz vezető átmeneti kor- 
szakban olyan többszektorú gazdálkodás kibontakoztatása kell legyen a cél, 
amelyben az állami-szövetkezeti és a magánkapitalista szektoron kívül meg- 
jelenik egy elvileg új típusú gazdálkodási mód, a társadalmi-önkormányzati 
gazdálkodás szektora. Ennek elméleti kidolgozását az olvasó megtalálhatja a 
nemrég megjelent Válaszúton c. tanulmánykötetben. 

Itt csak arra van mód, hogy megemlítsük: a klasszikus tőkés piacgaz- 
dálkodással és a diktatórikusan centralizált sztálini típusú gazdasági rend- 
szerrel szemben a munkásmozgalom, a megszülető új társadalmi rendszer 
mindig ís kereste az eredeti, adekvát szocialista társadalmi-gazdálkodási mo- 
dellt. Ez a törekvés végig tetten érhető az egész modern munkásmozgalom, 
többek között a nyugat-európai munkásmozgalom történetében. De nem- 
csak elképzelések, koncepciók születnek, hanem kísérletek is folynak, sőt 
ennek az újfajta gazdasági szerveződésnek a kezdeti formái is megjelennek 
a húszas évek Szovjetuniójában és az 1945. utáni magyar fejlődés során is. 
Különböző történelmi okokkal magyarázható, hogy e kísérletek végül is ab- 
bamaradnak. Az a kérdés azonban, amelyre választ próbáltak keresni. az a 
történelmi-társadalmi szükséglet, amelyet kielégíteni törekedtek — a BAL 
meggyőződése szerint — objektív, reális s ma különösen időszerű. 

Ilyen perspektíva felvázolása csak azon a belátáson, illetve szemléleten 
alapulhat, amely elhatárolja magát a terméketlen reformdemagógiától, az 
egymást kioltó részreformok gyakorlatától, és megpróbálja a magyar társa- 
dalmat mint egységes egészet szemlélni, azaz nem részreformokban, hanem 
társadalmi reformban gondolkodik. Úgy véljük, eljött az ideje annak, hogy 
túllépjünk az , államszocialista" pazarló és a tiszta ökonomista gondolkodás- 
módon és gyakorlaton, mert a reformfolyamatot valójában ez buktatja meg, 
nem pedig a dolgozók, a munkásosztály , megalapozatlan" követelései és más 
hasonló tényezők. 

A korábban jelzett gazdasági szektorok fejlődésének elősegítése érdeké- 
ben módot kell nyújtani a termelőknek ahhoz, hogy saját tapasztalataikból 
győződhessenek meg: érdemes-e az elkülönült parancsnoki-hivatalnoki réte- 
get eltartaniuk az állami- és a magántulajdonosi szektorban, vagy hozzá kell 
kezdeni egy elvileg új, önkormányzati gazdálkodási mód kikísérletezéséhez, 
megteremtéséhez. 

Az elmúlt negyven évben az egyik problémát mindig az jelentette, hogy 
a megvalósult fejlődéstől eltérő, kedvezőbb fejlődési alternatívák csak utólag 
, derültek ki". Napjainkban — számunkra úgy tűnik — mód nyílott arra, 
hogy a többpártrendszeres parlamentarizmus paripáján vágtatókkal szemben 
ne csak régi egypártrendszeres, valóban elavult politikai struktúra konzerva- 

tivizmusa kínáljon , megoldást", hanem fel lehet vetni egy történelmileg ere- 
deti alternatívát is. Eszerint a kérdés az: a sztálini eredetű diktatórikus hata- 
lomgyakorlással vajon csak egy modern típusú bürokratikus állam kiépítésé- 
nek perspektívája állítható szembe? Valóban értelmét veszítette volna a , tö- 
megdemokrácia", a , termelési demokrácia", a , plebejus demokrácia" vagy 
, munkásdemokrácia" fogalma? Valóban nincs esély egy többszektorú gaz- 
daságban a termelők, a lakóhelyi közösségek önkormányzati tanácsainak, 
termelési szervezeteinek létrehozására? 

Tehát a többpártrendszeres hatalomgyakorlásnál nem kevesebb, hanem 
több kell. Már most időszerű hangsúlyozni: nagyon félő, hogy az új intézmé- 
nyek eltartása jóval többe fog kerülni, mint amire a termelők, a társadalom 
demokratikusan kényszeríthető. Ebből a szempontból az adórendszer beve- 
zetése és működése figyelemre méltó tapasztalatokkal szolgál. Egyesülésünk 
nem tágít az , olcsó állam"? marxi—lenini követelésétől. A pénzügyi diktatúra 
is diktatúra — és nagyon sokba kerül, 

Ezek és ehhez hasonló kérdések azok, amelyekre válaszolni kíván a Bal- 
oldali Alternatíva, mint alternatív baloldal. Fellép a megalapozatlan demagó- 
giával szemben, az olyan típusú , hőbörgőkkel" szemben, akik új , bűnba- 
kokat" keresnek jogos vagy vélt sérelmeikhez, akik a , népre", , nemzetre" 
hivatkozva valójában a hatalomban való osztozásra, ,,kismonopóliumokra" 
áhítoznak, s önigazolásul szidalmaznak mindent — az ötvenes évek hangne- 
mében. 

A Baloldali Alternatíva Egyesülés nem párt, hanem mozgalom. Általá- 
ban a pártrendszer meghaladásának régi, Marx és Lenin által kidolgozott el- 
méletére támaszkodik. Ez azt jelenti, hogy az önkormányzati demokrácia ki- 
bontakoztatását gyakorlatilag is napirendre kívánja tűzni. Tudatában van 
annak is, hogy az MSZMP-n belül különböző irányzatok léteznek. Azt az 
irányzatot támogatja, amely a hivatalnoki pártot mozgalmi párttá kívánja 
, Visszaalakítani". Ezt a fordulatot Lukács György még úgy nevezte, hogy a 
sztálini típusú pártot lenini típusú mozgalmi párttá kell átszervezni, amely a 
platformszabadság alapján áll. A BAL számára nem kétséges, hogy csak 
az ilyen kommunista párt lehet képes arra, hogy egy sztálinista vagy egy 
polgári típusú visszarendeződést meggátoljon. 3 

Az Egyesülés tevékenységének fő színterét azok az alakuló és színre lé- 
pő társaságok, csoportok alkotják, amelyek konkrét feladatok megoldására 
szerveződnek. Létrejött már a programot előkészítő bizottság, egy történeti 
elemzést végző csoport, megalakult a ,.munkásbizottság" stb. Egy másik cso- 
port a hazai környezetvédelem problémáival foglalkozik majd. Van, aki járja 
az országot és felvilágosító munkát végez, van olyan társaság is, amely a 
szélsőjobboldali előretörés megakadályozásán fáradozik. A termelés területén 
az ilyen önszerveződésnek egyelőre nincsenek komoly esélyei, mert a párt 
még nem döntött a nem profitra, hanem szükségletre orientált, a tőkeviszo- 
nyon túllépő társadalmi-önkormányzati szektor kibontakoztatása mellett. En- 
nek támogatása megerősítené a párt munkásbázisát, amely minden divatos 
elmélet ellenére mégiscsak a komrruunista párt legalapvetőbb támasza, ha a 
párt kommunista jellegét valóban komolyan vesszük. A BAL kereteiben ala- 
kuló kisközösségek az itt jelzett problémák és feladatok megoldására szerve- 
ződnek az egész ország területén. 

Lovászi József 


FORUM 
A CSONGRÁD MEGYEI PÁRTBIZOTTSÁG 


MUNKATÁRSA ú ? 


Lenini gondolatok a pártdemokráciáról 


,A párt a demokratikus centralizmus elve alapján épül fel és működik. A jelen- 
legi helyzetben a fő feladat a pártdemokrácia erősítése, minél teljesebb ki- 
bontakoztatása." Ezeket a sorokat olvashatjuk a májusi pártértekezlet állás- 
foglalásában. 

Az idézet második mondatából kicsendülő elhatározás — hogy tudniillik a 
pártdemokrácia fejlesztését kell ma az első helyre állítani — nem volt 
véletlen. Az egyre erősödő és élesedő pártvitákban elemi erővel és tömegesen 
tört fel a bírálat a pártdemokrácia hiányával s annak káros következményei- 
vel kapcsolatban, amelyek mind a mai napig rányomják bélyegüket a párt 
gyakorlatára, a párton belüli politikai szemléletre és gondolkodásmódra. 


Az MSZMP gyakorlatában szembeötlő, hogy a párttagoknak viszonylag ritkán 
—m ötévenként egyszer — van módjuk saját vezető testületeik és vezetőik meg- 
választására. Ám kérdéses az is, hogy a párttagságnak ténylegesen mekkora 
hányada vesz részt a választásokban, illetve hogy a valóban demokratikus vá- 
lasztás a vezetők és a testületek milyen körére terjed ki. 

A saját alapszervezetében valóban minden párttag közvetlen résztvevője 
a vezetőség és a titkár jelölésének, megvulasztásának. A továbbiakban azonban 
már nem Így van (kivéve azokat a munkahelyi — esetleg kisközségi — párt- 
szervezeteket, ahol összevont taggyűlésen választanak pártvezetőséget vagy 
pártbizottságot). A felsőbb testületek, így a községi, városi, megyei pártbizott- 
ságok, továbbá a Központi Bizottság tagjainak megválasztásában már nem 
minden párttag, hanem meghatározott számú párttag képviseletében megha- 
tározott számú küldött vesz részt. Minél magasabb sziníről van szó, a küldöt- 
tek száma annál kisebb töredéke a párttagság létszámának. Mindez persze 
egyszerű technikai problémákkal is magyarázható. Aligha lehetne ugyanis egy- 
egy községben sok száz, városban több ezer, megyében több tízezer, országosan 
pedig sok százezer párttag közvetlen szavazását lebonyolítani. 


Az azonban már elgondolkodtató, hogy a jelölés és a választás eddigi 
. módja egyáltalán nem érinti meg, nem kapcsolja be a párttagok tömegeit, sőt 
egyenesen elidegeníti őket a vezetők és a vezető testületek megválasztásának 
módjától, nemritkán maguktól a megválasztott vezetőktől és testületektől is. 
A párttagok óriási többsége ugyanis nem érzi, hogy része lenne a községi, 
városi, megyei és központi testületek összetételének kialakításában. de maguk 


a választott vezetők sem érzik úgy, hogy funkcióba kerülésük bármily csekély 
mértékben is függne az összes érdekelt párttagoktól. 

Nem csoda hát, ha a párttagság egy része közömbös, más része bizalmat- 
lansággal, kritikai megjegyzésekkel fogsdja a választások eredményeit. Ilyen- 
kor különösen jól érzékelhető az az általános vélekedés, hogy az , egyszerű 
párttagoknak" ebbe semmiféle beleszólásuk nincsen. Hiányzik az alulról jövő 
javaslattétel intézményes rendszere, a jelölések széles körű nyilvánossága, a 
vezető posztra jelölt személyeknek az egész érdekelt tagság előtti nyilvános 
megmérettetése. 

Nem állja meg a helyét az az előfeltételezés sem, hogy az ilyen módon 
megválasztott testületi tagok véleménye megfelelően reprezentálja a párttagság 
egyes rétegeinek, csoportjainak a véleményét. A testületi tagokban általában 
nem tudatosul, hogy nekik saját szociális rétegük tipikus, közös véleményét 
kellene képviselniük. Ha pedig ez valamilyen módon mégis kötelezettségük 
lenne, aligha tudnának megfelelni ennek a követelménynek. A gyakorlatban 
a testületi tagok az előterjesztések vitáiban a legtöbbször csupán a saját egyéni 
véleményüket hangoztatják. Nincs mögöttük valódi véleménybázis: valamely 
meghatározott réteg-, csoport- vagy párton belüli szervezeti egység. A testü- 
leti vita ezért sohasem pótolhatja a párttagság egészének beavatását, bizonyos 
döntésekben való közvetlen részvételét, különösen pedig azt, hogy a párt egész 
tagságának álljon módjában folyamatosan figyelemmel kísérni és ellenőrizni 
választott vezetőinek és testületeinek munkáját. 

. Hosszú ideig jellemző volt, hogy a párttagság nem kapott érdemi tájékoz- 
tatást a testületek ülésein zajló vitákról. Nem volt módja megítélni, ki szolgált 
rá a bizalomra és ki nem. Ami a megválasztottak beszámolásának intézményes 
rendszerét illeti, az csak az alapszervezetekben épült ki, ahol a vezetőségek - 
évente számot adnak munkájukról. A testületek viszont csak ötévenként köte- 
lesek beszámolni, de akkor sem a tagság egészének, csak a soros küldöttérte- 
kezletnek. A vezetők személyes számadásának és az apparátus kollektív be- 
számolásának intézményes és nyiivános gyakorlata pártunkban teljesen 
hiányzik. 

A párttagságnak jószerével a legcsekélyebb intézményes ráhatása sincs 
arra, hogy milyen témákkal foglalkozzon egy-egy testület. Nincs intézményes 
megoldás arra, hogy a párttagság, ha indokoltnak látja, testületi állásfoglalást, 
pártdöntést, akciót vagy intézkedést kezdeményezhessen. 


Pártunk szervezeti szabályzata kimondja: , A vezető szervek bármely tag- 
ja, ha valamilyen okból nem tud eleget tenni vállalt kötelezettségének, fel- 
menthető; ha a párttisztség betöltésére alkalmatlannak bizonyul, visszahív- 
ható; ha méltatlanná válik tisztségére, kizárható a testület tagjainak sorából. 
A felmentést az érintett személy, az illetékes pártszerv, illetve alapszervezet 
kezdeményezheti." 

A lehetőség elvileg tehát adott, de a gyakorlat azt mutatja, hogy — ha- 
csak nem maga mond le az illető — felmentés elenyészően kevés, vissza- 
hívásra pedig alig-alig akad példa. Pedig vannak testületi tagok, akik csak 
hellyel-közzel teljesítik kötelezettségüket, és akadnak vezetők. akikkel szemben 
meginog a párttagok bizalma. A visszahívás kezdeményezése mégis rendkívül 
nehezen indul, sőt rendszerint nyíltan és intézményesen meg sem történik. 
Persze nehéz is elképzelni, hogy.ha a jelölés és a megválasztás nem a párttagság 
bizalmától és akaratától függ, akkor egy hivatalban levő funkcionárius el- 
mozdítása, visszahívása, leváltása közvetlenül a párttagságtól függjön. 

A vezetővé jelölést hosszú évtizedek gyakorlatában rendszerint egy szinttel 
feljebb kezdeményezték, vagy legalábbis ott hagyták jóvá. A párttagság akár 

tömegesen megvonhatta bizalmát egyik-másik vezetőtől — belül, önmagában ! 
—, attól az még hosszú ideig hivatalában maradt. Nincs bevett, elfogadott gya- 
korlati eljárásmódunk a tagsági bizalmatlanság intézményes kinyilvánítá- 
sára sem. 


Ha egy magát lenini típusúnak valló pártban a pártdemokrácia helyzetét vizs- 
gálni akarjuk, a pártdemokráciát erősíteni, szélesíteni kívánjuk, elkerülhetet- 
len, hogy felelevenítsük, hogyan képzelte el Lenin a várton belüli demokrá- 
ciát. Ez számos tanulsággal szolgál égetően sürgős feladataink megoldásában. 

Közismert, hogy az új típusú proletárpárt szervezeti, működési elveiről 
gondolkodva 1902-ben , Mi a teendő?" című írásában Lenin egy erős, centrali- 
zált harci szervezet létrehozásának szükségességét körvonalazta és indokolta. 
Vitába szállt az akkori oroszországi pártmozgalom egyik szárnyának, az úgy- 
nevezett ökonomistáknak a követelésével, miszerint a pártmunkában a , széles 
körű demokratikus elv" érvényesítése a feladat. Lenin leszögezte: . Bizonyárs 
mindenki egyetért azzal, hogy a "széles körű demokratikus elvs a következő 
két elengedhetetlen feltételt foglalja magában: először a teljes nyilvánosságot, 
másodszor az összes funkciók választás útján való betöltését." 

Ezt követően Lenin külön-külön foglalkozott mindkét feltétellel: , Nyilvá- 
nosság nélkül nevetséges volna demokratizmusról beszélni; ezen pedig olyan 
nyilvánosságot értünk, amely nem szorítkozik csupán a szervezet tagjaira . . . , 
senki sem fogja demokratikusnak nevezni azt a szervezetet, amelynek mű- 
ködését titokban tartják mindazok előtt, akik nem tagjai a szervezetnek." 
Lenin egyúttal megjegyezte, hogy ez a feltétel a pillanatnyi oroszországi vi- 
szonyok között nem teljesíthető, majd a választhatósággal kapcsolatban kifej- 
tette: , Azokban az országokban, ahol politikai szabadság van, ez a feltétel 
magától értetődik ..., a politika egész színtere tárva-nyitva áll mindenki 
előtt, mint a színpad a színház nézőközönsége előtt, az újságokból, a nép- 
gyűléseken mindenki megtudhatja, hogy ki ismeri el és ki nem ismeri el ezt a 
programot (a párt programját — L. J.), ki támogatja és ki dolgozik ellene. 
Mindenki tudja, hogy ez és ez a politikus hogyan kezdte, milyen fejlődésen 
ment keresztül, hogyan viselkedett az élet nehéz perceiben, általában milyen 
tulajdonságokkal tűnik ki és ezért természetes, hogy minden párttag a dolgok 
teljes ismeretében foglalk.it állást, amikor egy ilyen politikusnak valamely 
pártfunkcióra való megválasztásáról kell döntenie. A pártember politikai 
pályafutásának minden lépése (a szó szoros értelmében) általános ellenőrzés 
alatt áll, ami automatikusan működő mech: nizmust teremt, s ez eredményezi 
azt, amit a biológiában sra legalkalmasabbak fennmaradásának- neveznek. 
A teljes nyilvánosság, a válas:"thatóság és az általános ellenőrzés nyújtotta 
stermészetes kiválasztáss biztosítja azt, hógy minden funkcionárius végül is a 
"Megfelelő helyre: kerül, az erejének és képességeinek leginkább megfelelő 
munkát végzi, saját bőrén érzi hibáinak minden következményét, és mindenki 
szeme láttára bebizonyíthatja, hogy fel tudja-e ismerni és el tudja-e kerülni 
hibáit." 

Lenin ezzel érzékeltette, hogy tisztában van a , széles körű demokratikus 
elv" legfőbb alapelemeinek előnyeivel. Mégis szembeszállt annak azonnali köve- 
telésével, mert úgy ítélte meg, hogy az .a jelen pillanat legégetőbb szervezési 
feladatainak teljes meg nem értéséről tanúskodik". Hogy miért? Azért, mert 
minden olyan kísérlet, amely a , széles körű demokratikus elv" érvényesítésére 
irányul — Lenin szavaival szólva — , a valóságban csak megkönnyíti a rendőr- 
ségnek a széles körű lebuktatásokat"., Tehát arról volt szó, hogy Lenin az adott 

oroszországi viszonyok között, amikor a cári rendőrség üldözte a munkás- 
osztály szervezeteit, amikor forradalmi párt csak a konspiráció módszerei sze- 
rint szerveződhetett és működhetett, nem tartotta megvalósíthatónak a széles 
körű demokratikus elvet. De nem vetette azt el, nem tagadta annak szükséges- 
ségét! Ezért teljes joggal tekinthetjük egy rendes körülmények között demok- 
ratikusan működő párt alapvető lenini ismérveinek a teljes nyilvánosságot, a 
funkciók választás útján történő betöltését és a választott vezetők általános 
ellenőrzését. 

A párton belüli demokratikus centralizmus megteremtésének helyzetéről 
így írt Lenin azokban az években, amikor az általa elképzelt új típusú proletár- 
párt létrehozásáért küzdött: , Most még az a fontos, konic]ly és rendkívül fele- 
lősségteljes feladat vár ránk, hogy a párt szervezetében ténylegesen érvényesít- 
sük a demokratikus centralizmus elveit — vagyis kitartó munkával elérjük, 
hogy ne csak szavakban, hanem a gyakorlatban is az alapszervezet váljék a 
párt legkisebb szervezeti sejtjévé, s hogy valamennyi felsőbb szerv valóban vá- 
lasztott, beszámolásra köteles és leváltható legyen." 1906-ban a következőkép- 
pen fogalmazott: , a párt egész szervezete demokratikus alapokon épül fel. Ez 
azt jelenti, hogy a funkcionáriusokat, a bizottságok tagjait stb. az összes párt- 
tagok választják, hogy a proletariátus politikai kampányával kapcsolatos kérdé- 
seket az összes párttagok vitatják meg és döntik el, hogy a pártszervezetek 
taktikájának irányát az összes párttagok határozzák meg." 

Rendkívül figyelemre méltó ez az utóbbi kijelentés. Nemcsak azért, mert 
a pártdemokrácia lényegének egyik legtömörebb lenini megfogalmazása, ha- 
nem azért, mert egy lényeges új elemmel bővíti a pártdemokrácia eddig emlí- 
tett ismérveit: a párttagság részvételének gondolatával. Érdemes megfigyelni, 
hányszor ismétlődik ebben a rövid szövegben a következő: , az összes párt- 
tagok"! Az , összes párttagok" választanak, vitatnak meg, döntenek és hatá- 
roznak. Témánk szempontjából különösen fontos ez a lenini gondolat. mert 
nyilvánvalóvá teszi, hogy Lenin elképzelése szerint az , összes párttagok" de- 
mokratikus joga nem csupán annyi, hogy egy adott pillanatban megválasztják 
az irányító testületeket és a tisztségviselőket, majd hónapok, évek múlva meg- 
hallgatják azok beszámolóit és újraválasztanak, közben pedig szolgai módon 
végrehajtják a határozatokat, amelyeket a választott testületek hoznak. Nem. 
Lenin szerint a tagság cselekvő részvételét kívánó politikai akciókat, a párt- 
szervezetek taktikájának irányait is az összes párttagoknak kell megvitatniuk 
és eldönteniük. ; 

Lehet persze ezen a ponton ellenérveket sorolni, például hogy Lenin 
mindezt olyan időszakban írta, amikor a bolsevik párt létrejötte még csak 
kezdeti stádiumában volt, tehát az egész nem egyéb ,jó szándékú óhajnál", 
vagy hogy Lenin nem is ezt, hanem a szigorúan fegyelmezett, centralizált párt- 
szervezést és működési módot gondolta komolyan, mint ahogy az is vált a 
bolsevik párt közismert jellemzőjévé. Lehet ellenvetést tenni arra hivatkozva, 
hogy a tömeg — a párttagok tömege is — éretlen, felkészületlen. nincs kellő 
kompetenciája a széles látókört kívánó pártügyek eldöntéséhez. Még talán az 
az ellenérv is felvethető, hogy történelmietlen dolog egy mai párton számon 
kérni mindazt, amit Lenin több mint nyolcvan éve egészen más helyzetben 
megfogalmazott. 

Való igaz, amikor az idézett gondolatokat Lenin leírta, a bolsevik párt 
még korántsem volt az, ami később lett. Való igaz, hogy Lenin egy erősen 
centralizált, fegyelmezett párt szervezéséért szállt síkra. Ennek azonban — 
mint már utaltam rá — az volt az oka, hogy az akkori konkrét feltételek kö- 
zepette a cári rendszer megdöntését Lenin csak egy jól szervezett, fegyelmet 

követelő, egységes párt segítségével remélhette. Tévedés volt azonban ezt a 
szemléletet, a centralizmus túlsúlyát öröknek tekinteni, és hiba vclt Lenin ha- 
lála után a szélsőséges túlzásokig menve, eltorzítva alkalmazni a pártgyakorlat- 
ban. Maga Lenin ugyanis úgy vélte: , A forradalmi marxizmus pártja merőben 
helytelennek tartja egy abszolút helyes, a forradalmi folyamat minden szaka- 
szának megfelelő pártszervezeti forma, úgyszintén ilyen munkamódszerek ke- 
resését. Ellenkezőleg, a szervezeti formát és a munkamódszereket teljes mér- 
tékben az adott konkrét történelmi helyzet sajátosságai és az ebből közvetlenül 
adódó feladatok határozzák meg." 

Nyilvánvaló tehát, hogy a vasfegyelmet követelő, szigorúan centralizált 
szervezeti és harci formát, a széles körű demokratikus működésmód viszony- 
lagos háttérbe szorítását csak addig tekintette elengedhetetlennek, amíg a 
konkrét feltételek azt szükségessé tették. Alapvető és hosszú távra érvényes 
pártműködési követelménynek Lenin mindig is a széles körű demokratizmus 
megvalósítását tartotta. Számtalan írása, gondolata, megjegyzése bizonyítja 
mindezt. Tételes bemutatásukra, elemzésükre itt most nincs mód. De bárki 
meggyőződhet róla műveit lapozgatva, hogy Lenin gondolkodását, pártszervező 
és vezető tevékenységét át- meg átszövi a demokrácia szükségességének esz- 
méje. 

Számunkra minden lenini elképzelés a pártdemokráciára vonatkozólag 
értékes, akár megvalósult a maga korában, akár nem. A mi mostani történelmi, 
társadalmi, politikai körülményeinket nem terhelik olyan veszélyek, amelyek 
a legszélesebb körű pártdemokrácia kialakítását gátolhatnák. Még az sem fo- 
gadható el ellenérvként, hogy a párttagság tömege politikailag éretlen, felké- 
születlen. Példa lehet, hogyan vélekedett Lenin 1921-ben és vele együtt az 
akkori bolsevik pártkonferencia a párton belüli munkásdemokráciáról: ,,Pár- 
ton belüli munkásdemokrácián a kommunista pártpolitika végrehajtásának azt 
a szervezeti formáját értjük, amely a párt minden tagja, még a legelmaradot- 
tabb párttagok számára is biztosítja a pártéletben, a párt előtt felvetődő vala- 
mennyi kérdés megvitatásában és eldöntésében való aktív részvételt..." 
Hozzátehetjük ehhez: csak maga a a pártdemokrácia gyakorlása eredményez- 
heti, hogy minden párttag megtanulja a , játékszabályokat" és birtokába 
kerüljön a részvételhez szükséges mindenkori információmennyiségnek. 


Az MSZMP-ben zajló mai viták lényeges tanulsága: az eddigi működési szabá- 
lyok és szokások, a történelmileg kialakult, centralizált irányítási módszerek 
közepette a párttagság egészének nem volt érdemi és döntő ráhatása a felsőbb 
vezető testületek és tisztségviselők jelölésére, megválasztására és tevékenysé- 
gére. A centralizmus valóban túlsúlyban volt. Az elmúlt évben több részleges 
változás tanúi lehettünk. Bővült a pártnyilvánosság, szervezett pártvitákra is 
lehetőség van a döntések egyike-másika előtt. A tagsági akarat érvényesítésé- 
nek sokrétű intézményes lehetősége és szokásrendszere azonban ma még ki- 
alakulatlan. A pártdemokráciára, a párttagság döntésekben történő érdemi 
részvételére és , megbízottai" fölötti , uralmára" vonatkozó eredeti lenini té- 
telek még nem érvényesülnek megfelelően. 

Éppen ezért nem egyszerűen a pártdemokrácia , erősítésére", , fokozására" , 
hanem az eddigi gyakorlat határozott reformjára van szükség. Olyan szer- 
vezeti-működési elvek, megoldások, gyakorlati eljárásmódok kialakítására, 
amelyek hatékonyan biztosítják a széles körű, demokratikus jelölést, válasz- 
tást és visszahívást, és megvalósítják a párttagok akaratának a döntési fo- 
lyamatokban történő hatékony érvényesülését. 

Dobrosi György Í 


A TISZAFUREDI VÁROSI PÁRTBIZOTTSÁG 
TITKÁRA 


A párttagok felelősségéről 


Mostanában — bárhol vesz is részt valaki taggyűlésen — meglehetősen keserű, 
indulatos szavakat, mondatokat hall a pártról, az ország helyzetéről, az ala- 
kulni nehezen akaró jövőről. A felerősödött kritikus hangok mögött jó adag 
bizonytalanság van. De ami talán ennél is szembetűnőbb: van valamiféle, bár 
pontosan talán nem is körvonalazható önmarcangolás, s figyelemre méltó a 
bírálatokban meghúzódó felelősségre vonás iránti szándék is. 

Úgy tűnik, párttagságunk jelentős részének — a változtatni szándékozók- 
nak, a pártban őszintén bizakodóknak — sok minden egyéb mellett egy pil- 
lanatnyilag nem múló lelkiismereti válsággal, nem keveseknek saját , hite- 
hagyottságukkal" is meg kell birkózniuk. 

A legtöbbször az okok is szóba kerülnek: tévedtünk, hibáztunk, elrontot- 
tuk a dolgokat stb., s a többes számba mindenképpen beleérzi, beleérti magát a 
párttagok többsége. És a szaporodó gondok hatására, a lassan bontakozó nyílt- 
ság és nyilvánosság keretei között, a hiányos információk nyomán felelősnek 
érzik magukat sokan olykor olyan dolgokért is, amelyeket el sem követtek, 
nem is követhettek el, éppen az adott politikai struktúrában való elhelyezke- 
désük, illetve a struktúra tőlük független működési törvényei miatt. A felelős- 
ségérzetet a demokrácia garanciáira hivatkozva még fel is erősítettük, sőt az 
alapszervezetek önállóságával kapcsolatos új elvárásokat hangoztatva már-mar 
a múltba is visszavetítjük. 

Ma ott tartunk, hogy a kezdetben csak általános felelősségvállalás erősen 
hangulati-morális mozzanatainak gyengülése után — a gazdasági viszonyaink 
rosszabbodása, az életkörülmények nehezedése következtében — mind többször 
fogalmazódik meg az egyes személyek. pontosabban a (volt) vezető politikusok 
felelőssége, illetve a felelősségre vonásuk iránti igény. 


Természetesen látnunk kell, hogy a , ki a felelős" kérdés — ahogy most 
megfogalmazódik — szubjektív indíttatású, s mindenképpen történelmietlen 
is. Éppúgy, mint azok a válaszok is, amelyek lehiggadt tudományos elemzések 
nélkül, pontatlanul, érzésekből fakadva születnek. 


Úgy gondolom, közelebb jutunk az igazsághoz, ha megkíséreljük megérteni 
azokat a társadalmi viszonyokat, közelebbről azokat a struktúrákat, amelyek 
között és amelyekben mozogva, tevékenykedve vagy csak létezve a párttagok 
megélték gazdasági-társadalmi-politikai létüket. A legtöbben úgy, hogy köz- 

ben akaratlanul is, pontosabban a tudatosság különböző fokán állva, minden- 
napi tevékenységükkel szüntelenül újratermelték az említett viszonyokat, a 
megújították az adott struktúrákat. 

A még ma is fennálló — bár elemeiben itt-ott már módosított — politikai 
intézményrendszer a szigorú alá- és fölérendeltség elveit érvényesítve épült és 
épül fel. Egy nem a társadalomtörténeti mozgásból szervesen kinőtt, s ily mó- . 
don , autonóm" mechanizmus — elsődlegesen ideológiai, politikai, de az előző 
társadalomtól örökölt egyéb hatásoktól is befolyásoltan — teremtette meg, 
fejlesztette ki és tartotta fenn mind a mai napig ezt a már alapelemeiben ís 
hierarchikusan építkező politikai struktúrát és viszonyrendszert. Éppen , ezért 
jellegzetessége, hogy összemosódnak benne a párt- és állami hatáskörök, a 
döntési szintek, és egyértelműen a központi pártakarat érvényesül. Nagyon 
egyszerűen érvényesül: a demokratikus centralizmusnak mondott alapelv 
centrális elemének eltúlzott szerepe folytán úgy rendeződnek a dolgok, hogy 
a , fent" (vagyis a politikai csúcs, a legfelsőbb pártvezetés) a meghatározó, és 
a , lent" (a párttagok, de a pártonkívüliek tömege is) csak másodlagos. Azaz 
lényegileg mindig csak fent tudnak, tudhatnak jobban mindent, csak fent ala- 
kulhatnak ki új és főként jó elképzelések, sőt a lent valós gondjait, jogos kér- 
déseit is csak fent tudják igazán megfogalmazni. 

Az olyan társadalmi rendszer, amely a kontroll hiánya miatt a legfelsőbb 
szinten állók akaratától olykor az objektivitás látszatát keltő, valójában szub- 
jektív szándékától függően működik jól vagy rosszul, csak igen korlátozottan 
lehet demokratikus. Nincsenek meg benne — igazából szándékos kiiktatás kö- 
vetkeztében — azok a belső, az adott rendszer törvényeit is figyelembe véve 
működő automatizmusok, biztosítékok, amelyek védik a rendszert a tévedé- 
sektől, a visszaélésektől, a jogsértésektől, s ezáltal lehetővé is teszik az anti- 
demokratikus mozzanatok kiiktatását. 

A felülről építkező társadalmi rendszerek — mint a miénk is — a felülről 
irányítottság, befolyásoltság mellett azt is magukban rejtik, hogy az építmény 
egyes szintjei (mindegyik, ahol függetlenített emberek dolgoznak) látszólag 
önálló, a többitől függetlennek tűnő működésre is képesek. Ebből a látszatból 
és feltételezett függetlenségből következik az, hogy a struktúra tipikus figu- 
rája volt (még ma is az) a testülettől, de a választóitól, az irányított szintektől 
is elszakadó vezető mind az állami, mind a párthierarchiában. Ez a vezetőtípus 
hol nagyon kifinomult eszközökkel, hol drasztikusan — idő és alkalom kér- 
dése, hogy mikor és hogyan — kisajátíthatja, kisajátítja a testületi jogosítvá- 
nyokat, és saját pozícióit erősítheti. Ilyen esetekben az egyéni érdek közérdek- 
. ként, az egyéni elképzelés közakaratként tűnik fel. Azt pedig egyáltalán nem 
kell magyarázni, hogy mindezek milyen lesújtó hatással vannak az alapszer- 
vezetre, a közvéleményre, ahol nincs valóságosan működő fórum sem a közbe- 
szólásra, sem a változtatásra. 

Politikai gyakorlatunkban eddig is számos kísérlet történt ennek az intéz- 
ményrendszernek a korszerűsítésére, de a változások az alapvető minőséget so- 
hasem érintették. Ezzel rmiagyarázható, hogy bár új elemek is megjelentek a 
régiek között, azok még erősebbé tették, amit meg kellett volna változtatni. 
Vagyis időnként nálunk az is tetszeleghet az újító pózában, aki a legnagyobb 
ellensége minden újításnak, aki a változások szükségességének hirdetésével 
sem segítője, inkább akadályozója az új érvényesülésének. 


Ez a munkásmozgalom egyik történeti vonulatában kialakult pártstruktúra 
nagyon jól leírható két szélső ponttal. Az egyik a demokratikusan választott és 

szervezetten működő centrum, a másik a valamilyen politikai munka végzésére 
szerveződött alapszervezet. Ebbe az alapstruktúrába épülnek be egyéb szervek 
is, amelyek nem mindig a szervezet önfejlődésének eredményei, de mindenkép- 
pen átrendezik a struktúrát, és a szervezetben nemcsak kialakítják. hanem 
erősítik is a bürokráciát. A bürokrácia sejtszövete pedig szüntelenül és bőví- 
tetten termelődik újjá, olyannyira, hogy képes háttérbe szorítani a tevékeny- 
ségek mozgalmi és éppen ezért emberközpontú jellegét is. 

Így alakulhat ki a mozgalom továbbvitelét segítő pártból egy , szigorúan 
bizalmas?" hatalmi szervezet, amelyben minden el van zárva az érdeklődők, de 
még a hiányosan érvényesülő demokrácia szerint kiválasztottak elől is. Hogy 
aztán a hierarchikusan egymáshoz kapcsolódó szinteken (üzem, község, város, 
megye, központ) mi is történik, az mindig csak részben a valóságos szükségletek 
függvénye. Hiszen minél magasabbra megyünk — az egyes szintek és a hoz- 
zájuk tartozó személyek súlyának, szerepének a növekedése miatt — annál 
inkább megteremtődik, sőt növekszik annak a lehetősége, hogy a szubjektív 
mozzanatok még objektívebb színben tűnjenek fel. Az érdekek keveredése, a 
szűk egyéni vagy csoportérdekek társadalmiként való legálissá tétele nemcsak 
a pártban lesz torzulások és súlyos ellentmondások forrása, hanem az egész 
társadalomban. 

A sűrűsödő negatív jelenségek korai felismerését az irányítottak, a veze- 
tettek számára az teszi nehézzé, hogy ez a politikai intézményrendszer (csú- 
csán a vázolt pártstruktúrával) a fejletlen, extenzív gazdasági viszonyok között 
— a kezdettől fogva meglévő ellentmondások ellenére — elég hosszú ideig képes 
eredményeket produkálva működni. Minden megalapozatlan döntés, elhibázott 
határozat azonban egyre közelebb visz a nehezen megteremtett és minden esz2- 
közzel fenntartani akart egyensúly megbomlásához. Csak idő kérdése, hogy a 
struktúra kínálta eszközökkel mikor válik kezelhetetlenné a felgyülemlett 
feszültség. 

A felülről építkezés az alsóbb és a legalsó szinteken a végrehajtás mozza- 
natával párosul. Az önkorrekciók ellenére itt még inkább hatnak a , hibás tör- 
vények", még erősebben torzul a működés. A kettő együtt végül is nem való- 
ságos lehetőségeket, csak cselekvési kényszerpalyákat tud biztosítani a részt- 
vevők számára, úgyszólván függetlenül elhelyezkedésük szintjétől is 

Felfelé haladva persze azért mégis növekednek a lehetőségek, gyarapod- 
nak a rendelkezésre álló eszközök, s így az itteni kényszerpályák is más és más 
minőségűek. És fordítva: minél lejjebb helyezkedik el valaki a hierarchiában, 
annál kisebb a lehetősége az érdemi beleszólásra, az események alakítására. 
Mindez más megközelítésben azzal is leírható, hogy a felelősség súlya és mér- 
téke felfelé növekszik, lefelé folyamatosan csökken. 

A párt jelenlegi strukturális építkezése túlságosan is tág teret ad a szub- 
jektív elemeknek. A legalsó szint önállósága és kezdeményezőkészsége ebben a 
rendszerben véletlenszerűen, formálisan volt és van jelen, amit a legjobban 
mutat, hogy gyakran csak , zavarja" az egységet, pontosabban: az egyformasá- 
got. A demokrácia voltaképpen csak annyira érvényesülhet, amennyire a felül- 
ről vezetés, a centralizáció megkívánja, elsősorban akkor, ha taktikai okok 
miatt szükség mutatkozik a demokratizmus demonstrálására. 

Ha jól végiggondoljuk, az egész rendszerben csak egyetlen szintnek, az 
alapszervezetinek (titkárostul, vezetőségestül) nincsenek meg az érdekérvénye- 
sítési lehetőségei, itt nincs tere a személyes pozíciók szüntelen erősítésének. Ezt 
kizárja az a kontroll, amelyet az alapszervezet tagságának és a pártonkívüliek- 
nek a közelsége jelent. A tagjaitól önmagát függetlenítő politikai (párt-) struk- 
túra sem az önálló döntéseket hozó pártalapszervezeteket, sem a közvetlenség 

előnyeire építő demokratikus formákat nem tudja igazából integrálni. Ebben a 
közegben az alapszervezeteknek nincs valóságosan létező, természetesen ala- 
kuló, fejlődő hatáskörük (a legtágabb értelemben sem). Az esetek többségé. 
ben olyan kérdésekkel kell foglalkozniuk, amelyeknek a megválaszolásánoz 
sem elegendő ismerettel, sem megfelelő eszközökkel nem vagy alig rendel- 
keznek. Az ebből az ellentmondásból származó kudarcok, eredménytelen kí- 
sérletek azután erősítik és fenntartják a torzultan funkcionáló rendszert, egy- 
felől, másfelől fokozzák a vezetettekben a tehetetlenség érzését, növelik a 
kiszolgáltatottság tudatát. A legdemokratikusabbnak kikiáltott döntések sem 
az alapszervezetben születnek, hanem valahol mindig feljebb. (Még a tagfel- 
vételt is felsőbb pártszervnek kell megerősítenie !) 

De a legszemléletesebb ebből a szempontból a vezetőkiválasztás. A köz- 
tudatban az él, hogy a párt vezető szerepe akkor érvényesül igazán, ha a párt 
szervei és szervezetei személyi kérdésekben meghatározókká válnak. A struk- 
túra törvényszerűségeiből következik, hogy ebből a jogosítványból vajmi keve- 
set kapnak az alapszervezetek, hiszen a legkülönfélébb funkciók szinte kizáró- 
lag vagy elsősorban valamelyik irányító pártszerv hatáskörébe tartoztak. Mi- 
nél magasabb szintűébe, annál eredményesebbnek látszott a párt befolyása, de 
ezt az adott tisztség vagy tisztségviselő vélt vagy valós társadalmi presztízse 
meg is követelte. 

A testületi demokratizmussal , megoldott" vezetőkiválasztásnak, az ilyen 
alapokon nyugvó szervezeti működésnek talán a legnagyobb gondja és egyben 
a megújuló pártmunka legsúlyosabb tehertétele is, hogy a hatáskörök gyakor- 
lása a valódi értékek háttérbe szorulásához, hamis és szubjektív értékrend ki- 
alakításához vezethet és vezet is. A struktúra torz működése ugyanis defor- 
málja magukat az emberi kapcsolatokat, még az alapszervezeteken belüli em- 
beri viszonyokat is. A hibás gyakorlat számos negatív vonása, mozzanata oly 
mélyen beivódott a pártmunkába, hogy azok a változtatások, amelyek ezen a 
területen végbementek, alig hoztak számottevő eredményt. 


Vizsgálhatjuk a pártmunka bármely területét, elemezhetjük akár az alap- 
szervezetek, akár az irányító pártszervek tevékenységét, szemügyre vehetünk 
bonyolultabb politikai funkciókat vagy azok bizonyos elemeit, a tapasztalt 
hibák és hiányosságok okait keresve mindannyiszor eljutunk a politikai (párt-) 
struktúrához. S ebből csak egyetlen dolog következhet: nem lehet egyetlen 
vagy néhány változtatástól várni — kanyarodjunk vissza a kiinduláshoz! —, 
hogy megváltozik az emberek hangulata, hogy ismét töretlenül lesznek képe- 
sek bízni a pártban, hogy újra pontosan tudni fogják helyüket és látni teen- 
dőiket. 

A pártstruktúra olyan változtatására van szükség, amely már nemcsak 
egy-egy nem alapvető minőséget alakít át, hanem lehetővé teszi egy új struk- 
túra kifejlődését az arra jellemző mozgástörvényekkel. Ha azt akarjuk, hogy 
megváltozzanak a társadalmi törvények működésének feltételei, meg kell vál- 
toztatnunk — az objektív valóságban zajló folyamatok lényege szerint — az 
egész struktúrát, alkotórészeivel, viszonyaival és kölcsönhatásaival együtt. 
Végül is csak ez lehet a garancia, hogy reális felelősségtudat formálódik a 
pártban, de a mai képlékeny viszonyok között az is nagyon sokat jelenthet, ha 
minél több párttagban kialakul, megerősödik e minőségi változás szükség- 
szerűségének, elkerülhetetlenségének tudata és igénye. 

Kápolnai György 


Demokratikus pártmodell 


Örömmel kapcsolódom Szimeonov Todornak a Pártélet februári számában 
megjelent , Választási rendszer és szervezeti felépítés" című cikkéhez. Gondo- 
lataival és következtetéseivel lényegében egyetértek, annál is inkább, mert az 
általa is szorgalmazott demokratikus pártfelépítés és -működés a legalapve- 
tőbb feltétele annak, hogy az MSZMP eredményesen készüljön fel és álljon 
helyt az egyre nyíltabbá váló pluralista politikai versenyben. Éppen ezért 
tartom fontosnak, hogy — ha szabad ezt a kifejezést használni — , szerző- 
társként" csatlakozva javaslatához, más fontos összefüggésekre is felhívjam a 
figyelmet, remélve, hogy közösen (talán további hozzászólókkal együtt) hoz- 
zájárulhatunk egy alulról építkező, demokratikus és működőképes pártmodell 
kidolgozásához. 

Felfogásom szerint a párt elsősorban a tagság összessége, olyan politi- 
kai közösség, amelynek működőképessége nagymértékben függ a belső struk- 
túrától. Meghatározónak tartom, hogy ebben a struktúrában milyen úton- 
módon képes a tagság közös akarattá formálni a különböző egyéni és cso- 
portos törekvéseket, s nem kevésbé fontos az is, mennyire tudja azt a gya- 
korlatba átültetni. Úgy hiszem, mindketten — s feltehetőleg rajtunk kívül 
még sokan — olyan modellben látjuk a megoldást, amelynek valamennyi 
szervezeti szintjén a tagság, illetve a tagságot képviselő közvetlen demokra- 
tikus szerveződések hozzák létre a saját felsőbb szerveiket, s az ily módon 
életre hívott testületek összes tagja felelős a párttagok valamilyen közössé- 
gének. Ahhoz, hogy mindez valóban megvalósuljon, talán a legfontosabb ga- 
rancia, hogy a párttagok választó közösségei bármikor visszahívhassák dele- 
gáltjaikat, sőt az is módjukban álljon, hogy az éppen napirenden levő párt- 
politikai kérdésekben közvetlenül meghatározzák a képviselendő álláspontot. 
A pártvezetés különböző szintjein a kizárólag delegátusokból álló testületek 
jellegüknél fogva egyesítik magukban az alulról képződő akaratot és a tes- 
tületekben gyakorolható politikai irányító funkciókat, állandóan ellenőrizve a 
pártműködés és a gyakorlat közötti összhangot. 

Elképzelésem szerint ez a modell a következőképpen épülhetne fel és 
működhetne: 

A párt alapegységei a pártszervezetek. Pártszervezet hozható létre a la- 
kóterületen, a munkahelyen, illetve minden olyan intézményben, ahol az 
együtt dolgozó kommunisták igényt éreznek a közös politikai fellépésre. Eh- 
hez szorosan hozzátartozik, hogy a párttagok szabadon határoznak arról, 

melyik pártszervezetben kívánnak teljes jogú párttagként politikai munkát 
végezni. Természetesen az is előfordulhat, hogy felsőbb pártszervek kezde- 
ményezik pártszervezet alakítását, hogy ilyen megbízatást adnak párttagok- 
nak, hiszen adódhatnak olyan politikai igények, amelyek fölött csak párt- 
szerveknek van áttekintésük. Ebben az esetben is fontos azonban az érintett 
párttagok megnyerése, meggyőzése. A párttagok autonómiája a pártszervez:t 
megválasztásában nem zárja ki, hogy bármely párttag más szervezetekhez 
is csatlakozhasson, akár tartósan, akár csak egyes akciók idejére. Létszá- 
muktól függően a pártszervezetek egy vagy több alapszervezetet alkotnak, 
s pártcsoportokat is létrehozhatnak. Belső felépítését minden pártszervezet 
maga határozza meg. 

Az összes pártszervezet valamely területi pártszervhez kapcsolódik. Egy- 
egy pártszerv területi hatóköre az országgyűlési választókerületek közül né- 
hányra terjed ki, lényegében a mai budapesti kerületi, vagy a megyékben 
működő városi pártszervekhez hasonlóan. A területi pártszerv — nevezzük 
pártválasztmánynak — az illetékességi területén működő pártszervezetek egy- 
egy delegált küldöttéből áll. Ha az önálló pártszervezetek száma olyan nagy, 
hogy nehezen lehetne átfogni őket, ha a működésképtelenség veszélye fenye- 
getne, akkor a kisebb — elsősorban a hasonló jellegű — pártszervezetek egy 
nagyobb pártszervezetbe tömörülhetnek, vagy csak közös küldöttet választa- 
nának a pártválasztmányba. Így minden választmányi tag valamely közösség 
bizalmából tölti be funkcióját és bármikor visszahívható. 

A területi pártválasztmány egy szűkebb és kisebb létszámú (kb. tíz-húsz 
fős) vezető testületet, pártbizottságot választ. A pártbizottság olyan vezető 
testület, amely a pártválasztmánynak közvetlenül felelős. Tagjainak kiválasz- 
tásában kizárólag a feladatra való alkalmasság a mérvadó. A gyakorlati lebo- 
nyolítást illetően sokféle megoldás képzelhető el, például az egyes funkciókra 
külön-külön lehet személyeket választani, de az sem eleve antidemokratikus, 
ha a pártbizottságot testületileg bízzák meg, és a munkamegosztást, a vezető 
funkciókat a pártbizottság a maga kebelén belül alakítja ki. A bizottság tagjai- 
nak egy része lehet függetlenített is, de hogy kiket érdemes függetleníteni, az 
a testületi munka igényeitől és a személyi alkalmasságtól függ. Persze a te- 
rületi pártbizottság apparátusának létszámát célszerű normatívákkal szabá- 
lyozni, már csak azért is, hogy ilyen oldalról is védve legyünk a bürokratiz- 
mus , bővített újratermelődésével" szemben. Az apparátus belső szerkezetét, 
munkamegosztását a pártbizottság alakítja ki, s egyáltalán nem ártalmas, ha a 
pártválasztmány jóváhagyását is kéri. Fontos alapelv, hogy a pártbizottság 1. 
valamennyi tagja részese legyen a testületi munkamegosztásnak, és egyéni fe- 
lelősséget viseljen a munka valamely területéért, egy-egy feladatért. Ezekhez 
célszerű , hozzárendelni" az apparátus munkatársait. 

Voltaképpen az elmondottak jelentik az alapstruktúrát, amelyben élesen 
elválik egymástól a vezetés politikai felelőssége és a képviselet funkciója. A 
választmány a pártszervezeteket képviselve irányít és ellenőriz, a pártbizott- 
ság ezen a kereten belül felelősen vezet. Ha a tagság bármilyen okból bizal- 
matlanná válik a vezetés iránt, véleménye a választmányon keresztül kifejez- 
hető, a pártbizottság tevékenysége ezen az úton korrigálható. A választmány e 
funkciójának ki kell terjednie nemcsak a testületi intézkedésekre, hanem az 
egyes személyekre is. Fontos, hogy a pártválasztmányok bármelyik párttagot 
megválaszthassák a pártbizottság tagjának, tisztségviselőjének, tehát ne csak 
saját tagjaik közül választhassanak. Sőt ha saját tagjaik közül választanak be 
valakit a vezető testületbe, annak le kell mondania választmányi tagságáról. 
Ugyanaz a személy nem lehet egyszerre vezető és a vezetés ellenőre! E te- 

kintetben is tiszta helyzetet kell teremteni, egyértelművé téve, ki kinek fe- 
lelős. 

A területi pártválasztmányok — párttagságuk létszámától függően — egy 
vagy több főt delegálnak saját tagjai közül a felsőbb területi (megyei) választ- 
mányba. Ez a választmány is az elmondottak szerint választja meg vezető 
szerveit. A megyei pártválasztmányok delegátusaiból áll a párt központi vá- 
lasztmánya. A központi választmány bízza meg a párt központi vezető szer- 
vét, a Központi Bizottságot. Valószínűleg arra is szükség lehet, hogy e vi- 
szonylag nagyobb létszámú testület szűkebb testületet, operatív vezető szervet 
válasszon, például a munka bizonyos területetért felelős títkárokból álló titkár- 
ságot, amelynek esetleg hivatalból mások is tagjai lehetnek: például a párt 
központi lapjának főszerkesztője, a politikatudományi kutatások vezetője stb. 

Általános szabályként érvényt kellene szerezni annak, hogy egy párttag 
csak két választott tisztséget tölthessen be, méghozzá csak egymáshoz köz- 
vetlenül kapcsolódó szervezeti szinteken. Ha egy párttagot magasabb testület- 
be delegálnak, megválasztása esetén az alsóbbakban viselt tisztségéről le kell 
mondania, mást kell választani a helyére. Így egyértelművé válik, kit képvisel, 
miért felelős egy-egy testületi tag vagy tisztségviselő. 

A struktúra logikájából az következik, hogy a területi küldöttértekezle- 
tek és az országos pártkongresszus az eddigieknek megfelelően ritkábban 
(esetleg kétévenként) üléseznek, és szélesebb értelemben vett pártfórumként 
működnek. A kongresszus funkciója, hogy meghatározza a párt programját, el- 
fogadja a szervezeti és működési szabályzatot. Döntései természetesen kötele- 
zőek a párt minden tagjára és testületére. A területi küldöttértekezletek — 
mint széles helyi fórumok — a kongresszusi dokumentumok tervezeteit vitat- 
nák meg és véleményeznék, így voltaképpen a kongresszust készítenék elő. 
Minthogy a választmányi rendszerben érvényesül az alulról történő választás 
és képviselet elve, sem a területi küldöttértekezletnek, sem a kongresszusnak 
nem lenne feladata vezető testületet választani. Azon viszont érdemes elgon- 
dolkodni, hogy ezek a fórumok nem választhatnának-e olyan ellenőrző testü- 
leteket, amelyek az egész ciklus ideje alatt kontrollt gyakorolhatnának a 
Központi Bizottság, illetve az alsóbb választmányok, pártbizottságok felett, 
s tőlük függetlenül működnének. A pártértekezleti és a kongresszusi kül- 
dötlek mandátumát célszerű volna az egész következő ciklusra szólóan ál- 
landósítani, így rendkívüli pártértekezletre, kongresszusra is könnyen sor 
kerülhetne, ha ez indokolt. Az állandó mandátum lehetővé tenné, hogy a 
küldöttek bármilyen kérdésben kezdeményezően léphessenek fel, figyelem- 
mel kísérjék az egész pártéletet, országos vagy helyi politíkai kérdésekben 
indítványokat tehessenek. 

A területi pártértekezletek küldötteit az eddigi eljárással lehetne meg- 
választani. Létszámukat azonban úgy kellene meghatározni, hogy a területi 
pártválasztmányok tagjainak mandátuma teljes küldötti jogkörrel a párt- 
értekezletre is érvényes legyen. Ez egyben azt jelentené, hogy a központi 
pártválasztmány tagjai a kongresszusnak ís teljes jogú küldöttei. Minthogy 
a kongresszusi döntésekben felelősen részt vennének, növekedne érdekelteé- 
gük az ott elfogadott határozatok végrehajtásában. Ugyanakkor továbbra is 
elsősorban saját választóiknak volnának felelősek. 

A javasolt szervezeti felépítés és működés szükségtelenné teszi a koop- 
tálásokat. Ha bármely okból megüresedik egy testületi hely vagy párttiszt- 
ség, oda szabályszerű választási eljárással kell új tagot, tisztségviselőt vá- 
lasztani. 

Végezetül szeretném hangsúlyozni, hogy semmilyen szervezeti konst- 
rukció nem biztosíthatja önmagában a pártdemokrácia kiteljesedését. Pusz- 
tán szervezeti eszközöktől várni a pártdemokráciát — illúzió. A javasolt 
modell is csak más szervezeti megoldásokkal együtt, azokkal rendszerszerű 
egységben működhet optimálisan. Ilyenek lehetnek: a pártszervezetek ön- 
állóságának kiszélesítése, a párton belüli káderhatáskörök teljes megszün- 
tetése (csak a választók akaratán múlhat, kit választanak meg egy-egy tiszt- 
ségbe), a párton belüli platformszabadság intézményes garanciájának megte- 
remtése, a jogok és kötelességek újraszabályozása stb. Az alkalmazott szer- 
vezeti rendszer azonban nemcsak hogy nem lényegtelen, hanem elsőrangúan 
fontos, sőt esetenkét meghatározó lehet. 

A megújuló párt olyan szervezeti rendszerben válhat hatékonyan mű- 
ködő politikai erővé, amelyben kiteljesedik a pártdemokrácia. Az alulról 
való demokratikus akaratképzés természetes módon vezet az önként vállalt 
fegyelemhez, az összehangolt, egységes politikai cselekvéshez. Akár a ja- 
vasolt módon, akár más formában valósítjuk is meg, a demokratikus párt- 
működés sürgető és elkerülhetetlen. Csak így vehet részt eséllyel az MSZMP 
a politikai küzdelmekben. 

A PARTSZERVEZETEK ELETEBOL 


,Részvényes" pártszervezetek — 


az átalakulásról 


Hiába cseng a telefon a vállalati párt- 
bizottság régi számán. Ez már az 
anyagkönyvelés. A pártbizottság? Ki 
tudja ebben a kavarodásban? A má- 
sik helyen a titkárnő egymaga tartja 
a frontot, ő is csomagol, már megvan 
a helye az alakuló kft-ben. Minden 
a költözés és átrendeződés kusza han- 
gulatát kelti. A folyosókon hegyekbe 
halmozódó aktakötegek. Az is bizony- 
talan, ki igazán illetékes, hogy a hely- 
zetről nyilatkozzék. 

— Engem már azzal a feladattal vá- 
lasztottak titkárnak, hogy számoljak 
fel egy jól működő pártbizottságot — 
mondja Baldauf Lajos. Január elseje 
óta nem függetlenített titkár, hanem 
a Medicor Műszaki Rt. személyzeti 
vezetője, aki a dolgok tehetetlensége 
folytán kénytelen tovább vinni a le- 
záratlan ügyeket. 

Hasonló a helyzet a Ganz Danu- 
biusnál. Ott is megszűnt a pártbizott- 
ság. Az év első napjától kezdve mind- 
egyik gyár — mostantól: részvénytár- 
saság — pártszervezete önállóan kap- 
csolódik a felettes pártbizottsághoz. 

A részvénytársasággá való átszerve- 
ződés körülményeiről azonban bárkit 
könnyű szóra bírni. Tapasztalataik ta- 
nulságosak lehetnek kezdő ,átala- 
kulóknak". 


Divat lett a társasággá való átszerve- 
ződés. A vállalatok többsége azonban 

nagyon is kézzelfogható hasznot re- 
mél: átmenetileg bizonyos pénzügyi 
kedvezményeket — a megrendült 
helyzetben levőknek kapaszkodót, a 
jóknak lehetőséget a korszerűsödésre. 
Túl a kedvezményeken, a részvénytár- 
sasági forma további lehetőségeket is 
nyújt: a meglévő és súlyos kamatter- 
heket jelentő hitelek átalakítását ban- 
ki résztulajdonná, alaptőke emelésével 
fedezett fejlesztést, új típusú társasá- 
gi érdekkapcsolatok kialakítását a ne- 
hézkes kooperációs partnerekkel, és 
nem utolsósorban sokkal nagyobb ru- 
galmasságot, piaci alkalmazkodókész- 
séget az önállósult egységek részéről. 

A társasági törvény megjelenésével 
kivételes esély nyílt, hogy a decentra- 
lizálást sürgető kormányzattal szem- 
ben mindeddig makacsul ellenálló 
nagyvállalatok most — felismerve 8u- 
ját érdekeiket — a kormányzati re- 
formpolitikával szövetkezve maguk 
kezdeményezzék a monopolszerveze- 
tek lebontását. 

A pártszervezetek mindenütt támo- 
gatták, egyes helyeken maguk kezde- 
ményezték a  részvénytársaságokká 
történő átalakulást. 

— Mi már 1987-ben, az 1988-as 
gazdasági terv tárgyalásánál felvetet- 
tük a gondolatát, de csak az év köze- 
pén indult el ez a folyamat, amikor a 
hitelszűkítés, a bankkamatok emelke- 
dése, különösen pedig a szocialista ex- 
port visszafogása kritikus helyzetet 


teremtett a vállalatoknál — mondja 
Cseresznye József, a Ganz Danubius 
egyik önállósult egysége, a Hajó- és 
Gépgyár Rt. függetlenített titkára. — 
Itt 390 párttag van, mindig is közbül- 
ső pártbizottság és függetlenített tit- 
kár látta el a vezetői teendőket. 


Az átalakítás mértékére jellemző, 
hogy a 860 fős központi apparátusból 
mindössze negyvenen maradtak a tár- 
saságokat — összefogó vagyonkezelő 
vállalatnál. Többségüket átvették az 
új szervezetek: ott is ki kellett alakí- 
tani a kereskedelmi egységeket, a mű- 
szaki irányítást, a statisztikát, a SZO- 
ciális ügyintézést, a pénzügyeket . . . 
Sokan meg se várva az átszervezést, 
önként kiléptek, alig harminc munka- 
társuktól voltak kénytelenek nyugdí- 
jazással vagy felmondással megválni. 


— Attól tartok. hogy a sietve ki- 
alakított új szervezetek túlságosan is 
leképezték a korábbi irányítás felépí- 
tését. Meg lehetett volna ragadni az 
alkalmat, hogy korszerűbb struktúrát 
alakítsanak ki. Még mindig él ben- 
nünk a régi beidegződés, hogy a dol- 
gok logikáját fejreállítva, személyek- 
hez igazodva szervezzük a funkciókat. 


Az átalakulásra mindenütt rányom- 
ta bélyegét a sietség. Úgy tűnik, he- 
lyesebb lett volna, ha a gyakorlati lé- 
pések megtétele előtt alaposabb vizs- 
gálat alá veszik a nagyvállalat irá- 
nyítási folyamatait, kritikusan ele- 
mezve azokat. Az osztozkodási inge- 
rekkel szemben például kezdettől 
fogva azt az elvet követhették volna 
— amit a pártszervezet is támogatott 
—, hogy minden olyan tevékenységet 
önelszámoló kisszervezetté alakítsa- 
nak (üdülőt, gépi adatfeldolgozást, 
szociális szolgáltatást, közösen hasz- 
nosítható egyedi gépeket stb.), amit 
nem célszerű decentralizálni vagy 
megtöbbszörözni. Elejét vehették vol- 
na a ,már nem, még nem" szituáció 
bizonytalanságainak, az ellenőrzés fel- 
lazulásának, a felelősség gyakori át- 
hárításának, ami szinte minden egy- 
ségnél visszavetette a teljesítménye- 


ket, aminek következtében az árbevé- 
teli tervek rendre nem teljesültek. 

Komoly elemző vita csupán egy 
kérdésben alakult ki: az átalakulással 
egyidejűleg bezárják és értékesítsék-e 
két legnehezebb pénzügyi helyzetben 
levő gyárukat. A gazdasági racionali- 
tás emellett szólt: a befolyt pénzből 
feltölthették volna a megmaradó egy- 
ségek forgóalapját, és kedvező induló 
feltételekkel kezdhették volna önálló 
létüket. Az érintett gyárak dolgozói, 
köztük a párttagok is, a megmaradás 
érdekében léptek fel. Végül a pártbi- 
zottság és a tagság egésze is melléjük 
állt: adjuk meg a lehetőséget, hogy 
önállóan bizonyíthassák életképessé- 
güket! 

— Az átszervezés során sok embert 
ért kisebb-nagyobb sérelem, többen 
kiléptek, szellemi értékben minden- 
képpen sokat veszítettünk. A párt 
azonban szinte minden önálló szerve- 
zetben őrizni tudja befolyását. Né- 
hány egységben a gazdasági vezetés 
megpróbálta ugyan , mellőzni" a párt- 
szervezetet, mondván: a káderhatás- 
kör az Rt.-ben már nem érvényes. S0- 
kat segítene, ha ezekben a kérdések- 
ben születne valamilyen központi ál- 
lásfoglalás. Sajnos elkövettük azt a hi- 
bát, hogy a szervezeti átalakulással 
egyszerre számoltuk fel a nagyválla- 
lati pártbizottságot. A döntés önma- 
gában racionális lépés volt, igazodott 
az egyes társaságok megnövekedett 
önállóságához, de ma már látjuk, 
hogy hasznosabb lett volna, ha leg- 
alább fél esztendeig tovább működik. 
A kommunisták aktivitása enyhíthe- 
tett volna az újrakezdés görcsein. 


A Medicorban mi is sokat töpreng- 
tünk, mi legyen az átalakulás után a 
nagyvállalati —— pártbizottsággal — — 
idézte fel a történteket Baldauf La- 
jos. — Konzultációkat kezdtünk a bu- 
dapesti pártbizottsággal, a kerületi 
pártvezetéssel és a hasonló átalaku- 
lásra készülő vállalatok pártszerveze- 
teivel. Nem egészen értettük, hogy 

amikor a Központi Bizottság megtár- 
gyalta a társasági törvényről szóló elő- 
terjesztést, miért nem született vala- 
milyen állásfoglalás a pártszervezetek 
működéséről. Mi magunk a belső vi- 
ták után arra a meggyőződésre jutot- 
tunk, hogy a decentralizált gazdasági 
egységek fölött egy centralizált párt- 
bizottság csak formális szerepet ját- 
szana, s ez nem javítaná, inkább ron- 
taná a párt befolyását és tekinté- 
lyét. 

A Medicor az elsők között, 1988. ja- 
nuár elsején alakult részvénytársa- 
sággá. Ám a pártbizottság — a kerü- 
leti pb javaslatára — még egy teljes 
évig végigkísérte az átalakulást, vál- 
tozatlan jogkörrel és hatáskörrel. Az 
önálló jogi személyiségű részvénytár- 
saságok és kft.-k pártszervezetei ez év 
elején váltak maguk is önállóvá, köz- 
vetlen kerületi irányítással. 

Felvetődött a gondolat, hogy az ön- 
álló szervezetek alakítsanak egy közös 
konzultatív testületet, miként konzul- 
tatív testületet alkotnak a társaságok 
élén álló ügyvezető igazgatók is. Ez a 
párttestület nem rendelkezne ugyan 
döntési hatáskörrel, de a politikai 
együttgondolkodás, véleménycsere és 
kölcsönös információ színtere lehetne. 

Addig is, amíg kialakul egy ilyen 
szervezet, sokat segíthet, hogy a XIII. 
kerületben lévő hat önállósult párt- 
szervezetnek egy közös instruktora — 
vagy ahogy szívesebben mondják, 
összekötője — van: a kerületi pártbi- 
zottság egyik politikai munkatársa. 
Ez az állandó kapcsolat megkönnyít- 
heti a pártszervezetek egyöntetű fel- 
lépését. Máris vannak ugyanis igaz- 
gatók, akik mellőzik a pártszervezete- 
ket. A részvénytársaságok legfonto- 
sabb irányító szerve: a közgyűlés. 
Van, ahol meghívják a párttitkárt, 
van, ahol csak meghatározott témá- 
hoz hívják, és van, ahol igyekeznek 
távol tartani még az elemi informá- 
cióktól is. 

— Korántsem mindegy, hogy a köz- 
gyűléseken és az ügyvezető igazgatók 
konzultatív értekezletén ott van-e a 

párt. Nemcsak azért, mert kiszorulá- 
sát a tagság a párt tekintélyvesztése- 


. ként éli át. A legjobb szakemberek 


döntő többsége párttag. Ez nemcsak 
politikai erő, termelőerő ís, amit a 
gazdasági vezetőknek, a tulajdonosok- 
nak, sőt — ha lesz ilyen — a külföldi 
tulajdonosoknak is el kell ismerniük, 
A dolgozók különböző csoportjaival 
való konzultáció és együttműködés 
jobban szolgálja a profitérdeket is, 
mint a konfrontáció. 

Elgondolkodtató, hogy egyelőre a 
részvénytársaságok felügyelő bizottsá- 
gaiban (a törvény szerint ilyennek kell 
működnie minden 200 főnél nagyobb 
részvénytársaságban) nem vesz részt 
sem a szakszervezet, sem a párt kép- 
viselője, holott előírás, hogy a bizott- 
ság tagjainak egyharmadát a dolgo- 
zók köréből válasszák. Mindent el kell 
követni — ez már a kialakulóban le- 
vő politikai harc egyik színtere —, 
hogy a pártszervezetek képviselőit 
beválasszák a felügyelő bizottságok 
tagjai közé. 


A múlt esztendő végén bejelentett 
hatmilliárd forintos tőkeemeléssel az 
eddig csak formálisan annak tekint- 
hető Tungsram valóságosan is rész- 
vénytársasággá vált. A sokféle előny- 
nyel kecsegtető akció révén , eltűn- 
tek" a vállalat nyomasztó hiteltarto- 
zásai, megteremtődtek a feltételek a 
gazdálkodás stabilizálására, az irányí- 
tási és belső érdekeltségi rendszer 
korszerűsítésére, a termelés moderni- 
zálására. Mindez jó alapokat biztosít, 
hogy a világtermelésből ma is több 
mint öt százalékkal részesedő gyár is- 
mét multinacionális nagyvállalat le- 
hessen. A részvények nagy többségét 


:" kezében tartó Magyar Hitelbank 


ugyanis nem csinál titkot abból, hogy 
a részvények egy részét, jelentős ár- 
folyamnyereséget remélve — nemzet- 
közi tőke bevonásával — minél előbb 
áruba kívánja bocsátani. Kérdés, 
hogy ezt az akciót, ami a külföldi tőke . 
megjelenésével jár, hogyan érzékeli a 


vállalati pártszervezet. Zentai Gábor, 
a pártbizottság titkára a következő- 
képpen vélekedik az átalakulásról. 


— Mindeddig nem volt jelen a vál- 
lalat irányításában a markáns tulajdo- 
nosi érdek. Az eddigi állami felügye- 
let, ami most megszűnt, semmiképpen 
sem képviselte ezt a szerepet. Még 
leginkább a pártszervezetre volt jel- 
leraző, hogy valamiféle ,.tulajdonosi 
lelkiismerettől" vezérelve vállalta a 
meg-megújuló ütközéseket a vállalati 
vezetéssel. Mi szívesen lemondunk 
erről a meglehetősen tisztázatlan és 
sok bizonytalanságot magába rejtő 
szerepről. A félreértések elkerülése 
végett szeretném hangsúlyozni, hogy 
az átalakulást — ami 1984 óta húzó- 
dik és csak a múlt év utolsó hónapjá- 
ban gyorsult fel — a Tungsram párt- 
szervezete kezdettől fogva támogatta. 
Egyetlen kérdésben volt vitánk: úgy 
gondoltuk, hogy az állami tulajdonhá- 
nyad a mostani nyolc százaléknál na- 
gyobb is lehetett volna. 


A Medicorral és a Ganz Danubius- 


szal ellentétben itt nem az egyes gyá- 
rak, hanem a nagyvállalat egésze ala- 
kult részvénytársasággá. Az átalaku- 
lás tehát a nagyvállalati pártszerve- 
zetet egyelőre nem érintette. To- 
vábbra is változatlan formában mű- 
ködik a pártbizottság. 


— A gazdasági vezetés egy része azt a 
nézetet vallja, hogy a továbbiakban a 
politikai szervezet tartsa távol magát 
a gazdálkodás kérdéseitől. Többségük 
azonban tisztában van azzal a társa- 
dalmi-politikai szereppel, amit a to- 
vábbi átalakulásban és a nemzetközi 
szervezetek ,átvilágításai" által meg- 
határozott feladatok (minőségjavítás, 
költségcsökkentés, termékváltás, belső 
érdekeltség fokozása stb.) végrehajtá- 
sában vállalhat a pártszervezet. Az 
alaptőke-emelés enyhítette ugyan 
pénzügyi gondjainkat, de ha az egyéb 
programokat nem hajtanánk végre, 
hamar elenyészne az az előny, amit ez 
a hatmilliárd forint nyújtott szá- 


munkra. Természetesen az igazgató- 
tanácsban sem a párt, sem a szakszer- 
vezet nem rendelkezhet szavazati 
joggal. Tehát az a funkció, amelyet 
az üzemi négyszög töltött be, az új 
keretek között nem érvényesíthető. Az 
viszont a vezetés számára is kívána- 
tos, hogy az , első kézből" megszerez- 
hető információk érdekében és politi- 
kánk képviseletében jelen legyünk az 
igazgatóság ülésén. Mi háromezer fe- 
gyelmezett kommunistát tudunk moz- 
gósítani. Ez tényező a vállalatnál. 

A tőkeemelésről határozó igazgató- 
tanácsi ülésre nem hívtak meg ben- 
nünket. Nem mondom, hogy a döntés 
nem a mi egyetértésünkkel történt, de 
nélkülünk. 

Az átalakulás egy politizáló párt 
igényét erősíti, annál is inkább, mivel 
az új helyzetben felerősödhetnek a 
munkaadói és a munkavállalói sze- 
repből fakadó nyilt ellentétek. Ezért 
fontos, hogy a szakszervezetekben le- 
gyen megfelelő befolyásunk: meg- 
felelő számban kerüljenek kommunis- 
ták a választott testületbe. Ehhez olyan 
embereket kell ajánlani, akik elnyer- 
hetik a kollektíva bizalmát. A párt a 
tulajdonos és a munkavállalók közötti 
kulturált vita körülményeit teremtse 
meg, de ne tetszelegjen az igazságosz- 
tó szerepében. Elgondolkodtató vi- 
szont, hogy a vállalati vezetés a vál- 
lalat egészét irányítja, a szakszervezet 
is ágazati felépítésű: szintén az egész 
vállalat munkavállalóit képviseli, ez- 
zel szemben a pártbizottság csak a 
vállalati központ ezernégyszáz párt- 
tagját, miközben a testületi ülésein 
az egész vállalatot érintő témákkal 
foglalkozik. Hat megyében, nyolc vá- 
rosban, két kerületben találhatók a 
gyáraink. A pártbizottsági üléseken, 
meghívottként, eddig is részt vettek 
a gyárak titkárai. Meggondolandó, 
hogy egy ilyen nagyvállalatnál, egy 
ilyen speciális esetben nem lenne-e 
helyesebb ágazati pártbizottságot mű- 
ködtetni. 

Karácsondi Miklós 


Alulról építkezve, de hogyan? 


A kaposvári párttagok körében is ta- 
pasztalható az elbizonytalanodás, a 
pesszimizmus, sőt a válsághangulat 
is.A A politikai kulturáltság hiánya 
miatt csak kevesen tudnak  felül- 
emelkedni a tanult és beidegződött 
szemléleti sémákon, s ezért úgymond 
, nehezen emésztik" az ideológia és 
a politika változásait. Elsősorban az 
idősebb párttagok , féltik a pártot", 
a korábbi értelemben vett ,eegysé- 
get" kérik számon, s valamiféle, a 
fejekben egy csapásra rendet terem- 
tő , felülről jövő útmutatást" vár- 
nak. Azaz a régi kőbe vésett tanok 
helyett új kőbe vésett tanokat. Va- 
lamit, amit , végrehajthatnának". 

A párttagoknak még a képzettebb 


része is inkább csak a marxizmus . 


betűjét sajátította el, s nem annak 
szellemét. A mai változásokat a ta- 
nult tételekbe igyekeznek belegyö- 
möszölni, miközben — sokszor ta- 
pasztalhatóan — nem ismerik föl az 
elemi dialektikus összefüggéseket 
sem. Kevéssé tudatosult a májusi 
pártértekezlet mondandójának tartal- 
ma, s az sem, hogy az azóta oly 
nyilvánvaló társadalmi pezsdülést ép- 
pen a pártértekezlet szelleme indu- 
kálta. A párttagok nagy része úgy 
érzi, a pártértekezlet óta alig történt 
változás, sőt gyengült a párt ereje és 
egysége. 

Mindenki  megújulásról, alulról 
építkezésről, a mozgalmi-politikai jel- 
leg erősítéséről beszél, ám e gyorsan 
közhellyé kopott kifejezésen mást ért 
a 45-ös párttag és mást a fiatal, mást 
a fizikai dolgozó vagy az értelmisé- 
gi. A számos módon tagolódott s 


már nyíltan ütköző társadalmi érde- 
kek a párttagság szemléletében is 
tükröződnek. Az igazi baj mégsem 
az, hogy sokan mást és mást érte- 
nek a megújuláson, hanem, hogy az 
alapszervezetekben csak kis számban 
vannak olyan párttagok, akiknek el- 
kötelezettségük — és felkészültségük 
alapján valamilyen elképzelésük is 
lenne arról, hogy az új jelszavak ho- 
gyan válthatók cselekvésre. 

Tapasztalható volt ez a pártélet 
megújulásával kapcsolatos kérdése- 
ket tárgyaló alapszervezeti taggyűlé- 
seken is. Odáig sok helyen eljutot- 
tak, hogy a felülről vezényelt, a fel- 
adatokat csak kipipálni akaró, jelen- 
tésközpontú 8 ezer formalizmussal 
terhelt munkastílus a mai körülmé- 
nyek között leértékeli a pártot (meg- 
nyilvánul ez a párt külső megítéle- 
sében éppúgy, mint a pártépítés ne- 
hézségeiben). Nem tudtak viszont ér- 
demleges választ adni a , hogyan to- 
vább?" kérdésére. 

Ötletek, javaslatok inkább -csak 
egyes tünetek gyógyítására voltak 
(a kiadott napirendek, papírmunkák 
csökkentése, az apparátus létszámá- 
nak mérséklése, élőbb kapcsolatokra 
és módszerekre alapozott s kölcsönös 
információ az alapszervezetek és a 
felső pártszervek között, személyi 
változások stb.). 

Ez utóbbiakkal kapcsolatban külö- 
nösen sok illúzió halmozódott föl, 
olyan feltételezés is, hogy vezetők, 
sőt egész testületek  , lecserélése" 
szinte máról holnapra érzékelhető 
változásokat hozhat. Vélhetően ez az 
illúzió is munkált a pártértekezlet 


összehívását igenlő vélemények jelen- 
tős része mögött. A nemmel szava- 
zókban viszont az a kétség, hogy egy 
újabb fórum és dokumentum aligha 
mondhat többet annál, mint amit az 
elmúlt hónapokban már elmondtunk. 

Megfogalmazódott az a higgadt ál- 
láspont is, hogy a közös gondolko- 
dás, a kollektív elhatározás eredmé- 
nyességét alapvetően az  minősiti 
majd, hogy képesek leszünk-e ka- 
paszkodókat adni az alapszervezetek 
önálló munkájának elindulásához, s 
meggyőzni a párttagságot arról, hogy 
saját  cselekvőképességétől függ a 
megújulás. Az új politikai berendez- 
kedés körülményei között egyre in- 
kább versenyhelyzetbe kerülő párt 
jövőbeni hitele elsősorban tagjainak 
hitelétől, hozzáállásától és  cselekvő- 
erejétől függ. Attól, hogy sikerül-e fe- 
iülemelkedniük a végrehajtói menta- 
litáson, s akár a hibát és annak koc- 
kázatát is vállalva önállóan cseleked- 
ni. Sutba dobva a formai mércéket 
(rendezvények száma,  megjelenesi 
arány, pártépítési statisztikák stb.) 
a tartalmasság igényével. 

Alulról építkezve, önállóan. de ho- 
gyan? 

A dilemmát elsősorban annak az 
alapállásnak a beidegzettsége okozza, 
mely szerint a pártélet mai kerete; 
jók, csak új tartalommal kell meg- 
tölteni azokat. Az a nézet is él, hogy 
nincs szükség nagyszabású változta- 
tásokra, , egyszerűen" csak a koráb- 
bi jó és a mai aktuális határozato- 
kat kell végrehajtani. 

Mindezek kétségtelenül bizonyos 
elvi iránymutatást nyújtanak, ám 
nem adnak és nem is adhatnak re- 
ceptet a helyi cselekvés minden lé- 
pésére. Nem a párt valamely vezető 
szervének kell ugyanis szerveznie és 
irányítania a napi teendőket, hanem 
az élet követelte szükségletekre és 
feladatokra kell , ráépülnie" a párt- 
nak. Mindehhez elkerülhetetlennek 
látszik a párt egész struktúrájának 
mélyreható átalakítása. A jelenlegi 
(részben még a sztálini időszakban 


formálódott) struktúra ugyanis egyre 
kevésbé alkalmas az új szükségletek- 
nek megfelelő munkához, munkastí- 
lushoz, az önállóság vagy a pártde- 
mokrácia erősítéséhez. Végső soron 
ahhoz, hogy a párt offenzív társa- 
dalmi erővé, s ahogy gyakran olvas- 
hatjuk, valamennyi kommunista párt- 
jává válhasson. Hivatali pártból tár- 
sadalmi párttá, mely felső készteté- 
sek nélkül is erősíti önmaga politikai 
jellegét. A megoldást szolgáló, megle- 
het tévedésektől és illúzióktól sem 
mentes, ám feltétlenül vitára méltó 
egyik konkért javaslat (annak a kö- 
vetkezőkben említett két változata) 
éppen ebből indul ki, a párt egész 
struktúrájának megújítását célozza 
meg, a javasolt változtatás rendező 
elve a politikai jelleg biztosítása, va- 
lamint a széles körű társadalmasítás. 

A javaslat szerint a város és vá- 
roskörnyék pártéletének felső szintű 
vezető szerve kizárólag a pártbizott- 
ság lenne, amely az egyik elgondo- 
lás szerint egy társadalmi pártelnök 
vezetésével, ugyanakkor végrehajtó 
bizottság és politikai apparátus nél- 
kül töltené be feladatát. (E mögött 
a javaslat mögött az az alapgondolat 
munkál, hogy az apparátus — áll- 
jon bár a legfelkészültebb, a legjobb 
szándékú emberekből — nem mű- 
ködhet másként, csak saját öntörvé- 
nyei szerint. Az apparátus burkoltan 
vagy nyíltan a politikai döntések 
monopolizálására, a  centralizáltság 
fenntartására és önnön Íontosságá- 
nak szüntelen demonstrálására törek- 
szik. Energiáinak egy részét az ön- 
mozgatás köti le, s az alacsonyabb 
szinteken végzett munkában is csak 
a , számszerűsíthető" elemeket kere- 
si, mert ,. bonyodalmat" jelent szá- 
mára, ami az ismert keretek között 
nem értékelhető.) 

De a másik elképzelés szerint is a 
pártbizottság és az alapszervezet vál- 
na a pártélet két kizárólagos és fo- 
lyamatos, élő kapcsolatban álló helyi 
tényezőjévé. E szerint az elképzelés 
szerint a pártbizottság  működtetne 

egy szervezeti és adminisztratív kér- 
désekkel foglalkozó apparátust; ál- 
landó bizottságokat, melyek folya- 
matosan jelzéseket adnának számá- 
ra a gazdasági és társadalompolitikai 
kérdésekről; adott feladatokra létre- 
hozott ad hoc bizottságokat; vala- 
mint egy városi és városkörnyéki ér- 
dekegyeztető tanácsot. 

A pártbizottság tevékenységében 
az alapszervezetekre támaszkodna, S 
munkáját a széles körű nyilvánosság 
jellemezné. Valamennyi pb-ülés nyil- 
vános lenne, minden ülés jegyző- 
könyvét eljuttatnák valamennyi 
alapszervezethez, emellett a sajtó is 
rendszeresen beszámolna a pártbi- 
zottság munkájáról. 


A pártbizottság határozatait a párt- 
tagoknak egyénileg kellene munká- 
jukban alkalmazni, illetve saját te- 
rületükön elősegíteni azok megvaló- 
sulását. A különféle szervezetek vagy 
gazdálkodó egységek nem állnának 
közvetlen pártellenőrzés alatt, s nem 
lenne mód közvetlen adminisztrativ 
ráhatásra sem. 

Adódik a kérdés: mindez elég le- 
het-e a párt szándékainak, törekvé- 
seinek érvényesítéséhez? Látni kell, 
hogy a formálódó új társadalmi kör- 
nyezetben az eddigi módon már egy- 
re kevésbé lehetne hatékonyan gya- 
korolni a hatalmat. 


A belső irányítás javasolt módszere 


mindenesetre áttekinthetőbb, tiszta 
helyzetet teremtene, többek között 
azért is, mert az eddigi, sok esetben 
egzisztenciális indítékú  , igazodást" 
egyértelműen eszmei indítékú s ezért 
jóval erősebb cselekvőkészség váltaná 
föl. Ez a hatalom gyakorlásában és 
megtartásában minőségileg új hely- 
zetet teremtene. 

A javaslat szerint a pártbizottság 
bármikor kezdeményezhetné passzív 
és érdemi munkát nem végző tag- 
jainak visszahívását. Indokoltnak lát- 
szik az is, hogy a küldöttgyűlés 
mandátuma ne egy napra, hanem az 
adott ciklusra szóljon, mivel így ez 

az adott időszakban a párttagok par- 
lamentjévé válhat. 

A javaslattevők látják a kivitele- 
zést gátló akadályokat, ám úgy Íté- 
lik meg, hogy a párt ma nincs ab- 
ban a helyzetben, hogy mód volna 
a halogatásra s a visszarendeződés 
veszélyét rejtő kis lépésekre. Csak 
merész elgondolásokkal és elhatáro- 
zással lehet áttörni a több évtizedes 
beidegzettségeken, s csak így jöhet 
létre — éppen az új feltételek min- 
den  párttagra felelősséget — rovó 
kényszere által — a valódi megúju- 
lás. 

A javaslat sértheti az apparátus 
érdekeit, s vélhetően az apparátus- 
ellenesség vádját is gerjeszti. Csak- 
hogy a szocializmus jövője — s poli- 
tikai vakság volna föl nem ismemi, 
hgoy előbb-utóbb ez lehet a tét — 
nem szűkíthető egzisztenciális kér- 
déssé. 

Ha nem tudjuk elkerülni a haloga- 
tást és az álhumánum csapdáit, el- 
képzelhetetlen a májusi pártértekez- 
let számos, jövőbe mutató elvi köve- 
telményének megvalósulása. E máról 
holnapra nyilván nehezen megvaló- 
sítható javaslat érdemes a vitára és 
a továbbgondolásra. Annál is inkább, 
mert a párttagság körében szerzett 
tapasztalatok azt mutatják, hogy to- 
vábbi jelszavak és elvi jellegű doku- 
mentumok helyett a megoldás konk- 
rét útjának megjelölését várják. 

E várakozás sajnos, sokszor együtt 
jár valamiféle kisebbrendűségi érzés- 
sel, annak magától értetődő föltéte- 
lezésével, hogy a ,nagy dolgokat" 
nem alapszervezeti vagy városi szin- 
teken kell , kitalálni", s hogy előbb 
újabb központi dokumentumokra 
van szükség, s csak ezután kezdőd- 
het meg az , alulról építkezés". Félő 
azonban, hogy ez csupán a haloga- 
tást, a helyi lépések elodázását iga- 
zolni próbáló , ideológia". És ma az 
élet nem ad időt a késedelmeske- 
désre. 


Bíró Ferenc 
a Somogyi Néplap munkatársa 


A párt egy kisváros közéletében 


Szarvas város közéletében - miként országunk életében általában — az 
utóbbi időben újfajta jelenségek észlethetők, sokféle változás tapasztalható. 
Élesebbek az ellentmondások, amelyek a lakosság igényei és a kielégítés 
forrásai között feszülnek. Ugyanakkor érezhetően fokozódik a társadalmi ak- 
tivitás, ami olykor szintén egyfajta feszültséggel jár, de egyúttal növeli a kü- 
lönféle gondok helyi erőből történő enyhítésének, feloldásának lehetőségét. 
Ebben a helyzetben szükségképpen felértékelődik a helyi politika lehetősé- 
ge, s ismételten át kell gondolnunk, milyen legyen a mai feltételek között a 


párt szerepe városunk közéletében. 


Az eredményes politizáláshoz elen- 
gedhetetlen a konkrét helyi körülmé- 
nyek gondos számbavétele.  Váro- 
sunkban találhatók nemzetközi kap- 
csolatokkal rendelkező tudományos 
kutatóintézetek, felsőoktatási  intéz- 
mények, jelentős exportot előállító 
ipari szövetkezetek, amelyeknek ter- 
melési és kereskedelmi kapcsolatai a 
Távol-Kelettől Kanadáig terjednek, s 
olyan mezőgazdasági üzemek, melyek 
meliorációs "munkájukról, a hévíz 
hasznosításáról és az új vállalkozá- 
saikról széles körben ismertek. Tele- 
pülésünk szép természeti környezete 
elsősorban az arborétum és a Holt- 
Körös révén az ország határain túl 
is ismert, és jelentős idegenforgal- 
mat vonz. Sok dologra lehetünk 
büszkék jelenünkben, gazdag a vá- 
ros történelmi, szellemi öröksége, de 
gyötrő gondjaink is vannak, ame- 
lyek megoldásra várnak. A teljesebb 
képhez tartozik, hogy lakosságunk 
mintegy egynegyede külterületen, 
tanyán él, és ugyanekkora a nyug- 
díjasok aránya is. A város népessé- 
ge aggasztóan csökken, nő az idő- 
sek részaránya, sok fiatal tanulmá- 
nyai után nem tér vissza, miközben 
jelentős hiány van közgazdász és 


műszaki végzettségű  szakemberek- 
ben. Gyakori (néha érzelmektől sem 
mentes) viták témája, hogy sokszo- 
rosan kitüntetett ipari szövetkeze- 
teink dolgozóinak jövedelmén mun- 
kájuk színvonala távolról sem lát- 
szik. Erős az igény új munkahelyek 
létrehozására, s a sort még lehetne 
folytatni. Hiszen az idegenforgalom 
sem csak kedvező hatásokkal jár: 
nyáron olykor már az elviselhetőség 
határán van a zsúfoltság, s a ha- 
szonból a városnak alig jut, az ellá- 
tás gondjaiból viszont annál több. 


Hosszabb ideje foglalkoztat bennün- 
ket, hogy milyen módon segítsék elő 
a város pártszervezetei a közösség 
gyarapodását, a gondok megoldását. 
Tény, hogy a lakosság a helyi veze- 
tő testületeket — a pártbizottságot 
éppúgy, mint a tanácsot — aszerint 
ítéli meg, hogy mit tudnak elintézni 
a város számára. Nem egy kollektí- 
vában most is úgy tekintenek a 
pártra és a tanácsra, mint afféle 
,kijáró" szervezetekre, s nem ta- 
gadható, hogy a legtöbbször igyek- 
szünk is eleget tenni az ilyenfajta 
elvárásoknak. Hosszú esztendők gya- 


korlata — tükröződik abban, hogy a 
közvélemény elvárja: az égető prob- 
lémák kerüljenek a pártfórumok na- 
pirendjére, függetlenül attól, 
azok megoldása rajtunk múlik-e vagy 
sem. 


Eddigi gyakorlatunkról meg kel- 
lett állapítanunk, hogy bizony gyak- 
ran kényszerültünk félmegoldásokra. 
Engedtünk — olyan törekvéseknek, 
hogy a pártot, a párttestületet vé- 
dőernyőként használják fel a részér- 
dekek érvényesítésében. Tudjuk. 
hogy az ilyen törekvések természe- 
tesek, de azt is tapasztalnunk kel- 
lett, hogy ennek nemkívánatos kö- 
vetkezményei támadhatnak. Ezért 
döntöttünk úgy, hogy a jövőben lé- 
péseinket ebben az összefüggésben 
is mindig gondosan mérlegelni fog- 
juk. 


Milyen legyen hát a pártbizottság 
gyakorlata, munkastílusa?  Nyilván- 
valóan nem  törekedhetünk arra, 
hogy minden a mi kezünkben fus- 
son össze.  Gondolkodásunkat és 
közéleti magatartásunkat ma inkább 
az jellemzi, hogy nem szólunk bele 
mindenbe, hagyjuk érvényesülni a 
kollektívák és egyének felelősségét. 
Egyszerűen szólva hagyjuk dolgozni 
az üzemeket és intézményeket, ve- 
zetni a vezetőket, támogatjuk, báto- 
rítjuk ésszerű vállalkozásaikat, de 
nem vesszük át tőlük a felelősséget. 
Ez azonban nem azt jelenti, hogy 
csak a ,direkt" politikai ügyekre 
szorítkozik a figyelmünk. Nagy gon- 
dot fordítunk a lakosság, a dolgozók 
életviszonyait érintő dolgokra, hiszen 
ezeknek igen erős a politikai hatá- 
suk. Tehát nem az a célunk, hogy 
a tanácsi szervek, az üzemek, a vál- 
lalatok helyett döntsünk a rájuk tar- 
tozó kérdésekben, hanem hogy a po- 
litikai állapotokat közvetlenül befo- 
lyásoló problémákról, azok összefüg- 
géseiről fogalmazzuk meg politikai 
véleményünket, álláspontunkat. Így 
aztán nem egy területe van napr 
munkánknak, amikor távolabb kell 

hogy 


mennünk egy-egy ügytől azért, hogy 
közelebb kerülhessünk annak lénye- 
géhez. 


A lakosság a helyi politikát első- 
sorban a város fejlődése és saját 
gyarapodása alapján ítéli meg. Ezért 
változtattunk a korábbi, munkahely- 
központú gazdaságpolitikai megköze- 
lítésen. . Levontuk a következtetést 
abból a közkeletű igazságból, hogy 
a város fejlődése nem azonosítható 
a városban levő termelőüzemek és 
egyéb intézmények eredményeinek 
egyszerű összeadásával. Az újfajta 
megközelítési módnak ma még szá- 
mos (nem utolsósorban a szabályo- 
zókkal összefüggő) akadálya van, te- 
kintetünket mégsem csak a termelő- 
szférában zajló folyamatokra kell 
fordítanunk, hanem a település éle- 
tének egészére. Ennek eredménye- 
ként — s az érdekeltség által is ve- 
zérelve érzékelhetően növekszik 
a termelőüzemek hajlandósága a vá- 
ros fejlesztését célzó együttműkö- 
désre. 


A gazdálkodás kérdéseivel nyilván 
a jövőben is törődnünk kell, nem 
kevesebbet, hanem talán még többet 
is, mint ahogy eddig tettük. De ezt 
politikai eszközökkel kell elérnünk, 
s nem úgy, hogy az illetékes szer- 
vek helyett magunkra vállaljuk a 
döntés felelősségét. Ezt egy példával 
is érzékeltetném: néhány évvel ez- 
előtt egyszerre indult meg a város- 
ban egy új tűzoltólaktanya és a 
Shell-kút kialakításának előkészítése 
— közel egymás mellett. Addig hú- 
zódtak a terület és az elhelyezés kö- 
rüli viták, amíg egyikből sem lett 
semmi. A lakosság értetlenül áll az 
ügy előtt még most is, s ez a hely- 
zet különösen irritáló, mert az 
ÁFOR-kút körül kezdenek tartha- 
tatlanná válni az állapotok. Az ilyes- 
mi kikezdi a város vezetésének, be- 
leértve a pártbizottságnak a tekin- 
télyét, hiszen az emberek bennünket 
is tehetetlenséggel vádolnak. Még- 
sem hiszem, hogy lelkiismeret-furda- 


lást kellene éreznünk, amiért nem 
igyekeztünk hatalmi szóval kierősza- 
koli valamiféle megoldást. Viszont 
meg kell találnunk a módszert ah- 
hoz, hogy az értelmetlen huzavona 
ne gátolja az előrelépést, hogy szű- 
ken vett presztízsszempontok vagy 
részérdekek ne  hiúsítsanak meg 
szükségessé vált intézkedéseket. 


Városunkban égető kérdés az is; 


hogy új munkahelyek teremtődjenek. 


Természetes, hogy a pártbizottság is 
foglalkozott ezzel a problémával. A 
korábbi módszertől eltérően azonban 
nem éreztük feladatunknak, hogy té- 
telesen határozatba foglaljuk: melyik 
vállalatnál hány új foglalkoztatási 
alkalmat teremtsenek. Ehelyett a 
fejlesztés irányát illetően foglaltunk 
állást, hangsúlyozva, hogy az emli- 
tett célt egyaránt szolgálhatja a meg- 
levő termelőbázis bővítése, társulá- 
sok létrehozása, külső források bevo- 
nása vagy a magánvállalkozások lét- 
rejötte, s mi bármelyikhez készek 
vagyunk politikai támogatást nyúj- 
tani. ; 

Az egyik alapvető törekvésünk, 
hogy a párttagokban — dolgozzanak 
bármilyen területen — legyen meg 
a kellő felelősségérzet, öntevékeny- 
ség, önállóság. A kommunista ta- 
nácstagi csoport vezetője részt vesz 
a párttestület ülésein, tájékozódik 
politikai állásfoglalásainkról és ma- 
ga is közreműködik azok kialakítá- 
sában. De a kommunista tanácstagok 
önállóan, saját felelősségükre foglal- 
nak állást a tanácsülés elé kerülő 
kérdésekben, választóik  véleményé- 
nek és a párt politikai irányvonalá- 
nak szellemében. 

Ez a szellem vezérelt bennünkzt 
1988 tavaszán, amikor napirendre 
került az új tanácselnök megválasz- 
tása. Pártbizottságunk nem vállalta 
magára az alkalmas személy kivá- 
lasztását, inkább azt kezdeményez- 
tük, hogy a népfront aktivistái sze- 
mélyes beszélgetéseken kérjék ki a 
tanácstagok véleményét. Ennek alap- 


ján formálódott ki a párt és a nép- 
Íront javaslata, amelyet a tanácsülés 
óriási többséggel elfogadott. Azóta is 
tapasztalható, hogy ez a módszer 
alapjául szolgált a testület és az el- 
nök közötti bizalomteljes viszonynak. 

A párt szerepének újbóli tisztázá- 
sa során tehát válaszolnunk kellett 
arra a kérdésre, hogy maradjunk-e 
a régi gyakorlatnál, amikor a helyi 
hierarchiában a párt áll a közélet 
csúcsán és minden más társadalmi 
szervezet, intézmény neki rendelődik 
alá, vagy pedig. egyenrangúságon 
alapuló partneri viszonyra töreked- 
jünk, a politikai meggyőzést tekint- 
ve a legfőbb módszernek. Rendező 
elvnek — nem kevés vita után — az 
utóbbit választottuk; a viták még 
folytatódnak, amíg e változások nem . 
válnak mindenki számára érthetővé, 
elfogadottá. 


A vezető szerep ilyen megközelíté- 
sét, felfogását ugyanis még gyakran 
kétkedéssel fogadják. , A párt felad- 
ja a hatalmat"; , ezzel magunk gyen- 
gítjük a pártakarat érvényesítését" 
— az ilyen és hasonló megfogalma- 
zásokkal szinte naponta találkozunk. 
Nem kevesen még mindig egyenlő- 
ségjelet tesznek a párt vezető szere- 
pe és a vezénylő magatartás közé, 
s számukra a demokratikus szemlé- 
let liberalizmusnak, , gyengekezűség- 
nek" számít. Pedig tudomásul kel 
vennünk, hogy elsődlegesen a tagság 
aktív politizáló tevékenységére és 
nem adminisztratív eszközökre tá- 
maszkodva kel! biztosítanunk a Ppoli- 
tikai meghatározó szerep érvényesü- 
lését. Ezért célunk a városi pártbi- 
zottság olyan politikai-mozgalmi köz- 
ponttá alakítása, melynek munkájá- 
ban a koncepcionális, elvi-politikai 
irányítás áll az előtérben. 


Szükségesnek tartjuk a nyilvános- 
ság kiszélesítését. Ezt jól segítette, 
hogy 1986 közepétől hetilapként meg- 
jelenik a Szarvas és Vidéke című he- 
lyi újság. A lapban rendszeresen ol- 
vasható tudósítás, interjú a párt dol- 

gairól, de kapcsolatot kerestünk a.me- 
gyei újsággal és a rádió körzeti stú- 
diójával is. Emellett egy kisvárosban 
elengedhetetlenül fontosak a közvet- 
len kontaktusok, a személyes élmé- 
nyek. Pártbizottsági üléseinket ezért 
a párttagság számára nyilvánossá 
tettük, és csak a legszükségesebb 
esetben tartunk zárt ülést. 


A helyi politika résztvevőinek kö- 
re az utóbbi időben jelentősen bő- 
vült, s a szereposztás is változott. 
A hagyományos tömegszervezetek, 
-mozgalmak mellett lakossági kezde- 
ményezésekre új csoportok jöttek 
létre. Ezzel a paletta még színesebbé 
vált, hiszen a tanyai lakosságot tö- 
mörítő köröktől a tudományos szak- 
mai egyesületek tagcsoportjaiig sok- 
féle egyesület, kör, klub, társaság 
működik a városban. Tevékenykedik 
itt városszépítő egyesület, környezet- 
védő csoport, békeklub, szlovák nem- 
zetiségi hagyományokat ápoló cso- 
port, nagy létszámú városi baráti 
kör, megalakult az MDF helyi szer- 
vezete, a főiskolán pedig a , Negyve- 
nesek" klubja, ugyanakkor a közel- 
múltban létrejött a fegyveres testü- 
letek baráti köre is. 


Pártbizottságunk elismeri és támo- 
gatja a lakosság önszerveződési igé- 
nyeit, a különböző közösségteremtő 
törekvéseket. Széles körű együttmű- 
ködésre törekszünk, s készek va- 
gyunk mindenkivel párbeszédet foly- 
tatni. Törekvéseink sokak részéről 
egyértelmű támogatást élveznek, a 
partneri viszony megteremtéséhez 


általában — kedvező " visszajelzéseket 
kaptunk. De nincsenek illúzióink, 
mert politikai kultúránk, vitakultú- 
ránk jelenlegi állapota, érdekérvé- 
nyesítési szokásaink, politikai köz- 
életi morálunk távolról sem változik 
olyan gyorsan, mint kellene. Sok ne- 
gatív beidegződés hatása miatt né- 
melyek nem hiszik, hogy szándé- 
kaink komolyak, s csak taktikai 
megfontolásoknak tartják azokat. Így 
őszinte kezdeményezéseinkről szinte 
naponta kell meggyőznünk közvetlen 
környezetünket, a bizalomért napon- 
ta újra és újra meg kell küzdenünk. 
A párttagok részéről viszont egy-egy 
zajosabb fórum után gyakran el- 
hangzik: , kellett ez?". Véleményünk 
szerint azonban nincs más út, mint 
a közéleti partnerkapcsolatok sokol- 
dalú kialakítása, amelyek egyaránt 
kiterjednek a helyi politika kímun- 
kálására, a kölcsönös közéleti kezde- 
ményezésekre, a megvalósításban 
való együttes részvételre és a ta- 
pasztalatok közös elemzésére. 

Sok irányban akarunk tehát egy- 
szerre —— változtatni, de önmagában 
egyik lépés sem elegendő. Egyszerre 
kell mozgásba hozni az új elemeket, 
hogy azok működőképessége a napi 
munkában megjelenhessen, hatásuk 
érvényesülhessen és értékelhető le- 
gyen. Hiszen amíg csak papíron lé- 
teznek megfogalmazásaink, addig 
azok csupán , szándéknyilatkozatok". 
Valójában a napi munkában dől 
majd el gondolkodásunk, törekvé- 
sünk helyessége. 

Sonkoly lános 
e $zervas városi pértbizetségs 
első tikóra 


HOZZASZOLASOK CIKKEINKHEZ 


Elkötelezetten 


(Megjelent a Pártélet 1989. februári számában) 


A budapesti III/4-es körzet januári 
taggyűlésén a többi között felvetődött 
és élénk vitát váltott ki pártunk tisz- 
taságának kérdése. Számos esetet em- 
lítettek a lakóterületi pártszervezet 
tagjai, amelyek sajnálatos módon ar- 
ról tanúskodnak, hogy a párt-, állami 
és gazdasági vezetők egy része nem 
megengedhető — gazdasági előnyök 
megszerzésére használja fel beosztását 
és funkcióját. Sajnos , kéz kezet mos?" 
alapon sok vezető segíti ilyenhez a 
másikat — viszonzás reményében. 
Néhány éve egy ismerősöm, aki 
függetlenített politikai funkciót töl- 
tött be, megkért, segítsek a kétszobás 
lakását . háromszobásra elcserélni, 
mert szeretné az anyósát vidékről fel- 
hozni. Kérjem meg a pártbizottság el- 
ső titkárát, hogy ha van rá mód, ta- 
nácsi vonalon segítsen neki ebben. A 
kétszobás lakásban a fiával hárman 
laktak, így az igény jogosnak tűnt. 
Amikor az első titkár fogadott és el- 
mondtam, hogy miben kérem a segít- 
ségét, a következőket felelte: Mondja 
meg X. Y. elvtársnak, hogy üdvözle- 
tem, de van neki egy értékes nya- 
ralója, két-három évenként cseréli az 
autóját, így nem segíthetek neki ak- 
kor, amikor sok ezer rászorult csalá- 
dot nem tudunk megfelelő lakáshoz 
juttatni. Adja el a nyaralóját és ve- 

gyen lakást. Sajnos tudom, mondta a 
titkár, hogy az illető ettől függetlenül 
megkeresi és megtalálja majd a kis- 
kaput. Meg is találta egy másik kerü- 
letben. 

Egy 1945-ös párttag kollégámnak — 
aki mindig szívvel-lélekkel kiállt a 
párt politikája mellett — az volt a 
szavajárása, hogy addig nincs prob- 
léma, amíg ,a mi kutyánk kölykei ve- 
zetik az országot". A közelmúltban ta- 
lálkoztam vele, és szinte sírva mondta 
el, hogy kilépett a pártból. Kérdez- 
tem: mi van a mondásoddal? Azt fe- 
lelte: ,a kutyámra vagy a kölykeire, 
ha nem úgy viselkednek, ahogyan 
kell, ráhúzok egyet-kettőt és szót fo- 
gadnak, de ha a párttól bizalmat ka- 
pott vezetőket, akiknek vaj van a fe- 
jükön, megbírálunk, mint a viperák 
megmarnak és lehetetlenné tesznek. 
Negyven évig dolgoztam a közössé- 
gért, de most elegem volt." 


Nem értettem egyet a lépésével, de 
megértettem őt. Ezért kell a pártban, 
a közéletben olyan viszonyokat te- 
remtenünk, amelyek elejét veszik a 
visszaéléseknek, az önkényes lépések- 
nek, mert csak így lehetünk vonzóak 
a tisztességes emberek számára. 


Gallai Róbert 


Félelmes párhuzamok 


Öreg pártmunkás vagyok, megértem 
egyet s mást. 1953-ban a Sellye járási 
pártbizottságon dolgoztam. Rám és 
munkatársaimra akkor a teljes meg- 
lepetés erejével hatott a kormány- 
program meghirdetése. . Semmiféle 
előzményét nem érzékeltük, nem ta- 
pasztaltuk — s ez érvényes volt a 
társadalom többségére. A hatás félel- 
metes volt. Polarizált, ellentéteket 
szült. Mi, pártmunkások, általában ér- 
tetlenül álltunk előtte. 


Tudom, a történelem nem ismétlő- 
dik meg, mégis párhuzamot lehet 
vonni az akkori idők és a jelenlegi 
helyzet között. A pártban ma is értet- 
lenül áll a nagy többség a májusi 
pártértekezlet határozataival és az azt 
követő eseményekkel szemben. Leg- 
feljebb a váratlanság tényezője, a 
meglepetés ereje kisebb, hiszen a Saj- 
tó, a politikai nyilatkozatok már elő- 
revetítették, hogy valami forr a leve- 
gőben. 

Mi, ott Dél-Baranyában akkoriban 
a mezőgazdaságban voltunk leginkább 
érdekeltek. A kormányprogram meg- 
hirdette a téeszek felszámolásának le- 
hetőségét. Csakhamar meg is indult a 
mozgolódás. Mi naivul — a kormány- 


program ismeretében — azt hittük, ez. 


természetes. Csakhamar  tapasztal- 
nunk kellett, hogy egyáltalán nem az. 
A pártközpont akcióba lépett, és K- 
vonalon kaptuk az utasítást — más 

pártszervek ugyanúgy —, hogy min- 
den eszközzel meg kell tartani, , vé- 
deni" a termelőszövetkezeteket. Gigá- 
szi küzdelem kezdődött a téeszköz- 
gyűlések és a párt-, illetve az állam- 
apparátus között. Mérkőztünk hetekig 
éjszakába nyúlóan, több-kevesebb si- 
kerrel. 

Nem értettem, miért mond mást a 
párt, mint a kormány. Visszanézve ma 
már értem — bárcsak akkor is értet- 
tem volna. Sok konfliktust, csalódott- 
ságot, meg nem értést lehetett volna 
elkerülni. Nem így történt. 


Jelenleg ís érzem ezt a kettősséget. 
A reformretorikától visszhangzik az 
ország. A sajtó programokat közöl, ve- 
zetőink nyilatkoznak — ki Így, ki úgy. 
És ez a különbözőség zavar; hadd te- 
gyem nyomban hozzá, nemcsak en- 
gem. Hogy példát is mondjak: Grósz 
Károly sportcsarnoki beszéde és az 
azt követő megnyilatkozások Berecz 
János, Németh Miklós, Szűrös Mátyás 
és mások részéről nem árnyalatnyi, 
hanem lényegbeli különbséget mutat- 
nak. Ezért nem tudok egyetérteni az 
olyasféle megállapítással — Major 
László szavait idézem —, hogy ,Aa 
sokszínűség ellenére ugyanazt az ál- 
láspontot képviselik". Nem Így Íígaz. 
Grósz Károly fehérterrort emlegetett, 
Németh Miklós szerint nincs ilyen ve- 
szély. Grósz Károly szerint nem lesz 
új földosztás, Berecz János szerint a 


pártnak ki kell dolgoznia új mezőgaz- 
dasági politikáját. Folytathatnám pél- 
dául az állami tulajdon hegemóniájá- 
ról vagy szerepének csökkentéséről 
folyó polémiákkal, 

De még ennél is szembetűnőbb az 
alsóbb szervek vezetőinek, munkatár- 
sainak megnyilatkozása. Különösen 
vörös posztó az alternatív szerveze- 
tekhez való viszony és a többpárt- 
rendszer kérdése, lehetősége. Itt is 
kettősség mutatkozott már hónapok- 
kal ezelőtt: a felsőbb vezetés már 
akkor együtt kívánt működni az em- 
lített szervezetekkel, figyelembe kí- 
vánta venni javaslataikat, ha azok a 
szocializmus alapján állnak, és nem 
zárta ki kategorikusan a többpárt- 
rendszer lehetőségét sem, más volt 
viszont a véleménye például Jassó 
Mihálynak a budapesti első titkár- 
nak, vagy Dérfalvi Istvánnak, Pataki 
Károlynak, a II. kerületi pártbizott-. 
ság titkárainak. , Adja vissza a párt- 
tagsági könyvét az a párttag, aki a 
szocializmus körülményei között el 
tudja képzelni a többpártrendszert!" 
— hangzott el, ha nem is szó szerint 
az említett elvtársak részéről. De hát 
ki adja vissza? Megint csak az egy- 
szerű párttag, mert le mer vonni 
ilyen következtetést a felsőbb veze- 
tők megnyilatkozásaiból? 

Mit kell képviselni a párttagnak? 
Ugyanolyan zavarodott, tájékozatlan, 
kiszolgáltatott, mint harmincöt évve! 
ezelőtt. Alakítson ki saját álláspontot? 
Annak adjon hangot? De teheti-e? 
Egyfelől létezik a gondolkodás, a vé- 
leménynyilvánítás szabadsága, másfe- 
lől ott munkál a rend, a fegyelem, a 
pártegység megőrzésének kötelezettsé- 
géből fakadó, több évtizedes beidegző- 
dés. Miközben tépjük egymás idegeit, 
támogatjuk vagy akadályozzuk a re- 
formot, az események nekünk tetsző 
vagy nem tetsző módon alakulnak. 

Mindenesetre nagyobb a hangzavar, 
mint a kézzelfogható eredmény. Vál- 
tozatlanul működtetjük a veszteséges 
vállalatokat, folyik a pénz a dotációk- 
ra, a műszaki fejlesztés alig halad elő- 


re, a várva várt külföldi tőke éppen 
csak csordogál, az áremelésektől vissz- 
hangzik az ország, a létminimum alatt 
élők száma rendre növekszik, az elé- 
gedetlenség kitapinthatóan fokozódik, 
a piacgazdaság, amelytől a megváltást 
várják, alig hat. 

Ismét kínálkozik a párhuzam. Há- 
rom és fél évtizede a meghirdetett vál- 
tozások nem, vagy alig valósultak 
meg. Akkor is volt olyan erő, amely 
nemcsak akarta, hanem meg is tudta 
akadályozni a kormányprogram érvé- 
nyesítését. Csak az alkalomra várt, 
hogy visszarendező szándékait meg- 
valósítsa. Az események ismeretesek. 

És ma? A korlátok ma is erősek, 
eddig megtört rajtuk a reform min- 
den rohama, legalábbis a lényeget il- 
letően. Hasonlóak a történések, mint 
az említett periódusban. Szavak, vál- 
tozások a politikai életben, reform a 
pártban, egyszersmind a reform el- 
szabotálása a gazdaságban. Márpedig 
a meghirdetett gazdasági változások 
nélkül minden csak szófia beszéd. 

Ilyen körülmények között senki se 
várja az alapszervezetektől, a pártta- 
goktól, hogy a tömegek között bármi- 
fajta munkát végezzenek. Nem ís te- 
szik, mert ennek egyáltalán nem ked- 
vez a társadalmi légkör. Megteszik — 
megtehetik — viszont mások. Mert 
van mit mondaniuk, s termékeny táp- 
talaj a közvélemény a legszélsősége- 
sebb nézetek befogadására is, ha azo- 
kat kedvező színben tüntetik fel, és 
megfelelő szavakba foglalják. 

Mi hát az értelme a pártszervezetek 
létezésének? Élünk a formalitások kö- 
zött, tartjuk a rendezvényeket rend- 
szeresen. Tesszük, amit megszoktunk. 
Közben érezzük, hogy mindez lassan, 
de biztosan szektává formál bennün- 
ket. Egymást győzködjük, szidjuk, 
dorgáljuk, esetleg egyet is értünk, 
közben pedig az utcán, a boltban, a 
hétköznapi lét színterein halad az élet 
a maga útján. 

Vida Sándor 


a II. kerületi Szemlőhegyi úti 
pártbizottság 1. sz. alapszervezetének 
. vezetőségi togja 

Platformszabadság — pártegység 

Fejlődő demokráciánk zsenge hajtá- 
sai a másként gondolkodás, illetve a 
másként gondolkodók — divatos szó- 
val alternatívok — egyre növekvő szá- 
mú szervezetei. Van, aki örömmel fo- 
gadja ezeket a jelenségeket mint a 
társadalom nyitottságát, a szabadság- 
jogok kiszélesedésének látható jeleit, 
mások aggodalommal, mert a társa- 
dalmi egység megbomlását, a káosz 
jeleit vélik felfedezni megjelenésük- 
ben. Egy dolog azonban biztos: akár 
szeretjük őket, akár nem, jelen van- 
nak társadalmunk életében, hallatják 
hangjukat, számuk növekszik, együtt 
kell velük élni, Pozsgay elvtárs mond- 
ta a debreceni pártaktíva-értekezleten 
— nem szó szerint idézem —: , Sokan 
azt gondolják, hogy a pluralizmus 
egyes reformerek agyszüleménye, hol- 
ott a gondolkozás sokszínűsége min- 
dig ott volt a fejekben, csak nem en- 
gedtük felszínre jutni." 

Ez a sokszínűség az emberek gon- 
dolkozásában egyre inkább a párton 
belül is kezdi éreztetni hatását. A párt- 
értekezleteken vagy éppen a pártér- 
tekezletekért folyó vitákban egyre 
élesebben jelentkeznek  különvéle- 
mények, szembetűnő az egykori fe- 
lülről vezérelt egység elvetése. Ezután 
már azon sem lehet csodálkozni, ha a 
párt legfelsőbb vezetésében — a Po- 
litikai Bizottságban, a Központi Bi- 
zottságban — is tapasztalhatók külön- 
vélemények, uram bocsá", egy-egy ve- 
zető más véleményen van közös dol- 
gainkról, és azt a nyilvánosság előtt 
is elmondja. A párton belüli konzer- 
vatív gondolkozók máris félreverik a 
harangokat: mi lesz a pártegyvséggel, 

a pártfegyelemmel, amely évtizedek 
óta szilárd kötőanyagként tartja ösz- 
sze a pártot. Valóban ilyen nagy a 
veszély? Kétségtelen, hogy pártunk- 
ban az elmúlt hét évtizedben a ke- 
mény fegyelem és a szilárd egység 
volt a legnagyobb kohéziós erő. Er- 
ről a jövőben sem mondhatunk le, ha 
a párt szétbomlását el akarjuk ke- 
rülni. A világ azonban változik, és 
ezzel együtt alakulnia kell a gondol- 
kozásmódnak, a dolgok megítélési 
formáinak. Éppen a marxizmus az, 
amely elveti a Jogmatizmust, a dol- 
gok változtathatatlanságának az illú- 
zióját. Ötven-hatvan évvel ezelőtt, az 
illegalitás idején természetes volt a 
konspiráció, a bizalmatlanság, a felül- 
ről jövő katonás utasítások és azok el- 
lenvetés nélküli végrehajtásának a 
követelménye. Ez is a fennmaradás 
alapvető feltétele, a túlélés igényének 
egyedüli eszköze volt. De ma, negyven 
esztendővel azután, hogy az ország 
egyetlen — hatalmon lévő — pártja 
vagyunk, ezek a módszerek anakro- 
nisztikusak, nevetségesek. Az emberi 
agyakat nem lehet uniformizálni. Sem 
a valóban okos emberek, még kevés- 
bé a deklarált bölcsek nem jogosultak . 
arra, hogy felvállalják a mások he- 
lyett való gondolkozást. Minden egyes 
párttag egy-egy gondolkozó ember, 
akinek önálló véleménye, gondolata 
van a körülötte levő világról. Csak e 
gondolatok szintéziséből keletkezhet- 
nek jó, mindenki által önként elvál- 
lalt határozatok. A párt megújulásá- 
nak nem véletlenül egyik alapvető 
gondolata az alulról felfelé való épít- 
kezés mindennapi gyakorlattá tétele. 


Csak a közösen kialakított, a különbö- 
ző nézetek, vélemények ütköztetésé- 
vel létrehozott politika számíthat egy- 
séges támogatásra. Biztosítania kell 
természetesen a kisebbségben marad- 
tak részére az igazukért való tovább- 
harcolás jogát — a többségi határozat 
végrehajtási kötelezettsége mellett. 
Számos példát lehetne felhozni arra, 
milyen károkat okozott pártunknak 
az egyéni véleménynyilvánítás elnyo- 
mása, a látszategység deklarálása, az 
arctalan, egyénekhez nem köthető po- 
litika. Az elmúlt negyven esztendő 
nem kevés — bár meglehetősen rit- 
kán emlegetett — eredményei mellett 
nagyon sok rossz gazdasági és poli- 
tikai döntés, a társadalom és az em- 
beriség elleni — így a párt politikája 
elleni — bűncselekmény színtere 
volt. Ezek a bűnök nem a szocializ- 
mus lényegéből fakadtak — ahogy azt 
politikai ellenfeleink beállítani igye- 
keznek —, hanem annak eltorzított 
változatából, nemegyszer emberi, ve- 
zetői gyengeségekből. Az ismert visz- 
szásságok jelentős része adódott a 
párt és az állam vezetőinek gyakor- 
latlanságából, tapasztalatlanságából és 
nemritkán olyan emberi gyengeségek- 
ből, mint a képzetlenség, hiúság, bi- 
zalmatlanság, saját személyük túlbe- 
csülése stb. Ha az elmúlt évtizedek 
politikája jobban kötődött volna sze- 
mélyekhez, politikusokhoz, ha ismer- 
tek lettek volna egyéni megnyilvánu- 
lásaik, a döntésekben játszott szere- 
pük, akkor ma nem a párt mint po- 
litikai szervezet állna a vádlottak 
padján a múlt hibáit elítélő társadal- 
mi közhangulatban, hanem a vétsé- 
gekért valóban felelős személyek, akik 
szervezetek, bizottságok, hivatalok 
mögé bújva hozták meg rossz intéz- 
kedéseiket, akik idáig juttatták az 
országot. 


De a demokrácia más aspektusaiból 
is nagyon fontos, hogy a párt vezetői- 
nek nyilvános szereplései alkalmával 
ne csak a párt politikájának propagá- 
lását és deklarálását halljuk, hanem 
megismerhessük saját egyéni nézetei- 
ket, gondolataikat, véleményüket is. 
Választások alkalmával csak ezek 
alapján tudunk felelősen dönteni az 
egyes jelöltek között. A kettős vagy 
többes jelölés csak akkor töltődik meg 
igazán demokratikus tartalommal, ha 
az egyes jelölteket nemcsak a jelölő- 
gyűlésen ismertetett önéletrajz vagy 
az ott elmondott programbeszéd köz- 
helyei alapján, hanem az egész válasz- 
tási ciklus során végzett munkája, 
megnyilvánulásai alapján ítélhetjük 
meg. A demokráciát, a szocializmust 
nem a különvéleményektől kell fél- 
teni, hanem a vélemények biányától, 
a vezetők és vezetettek eltávolodásá- 
tól. 

A platformszabadság és a pártegy- 
ség gyakran egymással ellentétes, egy- 
mást kizáró fogalomként jelentkezik 
a társadalmi köztudatban. Pedig 
mindkettő csak akkor és úgy nyerhe- 
ti el igazi tartalmát, ha együtt jelent- 
keznek, egymásból következnek. Az 
igazi pártegység nem a gondolatok 
egyformasága, hanem egyeztetése 
alapján jöhet létre. Bízom benne, 
hogy az elkövetkezendő évek során 
egyre több lesz az egyéni arculatú, 
gondolatait és véleményét a nyilvá- 
nosság elé táró politikusunk, aki egy 
nyílt, demokratikus légkörű, a párt- 
tagsággal együtt lélegző szervezet lét- 
rehozásán fáradozik, amely a közös 
célért , sokszínűen gondolkozva, de 
egységesen dolgozik az ország fel- 
emelkedéséért. 

Földes László 


Ponnonplast Műenyagipori Vállalat 
debreceni gyára 
pb agit.-prop. felelőse 

Kétpólusú elégedetlenség 


Manapság mindent hajlandóak va- 


gyunk átértékelni. Sokszor utólag 
igazolva egyesek közelmúltbeli 
, csendes sandaságát" is. A lassan 


már közhellyé váló reform, nyilvá- 
nosság, nyíltság, sőt , peresztrojka" 
jegyében — helyesen — mindinkább 
nevén nevezzük a jelenségeket, a ma- 
gatartásokat, az eseményeket. Csak- 
nem negyven megélt évem eddigi ta- 
pasztalatai alapján azonban többek- 
nél korcsosulást, emlékezetkihagyást 
—e vagy -váltást? — érzékelek. Pe- 
dig a négy évtized nem nagy idő. 
Ráadásul a korábbi ,módit"  sze- 
rencsére nem éltem meg. Hallottam 
és tanultam róla, a szövődményeit 
már ifjúként érzékeltem is. Éppen 
ezért mondanivalóm és önkényesen 
kiragadott példáim előtt fontosnak 
tartom, hogy kijelentsem: szüksége- 
sek társadalmunkban a változások, 
híve vagyok a nézetek és vélemé- 
nyek nyílt ütköztetésének, a sokszí- 
nű politikai palettának. Gyakorlati- 
lag mindennek, ami a tágabb és szű- 
kebb közösségek és az egyének bol- 
dogulását, szellemi és anyagi gyara- 
podását szolgálhatja. 


Ismerem. hiszen itt élek és a , bő- 
römön érzem" napi gondjainkat, a 
lakosság jelentős részének megélhe- 
tési, gyermeknevelési, eltartási, a még 
ifjabbaknak az otthonteremtési prob- 
lémáit, a nyugdíjasok mindinkább le- 
értékelődő javadalmazását. A jelzett 
problémákkal magam is nap mint nap 
szembesülök még szűkebb családom- 
ban is. Tehát nem vagyok kívülről 
szemlélődő szurkoló vagy éppen el- 

lendrukker. Félreértés ne essék, 
a közelmúlt egy-két évtizedének 
kritikátlan híve sem vagyok. Most 
inkább az engem zavaró jelenségek- 
ről szeretnék véleményt mondani. 
Sokakkal szemben zavar az, hogy 
lakosságunk derékhada, az úgyneve- 
zett középkorosztály talán a legtűrő- 
képesebb. Tudom, hogy ez többeket 
megnyugtat. A teher viszont elsősor- 
ban az övéké. Zavar az is, hogy a 
nyugdíjasok alacsony jövedelmű ré- 
tege ,.csendesebben sír", mint a más 
rétegek. Nem kevés fejtörést okoz a 
pályakezdő vagy az éppen arra ké- 
szülő fiatalok jövője. Érvényes ez 
mind a fizikai dolgozókra, mind az 
értelmiségre egyaránt. Nem szüksé- 
ges ezeket tovább sorolni, de javas- 
lom, hogy fogadjuk el pozitív zava- 
roknak, mert igazából nekik lenne 
okuk a szavukat hallatni. Remény- 
kedve abban, hogy sikerül kivívni 
néhány ,kisisten" haragját, főként 
ha uralkodónak képzelik magukat, 
hadd szóljak a negatív zavarokról. 
Az ember jellemének nem új keletű 
vonása az elégedetlenség saját sorsa 
iránt. Ez előrevivő. Most újra meg- 
értük, hogy mindenki panaszkodik. 
Zavar akkor van, ha olyan körben, 
ráadásul önkritikátlanul, indokolatla- 
nul zokognak, ahol ismerik életkö- 
rülményeiket és annak színvonalát, 
netán munkahelyüket, illetve ahol a 
munkakönyvüket tárolják. Ök a leg- 
hangosabbak! Érthetően hozzájuk 
csapódik a pozitív zavart érzők és 
vallók jelentős része is. 

Példámat tapasztalataim alapján 
hozom elő. Állampolgáraink nagy 


többsége vallja, hogy a tudást, an- 
nak birtoklását meg kell becsülni és 
meg kell fizetni. Ám zavaró, ha 
néhányan propagandisztikus fellépé- 
sükkel, mindent bíráló és elvető né- 
zeteikkel, a ma oly népszerű kriti- 
kával a saját anyagi javaikat (is) 
megpróbálják előteremteni. Tudom, 
hogy  teljesítményorientált társada- 
lommá kívánunk válni. De kérem, 
ha lehetőségünk van rá, tájékozód- 
junk arról is, hogy pl. az Író-ol- 
vasó találkozók kapcsán, a ma már 
nyílt  igehirdetések után mennyit 
kóstálnak a honoráriumok. 


Nem hagy nyugodni a memóriazavar 
sem. Jeles és harcos polgártársunk 
a KISZ-en nevelkedett, mi több — 
abból élt. Elismerve, hogy több do- 
logban igaza van, mégis mintha fe- 
ledékeny lenne. Sokaktól tudom, 5 
egyre többeket zavar, hogy a mö- 
göttünk levő három-négy évtizedben 
nem akármilyen egzisztenciát össze- 
hozó honfitársaink egy része ma 
mindent megtagad, a legélesebb kri- 
tikát gyakorolja. Könnyen mondhat- 
nám, hogy tegye, hiszen ő csinálta. 
Elgondolkodtató az is, hogy tizen- 
valahányezer forintos nyugdíja mel- 
lett megspórol még 300-at havonta. 
mert kilép abból a szervezetből, ami- 
ből évtizedekig viszonylag jól meg- 
élt. Ez nemcsak politikai, hanem el- 
sősorban etikai kérdés. Érdekes mó- 
don ők a jelenlegi politikai gyakor- 
latot hibáztatják, csak azt nem ér- 
tem, hogy mai felfogásukkal hogyan 
egyeztethető össze több évtizedes ha- 
szonélvezetük a szerintük még kato- 
násabb formációban. 

Szakmunkás barátom zavarában 
időnként indulatos, máskor büszke. 
Vitáink során jobban megnyugtat az 
utóbbi emóció. De joggal érzi azt, 
hogy még többre lenne képes mun- 
kahelyén, ha a megfelelő érdekeltseé- 
get, a jól szervezett munka feltéte- 
leit biztosítanák. Ugyanakkor meg- 
mosolyog, ha pl. egy orvos ügyeleti 


díja vagy a pedagógus túlóra-java- 
dalmazása kerül szóba. Hiába, a ba- 
rátom hétvégén nagyobb számokkal 
kalkulál. Építőszakmát birtokolva, ő 


. csak azt teszi, amit tenni kell, s rá- 


adásul nem az ő jövedelme a sok! 


Zavaróak az általánosító kategori- 
zálások is! Azok a bárminémű fog- 
lalkozást választók, az azt művelők, 
akik szerencsétlenségükre olyan fog- 
lalatosságot választottak, ahol mellé- 
kesre esélyük sincs, hátrányban van- 
nak. A közvéleményben megcsonto- 
sodott kategorizálást zavarnám azzal, 
ha kétségbe vonnám, hogy az egész- 
ségügyben dolgozók javadalmazása 
messze az átlag feletti. Nagyobb ré- 
szük — főként a szakmai hierarchia 
alsóbb fokán levők — többsége meg- 
lehetősen labilis anyagi körülmények 
között vegetál! És mégis! Ők kevés- 
bé elégedetlenek, mint akik már biz- 
tos anyagi háttérrel rendelkeznek. 


Értékzavar-hasonlat a következő 
is. Többre és jobban meg kellene 
becsülni azt a , megszállott pedagó- 
gust", aki a jó pénzt biztosító ma- 
gántanulók vállalása helyett érettsé- 
gi előtt álló tanítványait úgymond 
hivatalból készíti fel a felvételi vizs- 
gákra, az azt követő helytállásra. Ők 
csendben, de többnyire sikeresen 
dolgoznak. Miért nem becsüljük meg 
őket? I 

Végül is azt akartam , mondani, 
hogy többek között baj van az ér- 
tékrenddel is. A közgondolkodásban 
szerencsére kezdjük eldobni a kate- 
gorizálást, tényként könyvelhető el, 
hogy minden rétegből hozható pozi- 
tív és negatív példa egyaránt. A vé- 
gén csupán az zavar, hogy azok egy 
része a leghangosabb, akik a közel- 
múlt  szamárlétráján kapaszkodtak. 
Felfelé. Egy részük minden bizonnyal 
azt mondja, hogy ez az eszmefutta- 
tás zavaros. Lehet. De engem még- 


sem ez zavar. 
Kreisz György 


a nagyatádi városi pártbizottság 
munkatárso 

A lakóhelyi pártszervezetek 


titkárainak tanácsa 


— — . —óö- ám e lta M TT. mr — GENT —  — 


A győri gyárváros lakóterületi-kör- 
zeti 190 fős alapszervezetében elég 
régen és eléggé sürgetően vetődött 
fel a pártmunka javításának igénye. 
A nagy létszám miatt az első kérdés 
az volt, hogy két vagy több alap- 
szervezetet alakítsunk-e ki. A vá- 
rosi pártbizottsággal közösen végül is 
négy kisebb alapszervezetet alakítot- 
tunk. Így az is napirendre került: 
miként lehetne a legjobban koordi- 
nálni az alapszervezetek, benne az 
öt-, illetve háromtagú  vezetőségek 
munkáját. Úgy foglaltunk állást, hogy 
létrehozzuk a titkárok tanácsát, amely 
ismereteink szerint nem gyakori szer- 
vezeti forma. A tanács munkáját egy 
demokratikusan megválasztott elnök 
fogja Össze. . 

Az eltelt időszak tapasztalatai azt 
mutatják, hogy a kisebb létszámú 
alapszervezet létrehozása és a tit- 
károk tanácsa hozzájárult sok régeb- 
bi formális elem megszüntetéséhez. 
Tartalmasabbá, ritmusosabbá vált a 
pártélet. A pártdemokrácia szélesebb 
körű lett, többen vesznek részt a 
munkában, a taggyűlési hozzászólá- 
sok megkétszereződtek. A rendezvé- 
. nyeken nincs zsúfoltság, ami már 
csak azért is előnyös, mert ez az idő- 
sebb, különböző betegségekkel küsz- 
ködő emberek közérzetét is javí- 
totta. 

Mind a négy alapszervezetben a 
munka rendszeresebb, a pártfegyelem 
pedig szilárdabb lett. Az alapszerve- 
zeti vezetőségek a sokkal kisebb lét- 
szám miatt gyakrabban tudnak fog- 


lalkozni az egyes párttagokkal, azok" 


ügyes-bajos problémáival. A jelenle- 
gi helyzetben erre nagy szükség is 
van, mert sok az idős, beteges, ala- 

csony nyugdíjú, szociális problémák- 
kal vesződő párttag. 


A titkárok tanácsa az eddigiek sze- 
rint jól tudja segíteni az alapszerve- 
zetek munkáját, összehangolja a vá- 
rospolitikai feladatokat és a tömeg- 
szervezetek tevékenységét. A tanács- 
tagokkal és a munkahelyi pártszer- 
vekkel való együttműködés is új len- 
dületet vett. Az is tény azonban, 
hogy a városi tanács, a közintézmé- 
nyek vezetői nemigen igénylik a te- 
rületi — pártszervezetek véleményét, 
javaslatait. Pedig a lakosság hangu- 
latának befolyásolása, a döntések 
megalapozottsága érdekében ugyan- 
csak szükség lenne a konzultációk- 
ra azokkal, akik a helyszínen élnek. 
Hogy példát említsek: boltokat nyit- 
nak sokszor a már meglevővel azo- 
nos profillal, illetve megszüntetnek 
olyan üzleteket, amelyek a lakosság 
számára fontosak. Ilyenkor az embe- 
rek méltatlankodnak, s a pártszerve- 
zetet is bírálják a visszásságokért. 
Sajnos a titkárok tanácsának kezde- 
ményezései ez idáíg nem vezettek 
eredményre az együttműködésben 
Ezt pedig nagyon komolyan kellene 
venni, hiszen a lakosság a várospoli- 
tikai befolyásán keresztül ítéli meg 
a pártszervezetek munkáját. A párt- 
szervezet viszont segíthet abban, hogy 
felszínre hozza a véleményeket, ja- 
vaslatokat és a lakosság meggyőzésé- 
ben is részt vállalhatna. Az emlí- 
tett szervek ily módon ismerhetnék 
el igazán az önzetlen, sok munkával 
járó lakóterületi-körzeti munkát. 

Lukács János 


A POLITIKAI BIZOTTSÁG TAGJA, 
A KOZPONTI BIZOTTSÁG TITKÁRA 


Akcióprogramunk 


A Központi Bizottság határozata értelmében elkészült és napvilágot látott 
a Magyar Szocialista Munkáspárt rövid távú akcióprogramja. A társadalom 
s benne a párttagság ezáltal megismerkedhetett azzal, hogy pártunk az előt- 
tünk álló években mire törekszik, milyen célok valóra váltására összponto- 
sítja erőfeszítéseit. 

Egy ilyen program összeállítása elemi igénye, követelése volt a párttag- 
ságnak, a társadalom széles köreinek. A Központi Bizottság egyetértett ezzel 
az elvárással, abból indulva ki, hogy a megváltozott politikai helyzetben a 
pártnak égető szüksége van egy ilyen programra. Ez mutathatja meg pártunk 
arculatát, szándékait, adhat világos képet tagjainak és a vele rokonszenve- 
zőknek, teheti kiszámíthatóvá és áttekinthetővé tevékenységünk irányát. A 
program megalkotásával továbbá az is szándékunk volt, hogy az elvont, abszt- 
rakt, filozofikus vitákon túllépve, a cselekvésre irányítsuk a figyelmet, s 
most már a nemzet minden progresszív ereje a gyakran meddő polémiák 
helyett az előttünk álló — nem csekély súlyú — feladatok megoldására 
fordítsa energiáját. Más szóval, ne a parttalan viták kössék le gondolkodá- 
sunkat, hanem a cselekvésre, az érdemi tettekre irányuljon figyelmünk. 

Az akcióprogram egyik legfőbb vonása, hogy általa az MSZMP a sok- 
színűvé vált politikai palettán megpróbálja pontosabban meghatározni ön- 
magát, vagyis azt, hogy milyen párt és mire törekszik. Csak ennek alapján 
rendezheti saját sorait, köthet szövetségeket, újíthatja meg módszereit. 

Az önmeghatározástól egyetlen politikai szervezet, így természetesen a 
mi pártunk sem tekinthet el. Elengedhetetlen ez a párton belüli viszonyok 
alakításához, de fontos a társadalomnak is, mert ezáltal válik lehetővé mások 
számára az MSZMP megítélése, hozzá fűződő viszonyának meghatározása. 
Ez teszi pártunkat, politikánkat kiszámíthatóvá, ez adja meg a kommunis- 
táknak a szükséges orientációt. 

A világos önmeghatározás a mai körülmények között szükségképpen 
bizonyos polarizációhoz vezet a párttagság soraiban. Ezen azonban szerintem 
nem szabad olyasmit érteni, hogy akinek valami nem tetszik pártunk törekvé- 
seiből, céljaiból, az jobban teszi, ha elhagyja sorainkat. A viták célja nem a 
kirekesztés, hanem a közösen hozott döntések jobb megalapozása, a szük- 
séges feltételek biztosítása azok képviseletéhez és megvalósításához. Csupán 
végső esetnek tekinthetjük azt, hogy valaki, nem tudván vállalni politikán- 
kat, eltávozik közülünk. 

A párt megújulásához nélkülözhetetlen a sokszínűség érvényesülése, a 
sokféle megközelítés. Az MSZMP tevékenységének fő irányaként elfogadtuk 
a reformfolyamat kibontakoztatását. Ennek értelmezéséről ma széles körű viták 
folynak sorainkban. Épp e véleménycserék során tisztázódhat, kristályosod- 
Kagetsek hogy mit értünk e törekvésen, mit akarunk megváltoztatni, miképpen 
és hogyan. 

Az akcióprogramból világosan kitűnik, hogy a Magyar Szocialista Mun- 
káspárt a marxizmus alapelveire építi tevékenységét. A hazai és a nem- 
zetközi munkásmozgalom tradíciói örökösének tekinti magát, vállalja a ma- 
gyar történelem minden progresszív hagyományát. Magáénak vallja a szocia- 
lista mozgalom alapvető céljait, a szocialista társadaiom alapértékeit. Ilyen 
értéknek tekintjük a termelőeszközök közösségi tulajdonának meghatározó 
súlyát, a kollektivitást, a társadalmi igazságosság érvényesülését, a szolida- 
ritást, a humanitást az emberi kapcsolatokban. A nép minden rétegét — a 
munkásságot, a parasztságot, az értelmiséget, az alkalmazottakat, a vállal- 
kozókat — képviselő néppártnak, az állandó megújulást, vagyis a reformot 
vállaló és kezdeményező pártnak tekinti magát, s mindenkire számít, aki 
egyetért törekvéseivel, magáévá teszi az említett elveket. Ebből értelemsze- 
rűen az is következik, hogy elhatárolja magát bármiféle szocializmusellenes 
eszmerendszertől és törekvéstől. 


Politikai koncepciónknak meghatározó eleme, hogy célul tűzzük a de- 
mokrácia kiszélesítését, elmélyítését. Ezért határozottan elhatároljuk magun- 
kat a demokrácia megsértésének a múltban előforduló jelenségeitől. Ugyan- 
akkor meggyőződésünk, hogy a korábbi bűnök, torzulások nem a szocializmus 
lényegéből fakadtak, ellenkezőleg, a szocializmus eszméjének durva megsér- 
tését jelentették. Amikor a demokráciát, a szocializmust vagy éppen a de- 
mokratikus szocializmust tűzzük zászlónkra, ezzel azt is hangsúlyozzuk, hogy 
a szocializmus elképzelhetetlen demokrácia nélkül. Sajnálatos módon az el- 
múlt évtizedekben ez az alapelv súlyosan megsérült, s nemcsak a mi 
hazánkban. Ezért a szocializmus nevében kiépült, a demokráciát felszámoló 
vagy korlátozó sztálini politikai szerkezettel most egyértelműen és minden te- 
kintetben szakítani kívánunk, s olyan új viszonyok kiépítésén fáradozunk, 
amelyek a dernokrácia érvényesülését mind politikai, mind jogi értelemben 
megbízhatóan szavatolják. Az elmúlt egy esztendőben már jelentős lépéseket 
tettünk ebben az irányban, s további törekvéseink — mindenekelőtt az új 
alkotmány megalkotása — még erőteljesebben mozdítják előre országunkat. 


Az MSZMP a nemzetközi munkásmozgalom elszakíthatatlan részének te- 
kinti önmagát. Küzd a szocialista országok közösségének erősítéséért, alap- 
elvnek tekinti, hogy hazánk változatlanul kitartson szövetségesi elkötele- 
zettsége mellett. Éppen ezért nem tartjuk időszerűnek a Varsói Szerződéstől 
és a KGST-től való eltávolodást, mivel a mai körülmények között ez egyszerre 
tekinthető irreálisnak és országunk számára hátrányosnak. Ugyanakkor min- 
den erővel arra törekszünk, hogy csökkenjenek a ránk háruló katonai ki- 
adások terhei, radikálisan alakuljon át a KGST, mely jelenlegi formájában 
mind kevésbé segíti gazdasági fejlődésünket. Folytatjuk a nyitás politikáját 
a világ irányában, hogy hazánk elfoglalhassa az őt megillető helyet az épülő 
közös európai házban, és az eddiginél jobban integrálódhassunk a viílág- 
gazdaságba. 

Hogyan látja önnön helyét pártunk a magyar társadalomban? Úgy ítéljük 
meg, hogy aa MSZMP nemcsak a jelenben, hanem reálisan nézve a jövőben 
is meghatározó szerepet tölt be társadalmunk fejlődésében. Ez részben az 

elmúlt négy évtized logikus következménye, hiszen egyedül a mi pártunk 
szerzett — az elkövetett hibákat is számításba véve — kormányzati tapasz- 
talatokat és készségeket. Ezért is, de nagysága, szervezettsége, ereje folytán 
is, mint az ország legnagyobb szervezett politikai tömörülése, felelősséget 
érzett és érez hazánk sorsáért, szocialista jellegű fejlődéséért, népünk bol.- 
dogulásáért. 

Ugyanakkor pártunk a jövőben nem egyedül kívánja vállalni ezt a 
felelősséget. Törekszik ennek jobb megosztására, jobban igényelve más po- 
litikai erők akár szervezett részvételét is a hatalom gyakorlásában. E célból 
kezdett tárgyalásokat a társadalomban működő hagyományos és újonnan 
létrejött szerveződésekkel. Ezeket a tárgyalásokat folytatni kívánjuk, majd 
többoldalúvá is szeretnénk szélesíteni, hogy mindezek eredményeként a tár- 
sadalom nagy része számára elfogadható kormányzási és hatalomgyakorlási 
metódus alakuljon ki, mely feltétlenül magába foglalja a döntésekért és 
megvalósításukért viselt közös felelősséget, az együttes cselekvést. . 


Helyzetünk ugyanis mind sürgetőbbé teszi a cselekvést. Nagyon fontos 
a múlt elemzése, mivel ebből fontos tanulságok vonhatók le a jelenre és a 
jövőre nézve. De erre az elemzésre főként azért van szükség, hogy kialakít- 
hassuk azt a politikai, gazdasági szerkezetet, amelyben mai feladatainkat 
megoldhatjuk, jövőnket eredményesen építhetjük, s nem azért, hogy szem- 
beállítsuk egymással az egyes generációkat vagy a társadalom különböző ré- 
tegeit. Az eddigi elemzések alapján is világos, hogy a korábbi időben sok hi- 
bás, megalapozatlan döntés született, amelyek jelentős mértékben közreját- 
szottak gazdasági helyzetünk romlásában, népünk életszínvonalának csökkené- 
sében. A hatalomgyakorlás most tervbe vett megosztásának egyik célja, hogy 
tudatosan erősítsük a kormányzati, állami szervek társadalmi ellenőrzését, 
elősegítsük a döntések jobb megalapozását, jobban éljünk a társadalom egé- 
szének aktív részvételéből származó előnyökkel, lehetőségekkel. Az együtt- 
működésre, koalícióra való törekvésünknek végeredményben ez a célja, 
értelme. 

A hatalomgyakorlás és a vele járó felelősség megosztása azonban sem- 
mivel sem csökkenti pártunknak a nép előtt viselt felelősségét. Ez a felelős- 
ség késztet bennünket, hogy reálisan számot vessünk azzal: különböző okok 
miatt pártunk — kinyilvánított szándékunk ellenére — nem tudott önmaga 
ellenzékévé is válni, érdemi önkontrollt megvalósítani. Éppen ez a felismerés 
vezetett el bennünket a többpártrendszer létjogosultságának felismeréséhez, 
ennek igényléséhez. Ezen az úton is erősíteni kívánjuk a társadalom más szer- 
veződéseinek lehetőségét arra, hogy közreműködjenek a születendő dönté- 
sek megalapozásában, és bírálatukkal szorgalmazzák az esetleges hibás el- 
határozások módosítását. 

Nem az a kérdés tehát, hogy egyetlen vagy több párt működjék-e ha- 
zánkban, hanem hogy miként tudunk a többpártrendszer viszonyai között 
hatással lenni a társadalom egészére, az ország lakosságára. Az az igazi kér- 
dés: meg tudjuk-e oly módon újítani önmagunkat, tevékenységünket, hogy a 
nép széles rétegei pártunkban lássák a valódi társadalmi, nemzeti értékek 
képviselőjét. 

Ezzel egyidejűleg azt is világosan látnunk kell, hogy a döntési és el- 
lenőrzési rendszer gyengeségeinek oka a párton belüli viszonyok eltorzulá- 
sában is keresendő. Pártunkban eluralkodott a tekintélyelv, a bírálhatat- 
lanság, a tagság megkérdezése nélkül hozott döntések gyakorlata. A párt- 
tagság maga is észlelte az elkövetett hibákat, képes lett volna javaslatokat 

tenni a felhalmozódott problémák megoldására, ám erre a gyakorlatban 
alig volt módja. Ezért a politikai intézményrendszer reformjának kereté- 
ben elengedhetetlen a párton belüli viszonyok gyökeres átalakítása. A párt- 
tagság aktív részvétele a döntéshozatalban és az ellenőrzésben maga is fon- 
tos garancia a szubjektivizmus elkerülésére — ez az egyik legfontosabb 
az ezt szavatoló tényezők közül. Ennek érdekében az eddiginél sokkal na- 
gyobb figyelmet kell fordítanunk a párton belüli politikai kezdeményezés, 
a bírálat, a vita szabadságának biztosítására, a platformszabadság megte- 
remtésére. Az uniformizált egység helyett gondolkodó egységre van szük- 
ségünk. Olyan irányba kell formálni a párt belső életét, hogy minden job- 
bító szándékú vélemény felszínre kerülhessen és hasznosulhasson, hogy kö- 
telező legyen valamennyit gondosan mérlegelni. 

Kulcskérdés a párt belső életének megújításában a vezetés és a tagság 
viszonyának javítása. A korábbi idők hibás döntései önmagukban is a ve- 
zetés és a tagság közötti szakadásról tanúskodnak, az akkori vezetés túl- 
zott magabiztosságáról árulkodnak. Ennek a ténynek a keserű tanulságait 
nincs jogunk figyelmen kívül hagyni, elfelejteni. Ezért kell a jövőben nagy 
súlyt helyeznünk az alulról való építkezésre, a különböző pártszervek tag- 
jainak közvetlen megválasztására (például a delegálás általánossá tételével), 
a visszahívás gyakorlati feltételeinek kialakítására. Ez csak úgy képzelhető 
el, ha minden irányító pártszerv, tisztségviselő, testületi tag — az alapszerve- 
zetektől a területi pártbizottságokon át a Politikai Bizottságig és a Központi 
Bizottságig — rendszeresen, nem túl távoli időközökben köteles beszámolni az 
őt megválasztó közegnek. Csak ez biztosíthatja az állandó kontrollt a vezető 
szervek működése felett. S csak így érhető el a vezető tisztségeket betöltők 
rendszeres cserélődése is, ami a tapasztalatok szerint feltétlenül szükséges ah- 
hoz, hogy elkerüljük az egészségtelen összefonódásokat, az elvtelen alkalmaz- 
kodást, elejét vegyük a hatalommal való visszaélésnek. 

A pártélet egészségesebbé tétele tehát számunkra legalább olyan súlyú 
feladat, mint a pluralizmus és a jogállam intézményrendszerének kiépítése. 
Éppen az adja meg a feladat súlyát, hogy az MSZMP jelenleg is és szándé- 
kaink, reményeink szerint a jövőben is vezető ereje a szocialista építésnek. 
Ám ezt a szerepet csak akkor töltheti be a továbbiakban, ha gyökeresen 
megújítja belső életét, munkája tartalmát és módszereit. 

Nagyon fontos, hogy ezt a feladatot helyesen értelmezzük. S ezt azért 
is hangsúlyozni kell, mert mostanában szinte kampányszerűen zúdulnak 
a pártszervezetekre a megújulást célzó javaslatok a pártválasztások rendjé- 
ről, a munkahelyi és területi szerveződésről, a platformszabadságról, és így 
tovább. Párosul ezzel, hogy számos helyen tartottak és tartanak még most 
is pártértekezletet. Mindez óhatatlanul nagy erőket köt le, a egyfajta be- 
feléforduláshoz vezet. Úgy is mondhatnánk, hogy miközben a párt rendezi 
önmaga sorait, szükségképpen jórészt önmagával van elfoglalva, s a kom- 
munistáknak nem jut elég idejük, erejük a párton kívüli munkatársaikkal, 
szomszédaíkkal, ismerőseikkel való politizálásra. 

Veszélyes lenne, ha ez a helyzet tartóssá válna. Kinyilvánított szándé- 
kunk szerint politizáló párttá akarunk lenni, ami azonban nem megy, ha 
nem fordulunk most már kifelé. Mindazt, amit korábban ügyintéző párt- 
ként hatásköri listákkal, telefonon történő eligazítással, hatalmi szóval ér- 
tünk el, most a meggyőző érvek erejével, politikai hatással, az emberek 
közötti aktív jelenléttel kell valósággá változtatnunk. Jelen kell lennünk 
mind a hagyományos társadalmi szervezetekben, mind pedig az újonnan 
alakuló képződményekben. 

Manapság sok szó esik arról, hogy a pártszerveződésben, a politizálásban 
nagyobb szerepet kap a lakóterület. Ez azonban a legkevésbé sem egyenlő a 
munkahelyi jelenlétről való lemondással. Sem politikai, sem szervezeti érte- 
lemben nem akarunk kivonulni sehonnan. Alapelvünk legyen: ahol kommu- 
nisták dolgoznak, ott jelen van a párt is. A valódi kérdés az: miként legyünk 
jelen, hogyan tudjuk a munkahelyi környezettel elfogadtatni politikánkat, tö- 
rekvéseinket. Hiszen akit a munkahelyen megnyerünk, az a közélet egyéb 
területén is, a választásokon is támogatni fog bennünket. Ugyanakkor a mun- 
kahely szakmai ügyeinek megoldásában a párt a jövőben nem kíván közvet- 
lenül részt venni (miközben aligha vitathatja el bárki is az ott dolgozó kom- 
munisták jogát arra, hogy ezekről is véleményt formáljanak). Lemondunk, 
mert az új viszonyok között tarthatatlanná vált, a káderhatáskör érvényesíté- 
séről, vagyis arról, hogy pártszervek politikai állásfoglalásától függjön bizo- 
nyos tisztségek betöltése. Ez azonban nem azt jelenti, hogy a közéleti tisztsé- 
gek betöltését illetően a pártnak ne legyen álláspontja, és ne törekedjen an- 
nak politikai eszközökkel történő érvényesítésére. 

A lakóterületi politikai munka erősítése magában foglalja az ott mű- 
ködő pártalapszervezetek megerősítését, azt, hogy a párt aktív kereső tag- 
jai erőteljesebben működjenek közre tevékenységükben, akcióikban. A fel- 
adat azonban nem szűkíthető le pusztán erre. Szélesebb értelemben azt 
jelenti, hogy a kommunisták játsszanak aktívabb szerepet a közéleti folya- 
matokban, a társadalom szerveződéseiben. A következő időszakban foko- 
zódik annak jelentősége, hogy a párttagok aktív részt vállaljanak a szak- 
szervezetek, a népfront, a népképviseletek és önkormányzatok, a különféle 
egyesületek és szövetségek életében. Érdemeljék ki társaik, a választók bi- 
zalmát, vállaljanak közéleti tisztségeket és feladatokat, segítsék a párt po- 
litikájának érvényesítését. Csakis ily módon képzelhető el, hogy az MSZMP 
meghatározó ereje maradjon társadalmunknak. Semmivel sem gyengül pár- 
tunk szerepe, ha lemond az adminisztratív eszközökről, s nem a hatásköri- 
ség folytán, hanem a jó munkájuk által kiváltott megbecsülés eredménye- 
ként kerülnek tagjai különböző tisztségekbe, ha a párttagok révén érvé- 
nyesíti politikáját, akik állandó párbeszédben győzik meg társaikat céljaink 
helyességéről. 

Az új helyzetben tehát a régi gyakorlat sok elemét meg kell változ- 
tatni. Egyidejűleg kell a párt egységét erősítenünk és hatással lennünk 
környezetünkre. Ez a kettős feladat az előttünk álló időben feltehetően a 
korábbinál erősebb kölcsönhatásban lesz. 

Ha tehát tömören kívánjuk meghatározni, mit jelentenek az akcióprog- 
ramban foglaltak a pártszervezetek, a párttagok számára. akkor azt mond- 
hatjuk: arccal a társadalom felé! Pártunk legyen erjesztője, kezdeményező- 
je minden előrevivő új törekvésnek, s becsületes politikájával, átgondolt, a 
haladást szolgáló célkitűzéseivel vívja ki, biztosítsa a nép támogatását. Ez 
a cél reális, mert az emberek többsége mai nehéz helyzetünkben is tőlünk 
várja a kivezető út fellelését, az erre vonatkozó teendők megjelölését és a 
megvalósítás megszervezését. E felelősség alól nem szándékozunk kibújni, el- 
lenkezőleg: vállalni kívánjuk. 

Számítunk rá, hogy pártunk több százezer tagja megújult lendülettel 
és cselekvőkészséggel vesz részt ebben a munkában. És bízunk abban is, 
hogy a párton kívül állók közül is minél többen helyeslik az akcióprog- 
ramunkba foglalt célokat, s támogatnak bennünket azok megvalósításában, 
a gyakorlatba való átültetésében. Ebben a szelemben törekszünk jól együtt- 
működni mindenkivel, aki felelősséget érez nemzetünk felemelkedéséért. 


Budzsáklia Mátyás 


A KOZPONTI BIZOTTSÁG OSZTÁLYVEZETŐ-HELVETTEÉSE 


Az új alkotmány koncepciójáról 


Az alkotmány olyan alaptörvény, amely egy adott ország államjogának legfon- 
tosabb szabályait rendszerezett formában foglalja össze, s ez a jellegzetessége 
minden más törvény fölé emeli. Egyúttal az uralkodó politikai nézetek leg- 
magasabb szinten szentesített kifejezője és összefoglalója, vagyis fontos poli- 
tikai okmány is. 

Hogy az emberek mennyire ismerik országuk alkotmányát, az főként attól 
függ, hogy közvetlenül is szabályozza-e életüket, jogaikat, kötelességeiket. 
A teljes mértékben felülről kialakított és vezényelt politikai rendszerben kis- 
mértékű alkotmányismeretre van szükség. Az alulról-felülről egyaránt kiépített 
jogállamban az alkotmányismeret szükségképpen az általános műveltség része. 
Az előbbi esetben elegendő egy rövid, erősen elvonatkoztatott alaptörvényt al- 
kotni, hiszen kizárólag a további jogalkotáshoz van szükség rá, a mindennapi 
életben nincs különösebb jelentősége. Az utóbbi esetben sem mellőzhető a leg- 
lényegesebb szabályok kiemelése és általánosítása, ám ahhoz, hogy az állam- 
polgárok és szervezeteik beépíthessék magatartásukba, tevékenységükbe az al- 
kotmányos rendelkezéseket, magában az alkotmányban megfelelő útmutatáso- 
kat kell kapniuk. 

Magyarországon az országos pártértekezlet állásfoglalása alapján került 
napirendre az alkotmány felülvizsgálata. Az azzal kapcsolatos előkészítő mun- 
kálatok egyértelművé tették: a magyar társadalom előtt álló feladatok meg- 
oldásához nem alkotmánymódosításra, hanem új alkotmányra van szükség. 
Ennek koncepcióját tárgyalta meg februárban a Magyar Szocialista Munkás- 
párt Központi Bizottsága, márciusban pedig az Országgyűlés. S hogy mindenki 
tájékozódhasson, milyen új nézetrendszerről van szó, ezért jelentette meg a 
koncepciót teljes terjedelmében a Magyar Hírlap, s jelent meg az MSZMF 
Alapszervezeti Tájékoztatójában is. 

A munka még csak az elején tart. Mindenkinek, társadalmi szervezetek- 
nek és állampolgároknak egyaránt alkalmuk lesz közreműködni a koncepció, 
majd az új alkotmány szövegének véglegesre formálásában. Ennek lehetősége 
— igénye! — egyértelműen kitűnik az MSZMP Központi Bizottságának 1989. 
február 20—21-i üléséről szóló közleményből. Az MSZMP azt vallja, hogy az 
alkotmányozás folyamatából egyetlen politikai erőt sem lehet kirekeszteni, s 
egyetlenegy politikai erő sem sajátíthatja ki az alkotmányozás jogát a maga 
részére, beleértve ebbe az MSZMP-t is. 

Jelentős politikai értékű különbség tapasztalható az MSZMP és egyes füg- 


getlen politikai szervezetek között az alkotmányozás módját illetően. Az 
MSZMP ugyanis nem kérdőjelezi meg a jelenlegi Országgyűlés jogosultságát az 
új alkotmány megalkotására. Ugyanakkor nem ragaszkodik ahhoz. hogy az új 
alaptörvény feltétlenül még ebben a parlamenti ciklusban kerüljön az Ország- 
gyűlés elé. 


Az új alkotmánykoncepció értéke a forrásaira. jellegére és funkcióira vonat- 
kozó válaszok alapján ítélhető meg. Mindenekelőtt indokolt megvizsgálni: mi- 
lyen mértékben merít a koncepció a magyar és a nemzetközi — főként az euró- 
pai — alkotmány- és államfejlődésből? Az 1949-ben elfogadott hatályos alkot- 
mányunk ugyanis, a Szovjetunió 1936-os alkotmányát mintául véve, az államot 
alapvetően az osztályelnyomás eszközének tekintette. és fejlődésének merőben 
új, szinte előzmény nélküli fejezeteként értékelte a felszabadulás és a fordulat 
éve utáni időszakot. Ezáltal olyan értékektől távolodtunk el, mint amilyen sok 
évszázado; államiságunk nemzetfenntartó szerepe, illetve az Európában elfoga- 
dott értékek közül a hatalmi ágak elválasztásának elve. 

Pártunknak szilárd álláspontja, hogy az új alkotmánynak jellegét tekintve 
szocialista irányultságúnak kell lennie. Az erre vonatkozó elvek — ha kellően 
általánosak s egyúttal karakterisztikusak — alapvetően meghatározzák az al- 
kotmány valamennyi fejezetét, az egész jogrendszert, s ezáltal a társadalom és 
az állam működését. E témakörben is alapvető jelentőségű azonban, hogy hon- 
nan építkezzünk, milyen értékeket vegyünk figyelembe és milyen jövőképet 
fessünk. A kiindulópontot itt csak saját valóságos társadalmi viszonyaink jelent- 
hetik: ezek állandó tényezőire és értékeire építhető fel új alkotmányunk. 

A Magyar Szocialista Munkáspárt azt ajánlja, hogy hazánk új alkotmánya 
elsősorban ne programot tartalmazzon, hanem olyan alaptörvény legyen, amely 
a legfontosabb kérdésekben önmagában, végrehajtási jogszabályok nélkül is 
alkalmazható. Legyen közérthető, váljon az állampolgárok ismeretanyagának 
részévé. Építsen a több mint ezeréves magyar államiság és jogfolytonosság, va- 
lamint az egyetemes alkotmányfejlődés maradandó értékeire, szocialista társa- 
dalmunk több mint négy évtizedes eredményeire, valóságos társadalmi viszo- 
nyainkra, s zárja ki a tőkés viszonyok visszaállításának lehetőségét. Legyen 
időálló, ne akadályozza indokolatlan kötöttségekkel a társadalmi haladást, ne 
tartalmazzon dogmává válható tételeket. Szerkezetével is fejezze ki a kor- 
szerű alkotmányozást, például az emberi, állampolgári jogokról, kötelességekről 
szóló rész ne az utolsó fejezetek, hanem az első fejezetek egyike legyen. Erőtel- 
jes hangsúlyt kapott a Központi Bizottság ülésén: fejezze ki az új alkotmány, 
hogy Magyarország szabad, demokratikus és szocialista állam, államformájá- 
nak elnevezése pedig továbbra is népköztársaság legyen. 

Ugyancsak vitában alakult ki a Központi Bizottság véleménye: új alaptör- 
vényünkben nem célszerű a társadalmi-gazdasági-politikai rend átfogó szabá- 
lyozására törekedni, ehelyett az e rend alapjául szolgáló elveket indokolt rög- 
zíteni. Így mindenekelőtt a népfelség elvét, amely szerint minden hatalom ki- 
zárólagos forrása és birtokosa a nép. Következésképpen egyetlen szerv vagy 
szervezet sem vindikálhatja a hatalmat egyedül magának. Az állam egyes szer- 
vei csak annyi hatalommal rendelkezzenek, amennyit a nép a maga szuvereni- 
tásából azoknak — egy-egy országgyűlési, illetve tanácsválasztás alkalmával 
megerősítve — az alkotmány szerint átad. A hatalom- és joggyakorlásban fő 
elv legyen: csak az tilos, amit a törvény tilt. Az állam és a társadalom kapcso- 
latában meghatározó elv legyen a területi, illetve szakmai-testületi önk ny- 
zathoz való jog. Alapvető jelentőségű tételként szerepeljen az új alkotmányban 

a jogegyenlőség elve, amely foglalja magába a törvény előtti egyenlőséget — 
mind az előnyös. mind a hátrányos megkülönböztetés tilalmát —, a tulajdon- 
formák tekintetében pedig a szektorsemlegesség elvét. Teremtsen az új alap- 
törvény gazdasági alkotmányosságot, melynek lényege: a közösségi tulajdon és 
az egyéni tulajdon — az előbbi meghatározó jellege mellett — egyenrangú tu- 
lajdonforma; gazdaságunk a szocialista célok által befolyásolt piacgazdaság; a 
gazdálkodó szervezeteket és az állampolgárokat megilleti a tulajdonszerzés és a 
tulajdonnal való szabad rendelkezés joga. Az MSZMP Központi Bizottsága 
mindezeknek megfelelően, a népszuverenitás minél teljesebb érvényesülése 
érdekében a jövőben maga sem tart igényt vezető szerepének alkotmányos dek- 
larálására, jóllehet a társadalom irányításában politikai munkára alapozott 
meghatározó szerepet kíván betölteni. Emellett együtt kíván működni minden 
olyan más politikai-társadalmi szervezettel, amelynek célja, programja, tevé- 
kenysége összhangban áll az alkotmánnyal. 

A modern alkotmányok egyértelműen kinyilvánítják az emberi, állampol- 
gári jogok, valamint alapvető kötelességek értékjellegét. Az alaptörvény az ebbe 
a körbe tartozó értékek védelme érdekében határozza meg az állami szervek 
alkotmányos rendszerét, feladatait. Erre is figyelemmel javasolja az MSZMP 
Központi Bizottsága, hogy az emberi és az állampolgári jogok, illetve köteles- 
ségek — nemzeti érdekeinkkel, a nemzetközi egyezségokmányokban vállalt 
magyar kötelezettségekkel összhangban — jelentőségüknek megfelelően, ga- 
ranciákkal és teljeskörűen kapjanak helyet az új alkotmányban. Az emberi, 
állampolgári jogok, valamint kötelességek vonatkozásában is érvényesüljön a 
jogállam eszméje. Rögzítse az új alaptörvény: a nemzetiségi jogok a hazánk- 
ban élő, magukat valamelyik nemzetiséghez tartozónak valló magyar állam- 
polgárok olyan egyéni, illetve kollektív jogosítványai, amelyek őket az alkot- 
mányban biztosított többi emberi, állampolgári jogon felül illetik meg. 


Ajánlja az MSZMP Központi Bizottsága, hogy az új alkotmány teremtse meg 
a modern állam intézményi feltételeit. Az állami hatalomgyakorlás elveként 
rögzítse a hatalmi ágak elválasztásának elvét, ami azt jelenti, hogy az Ország- 
gyűlés, a köztársasági elnök, a Minisztertanács és a hozzá kapcsolt közigazgatási 
szervezet, az alkotmánybíróság, az igazságszolgáltatási szervezet, a helyi-területi 
önkormányzatok nem általában hatalmi szervek, hanem csak meghatározott 
hatalmi jogosítványok birtokosai és alkalmazói. Fejezze ki az új alaptörvény : 
az Országgyűlés — a népfelség elve alapján — alapvetően fontos jogok hor- 
dozója, de nem a népszuverenitás egyetlen letéteményese. Biztosítsa, hogy az 
Országgyűlés — mint törvényhozó hatalom — mellett a Minisztertanács és a 
neki alárendelt közigazgatási szervezet mint végrehajtó hatalom, valamint az 
igazságszolgáltatási szervezet mint bírói hatalom is teljes szuverenitással mű- 
ködhessen. Ugyancsak a hatalmi ágak elválasztásának elve alapján határolja el 
egymástól az alkotmány a központi és a helyi-területi hatalom — mint önkor- 
mányzat — jogosítványait. Garantálja, hogy a különböző hatalmi ágak egymás 
kölcsönös korlátjai is legyenek. Mindezek elősegítése érdekében a Központi 
Bizottság támogatja az állam új intézményeire vonatkozó javaslatokat, neveze- 
tesen: a köztársasági elnöki tisztség bevezetését, az alkotmánybíróság felállítá- 
sát, az állami számvevőszék létrehozását. 

Az MSZMP álláspontja szerint Magyarországnak olyan Országgyűlésre van 
szüksége, amely jogkörében tényleges hatalmat testesít meg, s rendszeresen mű- 
ködik. E célnak alárendelve indokolt megvizsgálni, nem volna-e ésszerű két- 
kamarás parlamentet választani. A köztársasági elnök kompetenciája feleljen 

meg annak a követelménynek, hogy mint államfő illő módon reprezentálhassa, 
képviselhesse országunkat, mint a hatalmi ágak , felügyelője" pedig biztosít- 
hassa ezek kiegyensúlyozott működését, s ha netán szükség mutatkozna rá, 
megakadályozhassa a hatalomnak egyetlen szervnél történő, tiltott módon való 
koncentrálódását. Arra is tekintettel kell lenni, hogy a köztársasági elnöknek 
se legyen, ne lehessen az indokoltnál több hatalma. Az alkotmánybíróság mint 
az alkotmányvédelem különleges szerve működjön. Fő feladataként a törvé- 
nyek és más jogszabályok alkotmányosságának vizsgálatát kel! ellátnia. Többek 
között tartozzon jogkörébe a politikai pártok nyilvántartásba vétele, esetleges 
alkotmányellenes tevékenységük megállapítása. szükség esetén a feloszlatásuk. 
Az állami számvevőszék legfőbb feladata az Országgyűlés által megállapított 
költségvetés végrehajtásának és az állami vagyon hasznosításának ellenőrzése . 
legyen, valamint működjön közre a Minisztertanács gazdaságpolitikai tevé- 
kenységének parlamenti ellenőrzésében. A Minisztertanács, a miniszterelnök, 
az államminiszterek és a miniszterek feladat- és hatásköre legyen összhangban 
a törvényhozó hatalom és a végrehajtó hatalom szétválasztásával. A miniszter- 
elnök és a kormány más tagjai ne lehessenek országgyűlési képviselők. Az Or- 
szággyűlés a Minisztertanács tagjai közül csak a miniszterelnököt válassza meg, 
s a kormányelnök ezt követően csupán mutassa be kormányát az Országgyűlés- 
nek. Elfogadható megoldás azonban az is, hogy az Országgyűlés a miniszter- 
elnök javaslata alapján az államminisztereket és a minisztereket is meg- 
választja. 

Egyetért az MSZMP Központi Bizottsíga azzal az állásponttal, amely sze- 
rint a jogállamiság alapvető feltétele az, hogy az igazságszolgáltatást kizárólag 
a bíróságok gyakorolják. Ezért támogatja azt a törekvést, hogy az új alkot- 
mány tegye lehetővé az egységes, független, tárgyilagos, évszázadok során be- 
vált elveken nyugvó igazságszolgáltatási szervezet megteremtését, ideértve a 
közigazgatási bíráskodás megszervezését is. Az igazságszolgáltatással össze- 
függésben javasolja, hogy alapos vizsgálódás alapján szülessék döntés az ügyész- 
ség államszervezetbeli helyére vonatkozóan. 

A jogállamiság megteremtése szempontjából különösen fontos igény, hogy 
a tanácsok valóságos önkormányzatokká alakuljanak át. Elengedhetetlen an- 
nak alkotmányos biztosítása, hogy az államszervezet helyi-területi egységei ön- 
kormányzati alapon szerveződhessenek, és a rendelkezésükre álló anyagi javak- 
kal önállóan gazdálkodhassanak. A végrehajtó hatalom központi szervei csak 
törvényes felhatalmazás alapján avatkozhassanak be a helyi-területi önkor- 
mányzatok életébe. 

Elvileg s gyakorlatilag egyaránt alapvető fontosságú tétele az új alkot- 
mánykoncepciónak az, hogy a helyi-területi önkormányzat alanyai — mint egy- 
egy település lakosai — az állampolgárok. Meghatározó módon ők alakítják szű- 
kebb környezetük társadalmi, gazdasági, politikai viszonyait, a legfontosabb 
kérdésekben népszavazás útján. A tanácsok a közvetett demokrácia intézménye- 
ként a választók megbízásából gyakorolják hatalmukat. Igen fontos ezért, hogy 
működésükhöz rendelkezzenek az önállóság gazdasági és jogi garanciáival, 
amelyeket egy új tanácstörvény által is meg kell teremteni. Ezzel összefüggés- 
ben alapos vizsgálatot igényel, hogy megyei szinten is szükség van-e a tanácsi 
önkormányzatra, s ha igen, milyen aikotmányos garanciákkal kell biztosítani a 
községi, városi önkormányzatok jogait. 

A választási rendszer a politikai rendszer egyik olyan alrendszere, amely 
ugyan nagyon fontos eszköze a politikai erőviszonyok alakulásának, de nem 
határozza meg, csak befolyásolja a hatalmi struktúrát. Így az országos szintű 
választások politikai célja a kormányzati többség megszerzése, és nem a társa- 

dalom hatalmi jellegének megváltoztatása. A tanácsi választások alapvető fel- 
adata az államszervezet részeként működő önkormányzatok létrehozása, ame- 
lyek egyrészt ellátják a helyi közösségi ügyek igazgatását, másrészt ellenőrzik 
a hatósági ügyek helybeli intézését. Más és más tehát a célja az országgyűlési 
és a tanácstagi választásoknak, s ennek kell meghatároznia a választási eljárást 
is. Ezért az MSZMP Központi Bizottsága támogatja, hogy az Országgyűlés a 
politikai és az állami hatalomgyakorlás új körülményeinek megfelelő választási 
rendszert, illetve arról szóló törvényeket alkosson. 

Történelmileg alakult körülményeink között egészen a közelmúltig a gya- 
korlati , kérdések kérdésének" látszott az MSZMP mellett más pártok léte, il- 
letve tudomásulvétele. Ez a probléma az utóbbi hetekben leegyszerűsödött. 
S nem igazán kérdés — véleményem szerint — az sem, hogy a pártok léte mi- 
ként jelenjen meg az alkotmányban, illetve egyáltalán megjelenjen-e. A párt- 
alapítás mindenekelőtt társadalmi ügy, legalábbis két kérdés alapján. Az egyik 
az, hogy az állampolgárok élni kívánnak-e pártalapítási jogukkal; a másik pe- 
dig az, hogy a társadalom elfogadja-e az újonnan alakult pártot, pártokat. 
A meglevő pártnak, pártoknak pedig azt kell eldönteniük, hogy miként viszo- 
nyulnak egy-egy újonnan létrejövő párthoz. E probléma annyiban alkotmány- 
jogi kérdés, hogy indokoltnak látszik: az új alkotmány ne rögzítse se az egy- 
pártrendszert, se a többpártrendszert. Azt azonban feltétlenül ki kell mondani, 
hogy Magyarországon kizárólag olyan párt és más társadalmi szervezet mű- 
ködhet, amelynek célja, programja és tevékenysége összhangban áll az alap- 
törvénnyel. . 

Az ország jelképei közül eddig a címer váltotta ki a legnagyobb vitát. Egyre 
erősebb az a nézet, hogy ebben a kérdésben is vissza kell nyúlnunk nemzeti 
hagyományainkhoz. Olyan címert kell választanunk, amely jelképezi állami- 
ságunk történelmi gyökereit. Ennek alighanem két — korábban már használt 
— jelkép felelhet meg a legjobban: a legrégibb, úgynevezett koronás címer 
vagy a Kossuth-címer. Mindkettőre egyformán érvényes, hogy a bennük foglalt 
jelképek — így például a kettős kereszt — az államiság kifejezésére szolgáltak. 
A Kossuth-címerről pedig tudjuk, hogy a történelmünk során a köztársasági 
formához kötődött. De talán nem kell feltétlenül heraldikai abszurdumként ki- 
zárni egy olyan megoldást sem, amely szerint valamelyik történelmi címerünk 
korunkra utaló motívummal gazdagodhatna. 

Új alkotmányunk funkciója tekintetében a fő kérdés az, hogy miként szol- 
gálja majd a demokratikus jogállam megteremtését. Egy ilyen államban a jog- 
rendszer csúcsát jelentő alkotmány kijelöli azokat a határokat és korlátokat, 
amelyeken belül az állam szervei működhetnek, biztosítja az emberi és állam- 
polgári jogokat, meghatározza az állampolgárok kötelességeit, cselekvési lehe- 
tőségeit, az állami szervek és a velük kapcsolatba kerülő , ügyfelek" viszonyát. 
A jogállam lényege a népszuverenitás, a közvetlen és a képviseleti demokrácia 
érvényesülése, a demokratikus hatalomgyakorlás. Ilyen államot, ezeknek meg- 
felelő alkotmányt ajánl a Magyar Szocialista Munkáspárt megalkotni a most 
következő időszakban. 

Gágyor Pál 


AZ IPARI INFORMATIKAI KOZPONT VEZÉRIGAZGATÓJA, 
AZ ORSZÁGGYŰLÉS IPARI BIZOTTSÁGÁNAK TAGJA 


A szerkezetváltás társadalmi tényezői 


Nem állítható, hogy az ipari struktúrában az elmúlt tizenegy év során nem 
történt változás, azonban a világpiaci igényekhez való strukturális alkalmaz- 
kodás nem gyorsult fel. A konvertibilis export döntő része jelenleg is anyag, 
féltermék, illetve anyag- és energiaigényes termék. A különböző beszámo- 
lók, hivatalos jelentések gazdasági nehézségeink alapvető okaként a termelé- 
si szerkezet nem kielégítő változását említik, ami végső soron igaz. Csak 
arról esik kevés szó, mi hátráltatta vagy akadályozta ezt a változást. A cé- 
lokhoz ugyanis nem rendeltünk kielégítő eszközöket, hiányzott az érdekelt- 
ség, a gazdasági kényszer, a gazdaságpolitikai célokat közvetítő , intézmény- 
rendszer". Nem volt átgondolt a strukturális alkalmazkodás humán oldala: 
a gazdaságtalan tevékenységek visszafejlesztésének politikai, társadalmi kö- 
vetkezményeit nem láttuk kellően előre. 

Az 1989. évi tervelgondolásban fellelhető néhány olyan tényező, "amely 
a strukturális alkalmazkodás irányába mozdíthatja a gazdaságot (pl. kötött- 
ségek feloldása: az úgynevezett liberalizálás, a támogatások mértékének 
csökkentése, mint a változást kikényszerítő tényező). Hiányok vannak azon- 
ban az emberi oldalon is. Úgy tűnik, ezzel az igen fontos tényezővel a ; nép- 
gazdasági elgondolások csak igen.kis mértékben számolnak. 


Keserves út, nyílt beszéd 


Időszerű feltennünk a kérdést: felsorakoztatható-e a közvélemény a szerke- 
zetátalakítás ügye mellé, amikor már világossá vált, hogy annak kellemetlen 
következményei is lehetnek az állampolgárokra nézve. 


Erre csak abban az esetben számíthatunk, ha az utca embere számára 
is érthető cselekvési program készül, amelyben a célok és eszközök mellett 
a jobb jövő képe is világosan kirajzolódik. Amíg az átlagpolgár azt hallja, 
hogy semmire nincs pénz, de a hétköznapjainkban értelmetlen pazarlással 
találkozik, addig nem fogadja el a nadrágszíj megszorításának politikáját. 
Pedig azt, hogy a kedvezőtlen eseményeknek is lehet támogatást szerezni, 
jól példázza az amerikai Chrysler autógyár válságának emlékezetes esete. Er- 
ről így ír Magyarországon is megjelent könyvében Lee lIacocca, a Chrysler 
menedzserígazgatója : 

, Azzal kezdtem, hogy a saját fizetésemet évi egy dollárra szállítottam 
le. Nem azért... hogy eljátsszam a mártírt. Azért tettem, mert szembe kellett 


13 


néznem az egyszerű dolgozókkal... Azt akartam, hogy alkalmazottjaink és 
szállítóink azt gondolják: követem azt a fickót, aki ilyen példát mutat... 
Rájöttem, hogy az emberek nagy áldozatokra is hajlandók, ha mindenki 
részt vállal a megpróbáltatásból. Ha mindenki egyaránt szenved, hegyeket 
lehet elmozdítani. De ha csak egyszer is kiderül, hogy valaki lóg, nem viszi 
a rá jutó terhet, az egész összeomolhat."" 


A strukturális alkalmazkodás kétirányú mozgás: 

— egyrészt a versenyképes termékek termelésének növelése, a piacra 
befutott termékek, tevékenységek dinamizálása, 

— másrészt a gazdaságtalan tevékenység, a gazdaságtalan termelés fel- 
számolása. 

Könnyen belátható, hogy az első esetben a közvélemény azonosulásával 
kevesebb a probléma: fejlesztésről, cseréről van szó. 


A szerkezetváltás nem feltétlenül más terméket jelent, csak jobbat, ami- 
hez kevesebb anyagot (mert hasznosul a hulladék vagy csökken a selejt), 
energiát, élőmunkát, de több szellemi erőforrást használunk fel. 


Sokat hangsúlyozzák a hozzáadott érték arányának emelését. Ez egye- 
lőre csak a magasabb árban jelenik meg. Azt kellene tudatosítani, hogy a 
több szellemi munkaráfordítás és a jobb munka csökkentheti a költségeket és 
az árakat. Az igényesebb, magasabb feldolgozottsági fokú termék nem feltét- . 
lenül drágább is. , A minőség és a termelékenység egyazon érem két oldala. 
Minden, amit a minőségjavítás érdekében teszünk, javítja termelékenysé- 
günket. Amikor javítjuk a minőségünket, a szavatossági költségek csökken- 
nek, hasonlóképpen a felülvizsgálati és javítási költségek is. Ha mindjárt a 
kezdet kezdetén jó munkát végzünk, a műszaki és szerszámozási költségek 
is csökkennek . . " — vélekedett erről a már korábban idézett Iacocca. 


A termék minősége nemcsak a műszakiakon múlik. A struktúraváltásba 
be kell vonni a gyakorlati kivitelezőket, a munkásokat is, meg kell hallgatni 
és hasznosítani kell javaslataikat. Csak így érhető el a kollektíva egészének 
mozgósítása és azonosulása a feladattal. 

Egy társadalom rugalmasságának döntő eleme, hogy a politikai rend- 
szer mennyiben támogatja az érdekkifejezési, érdekütköztetési és érdekér- 
vényesítési szervezetek belső autonómiáját. A közvetlen részvételen alapuló 
demokrácia szélesítése. az alulról épülő közösségalakítás ösztönzése, az infor- 
mációáramlás útjába álló akadályok felszámolása, sőt az információk minél 
szélesebb körben való terjesztése gazdasági hatékonyságot növelő tényezővé 
válik. Az egész társadalom újítókészségére kisugárzik, ha az egyéni és a 
kollektív kezdeményezésekre nem az a tipikus reagálás, hogy miért, hanem 
az, hogy miért ne. Az innovációt támogató értékek érvényesülését szolgálja 
a sokféleség megnyilvánulásának elismerése, a kísérletezés támogatása és a 
hibákat is toleráló politikai közhangulat. 


Nehezebb feladat a visszafejlesztések kérdése. Ez napjainkban elsősor- 
ban regionális kérdésként jelentkezik, mert ahol bányászati vagy kohászati 
munkahelyek szűnnek meg, ott ennek a racionális voltáról kell meggyőzni az 
embereket. 

A visszafejlesztéseknél többnyire hosszú éveken át agyontámogatott 
területekről, tevékenységekről van szó. Itt már felvetődhet a felelősség vagy 
a felelőtlenség kérdése. Miért nem fogtak már korábban a bajok orvoslásá- 
hoz? Miért kellett a veszteségtermelést évről évre halmozni? Miért kellett 


s Jacocca: Egy menedzser élete, Bp., Gondolat, 1988. 304—305. old. 

megvárni, míg , minden kötél szakad"? Vagy miért kellett a veszteséges te- 
rületekbe még az elmúlt tíz évben is hatalmas összegeket beruházni, elvonva 
a forrásokat az olyan területek elől, melyeknek fejlesztése a versenyképes 
termékek volumenét növelhette volna? 


Bármilyen nehéz is, ezekre a kérdésekre válaszolni kell, hiszen a vissza- 
fejlesztésnek állampolgárok viszonylag széles körét érintő következményei 
lesznek. A tájékoztatásnak nyíltnak és közérthetőnek kell lennie. A vissza- 
fejlesztés többnyire átmeneti munkanélküliséget okoz. A statisztika szerint 
ma Magyarországon 50—60 ezer betöltetlen munkahely van. A munkanélkü- 
liek száma viszont csak 12—14 ezer fő. A munkanélküliség azonban szemé- 
lyükben és nem statisztikusan érinti a dolgozókat. Az 1989. évi tervelgondo- 
lás szerint évi 50—60 ezer fő átmeneti munkanélkülivé válásával kell szá- 
molnunk. Egy részük a betöltetlen helyeken találhat munkát. Az 1990-es 
években azonban már lényegesen kevesebb , betöltetlen munkahely" áll ren- 
delkezésre a termelésből kikerülők részére. 


Ahhoz, hogy a visszafejlesztés társadalmilag is elfogadhatóvá váljék, 
olyan koncepcióval kell a közvélemény elé állni, amely a célokon túl az esz- 
közöket és a módszereket is tartalmazza. Az érintettek számára legfontosabb 
azoknak a lehetőségeknek az ismerete, amelyek az új munkahelyek meg- 
találását teszik lehetővé (átképzés, továbbképzés, esetleg lakóhely-változtatás). 
Olyan szociálpolitikai rendszert kell kidolgozni és működtetni (a megfelelő 
intézmények létrehozását is beleértve), amely átsegíti a pályakorrekció ne- 
hézségein az embereket. 

A sajtó, tv, rádió hosszú éveken át egyoldalúan informálta a hazai köz- 
véleményt, amikor a fejlett országokban zajló tüntetésekről és sztrájkokró) 
adott együttérző tudósítást, de arról már nem, hogy milyen átképzési lehe- 
tőségeket biztosítottak, a válságövezetek és a válságágazatok kezelésére mi- 
lyen regionális politikát dolgoztak ki és alkalmaztak eredményesen. 

A visszafejlesztés másik árnyoldala — különösen, ha hiányoznak a fel- 
tételei az importtal történő helyettesítésnek — az állandósuló áruhiány reális 
veszélye. A tapasztalat azt mutatja, hogy az emberek végül is megszerzik a 
szükséges árukat, de társadalmilag szükségtelen munkaráfordítás árán vagy 
feketén. Ennek ellenére az a véleményem, hogy a közvélemény jelentékeny 
részét — ha szerencsés kézzel nyúlunk hozzá — sikerülhet az Sgynes meg- 
nyerni. Ennek legalább két feltétele van. 


1. A problémákról teljesen nyíltan kell beszélni, mit, miért, hogyan 
csináltunk, mit, miért és hogyan akarunk cselekedni a jövőben. Tudósítani 
kell a pozitív példákról is. Bemutatva a konkrét hazai és külföldi eseteket 
úgy, hogy a sikerhez vezető utat és az ezzel járó nehézségeket és áldozato- 
kat is ismertetjük. 

2. Ügyeljünk arra, hogy az eddigi évek habozását nehogy kapkodás, át 
nem gondolt intézkedések váltsák fel, és így a hibákat további hibákkal 
tetézzük. A fokozatosságot kell követni, a megoldásokat nem túl széles idő- 
intervallumban kell elvégezni. Úgy vélem, ha a közvélemény látja, hogy jó 
célokat jelölünk ki, s a kijelölt utakat helyesnek ítéli, hajlandó az ügyet tá- 
mogatni. Csak az a baj, hogy a célok és utak az 1989-es tervben nincsenek 
kellőképpen kijelölve. Egy olyan út, amely a kilábaláshoz egyedül csak a 
jövedelemelvonást követi, és legnagyobb gondja az, hogy milyen arányban 
tegye ezt, nem vezet sehová. 

Összefoglalva: a közvélemény támogatásának megszerzésére általában 
látok esélyt. Néhány konkrét esetben azonban ez problematikus lehet. Ilyen 

területek a bányászat, a vaskohászat és azok a nagyvállalatok (VIDEOTON, 
IKARUS , RÁBA , GANZ Mozdony- és Vagongyár, CSEPEL Autó, DIGÉP), 
amelyek a rubelexport mérséklése következtében kerülnek nehéz helyzetbe. 


Eszközök és módszerek 


Ugy vélem, ahhoz, hogy a strukturális alkalmazkodás tekintetében a köz- 
vélemény ne ellendrukker legyen, az őszinte szón, a nyílt beszéden kívül 
egész struktúrapolitikánkat, céljait, eszközeit és módszereit ismételten át 
kellene gondolnunk, s a főbb tennivalókat rögzítenünk oly módon, hogy 
azok mindenki által érthetők, követhetők, ellenőrizhetők legyenek. 

Még mindig nincs alapos koncepciónk, de azt hiszem, még reális hely- 
zetképünk sem arról, hogyan is állunk, mit lehet folytatni, ezmibe kerül, és 
mit kell feltétlenül leállítani. (A visszafejlesztés valószínűleg azért halad 
olyan lassan, mert nincs megbízható információnk az adott tevékenység 
veszteséges voltáról és mértékéről.) 

A szerkezetátalakításhoz mértékrendszerre, ezen belül viszonylag sta- 
bil egységes értékmérőre, azaz stabil pénzre, a tényleges népgazdasági rá- 
fordításokra van szükség. Enélkül a termelésfejlesztő döntések sem a mak- 
ro-, sem a mikroszférában nem lehetnek megalapozottak. 

A mai rövid távú (éves szintű) nyereségérdekeltséget a hosszú távú 
vagyonérdekeltségnek kell felváltania, ennek kell a vállalati értékrendszer 
központjába kerülnie. Létre kell hozni a tulajdonosi érdekintézmény rend- 
szerét és a kollektív teljesítményekre épülő motivációt. Fontos, hogy a 
munkateljesítmények javításában a dolgozók nyereségérdekeltségéből és a 
vállalkozáshoz tulajdonosként való viszonyulásából fakadó belső motívumok 
kerüljenek előtérbe. Tapasztalataink szerint ugyanis a leginnovatívabb vái- 
lalatok egyértelműen a vállalatokon belüli vállalkozás ösztönzésében, a 
munkavállalók kvázi tulajdonosi jogokkal való felruházásában találták meg 
a kibontakozás útját. 

Ahhoz, hogy a szerkezetátalakítás koncepciója mindenki számára meg- 
győző legyen, a következményeket célszerű lenne összefüggéseiben feltár- 
ni és bemutatni: 

— A piacorientáltság megteremtése, az átállás más országokban sem 
volt zökkenőmentes. Mindenütt szükség volt átállási időre, az erőfeszítések 
eredményei azonban néhány év múltán mindenütt jelentkeztek. 

— Az aktív struktúrapolitika hátrányos következményei többnyire csak 
átmenetiek, kedvezőtlen hatásuk is mérsékelhető. Például várható, hogy az 
új társasági törvény elfogadásával a kisvállalkozások száma szaporodik, ami 
a munkanélküliség növekedését mérsékelheti, mivel felszívhatja a felsza- 
baduló munkaerő jelentékeny részét. Az iparilag élenjáró országokban az 
utolsó tizenöt évben az ipari munkahelyek 90 százalékát a kisvállalkozások 
teremtették meg. Fellendülést érhetünk el azokon a nagyipari területeken 
is, ahol fejlett és elismert gyártási kultúrával rendelkezünk. 

— Fontolóra kellene venni a mostaninál határozottabb inflációellenes 
intézkedéseket (annál is inkább, mivel a meghirdetett liberalizálás az inf- 
láció kezelhetőségének esélyeit csökkenti). 

— Fel kellene tárni egyes gazdasági területek gyorsabb fellendülésé- 
nek eshetőségeit, az eddigieknél aktívabb és hatékonyabb piacpolitika foly- 
tatását, a termelői infrastruktúra fejlesztését, elsősorban azokon a terüle- 
teken, ahová a külföldi tőke behatolása várható, a szakképzés és az iskolai 

képzés színvonalának, hatékonyságának sürgős növelését. Fontolóra kellene 


venni az állami struktúrapolitikát közvetítő intézményrendszer felülvizsgá- 
latát. 


Érdekeltség és kontroll 


Szerintem meg kell kísérelni a strukturális átalájkúlás várható távlati 
eredményeinek körvonalazását. Kell, hogy lássa az állampolgár az , alagút 
végét". 

Ennek a programnak a megvalósítására létre kellene hoznunk egy 
olyan fórumot, ahol alulról felfelé építkezve a kormány, a dolgozók és a 
munkáltatók képviselői együtt próbálnák megkeresni a jelenlegi vál- 
ságból kivezető utat. Ez a hármas koalíció különleges rendszabályokat ja- 
vasolhatna létfontosságú iparágaink erősítésére, továbbá arra, miként le- 
hetne helyreállítani és fokozni versenyképességünket a nemzetközi piacokon. 


Fontosnak ítélem, hogy kiépítsük, megszervezzük a döntések társadalmi 
kontrollját. A kontrollnélküliség valamennyi egypártrendszerű ország gaz- 
daságpolitikájára jellemző; hivatalosan úgy fogalmazták: ,a párt és a kor- 
mány gazdaságpolitikája". Ilyen körülmények között a döntések kevésbé 
átgondoltak, a különböző lobbyk akarata érvényesül. Ennek káros követ- 
kezményeivel még külön is tetézzük a gazdaság gondjait. A ma működő 
társadalmi kontroll még mindig olyan, mint a néhány éve bevezetett tár- 
sadalmi vita, amelyben csak a kiválasztott intézmények vehetnek részt a 
közvélemény kizárásával. 

De a félig és félretájékoztatott közvélemény azért sem képes felvenni a 
harcot a lobbykkal, mert ez utóbbiak kezében van minden információ, ami- 
nek alapján dönteni lehet, és ezt az információt még mindig szigorúan őr- 
zik. Ezért is kellene egy informatikai törvény, amely szabályozná, hogy kik, 
milyen információhoz juthatnak hozzá, és akkor nem az előterjesztők dön- 
tésétől függne, hogy mit minősítenek titkosnak. 


A társadalmi kontroll a legmagasabb szinten a kormányzó parlament 
révén valósítható meg, ehhez azonban meg kell változtatni a mai módsze- 
reket, mert a képviselők többsége — félve a felelősségtől és érezve saját 
tájékozatlanságát — végül is rábólint a kormányzati javaslatokra. A par- 
lamenti döntést, illetve vitát is megalapozottabbá tenné, ha a javaslatok 
több változatban készülnének. Az alternatívákat azonban nem az eredeli 
javaslatot előterjesztő kormányszerv, hanem a témakörben jártas külső 
szervezetek, pl. a Hazafias Népfront, Akadémia, SZOT, valamelyik szakmai 
kutatóintézet stb. készíthetné el. 


A tervezés és döntés minden eddigi demokratizálási törekvése zátonyra 
futott, ugyanis az előterjesztők nemhogy ellenjavaslat kidolgozására hagy- 
tak volna időt, de sokszor még a tisztességes jújlllá ézastk sem adtak lehe- 
tőséget. 


Gazdasági és szellemi újjáépítés 


Lényeges feladat, hogy a strukturális alkalmazkodás problémáit rendszer- 
szemléletűvé tegyük és aszerint kezeljük. 

A különböző akciókat illetően nem lehet olyan sorrendet felállítani, 
hogy először a tevékenységek megszüntetését, a gazdaságtalan Üzemek fel- 
számolását intézzük el, ezt követően pedig a fejlesztéseket vegyük sorra. 

E kétféle akciónak egyidejűleg kell folynia. Rendszerszemléletben — a 
visszafejlesztéssel, fejlesztéssel összefüggésben — kell megoldani a felszaba- 
duló létszám leépítését, elhelyezését, átképzését, szellemi feltöltődését. A 
rendszerszemlélethez tartozik az alkalmazkodás és az innováció együttes ke- 
zelése, ugyanis nemcsak magát a termelést, hanem a termelés műszaki fel- 
tételeinek megújítását elősegítő követelményeket is idetartozónak kell te- 
kinteni. 

A rendszerszemléletű gazdaságpolitikát hosszú távú stratégiai alapokon 
kell kiépíteni. A legfontosabb tényezői: 

— a belső erőforrásokra kell alapozni; 

— fokozni kell a belső piac szerepét; 

— hosszú távú infrastruktúra-politikát kell kialakítani; 

— növelni kell a humán infrastruktúra szerepét; 

— a külső nyitottság minőségi és intézményi szélesítése mellett meny- 
nyiségi szűkítés szükséges (a különböző irányokban differenciáltan); 

— gyökeresen szakítani kell az ágazati fejlesztési politikával, helyette 
a tevékenységi kultúrák együttes, ágazatoktól és ágazati érdekektől mentes 
összefogására van szükség. 


A szerkezetátalakítás gyakorlatilag egy újjáépítési programot jelent, 
mert a gazdaságban ma működő tőke (gép, berendezés, épület) nem- 
csak erkölcsileg, de fizikailag is nagyrészt elhasználódott. Egyes becslések 
szerint tényleges értékük a nyilvántartott értéknek csak 15—209/9-a. Az 
újjáépítés keretében meg kell oldani az állami tulajdon hatékony kezelését 
és működtetését, a piacgazdaság feltételeinek megteremtését és a gazdaság- 
politikát szolgáló szociálpolitika kidolgozását 

A gazdaság aktivizálásában különösen nagy szerepet vállalhatnak a 
kisvállalkozások. A veszteséges tevékenységek leépítése során felszabaduló 
munkaerő felszívásán túl, beszállítói tevékenységükkel hatékonyabbá tehe- 
tik a nagyvállalatok működését. Mindehhez megfelelő gazdaságpolitikai klí- 
mát kell teremteni számukra is. 

Ahhoz, hogy a szerkezetátalakítást rendszerszemléletben valósíthassuk 
meg, azaz követni lehessen a fejlesztések és leépítések népgazdasági szintű 
továbbgyűrűző hatását, és ezzel biztosítani tudjuk a döntések összehangolt- 
ságát, korszerű gazdaságmatematikai eszközök alkalmazása is szükséges. 

Bár nagyon indokolt a költségvetési intézmények (és általában az ad- 
minisztratív apparátus) csökkentése, a sikeres struktúraátalakításnak  in- 
tézményi feltételei is vannak. Ezeknek az intézményeknek azonban minő- 
ségileg más feladatokat kellene ellátni, mint a meglévőknek. A sikeres al- 
kalmazkodás nem nélkülözheti a piac rövid távú és távlati alakulásának 
előrejelzését. folyamatos figyelemmel kísérését, a megfelelő információk be- 
szerzését, feldolgozását és továbbítását. A jelenlegitől eltérő információs 
kapcsolatoknak kell kiépülniük az állami gazdaságirányítási szervek és a 
vállalatok között is. Ennek az intézményi hálózata ma még legfeljebb csak 
csírájában van meg. 

Tarthatatlan az a helyzet, hogy amíg az iparilag legfejlettebb államok- 
ban 4099 fölött van a főiskolát, egyetemet végzettek aránya, de még a ve- 
lünk összemérhető országokban, például Ausztriában, Finnországban is 209 
körül mozog, addig nálunk ez az arány 1099 körüli. Meggyőződésem, hogy 
ennek az országnak az egyik legfontosabb erőforrása, igazi kincse az a 130 
ezer fő, aki évente belép az életbe. Ennek ia 130 ezer embernek, mint meg- 
újuló erőforrásnak a tudásszintjétől függ, hogy ez az ország milyen gazdag 

lesz és mennyire állja a versenyt a következő évtizedekben. Ezért szinte a 
bölcsőtől a koporsóig meg kell tervezni a folyamatos képzést és tovább- 
tanulást. A felsőfokú képzés kiterjesztése elviselhető befektetéseket igényel- 
ne, lha bizonyos eszközök, objektumok átcsoportosítását vagy kettős célú 
hasznosítását elősegítenénk az ipar, az igazgatás és a honvédség területén. 
Az egyetemi tantermek, laboratóriumok zömükben csak az év kétharmad 
részében vannak kihasználva. Szervezéssel, egyéb helyi és állami szintű in- 
tézkedésekkel növelhetnénk az oktatási kapacitást. Az egyetemi hallgatók 
számának növelése azzal a korántsem elhanyagolható előnnyel is járna (ami 
egyébként a nyugati országokban is tapasztalható), hogy enyhítené a szer- 
kezetátalakítás kapcsán óhatatlanul jelentkező elhelyezkedési gondokat, egy- 
úttal az ehhez szükséges áldozatokra könnyen megnyerhető lenne a társada- 
lom nagyobbik része. 

Mindezek mellett nagyon fontos egy kreativitásra ösztönző társadalmi 
és gazdasági klíma. Annál is inkább, mert azt tapasztaljuk, hogy az ipari- 
lag fejlettebb államokban a hozzáadott érték 70—75"9-a a szellemi alkotó- 
munkából ered. 

Érdemes megfigyelni, hogy a századforduló tájékán, az iparfejlődés első 
szakaszában a hazai ipari export mintegv 30"4-át magyar világszabadalma- 
kon alapuló termékek képezték. A második szakaszban, amely 1945-ig tar- 
tott, ez az arány még mindig 2099 körül volt; többek között Bródy, Déri, 
Bláthy, Kandó, Zippernovszky jóvoltából. Ekkor alapozták meg például a 
hazai izzólámpagyártás világhírnevét, és jellemző módon még ma is ebből 
szállít a legnagyobb értéket tőkés piacokra az ipar. Az utóbbi évtizedekben 
erősen leromlott ez az arány, pedig aligha feltételezhető, hogy a mai mű- 
szaki értelmiség kevésbé volna kreatív az egykorinál. Mélyreható elem- 
zést és határozott intézkedéseket igényelne, hogy a magyar műszakiak job- 
ban ki tudják bontakoztatni alkotóképességeiket. 


Földes György 


HATALOM ÉS MOZGALOM 


(1956— 1989) 


Társadalmi-politikai erőviszonyok 
Magyarországon 


A társadalmunkról folytatott vitákban 
eddig kevés szerepe volt az MSZMP 

ir új nemzedékének. Az ötvenes években 
született párttagok arcát és gondolkodását 
nem ismeri a közvélemény. Ebben 
a könyvben egy fiatal pártértelmiségi 
lép a nyilvánosság elé, vállalva vitatható 
és vitára szánt gondolatait. 


232 oldal REFORM KONYVKIADÓ 
Ára: 98, Ft KOSSUTH KONYVKIADÓ 

AMI EGY FELSZÓLALÁS MOGOTT VAN . . . 


A falu és a szövetkezet 


BESZÉLGETÉS MAYER BERTALAN ORSZÁGGYŰLÉSI KÉPVISELŐVEL, 
A CSEPREGI GYŐZELEM TSZ ELNÖKÉVEL 


Az Országgyűlés mezőgazdasági szekciójának alakuló ülésén Mayer Bertalan 
országgyűlési képviselő felszólalásában eléggé borúsan ítélte meg a mező- 
gazdaság helyzetét, és aggodalmának adott hangot a falvak, különösen az 
aprófalvak lakosságának egyre szegényedő, már-már kilátástalan helyzetéről 
is. Pár perces felszólalásában szinte csak címszavakban érzékeltethette vá- 
lasztókörzete lakosságának helyzetét, ezért kerestük fel, hogy egy beszélgetés 
keretében mondja el: mi van a felszólalása mögött? 


Mayer Bertalan választókerülete Kőszeg városára és környékére terjed ki, 
ahol is öt — a 70-es évek dereka táján kialakult több falu határát magába 
foglaló — termelőszövetkezet működik. A beszélgetés bevezetőjében elmondta, 
hogy négy termelőszövetkezet eredménye — amint ezt a zárszámadás adatai 
bizonyítják — alatta van az előző, ezaz az 1987-es éveinek. Csupán a nemescsói 
tsz az, amelyik eredményesebben zárta az évet, mint az előzőt. Ebben az immár 
több esztendeje tartó folyamatban — a szövetkezetek gazdálkodásának ered- 
ménytelenségében — közrejátszik az évek óta tartó aszály, de más is. Az el- 
múlt évi csökkenő eredmény már azért is figyelemfelkeltő — hangsúlyozta 
az országgyűlési képviselő —, mert a nyári betakarítású növényekből az el- 
múlt negyven esztendő legjobb eredményét érték el a szövetkezetek, s csupán 
az őszieknél volt szárazságból eredő jövedelemkiesés. 

Tsz-ük eredményeit értékelve elmondta, hogy az árbevétellel arányosan 
a tavalyi eredményük 2,75 százalék volt. Ez annyit jelent, hogy 100 forint be- 
vételből 2,75 forint maradt a szövetkezeteknél. Következtetésként levonta 
,Nem kell ahhoz közgazdásznak lenni, hogy megállapítsuk: ezt az ered- 
ményt lehetetlen 20 százalékos kamatlábakkal finanszírozni. Továbbá nem 
helyezhetjük a termelési beruházásokat előtérbe. Sokkal ésszerűbb lenne, ha 
az ezekre a célokra szánt pénzt inkább a bankban helyeznénk el." A szövet- 
kezetek gazdálkodási nehézségeivel kapcsolatban elmondta még, hogy az 
utóbbi időben mindinkább elharapódzott a nagyvállalatok fizetésképtelensége. 
Ördögi körforgásban vagyunk — mondta —, nekünk nem tudnak fizetni ter- 
ményeinkért, ezért mi sem tudunk fizetni, és ez az idén is nagyon nehéz 
helyzetbe sodor majd számos vállalatot és vele együtt termelőszövetkezetet 
is. Nem kétséges, hogy mi vagyunk az ostor végén." 

A szövetkezeti tagság jövedelmével kapcsolatban elmondta, hogy az 

1987-es évhez viszonyítva tavaly csökkent, főként amiatt, hogy szinte minde- 
nütt elmaradt a korábbi esztendőkben az év végén fizetett kiegészítő része- 
sedés. Ezt nem pénzügyi szabályzat tiltja, hanem a gazdasági helyzet teszi 
lehetetlenné. Ez pedig a falu szegényedése felé mutat. Mindent meg kell ten- 
niük a szövetkezeti vezetőknek, hogy megbirkózzanak a terhekkel, mert nem 
választhatják azt az utat, amelyet számos vállalat követ, hogy  elbo- 
csátják munkásaikat. A mezőgazdaságban és Így a szövetkezetekben sem le- 
het cél a munkanélküliség. Nem építhetnek le és szüntethetnek meg tevé- 
kenységeket, mert itt emberek vannak, az emberek mögött családok, és a 
falvakban nincs több munkalehetőség. Ha a termelőszövetkezet bezárja a 
kaput, az embereknek nincs hova továbbmenniük. De ezen — mint mondta — 
nem csupán a szövetkezeti vezetőknek kellene gondolkodniuk, hanem a mi- 
nisztériumokban, az érdekképviseleteknél és a még sok más helyen dolgozó 
tisztségviselőknek is. 


Egy új keletű szólásmondást idézett Mayer Bertalan: , Ha végigsétálunk 
egy falun, akkor annak képe a termelőszövetkezet erejét is megmutatja." 
Előfordul, hogy egy-egy termelőszövetkezet valamelyik évben jobb eredményt 
ér el, de ia falivakon — talán a központi falvak kivételével — ez nem látszik 
meg. A falvak egyértelműen szegényebbek lettek, mert elköltözött belőlük a 
szellem, mert nemcsak tsz-egyesítések voltak, hanem tanácsegyesítések, iskola- 
körzetesítések, áfészegyesítések, egészségügyi dolgozók körzetesítése is. Párt- 
szervezetek nem működnek az aprófalvakban, mert a párttagok Üzemük 
pártszervezetében vannak. Mindegyik vitte a szellemet a faluból, s így ha 
nem is értelem-, de , fejnélküliekké" váltak a falvak. Legfeljebb az elöljáró, 
a tűzoltóegylet vagy a Vöröskereszt maradt, de az értelmiség elköltözött a 
falvakból. KISZ-szervezetek nem maradnak az apró településeken. A követ- 
kezmény, amint azt Mayer Bertalan képviselő sorolja: a kistelepülésekről az 
iskolások — köztük az alsótagozatosak is — a központi községekbe járnak, 
hétfőn autóbusz viszi őket. A kisebb falvak lakóinak 15—20 kilométert kell 
gyógyszerért utazgatniuk vagy Ügyes-bajos dolgaikat intézniük, az útiköltség 
pedig egyre drágább. Az aprófalvakban hetenként csak egyszer lehet húst 
vásárolni, alapvető cikkeket nem mindenütt. Ezek az aprófalvak csak azért 
nem néptelenedtek el, illetve azért nem vált a házak sora lakatlanná, mert 
Kőszeg városa és környéke üdülőhely, ugyanez Velem, a maga gyönyörű he- 
gyi szépségével, jó levegőjével, vagy Bükfürdő a gyógyforrásával. A megüre- 
sedett parasztházakat a városiak olcsó pénzért hétvégi házaknak, üdülőknek 
vásárolták meg. De más a falusiak élete, akiknek vállalniuk kell a hétközna- 
pokat, az előbbiekben felsorolt nehézségeket és hiányokat, és más azoké, akik 
hétvégeken üdülni, pihenni jönnek a falvakba, magukkal hozva a városban 
vásárolt élelmiszereket és egyéb cikkeket. 


Emlékeztetem Mayer Bertalant a parlament vadásztermében megfogal- 
mazott mondatára: , A falvakban különös erkölcsi züllés tapasztalható." 


A képviselő bővebben megfogalmazta az ott elhangzott tőmondatot: ,A 
falvak régebben zárt közösséget alkottak, amelyben szigorú erkölcsi rend 
uralkodott. Az emberek nagyon kemény értékítélettel rendelkeztek. A kis- 
és nagyközségekre is bizonyos rétegződés volt jellemző. Voltak falusi veze- 
tők, jobban vagy kevésbé elismert gazdák, gazdagabbak vagy szegényebbek, 
de erkölcsi ítéletük azonos volt, csak a tisztességes embert fogadták be ma- 
guk közé. Ezért volt nagyon nehéz a kívülről jövő, tehát a benősülő vagy 
beköltöző embereknek, mert az ott élő falusiak nehezen fogadták be őket. 

Nekik bizonyítaniuk kellett, hogy tisztességes, jó szándékú, dolgos emberek. 
Ez az utóbbi időkben szinte teljesen feloldódott. 

Amint a képviselő mondta, annak érdekében , tettünk is" — nem is 
keveset. Szétromboltuk a falu fórumait. A tejcsarnokba az asszonyok nem- 
csak a tejet vitték, hanem az egyben , információközpont" is volt. Mindegyik 
faluban létezett legeiőbizottság, hegyközség és egyéb önkormányzati szerve- 
zetek. Az elöljárót maguk közül választották, ugyanígy a kisbírót is. A kon- 
dást, a gulyást több jelentkező közül választották, és elvárásaik voltak velük 
szemben. A termelőszövetkezetek szerveződésével. különösen pedig egyesíté- 
sével elvesztették létjogosultságukat az önálló falusi kezdeményezések. Szinte 
halálra ítéltük őket. Megszűntek a daloskörök, a különböző szülői munka- 
közösségek, a farsangi és egyéb rendezvények, tehát azok a közös találkozási 
lehetőségek, ahol az emberek közelebb kerültek egymáshoz, hatással lehettek 
egymásra és közösséggé váltak; így alacsonyabb fokú lett a falvak lakóinak 
értékítélete is. 

Bűnözés tekintetében az országos átlagnál lényegesen jobb pozícióban 
vannak. Régen szinte alig-alig fordult elő a falvakban lopás, vagy ha valaki 
mástól eltulajdonított valamit, azt szinte kiközösítette magából a falu. A 
termeiőszövetkezetből vagy a vállalatoktól viszont nem is olyan régen szinte 
,Ssikk" volt lopni, hiszen .,csak" a közöst vitte, aki ellopott egy-egy zsák 
búzát, alkatrészt vagy egyebet. Napjainkban inkább a kerékpárlopás gyako- 
ribb. Akik erre vetemednek, nem a saját, hanem a szomszédos faluból tulaj- 
donítják el a járművet. A falu ugyanis még jobban odafigyel a személyi 
tulajdonra, jobban becsüli. Az emberek érzik, hogy védeniük kell nemcsak a 
saját, hanem mások portáját is, és ez nagymértékben hozzájárul, hogy az 
országos átlagná! itt kedvezőbb a helyzet. Ennek ellenére emelkedő tenden- 
ciát mutat a társadalmi tulajdon és a magántulajdon sérelmére elkövetett 
bűncselekmér.y. 7 
. — Az erkölcsi, sőt a szellemi züllés fogalomkörébe sorolta a képviselő azt 
is, hogy lényegesen több az alkoholista, vagyis a szenvedélybeteg a falvak- 
ban, mint régen volt. Azelőtt a falvakból szinte kiközösítették, de legalábbis 
eiítéitéx azt, aki sokat ivott. Részegesnek titulálták, és ezt a jelzőt nagyon 
nehezen tudta lemosni magáról, akit ezzel megbélyegeztek. Napjainkban 
munka után szinte kollektívan mennek az emberek ínni a kocsmába, és a 
képviselő véleménye szerint ebben bizonyos fokú kilátástalansági érzet is 
közrejátszik. 

Emlékeztetett a képviselő arra, hogy ezelőtt, ha egy faluban , felbukkant" 
egy-egy értelmes gyerek, akkor azt a kántor, a pap vagy a tanító hóna alá 
vette, és az egész faluközösség azon fáradozott, hogy ezek a gyerekek vigyék 
valamire. , Egy hatszáz lelkes faluból származom —- mondta —, jóllehet én 
vagyok itt az első képviselő, de nem az első tsz-elnök. Értelmiségi gyerekek- 
kel osztatlan iskolába jártunk. A faluban volt iskola, de voltak értelmiségiek 
is, akik segítették szellemi fejlődésünket. Ezeket hiányolom én a falvakból." . 
A képviselő a bírálat mellett elismeréssel szólt azokról a kezdeményezések-. - 
ről, amelyeket az utóbbi időben tapasztalt: horvát nyelvet tanítanak Horvát- . 
zsidányban, Gyöngyösfaluban pedig németet. Több helyről Szombathelyre 
, az uszodába hordják a gyerekeket, és úszni tanítják őket. Ezek azonban mind 
egyéni kezdeményezések, és azon múlik, hogy melyik tanító vagy tanár 
igyekszik többet tenni falujáért. Kérdezem tehát: milyen gazda lesz abból 
a gyerekből, akit hétfőn reggel a busz bevisz a körzeti iskolába, és pénte- 
ken este viszi vissza a szülői házhoz?" 

A települések — főként az aprófalvasok — gazdasági léte szinte kizáró- 

lag a termelőszövetkezeteken múlik. Ezek anyagi helyzete pedig egyértel- 
műen romlik. , Azért tartom fontosnak, hogy mindenképpen úgy mérlegel- 
jenek a parlamenti döntéseknél vagy a kormányszintű határozatok meghoza- 
talakor, hogy a mezőgazdaság nem egyszerűen egy termelőágazat — mondta 
Mayer Bertalan — minden döntés, amelyet a mezőgazdaságra vonatkozóan 
hoznak, hatással van a falura, az ott élő emberekre. A faluból nem lehet 
továbbmenni. Vannak olyan falvaink Vas megyében is, ahová nagyon nehéz 
eljutni tömegközlekedési eszközzel. Répcelak és Sárvár között felszámoltuk a 
vasúti mellékvonalat azzal, hogy majd autóbusszal oldjuk meg a közlekedést. 
Ma tudjuk, hogy ez hibás döntés volt. Gyárakat, üzemeket szüntettünk meg 
a nagyközségben. Ezek is hibás döntések voltak, csakúgy mint az erőszakos 
körzetesítések. A mezőgazdaságot érintő döntések nem egyformán érintik a 
községeket. Bük-öt, ahol gyógyüdülő van, vagy Csepreget, ahol állami gaz- 
daság, ktsz, áfész is működik, kevésbé károsan; Peresznyét, Cákot és Kőöőszeg- 
doroszlót és még számos községet viszont, ahol a termelőszövetkezeten kívül 
semmi sincs, az életkörülmények tekintetében sújtja." 

A mezőgazdaságban is lezárult egy fejlődési szakasz — vélekedett a kép- 
viselő. , Bárhogy szeretnénk is, véget ért az extenzív fejlődés, a lendület, a 
régi gazdák tisztességén, becsületén alapuló gazdálkodás. A szövetkezeteken 
belül is egyre inkább érezhető, hogy tagjai nem érzik maguknak a szövet- 
kezetet, hanem alkalmazottként, bérmunkásként dolgoznak. A munkaidő be- 
tartását figyelik, és egyre Ánkább a túlóradíj körüli viaskodás kerül elő- 
térbe." 

Ma a minőségi termelés kerül előtérbe, ehhez viszont pénz kellene be- 
ruházásokra. Amint a tsz-elnök hangsúlyozta. erre a szövetkezetnek nincse- 
nek meg az anyagi feltételeik. Tragédiának tartja, hogy jobban járnak a 
szövetkezetek, ha a pénzüket bankba teszik, mintha munkahelyeket teremtené- 
nek, nem is szólva arról, hogy adományoznának a tanácsnak kultúrára, az 
egészségügy fejlesztésére és egyebekre. Ez a folyamat — ha nem történik 
változás — a falvak elnéptelenedéséhez vezethet. 

A falvak szegényedési folyamata — különösen a kistelepüléseké — bi- 
zonyos átértékelésre készteti a fiatalokat a mezőgazdaságot illetően. Az or- 
szággyűlési képviselő szerint maga és vezetőtársai is sokat fáradoznak azért, 
hogy a termelőszövetkezeti tagok gyermekei az általános iskola vagy u 
középiskola, esetleg az egyetem után jöjjenek vissza a szövetkezetbe. Régen 
is azok az üzemek, gazdaságok boldogultak, ahol együtt éltek a generációk, 
a nagyapa együtt dolgozott az unokájával, ha más területen is. Napjainkban 
létezik egy úgynevezett klasszikus mezőgazdaság, a növénytermesztés és az 
állattenyésztés tartozik ide, továbbá van egy ipari mezőgazdaság, ahol kő- 
művesek, asztalosok, szerelők, villanyszerelők, műszerészek, technikusok, 
mérnökök dolgoznak. , Egyetlen ösztöndíjas gyermekünk van, aki szarvas- 
marha-tenyésztőként jönne vissza a szövetkezetbe — ha jön — a nagyapa 
után. A növénytermelésbe sem jönnek fiatalok, mert az még mindig a régi 
paraszti életet jelenti. Iparosként már megjelennek, de csupán a mellék- 
üzemágakban és a műszaki ágazatokban. Néhány évvel ezelőtt megkezdődött 
a fiatalok jelentkezése szövetkezetünkben, igaz, akkor tudtunk a munka- 
körülményeken is javítani. Negyven évvel a felszabadulás után, a zuhanyozó- 
kat mosdókat építettünk, ami egyes vállalatoknál már a múltban is kötelező 
volt. A fizetéseken is javítottunk egy kicsit. Napjainkban a fiatalok vissza- 
jövetelének tendenciája megállt. Nagyon nehezen jutunk új emberekhez. Az 
elmúlt évben huszonegyen léptek ki a szövetkezetünkből — az aktív dolgo- 
zók száma kétszáz —, és mindössze tizennyolcan jöttek hozzánk. Sajnos nem- 

csak nálunk van ez Így, hanem a szövetkezetek legtöbbjében." Majd azt is 
hozzáteszi, hogy a falu sóhaját nem csupán választókörzetéből tudja az ille- 
tékesekhez továbbítani, hiszen az országot járva úgy látja, mindenütt egy- 
formán hangzik a falu sóhaja. Véleménye szerint , addig kellene meghallani 
a sóhajt, amíg nem fajul kiáltássá!". 

,A városok árnyékában tönkremennek, háttérbe szorulnak a falvak." 
Ezt ma is vallja. Igaz, eddig csak a mezőgazdaságról esett szó, annak a falura 
való kihatásairól, de ez egy szélesebb körű kérdés. , Nagyon rossz a mi költ- 
ségvetési mechanizmusunk — mondta. — A terv- és költségvetési bizottság- 
nak is tagja vagyok, és több társammal régóta küzdök azért — nagyon kevés 
eredménnyel —, hogy az egész költségvetést, főleg annak újraelosztási olda- 
lát helyezzék teljesen új alapokra. Most az történik, hogy a költségvetés 
összegéből először az állam veszi ki a részét, aztán a megyék kapják meg 
egy részét, majd a még rendelkezésre álló összegből igényt tartanak annak 
jelentős részére a városok ís, végül a nemzeti jövedelem előállításából nem 
kis részt vállaló falu kapja a legkevesebbet." 

A falusi ember csak azt érzi, hogy rendszeresen és tisztességesen fizeti 
az adót. A termelőszövetkezet 1700 hektár szántója után 2856000 forint 
földadót fizet, tehát tulajdonképpen saját földjük után fizetnek adót. Nem 
elhanyagolható az a szempont, hogy irodái vagy gyárai után egyetlen válla- 
lat sem fizet adót. A képviselő lakóhelyén az úgynevezett tehó-t is fizetik, 
mégpedig a legmagasabbat, 1000 forintot családonként. A nagy összegű adó 
befizetése után nem jut pénz egy faluház építésére, egy községi klub létesí- 
tésére" — monta Mayer Bertalan. 


Mennyire teszik szóvá a hátrányos helyzetbe került kistelepülések lakói 
a nehezedő életszínvonalat, a rosszabb életkörülményeket — kérdeztem az 
országgyűlési képviselőt. 


, Sokat járok emberek közé, igyekszem is néha őket provokálni, hogy 
mondják el véleményüket. Választói beszámolóimon nemegyszer szemembe 
mondják, hogy ön ezt már két éve megmondta. Sainos az elmúlt időszak- 
ban a falusi embereket sem kérdeztük meg az életüket befolyásoló dolgok- 
ról. Gazdaságpolitikai kérdésekben sem mindig az igazi helyzetet tártuk az 
emberek elé. A falusi emberek — véleményem szerint — érzékenyebbek, 
mert megszokták, hogy egymás között az igazat mondják, és hosszú évekre 
visszaemlékeznek arra, hogy mit ígért a tanács-, az áfész- vagy a tsz-elnök. 
Ha az Ígéretüket nem teljesítették, ezt bizony számon tartják. Tapasztala- 
tom szerint sokkal szívesebben veszik, ha megmondják nekik az igazat, 
mintha valaki azt mondja, amit éppen hallani szeretnének tőle. 

A parasztemberek e nehéz gazdasági körülmények között sem fogalmaz- 
nak meg általában irreális igényeket: va kapanyél közelsége mindig realitás- 
ra késztette a parasztembert.-" Most is azt mondják, hogy meg kellene mon- 
dani nekik, mi vár rájuk, mit kell tenniük annak érdekében, hogy előbbre 
jussunk, meddig kell szorítani saját életünkön, de mondják meg. mikorra 
várható egy kis előrelépés. Egyenes beszédet, világos célkitűzéseket várnak, 
és ezért tenni Ís akarnak." 

A társadalompolitikai légkör Vas megyében is felfokozottabb, mint a 
korábbi években. A képviselőtől arra kérnek választ, mi tapasztalható és mi 
érzékelhető ebből választókörzetében. , Elég nagy mozgás indult meg, főként 
a vidék iránt, a különböző, egyrészt az MSZMP-től balra, valamint jobbra 
álló alternatív szervezetek részéről. Mi azt várjuk, hogy értékelődjön fel az 
ember, tehát a falusi ember is, kerüljön előtérbe az önbecsülés, a tisztessé- 

ges és iól végzett munka. Ezt a folyamatot nagyon gyorsan el kellene in- 
dítani. Ezt az alulról jövő kezdeményezést egy felülről jövő fuvalattal kellene 
alátámasztani, hogy minél jobban felszínre kerüljenek az emberi értékek. 
De mielőtt megfogalmazunk egy-egy akár alternatív, akár MSZMP-irány- 
elvet, egyszer tisztességgel meg kellene kérdezni azokat, akiknek a sorsáról, 
jövőjéről döntünk. A falusi embereknek más elképzeléseik vannak sorsuk- 
ról, mint amiket az újságban olvasnak és a rádióban hallanak. Nem akar- 
nak sem szövetkezetet osztani, sem farmergazdaságot létrehozni, de kevés- 
nek tartják azt is, amit az MSZMP az agrárpolitikai téziseiben megfogalma- 
zott." Nem azért rosszak és gyengék a szövetkezetek, mert ezekben csak lus- 
ta és buta emberek vannak. Amint a képviselő mondta, azok, akik felül dön- 
tenek, nézzenek egyszer már bele a szövetkezetek gazdasági és közgazdasági 
környezetébe. Nézzék meg, hogy milyenek a begyűrűző árak, milyenek az 
árhatások, hogyan, hova tudják eladni a szövetkezetek áruikat. Érdemes 
volna azt is megvizsgálni, hogy miért szegények a termelőszövetkezetek, és 
miért gazdagok azok, ahová termékeiket értékesítik. Vagyis miért gazdagok 
a bankok? 

A csepregi Győzelem Tsz tavaly 2,75 százalék árbevételarányos nyereség- 
gel zárta az évet. A bankok ennek tízszeresével. Ez nincs rendben. ,Azt 
érezzük, hogy ezért a társadalomért tenni kell — mondja Mayer Bertalan —, 
nem szabad azt elhinni, bárki mondja is, hogy a parasztember elfelejtette, 
honnan indult el. De azt hiszem, jogos az igény arra, hogy a mai helyzetnél 
tovább akarnak lépni" — fejtette ki véleményét a képviselő. 

, Azt szeretném, ha a párt nem úgy tenné meg a fejlődés felé a lépést, 
hogy erre rákényszerül, hanem kezdeményezője lenne ennek. Hagyja a tör- 
ténészekre, ami rájuk tartozik, de nagyon gyorsan forduljon a szakemberek 
felé, és igyekezzen felgyorsítani a fejlődést. Különben lemaradunk. A paraszt- 
emberre az a jellemző, hogy mindig amellé áll, aki először győzi meg, és a 
parasztember nem változtatja meg hetenként a véleményét. Ha végignézzük 
a történelmet, mindig az volt a nyertes, aki mellett a paraszt volt. Nem volt 
ott 1919-ben a Tanácsköztársaság mellett — meg is bukott. 1945-ben oda- 
állt a kommunisták mellé a földosztásban, és 1956-ban is ott maradt. Mert 
bárhogyan vitatkoznak is róla, ha a parasztság 1956-ban ugyanúgy meg- 
mozdul, mint a főváros, akkor itt ma nem vitatkozhatnánk arról, hogy for- 
radalom volt vagy ellenforradalom. Abban a nehéz időszakban is vetett és 
betakarított, mert ez volt a dolga. Ezért nem lehet közömbös a vidék egy 
kormányzó párt számára. 

Számomra mint képviselő számára tragédia, hogy négy éve választottak 
meg, és sem a TOT, sem a MÉM még egyetlenegyszer nem hívta meg együt- 
tesen a parasztképviselőket, hogy kikérje véleményüket. Nem tette ezt annak 
ellenére, hogy a képviselőház elé került a földtörvény, a szövetkezeti tör- 
vény, sor került a mezőgazdasági szövetkezeti törvénymódosításokra, döntött 
az Országgyűlés a vállalkozásokról és egyéb, a parasztságot is érintő kérdé- 
sekről. Számomra rejtély, hogyan tud a hatalom lemondani azokról az in- 
formációkról, javaslatokról, amelyeket a nép között élő képviselők első kéz- 
ből nyújthatnak. Hozzáteszem, a pártonkívüli képviselők közül már többet 
felkértek az alternatív szervezetek, hogy képviseletükben induljanak 1990-ben 
a választásokon. Nem értem, ennyire ráérnénk? Van egy régi mondás: "Az idő 
halad, a becsület fogy! Nagyon gyorsan kellene lépni, vagy igazság szerint 
gyorsan kellene szaladnunk, mert most, véleményem szerint, ma már csak 
az események után haladunk" — fejezte be a beszélgetést Mayer Bertalan 
országgyűlési képviselő. Mihók Sándor 

Kedves Olvasónk! 


A Pártélet XXXIV. évfolyamának 4. számát tartja kezében. 

A több mint három évtizede megjelenő folyóirat mindenkori 
programja a párt politikájának bemutatása, az olvasókkal való 
kapcsolat erősítése volt. Ezeket a célokat szolgálta a központi 
pártszervek határozatainak, állásfoglalásainak, a döntések 
indokainak megismertetése, a megvalósításukat segítő 
információk közlése, 8 nem kevésbé a figyelemre méltó módszerek, 
tapasztalatok közreadása. 

A Pártélet szerkesztősége az elmúlt években teret adott 
olyan műhelymunkáknak, véleményeknek is, amelyekkel 
kapcsolatban még nem született politikai állásfoglalás, 
vagy az élet igényelte újragondolásukat, Így kaptak helyet 
a folyóiratban a nyilvánosság fórumain, párttanácskozásokon 
elhangzó beszédek, javaslatok, vélemények" az utóbbi időben 
hónapról hónapra szerveztünk kerekasztal-beszélgetéseket 
s indítottunk vitákat, készítettünk interjúkat. 

Külön említést érdemelnek olvasóink levelei, amelyek 
alátámasztották vagy éppen bírálták a Dolitikai szándékokat. 
Jelentős számban tartalmaztak olyan gondolatokat, amelyek 
nemcsak a kölcsönös tájékozódást segítették elő, hanem 
fontos információként szolgáltak a központi szervek számára is. 

Sok-sok pártmunkás, tisztségviselő, aktivista, mozgalmunk 
számos elkötelezettje szólalt meg folyóiratunkban az eltelt 
evtizedekben, neves, tekintélyes emberek és kevésbé ismertek 
egyaránt. Mindegyikük írásában találhattak olvasóink olyan 
gondolatokat, amelyeket hasznosíthattak politikai 
tevékenységükben, a pártszervezetek munkájában. 

A Pártélet igyekezett mindenkor teljesíteni azokat 
a feladatokat, amelyeket az MSZMP központi testületei róttak rá, 
s azokat az igényeket is, amelyeket olvasói támasztottak vele 
szemben. Azok a nagy változások, amelyek a legutóbbi időben 
hazánk politikai életében, az MSZMP tevékenységében 
végbementek, ilyen irányú felelősségünket sem hagyták 
érintetlenül. A kialakuló versenyhelyzetben szükségképpen 
mélyrehatóan átalakul pártunk propagandatevékenysége, 

a politikai érvelés, eszköztára, a párttagság tájékoztatásának 
rendszere, s ez változtatásokat igényel a pártsajtó 
szervezetében ís. 

Az új körülmények között, amikor az MSZMP-nek 
erőteljesebben kell a társadalom felé fordulnia, a párt lapjainak 
komoly részt kell vállalniok a társadalmi párbeszédben, 

a vélemények szembesítésében és ütköztetésében. A párton 

belüli platformszabadság jogot ad a párttagoknak véleményük 
szabad kifejtésére és megvitatásának kezdeményezésére 

a párt bármely fórumán, beleértve a pártsajtót is. Ez tovább 

növeli a párt lapjainak felelősségét. 

A mostani címmel és a jelenlegi formában a Pártélet 
1989 áprilisában jelenik meg utoljára. A helyébe lépő új lap 
,Új Fórum? néven, megváltozott formátummal lát napvilágot 
májusban, megőrizve mindazokat az értékeket, amelyek 
a szerkesztőségi munkában, az olvasókkal való kapcsolatokban 
az eddigiek során felhalmozódtak, számítva azokra az olvasókra, 
előfizetőkre, akik a folyóiratot a sajátjuknak érezték. 

Kérjük olvasóinkat, támogassák az új lap törekvéseit, 
az MSZMP politikáját, vegyenek részt aktívan a közélet 
formálásában, társadalmunk fejlesztésében. 

Ehhez kíván minden kedves olvasónknak nagyon sok sikert a 

IDEOLOGIA 


Urbán Károly 


A PAÁRTTORTÉNETI INTÉZET OSZTÁLYVEZETŐJE 


Lukács György 


a szocialista demokratizálódásról 


A szocializmus és a demokrácia összefüggése olyan problémakör, amely Lukács 
György egész marxista életművén végighúzódik. Ő maga — mint ismeretes — 
úgy tartotta, hogy az SZKP XX. kongresszusától vált a radikális reformok hí- 
vévé. Joggal írhatta később , Marxismus und Stalinismus" című tanulmány- 
gyűjteményének előszavában: ,Az 1956-os XX. pártkongresszuson az egész 
világ előtt nyilvánvalóvá vált a sztálini módszerek válsága. Ez időtől származó, 
itt közölt cikkeim bizonyítják, hogy az első pillanattól kezdve a kritikai re- 
formátorok radikális szárnyához tartoztam." 

Valóban: azt a felszabadító hatást, amelyet az SZKP 1956 elején tartott 
XX. kongresszusa a marxista gondolkodásra gyakorolt — talán az egyetlen 
Palmiro Togliatti kivételével —, senkinek az életműve nem példázza jobban, 
mint Lukács Györgyé. A dogmatizmussal való szakításhoz a döntő lökést kétség- 
kívül a nemzetközi kommunista mozgalomnak ez a történelmi jelentőségű ese- , 
ménye adta meg. A szakítás azonban aligha köthető egyetlen évhez: hosszú 
folyamatról lehetne inkább beszélni, amely átnyúlt az 1956-ot követő eszten- 
dőkre, s igazából az 1960-as évtizedben teljesedett ki Lukács politikai gondol- 
kodásában. 

A demokratizálódásról szóló 1988-ban keletkezett tanulmánya, amely a 
múlt év végén jelent meg itthon teljes terjedelmében , A demokratizálódás je- 
lene és jövője" címmel, ennek a folyamatnak volt az egyik utolsó — még meg- 
fogalmazott — terméke. E tanulmány, amelyre mostanában oly sokan hivatkoz- 
nak, egész szellemével bizonyítja, hogy Lukács a hatvanas évek második felé- 
ben, vagyis a marxista gondolkodás 1956-ban megindult megújhódásának elaka- 
dása, a sztálinizmus elméleti és politikai kritikájának elsekélyesedése idején sem 
lépett vissza attól a helyzetelemzéstől, amelyet röviddel a XX. kongresszus 
után, 1956 júniusában , A haladás és a reakció harca a mai kultúrában" című 
előadásában fogalmazott meg. Nevezetesen attól a nagy jelentőségű — s a ké- 
sőbbi Lukács-bírálatokban félremagyarázott, az , osztályharc elvének feladása- 
ként" elvetett — gondolattól, hogy az újabb világháború elkerülhetőségének 
felismeréséből következően az új történelmi korszakban a reakció és a haladás 
Írontjai nem közvetlenül a kapitalizmus és a szocializmus, hanem a háború és 
a béke, a hidegháború és a koegzisztencia, a gyarmati elnyomás és az önrendel- 
kezés között húzódnak meg. Ez a változás — vonta le a következtetést akkor 
Lukács — megnöveli a két társadalmi rendszer történelmi küzdelmében a szo- 
cialista építőmunka és a marxista—leninista elmélet jelentőségét. 

Kell-e bizonygatni, hogy Lukács 1956-os tétele ma is aktuális? S épven 
mert az. nem érdektelen tanulmányozni. hogyan értelmezte és gondolta tovább 
korábbi tételét 1988-ban Lukács. amikor a szocializmusban bekövetkezett ked- 
vezőtlen fejleményeket tapasztalta: azt, hogv a sztálini módszerek radikális 
megszüntetése akadozik, hogy időnként vissza is térnek hozzájuk, s hogy a 
XX. kongresszus kisugárzó hatása általában gyengül. 

Észlelve a világban a Marxhoz való közeledést, a marxizmus újjáélesztésé- 
nek igényét. Lukács nyomatékkal sürgette a lenini és a sztálini tradíció követ- 
kezetes kettéválasztását. , A lenini tradíció értelmében — Írta — lehetséges kö- 
zös harc a közös ellenfél ellen, de szükséges a szigorú elhatárolás és az elvi 
kritika mindenütt, ahol eltérés mutatkozik a marxizmustól. A sztálini tradíció 
szerint viszont minden olyan állásfoglalás ellenségesnek, sőt egyenesen impe- 
rialista ügynökök aknamunkájának minősítendő, amely nem felel meg ponto- 
san az éppen érvényben levő taktikai szempontok által meghatározott dönté- 
seknek, s ezért ezeket az apparátus valamennyi szervezeti eszközével meg kell 
semmisíteni . . . Ez a szocialista demokratizálódás nagy akadálya a szocializmus 
uralmi szféráján belül. Erősen gátolja ugvanakkor a nemzetközi együttműködést 
és mindazoknak a törekvéseknek a majdani integrálódását, amelyeknek célja 
a valódi marxi módszerek reneszánsza, s e módszerek segítségével mindannak 
felderítése, amivel a mai világ társadalmilag túlszárnyalhatja a Marx, Engels és 
Lenin tevékenységének idejére jellemző állapotot." 

Az említett kétféle tradíció következetes elkülönítése a megújhodni akaró 
politikai gondolkodás alapproblémája volt a XX. kongresszus után és az ma is. 
A jelen számára kiváltképp tanulságos Lukácsnak az a mélyenszántó megálla- 
pítása, hogy e kétféle tradíció kettéválasztása a XX. kongresszus utáni években 
— többek között — azért sem lehetett sikeres, mert a Hruscsov neve által fém- 
jelzett politikai gondolkodás nem tudott megszabadulni a taktika elsődlegessé- 
gének jellegzetesen sztálini ismérvétől. A taktikai szempontok dominanciája 
tovább érvényesült a , személyi kultusz" állítólagos leküzdésének éveiben is. 
A Sztálint gyakran és élesen bíráló Hruscsov a termelés fokozását célzó, meg- 
határozott gazdasági rendelkezésekből vonta le azt a következtetést, hogy e 
rendelkezések sikerének bizonyos szintjén (az USA túlszárnyalása) időszerűvé 
válik a kommunizmus bevezetése. Hruscsov annyiban realistábbnak tűnt — 
mutat rá Lukács —, hogy legalább a gazdasági követelményeket hangsúlyozta, 
de ugyanúgy nem látta, mint maga Sztálin, hogy a kommunizmusnak — akár- 
milyen fejlett is a termelés — egyéb társadalmi előfeltételei is vannak. 

A marxi—lenini tradíció rekonstruálása során Lukács emlékeztet arra, hogy 
Lenin világosan kimondta: a szocializmus a gazdaságra épül ugyan, ám a gaz- 
daság korántsem a szocializmus egyedüli tartalma. Lukács számára nem két- 
séges, hogy a termelési eszközök tulajdona meghatározó jelentőségű, de a lenini 
gondolatra támaszkodva az átmeneti korszak elméletileg tisztázatlan és gyakor- 
latilag is megoldatlan problémáját ragadja meg, amikor rámutat: a termelési 
eszközök társadalmasítása önmagában még képtelen , spontán anyagi módon 
annyira megváltoztatni az emberek mindennapi munkamódját, következésképp 
életmódját, hogy bekövetkezzék az emberek munkájukkal s embertársaikkal 
kapcsolatos magatartásának szükséges radikális megváltozása. Holott éppen ez 
volna annak előfeltétele, hogy kibontakozhassék a maga specifikus módján a 
szocializmus mint a kommunizmust előkészítő átmeneti korszak." 

Ezt a radikális változást csak a demokratizálódás hosszú folyamata hoz- 
hatja meg — hirdeti Lukács. Tanulmányával két irányban hadakozik. Meggyő- 
zően bizonyítja, hogy a polgári demokrácia s a hozzá tapadó illúziók nem je- 
lenthetnek valóságos alternatívát a sztálinizmussal szemben. A szocialista de- 

mokratizálódás lehetőségei mint a valódi alternatíva útjelzői izgatták: a köz- 
vetlen demokrácia kiépülésében látta a reformok folytatásának és a marxizmus 
megújulásának biztosítékát. Ez jelentette számára a megoldást, ennek szem 
előtt tartásával vallotta, hogy a marxizmus feladata a szocialista országokban 
is a . fennálló" bírálata — az egyre szükségesebb reformok előbbre vitele ér- 
dekében. 

A szocialista világrendszer addigi válságaiból: a magvar 1958-ból s a ta- 
nulmány keletkezésével egy időben lejátszódó csehszlovákiai fejleményekből 
szűrte le a próféciát, mely azóta újabb tényekkel igazolódott, s ma még húsba- 
vágóbb: , Ezért a probléma mindenütt: átmenet a valódi szocialista demok- 
ráciára (a mindennapi élet demokráciájára) vagy permanens válság." 

Politikai testamentumából, a , Megélt gondolkodás"-ból idéztük az előbbi 
gondolatot, a konklúzió azonban már készen állt 1968-ban is. Fellelhető a 
szóban forgó demokráciatanulmányban. Nem várhatunk tőle recepteket a jelen 
betegségeinek orvoslására. de tanulmánvozhatjuk mint módszertani alapvetést 
egy megújuló marxista politikai gondolkodás számára. Ha így közelítünk hozzá, 
Lukács elméleti kiindulópontjai termékenyítően hathatnak útkeresésünkre a 
mai körülmények között. 

Meghaladná e rövid írás kereteit, hogy sorra vegyük és részletesen elemez- 
zük mindazt, amit Lukárs a demokratizálódás útjelzőiként kijelölt. De nem 
felesleges legalább utalni arra, hogy a demokratizálódás folyamatának elindí- 
tását , magától értetődőleg" egy hatékonyan funkcionáló pártdemokrácia kifej- 
lesztésével képzelte el. Ennek jételeme a problérhákat felvető és végiggondoló 
szabad vita. Sürgette a , realisztikus munkamegosztást" az állam és a párt kö- 
zött. Lukács elvetette a mindent magára vállaló és határozatilag mindent köz- 
vetlenül irányítani akaró párt történelmileg kialakult típusát. Nem tartotta jár- 
ható útnak azt. hogy a gazdaság reformját , közvetlenül határozatokkal és ren- 
deletekkel tereljék afelé. hogy az ember átalakulásának alapja legyen, hogy az 
ember hozzászokjék az emberhez méltó léthez a mindennapi életben, majd 
innen felfele valamennyi életmegnyilvánulásában". A gazdasági fejlődésnek 
az ember átalakulásához való viszonya — állapította meg — ,a maga gyakor- 
lati konkrétságában ennél sokkalta bonyolultabb". 

A reform első fázisát úgy jellemzi, hogy az pusztán gazdasági reform a 
termelési és elosztási mechanizmus fokozása és minőségi javítása céljából. De 
már e kezdeti szakasszal kapcsolatban hangsúlyozza: jóllehet a szocialista 
gazdaság rugalmas viszonya a fogyasztáshoz életkérdéssé válik, a feladatot 
mégsem lehet egy kapitalista modell egyszerű bevezetésével megoldani. A kapi- 
talista modelltől való elhatárolódás, amely a mode!l egészére vonatkozott, nem 
jelent eleve piacellenességet. Legenda, hogy Lukács elveti a piacot, bár kétség- 
telen, hogy idős kori írásaiban számos kemény birálatot olvashatunk a piac 
mindenhatóságát hirdető nézetekről. Amit állít, az , csupán" annyi, hogy a 
piac önmagában nem elegendő eszköze a szocializmus demokratizálódásának. 
Szóban forgó tanulmányában így ír erről: , Azt, amit a piac a kapitalizmus- 
ban lényegileg spontán módon tud biztosítani, azt itt ki kell egészíteni a 
termelési folyamatnak a tervezéstől a gyakorlati megvalósításig teRJEGBB sok- 
dimenziójú, sokszorosan összetett demokratizálódásával." 

Nem kevésbé figyelmet érdemlő, hogy Lukács szerint a párt vezető szere- 
péről alkotott hagyományos felfogásnak már e kezdeti szakaszban módosulnia 
kell. , Szinte biztosra vehető — vélekedik Lukács —, hogy az első kérdéskörben 
(vagyis a szűkebben vett gazdasági reform terén — U. K.) demokratizálódó 
állami intézmények, valamint tömegszervezetek (szakszervezetek) hivatottak a 
vezető szerepet játszani, míg a másodikban (tehát a reformnak a gazdaságon 

kívüli szférákra való kiterjesztésében — U. K.) rendkívül fontos munkaterület 
nyílik meg az önmagát demokratikusan megújító párt előtt, amelynek persze az 
első kérdéskör alapelveinek kidolgozásában és végrehajtásuk állandó birálatá- 
ban ugyancsak döntő fontosságú tényezőnek kell lennie. Természetesen soha 
nem feledhetjük el — jegyzi meg itt is Lukács —, hogy mekkora szerep jut 
majd mindenütt a tömegek közvetlen kezdeményezéseinek." 

Lukács demokratizálódás-koncepciójának lényeges eleme az a belátás. hogy 
a tömegek aktivizálódása napjainkban nem lehet olyan spontán, heves és rob- 
banékony, mint a forradalmi tanácsmozgalmak idején. A sztálini korszak bü- 
rokratikus erőszakkal megtörte emozgalom folyamatosságát, méghozzá akkor, 
amikor magán a mozgalmon belül is eluralkodtak már a visszahúzó tendenciák. 
A múltbeli nagy hagyományok puszta újjáélesztése, egyszerű folytatása lehe- 
tetlenné vált. Ez azonban nem jelenti azt, hogy elképzelhetetlen egy másfajta 
megújhodás. A demokratizálódást Lukács tudatosan beindított és irányított, 
hosszadalmas és ellentmondásos folyamatként értelmezi, amely nélkül nem 
lehet meghaladni az addigi tervezés mechanikusan centralizált, elbürokratizáló- 
dott gyakorlatát. , Végtére is arról van szó — állapítja meg —, hogy tudomásul 
vegyük, felszabadítsuk, céltudatos szintre emeljük a mindennapi élet gyakorla- 
tában jelentkező erőket, amelyek ma legfeljebb a magánszférában. az egyes 
emberek kapcsolatában, vagyis — társadalmilag tekintve — csupán a föld 
alatt nyilatkoznak meg. Életre keltésük elsősorban azt követeli meg, hogy tu- 
datosítsuk : mindenkire vonatkoznak azok a nagy társadalmi feladatok, amelyek 
spontán módon irányítják az emberek érzéseit, gondolatait stb., jóllehet hor- 
dozóik ennek többnyire nincsenek tudatában." Ehhez azonban nem elegendő 
az egyszerű propaganda — figyelmeztet Lukács. A tömegeknek naponta saját 
bőrükön kell tapasztalniuk, hogy valóban fordulat állt be, hogy gyakorlatilag 
is végbemegy a szakítás a sztálini tradíciókkal. 

Említettük: Lukács György tanulmánya nem tartalmaz recepteket, kész 
válaszokat a szocializmus mai problémáira. Nem találhatók benne ilyenek sem 
általánosságban, sem magyar vonatkozásban. Történetfilozófiai-etikai problé- 
mákat vet fel, s nem foglalkozik a politika eszközrendszerével és magával a 
politikai intézményrendszerrel kapcsolatos gyakorlati kérdésekkel. Ily módon 
gondolatai a mai magyar politikai gondolkodás alapkérdéseinek csupán egy 
részével érintkeznek. Ám éppen azokkal, amelyekkel kapcsolatban mondani- 
valóját a legkevésbé kezdhette ki a tanulmány keletkezése óta eltelt két év- 
tizednyi idő. Hazai olvasóiból hasonló benyomást válthat ki ez az írás, mint 
amilyet a szerző intellektusa és morális magatartása Jifi Hajekből, aki 1967 
júniusában találkozott vele Budapesten: , Amiről azokban az években szó volt, 
s amiről ma még inkább szó van — emlékezik Hajek találkozásukra a Nép- 
szabadságban a múlt év őszén megjelent írásában —, az az, amiről annak ide- 
jén Lukács beszélt: a kommunista értelmiség nagy történelmi felelőssége és a 
feladatához való hűség kötelessége. Nem szabad elveszíteni a szellemi összefüg- 
géseket, amelyekből táplálkozunk, a célokat, amelyekért elindultunk. Elemezni 
kell a szocializmus valamennyi eddig meg nem valósított és kihasználatlan lehe- 
tőségét mindannak ellenére, ami az utunkba állt, a tapasztalatok alapján, me- 
lyekért oly drágán kellett megfizetnünk." 

SZEMLE 


Halák László 


A TELEVÍZIÓ PÁRTBIZOTTSÁGÁNAK 
TITKÁRA 


Kié a Magyar Televízió ? 


A választ messziről kell kezdeni, hogy a politikai divatokat kerülve, a valóságos 
helyzetet megközelítő választ adhassunk. 

Intézményünk kommunistái 1988. novemberi küldöttértekezletükön már 
megfogalmazták azt a véleményüket, hogy a Magyar Televízió nemzeti intéz- 
mény, felügyeletét a mindenkori kormány látja el. Ez a felügyelet azonban nem 
korlátozhatja az alkotmányban megfogalmazott sajtószabadság érvényesülését. 
Mindannyian éreztük, hogy e tétel kimondása és a valóságos helyzet feltárása 
ellentmondásokat fog a felszínre hozni, ezért a küldöttértekezlet megbízta az 
új pártbizottságot az ezzel kapcsolatos feladatok, álláspontok tisztázásával. 

A megfogalmazásból azonnal látható, hogy a korábbi közvetlen pártirányí- 
tás helyett — amelyben nem vált ketté, hogy kié a televízió és ki felügyeli — 
más konstrukciót tartottunk szükségesnek. A korábbi állapot ellenhatása volt 
az is, hogy a Magyar Televíziót mint független intézményt kívánták sokan 
meghatározni, és ebben kifejezni a televízió nemzeti jellegét. 

Kié tehát a televízió, ki felügyeli, mitől és kitől független? Ha világosan 
akarunk látni, elméletileg is meg kell alapoznunk a válaszadást. 

Marx tudományos elemzés alapján arra a következtetésre jutott, hogy a 
szocializmus abban a társadalomban érhető el elsőként, ahol a termelési mód a 
legfejlettebb. Lenin elméleti — és főleg gyakorlati — tapasztalatok elemzése 
alapján arra a következtetésre jutott, hogy a hatalom ott ragadható meg leg- 
könnyebben, ahol a tőkések hatalmának a leggyengébb láncszeme található. 
Lenin a hatalmat a szocializmus eléréséhez eszközként gondolta felhasználni. 
A sztálinizmus torzulása, hogy a szocializmus léte azonosult a hatalom lété- 
vel, a hatalom eszközből céllá lett. Ha a hatalom állította magáról, hogy szo- 
cializmust valósít meg, akkor a valóság ellentmondásai mit sem számítottak. 
Az így létrejött társadalom sokkal inkább nevezhető verbális, szóbeli szocializ- 
musnak, semmint ténylegesen létezőnek. Ennek lényege röviden így fogalmaz- 
ható meg: amiről beszélünk, az van, amiről nem beszélünk, az nincs, amit pe- 
dig szeretnénk, ha lenne, arról csak beszélni, írni kell, és már létezik is! 

Ez a torz szemlélet hatotta át a sajtópolitikát is. Ha a sajtó nem szólt arról, 
ami a hatalom szerint létezett, vagy arról szólt, ami a hatalom szerint nem 
létezett, akkor a feszültségekért nem a tények és az azokért felelős hatalom 
volt okolható, hanem a sajtó. 

Mivel a tények állandóan léteznek, a hatalmat névlegesen képviselő testü- 
letek viszont nem üléseznek állandóan, így tehát a tények létét vagy nemlétét 

az ugyancsak állandóan létező ügyintéző szervezet, még inkább annak vezetője 
állapítja meg. A sajtó gyakorlatában tehát a vezetőnek a létezőről és a hiányzó- 
ról, a jóról és a rosszról, az épről és a torzról alkotott véleménye volt a , párt 
sajtópolitikája", 

A valóságban tehát a sajtó — benne a Magyar Televízió — nem volt sem a 
párté, sem a nemzeté, hanem a párt nevében, a nemzet nevében hatalmat gya- 
korló személyek szűk csoportjának volt alárendelve. A sajtó munkatársai ehhez 
legfeljebb követő magatartással igazodhattak. 

Évtizedeken át látszólag jól működött ez a rendszer, bár nem volt könnyű 
megvalósítani. Ha ugyanis nem a tények a meghatározók, hanem a vezetőknek 
róluk kialakított véleménye, akkor vagy örökké kérdezni kell a vezetőket, vagy 
meg kell várni, amíg a párt nevében nyilatkozó elmondja, hogy mi van és mi 
nincs. Aki tehát érvényre axarta juttatni tehetségét, politikai elkötelezettségét, 
önálló véleményét, óhatatlanul beleütközött ebbe a többnyire egyszemélyes 
, Sajtópolitikába". Meg kell jegyezni, hogy éppen ilyen egyszemélyes volt a 
kultúrpolitika, a gazdaságpolitika, az egész politikai rendszer. 

Napjainkban ez a , verbális szocializmus" válságba került. Most tehát olyan 
állapothoz kell jutni, amelyben nincs lényegi eltérés a tények és a róluk ki- 
mondott szavak között. Ma a sajtópolitika lényege: törekedni a sajtószabad- 
ság megvalósítására. Természetesen a tények — akár a létezés, akár a hiány 
tényeiről legyen szó — megítélése ma sem mentes az egyes emberek véleményé- 
től, politikai állásfoglalásától, pártállásától. Éppen ezért a sajtószabadság meg- 
valósulásának előfeltétele ennek a sokvéleményűségnek a figyelembevétele és a 
társadalmi valósághoz hű tükrözése. Ez valószínűleg végeérhetetlen folyamat. 
amelyben állandóan törekednünk kell az említett célok elérésére, megvalósí- 
tására. Egyetlen tömegkommunikációs intézmény sem léphet fel azzal az igény- 
nyel, hogy ezt a sokszínűséget egymaga képes teljes egészében visszatükrözni 
és befolyásolni. A vélemények sokszínűségét a tények megítélésében a sajtó 
hagyományos eszközei — az újságok és a folyóiratok — összességükben köny- 
nyedén tükrözhetik. Senki sem veti a Hitel vagy a Kapu szerkesztőinek a 
szemére, hogy valamilyen politikai irányzatot követnek és képviselnek — 
még akkor sem, ha magukat függetlennek nevezik. Ez a függetlenség volta- 
képpen nem fejez ki többet, mint azt, hogy az MSZMP-től és a hatalom jelen- 
legi szervezetétől függetlenek, de más irányban feltehetően nagyon is elköte- 
lezettek — és legyenek is azok! 

A televíziózás azonban merőben pénz-, technika- és időigényes, igényesebb 
minden más tömegkommunikációs eszköznél. Egy gazdaságilag elmaradott or- 
szágban nem lehet realitás ebben a pillanatban a nyomtatott sajtóéhoz hasonló 
sokféle televíziós rendszer kiépítése. A kisebb anyagi és technikai igényű helyi. 
televíziózás természetesen színesítheti a palettát, de nem teszi kiküszöbölhetővé 
a nemzeti televízió létezését! . 

A nemzeti televízió többértelmű fogalom. 

Funkcionálisan azt jelenti, hogy a nemzetet alkotó emberek kultúráját — 
gazdasági, politikai, művelődési stb. értelemben — a maga teljességében törek- 
szik közvetíteni a közigazgatási határoktól függetlenül. 

Területi hatásában elsősorban az államhatárok közötti teljes földrajzi 
terület befedésére kell törekednie. Másodsorban mindenütt ki kell fejtenie ha- 
tását — közvetlen sugárzás vagy videokazetták terjesztése révén —, ahol a 
nemzetet alkotó csoportokat integrálni lehet a nemzet fogalomkörébe a televí- 
ziózás segítségével ís. 

Igazgatási-felügyeleti tekintetben azt jelenti a nemzeti televíziózás, hogy 
végső soron a nemzet képviseleti rendszere határozza meg politikai programját, 

funkcionálását a művelődés, az információ rendszerében. Ebben a vonatkozás- 
ban ketté is lehet választani az államhatárok közötti igazgatási, felügyeleti fel- 
adatokat az államhatárokon kívül élő magyarok részvételével létrehozandó 
speciális felügyeleti, irányító feladatoktól, 

a) Az államhatárok közötti igazgatás szempontjából a parlament hatalmi- 
képviseleti struktúráját tükröző politikai testületet kell a televíziózás fölé ren- 
delni. Miközben a televíziózás operatív felügyeletét a mindenkori kormánynak 
kell ellátnia, nem a kormánynak, hanem a parlamenti felügyeleti szervnek kell 
biztosítania a sajtószabadság érvényesülését, mert csak Így szavatolható, hogy 
a műsorpolitika eredményeként tükröződjenek a valóságos társadalmi vi- 
szonyok. 

b) Az államhatárokon kívül élő magyarok kapcsolódása a nemzethez első- 
sorban azzal valósítható meg, ha a televíziózás az egyetemes kultúra keretei 
között különös gondot fordít a külföldön élő magyarok kultúrájának tükrö- 
zésére. Szükséges lenne olyan tanácsadó testületet létrehozni, amelyben a ha- 
tárainkon kívül élő, nagy lélekszámú magyarság is részt vehetne a televíziózás 
politikai befolyásolásában. Ez valószínűleg magyar specialitás lenne, amit az 
indokolhat, hogy egyetlen európai nemzet sem él olyan viszonyok között, hogy 
lélekszámának egyharmada kisebbségként más állami keretek között él, 

Az államhatárokon belül élő, nem magyar nemzetiségű állampolgárok 
részvétele természetesen az államhatárok közötti igazgatási-felügyeleti rend- 
szeren belül valósulhat meg. Segíteni kell azonban őket is abban, hogy anya- 
nemzetükkel a televíziózás körében is gyümölcsöző kapcsolatot tarthassanak 
fenn. 

A nemzeti televízió léte felvet bizonyos szakmai problémákat is. 

Amíg az úgynevezett , pártirányítás" érvényesült, az irányító csoport úgy 
érezhette, hogy elkülönített politikai érdekeinek függvénye a televíziózás fej- 
lesztése. Ennek megfelelően látszólag , érdemi" politikai határozatok születtek, 
nemegyszer attól függően, hogy a politikai testület tagjai az előző este látott 
műsorról jó vagy rossz véleménnyel voltak-e, illetve attól függően, hogy egy- 
egy műsor felvételénél szerzett tapasztalataikat kedvezőnek vagy kedvezőt- 
lennek tartották. Az sem volt közömbös — söt! —, hogy az egyszemélyes 
politikák meghatározó személyiségei éppen hogyan vélekedtek a televízió- 
zásról. 

Az általánosságban mozgó politikai határozatok és a szűkös anyagi lehető- 
ségek következménye, hogy ma a Magyar Televízió Európa legelmaradottabb 
intézményei közé tartozik, hogy áldatlan körülmények között kénytelen dol- 
gozni. Hogy ennek ellenére szép sikereket, népszerűséget, hatásosságot is el- 
könyvelhetünk, az a társadalom szellemi, tudományos erői közreműködésének, 
a televízió munkatársai szakértelmének, tehetségének köszönhető. Mindez azon- 
ban nem változtat azon, hogy mindmáig hiányzik az átfogó fejlesztési kon- 
cepció, hogy belső szerkezetünk esetleges, és szinte az állandó — egyébként se- 
hová sem vezető — átszervezések állapotában vagyunk. 

A nemzeti televízió azt jelenti szakmai vonatkozásokban. hogy a televízió- 
zás szakmai, technikai, technológiai feltételei soha többé nem lehetnek ennyire 
kiszolgáltatva egy párt vagy egy szűk politikai csoportosulás határozatainak, 
önkényének. A televíziózás szakmai feltételeit szakemberek szakértelmére épít- 
ve kell megteremteni, mert a televízió csak így lehet alkalmas e sokértelmű 
nemzeti jelleg érvényesítésére. 


A társadalom pluralizmusának elismerése és érvényesülése során a televízió 
szakmai vonatkozásait határozottan el kell választani a politikai változások 

kacskaringóítól. A politikai küzdelmeknek színtere lehet a parlamenti irányító 
testület — az esetleges nemzetiségi tanácsadó testület már nem! —, és a kor- 
mány vagy a parlament által kinevezett elnök személyénél ennek a politikai 
küzdelemnek véget is kell érnie. 

Ha az elnök személye nem szab határt a politikai hullámzások hatásainak, 
akkor nem a sajtószabadság fog érvényesülni a televízió műsoraiban, hanem 
valamiféle eklektikus , műsorpolitika", hiszen mondjuk az irodalmat a Magyar 
Néppárt ízlése határozná meg, a gyermekműsorokat a FIDESZ, a sportműso- 
rokat a Münnich Ferenc Társaság politikája. Ez éppen olyan rossz lenne, mint 
egyetlen párt egyszemélyes sajtópolitikája. 

A demokratikus társadalom lényege, hogy a hatalmon levő politikai cso- 
portok nem csökkenthetik a hatalmon nem levők politikai lehetőségeit, hiszen 
amikor változik a helyzet, akkor ezek a garantált politikai lehetőségek a ha- 
talomból kiszorultakat fogják segíteni. A televíziózásnak tehát a napi politikai 
harcoktól függetlenítve kell teljes készültségben, magas színvonalon a nemzet 
szolgálatára állnia. függetlenül attól, hogy éppen milyen csoportosulások gya- 
korolják a hatalmat. 

Nekünk olyan nemzeti televízió létrejöttét kell támogatnunk, amely a sok- 
véleményű — pluralista — társadalmat a maga sokszínűségében képes tükrözni. 
Ehhez a legkitűnőbben képzett szakemberekre, a legfejlettebb technikára és 
technológiára van szükségünk, amivel működő nemzeti intézménnyé formál- 
hatjuk a Magyar Televíziót. 

A pluralizmus azt is jelenti, hogy tudomásul kell vennünk: a televízió 
dolgozói éppen úgy sokvéleményűek, mint a társadalmunkban élő többi ember. 
Ha azt mondom, hogy a politikai hullámzásnak az elnöknél véget kell érnie, ez 
azt ís jelenti, hogy a televízió dolgozóinak saját személyes véleményüket fő- 
képpen a televízión kívül kell közvetlenül érvényesíteniük. Egészen bizonyos, 
hogy a témaválasztás nem lesz, nem lehet független a személyes meggyőződés- 
től. A televízión belül mégis a szakértelem, a tehetség minősíti a munkatársa- 
kat. Személyes lelkiismereti problémaként kell kezelni, hogy az adott szemé- 
lyes meggyőződés mellett miképpen képes valaki részt venni a televízió minden- 
kori munkájában. Ahogyan azonban egy sportközvetítésnél nem derülhet ki, 
hogy a televízió munkatársa melyik hazai csapatnak szurkol, ugyanúgy az 
sem derülhet ki, hogy a televízión kívül melyik politikai csoportosulásnak, 
pártnak tagja. Napjaink képernyős magatartásához képest ez igen nagy válto- 
zást feltételez. 

A bevezetőben feltett kérdésre adott válasz tehát egyértelmű. A Magyar 
Televízió a nemzeté, amely legfelsőbb képviselete révén közvetlenül is be- 
folyásolja a televíziózást. A Magyar Televízió — éppen mert a sajtószabadság 
alkotmányos jog — felelősséggel is a parlamentnek tartozik. A kormány ope- 
ratív felügyelete a televízió működési feltételeire vonatkozik, eldöntendő kér- 
dés, hogy az elnök kinevezése formálisan és jogszerűen hogyan történjék. Tel- 
jesen egyértelmű, hogy egy olyan országban, ahol a parlamenti demokrácia 
működik, ott a kormány és a parlamenti bizottság összetétele is tükrözi a való- 
ságos erőviszonyokat, tehát nemcsak a Magyar Televíziónak kell ügyelnie arra, 
hogy ezek a viszonyok hűen tükröződnek-e műsorpolitikájában. 

A nemzeti televíziónak tehát minden párttól függetlennek kell lennie, 
egyetlen függőség fogadható el, ez pedig a sajtószabadság. A pártoktól való 
függetlenség viszont nem jelentheti a politikai viszonyoktól való függetlenséget, 
hiszen a televízió végső soron éppen úgy eszköz, mint amilyen eszköz maga a 
hatalom. Nem lehetünk tehát függetlenek azoktól a céloktól, amelyeket a tár- 
sadalom a mi segítségünkkel is el akar érni. 

EVFORDULO 


Kirschner Béla 


EGYETEMI TANÁR 


A szocialista forradalom magyar útja 
A TANÁCSKOZTÁRSASÁG 70. ÉVFORDULÓJÁN 


1918. november 24-én a magyar progresszió kommunista áramlata, az akkor 
megalakult Kommunisták Magyarországi Pártja meghirdette, hogy újabb for- 
radalomra van szükség. Kevesen hitték, hogy alig négy hónap múlva e sokak 
által utópiának, irreálisnak tekintett célt, vagyis azt, hogy az 1918. október 
31-én győzedelmeskedett polgári demokratikus forradalmat proletárforradalom- 
má lehet és kell fejleszteni, a proletariátus teljesíti. Kiderült. hogy a kommu- 
nistáknak volt igazuk, amikor azt hangoztatták, hogy Magyarország akkori 
helyzetében a polgári demokrácia csak átmeneti megoldás lehet. 

A márciusi válságból kivezető út: március 21-e, a Károlyi—Berinkey-kor- 
mány felváltása a Kormányzótanáccsal aA Gyűjtőfogházban a februárban letar- 
tóztatott kommunista vezetőkkel való tárgyaláson formálódott ki. Ez persze 
azt is tükrözte: a szociáldemokrata párt olyan helyzetbe került, hogy ekkor 
már nem volt képes az osztályok közötti viszonylagos egyensúlyt polgári ala- 
pon fenntartani. A vezetés jobboldala elveszítette a mögéje korábban még 
felsorakozott baloldali és centrista erőket. 


A KMP-nek ehhez az úthoz kapcsolódó forradalomelmélete csak részben 
vehette figyelembe a Lenin által Oroszországban alkalmazott koncepciót. Hi- 
szen például a magyar október kevesebbet ért el, mint 1917 orosz februárja, 
így a munkás-paraszt demokratikus diktatúra reális alternatívaként fel sem 
vetődött. A KMP-nek a Kun Béla által vezetett meghatározó csoportja már 
október előtt számolt azzal, hogy a korábban feltételezett közvetlen proletár- 
forradalom nem jöhet létre, az csak egy átmeneti, demokratikus forradalmi 
szakasz közbejöttével képzelhető el. A pártot megalakító másik két csoport 
novemberben jutott arra a következtetésre, hogy megkezdődhet a szocialista 
forradalomba való átnövés feltételeiért folyó küzdelem. a forradalom perma- 
nenssé tétele. 

Ennek a célnak a kitűzését indokolta, hogy a háború a magántulajdoni 
rendszer, a gazdasági hatalom alapjainak az átalakítását sürgette. Ilyen irányú 
ösztönzést adott továbbá a jobboldali ellenzékiséget és az ellenforradalmiságot 
képviselő csoportok egymásra találása, illetve az ország szuverenitásának a 
fenyegetettsége. Ez utóbbi azt jelentette, hogy ha megvalósul a proletárforra- 
dalom, a külpolitika magába foglalja a támadók elleni honvédő háborút is. 

Mind a kommunisták, mind a szociáldemokraták eljutottak addig a felismerésig, 
hogy az 1918-as forradalmi vívmányok megtartásának a feltétele a proleta- 
riátus hatalmának megteremtése. 

A KMP 1919 elején a szocialista és a demokratikus forradalom viszonyát 
már nemcsak az ellentét, hanem a kontinuitás oldaláról is megközelítette. Ezen 
az alapon vallotta, hogy az őszirózsás forradalmi változások eredményét az 
ellenforradalmi vagy a mérsékelten liberális erőkkel szemben a szocialista for- 
radalomba való átmenet folyamán meg kell védeni. E gondolatkör része volt, 
hogy a polgári demokratikus forradalom hatalmi struktúrájának átalakításakor 
a fokozatosság érvényesüljön, s nem szabad kizárni, hogy az átmeneten belül 
újabb átmeneti szakaszok lesznek. 

A kettős hatalom alternatívája a kommunista koncepcióban csupán az 
egyik lehetőséget jelentette. A megoldást attól tették függővé, hogy a for- 
radalom milyen utat követ majd. 

A decemberi—januári kormányválság nyomán ugyanis kialakult olyan 
elképzelés is, amely szerint elfogadható, hogy a kommunisták támogassanak 
egy tiszta szociáldemokrata kormányt. Ezt korábban mint burzsoá manő- 
vert egyértelműen elutasították. Ekkorra viszont világossá vált, hogy a kor- 
mányváltás a szocialista forradalomba vezető fordulat kezdete, az addigi 
hatalmi, uralmi struktúra lényeges átalakításának elindítása lehet. Ez az 
irányvonal persze egyúttal a kommunisták ellen is irányult, befolyásuk 
csökkentését, félretolásukat kívánta elérni. 

A KMP mégsem szorult volna háttérbe a baloldali szociáidemokrata és a 
centrista vezetők egy része által javasolt , tiszta szociáldemokrata" kormányzati 
képletben. Ez a szituáció ugyanis nem zárt ki egy mindkét fél számára elfogad- 
ható kompromisszumot, hiszen ekkor mér a kommunisták tömegerőt képvisel- 
tek. Számukra a lényeget a burzsoáziával való szakítás elfogadtatása, a szo- 
cialista fordulat politikai előfeltételeinek kialakítása jelentette. Ez persze ma- 
gába foglalta azt is, hogy a szociáldemokrácia a szocialista forradalom egyik 
letéteményesévé válik, s e folyamatban hegemón szerepet tölt be. 

A KMP a szociáldemokrata baloldal és centrum meghátrálása után, február 
elején újabb variációt dolgozott ki a szocialista fordulat eléréséhez. Eszerint a 
KMP — egy sajátos koalícióban — részese lett volna a polgári demokratikus 
hatalmi struktúrának. A javaslat szerint ugyanis a fegyveres erők feletti fel- 
ügyeletet egy forradalmi bizottságra ruházzák, amelynek az MSZDP-n, a bu- 
dapesti Munkástanácson, a Katonatanácson kívül a KMP is tagja lett volna. 
A tervezet nem számolt a koalíciós kormány azonnali megszüntetésével, tehát 
a polgári partnerekkel történő azonnali szakítással. 

A kommunista vezetés nem kívánt , szakítani" a szakszervezetekkel sem. 
S mivel a szakszervezetek össze voltak fonódva a szociáldemokrata pártszer- 
vezetekkel, sajátságos együttműködés alakult ki az MSZDP-vel. A kommunis- 
táknak akceptálniuk kellett a szakszervezeti vezetés álláspontját. Befolyásuk 
növelése nem azt célozta, hogy az egyetértés a szakszervezeti tagoknak a 
KMP-be való azonnali belépéséhez vezessen. A kommunisták a szociáldemokra- 
ta vezetés baloldalának megnyerésére törekedtek, ami nemcsak az MSZDP 
újabb szakításához, hanem a munkásegység megteremtéséhez vezethetett. Ez 
a magyarázata, hogy a két munkáspárt egyesitésekor a szociáldemokrata bal- 
oldal mellett a centrum is helyet kapott a vezetésben, és ezt Lenin is helyén- 
valónak tartotta. 

A magyarországi helyzetből adódott, hogy az új hatalom — ellentétben az 
Oroszországban történtekkel — kezdettől monolit hatalom volt. 1919. március 
20-án ugyanis a Vix-jegyzéket, amely újabb magyar területek megszállását 

jelentette be, a polgári koalíciós kormány elutasította. Mivel a kormányzási 
válságot kormányváltással akarták megoldani, s a polgári koalíciót egy tiszta 
szociáldemokrata kormánnyal kívánták felváltani, a parlamenti választások le- 
kerültek a napirendről. A váltáshoz viszont elengedhetetlen volt, hogy a KMP 
lojalitását biztosítsák. Ezt a megoldást az MSZDP vezetésének többsége is el- 
fogadhatónak tartotta. A KMP vezetésével folytatott tárgyalásokon azonban 
végül is nem Károlyi elképzelése, vagyis a proletárdiktatúra elhárítása lett a 
realitás, hanem éppen ennek az ellenkezője. 


A szocialista forradalom tehát nálunk másképpen született, mint Orosz- 
országban. Ez azt jelentette, hogy a magyar kommunisták nem sémaként kezel- 
ték a leninizmust. Lenin kiemelte, hogy így az orosz forradalmárok erkölcsi 
győzelmet arattak, hiszen kiderült: ami októberben történt, az nem egyszerűen 
a cári orosz viszonyok sajátosságának a következménye volt. A forradalom 
békés győzelmével gyakorlatilag is bebizonyosodott — írta Lenin —, hogy az 
emberibb út felel meg a proletárforradalmároknak. Egyáltalán nem mellé- 


kes — tette hozzá —, hogy a patriotizmus alapján. vagy annak ellenében 
kell-e a munkáshatalmat létrehozni. A magyar proletariátus döntése azt is 
jelezte — vallotta Lenin -—, hogy a nemzet életének nehéz pillanatában 


már a kormányzás is elképzelhetetlen a munkásosztály nélkül. 

A kormányzás problémakörével összefüggésben számos olyan mozzanat, 
elem, összetevő található 1919-ben, ami napjainkban is figyelemre méltó. Jelen- 
tőségüket növeli, hogy a munkáshatalomnak nem több, mint százharminchárom 
nap állt rendelkezésére, s ennek jó része is az intervenciós erőkkel való küzde- 
lemben telt el. Emellett a párton belül különböző csoportosulások és egymásnak 
ellentmondó elképzelések voltak, s gyakorlati tapasztalat is alig állt rendel- 
kezésre. 

A kormányzással kapcsolatban csupán néhány összefüggésre utalunk. 
A kommunisták a kormányhatalomban, a Kormányzótanácsban mindvégig ki- 
sebbségben voltak. Ez nemcsak etikai értelemben tekinthető fontos tényező- 
nek, hanem azért is, mert megfelelt Kun Béla Bogár Ignáchoz Írt március 11-i 
levelében foglaltaknak, hogy tudniillik a kommunisták számára nem a hatalmi 
osztozkodás, hanem a szocialista forradalom győzelme a fontos. Azaz nem a 
számszerű többség, hanem a forradalmi politika megvalósítása azonos a hege- 
món szereppel. Erre a ténnyé vált elvre 1919. április 2-án maga Lenin is pozitív 
értelemben utalt. 

Kun a Leninhez küldött március 27-i táviratában a Kormányzótanács szű- 
kebb körű, öttagú politikai testületének összetételét (a testületben rajta kívül 
Vágó volt még eredetileg KMP-tag) olyan biztosítékként jelölte meg, amely 
meghatározza a hatalom proletárjellegét. Általában az alsóbb hatalmi szer- 
vekben is kisebbségben voltak a kommunisták. Lényeges viszont, hogy a 
már március 21-e előtt működő szociáldemokrata vezetésű tanácsok (ezek 
voltak többségben) jelentős szerepet játszottak az új politikai rendszer ki- 
alakításában, anélkül hogy beléptek volna a KMP-be. 

A hegemónia ilyen megközelítése természetesen feltételezte, hogy a töme- 
gek felsorakoztathatók a KMP mögé. Emellett olyan kompromisszumkészségre 
is szükség volt, amely bizonyos határok között biztosítja a politikai mozgás- 
teret, az alternatív elképzelések ütköztetését. A KMP a párt hegemóniáját és a 
munkásosztály hegemóniáját egymást feltételező viszonyként fogta fel, ame- 
lyet ha megbontanak, szükségszerűen zavarok keletkeznek. 

A Kormányzótanácsot csak átmenetileg tekintették a legfőbb politikai ha- 
talomnak. Ennek megfelelően a júniusi tanácskongresszus az alkotmányban 
pontosan meg is jelölte az alárendeltségi fokot, amikor meghatározta a fölé- 
rendelt szervek: a Tanácsok Országos Gyűlése és a százötven tagú Központi 
Forradalmi Intézőbizottság hatáskörét. 

. A hatalmi struktúra alulról és felülről nagyjából egyidejű kiépítése a har- 
monikus egybekapcsolás igényével történt. Ebből adódóan a centralizáció elő- 
térbe állítását átmenetinek, a történelmi helyzet következményének és nem 
általános elvi meggondolásnak tartották, mindenképpen el akarván kerülni, 
hogy veszélyeztesse a proletár önkormányzat érvényesülését. Május 31-én Kun 
Béla például aról szólt, hogy a szocialista társadalom , a legteljesebb mértékű 
decentralizációt" tételezi fel, és struktúrája a ,kis kommünökből" épül fel. 
Július 15-én a Szövetséges Központi Intézőbizottság ülésén fontos vitatéma volt, 
hogy a munkástanácsok területi szervezetté válása az üzemektől való eltávo- 
lodást vonhatja maga után. 

Mivel a proletariátus diktatúráját az egész osztály, a dolgozók önkormány- 
zataként, demokráciájaként fogták fel, nemcsak az ellen lépett fel a vezetés, 
hogy a munkástanácsok szerepét a direktóriumok és a kormányzótanácsi biz- 
tosok vegyék át, hanem az ellen is, hogy ezt a hatalmat egyes egyének, cso- 
portok vagy egyes szervezetek kisajátítsák. Úgy látták, nem elégséges, ha a 
proletariátus csak közvetve tudja érvényesíteni akaratát, mert így elkerülhe- 
tetlenül kialakul egy újabb bürokrácia. Viszont a proletárdiktatúrából a szo- 
cializmusba való békés átmenet — amint erre Kun május 15-i előadásában, 
majd a pártkongresszuson rámutatott — feltétlenül megköveteli, hogy meg- 
akadályozzák egy bürokratikus osztály vagy réteg felülkerekedését, s ha ez 
mégis bekövetkezne, szükségessé válna velük szemben az erőszak alkalmazá- 
sa is. Egyúttal el kell kerülni azt is, hogy a polgári társadalom valamiféle 
visszarendeződésére kerülhessen sor. 


Az önkormányzatnak mint a demokrácia közvetlen megvalósulásának a 
társadalmi-hatalmi struktúrában betöltött szerepével függött össze számos más 
elv megfogalmazása is. Például: az egyéni hatalom túltlengése ellentmond a 
proletárdiktatúra elvének; olyan , közigazgatásra van szükség, amelyet min- 
den munkás ellenőrizhet; aktív proletariátus nélkül ,a proletárdemokrácia 
száraz diktatúrává válik"; a proletárdiktatúra a hatalmi funkciók szigorú 
ellenőrzését jelenti; a képviseleti forma nem vezethet egy külön , politikus 
osztály" kialakulásához, amelynek számára a politika öncél és megélhetési 
forrás. 

Másképpen szólva: a Tanácsköztársaságban a társadalom állami igazgatá- 
sát, irányítását és az önkormányzatot egymást feltételező eszközként és folya- 
matként értelmezték, nem pedig egymást kizáró ellentétként. Bár figyelemmel 
voltak arra — és nem is indokolatlanul —, hogy e két oldalt összekapcsoló 
elemek a történelmi helyzet koordináta-rendszerében nem mindig egyenlő sú- 
lyúak mindkét oldalon, megítélésük szerint az alaptendencia az önkormányzat 
szerepének a növekedése lehet. Akkor is, ha ennek érvényesülését nem lehet 
függetleníteni a nemzetközi körülményektől (attól tudniillik, hogy a szocializ- 
mus csak nemzetközi méretekben győzhet, és ez még nem következett be), 8 
attól sem, hogy belül milyen tere nyílik a burzsoá restaurációnak. Tisztában 
voltak ugyanis azzal, hogy a demokratizmus korlátainak leépítése a proletár- 
hatalom szilárdságának függvénye. . 

E következtetésben szerepe volt annak a nézetnek is, hogy a diktatúra a 
szocializmusba való átmenet periódusára érvényes, a szocializmus időszakára 
már nem, és a diktatórikus jelleg már az átmenet későbbi szakaszában csök- 
kenő tendenciát mutat. Sőt éppen a diktatórikus forma fokozatos lebontása, a 
demokratizmus szélesítése bontakoztatja ki azt a folyamatot, amely a szocializ- 
mushoz vezet, s amelynek vezető tényezője, letéteményese a párt. 

A párt és az állami szervek viszonyával összefüggésben figyelmet érdemel 
a vezető szerep felfogása. Köztudott, ismert, hogy a júniusi pártkongresszusig 
a Kormányzótanács a pártvezetőség szerepét is betöltötte. Ez a kényszerhely- 
zetből fakadt, az intervenció miatt nem lehetett előbb változtatni rajta. A Kor- 
mányzótanács kormányzott, a párt a politikának csak az általános vonalát 
határozta meg. A június 24—25-én újjáválasztott Kormányzótanácsban a 
már újjáalakult pártvezetőség négy tagja kapott csupán funkciót. Az ural- 
kodó párt azt a jogot formálta, hogy az általános politikai vonalat kialakít- 
sa, az alapelveket fogalmazza meg, amit saját tagjai révén kívánt érvénye- 
síteni a különböző intézményekben. Ez, mint Kun Béla is jelezte, nem je- 
lenthetett a párt megbízottai számára teljesen merev kötöttséget, de az el- 
fogadott elvi állásfoglalással való szembenállást sem. Kun nem zárta ki a 
nézeteltérések lehetőségét az alkalmazott módszerekkel kapcsolatban. A 
pártkongresszust előkészítő május 22-i előadásában a teljes véleménysza- 
badságot a diktatúra kezelését illetően és a fegyelem megtartását mint egy- 
mást kiegészítő, egymáshoz kapcsolódó elemeket határozta meg. 

A párt tehát mint intézmény — ez többször is megfogalmazódott — nem 
akart felette állni az államhatalmi szerveknek. Irányvonalát a partneri kap- 
csolat megteremtésével, munkamegosztással kívánta érvényesíteni. Ami a szak- 
szervezetekkel kapcsolatos munkamegosztást illeti, egyrészt a termelés irányí- 
tásában vettek részt, másrészt érdekvédelmi szerepüket is érvényesítették. 

Az egyesült párt elutasította a  pozícióhalmozásra való törekvést. A 
funkciókat nem kívánták örökletessé tenni, minden lényeges pozíciót vá- 
lasztás útján akartak betölteni, amely rövid időre szólhatott, és biztosítani 
kívánták a visszahívás jogát is. Tervbe vették annak kimunkálását, hogy 
lehetővé teszik az , egész proletariátus" bevonását az államigazgatásba. 

A kisajátításra vonatkozó rendeletek a köztulajdon fogalmát használták, 
és ezt összekapcsolták az illető üzem munkásságának ellenőrzési jogával. Meg- 
fogalmazták azt is, hogy a szakigazgatás nem sajátíthatja ki a hatalmat, és a 
műszaki értelmiség hatáskörét sem veheti át a , laikus" irányítás. 

A politikai vezetés alapkérdésnek tekintette a termelőerők elmaradott- 
ságának felszámolását, a szocializmust elválaszthatatlannak tartotta a fejlett 
gazdasági színvonaltól. Erről azonban illuzórikusan úgy vélekedtek, hogy gyor- 
san elérhető. 

A százharminchárom nap természetesen nem volt elég ahhoz, hogy az el- 
gondolások teljesen kiforrjanak és minden vonatkozásban . realizálódjanak. 
A törekvések azonban így is figyelmre méltóak: egy nemzeti sorsforduló 
magyar útjának keresését, a progresszió és a hazai sajátosságok ötvözésé- 
nek szándékát tanúsítják. 


JEGYZETEK 


A legfontosabb az erkölcsi tőke 


POLITIKUS-ARCKÉP: TAKÁCS LÁSZLÓRÓL, 
A VAS MEGYEI PÁRTBIZOTTSÁG ELSŐ TITKÁRÁRÓL 


Múltja, jelene és szándékai szerint jö- 
vője is a vasi tájakhoz köti Takács 
Lászlót, a megyei pártbizottság ötvenkét 
éves, 1988. december 3-án megválasztott első 
titkárát. A megyeszékhelyen, Szombathelyen 
született,  hatgyermekes  munkáscsaládban. 
Tizenhárom éves volt, amikor apja meghalt 
és Takács László Mosonmagyaróvárra került, 
ahol — kitűnő eredménnyel — mezőgazdasá- 
gi gépésztechnikusi oklevelet szerzett. Mint 
mondja, nem annyira az ambíció késztette ál- 
landó tanulásra, hanem az, hogy , a kitűnők- 

. nek ingyen koszt, kvártély járt". Ezt köve- 
FOTÓ: BENKŐ SÁNDOR tően Répcelakon, az állami gazdaságban trak- 
toros, később főgépész volt, majd Budapesten 
egy országos nagyvállalat központjában a gépészeti, műszaki ügyek intézésével 
bízzák meg. 

Az 1959-es esztendő fordulópont az életében. A mezőgazdaság átszervezése 
óriási szakemberigénnyel járt. Pápán megindul a mezőgazdasági gépészek kép- 
zése. Itt műszaki oktatóként tanít, és ekkor jegyzi el magát a mozgalommal. 
Öt, aki addig csak a szakmájának élt, KISZ-titkárnak választják. E tisztséget. 
előbb társadalmi megbízásként látja el, majd függetlenitik. 

Házassága a hatvanas évek elején visszahozza Szombathelyre. A KISZ me- 
gyei bizottságán munkatárs, majd titkár. Nemsokára a megyei pártbizottság 
munkatársa lesz. 1989-ben Körmenden járási első titkárrá választják. E meg- 
bízása mellett elvégzi az agrártudományi egyetemet, és mezőgazdasági mérnöki 
diplomát szerez. Aztán ismét tanulás következik: Moszkvában 1972 és 1975 
között az SZKP Pártfőiskolájának hallgatója. Visszatérve, a szombathelyi já- 
rási bizottság első titkára, majd 1978-ban a megyei pártbizottság gazdaságpoli- 
tikai titkára lesz. Egy évtizedig tölti be ezt a tisztséget, 8 ezután választják meg 
első titkárnak. 


— Most... nagyobb a hatalma? 
— A kérdés ellen tiltakozom. Nincs semmiféle , nagyobb hatalmam". csak meg- 
változott a tisztségem. Mások a lehetőségeim . . . 

— ... mint pártfunkcionártusnak, vagy mint politikusnak? 

— A párt tisztségviselői — az én felfogásom szerint — valamennyien po- 
litikusok is, és semmiképpen nem pártbürokraták, nem a hatalom kizárólagos 
letéteményesei. 


— Ön hogyan, milyen élmények hatására lett politikus? 

— Nehéz erre röviden válaszolnom. Elkötelezettségem szociális tartalmát 
alighanem gyermekkorom szegénysége, családom, szüleim nyomora adta. Segí- 
tették eszmélésemet az ötvenes években elkövetett igazságtalanságok, amelyek- 
nek feleségem családja is szenvedő részese volt. Ifjúságom alapélménye az 
1956-ot követő felismerés: az, hogy létrejöhet jobb, igazságosabb társadalom 
is, amelyért mindannyiunknak meg kell küzdeni. Ezért léptem be 1958-ban a 
pártba. A közösség is megbízott bennem, indíttatást adott, amikor KISZ-titkárrá 
választottak. 


— A tisztességes szándékot mindíg össze lehet egyeztetni az igényelt cse- 
lekvéssel? 

— Félő, bármit mondok is erről, önigazolásnak fog tűnni. Ezt ma könnyen 
rásütik a függetlenített pártmunkásokra, aminek hatására szinte valamiféle 
gátlás kezd kialakulni bennük, pedig sokan vettek részt közülük a gyökeres 
változásokért folyó küzdelemben. 

— Miért, mit tud mondani az elmúlt évtizedekről? 

— Nehéz évek vannak az én hátam mögött is. Nemegyszer a legjobb meg- 
" győződésem ellenére kellett olyan döntések végrehajtására mozgósítanom, ame- 
lyeket magam sem tartottam jóknak. Tenni azonban mindig lehetett valamit. 
Emlékszem, jött az utasítás, hogy hívjuk össze a vállalatok igazgatóit és 
győzzük meg őket: növeljék a tőkés exportot akkor is, ha az ellenkezik a 
vállalat érdekeivel. Összehívtuk, elmondtuk, majd tudomásul vettük, hogy 
nem tudnak többet tenni. Egyidejűleg azt is jelezném ezzel: túlságosan a 
személyektől, azok jellemvonásaitól, adottságaitól függött, hogy miként ala- 
kulnak a dolgok. Így a tisztességes emberek szerepvállalása nagyon fontos 
volt. A tanulság számomra s egyben hitem is, hogy a hatalomgyakorlásnak 
nem lehet egy személy vagy személyek pozitív emberi tulajdonsága a kizáróla- 
gos meghatározója. Ez a megalapozott döntéshez, a racionális cselekvéshez édes- 
kevés. 1988. augusztus 27-i a keltezés azon a feljegyzésemen, amelyben leírtam : 
, mindenki a gazdaságtól várja a megoldást, pedig a gazdaságot rajta kívül álló 
szférák korlátozzák. Így a gondok nem oldhatók meg kizárólag gazdasági esz- 
közökkel. Sokkal többről van szó, mint amiről általában beszélünk. Itt az 
ideje — ma még lehet így fogalmazni — dolgaink átfogó áttekintésének, ha 
kell, gyökeres átrendezésének. Most még van rá lehetőségünk." Úgy vélem, 
e felismeréshez sokan mások is eljutottak. Talán előbb, mint én. De nem 
kaptak érdemi befolyásolási lehetőséget a történésekre. 

— Az oka? 

— Ez sok mindennel összefügg. Elsősorban a kialakult politikai struk- 
túrával. Azzal is, hogy ebben a társadalomban igazából nem versenyezhettek 
a tehetségek. Ezért nem adatott meg egész nemzedékek számára a kibonta- 
kozás, az igazi érvényesülés, a politika formálásában való részvétel lehetősége. 

— Elveszett nemzedékek? 

— Igen. Az én korosztályom történelmi változások emlékeit és tanulságait 
őrzi. Valójában azonban nem tudjuk, mi is lett volna — ezek birtokában, 
ezek felhasználásával — az igazi teljesítőképességünk. Az utánunk követke- 
zőkről nem is szólva. 

— Politikusként milyen tanulságot von le mindebből? 

— A pártmunka: szolgálat, amely jó és rossz ügyet is segíthet. Az igazi, 
amikor jól szolgál jó döntéseket. Nagy tanulság: soha nem kiszolgálni kell — 
vakon, gondolkozás nélkül, beletörődve a demokrácia hiányába, feltétel nélkül 
bízva a vezetők tévedhetetlenségében. Ellenőrzött közélet kell, mindenki által 
elfogadott játékszabályokkal. Én nem a nyilvánosságot hibáztatom, hiszen a se- 
gítségével értük el, hogy már nem rejtőzködhet a visszaélés, nem fedhetik el 
összeköttetések. Felülről azonban nem lehet hatékonyan ellenőrizni. még ha a 
hajlandóság meg is van erre. A napjainkban megismert és az elmúlt években 
elkövetett visszaélések ezt meggyőzően tanúsítják. Az ellenőrzés mindenekelőtt 
a körülvevő közeg feladata. A becsületét viszont mindenkinek joga van 
megvédeni az alaptalan vádak ellen. 

— Ezt azért mondja, mert választott tisztségviselők is besározódtak? 

— Besározták magukat, vagy besározták őket. A kettő nem ugyanaz. 
S nem lehet kellően hangsúlyozni: ebből mindenkinek okulnia kell. Aki ma 
a közéleti pályát választja, legyen makulátlanul tisztességes, legyen erkölcsi 
tartása, személyes hitele. Nélkülözhetetlen az életvitel, a belső meggyőződés 
és a cselekedet közötti összhang. 

— Mit követel önmagától? 

— Számomra az a fontos, amit tőlem a választóim várnak. Célom, hogy ezt 
minél jobban megismerjem, mert ez a mérce. A saját tevékenységem így lehet 
norma környezetem, munkatársaim számára. Szeretnék úgy dolgozni, hogy ez 
jó norma legyen. Persze az sem biztos, hogy ez elég. Más tulajdonságok is 
kellenek. I 

— Egy politikus további jellemzői? 

—  Nagyfokú problémaérzékenység, kommunikációs készség és kiszámít- 
hatóság. Legyen személyiség. Rendelkezzen gondolati bátorsággal, vagyis gon- 
dolkozását a realitásérzék, a merészség és a fantázia egyaránt jellemezze. 

— A párt politikai apparátusát is? 

— Miért, a tagjai— a maguk módján— nem autonóm egyéniségek? Az 
alkotómunkát, annak szabadságfokát, az öntevékenységet, a kezdeményező- 
képességet nem a hierarchia szintjei szabják meg. Nálunk egyébként a párt- 
bizottság partnerének tekinti az apparátust. Természetesen ez nem együttes 
döntést jelent. Annak joga és felelőssége a testületé. 

— Mi a helyzet a párt választott tisztségviselői esetében? 

— Itt a demokratikus úton történő megmérettetésnek kell az alapvetőnek 
lennie. Az adminisztratív szabályozás (ilyennek tartom a két ciklusra történő 
korlátozást) csak kiegészítés, előírt kényszer, a demokratikus működés hiá- 
nyából fakadó pótcselekvés. Ma mintha egy negatív szelekció kezdene hat- 
ni, és ebből még baj lehet. A tisztség elvállalásakor az egyén számára egyre 
bizonytalanabbnak látszik a jövője. Nehéz a visszatérés a , polgári pályára", 
főleg az értelmiségiek esetében, s ez a fiatalokat is elriaszthatja a függetle- 
nített tisztségek vállalásától, Ma nem látom megoldottnak ezt a problémát, 
pedig mind az egyén, mind a társadalom érdekében — a jövőre gondolva — 
megnyugtató módon rendezni kellene. Hiszen a cél mégiscsak az, hogy a köz- 
élet posztjain kiváló emberek szolgáljanak. 

—e Ha már a cserélődés gondjairól beszélünk, mikor kell valakinek a he- 
lyét átadnia? 

— Úgy vélem, a maradás vagy a távozás eldöntése elsősorban nem az 
egyén dolga. Erről az eddigieknél megalapozottabb igények alapján az arra ille- 
tékes testületek döntsenek. Az volna jó, ha az egyént elsőrendűen a munkája 
foglalkoztatná. Én még bízom benne — bár ennek ellenkezőjét is tapaszta- 
lom —, hogy végső fokon úgyis a végzett munka a mérce. 

— , Haszonkeresés nélkül semmi sem történik a világon. Ne is kívánjunk 
az emberektől érdekeiktől ellentétes dolgot. De nem olyan alacsony vágy 
ez, csak adjunk neki józan irányt, fordítsuk nemes célra, önhaszonra." Az 
íróasztal felett ez a Széchenyi István-idézet függ. Ezek szerint... ő a pél- 
dakép? 

— Nem egyetlen példaképem van, de a sor elején kétségtelenül — immár 
évtizedek óta — Széchenyi István áll. Tiszteletre méltó, nemzedékeknek irányt 
mutató az egész életére jellemző áldozatvállalás. Az a kitartás, makacsság, 
amellyel küzdött azért, hogy Magyarországból modern állam legyen, a kora- 
beli haladó társadalmak minél több korszerű elemének beépítésével, haszno- 
sításával. 

— Az MSZMP Vas Megyei Bizottságának első titkára mire akar építeni? 

— Együtt kívánok működni a megyében minden olyan politikai erővel, 
amely hajlandó segíteni bennünket jó javaslatokkal és igaz kritikával. Ezeket 
szövetségeseknek tartom. Senkit nem kívánok eleve barátnak vagy ellenfél- 
nek tekinteni — sem szervezeteket, sem személyeket. A nép pártjában gon- 
dolkodom, amely nem mond le a szocializmus eszméjéről, de hogy mit tart- 
son szocialista értéknek, azt a néppel együtt kívánja eldönteni. Látja, itt ez 
a levél, amelyet karácsony előtt egy pap barátomtól kaptam, aki sok min- 
dent megélt mint antifasiszta a negyvenes évek első felében és mint lelki- 
pásztor az ötvenes években. Ma világosan látjuk, mi az, amiben együtt szol- 
gálhatjuk a nemzetet. És építeni akarok a párt valamennyi időtálló értékére, 
így a párttagok igazságérzetére, problémaérzékenységére, a szocialista esz- 
mék, a reform iránti kiküzdött fogékonyságára, önzetlenségére. Mert bár- 
milyen fontosak az ország számára az anyagi eszközök, a legjelentősebb még- 
is az emberi, erkölcsi tőke. 

Sz. Vérnai Ferenc 

Kondorosi Ferenc 


Az alkotmánybíróságról 


A Pártélet lapjain nem először esik szó olyan államelméleti-jogi kérdésről, 
amely — az új alkotmány kimunkálásával összefüggésben — alapvető vál- 
tozásokat eredményezhet a magyar államszervezetben, napjaink közéletében. 
Az alkotmánybíróság Magyarországon kevéssé ismert jogintézmény; az al- 
kotmányosság védelme érdekében azonban szükséges a bevezetése. Indo- 
koltnak tartjuk tehát, hogy az MSZMP tisztségviselőit, aktivistáit, lapunk ol- 
vasótáborát nemcsak a tervezett szabályozás főbb elveivel, tételeivel, hanem a 
legfontosabb szakmai, politikai összefüggésekkel is megismertessük. S egy 
szubjektív megközelítés: a szerző számára a téma különösen kedves, mivel 
mintegy másfél évtizede mint ,a közeljövő számára is fontos témáról", az 
alkotmányos kontroll szerepéről írta egyetemi szakdolgozatát, majd egyes 
európai országok alkotmányvédelmének helyzetét tanulmányozta. 


Ha alkotmányos kontrollról beszélünk, feltétlenül szólnunk kell magának az 
alkotmánynak a fogalmáról. Közismert, hogy minden modern állam szer- 
vezeti felépítésének, működésének és jogrendjének alapvető és meghatározó 
szabálya az alkotmány. Az alkotmányozás, az alkotmányok kikiáltásának, 
elfogadásának folyamata a XVII-XVIII. század európai történelmének szer- 
ves része. A privilégiumokkal szemben a polgárság jogegyenlőségét kívánták 
biztosítani, a feudális hierarchia helyett a polgárság érdekeit szolgáló állam- 
szervezetet voltak hivatva rögzíteni. Olyan alaptörvények alakultak ki, ame- 
lyek az állam, annak szervezete, szervei, valamint az állam és polgárai közötti 
jogviszonyok alapvető elveit és tételeit szabályozták. 

Az alkotmány fogalmával egyidős az alkotmányosság is. Ez kezdetben az 
írott, stabil jogi normák (alaptörvények) meglétét jelzi, majd kifejlődik a 
jogalkotás és a jogalkalmazás alkotmányosságának igénye. Az előbbi azt 
jelenti, hogy minden jogalkotó szervnek szigorúan tartania kell magát az 
alkotmány alapvető rendelkezéseihez. A jogalkalmazás alkotmányosságának 
követelménye pedig azt fejezi ki, hogy a végrehajtó szervek nem sérthetik 
meg az alkotmányt, s mindenkor annak szellemében kell tevékenykedniük. 

A jogalkotói és jogalkalmazói tevékenység alkotmányosságának számos 
biztosítékát munkálta ki a jogélet. Ilyen mindenekelőtt az államhatalmi, a 
végrehajtó és a bírói szervek közötti hatalommegosztás. Az alkotmányvé- 
delemnek ezen túlmenően számos jogi és nem jogi eszköze alakult ki. Ez 
utóbbiak sorába tartozik az erkölcs, de a belső biztonságot fenyegető veszély 
ellen alkalmazható fegyveres erőszak is. Az alkotmány jogi védelmének biz- 

tosítékai is sokfélék: az államjog mellett a büntetőjog, az államigazgatási 
jog, sőt a polgári jog szerepe is jelentős. Írásunkban az államjogi eszközök- 
ről szólunk részletesen — hiszen az alkotmánybíróság létrehozása, tevékeny- 
sége és működése főbb elveinek meghatározása államjogi normában, az al- 
kotmányban indokolt. 

Az alkotmányos kontroll iránti igény Európában a második világháború 
után erősödött fel, s abból a felismerésből fakad, hogy bármely államforma 
— még ha formálisan a többség akaratán nyugszik is — megfelelő alkotmá- 
nyos biztosíték nélkül magában hordozza a diktatúra kialakulásának veszé- 
lyét. Ezért az alkotmány védelme olyan hatalmi-politikai érdek, amely a 
társadalom stabilitását, a jogbiztonságot, az elfogadott állampolgári alapjo- 
gok védelmét is szavatolja. 

Az alkotmányvédelem államjogi eszközeit, de magát az alkotmányvédel- 
met is sokáig , burzsoá" jogintézménynek minősítette a szocialista jogirodalom. 
Még olyan neves jogtudósok is, mint Beér János vagy Pikler Kornél, az al- 
kotmányosság illúzióját keltő , propagandafórumnak" nevezték az egyes tő- 
kés országokban működő alkotmánybíróságokat. Napjainkban azonban ebből 
a szempontból is felülvizsgáljuk korábbi felfogásunkat, mivel az élet nem 
igazolta azt. 


áz alkotmányozás folyamata — s ezt napjaink hazai jogfejlődése is bizonyít- 
ja — szervesen összefügg a parlament szerepének megerősödésével, tevékeny- 
ségének felélénkülésével. A parlament a szocialista társadalomépítés kezde- 
tétől jelen van a politikában és a jogéletben, jelentősége azonban a valóság- 
ban sokáig korlátozott volt. A nPártállam" modelljében a párt első számú 
döntésalkotó — s bár a parlament, az Országgyűlés elvben hordozója, leté- 
teményese a népszuverenitásnak, a gyakorlatban a szerepe leszűkült a poli- 
tikai döntések jogi szentesítésére. Nem igényelt ennél többet maga az alkot- 
mány sem, amelyről napjaink vitáiból, az új alkotmány szükségességét 
igénylő véleményekből jól tudjuk, hogy inkább volt politikai deklaráció, 
mint jogszabály. Ha azonban most változtatni akarunk ezen, akkor az al- 
kotmányosság jogi védelme fontos elvi és gyakorlati kérdéssé válik. A 
pluralizmus nálunk most formálódó viszonyai között ugyanis — ahol az 
alkotmány elfogadása valóban politikai alku, harc és kompromisszum kér- 
dése — törvényszerűen megfogalmazódik az alkotmányosság védelmének 
igénye. 

A parlament szuverenitásának elve és az alkotmányos kontroll intézmé- 
nye között egyfajta ellentmondás feszül, ami szakmai, politikai viták soroza- 
tát váltotta ki a polgári társadalmakban is. Így a francia jogirodalomban 
például már elég korán, a XIX. század elején szót emeltek a parlament tör- 
vényhozó tevékenysége fölött alkotmányos ellenőrzést gyakorló szervek létre- 
hozása ellen. Az ellentmondást jól érzékelteti a következő formula: vagy 
egy felsőbbrendű és szuverén törvény az alkotmány, amelyet nem lehet ren- 
des úton megváltoztatni; vagy pedig ugyanazon a szinten helyezkedik el, 
mint a törvényhozás más aktusai, s akkor változtatható meg, amikor a tör- 
vényhozók ezt jónak látják. Sok elvont vita is folyt erről a jogi szakiroda- 
lomban, de az alkotmányvédelmet ma már a gyakorlatiasabb közelítésmód 
jellemzi. 

Felvetődhet a kérdés: mi dönti el, hogy milyen jellegű szerv gyakorolja 
az alkotmányos ellenőrzést? Ez elsősorban az adott ország berendezkedésé- 
től, hagyományaitól függ. Az alkotmányos kontroll általában bírósági funk- 

ció. Van ellenkező példa is: Franciaországban — ahol a bíróságban soha- 
sem láttak semleges hatalmat — alkotmánytanács működik. Ez azonban in- 
kább kivételes esetnek számít. 

A szocialista országokban mindössze Jugoszlávia és Lengyelország alkot- 
mányos gyakorlata ismeri ezt a jogintézményt. A hazai jogéletben is csak 
lassan enyhült az alkotmánybírósággal szembeni merev ellenállás, s csekély 
jogosítványokkal ugyan, de megkezdte működését az Alkotmányjogi Tanács, 
melynek a bírósági alkotmányvédelem irányába mutató reformjára a közel- 
múltban került sor. 

A politikai reformfolyamat kibontakozását sürgető eszmecserék során 
egyértelművé vált, hogy a formálódó demokratikus közéletben fontos sze- 
repe lehet az alkotmány védelmének. Az eddigi szakmai vitákban az is 
tisztázódott, hogy a hazai alkotmányosság hatásos államjogi biztosítéka az 
alkotmánybíróság lehet. Az alkotmánybíróság akkor töltheti be ezt a fel- 
adatot, ha nem épül be a hagyományos igazságszolgáltatási szervezetbe, ha- 
nem önálló testületként, önálló költségvetéssel működik, és bírájt a nép- 
szuverenítás letéteményese, az Országgyűlés választja. 


Az alkotmánybíróság — mivel jellegénél fogva különleges bíróság — egy- 
fórumos bírósági szervezet, amely első és végső soron hivatott dönteni. Az 
elgondolások szerint hazánkban elnökből, elnökhelyettesből, bírákból és szűk 
körű hivatali apparátusból áll majd. Bíróinak számát — a várható munka- 
teherre, valamint arra a célkitűzésre figyelemmel, hogy tagjai magas presz- 
tízst, kiemelt társadalmi-politikai megbecsülést élvezve töltsék be tisztsé- 
güket — 11—13 főben célszerű meghatározni. Az alkotmánybíróság tagjainak 
jelölésénél és választásánál minden bizonnyal egyaránt figyelembe kell ven- 
ni az elméleti képzettséget, a szakmai gyakorlatot és a közéleti-politikai ta- 
pasztalatot. Mivel rendeltetése szerint a legmagasabb szintű jogalkalmazó 
szerv, bíráit ezért a kiemelkedő tekintélyű elméleti jogászok és a széles körű 
tapasztalatokkal rendelkező gyakorlati jogalkalmazók (bírák, ügyészek, ügy- 
védek, jogtanácsosok) közül indokolt jelölni és választani. A megválasztható- 
ság másik — nem szakmai — feltételeként a 45. életév betöltését látszik 
célszerűnek megszabni. 

Az alkotmánybírák hivatalba kerülése történhet választással (az Ország- 
gyűlés által) vagy kinevezéssel (a köztársasági elnök által). Az előbbi megoldás 
veszélye, hogy az alkotmánybíróság a parlament pillanatnyi erőviszonyalit 
tükrözi, az utóbbié, hogy a végrehajtó hatalom eszközévé válhat. Célszerű 
megoldásnak látszik — a nemzetközi tapasztalatok is ezt erősítik — a kettő 
kombinációja, vagyis ha a parlament által választott jelöltekből a köztársasá- 
gi elnök nevezi ki az alkotmánybíróság elnökét, elnökhelyettesét és tagjait, 
élve esetleges vétójogával. 

A jelölés joga és módja részletes kidolgozásra vár. Kérdés, hogy e kör- 
ben is biztosítani kell-e a hatalmi ágak egyensúlyát. Lehetséges megoldás, 
hogy csak az Országos Igazságügyi Tanács, vagy pedig egyenlő arányban az 
Országgyűlés jogi bizottsága, az Országos Igazságügyi Tanács és a kormány 
jelöli a megválasztásra kerülőket. 

A kikristályosodott elgondolások szerint célszerű kimondani, hogy az 
alkotmánybíróság tagjai párttisztséget, érdekképviseleti vagy állami szervezet- 
ben vezető tisztséget nem tölthetnek be, képviselőnek nem választhatók meg. 

Az alkotmánybíróság feladata — mint az előbbiekből is kiderül — alap- 
vetően az, hogy őrködjön, nehogy a közhatalom túllépje alkotmányos jogo- 

sítványait; teremtse meg az államhatalom és az állampolgár közötti egyen- 
súlyt; biztosítsa a politikai többség és kisebbség közötti kompromisszum le- 
hetőségét. Ezek szerint az alkotmánybíróság hatáskörébe tartozik minden 
jogi norma utólagos, tehát a megalkotását követő kontrollja. Ha megálla- 
pítja valamely törvény alkotmányellenességét, ez esetben felfüggeszti a vég- 
rehajtást, és az Országgyűlés a soron következő ülésén dönt a törvény al- 
kotmányosságáról. Alacsonyabb szintű jogszabályt érvénytelennek nyilvánít- 
hat, vagy végrehajtását felfüggesztheti, és határidő megjelölésével felhívhatja 
annak megalkotóját, hogy a szabályozást hozza összhangba az alkotmánnyal. 

Indokolt lehet az előzetes normakontroll is, kivételes jelleggel. Ilyen 
esetben az alkotmánybíróság előzetesen állást foglal valamely törvény al- 
kotmányosságáról. i 

Feladatkörébe tartozhat továbbá a mulasztással megvalósított alkotmány- 
sértés megállapítása. Az alkotmánybíróság ez esetben azt vizsgálja, hogy az 
arra hivatott szerv elmulasztotta-e az alkotmány érvényesítése érdekében 
szükséges jogszabály meghozatalát. Foglalkozhat az alkotmányban rögzített 
alapjogok védelmével, alkotmányjogi panasz alapján, kivételes jogorvoslat- 
ként. Az elgondolások szerint feladata lehet — ezt a párttörvénynek kell 
kimondania — a politikai pártok nyilvántartásba vétele és tevékenységük 
alkotmányos felügyelete, a politikai pártok, társadalmi szervezetek esetleges 
alkotmányellenességének megállapítása. Végül rábízható a választások és a 
népszavazás felügyelete is. 

Az alkotmányellenességet az alkotmánybíróság csak az erre jogosultak 
indítványa alapján vizsgálhatja. Az eljárást kezdeményezők körét az aláb- 
biakban célszerű megvonni: 

— az Országgyűlés, annak bizottsága, meghatározott számú országgyű- 
lési képviselő, a köztársasági elnök, a Legfelsőbb Bíróság elnöke, a legfőbb 
ügyész, a kormány, a jogalkalmazó szervek, az állampolgári szóvivő vagy 
meghatározott érdekképviseleti feladatokat ellátó szervek. 

A kezdeményezői kör meghatározásának egyik kulcskérdése, hogy 1e- 
gyen-e az állampolgároknak is ilyen jogosítványa. Kétségkívül számos érv 
hozható fel amellett, hogy ilyen jogosultságot az állampolgárok még külön 
jogi biztosíték megteremtése mellett se élvezzenek. 

Az alkotmánybíróság akkor töltheti be szerepét, ha határozata mindenki- 
re nézve kötelező. 

Az elmondottak jelzik: az államhatalom kulcsfontosságú pozícióval ren- 
delkező, a kormányzás felelősségét vállaló párt számára nem csekély annak 
a jelentősége, hogy érvényesül-e az az alkotmány, amelynek előírásai, szelle- 
me e párt politikai törekvéseit (is) kifejezik. Az MSZMP-nek lényeges érde- 
ke fűződik a jogállamiság megteremtéséhez, az alkotmányos rend, a társa- 
dalmi stabilitás biztosításához. Ezért érdekelt abban is, hogy működjön olyan 
szerv, amelynek alapvető feladata a jogalkotói és jogalkalmazói alkotmá- 
nyosság biztosítása. A kibontakozó többpártrendszer időszakában e pártok 
megalakulásának, működésének alkotmányosságát is csak egy pártatlan, az 
alkotmány előírásaihoz igazodó, csupán az alkotmányozónak (parlament) 
alárendelt bírói testület vizsgálhatja. 

Az alkotmánybíróság — ezt feladatainak nagyságrendje, különleges ha- 
tásköre jelzi — minden bizonnyal közéletünk kiemelkedő jelentőségű intéz- 
ményévé válik. Így az MSZMP számára nemcsak létrehozásának, működé- 
sének főbb szabályai lényegesek, hanem az is, hogy milyen közéleti tapasz- 
talatú, politikai-eszmei meggyőződésű emberek lesznek e testület tagjai. 

A jogállam intézményei Lengyelországban 


Az 1980—-1981-es rendkívül mély politikai és gazdasági válság után a lengyel 
vezetés sok fontos intézkedést fett a nemzeti közmegyegyezés létrehozása, a 
párbeszéd társadalmi bázisának kibővítése, a szocialista demokrácia kiszélesí- 
tése érdekében. Számos meghatározó jelentőségű törvényt fogadtak el, életre 
hívták a jogállamiság fontos intézményeit. A politikai-jogi keretek formálása 
során új, eredeti megoldások is születtek. 

A lengyelországi válság megoldására tett erőfeszítések egyik fontos sajá- 
tossága, hogy az új politikai vezetés a hatalom megdöntésére törekvő erők 
visszaverésével egyidejűleg hozott intézkedéseket a párt- és az állami élet de- 
mokratizmusának helyreállítására és egy új típusú szocialista jogállam intéz- 
ményrendszerének kialakítására. Az állami élet fejlesztésében elsődleges fel- 
adatnak tartották a testületi, képviseleti szervek szerepének növelését, a vég- 
rehajtó szervekhez fűződő viszonyuk rendezését. 

A politikai intézményrendszer reformja során megerősítették a legfelsőbb 
törvényhozó testület, a Szejm súlyát és szerepét a társadalmi-politikai élet 
irányításában és a végrehajtó szervek tevékenységének ellenőrzésében. 

A Lengyel Egyesült Munkáspárt 1981-ben tartott XI. rendkívüli kongresz- 
szusának határozata értelmében létrehozták és a Szejm hatáskörébe utalták az 
Állambíróságot és az Alkotmánybíróságot, valamint a Szejm Társadalmi- 
Gazdasági Tanácsát. Ezt megelőzően, még 1980-ban a Szejm alá rendelték a 
Legfelsőbb Ellenőrzési Kamarát (a KNEB megfelelőjét), amely  koráb- 
ban a miniszterelnök felügyelete alá tartozott. A Szejm választja meg az 
Államtanács tagjait, a miniszterelnököt és a kormány tagjait, a Legfelsőbb 
Ellenőrzési Kamara elnökét, a Nemzetvédelmi Bizottság elnökét, az Állam- 
bíróság és az Alkotmánybíróság tagjait, valamint a Nemzeti Bank elnökét. 

Jelenleg a 460 tagú Szejmben a LEMP-tagok száma 245, további 106 
képviselő az Egyesült Néppárt (Parasztpárt), 35 pedig a Demokrata Párt 
tagja. A pártonkívüli képviselők száma 74. A Szejm marsallja (elnöke) ha- 
gyományosan az Egyesült Néppárt tagja. 

Az 1985. május 20-án a Szejm által elfogadott választási törvényben be- 
vezették a kétjelöltes rendszert, és a jelöltállítás jogát kiterjesztették az ösz- 
szes országos jellegű társadalmi szervezetre. A listára ettől kezdve ábécé- 
sorrendben kerülnek a jelöltek. Az országos listán indulók számát ötven főben 
állapították meg. 

A Szejm, Társadalmi-Gazdasági Tanácsa a parlament és szerveinek vélemé- 

nyező és tanácsadó szerve. 1982-ben azzal a céllal hozták létre, hogy szélesítsék 
a társadalmi és gazdasági kérdések konzultációs kereteit, s javítsák a parlament 
törvényhozó és ellenőrző munkájának feltételeit. Az alakuláskor 120, majd ké- 
sőbb 250 tagból álló tanácsban helyet kaptak a vállalatok, állami gazdaságok, 
termelőszövetkezetek, egyéni parasztok, a társadalmi és tömegszervezetek, a 
szakszervezetek, az ifjúsági szövetségek. a tudományos és alkotóközösségek 
képviselői. A testületnek nem lehet tagja parlamenti képviselő, a tanács elnö- 
két a Szejm tagjai közül választják. A tanács a munkájához szükséges anyago- 
kat, információkat a Szejm elnöksége útján a kormánytól és a Legfelsőbb 
Ellenőrzési Kamarától szerezheti be. 

Az Államtanács 1986. november 20-i határozata alapján JELGÉhOZtáK A váj 
dasági tanácsok mellett működő társadalmi-gazdasági tanácsokat. 

A szocialista államok gyakorlatában új, eddig ismeretlen, kísérleti jellegű 
intézmény az Államtanács elnöke mellett működő Konzultatív Tanács, amelyet 
1987 decemberében Wojciech Jaruzelski hozott létre. Az ötvennyolc fővel ala- 
kult tanácsadó testület különböző pártállású és világnézetű személyekből áll. 
Vannak közöttük párttagok és pártonkívüliek, az egyházhoz és az ellenzékhez 
közel álló emberek. Tevékenységük lényege: kötetlen párbeszéd az ország Sor- 
sáról, legfontosabb politikai, társadalmi és gazdasági kérdéseiről. 

A Szejm 1962. március 26-i ülésén módosította az alkotmányt, és két új 
jogi intézmény — az Állambíróság és az Alkotmánybíróság — létrehozásáról 
döntött. Az Állambíróság fő feladata elbírálni a felelős beosztásban levő veze- 
tőknek az alkotmányt vagy más törvényes előírásokat sértő cselekedeteit, il- 
letve mulasztásait. Hatáskörébe tartoznak az Államtanács és a Miniszterta- 
nács tagjai, a Legfelsőbb Ellenőrzési Kamara elnöke, a Nemzeti Bank elnö- 
ke, a főügyész, és a főhatóságok vezetői által elkövetett fentebb említett cse- 
lekmények. Az Állambíróság előtti felelősségre vonásra a Szejm elnökéhez 
kell benyújtani a javaslatot. 

Az Állambíróság elnökből, elnökhelyettesből, huszonkét tagból és öt pót- 
tagból áll. Az elnöki tisztet a Legfelsőbb Bíróság mindenkori elnöke tölti be. 
A többi tagot a parlament választja olyan állampolgárok közül, akik nem 
tagjai az államapparátusnak. 

A Szejm 1985 áprilisában fogadta el az Alkotmánybíróságról szóló tör- 
vényt. Az Alkotmánybíróság feladata annak elbírálása, hogy a törvények és 
rendeletek megfelelnek-e az alkotmány előírásainak. Ebbe az ellenőrzési kör- 
be tartozik majdnem minden törvény, dekrétum és jogszabály. Kivételt ké- 
peznek a Szejmnek azok a határozatai, amelyek sajátos jellegüknél fogva 
közvetlenül nem érintik az állampolgárok és szervezeteik, a vállalatok és 
más szervek jogait és kötelességeit, továbbá a hadseregre vonatkozó törvé- 
nyek és jogszabályok. 

Az Alkotmánybíróságnak egy elnöke, elnökhelyettese és tíz tagja van. Őket 
a Szejm választja meg. Függetlenek, tehát egyetlen más szervnek sincsenek 
alárendelve. A bíróság tagjai más funkciót nem tölthetnek be, képviselők sem 
lehetnek. 

A Szejm 1987 júliusában törvényt hozott az állampolgári jogok szóvivőjé. 
nek intézményéről. A szóvivő személyét a Szejm választja meg, s kizárólag 
neki tartozik felelősséggel. Feladata az állampolgárok törvényes jogainak 
védelme, az állampolgári és emberi jogok megsértésével kapcsolatos beadvá- 
nyok kivizsgálása. Ennek kapcsán jelentős hatáskörrel rendelkezik: a többi 
között megkérdőjelezheti az alkotmánnyal összhangban nem levő törvénye- 
ket és jogszabályokat, szót emelhet az illetékes hatóságoknál, javasolhatja a 
törvények és jogszabályok módosítását. 

(A szóvivő 55 személyből álló hivatala működésének egy éve alatt több mint 
ötvenezer levelet kapott az állampolgároktól. Összehasonlításul: a francia me- 
diateur hivatala 54 fővel dolgozik, az egy évben beérkező levelek száma kb. 
négy és fél ezer; Svédországban az ombudsman hivatala 51 fős, a beadványok 
száma háromezer. A szóvivő egy év alatt hetven esetben kérdőjelezte meg az 
érvényes törvényeket és jogszabályokat, öt esetben fordult az Alkotmányi-. 
bírósághoz és tíz-egynéhányszor a Legfelsőbb Bírósághoz.) 

Az állampolgároknak a hatalom gyakorlásába való bevonásának intézmé- 
nyesítése érdekében a Szejm 1987 májusában törvényt fogadott el a társa- 
dalmi konzultációról és a referendumról. 

A társadalmi konzultáció és a referendum tárgyát az ország, illetve meg- 
határozott körzet fejlődése, továbbá az állampolgárok érdekei és életkörül- 
ményei szempontjából kulcsfontosságú kérdések alkotják. A konzultáció és a 
referendum témái nem lehetnek az állam védelmével, fegyveres erőivel, biz- 
tonságával, az államtitkokkal kapcsolatos kérdések. 

A referendum lényege, hogy az arra jogosult állampolgárok szavazás útján 
fejezik ki akaratukat az adott ügy megoldásának módjáról. Országos hatáskö. ű 
referendumról a Szejm, helyi népszavazásról az illetékes tanács dönt. A refe- 
rendum meghirdetéséhez a parlamenti képviselők, illetve a tanácstagok leg- 
alább felének a jelenléte és kétharmados többséggel elfogadott határozat szük- 
séges. A referendum eredményét a lengyel törvény szerint akkor tekintik el- 
döntöttnek, ha a szavazásra jogosultaknak több mint a fele voksol valamelyik 
megoldás mellett. Lengyelországban 1987. november 29-én tartottak népszava- 
zást az állam és a gazdaság további reformjáról. 

A Szejm 1983 júliusában új tanácstörvényt fogadott el, amely komplex mó- 
don szabályozza a tanácsok és a területi önkormányzati szervek jogait, kötele- 
zettségeit, feladatait és hatáskörét. A törvény — amely szétválasztotta a vajda- 
sági pártbizottság első titkára és a tanácselnök funkcióját — a tanácsok és a 
tanácsi szervek hatáskörébe utal minden olyan, a területfejlesztéssel, a lakos- 
ság anyagi és kulturális igényeivel, hatósági és közigazgatási problémákkal 
kapcsolatos kérdést, amelyet más törvény nem szabályoz. A tanácsok önál- 
lóan dolgozzák ki a társadalmi-gazdasági terveket, vállalatokat hozhatnak 
létre és számolhatnak fel. 

A törvény megerősítette a tanácsok ellenőrzési funkcióit és a hivatali 
vezetők kinevezésébe való beleszólási jogát. Például a vajdát — a vajdasági 
hivatal vezetőjét — a miniszterelnök a vajdasági tanács elnökével egyezte- 
tett jelöltek közül nevezi ki. Alsóbb szinten a hivatalvezetőket a tanácsok 
önállóan választják. 

. 1988 júniusában — az 1983. évi törvény módosításával — tovább szélesí- 
tették azokat a jogi kereteket, amelyek lehetővé teszik, hogy a tanácsok terüle- 
tük valódi gazdáivá váljanak. 

Domszky Mihály 

Folyóiratunk elődei 


PÁRTMUNKA 
Világ nraletáriai egyesüljetek A MAGYAR KOMMUNISTA PÁRT ! 

A magyar demokrdola történelmi entőségű ütközet 
előtt áll. Ez az ütközet a közelgő budósást töretaphátósási 
bisottsdgi és nemsetgyűlési választások. 

A magyar demokráci: akkor sdöntő 
csatát, ha a Kommunista Párt a jedékloysérmés ööitésés 
kerül ki. Ezért a győzelemért most haroba kell indulnia j 
pártunk minden egycs tagjának. 

Rövid nyolchónapos, lelkes országépítő küzdéelmünk . 
eredményeként Pártunk Rákosi stl, ezáláss alatt ha- 
talmas tömegbefolyásra tett szert. A magyar munkásosz- 
tály, a magyar parasztság és a halcdó értelmiség, — a ma-. 0 
gyar nép mindinkább felismeri, hogy Magycrorsrág lét. 
érdeke, a magyar demokrácii feflődísének elrnyedhete len 
előfeltétele, hogy a Magyar Kommunista Párt erős és ha- 
talmas legyen. 

Nem tiszta kommunista, hanem egyenesen nemseti ér. 
dek. hogy a Mcgyar Kommun"sta Párt, a magyar demo- 
krácia legerősebb, legbefolyásosabb pártja legyen. Ez a 
felismerés mind nagyobb erővel utat tör maedónak a ma. 
gyar nemzet minden társadalmi" rétegében. Cszk eég 
vissztemlékeznünk azokra a felejthetetlen több tizezres 
Rákosi-népünnepélyekre, amelyek levajlottak Miskolcon, 
Szegeden, Kecskeméten, Ozdon, Sopronban és Győrött. Ha- 

PÁRTÉPÍTÉS 


A MAGYAR DOLGOZÓK PÁRTJA 
KOZPONTI VEZETŐSÉGE 
SZERVEZŐ BIZOTTSÁGA 
KIADÁSÁBAN 


VILÁG PROLGTÁAJAI EGYBSOLJUTSK I 


JÁRTÉPÍTÉS 


MEGJELENT 1950-TŐL 1955-IG 
(KÉTHETENTE, MAJD HAVONTA) 


0 
A tartalombóli 
vn4g 
HANTOS LAJOS: PROLETÁRJAI 
EGYESÜLJETEK 
HAVASI FERENC: A MAGYAR SZOCIALISTA MUNKÁSPÁRT 
A nők hörében végvett politikat munháról KÖZPONTI BIZOTTSÁGÁNAK 
KOMLÓS SÁNDOR: j FOLYÓIRATA ] 
A termelés pártollenőrvéséről ; 
Munkában a (iszacsogol termelés ésság me LENROTTAK TOT 7 MEMOO YNEZOGRSZTZ TT TAN OZZL AT IETES EE 2. 
Kongresssnot munkaverseny a Kistentben ép 4-3 AL NAEZÉL A a OZ TÁ ASSÉKÉE A s ESA 
ex ő 5 m.-e 
ROSKA ISTVÁN: EENEÉS tlgzst Mesélt 
Rövid, tartalmas értekezletekkel Bu. 
a munkaidő jobb kihazsnálásáért B 
t 2 A tartalomból 
1 (task 
14. gő Gyuricza László 
j , A párttagság valódi problémái 
et 
: pe Merre tart az MSZMP? 
: S AVESÉTÁNSE SZÁN aA ebaktonlsizálkáki És (Három kérdés - három válasz) 
ee ette ek álá sak tot ás e sál ökle ááá sét átlát zzz e tezmmtztzttztttttklttmmtltttsátztétdti : 
RIADJA A MAGYAR DOLGOZÓK PÁRTJA KÖZPONTI VEZETŐSÉGE b Értelmiségpolítikánk 
4 A (interjú Berabás Jánossal) 
j ú : Teherviselés és stabiílizálás 
b 


4 (Kerekesztal-beszélgetás) 
VILÁG PROLETÁRJAI, EGYESOLJETEKI K ; Gergely András 


PÁRTÉLET 7 


A HAGYAR DOLGOZÓK PÁRTJA 
KÖZPONTI VSZETŐSÉGÉNEK FOLYÓIRATA 


PÁRTÉLET 


AZ MSZMP 
KÖZPONTI BIZOTTSÁGÁNAK 
FOLYÓIRATA 


MEGJELENT 1957-TŐL 
1989. ÁPIRISIG (HAVONTA) 


PÁRTÉLET 


A MAGYAR DOLGOZÓK PÁRTJA 
KOZPONTI VEZETŐSÉGÉNEK FOLYÓIRATA 
MEGJELENT 1956-BAN 


(HAVONTA) 


I. ÉVFOLYAM . 1956 JANUÁR 


A felsőoktatás fejlesztése 
a termelőüzemek támogatásával 


Az agrár-felsőoktatás továbbfejlesztésének kérdéseit boncolgató cikket ol- 
vasva — amely a Pártélet 1988. 11. számában jelent meg — szeretnénk 
közreadni azt a próbálkozást, amelyet a Marx Károly Közgazdaságtudomá- 
nyi Egyetem tesz az oktatás-képzés bővítésének ügyében. A felsőoktatás 
kapcsolatai hazánkban meglehetősen szegényesek. A kísérlet közreadása, 
amelyet a gazdasági reform támogatása érdekében tesz egyetemünk, segít- 
het a tapasztalatok átadásában, és a kapcsolatok építésében. 

A Marx Károly Közgazdaságtudományi Egyetemen , Erdei Ferenc Szö- 
vetkezeti Alapítvány" kezdte meg működését 1988 májusában. A mezőgaz- 
dasági, a fogyasztási, az ipari, a takarék-, a kisszövetkezetek, a szövetke- 
zeti társulások, vállalatok közgazdászokkal való ellátásának elősegítését tart- 
ja fő céljának az Alapítvány. Az egyetem oktatói ugyanis, járva az orszá- 
got, számos helyen tapasztalták, hogy a szövetkezetekben igen kevés a fel- 
sőfokú végzettségű közgazdász szakember, vagy egyáltalán nincs. A szövet- 
kezeti vezetőkkel folytatott beszélgetésekből viszont az derült ki, hogy na- 
gyon várnák a közgazdászt, a piackutatót, az elemzőt, a stratégiai vagy éves 
tervezésben alternatívákat kidolgozó számviteli, pénzügyi szakembereket, 
mindenekelőtt az új gazdálkodási metódusra való áttérés miatt. 

A szövetkezeti vezetők körében egyre gyakrabban hangoztatják azt is, 
hogy a gazdálkodási gyakorlat tennivalóin kívül számos elméleti kérdésre 
is választ várnának a szövetkezetek, mint például a szövetkezeti tulajdon és 
önkormányzat lényege, működésének törvényszerűségei, a szövetkezeti tag- 
sági viszony, s a tagi érdekeltség mibenléte, valós működési köre, a szövet- 
kezetek helye a politikai intézményrendszerben és illeszkedése más intéz- 
ményekhez és szervezetekhez stb. E kérdések megválaszolásához is szakem- 
berek kellenek. 

Ezek az ismeretek ösztönözték az egyetem oktatóit arra, hogy keressük 
meg azt az érdekeltségi formát, amely vonzóvá teszi a szövetkezeti eszmét 
a hallgatók körében, és ösztönzi őket arra, hogy mind nagyobb számban 
vállaljanak munkát szövetkezetekben és a velük kapcsolatban levő társu- 
lásokban, vállalatokban, intézményekben, érdekképviseleti szervezetekben. 

A hallgatóknak a szövetkezetek felé orientálására az egyetem eddig is 
törekedett. A szövetkezetelméleti alternatív kurzust eddig választó hat-nyolc 
hallgató, a szövetkezeti témát feldolgozó négy-öt szakszeminarista azonban 
csak egy csepp volt a tengerben. A szövetkezeti közgazdászképzés kiszélesí- 

tésére Erdei Ferenc eszmeköre ígéri a legtöbb lehetőséget. Úgy véljük, Erdei 
Ferenc azok közé tartozott, akik a magyar, illetve a nemzetközi szövetkezé- 
sért az elméleti és gyakorlati munkájuk során maradandót, értéket terem- 
tettek. 

Az egyetemi hallgatók felkészítése arra, hogy mit jelent szövetkezeti 
közegben dolgozni, eddig hiányzott. Ennek a pótlását vállalja az Alapít- 
vány. Az Alapítvány tevékenységéhez a Szigetszentmiklósi , Ferrokomplex" 
Ipari Kisszövetkezet és az , ECOMIX" Egyetemi Kisszövetkezet ajánlott fel 
százezer-százezer forint évi rendszeres támogatást. 

Az Alapítvány tevékenységi köre négy részre tagozódik. Az első: a ihall- 
gatókat ösztöndíjjal igyekszünk megnyerni, hogy a szövetkezetekben vál- 
laljanak munkát. A tehetséges jelöltek esetében anyagilag fedezzük a kép- 
zés olyan költségeit is, amelyek a tudományos munkához, nyelvek tanulá- 
sához, tapasztalatcseréken való részvételhez szükségesek. Elképzeléseink sze- 
rint támogatást adunk az egyetemi felvételire előkészítő tanfolyamok szer- 
vezéséhez is. A tervek között szerepel a tehetséges szövetkezeti emberek 
közvetlen egyetemi beiskolázása is. Az egyetemen kívüli eszközök alkalma- 
zásával azokat a fiatalokat igyekszünk segíteni, akik abban a közegben győ- 
kereznek, ahol az élethivatásukra ösztönzést kaptak, akik családjukkal, ba- 
rátaikkal, egzisztenciájukkal kötődnek a támogató szövetkezetekhez. 

A szövetkezeti közgazdászok képzésének szélesítését szolgáló tevékeny- 
g8Ségi kör a szövetkezetelmélet legfontosabb kérdéseit tárgyaló egyetemi szin- 
tű oktatási anyag megalkotása, a szövetkezeti kérdés egyetemi diszciplínává 
történő fejlesztése. Elképzelésünk, hogy a szövetkezeti kérdések elsajátítá- 
sát vállaló hallgatókat egyetemi szintű elmélettel készítjük fel, s amely súlyt, 
tekintélyt ad a szövetkezeti közgazdásznak. Célunk, hogy olyan értelmiségiek- 
ké formáljuk a közgazdászokat, akik a szakismeretek, a politikai műveltség 
és az általános műveltség felhalmozása révén — ami egyébként ís feltétele 
az értelmiségnek — valóságos értéket képviselnek, ezzel elsősorban a szövet- 
kezeteket szolgálják, és kelendővé válnak a munkaerőpiacon. 

Fontos feladatunknak tekintjük a szövetkezetelmélet általános összefüg- 
géseinek megfogalmazását is. Ez lenne az első lépés a szövetkezeti kérdés 
egyetemi tárggyá való fejlesztése felé. Erdei Ferenc szövetkezeti gondola- 
taiból az tűnik ki, hogy a szövetkezetelméletet négy kérdéskörből kiindulva 
rajzolhatjuk meg. 

Az első szövetkezettörténet, szövetkezeti mozgalom fejlődésének leírá- 
sa, valamint beilleszkedése a társadalomba a különböző korokban, törvény- 
szerűségeinek föltárása lényegében annak a differencia specifikának a meg- 
ragadása, amelyet szövetkezetnek nevezünk. A kérdéskörön belül azt a vi- 
rulenciát mutathatnánk be, amely vonzóvá tette a szövetkezést a legkü- 
lönbözőbb társadalmi formációkban. 

A másik problémakör a mindenkori társadalompolitikával, gazdaságpo- 
lítikával összefüggésben látszik megragadhatónak. Itt várnak megválaszo- 
lásra azok a kérdések, hogy a szövetkezésnek milyen társadalmi, gazdasági 
környezetet biztosít a mindenkori szociális berendezkedés, milyen népréte- 
gek mobilizálására hivatottak a szövetkezetek, milyen viszony épülhet ki az 
állam és a szövetkezetek között, hogyan értelmezhető a szövetkezetek sze- 
repe a politikai intézményrendszerben, ennek milyen politikai, jogi vonat- 
kozásai vannak, s végül hogyan befolyásolja a szövetkezetek magatartása 
a társadalmi magatartást, és viszont, a társadalmi tendenciákat miképpen 
közvetítik a szövetkezetek saját berkeik felé. 

A harmadik kérdéskör az ökonómiával kapcsolatos. A szövetkezést — 

történetét tekintve és a jelenlegi megítélését illetően is — elsősorban kol- 
lektív gazdasági, gazdálkodási vállalkozásnak ismeri a közvélemény. Ennél 
természetesen sokkal több. Maga a társadalmi viszonyok összességét , ki- 
csiben" felmutató teljesség. Válaszra várnak tehát a gazdálkodással kapcso- 
latos olyan kérdések, hogy miben rejlik a szövetkezeti gazdálkodás sajátos- 
sága. Milyen szervezeti rendszer épülhet ki a szövetkezeti vállalaton belül, 
a szövetkezet és más gazdálkodó szervezetek között. Válaszra vár az a kér- 
dés is, hogy a szövetkezet miképpen szabadulhat meg az irányítás olyan 
kötöttségeitől, amelyek a gazdasági rendet jelentő , szabályozásból" kiszűrik 
a véletlenszerűséget, ingatagságot. 

Végül felvázolásra vár az a problémakör is, hogy a szövetkezeti gaz- 
daság milyen öntörvényszerűségeket rejt magában, és milyen más szerve- 
zetekre és intézményekre is hatással levő, modellértékű módszereket tárt 
föl hazánkban az elmúlt évek gyakorlatában. 


Úgy véljük, érzékelhető a szövetkezetelmélet egyetemi tárggyá való fej- 
lesztésében az Alapítvány elszántsága. Az egyetem szellemi erejét szeret- 
nénk összekapcsolni kiváló szövetkezeti teoretikusok gondolataival, aminek 
során az oktató és a kutató a hallgatókkal közösen formálhatná meg a szö- 
vetkezetelméleti teóriát. 


Az Alapítvány további tevékenységi köre azoknak a tudományos mun- 
káknak a támogatása lenne, amelyeket egyetemek, főiskolák szövetkezetek- 
kel foglalkozó tanárai vagy hallgatói végeznek. E tevékenységi kört a ha- 
zai gyakorlatnál tágabban értelmezzük, ami azt jelenti, hogy a környező 
országok szövetkezeti összehasonlító elemző munkáit is támogatnánk, va- 
lamint kapcsolatot létesítenénk a fejlett szövetkezeti múlttal és jelennel 
rendelkező országok tudományos, felsőoktatási műhelyeivel is. 


A szövetkezeti vezetők szövetkezetelméleti továbbképzésének elősegíté- 
se is célkitűzéseink között szerepel. Olyan szabadakadémia vagy előadás-so- 
rozat megszervezésére gondolunk, amely a legaktuálisabb kérdéseket elő- 
adás és konzultáció formájában dolgozza föl. Már folyik a szövetkezeti tu- 
lajdon vitája, a szövetkezeti típusok és formák továbbfejlesztésének latol- 
gatása, a szövetkezeti törvény rnegújítása, a szövetkezeti érdekképviseleti 
rendszer jogosítvánnyal bíró érdekvédelemmé történő formálásának mérle- 
gelése, a szövetkezeti vezetés és irányítás megreformálása — hogy csak 
néhány vitatémát említsünk. 


A tanácskozásuk, amelyeknek megszervezésére gondolunk, sajátos nyílt- 
sággai folyhatnának az alapítványi környezetben. A résztvevőket nem fe- 
szélyezné a hivatali kötöttség, a máig is élő szubjektivizmus, és valójában 
elérhetnénk — ami manapság még csak éledezőben van társadalmi vitáink- 
ban —, hogy az eltérő véleményen állók ne győzni, hanem az igazsághoz 
közel kerülni akarjanak. 

A felsorolt tevékenységi körök, az egyetemi hallgatók érdekeltté tétele 
a szövetkezeti munkavállalásban, a  szövetkezetelmélet egyetemi tárggyá 
való fejlesztése és a posztgraduális képzésre irányuló elképzelések az egye- 
tem anyagi lehetőségeivel nem valósíthatók meg. Az Alapítvány céljainak 
valóra váltásához a tetemes anyagi bázist a szövetkezetektől várjuk. A szer- 
vezőmunka kezdetén tartunk, de az alapító kisszövetkezetek mellett már 
vannak újabb támogatóink is. 

A szövetkezeti összefogásnak olyan példáját véljük kibontakoztatni az 
Alapítvány támogatását illetően, amelyben kifejeződik a nemes és önzetlen 
részvétel egy igaz ügy megvalósításában. 

A közel egymillió alapítványi vagyonból öt, egyenként háromezer fo- 
rintot kitevő ösztöndíjat hirdettünk meg. A kiváló szövetkezetelméleti mun- 
kákat díjjal jutalmazza az Alapítvány. Ezek között szerepel , Csizmadia Er- 
nő válogatott művei" címmel megjelent könyvének posthumus díja huszon- 
ötezer forint összeggel, és Gyenis János szövetkezeti kérdéseket tárgyaló, 
rövidesen megjelenő könyvének díja húszezer forint összeggel. 

Az Alapítvány díjára pályázhatnak a hallgatók egyetemi doktori érte- 
kezéssel, szakdolgozattal, Tudományos Diákköri Dolgozattal és tanulmánnyal. 
Külön felajánlással ösztönözzük a szövetkezeti demokrácia kérdéseinek új- 
raértelmezését és tanulmány vagy könyv formában való közreadását. 

Az Alapítvány közreműködésével az egyetem védnökséget vállal a Szi- 
getszentmiklóson épülő közgazdasági szakközépiskola fölött az oktatási 
struktúra és a tananyagok kidolgozásában, a tanárok biztosításában. Elő- 
készítés alatt van a szövetkezetelmélet kérdéskörének kidolgozása, a kuta- 
tók és a hallgatók megnyerése, illetve a szerződések megkötése. 

A közgazdászképzésben elindult egy közös együttműködés az egyetem 
és a szövetkezetek között. A szervezést folytatjuk, és együttműködésre ké- 
rünk minden szövetkezetet, szövetkezeti társulást, amely a közgazdászkép- 
zésben — anyagilag vagy erkölcsileg — közreműködő segítséget tud adni, 
valamint azokat a felsőoktatási intézményeket, ahol szövetkezetelmélettel 
foglalkoznak vagy foglalkozni szándékoznak. 

Dr. Csomor József 


az , Erdei Ferenc Szövetkezeti Alapítvány" 
Kuratóriumónak tiítkóra 


A NAGY IMRE VONAL 


Dokumentumválogatás 
A bevezető tanulmányt írta és a dokumentumokat válogatta : 
Dér Ferenc 
Szakmailag szerkesztette : Kovács Lajos Péter 


A válogatás elsősorban azokat az írásokat, beszédeket állítja előtérbe, 
amelyek Nagy Imre útkeresését mutatják be. Az első, Moszkvában megjelent 
írásoktól az ötvenes évek közepének nagy összegző tanulmányáig, 

a fordulópontnak tartott 1953-as miniszterelnöki expozéig nyomon követhető 
az a szellemi pólya, amely egyszerre ösztönözte a szerzőt a szocializmus rendszerének 
és a magyar valóság fejlődésének újragondolására. 

A személyi felelősségről 


LENNŐÉKRKKKZKKtttRR.t————.———— e GENNY 


A népi ellenőrzés vizsgálatai természetük szerint mindig konfliktushelyzetben 
zajlanak. Különösen így van ez, ha a vizsgálat közérdekű bejelentés nyomán 
indul. A népi ellenőrzésnek értékelnie kell a konfliktusokban részt vevők 
magatartását, felelősségi körüket, annak mértékét, akár döntési jogkörrel 
rendelkeznek az illetők, akár csak végrehajtói a döntéseknek. Ennél is na- 
gyobb feladat a hibák kijavítását célzó javaslatok kidolgozása, a személyi 
felelősségre vonással járó ajánlások megtétele. 


Politikai szempontból nélkülözhetetlenek a népi ellenőrzésnek e tárgy- 
körben három évtized alatt szerzett tapasztalatai, különösen napjainkban, 
amikor a különböző állami, párt- és társadalmi fórumokon folyik a vita a 
személyi felelősség érvényesítéséről. A népi ellenőrzés ezer és ezer vizsgála- 
tának általánosítható következtetései rámutathatnak a személyi felelősségre 
vonás mai sajátosságaira, az ezzel kapcsolatos jelenségek kialakulásának a 
társadalmi, gazdasági folyamatokban rejlő okaira. Ezért figyelemre méltó a 
Központi Népi Ellenőrzési Bizottságnak az a tanulmánya, amely saját vizs- 
gálatai alapján vette számba a személyes felelősség érvényesítését és a törvé- 
nyes állapot helyreállítását gátló egyes tényezők alakulását. 


A téma politikai jelentőségét fokozza az a tény, hogy 1984-ben külön 
határozatokat kellett hozni olyan tárgykörben, amelyben egyértelmű jog- 
szabályi előírások, mindenki számára kötelező, elvárt magatartásformák lé- 
teznek. Ez a körülmény az ellenőrzés helyzetét is befolyásolja: új társadal- 
mi, gazdasági folyamatokban kell felmérni az említett elvárt magatartás- 
formák érvényesülését. Az új vállalkozási szervezetek terjedése például mó- 
dosítja az ellenőrzési munkát. Nem csupán abban az értelemben, hogy a 
gazdálkodási önállóság, az önkormányzat körülményei között egyre inkább 
partneri segítséget kell nyújtania, nem érve be az elszámoltató funkció- 
val. Az ellenőrzés megítélésének igazodnia kell ahhoz a folyamathoz is, 
amelynek során a különböző tulajdonosi szférák kívánatos és terjedő gaz- 
dálkodási összefonódása sajátos belső törvényszerűségeket szül a vállalkozá- 
sok számára. A tulajdonnal való hatékony gazdálkodás megteremtése sok 
tényező átértékelődésével párosul. Gyarapodik a kisebb gazdálkodó egységek 
száma, megszűnik a korábban is bonyolult jogi szabályozás egyöntetűsége, 
változatosabbak a különféle gazdálkodókra vonatkozó előírások. Ezek a gyors 
gazdaságszervezeti módosulások nem mindenben kedveznek az állampolgári 

fegyelem szilárdulásának, a jogszabályok tiszteletben tartásának. Nem ritka 
a munka nélkül szerzett egyéni haszon hajhászása, az ennek elérésére irá- 
nyuló különféle jogsértő magatartás. Mindezeket látva a társadalom egy ré- 
szében enyhébb a rosszallás, mint a követésre késztetés. 


Mik akadályozzák a KNEB személyi felelősségre vonásra vonatkozó ja- 
vaslatainak következetes végrehajtását? A különböző jelenségek közül el- 
sőként említhető, hogy a demokratikus fórumok, testületek döntési szerepé- 
nek növekedésével az eddiginél is nehezebbé vált az egyéni felelősség kimu- 
tatása. A hibázó, a jogot sértő személy többször sikerrel bújik meg a kol- 
lektivitás mögött. Az is előfordul, hogy egy balsikerű egyéni elhatározást 
utólag szentesíttettek a vezető testülettel. 

Jellemző tapasztalat az is, hogy a termelőszférában — a vállalati taná- 
csok, szövetkezeti vezetőségek esetében — a munkaügyi alá- és fölérendelt- 
ség miatt nem áll mindig hivatása magaslatán a vezető testület, főként a 
magasabb beosztású személyek felelősségre vonása során. Mivel a vállalati 
tanácsok tagjai egyben az igazgató beosztottai, nincsenek különösebben érde- 
kelve, hogy a vezetők felelősségre vonását szorgalmazzák. 


A vállalati érdekek mellett sokszor álhumánus szempontok is közre- 
játszanak a felelősségre vonás elmulasztásában vagy enyheségében. Nemegy- 
szer bírói ítélet fogja vissza a vállalati fegyelmező erőt. A legfőbb Üügyész- 
ség szerint: , A fegyelmi ügyekben emelt törvényességi óvások 95 százaléka 
munkáltatók által helyesen kiszabott fegyelmi büntetést indokolatlanul ha- 
tályon kívül helyező vagy enyhítő jogerős ítéletek ellen irányul. Ezekkel az 
óvásokkal a Legfelsőbb Bíróság maradéktalanul egyetértett." Ez az állás- 
pont is jelzi, milyen tényezők alakítják ki azt a helyzetet, amelyben a KNEB 
szerint a bizonyított mulasztások 20 százalékában nem volt elégséges a fe- 
gyelmi és kártérítési felelősségre vonások mértéke. Tapasztalatok mutatják: 
a hibák, kártételek személyes következményeinek enyhesége, elkerülhetősé- 
ge újabb vétkek elkövetésére ad ösztönzést. 

Kielégítőbb az ügyészségek, bíróságok elé került büntetőügyek rendezése. 
Több ok miatt azonban az igazságszolgáltatási eljárás igen lassú. A népi el- 
lenőrzés által tett büntetőfeljelentéseknek a törvény szerint ugyan elsőbbsé- 
get kell adni, de a gyakorlatban ez csupán annyit jelent, hogy az ügyiratok- 
kal agyonhalmozott rendőri, ügyészi, bírói asztalokon a 26. helyről a 6., 7. 
helyre kerül , előre?" a NEB-feljelentés, 


Az ügyek sokasága és szövődményessége olyan légkört teremt, hogy a 
bűnüldöző szervek nemegyszer szívesen vennék egy-egy ügy részleteinek 
a felderítését is a népi ellenőrzéstől, bár tudván tudják, hogy annak erre 
nincs sem lehetősége, sem felhatalmazása, eszköztárába ugyanis egyáltalán 
nem illeszthető be az ehhez szükséges valamennyi eljárás. Az igazságügyi 
szervek nagy leterheltségük és szakemberhiányuk mellett azért kérik ki a NEB- 
ek fokozottabb segítségét, mert — különösen az új gazdasági szervezetek ügy- 
leteinek megítélésében — az igazságügyi szakértők véleménye is különbözik 
egymástól. Ez kétségtelenül összefügg a túlszabályozottsággal csakúgy, mint 
a szabályozatlan helyzetekkel. De az sem kizárt, hogy a szakértői vélemények 
tükrözik azokat a vállalati, városi, megyei érdekeket, amelyekkel (néha magas 

beosztású vezetők) befolyásolni akarják a jogértelmezést, a jogszolgáltatást. 
Mindennek szerepe van abban, hogy sok büntetőügy éveken át húzódik, s 
ennek következtében az ítélet elveszíti a tőle remélt visszatartó, netán 
elrettentő szerepet. Számos jelből most az tetszik ki, hogy sokan ke- 
vésre becsülik az emberi cselekedetek morális (immorális) mozgatórugóit, 
következményeit akkor is, ha a magán- vagy közéleti erkölcs megsértése 
nyilvánvaló károkat okozott. A népi ellenőrzés viszont — a szóban levő 
KNEB-tanulmány szerint — éppen abból indul ki, hogy a személyi felelős- 
ségre vonás a jogi megítélésen túl politikai, hatalmi, erkölcsi kérdés abban 
az értelemben, hogy a néphatalom mit vár és mit tűr el az állampolgároktól, 
legyenek azok vezetők vagy beosztottak, döntési helyzetben levők vagy ,.CSu- 
pán" végrehajtók. 

Jogelvünk szerint az igazságszolgáltatás csak olyan cselekményt üldöz, 
amelyet a Büntető Törvénykönyv tilt. Léteznek azonban íratlan szokáson ala- 
puló törvények is, amelyeknek mellőzése akkor is elítélendő, ha nem torkol- 
lik bűncselekménybe. A népi ellenőrzés csakúgy, mint a közvélemény, a bűn- 
cselekményeken túl szembefordul a tisztességtelenséggel, a csalárdul szerzett 
előnyökkel, a hatalommal való visszaéléssel, a közéleti erkölcstelenséggel is. 
Gyakorlata annak tapasztalatán alapul, hogy a tételes jog és az erkölcsi nor- 
mák megsértése nem áll oly messze egymástól, mint azt a köztudat hiszi. 
Bizonyság rá, hogy azok, akik erkölcsinormákba ütköznek, nemegyszer jo- 
gi rendelkezésekkel igyekeznek takarózni. Mások ellen pedig, akiket bűncse- 
lekmény hiányában ment fel a bíróság, munkahelyükön se indítanak fegyel- 
mi eljárást, sőt pártfegyelmi eljárást sem, mondván: ha nem bűnös, cselek- 
ménye a vállalaton és a párton belül sem marasztalható el. Az erkölcsileg 
kifogásolható magatartás főleg azért fokozott társadalmi veszélyesség — 
vonja le a következtetést a KNEB tanulmánya —, mert legtöbbször ve- 
zető személyek követik el; a beosztással való visszaélés, az elvtelen kap- 
csolatokban rejlő lehetőségek területén jelentkezik. Az ellene folyó küz- 
delem igen szűk területen, főként a politikai szervek révén érvényesül. 
A NEB-eket a pártszervek készségesen segítik egy-egy konkrét ügy tisz- 
tázásában: ám azt is meg kell mondani, hogy a párt fegyelmező szervei is 
sokszor indokolatlanul ragaszkodnak az állami törvényességi megítéléshez. 

Személyes felelősségre vonás felmerülésekor — s ez is a KNEB tanulmá- 
nyának egyik következtetése — az elmúlt években kevéssé éltek azokkal a 
demokratikus lehetőségekkel, amelyek a lakó- és munkahelyi közösségekben, 
kollektív vezető testületekben, társadalmi és önkormányzati szervezetekben 
rejlenek. Megnövekedett politikai, hatalmi szerepük révén ugyanis a ko- 
rábbinál jóval nagyobb a befolyásuk szűkebb közösségeikre. A népi ellen- 
őrzés ezért a közeljövőben kialakítja annak intézményes gyakorlatát, hogy a 
személyi felelősségre vonással járó ügyeket különböző tanácsülések, szövet- 
kezeti közgyűlések, munkástanácsok és falugyűlések stb. elé terjeszti. 

Lehetetlen összeszámolni, hogy mennyi kárt okoz a felelősség laza értel- 
mezése, a fegyelmi és kártérítési ügyekben hozott enyhe vagy megszüntető 
határozat. A KNEB szerint mindezek a nemzet erőit emésztik, szétzilálják a 
gazdálkodó szervezetek belső rendjét, csökkentik a vagyonnal való gazdálko- 
dás eredményességét, a gazdálkodói fegyelmet. Ennek a helyzetnek a felszá- 
molása a társadalmi-gazdasági-politikai kibontakozás egyik komoly — ha 
nem a legfontosabb — feltétele. 

Fábián Gábor 

A levél kézhezvételét követő napok- 
ban szerkesztőségünk nevében Mi- 
hók Sándor felkereste kisteleki ott- 
honában Bajzak Jánost. 


Mi adta Bajzak János kezébe a tol- 
lat, mik azok az okok, amelyek mí- 
att szerkesztőségünkhöz fordult? 


1980 óta vagyok tsz-tag, és amikor 
az átszervezés volt, én is idegenked- 
tem a közös munkától, de az azóta 
eltelt idő bebizonyította részemre, 


. közrehatott a vezetők 


hogy hasznos volt az átszervezés. A 
nagyüzemi gazdálkodás sok ember- 
nek jólétet, boldogulást ad. Nem 
egy-két embernek kiváltságot, ha- 
nem a gyöngébbeknek is jólétet. 
Eleinte nem akartunk szövetkezni, 
pedig rosszul éltünk. Az az igazság, 
hogy akkoriban rosszul, túl erősza- 
kosan csinálták ezt. Ma viszont már 
azt mondom, sok más szövetkezeti 
taggal együtt, hogy már nem kelle. 
ne a föld, ha visszaadnák ee. Szö- 
vetkezetünknek 250—300 nyugdíjasa 
van, kik biztonságban érzik magu- 
kat, mert minden hónapban hozza a 
pénzüket a postás. Most a szövetke- 
zetünk olyan kátyúba jutott, ami 
aggodalomra ad okot, és azt szeret- 
ném, ha megakadályozhatnánk a mé- 
lyebbre süllyedést, esetleg segítsük 
elő a kátyúból való kilábalást. 


Pontosabban mi ez a kátyú? 


Az, hogy a tavalyi éves tervünk há- 
rommillió forint nyereséget irány- 
zott elő, a végeredmény pedig ötmil- 
lió forint körüli veszteség vagy még 
egy kicsivel ennél is több. Még a 
rossz időjárást figyelembe véve ís 
érthetetlen, hogy ilyen nagyfokú hi- 
ány keletkezzen. Úgy érzem, hogy 
az aszály besegített ebbe, de erősen 
könnyelmű 


gazdálkodása, a szervezés hiánya, 

meg a társadalmi tulajdonnal való 
hanyag gazdálkodás. 


Mit tart a vezetés hibájának? 


A szövetkezet szűkösen állt pénz 
dolgában, hitelből gazdálkodott, és 
a hitelkamat az utóbbi években is 
négymillió forintot tett ki. Ennek 
ellenére olyan beruházások is léte- 
sültek, amelyek még elhalaszthatók 
lettek volna. Ilyen az irodaház re- 
konstrukciója is, ami ugyancsak 
600—700 ezer forintba került, de az 
is nagy pénz, amikor ilyen szegény 
a tsz. Vagy például tavasszal Bala- 
tonfenyvesen — tőlünk 200 kilomé- 
terre — nyitottunk egy zöldségbol- 
tot, oda elszállítottunk 800 ezer fo- 
rintot érő árut, ám csak 400 ezer fo- 
rinttal számolt el a boltvezető. A hi- 
ány máig is behajthatatlan. Én ezt 
az ellenőrzés hiányának tulajdoní- 
tom; a vezetőséget ezért nagyon Ssú- 
lyos gondatlanság terheli. 


Mit szólnak ehhez a tsz-tagok? 


Ők nincsenek minderről tájékozód- 
va, és Így nem is vonják felelősség- 
re a vezetőket. Az ilyesféle dolgok 
csak év végén derülnek iki, amikor 
a tagság már kész tények elé ke- 
rül. A múlt év eredménytelensége 
miatt a felügyeleti szerv megvonta 
a bizalmat a vezetéstől, és emiatt 
nem gazdálkodhatunk önállóan, ha- 
nem a szomszédos termelőszövetke- 
zettel közös irányítás alá kerülünk. 
Ennek nagyon súlyos veszélyét lá- 
tom, mert az 1970-es években a mi 
szövetkezetünkhöz csatoltak egy má- 
sikat, a feketehalmi tsz-t, és ez az 
összecsatolás. sem nekik, sem ne- 
künk nem volt jó. Ezért félek attól, 
hogy most ez a, közös irányítás nem 
vezet jóra, és a közel 600 tagot szá- 
moló szövetkezetünk, amelynek fele 
nyugdíjas, nem találja meg a számí- 
tását. Már évek óta nem kaphatták 
meg a dolgozó tagok azt a munka- 
bért, ami megillette volna őket, 
mert nagyon sok volt az improduk- 
tív munkát végző ember. Közös bér- 

tömeg volt, és aki jobban vagy töb- 
bet dolgozott, az sem kaphatott töb- 
bet, mert be volt határolva a bérke- 
ret. 


Mit ért 
alatt? 


improduktív . munkakörök 


Azt hiszem, jobb szervezéssel az iro- 
dai létszám, de a termelésirányítás 
is csökkenthető lenne. Nagyon sok 
ugyanis a beosztott ember, aki meg- 
kapja az első számú vezetőtől az út- 
baigazítást, tovább adja a másik, az 
meg a harmadik számú vezetőnek. 
Én ezt a sok közbeiktatott vezetőt 
tartom feleslegesnek, mert nagy te- 
her ez a tsz számára. 


Említette, hogy tulajdonképpen az év 
végén kerülnek az emberek lehetetlen 
helyzetbe, akkor tudják meg, mit 
kapnak és mit nem. A szövetkezet- 
nek bizonyára van közgazdásza, aki 
év közben kimutathatja, hogyan áll 
pénzügyileg a szövetkezet? 


Szövetkezetünkben a közgazdasági 
elemző munka elég alacsony szÍnvo- 
nalú. (Az üzemgazdász a tsz-elnök 
felesége. — Szerk.) Leginkább az el- 
nökre, meg a termelésirányítóra van 
bízva minden. 


A munkaszervezésben milyen hibá- 
kat tapasztalt? 


Úgy látom, oda van dobva a gyeplő, 
hogy így fejezzem ki magam. Elég 
sok erőgépünk van, de igen elhasz- 
nálódottak, öregek. Sokszor reggel 
hét órakor indulnak ki a földekre, 
és délután négy órakor fejezik be a 
munkát. A nyári időszakban koráb- 
ban lehetne kezdeni és későbben be- 
fejezni a munkát, tehát két műszak- 
ban dolgozni, így nem kellene egy 
nap reggel is és este is egy-egy óra 
hosszat üresjárattal menni a gépek- 
kel haza. Mindennap szinte a duplá- 
ját is el tudnák végezni, és a dupla 
munkához csak egy kimenetre és 
egy hazajövetre volna szükség. 


Milyen a hangulat a tagság körében 
az egyesüléssel kapcsolatban? 


Szövetkezetünk tagjainak túlnyomó 
többsége még nem látja tisztán eze- 
ket a dolgokat. Sokan nem is tud- 
nak róla, hogy milyen veszélyben 
vagyunk, csak a rémhírek meg 
pletykák terjednek. De aki már tu- 
domást szerzett róla, az bizony na- 
gyon lehangoltan veszi tudomásul, 
mert ez a mi termelőszövetkezetünk 
kezdettől fogva, ha döcögve is, de 
azért állta a sarat. Amit kívántak 
tőle, azt igencsak tudta teljesíteni. 
Most meg villámcsapásként éri a 
tagságot az egyesítés, mert tudja, 
hogy mi is vagyunk olyan jók, mi 
is végeztünk olyan munkát, mint a 
másik szövetkezet. Mégis a másik 
szövetkezet gyámsága alá akarják 
helyezni, vagy helyezik is a szövet- 
kezetet. A korábbi években már volt 
egyszer szanálva a szövetkezet és ha 
önállóak akarunk lenni, akkor a 
tagságnak kell a zsebébe nyúlni és 
odatenni a pénzt, kifizetni a hiányt, 
amit majd később kigazdálkodnánk. 
Ilyen bizonytalan körülmények kö- 
zött azonban, amit a vezetőség 
gyöngesége már évek óta előidéz, 
erre nem mer vállalkozni senki. 


Bennünk, tagokban is van hiba, 
de hát mi a vezetőktől vártuk, hogy 
év közben is tájékoztassanak bennün- 
ket a dolgokról. Ha baj van, akkor 
több segítséget kérjenek, de itt csak 
a munkát kérték tőlünk. Amikor fi- 
zetésemelés volt például tavaly 1s, 
az első számú vezetőknek kierő- 
szakolták azt a küldöttgyűlésen, a 
traktorosoknak meg a többi dolgozó- 
nak viszont nem futotta a keretből. 


Tehát véleménye szerint a vezetők- 
nek maguk felé hajlott a kezük? 


Igen. Úgy tűnik többet törődtek az 
egyéni boldogulásukkal, mint a kö- 
zös eredményeivel. Mert azt mind- 
egyik vezető kiharcolta, hogy a leg- 
magasabb fizetést kapja. Nem is a 
sok pénzt sajnáljuk tőlük, de azt 


mindenképen elvártuk volna, hogy 
az 500—600 embernek az érdekeit is 
képviseljék. Sajnos az előző párttit- 
kárainkra is ez volt a jellemző. A 
korábbi alapszervezeti titkár mandá- 
tuma lejárt, újat választottunk ab- 
ban a reményben, hogy majd az 
jobb lesz. Ez a titkár pedig egy-két 
év után otthagyta a tsz-t, ahelyett 
hogy a vezetőknek szemükbe mond- 
ta volna, hogy nem ért egyet velük. 


Mint nyugdíjas a szövetkezet dön- 
tőbizottságának az elnöke. Hogyan. 
lát bele a dolgokba, tájékoztatják-e 
a szövetkezet ügyeiről? 


Kapcsolatom van a tagokkal annak 
ellenére, hogy nyugdíjas vagyok. 
Amikor vitás ügyek vannak, akkor 
ennek a kivizsgálása nekem több be- 
tekintést enged a tsz ügyeibe, mint 
másoknak, s ezen keresztül tájéko- 
zódom. Egyébként a szövetkezet ve- . 
zetőségétől nem kaptam kellő infor- 
mációt. Pedig ha több dologról tud- 
nék, többet tudtam volna segíteni a 
szövetkezetnek, főleg a hibák meg- 
előzésében. 


Meddig végzi ezt a megbízatást? 


Már most jobban szeretném, ha fia- 
talabb ember végezné, mert nehéz 
nekem a vita, a veszekedés, mert 
minden egyes tagsági ügy esetében 
komoly mulasztások is vannak, 8 ez . 
nagyon megviseli az idegrendszere- 
met. Példaként említhetem a fonyó- 
di üzlet visszásságait, amelynél az 
első hallásra és az első látásra is 
szinte kilóg a lóláb. Látszik, hogy 
sikkasztás és csalás gyanúja áll 
fenn, de a tsz vezetői nem kérték a 
hatóság segítségét, — közbenjárását, 
hanem hosszadalmasan vizsgálgatták 
az ügyet, aminek meg is lett az 
, eredménye". Amint erről a tsz el- 
nöke tájékoztatott, az érintett illető 
jogellenesen külföldre távozott. 


A küldöttgyűlés megvonta a bizal- 
mat az elnöktől? 

Tőle és az elnökhelyettestől is. Feb- 
ruár 24-én volt az a küldöttgyűlés a 

szövetkezetben, amikor tudomásukra 
hozták a küldötteknek, hogy szaná- 
lási eljárás indult a szövetkezet el- 


len. A szövetkezet elnökétől meg a. 


termelésirányítótól is megvonták a 
bizalmat. 


Tehát a tagság leváltotta őket? 


Nem, ahhoz közgyűlést kellene ösz- 
szehívni. De olyan álláspont alakult 
ki, hogy ha az elnök lemond, akkor 
szabad utat kap, és kereshet magá- 
nak másik vállalatnál, másik szövet- 
kezetnél munkát. 


Anélkül, hogy bármiért felelősségre 
vonnák? 


Igen, anélkül. 


Ő mehet, maguk maradnak? 


Igen. Ő mehet, mi meg maradunk. 
Az elnökhelyettesnek még két éve 
van a nyugdíjig. Lehetővé tették 
számára, — hogy —— korkedvezményes 
nyugdíjba menjen. Ez nemcsak szá- 
momra nem megfelelő eljárás, de 
senki számára, akivel beszélgettem 
a tagok közül. Ha a szövetkezetben 
valaki bármilyen csekély értéket el- 
tulajdonított, azt nagyon szigorúan 
megbüntették, sőt kizárták. Ök meg 
mehetnek! 


A közgyűlés elfogadta azt, hogy a 
két szövetkezetet egy vezetőség irá- 
nyítja az idén? 


Igen, a küldöttgyűlés ezt fogadta el 
— a kisgyűléseken is, meg a vezető- 
ségi ülésen is ezt látták legjobbnak 
—, Mert három megoldás közül vá- 
laszthattak: vagy közös irányítás 
alá kerül a tsz, vagy pedig a tsz-ta- 
gok kifizetik a veszteséget, s ebben 
az esetben továbbra is önállóan gaz- 
dálkodhatnánk, de ezt nem vállal- 
ták, nem merték vállalni. A közös 
irányítás alatt való gazdálkodást ki- 
hangsúlyozottan egy évre fogadták 
el. Ha ez idő alatt nem sikerülne ki- 
lábalni a bajból, akkor egyesülésre 
kerül sor, mint harmadik megoldás- 

ra. Nagyon bízik, nagyon reményke- 


dik a tagság, hogy kilábalunk a baj- 
ból, különösen ha egy kis szeren- 
csénk lesz, ha az időjárás is kedvez, 
meg felülről is kap támogatást a 
szövetkezet, besegítenek nekünk. 


A szövetkezet helyzete a tsz-tagság 
egészét érintő politikai kérdés is. A 
párttagság elé került ez a dolog, ál- 
lást foglaltak ebben, vagy megvitat- 
ták? 


Öszintén meg kell mondani, hogy az 
utóbbi időben, ahogy a politikai élet 
egésze gyöngült, ez történt a mi 
alapszervezetünknél is, csak hatvá- 
nyozottabban. A novemberi tag- 
könyvkiosztó taggyűlésünk óta, ami 
ünnepélyes volt, mással nem foglal- 
koztunk, azóta nem volt taggyűlés, 
pedig több mint három hónap el- 
telt. Semmit nem tud a tagság, 
nincs tájékoztatás. Nemrég válasz- 
tottunk új párttitkárt, akinek még 
nincs gyakorlata a vezetésben, és ta- 
lán ideje sincs rá. Úgy vélem, ez is 
hozzájárul a tagság passzivitásához. 


Mit gondol, a közgyűlés megerősíti 
a küldöttgyűlés határozatát? 


Kénytelen megerősíteni, mert ha 
nem ezt teszi, akkor a szanáló bi- 
zottság életképtelenné teszi. Az 
adósságot ki kell valamiből fizetni. 
A bizalmat megvonja a megyeta- 
nács, a bank pedig nem fog hitelt 
adni az élet megindításához. Kény- 
szerhelyzetben vagyunk. Én úgy 
gondolom, ha volna arra lehetőség, 
hogy olyan agitációs csoport kijön- 
ne, mint a tsz szervezése időszaká- 
ban — ha nem is olyan sokan —, 
ha megbízható párt- vagy megyeta- 
nácsi emberek leülnének velünk és 
meg tudnánk egyezni abban, hogy 
pénzt hozzunk össze, és tudnánk 
magunk közül választani olyan em- 
bert, aki elirányítaná a szövetkeze- 
tet, vezetne bennünket, a megyeta- 
nács vagy a területi szövetség pe- 
dig legalább egy szakembert tudna 


ajánlani, akkor én azt hiszem, hogy 
önállóan meg tudna élni ez a SZÖ- 
vetkezet. Igaz, sok ez az ötmillió fo- 
rint, de nem annyira sok, hogy ne 
tudnánk — kigazdálkodni.  — Továbbá 
mintegy 185 milliós vagyonalapja is 
van a szövetkezetnek. Ebben benne 
vannak a gépek, az ezer szarvasmar- 
ha, amit nem mindegyik homoki 
szövetkezet tud felmutatni. 


Bajzak János után felkerestük a 
Kisteleki Városi Pártbizottság első 
titkárát, Papp Istvánt. Tőle tudjuk, 
hogy Bajzak János az elmúlt napok- 
ban őt ís felkereste hasonló problé- 
mákkal, gondokkal, mint amilyene- 
ket a levélben ecsetel, és ő is úgy 
látja, egy olyan ember panasza, sé- 
relme és zokszava tör ki belőle, aki 
félti szövetkezetét. 


Magáról a szövetkezetről úgy tá- 
jékoztatott, hogy sem a természet, 
sem a gazdasági szabályozók nem 
kedveztek ennek a szövetkezetnek, 
amely az utóbbi években vezetői 
problémákkal is küzdött. Ez a há- 
rom körülmény hozta nehéz helyzet- 
be a közös gazdaságot. A korábbi 
állami támogatásokkal, szanálási el- 
járásokkal és egyebekkel a tsz adós- 
ságállománya 10 millió forint körül 
van, ami csökkenő mértékű. Ügy 
látszik, hogy ez a szövetkezet ezzel 
a vezetéssel, ezzel a módszerrel, 
amellyel eddig dolgozott, nem tud 
kilábalni a bajból. 


Az első titkár szerint a lehetséges 
megoldások a következők: 1. A szö- 
vetkezet tagsága vállalja, hogy tagi 
kölcsön igénybevételével lábra áll. 
2. Ugyanúgy megmarad önállónak a 
szövetkezet, mint eddig volt, egy 
olyan új vezetéssel, amelyik tapasz- 
talatokat és jártasságot szerzett már 
a homoki gazdálkodásban, és bizo- 
nyított. (Amint mondta, ilyen veze- 
tők nem szaladgálnak az utcán, ke- 
vés van belőlük, ezért gondoltak ar- 
ra, hogy a másik szövetkezet veze- 


tése, a helyi Magyar—Szovjet Ba- 


. rátság Termelőszövetkezet elnöke — 


név szerint Szamosvári Jenő — és 
közvetlen vezetői csoportja — ők 
korábban már bizonyítottak — ven- 
né át az Új Élet Tsz vezetését meg- 
határozott időre. 3. Ez a megoldás 
akkor adódik, ha a szövetkezet nem 
képes az önálló gazdálkodásra, és 
emiatt fel kell számolni. (Papp Ist- 
ván hangsúlyozta, hogy ezt semmi 
szín alatt sem szeretnék.) 


Ha én tagja lennék a szövetkezet- 
nek — hangsúlyozta Papp István —, 
a közös vezetést választanám. Véle- 
ményem szerint a két termelőszövet- 
kezet területe akkora, mint egy jó 
közepes nagyságú  termelőszövetke- 
zeté, tehát vannak olyan energiák, 
amelyeket hatékonyabb működésre 
lehetne fordítani, így pl. a vezetői 
gárda tudását, a tagság szorgalmát, 
a munkaszervezésben és a termelési 
szerkezet változtatásában lévő lehe- 
tőségeket. (Magyarázatul elmondja 
még, hogy a Magyar—Szovjet Ba- 
rátság Tsz három évvel ezelőtt vesz- 
teséges szövetkezet volt, és ezt há- 
rom év alatt ledolgozták. Tavaly öt 
és fél millió forint nyereséggel zár- 
ták az évet. Amint mondta, azt fog- 
ja ajánlani a tagságnak, hogy a kö- 
zös vezetés mellett döntsön. Nem 
tartja időszerűnek a két szövetkezet 
egyesülését. Ezt döntsék el a tagok, 
az egyesztendei közös vezetés alatt 
és után.) 


A fő cél a város vezetése részéről 
az, hogy a gazdálkodás színvonala 
lehetővé tegye, hogy az Új Élet Tsz 
képes legyen a saját lábán megállni. 


Látogatásunk időszakában a sza- 
náló szervezet még nem fejezte be 
feltáró tevékenységét. Ennek ellené- 
re már volt véleménykutatás a tag- 
ság körében. Kisgyűléseken is beszél- 
tek a tsz tagságának egy részével — 
a nyugdíjasokat ebből kihagyták —, 
és tájékoztatták őket választási lehe- 
tőségeikről. Szinte mindenki amel- 
lett volt, hogy próbálják meg ezt az 

esztendőt a közös vezetéssel, de 
hangsúlyozták, hogy maradjon a 
szövetkezet önálló. 


A szövetkezetben számos fórum 
van, ahol a problémáknak — Így a 
vezetőség hibáinak is — év közben 
kellene felszínre kerülniök. Papp 
István mondta, hogy több párttag- 
gyűlésen, küldöttgyűlésen vett részt 
a szövetkezetben, és már szinte kel- 
lemetlen volt, hogy míg ők véle- 
ményt mondtak, bírálták a vezetést, 
nem kaptak támogatást sem a párt- 
tagságtól, sem a termelőszövetkezeti 
küldöttektől. Példaként megemlítet- 
te, hogy nem értettek egyet az el- 
múlt évben a vezetők bérezésének 
tervezett nagymértékű növelésével, 
A szövetkezet pártvezetőségi ülésén 
és a tsz küldöttgyűlésén is elmondta 
ezt a városi pártvezetés. A fórum 
meghallgatta ugyan a véleményt, de 
másként döntött. Ilyen és hasonló 
ügyből vonta le a következtetést 
Papp István: ezeken a fórumokon 
elvileg mindenki egyenlő jogokkal 
rendelkezik, a gyakorlatban azon- 
ban a függőség érvényesül; hogyan 
merjen dönteni az egyes fórumokon 
a szövetkezeti tag az elnök vagy a 
többi vezető személyes dolgairól, 
amikor a következő napokban a 
munkában már az alá- és föléren- 
deltség érvényesül. Ez pedig sok 
esetben gátja a demokratikus veze- 
tés érvényesütésének. 


A beszélgetés során felvetődött a 
termelőszövetkezet pártszervezeté- 
nek helyzete, a mai követelmények- 
től való elmaradása. Papp István az- 
zal magyarázza ezt az állapotot, 
hogy a tagok többsége abban az 
időszakban lett párttag, amikor az 
ütközés szinte ismeretlen fogalom 
volt. Ezért azokat vették fel elsősor- 
ban, akik az akkori , követelmé- 
nyeknek" megfeleltek: egyetértettek 
a párt politikájával, eljártak a tag- 
gyűlésre, jól dolgoztak. Most, ami- 

kor olyan helyzetbe kerül a párt- 
tag, hogy színt kell vallania, véle- 
ményt kell mondania még akkor is. 
ha az másnak nem tetszik, nyomban 
érzékelhetők a problémák. 


Nem elég az, hogy a párttag be- 
csületesen dolgozik, képesnek kell 
lennie arra is, hogy véleményt al- 
kosson, esetleg képes legyen vállalni 
az ezzel járó nehézségeket is. A 
párttagok egy része ezt nem tudja 
megtenni. — Ehhez segítségre van 
szükség. 


Bajzák János is úgy vélekedett: 
keressék fel őket, ismertessék velük 
a lehetőségeket, közösen, de ne nél- 
külük döntsenek az Új Élet Terme- 
lőszövetkezet ügyében. 

Mi is ebben reménykedünk. 


ha 


Reményünk kezd beteljesedni. Lap- 
zártakor érkezett ugyanis az alábbi 
levél: a március 17-i közgyűlés két 
évre elfogadta a közös felső szintű 
vezetést. Javul a közhangulat. 


Nyiltan, nyilvánosan 


JEGYZETEK EGY PÁRTBIZOTTSÁGI ÜLÉSRŐL 


Néhány rövid szünet által megsza- 
kítva összesen nyolc és fél órán át 
tartott a II. kerületi pártbizottság 
nyilvános ülése, amelyet a közelmúlt 
egyik szombatján tartottak. Az idő- 
tartam mint mennyiségi mutató per- 
sze önmagában mit sem árul el a 
tanácskozás minőségéről, színvonalá- 
ról. Ám egyet azért jelez: azt a 
nagyfokú érdeklődést, politizálóked- 
vet, amely a pártbizottság tagjait és 
a nyilvánosan meghirdetett tanács- 
kozás iránt érdeklődő további mint- 
egy százharmincöt résztvevőt jelle- 
mezte ezen a szombati napon — 
és minden bizonnyal más alkalmak- 
kor is. 


A hivatalos napirend első két 
pontját a végrehajtó bizottság múlt 
évi tevékenységével, illetve a tavaly 
novemberben elfogadott cselekvési 
program időarányos valóra váltásá- 
val történő , elszámolás" alkotta. Az 
előadó a pártbizottság első titkára, 
illetve egyik titkára volt. A mintegy 
tizenöt kérdés, valamint a számos 
hozzászólás azonban  szétfeszítette 
ezeket a kereteket, és sok esetben a 
kerület határain túllépve, országos 
problémákat feszegettek. — Valahogy 
úgy történt ezen az ülésen is, mint 
a Szilágyi Erzsébet fasori lakóterü- 
leti pártbizottság hatókörébe tartozó 
körzeti — alapszervezetek beszámoló 
taggyűlésein. Itt ugyanis — miként 
Hazai Jenő pártbizottsági titkár az 
ülésen . elmondta — a vezetőségek 
beszámolóikban korrekt módon je- 
lentést adtak a végzett munkáról, a 


hozzászólók viszont , nagypolitikai" 
témákról szóltak, felvetve mindazt, 
ami foglalkoztatja, aggasztja őket. 
Sok tekintetben Így történt ez a ke- 
rületi pártbizottság ülésén is, tanú- 
sítva, hogy a helyi ügyek érdemi 
megtárgyalásához is elengedhetetlen 
az országos kérdésekben való egyér- 
telmű, világos állásfoglalás. (Mindez 
azt igazolta, hogy mennyire sürgető 
igénynek tett eleget a Központi Bi- 
zottság a rövid távú program elfo- 
gadásával, noha az említett pártbi- 
zottsági ülés még ennek a nyilvá- 
nosságra kerülése előtt zajlott le.) 


Részben a megjelentek összetételéből 
adódóan is, a legnagyobb visszhan- 
got a lakóterületi pártmunka meg- 
újítása váltotta ki. A vita résztvevői- 
nek többsége valamilyen formában 
érintette ezt a témát. 

A pártbizottság tagjainak állásfog- 
lalása egyértelmű volt: szó sem lehet 
arról, hogy párttagokat akaratuk el- 
lenére más alapszervezeti kollektívá- 
ba irányítsanak át, parancsszóra erő- 
sítsék meg a lakóterületi alapszerve- 
zeteket, , Ellene vagyunk bármiféle 
újmódi népvándorlásnak" — jegyez- 
te meg Pataki Károly pb-titkár, hoz- 
zátéve, hogy a tömeges átigazolást 
olyan ,prózai" tények sem tennék 
lehetővé, mint hogy a körzeti alap- 
szervezetek helyiségeiben tartandó 
taggyűlésekre — egyszerűen be sem 
férnének a nagy számban érkező új 
tagok. , Más utat kívánunk választa- 
ni — hangsúlyozta Dérfalvi István 

első titkár is —, azokat akarjuk fel- 
kutatni, akik — ha a politikai szük- 
ségletek így kívánják — készek hbí- 
vásunkra állandóan vagy ideiglenes 
jelleggel részt venni a lakóterületi 
közéletben." 


Erősítésre ugyanis mindenképpen 
szükség lenne — ez egyértelműen 
kiderült a pártbizottsági ülés vitájá- 
ból is. Az egyik körzeti pártszerve- 
zet titkára elmondta: náluk a párt- 
tagság átlagos életkora 71 év, de a 
vezetőségé is 69 esztendő! Ráadásul 
az idős pártaktivisták közül jó néhá- 
nyan kénytelenek néhány órás ke- 
resőtevékenységet is vállalni, mert 
a romló vásárlóerejű nyugdíj mind 
kevésbé fedezi a megélhetés költsé- 
geit. Nem kevesen a párttagságból 
— tette hozzá — jóval az elvisel- 
hetőség határai alatt élnek. Ráadá- 
sul az idős kommunisták egy részét 
elbizonytalanították — vagy haragra 
gerjesztették — a politikai élet for- 
dulatértékű változásai, a pártot ért 
erőteljes bírálatok. , Szellemi agresz- 
szió ér bennünket, lélektani háború 
folyik ellenünk" — fogalmazta meg 
önmaga és számos társa közérzetét 
az egyik felszólaló. A pártszerveze- 
tek igyekeznek ezen a helyzeten úr- 
rá lenni, az új fejleményeket önma- 
guk előtt is tisztázni — ezért hívtak 
meg beszélgetésre központi bizottsá- 
gi tagokat, felelős  tisztségviselőket 
is. Ám a pontosabb eligazodáshoz 
minden bizonnyal szükséges lenne a 
kommunisták különböző generációi- 
nak gyakoribb együttléte a lakóte- 
rületi közéletben. 


A kerületi pártbizottság úgy igyek- 
szik ezt előmozdítani, hogy , első lép- 
csőben" azokkal a párttagokkal be- 
szélgetnek, akik a II. kerületben 
laknak és ott is dolgoznak. A ta- 
pasztalatok szerint számottevő  ré- 
szük szívesen vállalja az aktívabb 
közreműködést a kerületi közélet- 
ben. A felkészült párttagokból egy- 
fajta aktívacsoportot  szerveznének, 
amelynek tagjai a különféle fóru- 

mokon vállalnák a fellépést, a vitát. 
A körzeti pártszervezetek maguk is 
keresik a kapcsolatot a területükön 
levő Üzemek, intézmények pártezer- 
vezetelvel. Az ülésen az egyik kör- 
zeti párttitkár nyilvánosan köszöne- 
tet mondott a Központi Bányászati 
Fejlesztési Intézet pártszervezetének 
azért a készségéért, hogy a jövőben 
tevőlegesen segíti a területi alap- 
szervezet munkáját. De másutt is 
érzékelhető a munkalhelyi pártszer- 
vezetek közreműködési hajlandósága, 
bár ennek módozatai körül még sok 
a bizonytalanság. Egyszóval, a kér- 
déskör szervezeti-módszerbeli  oldal- 
ról is további mérlegelést, töpren- 
gést igényel. 


A dolog azonban nyilván nem szű- 
kíthető le csupán az említett oldal- 
ra. A legfontosabb mindenképpen a 
tartalmi kérdés, vagyis az, hogy mit 
képviseljenek a lakóterületi közélet- 
ben a kommunisták. 

Ami ennek a problémának az or- 
szágos vonatkozásait illeti, ebben is 
volt véleménye a pártbizottságnak, 
amikor az utolsó napirendi pont ke- 
retében állást foglalt a Központi Bi- 
zottságnak a politikai rendszer re- 
formjára vonatkozó, vitára bocsátott 
koncepciójáról. Ez is újfajta , lecke" 
volt a testület számára, mégpedig 
jórészt egyszerűen gyakorlati okok- 
ból: ha nem akartak rövid időn be- 
lül újra összeülni, viszonylag gyor- 
san és még az alapszervezeti tag- 
gyűlések előtt kellett állásfoglalásu- 
kat meghozniuk. Vita alakult ki az 
ülésen arról, hogy vajon ez helyén- 
való-e. Ám végül is az az álláspont 
kerekedett felül, hogy meg kell ta- 
nulni lépést tartani a felgyorsult fo- 
lyamatokkal, el kell sajátítani a 
gyors reagálás, véleményalkotás ké- 
pességét. Az előterjesztés és az erről 
kialakult tartalmas vita, a  hossza- 
dalmas elmélkedéseket mellőző, tö- 
mör és önálló gondolatokat kifejtő 
hozzászólások arról tanúskodtak, 


hogy ez nem boszorkányság, 5 ha 
akarjuk, képesek vagyunk az élet 
által megkövetelt frissességre, len- 
dületességre. Hl 
A politizálásban azonban nyilván 
nagyon lényeges helyet kell kapniuk 
a kerület gondjainak, problémáinak 
is. Érdekes vita kerekedett az ülé- 
gen arról, indokolt-e a pártbizottság- 
nak saját kerületfejlesztési progra- 
mot készíteni, vagy pedig ezt a ta- 
nácsra, a népfrontra kellene-e bízni, 
netán közösen összeállítani. Valóban, 
a néhány hónappal ezelőtt még he- 
lyénvalónak mutatkozó , feladatmeg- 
osztás" szellemében ez utóbbi tűn- 
hetne az indokoltabbnak, mégpedig 
annak a gondolatnak a jegyében, 
hogy a pártszervek ne vállaljanak 
magukra olyan teendőket, amelyek 
más — állami vagy társadalmi —- 
szervezetekre, intézményekre tartoz- 
nak. A politikai élet új fejleményei 
azonban — s ez a nézőpont jutott 
végül érvényre ezen a tanácskozáson 
is — immár más megközelítést igé- 
nyelnek. A kialakuló versenyhely- 
zetben az MSZMP kerületi szerveze- 
tének meg kell fogalmaznia saját ál- 
láspontját minden olyan kérdésben, 
amely a lakosságot erőteljesen érinti, 
foglalkoztatja. Ezt teszik az egyéb 
szerveződések is, amelyek — mint 
az ülésen utaltak rá — nemegyszer 
olyan , saját" elgondolásokkal állnak 
elő, amelyeket eredetileg a pártszer- 
yek vetettek fel, de a korábbi szín- 
falak mögötti politizálási gyakorla- 
tunk miatt ezek , belső ügyek" ma- 
radtak, nem jutottak a nyilvánosság 
elé. A lakosság nem tudja, hogy a 
pártbizottság már az 1985. évi párt- 
értekezlet után, annak állásfoglalása 
alapján számos kezdeményezést tett 
a levegőszennyezettség csökkentésé- 
re, a rászorultak szociális segélyezé- 
sére, a kereskedelmi ellátás területi 
különbözőségeinek megszüntetésére, a 
lakásvagyonnal való jobb gazdálko- 


dásra. A tájékoztatás efféle hiányán 
sürgősen változtatni akarnak, de en- 
nek alapján nyilvánvaló: a pártbi- 
zottságnak, a pártszervezeteknek to- 
vábbra is kell hogy legyenek ilyen 
kezdeményezéseik, legyen saját prog- 
ramjuk a mindennapi életkörülmé- 
nyeket befolyásoló problémák enyhí- 
tésére, megoldására. 

Az érintett lakóterületi pártbizott- 
ság e gondolat jegyében tartott pél- 
dául a közelmúltban kihelyezett 
ülést Pesthidegkúton, s vette számba 
a közművesítés szempontjából mos- 
toha helyzetben levő városrész gond- 
jait. A tapasztalatok szerint az itt 
élő lakosság az MSZMP-től segítsé- 
get vár a kommunális gondok — ki- 
váltképp a csatornázás — megoldá- 
sához, s bizalma megőrzésében vagy 
visszaszerzésében igen fontos ténye- 
ző lehet, vajon nem csalatkozik-e eb- 
ben a várakozásában. A lakóterületi 
pátszervezet ezért kérte a kerületi 
pártbizottságot és a tanács kommu- 
nista tisztségviselőit: tekintsék ezt 
fontos politikai kérdésnek, és súlyu- 
kat latba vetve szorgalmazzák, se- 
gítsék elő, hogy ebben a vonatko- 
zásban kézzelfogható eredmények 
szülessenek. 

, Nekünk társadalompolitikai prog- 
ramot kell készítenünk — foglalta 
össze a pártbizottsági ülés ez irányú 
mondanivalóját az első titkár. — Ál- 
lást kell foglalnunk abban, hogy 
egy-egy — régióban,  városnegyedben 
mit tartsunk a legfontosabbnak, mit 
szorgalmazzunk, miért küzdjünk. 
Olyan program kell, amely épít a la- 
kosság véleményére, s amelynek 
megvalósulását közvetlenül ellenőriz- 
hetik az egyéb szervezetek, a kerü- 
letünkben élő emberek. Ezért fontos, 
hogy ez a program szakszerű legyen, 
s politikai érzékenységgel készüljön, 
a lakosság valós érdekeit fogalmaz- 
za meg." 

Gyenes László 

A politikai gyakorlat eszközeiről 


BESZÉLGETÉS VÁRNAGY MARIANNE TANÁRRAL 


Egyáltalán nem új keletű igény, hogy a párttagok, a pártszervezetek politi- 
záljanak, hiszen ez a párt létfeltétele. Hogy ezt az evidenciát mégis követel- 
ményként hangoztatják, reggeltől estig ismételgetik, annak oka minden bi- 
zonnyal az, hogy a gyakorlat e tekintetben eredménytelenségről tanúskodik. 

Miként vélekedik ezekről a kérdésekről Várnagy Marianne, a budapesti 
pártbizottság politikai, propaganda és művelődési központjának tanára? Ez 
iránt érdeklődött folyóiratunk megbízásából Ruzsicska Mária. 


— Azt mondják mindig, hogy a leg- 
egyszerűbb kérdésre legnehezebb a 
válasz. Kezdjük ezzel: mit ért politi- 
zálás alatt? 


— Általában azt, hogy bizonyos tár- 
sadalmi csoportok megfogalmazzák 
céljaikat, távolabbi és közelebbi fel- 
adataikat a hatalom megszerzése és 
megtartása érdekében. Voltaképpen 
ebben a legáltalánosabb összefüggés- 
ben a politizálás az államhoz, a rend- 
szerhez, sőt a társadalom fejlődéséhez 
való viszonyulást jelent. A politizálás 
elvileg a fejlődés aktív tényezője lehet 
(a fejlődés szót filozófiai értelemben 
használom, mint ami az új minőség 
létrejöttéhez vezet). A közéletben 
azonban a köznapi politizálás szinten- 
ként, munkaterületenként és szituá- 
ciónként mást és mást jelent. Felső 
szinten a párt és az állam azon dol- 
gozik, hogy kialakítson bizonyos stra- 
tégiát és közvetlen harci feladatokat. 
Helyileg azonban az általános célok és 
feladatok nyomán elemzés útján keli 
kialakítani az általunk szükségesnek 
tartott tennivalókat. Azokat, amelye- 
ket meg akarunk és meg is tudunk 
valósítani. Ennél a pontnál azonban 
meg kell állni. A hazai társadalmi 

valóság azt mutatja, hogy egyelőre sok 
a bizonytalanság. Ennek természetesen 
megvan az oka, hiszen, hogy egy sza- 
bómesterségben honos kifejezéssel él- 
jek: ,a mellény gombolását felülről 
kell elkezdeni". Úgy vélem azonban, 
hogy nemcsak erről van szó, mert 
, mondjuk ugyan a magunkét", de ki- 
felé akcióképtelenség mutatkozik. Eb- 
ből azt a tanulságot is levonhatjuk, 
hogy a helyi szintű politizálásban tu- 
lajdonképpen a párttagság többsége 
nemigen jártas. És itt nemcsak a tár- 
sadalmi munkamegosztás szerint el- 
foglalt hely sajátosságainak megfele- 
lő politizálásra gondolok, hanem a 
párton belül meglévő munkakörök, re- 
szortok más-más jellegű politizálására 
is. Arra, hogy másként kell politizál- 
nia a párttagnak párttitkárként, más- 
ként propagandistaként és másként 
képviselőként a választópolgárokkal, 
akiknek többsége pártonkívüli. Végül 
a különböző szituációk is eltérő poli- 
tizálást igényelnek. 

Olyan munkára van szükség, amely 
az értékrendet folyamatosan átalakít- 
ja, a stabil és a dinamikus elemeket 
értelemszerűen összekapcsolja. Éz 
egyben olyan jellegű tevékenység, 
amely a kommunista emberi magatar- 


tás megőrzését elő tudja segíteni, il- 
letve megpróbálja átsegíteni mindazo- 
kat, akik lelkiismereti, ideológiai, em- 
beri válságba kerültek. E feladatot il- 
letően a pártmunka minden szintjén 
közös, hogy a defenzíva megszünteté- 
se érdekében jobban kell! hatni a köz- 
véleményre. Ennek megvannak a sajá- 
tos eszközei: a tisztségviselők aktí- 
vabb közéleti tevékenysége, a társa- 
dalmi folyamatokra való gyors reagá- 
lás, a hibák feltárásának és kijavítá- 
sának elősegítése. Mindez növeli a 
párt tekintélyét a közvélemény előtt, 
és egyáltalán nem mellékesen a párt- 
tagság aktivizálását is eredményezi. 


— Az aligha vitás, hogy jobban kell 
hatni a közvéleményre. De éppen ez 
okozza a nehézséget: ehhez más stílus 
és más módszer kellene. Márcsak azért 
is, mert az eddigiek nem hozták meg 
a kellő eredményt. 


— Való tény, hogy mind a stílust, 
mindazon belül a módszert korszerű- 
síteni kell. Nagyon nagy bajunk, hogy 
erre fordítottuk eddig a legkevesebb 
gondot. Nem szoktuk meg a nyilvá- 
nosságot. 

Módszerváltásra késztet bennünket 
az is — vagy talán ezt kellene első- 
ként említenem —, hogy gazdasági, 
társadalmi és politikai viszonyaink 
megváltoztak, sok minden arra utal, 
hogy pozitív irányba. Véleményem 
szerint ugyanis bizonyos értelemben 
áttekinthetőbbé váltak a viszonyok. 
Mind világosabban látszik, kik hogyan 
gondolkodnak. De ennek az időszak- 
nak a szüleménye, hogy keményebbé 
váltak a viták, agresszívebbé a táma- 
dások, amelyek eleinte igencsak meg- 
lepték az egyirányú közlésekhez szo- 
kott párttagokat. Érzékelem ezt a tá- 
madást a gazdasági vezetőképzőkön is, 
ahol tanítok. Nincs olyan téma, legyen 
az a legártatlanabb, aminek kapcsán 
ne támadnák az eddigi tanításokat, ne 
tiltakoznának a régi fogalmak, elne- 
vezések ellen még akkor is, amikor 
erre semmi ok nincs. 


Legalább ilyen keményen meg kell 
harcolnunk a régi elvekhez, módsze- 
rekhez való ragaszkodással is. A párt- 
tisztségviselők képzése során például 
gyakran tiltakozik a hallgatók egy ré- 
sze, amikor azt javasoljuk, hogy a 
tervkészítést helyzetelemzéssel kezd- 
jék, készítsenek variációkat, és ebbe 
az első perctől kezdve vonják be a 
párttagságot. Nem ís olyan régen egy 
idősebb elvtárs tiltakozva utasította 
vissza ezeket a módszerbeli javaslatai- 
mat. ,Ne modernkedjen a párt — 
mondta —, minden információ a párt- 
vezetés birtokában van. Miért kellene 
a párttagokat másba belevonni, mint a 
megszavaztatásba, a  jóváhagyásba 
vagy egy javaslat elvetésébe." Régóta 
próbálom ajánlani a parlamentáris 
módszert is. Jelenleg talán még job- 
ban tiltakozik a párttag hallgatóim 
egy része ez ellen, mint azelőtt. Szá- 
mos érvet felsorakoztatnak annak bi- 
zonyítására, hogy miért nem jó az, ha 
beleszólhat valaki az érvelésükbe. 
Kemény ellenállás tapasztalható az 
egyes párttagokkal való személyes 
foglalkozás módszereinek a megbe- 
szélése során is. Legtöbbször a sok 
munkára hivatkoznak, sőt a kevésbé 
szemérmesek szerint: , Mi nem va- 
gyunk szociális intézmény... Nem 
vagyunk leányegyesület." A viszolygás 
egyik oka az is lehet, hogy a , saját 
képünkre formálás" módszerét már 
nem lehet alkalmazni. Még nem tuda- 
tosult sok tisztségviselőben, párttag- 
ban, hogy többek között az egyén el- 
hanyagolásának is jelentős szerepe 
van a jelenlegi helyzet kialakulásában. 


— A módszerváltást nagyon sokféle- 
képpen értelmezik. Hogy a végleteket 
említsem: a tegnapi módszer egyenlő 
a rossz módszerrel. Az újnak tűnő 
forma viszont eleve jó. Néha már az 
őrületbe hajszoljuk egymást. 


— Szeretném hangsúlyozni: a mód- 
szerváltáson én nem minden eddigi 
módszer elvetését értem. Szerintem 
nem igaz, hogy nem voltak jó mód- 

szereink, stíluseszközeink, stílusele- 
meink. Alapvetően jók például a mód- 
szereket meghatározó elveink. Volta- 
képpen azt kell végiggondolni, hol 
nem tartottuk be ezeket tisztessége- 
sen. Néhányat megemlítek ezek közül. 
Az elmélet és a gyakorlat kapcsolatá- 
nak vizsgálatakor például azt a kö- 
vetkeztetést vonom le, hogy az in- 
duktív gondolkodás alkalmazására 
kell minél előbb törekedni. Tehát a té- 
nyek és a jelenségek megfigyelése 
alapján levont következtetések, törvé- 
nyek és szabályok figyelembevételé- 
vel, azaz szítuatív kiindulással kell el- 
jutni az elmélethez, és nem megfor- 
dítva, az elmélettől a gyakorlathoz. 
Másik elvünk, a tudományosság— 
szakszerűség—pártosság vonatkozásá- 
ban pedig világossá kell tennünk, 
hogy ezek a fogalmak nem ellentéte- 
sek egymással. Egyrészt a tudományt 
és eredményeit egyszerűen, közérthe- 
tően kell megfogalmazni, másrészt tu- 
datosan be kell láttatni, hogy egy cél- 
ratörő eszmeiség nem nélkülözheti a 
szakszerűséget, a kulturáltságot. Volt 
egy igen fontos elv, a tömegkapcso- 
latok elve, amit elhanyagoltunk. A 
kollektivitás és az individualitás össze- 
kapcsolását is félreértelmeztük koráb- 
ban, egyik oldalon — mint már emlí- 
tettem — az egyén elhanyagolásával, 
most pedig azzal, hogy majdhogynem 
tudomásul vesszük kollektíváink szét- 
hullását. Vagy itt van a kritika és ön- 
kritika elve. Igen kellemetlenül érzi 
magát a hallgatóság a vezetőképzőn, 
ha szóba jön az a téma, hogy egy ve- 
zető elemezze munkáját a nyilvános- 
ság előtt is. Hát még ha azt próbálja 
megértetni az előadó, hogy a vezető- 
nek nyilvánosan tanújelét kell adnia. 
ha valamiben elfogadja a kritikát. 
Vagy ha annak az okát kutatja az elő- 
adó, hogy a vezetők miért javítják ki 
az elkövetett hibát észrevétlenül, és 
még véletlenül sem mondják ki, hogy 
valamit ők rontottak el. Ugyanakkor 
az önkritikának sincs hitele, mert 
nem követi igazi változás. Tehát az 
elvek megőrizhetők értékrendszerünk- 

ben, de a módszerek már kevésbé. 
Főleg a közlő és a nem aktivizáló jel- 
legűek, melyek különösképpen taszí- 
tották a tagság jelentős részét. 

Az is módszerváltásra késztet ben- 
nünket, hogy a hatékonyság növelé- 
sére igen nagy az objektív igény. Eb- 
ben a vonatkozásban a váltás nem 
egyszerűen , mást" jelent. Olyan mást 
kell csinálni, ami jobbat jelent a ko- 
rábbinál, vagyis az embereket bevonó, 
közös, aktivizáló, valóban őszintén 
kérdező, vitázó legyen a választott 
módszerünk. Ez természetesen kötele- 
ző érvénnyel vonatkozik mindenkire 
a pártmunka minden szintjén. A vá- 
lasztott tisztségviselőre, a felső szintű 
vezetőre pedig különösképpen, mert 
az ő cselekedeteik, döntéseik példa- 
ként szolgálnak a párttagok számára. 
Ennek a magatartásformának a mé- 
lyén kell lennie egy olyan stabil tar- 
tásnak is, hogy ne nyomásra. hanem 
csakis értelmes és tényekkel alátá- 
masztott érvelésre adjunk fel korábbi 
elveket. Ebből következik, hogy ha- 
tékonyságunk egyik eleme a szemé- 
lyes bátorság megléte, szükségessége 
vagy növekedése. 

Ma a felkészült, odafigyelő és nem 
az elgyávult, pesszimista embereknek 
kell teret kivívniuk a maguk számára 
a pesszimistákkal és kivárókkal szem- 
ben. Egyúttal mielőbb végig kell gon- 
dolni a közös kezdeményező fellépések 
megszervezését is. Egy pártszervezet 
vonatkozásában természetesen nem 
országos jellegű kérdésekben, hanem 
abban a helyi gondban, amiben képes 
kezdeményezni. Ez azért is fontos, 
mert az emberek többsége azt látja, 
hogy az alternatív szervezetek, a kü- 
lönböző pártok tudatos szervezőmun- 
kát végeznek, mi viszont a polarizáló- 
dás ellen nem teszünk semmit, sőt 
még nyitottak sem vagyunk. 


— Arra is utal ez, hogy a párton be- 
lül a stílus- és módszerváltás még 
nem vált szubjektív igénnyé? 


sm — all rtl — 


— Ügy vélem, igen. Persze több oka 
is van annak, hogy a párttagok több- 
ségének miért nem személyes ígénye 
ez. Egyrészt új szituációt jelent az a 
tény, hogy kockáztatni kell a vitában, 
a döntésben. Szokatlan a valódi poli- 
tikai verseny, a harc, most nagy idő- 
és energiabefektetést kíván. Jobban és 
másképpen kell felkészülni, mint ko- 
rábban, és a tudással, az ismeretekkel 
érvelni is kell. Másfajta, toleránsabb, 
a meggyőzést szolgáló módszerek meg- 
tanulása és alkalmazása vált idősze- 
rűvé. Ha mindennek a szükségességét 
felismeri is a párttag, nehéz elfogad- 
tatnia egy olyan közegben, ahol azt il- 
lik mondani, hogy , nem érek rá, mert 
másodállásban dolgozom". 

Akadály az is, hogy nem tanultuk 
meg, hogyan éljünk együtt a napon- 
ta jelentkező konfliktusokkal. Nehéz 
elviselni ugyanis az emberekkel való 
beszélgetések során, hogy fel kell vál- 
lalni az ő gondjaikat is a magunké 
mellé. Ez nem könnyű, de vannak 
,Öönedző" eljárások, amelyekkel képe- 


sek vagyunk magunkat e téren is fej- 
leszteni. 

— Megítélése szerint mikor válik ter- 
mészetes magatartásformává az új 
stílus, az új módszerek alkalmazása? 


— Önmagától nem egyhamar. Az iga- 
zi szükségletek idővel sok mindent ki- 
váltanak egy jóravaló emberből, de a 
kész módszereket mielőbb meg kell! ta- 
nítani. Nem elég kijelenteni általá- 
ban, hogy most mindenkinek nagyon 
fontos feladata, hogy új módon poli- 
tizáljon, hanem ennek tartalmát min- 
den szinten konkrétan is meg kel! fo- 
galmazni. Ezért sürgető feladat, hogy 
a pártbizottságok végiggondolják azo- 
kat a módszereket, amelyekkel fel 1e- 
het készíteni az alapszervezeteket az 
új stílusú poltizálásra. 

Az új módszerekhez erőt adhat az 
örök példa az úszásról, amit csak 
vízben lehet megtanulni. Ilyen szoros 
a kaposolat az élet és a mozgalom 
között. 

A politizáláshoz igazi receptet csak 
egyetlen dolog adhat — a tudás. 


Mikortól fizessen tagdíjat az új párttag ? 


Több olvasónk aziránt érdeklődött, hogy az újonnan felvett párttagoknak 
mikortól kezdődően kell tagsági díjat fizetni. Azt írják, hogy az egyik alap- 
szervezetben a tagfelvételtől számítják a tagdíjat, míg másutt a tagsági 
könyv átvételének időpontjától. Sőt, az is előfordult, hogy ugyanazon alap- 
szervezetben az egy időben kiosztott tagkönyv tulajdonosai számára ís más- 
más időponttól írták elő a fizetési kötelezettséget. Mi a helyes? 


Az eltérő gyakorlat elég általános je- 
lenség. S onnan adódik, hogy az alap- 
szervezetek a szervezeti szabályzat 
idevonatkozó pontját eltérően értel- 
mezték. Mentségükre szóljon, hogy a 
másként való értelmezésre a szerve- 
zeti szabályzat nem egyértelmű, illet- 
ve a felvételi mechanizmust számítá- 
son kívül hagyó előírásai adtak al- 
kalmat. 

A Központi Bizottság felismerve a 
helyzetet, 1989. február 20—21-ei ülé- 


sén módosította, illetve egyértelművé 

tette a felvételre és a tagdíjfizetésre 

vonatkozó előírásokat. 

Eszerint : 

1. , A tagfelvételről a taggyűlés ha- 
tároz. A tagság kelte a taggyűlési 
határozat időpontjától számít." 

2. , Az újonnan felvett párttagok a 
tagsági díjat a tagfelvétel időpont- 
jától fizessék." 

A határozat az Alapszervezeti Tájé- 

koztatóban megjelenik. 

Az új stílus kialakítása 


Az országos pártértekezlet után vala- 
mennyi kereskedelmi pártalapszerve- 
zet megvizsgálta, hogy milyen mód- 
szerekkel dolgozott az elmúlt évek- 
ben, milyen vonásokat érdemes meg- 
őrizni és melyeket kell továbbfejlesz- 
teni vagy megváltoztatni ahhoz, hogy 
az új követelményeknek meg tudjon 
felelni. Az új stílus kialakítását azon- 
ban számos körülmény nehezíti. A 
pártszervezetek vezetősége sok eset- 
ben nem elég kezdeményező. Úgy vé- 
lem, hogy az aktív, a belső és külső 
feszültségeket — közvetítő politikai 
munkához függetlenebb pártszerveze- 
ti vezetés kellene. A meglévő anyagi 
és erkölcsi függőség miatt a testületi 
döntéseket továbbító és érvényesítő 
pártvezetőség egy része kerüli a vál- 
lalatvezetéssel szembeni összetűzést. 
Több pártszervezetben szükségesnek 
tartották felvetni, hogy a vállalatot 
irányító testületekben tevékenykedő 
párttagokat kötelezzék a tagság véle- 
ményének közvetítésére. Egyrészt, 
mert ezzel is csökkenteni lehetne a 
szűk körű érdekek felülkerekedését, 
az etikai, morális félresiklásokat (a 
vezetői visszaéléseket, a bérezés el- 
lentmondásait, a választások manipu- 
lálását stb.), másrészt az elmúlt idő- 
szakban a párttagok azt tapasztalták, 
hogy a kisebbség véleményét vissza- 
szorították, a bíráló észrevételek miatt 
közvetett  retorziókat alkalmaztak. 
Ez óvatosságra késztette az embe- 
reket, csökkentette a vitakészséget, az 
alkotó gondolatok közzétételét. 

A tagság akarata érvényesítésé- 
nek, a párthatározatok ellenőrzésének 

megszokott módszere volt, hogy a 
pártszervezetek beszámoltatták a gaz- 
dasági vezetést a hozott határozatok 
végrehajtásáról. A különböző testüle- 
ti üléseken a gazdasági vezetés igye- 
kezett megmagyarázni , bizonyítvá- 
nyát", amelynek , érdemjegyét" a bo- 
nyolult gazdasági körülmények miatt 
legtöbbször nem lehetett megállapí- 
tani. Annak megítélésére, hogy mi le- 
hetett volna a legeredményesebb 
megoldás, többnyire nem vállalkozha- 
tott a pártszervezet, mivel a végre- 
hajtás alternatíváit nem ismerte. 


A kereskedelem sajátossága, hogy 
szétszórt, többségében kis létszámú 
egységekben foglalkoztatja dolgozóit, 
különböző időbeosztással. E tényezők 
a pártrendezvények szervezettségét, 
aktivitását, a politikai munka szín- 
vonalát jelentősen befolyásolják. Az 
elmúlt időszakban a pártrendezvé- 
nyeken való megjelenés arányának 
romlása, a taglétszám csökkenése fi- 
gyelmezteti a pártvezetőséget, hogy a 
pártmunkában, oktatásban, tagfelvé- 
teli módszerekben, a taggyűlések idő- 
pontjainak megválasztásában változ- 
tatásokra van szükség. 

Az új üzemelési formák széles kö- 
rű alkalmazása megváltoztatta a Ve- 
zetők szemléletét is. Arra törekednek 
(igen helyesen), hogy a legmagasabb 
nyereség elérése érdekében minél ki- 
sebb létszámmal bonyolítsák le a for- 
galmat. A radikális létszámleépítésből 
adódó többletmunkát a törvényes 
nyolcórai munkaidőn túli foglalkozta- 


tással vagy rugalmas munkaidő-be- 
osztással oldják meg, többnyire meg- 
felelő anyagi juttatások ellenében. A 
bérleti, a szerződéses és jövedelemér- 
dekeltségű boltok vezetői munkáltatói 
jogokat is gyakorolva igyekeznek 
meghatározni, hogy dolgozóik mikor 
és milyen társadalmi és tömegszerve- 
zeti rendezvényeken vehetnek részt, 
milyen társadalmi, politikai-közéleti 
munkára vállalkozhatnak. Mindezt 
természetesen nem direkt, ellenőriz- 
hető módszerekkel, hanem közvetett, 
finom vezetési stílussal. Ahol a dol- 
gozók társadalmi vagy közéleti tevé- 
kenység miatt gyakran vannak távol, 
a különböző juttatásokból (borravaló, 
vásárlási kedvezmény stb.) alacso- 
nyabb mértékben részesednek. Egy 
idő után pedig szembekerülhetnek a 
pillanatnyi érdekeket néző kollektíi- 
vával is. A megromlott közösségi kap- 
csolat miatt sok esetben munkahely- 
cserére kényszerülnek, többek között 
ez az oka, hogy az elmúlt időszakban 
jelentősen csökkent a kereskedelem- 
ben dolgozó párttagok létszáma. 


A valósághű értékeléshez az is hoz- 
zátartozik, hogy azokban az egységek- 
ben, ahol a vezető is párttag, ott a 
pártmunkát megfelelően értékelik és 
segítik, a szó szoros értelmében Ppo- 
litizálnak a dolgozók és a vásárlók 
körében. 


Az új munkamódszerek kialakítása 
során a pártalapszervezeteknek meg- 
oldást kell találniuk, hogy a taggyű- 
léseket és más rendezvényeket mikor 
szervezzék, hogyan növeljék az akti- 
vitást, a politizálókészséget, a közéleti 
tevékenység társadalmi és közösségi 
rangját a párttagok körében, hogyan 
nyerjék meg a fiatalokat a közéletnek. 


Az elmúlt években a kereskedelmi 
pártszervezetekben nem sikerült az 
önállóságot megfelelően javítani, ak- 
tív és kreatív politizáló vezetőséget 
választani. A párt munkamódszereli- 
nek korszerűsödése kisebb ütemű volt, 
mint amit a gyakorlat megkövetelt 
volna. A demokratizmus növekedésé- 
vel a pártalapszervezeteknél megkez- 
dődött a vezetés cseréje. A változás 
során azonban olyan gyakorlott és ta- 
pasztalt, mozgalomban jártas vezetők 
is lemondanak, akikre továbbra is 
szükség volna. Kevés a politikailag 
érett, a közösség bizalmát élvező 
tisztségviselő. Többségük újító- és 
kezdeményezőkészsége nem minden- 
ben felel meg a politizálás mai köve- 
telményeinek. — Gyakran előfordul, 
hogy a felsőbb szintű pártszervektől 
várnak instrukciókra az alulról jövő 
kezdeményezések helyett. Nem tűzik 
napirendre például a munkabeszünte- 
tés esetére történő politikai reagálást, 
a munkaerő leépítésével kapcsolatos 
feszültség levezetésének módszereit, 
az ár, az infláció, valamint a munka- 
bér okozta kérdések kezelését, továb- 
bá számos más, saját körükben ke- 
letkező és megoldást sürgető konflik- 
tust, mondván, hogy egységes rende- 
ző elvre várnak. 

A különböző vállalkozási és üzeme- 
lési formák gyors elterjedésével pár- 
huzamosan a pártszervezeteknek is 
meg kell találniuk a politizálás uj 
módszereit. Jelentősen javítani lehet- 
ne a pártmunkát, ha a politikai mun- 
kában jártas, politikai kultúrával 
rendelkező szakembereket jobban be- 
vonnak az alapszervezeti munkába. 

Békési János 
a Győr-Sopron megyei pártbizottság 
munkatársa 

HOZZASZOLASOK CIKKEINKHEZ 


Kapcsolatépítés a Nyugaton élő magyarsággal 


(Megjelent a Pártélet 1989. 2. számában) 


Számos tanulmány foglalkozik a Nyu- 
gaton élő magyarsággal. Kevés azon- 
ban az olyan írás, amely a hazánkból 
kivándorolt nemzetiségiekkel foglal- 
kozna, noha ezek száma sem csekély. 
Keveset tudunk arról, hogyan alakult 
ezeknek a csoportoknak az élete, sor- 
sa, hogyan próbálták és próbálják 
megőrizni nemzetiségi nyelvüket. szo- 
kásaikat, hagyományaikat, milyen a 
kapcsolatuk a mai Magyarországgal. 

Az Egyesült Államok-beli Northnamp- 
tonban megjelenő Suburban Scene cí- 
mű napilap szerint nincs olyan falu 
Magyarországon, de még Európában 
sem, amelyből annyian vándoroltak 
volna ki az Egyesült Államokba, mint 
Szentpéterfáról. Ez a település egy 
1250 főt számláló horvát nemzetiségű 
község Vas megyében, közvetlenül az 
osztrák határ szélén. Az innen kiván- 
doroltak körében végzek kérdőíves 
felmérést, példáimat a már visszaka- 
pott kérdőívekből merítettem. 

Eddigi ismereteim szerint közel 
annyi szentpéterfai horvát család él 
külföldön, főleg az USA-ban, mint 
amennyi a szülőfaluban. A kint élő 
családok száma 310—330 körül lehet. 
A faluból elvándoroltak mindegyike 
egyaránt beszélte a horvát és a ma- 
gyar nyelvet. Később megtanulta a 
befogadó országét is. Az csak bonyo- 
lította a helyzetet, hogy sok horvát 
férfi német vagy angol nőt vett fele- 

ségül. A Szentpéterfáról elkerült hor- 
vátok szórványokban élnek az Egye- 
sült Államokban. Legtöbben Pennsyl- 
vania államban:  Northamptonban 
mintegy száz család, Nazaretben het- 
ven család. De élnek New Yorkban. 
Floridában, Chicagóban, hogy csak a 
jelentősebb helveket említsem. 


A szórványokban élő családokban a 
magyarsághoz való tartozás tudatának 
fenntartása — mert a péterfai horvá- 
tok a mai napig magyarnak vallják 
magukat — nagy erőfeszítést és igye- 
kezetet igényel. Több példa azonban 
azt mutatja, hogy erős elhatározással 
a szülők még ilyen helyzetben is ma- 
gyarrá nevelhetik gyermekeiket anél- 
kül, hogy ez kisebbítené azok , ameri- 
kai" mivoltát. Sőt még olyan esetek is 
vannak, hogy a család érintkezési 
nyelve a horvát és a magyar marad, 
jóllehet az anya amerikai születésű. 


Megkockáztatom azt az állítást, 
hogy magyarságtudatuk, az ezzel kap- 
csolatos háromnyelvűség és -kultúrá- 
júság előnyükre vált. Ez erőt adott 
nekik ahhoz, hogy — kihasználva az 
amerikai társadalom által nyújtott le- 
hetőségeket — felülemelkedjenek az 
ottani , átlagember" szellemi szintjén 
és eredményein. 

Az egyik válaszadó írja: , Leg- 
többen mint szakképzetlen munkások 
jöttünk ki, de gyermekeink, főleg uno- 


káink többsége már főiskolát, egye- 
temet végzett." 

A  magyarságunkhoz, a horvát 
nyelvhez és kultúrához való ragasz- 
kodás más vonalon is előnyére szol- 
gált ezeknek az embereknek, így lelki 
egyensúlyuk megtartásában. Közis- 
mert, hogy a mai amerikai társada- 
lom egyik legnagyobb problémája az 
egyén hovatartozásának kérdése. Sok, 
Amerikában élő ember gyökértelen- 
nek érzi magát, úgy látja, sehova 
sem tartozik. Ennek egyik orvossága 
az egyénhez közel álló csoporthoz, 
illetve kultúrához való ragaszkodás, 
ami által megnő a biztonságérzet. 
Akik tehát közösséget vállalnak a 
magyarsággal, hazánkkal, úgy érzik, 
tartoznak valahova, s képesek felül- 
emelkedni a helyzetükből adódó bi- 
zonytalanságon. 

Paradox módon az elvándorlás a 
szülőfalut is gazdagította. Már 1929- 


ben, amikor szinte a fél falu leégett, 
gyűjtést rendeztek, és mintegy 10000 
pengőt küldtek a falu bírójának az új- 
jáépítés — megsegítésére. Mostanáig 
sem szűnt meg a támogatás. A község- 
ben gépkocsival rendelkezők több 
mint fele ajándékba kapta azt. De a 
lakások műszaki, technikai felszerelt- 
sége is sokat gazdagodott ennek a se- 
gítségnek köszönhetően. 


A válaszadók többsége elismeréssel 
szólt az ország s benne szülőfaluja 
fejlődéséről. Sokukat gyötri a hon- 
vágy. Ugyanakkor mintha konzervá- 
lódtak volna tudatukban azok az ál- 
lapotok, viszonyok, jelenségek, ame- 
lyeket távozásuk előtt éltek át. A mai 
magyar politikában és társadalomban 
végbemenő változások bizonyára fel- 
oldják majd ezeket az ellentmondáso- 
kat. 


Tóth lános 
Jószolsászemígyűrgy 


Teherviselés és stabilizálás 


(Megjelent a Pártélet 1989. 3. számában) 


A Pártélet , Teherviselés és stabilizá- 
lás" c. kerekasztal-beszélgetése során 
Békesi László pénzügyminiszter-he- 
lyettes arra az álláspontra helyezke- 
dett, hogy a személyi jövedelemadó- 
rendszer igazságosabb, mint az inflá- 
ció, mivel ez utóbbi szétterül a legkü- 
lönfélébb jövedelmű rétegeken, az adó 
ezzel szemben jövedelemspecifikus: 
kevésbé sújtja a kisjövedelműeket, 
mint a magasabb keresetű rétegeket! 
Ez általában igaz az adórendszerre, 
ám legkevésbé sem igaz a kedvezmé- 
nyek rendszerére, ami az SZJA beve- 
zetésekor túlságosan is széles körűre 
, sikerült". 


Nézzük meg, milyen a természetraj- 
zuk az adóalap-csökkentő kedvez- 
ményeknek. (Alkalmazotti, nagycsa- 


ládosok gyermekenkénti kedvezmé- 
nye stb.) Ha ezek rögzített összegek 
márpedig azok), akkor a be nem fi- 
zetett adó SZJA-sávonként változik, 
azaz ahogy nő a jövedelem, úgy nő a 
törvény szerint be nem fizetett adó 
mértéke. A végeredmény tehát az, 
hogy a jövedelemnövekedéssel pár- 
huzamosan nő a juttatás összege is. 
Szélső esetben a rendkívül alacsony 
jövedelmű, ám három- vagy több- 
gyermekes családnál egyáltalán nem, 
vagy csak részben érvényesül a ked- 
vezmény, a magas jövedelmű nagy- 
családosok esetén viszont a legprog- 
resszívabb sáv szerint nem kell adót 
fizetni. Ez pedig jövedelemfüggő szo- 
ciálpolitikát és támogatási rendszert 
jelent, mondhatnám úgy is, hogy az 

adórendszer alapelvével tökéletesen 


ellentétes hatású. 


Javaslatom tehát egyértelmű. Szűn- 
jön meg az adóalap-csökkentő kedvez- 
mény mindkét változata, és adóked- 
vezmény formájában valósuljon meg. 
Így az alkalmazotti kedvezmény egy- 
ségesen adócsökkentő tényezővé vál- 
hatna, a nagycsaládosok kedvezmé- 
nyét pedig majdnem mindegy, hogy 
minek nevezzük: adócsökkentő ténye- 
zőnek, vagy pedig differenciált családi 
pótlék emelésnek. Természetesen ez az 
elgondolás feltételezi, hogy minden 
kereső állampolgárra kiterjed az 
SZJA-fizetési kötelezettség, ha pedig 
nem, akkor az egyén megkapja az adó 
és az adócsökkentő kedvezmény kü- 
lönbözetét. Az adófizetési kötelezett- 
ség esetében tehát meg kellene szűn- 
nie annak az alapelvnek, hogy az adó- 
kedvezmények mértéke legfeljebb az 
adó mértékéig terjedhet. 


A másik gondolat szintén összefügg az 
adófizetési kötelezettség kötelezően 
pozitív előjelével. 

Az SZJA-törvény 20. §-a rögzíti a 
lehetséges adócsökkentések, kedvez- 
mények feltételrendszerét, mértékét. 
A nyugdíjak viszont eleve adómente- 
sek. Így az a nyugdíjas, aki például 
közműfejlesztési társulásban vesz 
részt, nem élhet a kedvezménnyel, 
mert a nyugdíj után nem kell! adót fi- 
zetnie. Hasonlóan vonatkozik ez a té- 
tel az alacsony jövedelmű családokra 
is. Az a nyugdíjas viszont, aki relatív 
magas nyugdíj mellett még munkát is 
tud vállalni, és összevont jövedelme 
meghaladja a küszöb értéket, tehát fi- 
zet adót, élhet a 20. § kedvezményé- 
vel, az alacsony nyugdíjas nem. 

Végeredményben ez a konstrukció 
— hasonlóan az előzőekhez — az ala- 
csony jövedelműeknek nem ad támo- 
gatást, a magasabb jövedelműeknek 
igen. 

Javaslatom az előzőekkel összhang- 
ban itt is az, hogy az adófizetés iránya 
lehessen negatív előjelű, továbbá 

szűnjön meg (ellentétben az Ország- 
gyűlés döntésével) a nyugdíjasok 
nyugdíjára és egyéb jövedelmére vo- 
natkozó adómentes határ (jelenleg 
108000 Ft). Nyilvánvaló, hogy ezzel 
egy időben a nyugdíjakat is ,.bruttósí- 
tani" kellene, hogy az induló pozíció 
ne változzon. Viszont a nyugdíj mel- 
letti foglalkoztatás, a túlóra stb. a 
vállalkozások számára azonos megíté- 
lést kapna. 


Nagy vitát kavart a személyi jövede- 
lemadó teljesítmény-visszatartó hatá- 
sa. Megítélésem szerint a személyi jö- 
vedelemadó önmagában nem teljesít- 
mény-visszatartó. Azért Írom, hogy 
, Önmagában nem", mert a bérfejlesz- 
tési lehetőségek 88. évi korlátai és az 
SZJA együtt okozták azt a bizonyos 
teljesítmény-visszatartó hatást, amit a 
közvélemény oly sokszor kifogásolt. 


Véleményem szerint a közvélemény 
által érzékelt teljesítmény-visszatartó 
hatás az adótábla módosítása ellenére 
továbbra is fennmarad. Fennmarad 
mindaddig, amíg az SZJA elvonó ha- 
tását nem közömbösíti, nem közömbö- 
sítheti a bérezési lehetőségek szabad- 
ságfoka. Mert ha a többletproduktum 
tartalmazza a szükséges profitot, a 
szükséges bért és terheit, akkor nem 
szabad korlátokat beépíteni a rend- 
szerbe. Természetesen ez akkor igaz, 
ha a verseny, a piac nem engedi a 
bértípusú infláció elszabadulását. Ab- 
ban pedig alapvetően nem hiszek, 
hogy Magyarországon máris bértípusú 
infláció van (lásd az egyre növekvő 
réteg megélhetési gondjait, valamint 
azt, hogy minden 1 Ft nettó többletbér 
több mint 1 Ft költségvetési bevételt 
jelent). 

Az eddigi gondolatmenetből követ- 
keztethető, hogy az adóügyi adhoc- 
bizottság álláspontjával ellentétben a 
teljesítményösztönző hatás és az adó- 
tábla kulcsainak száma között véle- 
ményem szerint nincs közvetlen ösz- 
szefüggés. A teljesítményösztönzést 
nem az adómentes sáv nagyságában, 


nem az adókulcsok számában, illetve 
mértékében, hanem a vállalkozások 
szabadságfokában kell megteremteni. 


Az országgyűlési hozzászólások, de 
jól érzékelhetően a közvélemény is 
igen sokat vár a családi jövedelem- 
adóztatás bevezetésétől. A várakozás. 
a feltételezés, megítélésem szerint, ma 
még irreális. Kiindulási pontként a 
családi pótlék és a gyermeknevelési 
költségek egymáshoz viszonyított ará- 
nyát tekintem, Abban a szakemberek 
és a közvélemény is egyetért, hogy a 
családi pótlék nem fedezi a gyermek- 
nevelési költségeket, sőt abban való 
szerepe sajnos mérséklődik, továbbá a 
család gyermekei számának növeke- 
désével sincs összhangban. A családi 
jövedelemadóztatás bevezetése a gyer- 
meknevelési költségek költségvetési 
kiadásként való elismerését szorgal- 
mazza, de ha erre lenne forrás. akkor 
ez megoldható lenne a családi pótlék 
differenciált emelése révén is. A csa- 
ládi jövedelemadóztatás bevezetése — 
forráshiány következtében — megíté- 
lésem szerint csak egészségtelen 
kompromisszumok felvállalásával len- 
ne megvalósítható. 

Például az a fiatal, gyermektelen 
házaspár. amelyik lakásra gyűjt és 
ezért többletmunkát kénytelen vállal- 


ni, rendkívül hátrányos helyzetbe ke- 
rülne az egy főre eső relatív magas 
jövedelem miatt. 

A mai realitások figyelembevételé- 
vel a családi jövedelemadóztatás rö- 
vid távú bevezetésének több negatív 
hatása is kimutatható, ezért a kon- 
cepció kimunkálását is fölöslegesnek 
tartom, bár a pénzügyi tárca az Or- 
szággyűlés előtt vállalta a feladatot. 


Végezetül azért szóltam hozzá, mert 
szeretném, ha a törvény koncepciója 
olyan irányban változna, csiszolódna, 
hogy az alapelvekben megfogalmazott 
irányok felé tartson. Szeretném, ha 
egy törvény nem tenne különbséget 
állampolgár és állampolgár között, 
szeretném, ha az oly sokat emlegetett 
szociálpolitikai védőháló megfelelne 
az alábbi négy alapelvnek : 


— Legyen olyan sűrű, hogy felfog- 
ja a leszakadó rétegeket. 

— Legyen annyira ritka, hogy csak 
az önhibájukon kívül leszakadókat 
védje meg. 

— A , háló" ne a létminimum alatti 
szintre legyen kifeszítve. 

— Legyen olyan erős, hogy függet- 
lenül attól, hány ember akad fenn raj- 
ta, megtartsa őket. 

Zavicsa Sándor 


a XVIII. kerületi pártbizottság 
munkatársa 


Pártmunka a gazdaságban 


(Megjelent a Pártélet 1989. 1. számában) 


DÖNTÉS ÉS FELELŐSSÉG 


Vegyes érzelmekkel olvastam a , Párt- 
munka a gazdaságban" című írást a 
Pártélet januári számában. Egyfelől 
örültem annak, hogy az írás próbált 
rávilágítani; a párt nem vonul ki a 
gazdaságból. Másfelől viszont hiány- 
érzetem is támadt. 

A saját tapasztalatomra térve: ti- 


zenöt éve vagyok párttitkár a XVI. 
kerületi tanács egyik hosszú nevű kis- 
üzeménél, amely mintegy 120 embert 
foglalkoztat. A gazdasági vezetés — 
nem tudom, mire alapozva — már egy 
éve arra a következtetésre jutott, hogy 
a párt kivonul a gazdaságból. Ezért az- 
óta alig kérdezi meg a pártvezetőség, 

a párttagság véleményét. Nem ismerte 
fel, hogy ezzel saját magának is árt- 
hat, hiszen — hogy mást ne mondjak 
— most olyan horderejű bérpolitikai 
lépésre készül, amely mind a 120 em- 
bert érinti. Változnak a dolgozók 
egyes csoportjai között a bérarányok, 
a teljesítménytől függően nagyobb 
lesz a mozgóbérrész, mint idáig. Az 
ilyesmi mindenütt fel szokta bolygat- 
ni a kedélyeket, ezért arra számítot- 
tam, hogy az igazgatónk felismeri, be- 
látja: ezt a jó tervet csak akkor ültet- 
heti át a gyakorlatba, ha maga mögött 
tudhatja 15 kommunista támogatását. 
Egyelőre azonban aligha lehet szó er- 
ről, hiszen — amint jeleztem — 
szinte nem is kérdezi meg tőlünk, 
miről mi a véleményünk. 

Ezért volt jó olvasni, hogy másutt 
mi a helyzet. Egyébként nem akar- 
juk mi átvenni az igazgató szerep- 
körét, hiszen eddig sem tartottunk 
"arra igényt, hogy mi döntsünk az 
olyan ügyekben, amelyek nem ránk 


tartoznak. De ha a véleményünk meg- 
kérdezése nélkül határoz a sorsdöntő 
ügyekről, ha nem is kíváncsi a javas- 
latunkra,. akkor úgy igazságos, hogy 
ne számítson a támogatásunkra sem. 
Nem vállalhatunk felelősséget az 
olyan lépésekért, amelyekről nem tu- 
dunk, amelyekre fel sem készülhet- 
tünk. A párttagság informálása nélkül 
nem alakulhatnak ki jó partnerkap- 
csolatok. 

Most pedig a hiányérzetemre tér- 
nék. A Pártélet már említett cikkét 
olvasva úgy gondolom, hogy nekünk, 
gyakorló  párttitkároknak is több 
konkrét állásfoglalásra, jó tanácsra 
volna szükségünk, mint amennyit ma 
kapunk. Tudom, nem könnyű ilyen 
jó tanácsokat adni, hiszen sok a vál- 
tozás, a munkahelyi viszonyok is elté- 
rők. Annál azonban, amennyit ma ka- 
punk, hallunk (beleértve a titkári ér- 
tekezleteket is), többre van lehetőség 


és szükség is. Szabó Adolíné 
párttitkár 


Szűrös Mátyás 


MAGYARSÁGRÓL, KÜLPOLITIKÁRÓL 


Szűrös Mátyásnak Hazánk és a nagyvilág, Hazánk és Európa 
című kötetei után ez a harmadik könyve kiadónknál. 
Az előző kötetektől eltérően itt nagyobb súlyt kapott 
a magyar külpolitika egyik érzelmeket kavaró nagy kérdése: 
a magyar-román viszony alakulásának bemutatása. 


E témakörhöz kapcsolódóan olvasható egy rendkívül izgalmas 
dokumentum is, Szűrös Mátyás témavázlata, 

amelyet a román kollégájával történt tárgyaláskor használt 
Az előző könyvekhez képest ebben a kötetben 

nagyobb terjedelmet kaptak hazai gondjaink is. 


368 oldal 


Ára: 120, Ft 


KOSSUTH KONYVKIADÓ 


OLVASOINK IRJÁK 


A párttag és a politikai felvilágosítrómunka 


Belpolitikai helyzetünk a szokottnál 
bonyolultabb. Gazdaságunk tele van 
problémákkal, feszültségekkel, ellent- 
mondásokkal és kérdőjelekkel. 


A társadalomban felhalmozódott fe- 
szültségek nem oldódnak, sőt egyelő- 
re szaporodnak és erősödnek. Nincs 
esélyünk rá, hogy néhány év alatt 
megoldjuk őket, mert több jel azt 
mutatja, hogy a következő években 
még újabbak megjelenésével is szá- 
molni kell. 

Az erőviszonyok újabb átrendező- 
dése folyik a nemzetközi porondon 
is.A Hatásának egy része előnyös, más 
része hátrányos számunkra. 

Az erőteljes mozgás egyaránt érinti 
a gazdasági, politikai és a katonai te- 
rületeket. Következményeként átren- 
deződik a nemzetközi :kapcsolatrend- 
szer is. A politikai és a katonai szem- 
benállást nem egyszerűen a békés 
egymás mellett élésnek kell felválta- 
nia, hanem az emberiség közös prob- 
lémái megoldása érdekében végzett 
aktív és alkotó együttműködésnek. 

A kialakult új helyzetet csak bo- 
nyolítják elkövetett hibáink. Tele va- 
gyunk problémákkal, vitákkal, kér- 
désekkel, az új megoldások keresésé- 
vel járó dilemmákkal. Számos kérdés- 
re még nincs meg a válasz. Az ideo- 
lógiai és politikai kérdések tisztázat- 
lansága nehezíti a felvilágosítómun- 
kát, hiszen sokszor még mi is csak 


kérdezzük azt, amit már régen má- 
soknak kellene magyaráznunk. Pedig 
a mostani bonyolult helyzetben na- 
gyobb szükség van a párttagok önálló 
politizáló tevékenységére, mint eddig 
bármikor. Igaz, mondjuk is, hogy fo- 
kozni kell a felvilágosítómunkát, kü- 
lönösen a lakóterületen. Ez azonban 
még csak kívánság, amit meg is kell 
valósítani.  — Megvalósítása — azonban 
csak a vezetés és a párttagság közös 
tevékenységének eredménye lehet. 


Az eredményes felvilágosítómunka 
sohasem volt könnyű dolog. Most 
azonban a szokottnál is nehezebb. A 
párttagság a lakosság része, ugyanab- 
ban a társadalomban él, ahol a többi 
ember. — Alapvetően ugyanazok a 
problémák nyomják az ő vállát is, 
mint munkatársaiét, rokonaiét, bará- 
taiét, szomszédaiét. Számára ugyan- 
olyan gond az életkörülmények rom- 
lása, az árak emelkedése, mint bárki 
másnak. Neki is annyiért adnak min- 
dent a közértben, mint másoknak. 
Ilyen körülmények között felvilágosí- 
tómunkát csak meggyőződésből és 
kellő tájékozottság mellett lehet vé- 
gezni. 

A munkatársakkal, ismerősökkel, 
szomszédokkal folytatott beszélgetése- 
ken rendszeresen visszatérő téma az 
elmúlt évtizedek boncolgatása épp- 
úgy, mint a hogyan tovább kérdése. 
A vélemények nagyon megoszlanak. 

Keresik a felelősöket. A hogyan to- 
vább kérdésre sokan nem tudnak 
választ ajánlani. Ahány ember, any- 
nyiféle változatban látják a megol- 
dást, s rendszerint a leghangosabbak 
hangja érvényesül. 

A tapasztalatok szerint ilyen nehéz 
időkben a párttagok vannak a legne- 
hezebb helyzetben. A tömeg a pár- 
tot, illetve a párttagokat tartja fele- 
lősnek a kialakult helyzetért. , Ti csi- 
náltátok, ti vezettetek ide"? — mon- 
dogatják. A pártonkívüliek mondhat- 
nak akármit, mert szerintük őket nem 
terheli a történtekért felelősség. 

A párttagok eleve hátrányos hely- 
zetből, szinte védekező pozícióból tud- 
ják kifejteni mondanivalójukat, ha 
egyáltalán meghallgatják őket. Ezért 
van az, hogy ilyen viták esetén so- 
kan inkább nem szólnak semmit. Egy 
részük mégis felveszi a kesztyűt. Meg- 
próbálunk talpon maradni, elmonda- 
ni a véleményünket. I 

Az eszmecserék, viták közben gyak- 
ran az derül ki, hogy kevés a muníi- 
ció. Kevés a megalapozott érv. 
Gyakori, hogy éppen a legdöntőbb 
kérdésekben gyengék az érvek, ha 
egyáltalán vannak. 

A viták azt mutatják, hogy a párt- 
tagok között is kevesen vannak, akik 
a felvetődő kérdésekre elfogadható 
választ tudnak adni. Ha én egy ba- 
rátomnak azt mondom, jöjjön velem, 
mielőtt válaszol, két kérdést tesz fel: 
1. Hová? 2. Minek? Ha erre a két 
kérdésre megnyugtató választ kap, 
csak akkor jön velem. Így van ez a 
párttagsággal is. Ha azt akarjuk, hogy 
a párttagság egyértelműen és egy 
irányban mozduljon, sürgősen választ 
kell adni a hová és minek kérdésére. 
A tagság garanciát vár arra, hogy az 
ő segítségével a szocializmust tartjuk 

meg és tesszük hatékonyabbá, jobbá, 
mint eddig volt. 

A politizáló párttag munkájának 
előfeltétele az alapvető ideológiai és 
politikai kérdések tisztázása és az 
egyértelmű, iránymutató állásfogla- 
lás. Ahhoz, hogy én érvelni tudjak 
egy állásfoglalás, egy konkrét megol- 
dás mellett, nem elég azt pusztán is- 
merni. Tudnom kell azt ís, hogy az 
adott kérdésben milyen megoldások 
jöhetnek számításba. Melyiknek mi 
az előnye, mi a hátránya. Egy adott 
megoldás azért jobb-e, mint a másik, 
mert több az előnye, vagy azért, mert 
kevesebb a hátránya. Minden megol- 
dást csak a körülmények, a feltételek 
és a következmények összefüggései- 
nek ismeretében lehet érdemben mi- 
nősíteni. A kinyilatkoztatások az ér- 
demi megítéléshez sem, a felvilágo- 
sításhoz pedig különösen nem elegen- 
dők. 

Ma olyan agitációra, felvilágosító- 
munkára van szükség, ahol én mint 
párttag ilyen összefüggésekben tu- 
dom áttekinteni a jelen helyzetet, és 
a beszélgetések, viták során mások- 
nak bemutatni a számításba vehető 
megoldásokat, hatásokat, következ- 
ményeket. 

A hatékony felvilágosítómunkához 
a konkrét kérdésekre, konkrét prob- 
lémákra előremutató, egyértelmű és 
határozott válasz kell. Az utóbbi 
években találkoztunk olyan válasz- 
szal, hogy a kérdés ,rosszul van 
feltéve?. Szerintem rosszul feltett 
kérdés nincsen, csak rossz válasz. A 
kérdésre úgy kell választ adni, aho- 
gyan feltették. De a , rosszul feltett" 
kérdésre is lehet tartalmas, érdemi, 
jó választ adni. 

Szabó Lajos 
öedegzest 


Nem rendült meg a bizalmam 


Hatvanéves nyugdíjas ember vagyok, 
és párton kívüli. De olyan állampol- 
gár, aki elismeri az MSZMP bel- és 
külpolitikáját. Még akkor sem rendült 
meg bennem a bizalom, amikor tudo- 
másul kellett vennem az áremelése- 
ket, amelyeknek persze nem tapsol- 
tam. Én átéltem egy igen szörnyű 
korszakot, háborút, éhezést, nélkülö- 
zést, megaláztatást. Nem tudok azok- 
kal az emberekkel egyetérteni, akik 
most szélsőséges nézeteket hangoztat- 
nak és megpróbálják lejáratni a párt 
politikáját. Én nem tartozom ezek 
közé, mert meg tudom érteni azokat 
a rendeleteket, intézkedéseket, ame- 
lyeknek célja gazdasági helyzetünk 
visszazökkentése a rendes kerékvágás- 
ba, hogy ezen az alapon majd meg- 
felelő életszínvonalat lehessen bizto- 
sítani. Támogatom az MSZMP és a 
kormány politikáját abban, hogy 
csökkenteni kívánja a hadikiadáso- 
kat, meg akarja szüntetni a vesztesé- 
gesen termelő üzemeket, gyárakat. 
Bevallom, nem könnyű hatvanéves 


koromra sok mindenről lemondani, 
amihez hozzá voltam szokva. De ha 
figyelembe veszem, hogy ennél sok- 
kal nehezebb életem volt 1944—-.1945- 
ben, akkor nincs okom panaszkodni. 
Én most mint kisnyugdíjas nehezebb 
helyzetbe kerültem, de mégsem távo- 
lodom el a párt politikájától, hiszen 
én tudom, hogy ezeket az intézkedé- 
seket nem lehetett elkerülni. Tudom, 
hogy külföldi adósságainkat ki kell fi- 
zetni, tudom, hogy jobb termékekre 
van szükség, tudom, hogy a világpia- 
con igen nagyok a követelmények, és 
ott helyt kell állni. 

Nagy szükség van minden józan 
állampolgár támogatására ahhoz, hogy 
ezek az intézkedések hozzanak is 
eredményeket, hogy az életszínvona- 
lunk újra felfelé íveljen. Ehhez jó 
munkára, egy ideig sok lemondásra 
van szükség, és erős akaratra. Ha ez 
meglesz, országunk hajója partot ér, 
és ismét kisüt ránk a nap. 

Pohi Ferenc 
Budapest 


Egyértelműbben és szerényebben 


Sok szó esik mostanában különböző 
alternatív . csoportosulásokról, és a 
, fogyasztásra?" épülő, de megújuló 
gazdaságról. 

Mégis — bár újságolvasó vagyok — 
az egész jelenlegi politikai közélet ne- 
kem nagyon , zűrzavaros". Azt meg 
tudom érteni, hogy nem lehet többet 
adni az embereknek, és az elosztás 
sem lehet nagyon más a jelenleginél. 
De mint ennek az országnak egy köz- 
polgára mégis szeretném, ha a csen- 
des többség nevében radikálisabb po- 
litikai véleményt nyilvánítanánk. El- 
végre ebben az országban sikerült 


építeni is az elmúlt évtizedekben. Az 
elért eredményekről azonban  vala- 
hogy nem esik sem megfelelő, sem 
elég szó. Nem lehet halogatni az 
őszinte — nem egyoldalú — szót, hi- 
szen tapasztalni az utcán, a szórako- 
zóhelyeken, hogy egyesek nyíltan le- 
szólják, becsmérlik azokat, akik pedig 
nemegyszer éppen a saját státusukat 
anyagi-társadalmi  felemelkedésükkel 
segítették elő. 

Rám tényleg nincs semmi bízva — 
pártonkívüli és rokkantnyugdíjas va- 
gyok — és leveleket sem szoktam 
ilyen tárgyban írni szerkesztőségek- 

nek, de a jövő érdekében úgy érzem, 
szólnom kell. Ez a nép szerintem már 
megtanulta, vagy legalábbis megta- 
nulhatta a történelem során a szét- 
húzás minden átkát. Ami most nap- 
jainkban történik, úgy vélem, rontja 
a közhangulatot és mindinkább civa- 
kodáshoz vezet. S aligha títok, kik- 
nek a rovására, számlájára. 

Egyértelműbb és szerényebb célo- 
kat kellene kitűzni, hogy végre már 
eredményeket felmutatóan értsünk 
szót. 


Véleményem talán kissé rapszodi- 
kus, felületes is, de én már hatévesen 
átéltem egy nemzeti tragédiát, amit 
eddig ellenforradalomnak mondtunk. 
Emlékszem azokra a napokra. Ezért 
mondom: a valódi gondjaink mellé 
ne sorakoztassuk fel indulatainkat, 
esetenként műgondjainkat, mert ez- 
által nemcsak a magunk, hanem má- 
sok életét is megkeserítjük. 


Csizmadi László 
Szabadszóilós 


Lényegi megújulásra van szükség 


Jelenleg a társadalom elég széles ré- 
tegei (különösen az éledéző alternatív 
szervezetek) — nem minden alap nél- 
kül — pártunkat hibáztatják az el- 
múlt negyven esztendő hibáiért, bű- 
neijért. Elért eredményeinket nem mél- 
tatják, azokat természetesenek tart- 
ják. 

Ma már világos, hogy nem elegen- 
dő egyszerűen elhatárolni magunkat 
az elkövetett hibáktól, és ennek örö- 
kös hangoztatása sem célszerű, mert 
nemhogy növelné, hanem inkább 
csökkenti hitelünket. Ehelyett inkább 
meg kell vizsgálni a hibákat, nem 
azért, hogy , vájkáljunk" a múltban, 
hanem hogy feltárjuk azok okait, ne- 
hogy ismét elkövessük őket. A ma- 
gam számára is kötelezőnek tartom 
a vizsgálódást, hiszen közel huszonöt 
esztendeje tagja vagyok pártunknak, 
így a hibák, bűnök elkövetésében va- 
lamilyen szinten én is felelősnek ér- 
zem magam. 

Az egyik legnagyobb hibának tar- 
tom a pártvezetés elszakadását a va- 
lóságtól, a tömegektől. Ennek legfőbb 
oka — szerintem — a túlzott mér- 
tékű centralizációban keresendő. A 
pártvezetés átvette a gazdaságírányí- 
tásban használatos tervutasításos ve- 
zetési szisztémát, és azt nevezte ki 

demokratikus centralizmusnak, ami 
valójában csak centralizmus volt. A 
pártvezetés valójában kisajátította 
magának a politika alakításának jo- 
gát, az alapszervezeteknek és a párt- 
tagoknak csak végrehajtó szerep ju- 
tott. Ezt biztosította annak az elvnek 
az érvényesítése, hogy minden vá- 
lasztott testület határozata — az 
alapszervezeti  vezetőségekét kivéve 
— kötelező érvényű az általuk irá- 
nyított testületek, illetve valamennyi 
pártszervezet és párttag számára. 
Így alakulhatott ki a felsőbb párt- 
szervek hegemón szerepe, ami az én 
értelmezésem szerint nem azonos a 
párt vezető szerepével. Ennek vadhaj- 
tásait tapasztalhattuk a sztálini és a 
Rákosi-rendszerben, és ezt láthatjuk 
napjainkban ott is, ahol a régi hibás 
politikai gyakorlatot , folytatják. S 
hogy egészen mi sem jutottunk túl 
ezen, azt többek között az is bizonyít- 
ja, hogy jelenleg is vannak, akik visz- 
szaélnek a rájuk ruházott hatalom- 
mal, bár egyre nehezebben, mert a 
visszaélések előbb-utóbb  nyilvános- 
ságra kerülnek. Mindez az egyéni tra- 
gédiáknál is nagyobb károkat okoz a 
pártnak, rontja hitelét, szavahihető- 
ségét nemcsak a párt tagjai, hanem 
a társadalmunkat becsületesen építő 


állampolgárok körében is. Úgy tűnik, 
a párt belső kontrollja csak igen 
szűk keretek között, és ennek meg- 
felelően nagyon alacsony hatékony- 
sággal működik. 

Hasonlóképpen komoly gondot je- 
lent a pártmunka elbürokratizálódá- 
sa, az adminisztratív jelleg továbbélé- 
se. A választott testületek csak idő- 
szakosan üléseznek, s a két ülés kö- 
zötti időszakban a pártapparátus irá- 
nyítja a határozatok végrehajtását, 
igen gyakran átvéve a testületi ha- 
táskörök gyakorlását. A felső vezetés 
szintjein dolgozók nem élnek együtt 
az emberekkel, csak látogatásokat 
tesznek, ahol pillanatnyi tájékozott- 
ságot szereznek. A hangulatjelentések, 
a jegyzőkönyvek és valamennyi párt- 
irat, okmány tartalmilag többszörösen 
megszűrve, kozmetikázva érkezik a 
döntést hozó testületek elé. Nem mű- 
ködik kielégítően a párt külső kont- 
rollja sem. Valóságos csoda, hogy 
ilyen körülmények között jó döntések 
is születnek. 

A párt jelenleg meghatározó sze- 
repének megtartásáért, megerősíté- 
séért küzd. Miközben megrendült a 
párt iránti bizalom, a közhangulat 
gyorsan romlik. Ebben a helyzetben 
nem toldozni-foldozni kellene az erő- 
sen megtépázott szervezeti struktú- 
rát és működést, hanem lényegi meg- 
újulásra van szükség. 

Sajnos a Központi Bizottság mel- 
lett működő munkabizottságok vita- 
anyagai nem sugallják az 1988. má- 
jusi pártértekezlet eltökéltségét a ra- 
dikális változtatásra, nem biztosítják 
a pártértekezleti állásfoglalás tartal- 
mi céljainak elérését. Úgy látom, nem 
jelentenek áttörést a pártdemokrácia 
megteremtésében, a központi irányítás 
korszerűsítésében, az alapszervezetek 
és a párttagok politikaalakító szerepé- 
nek megalapozásában, a döntési rend- 
szer átalakításában, a döntési folya- 
matok gyorsításában. A javasolt vá- 
lasztási rendszer kifejezetten protek- 
cionista, nem biztosítja sem az egyen- 


lő képviselet elvének betartását, sem 
a választók és a választották közötti 
megfelelő kapcsolatot. 


Véleményemet néhány konkrét 
megjegyzéssel is szeretném alátá- 
masztani. 


A vitaanyag bevezetője — többek 
között — úgy fogalmaz, hogy ,,. .. a 
párt ügyintéző pártból váljék mind- 
inkább politizáló párttá". Miért a 
, mindinkább" megszorítás? Kategori- 
kusan kellene fogalmazni: politizáló 
párttá kell válnunk. Hasonlóképpen a 
mozgalmi jelleget sem , erősíteni" kell, 
hanem meg kell valósítani. A párton 
belüli demokráciát ne , fejlesszük", 
hanem annak megfelelően alakítsuk 
a párt működési, irányítási rendjét. 
S végül — de nem utolsósorban — 
nemcsak az alapszervezetek munká- 
ját kell javítani, hanem az irányító 
testületekét is. . 

A felemás megközelítések az alap- 
szervezetek működéséről szóló feje- 
zetben különösen szembetűnőek. Az 
alapszervezet vezetősége az. egyetlen 
választott irányító testület, amelynek 
határozatai nem vonatkoznak az álta- 
la irányított szervezetre, viszont en- 
nél magasabb szinten már egyértel- 
műen a szigorú centralizmus érvé- 
nyesül. A vitaanyag úgy fogalmaz, 
hogy az irányító pártbizottságnak 
minden fontosabb politikai kérdésről 
ki kell kérnie az irányított alapszer- 
vezetek véleményét. Erről az a köz- 
ismert anekdota jut az eszembe, hogy 
a családban minden lényeges kérdés- 
ről a családfő dönt, de ilyenek csak 
húszévenként fordulnak elő. Azt sem 
egészen értem, a vitaanyag miért 
csak a pártalapszervezetre vonatkoz- 
tatja a demokrácia követelményét, 
amikor ez az egész párt működésének 
lényeges feltétele. Miközben -a vita- 
anyag készítői ezt a hibát elkövetik, 
önmaguknak is ellentmondanak, kije- 
lentvén, hogy a párttagok a fontosabb 
döntések előkészítésének legyenek ré- 
szesei. Miért csak ezeknek? Az lenne 
a kívánatos, hogy a tagság többségé- 

nek véleménye, állásfoglalása legyen 
maga a döntés. 

A párf választási rendjéről szóló fe- 
jezetben nem értek egyet külön ká- 
derpolitikai követelmények megfogal- 
mazásával. Bármely pártfunkció ellá- 
tásában az alkalmasság legyen a 
mérvadó. Megjegyezném azt is, hogy 
a különböző pártfunkciókba két cik- 
lusra történő választás nem biztosít 
valódi rotációt, gyakorlatilag eddig 
is csak a székcserét tette kötelezővé. 
Megítélésem szerint az új módszer- 
ként feltüntetett delegálás sérti a vá- 
lasztás demokratizmusát, az egyenlő 
képviselet elvét, mert csak azt teszi 
lehetővé, hogy a felsőbb szervek ki- 
választottjai nagyobb eséllyel kerül- 
jenek be az irányító testületekbe. Azt 
Sem tartom helyesnek, hogy a válasz- 
tási szabályokat a Központi Bizottság 
határozza meg. Erre a kongresszus hi- 
vatott, hiszen elég lényeges kérdés ez 
ahhoz, hogy a legfelsőbb pártfórum 
határozzon felőle. 

Lényegesnek tartom a szervezeti 
rendszer olyan átfogó reformját, 
amely következetesen alulról építi fel 
és működteti a pártot. Erre — egyik 
alternatívaként — alkalmasnak lát- 
szik az alapszervezetek horizontális 


összefogása: vagyis bizonyos  szá- 
mú alapszervezetnek alapszervezeti 
csoportokba, azoknak pedig — ne- 
vezzük Így — alapszervezeti főcso- 


portokba szervezése, az alapszervezeti 
titkároknak mint kollektíváknak irá- 
nyító testületként való működtetése. 
Ha egy négy-öt alapszervezetet össze- 


fogó alapszervezeti csoport hozzáve- 
tőlegesen száz párttagot fogna össze, 
a jelenlegi nyolcszázezer taggal szá- 
molva mintegy nyolcezer csoportot, 
illetve — ezeket hasonló arányban 
tömörítve — hozzávetőlegesen nyolc- 
száz alapszervezeti főcsoportot lehet- 
ne az MSZMP-ben működtetni. A fő- 
csoportok választhatnák meg a párt- 
kongresszus egy ciklusra állandó stá- 
tussal felruházott küldötteit. azok 
pedig a maguk soraiból a konkrét 
területi képviselettel megbízott ta- 
gokból álló Központi Bizottságot. 
Ez vagy az ehhez hasonló szisztéma 
jórészt kiküszöbölhetné a jelenlegi 
működésbeli hiányosságokat. Alkal- 
mas lenne arra, hogy a párttagokat 
és az alapszervezeteket a politika ré- 
szesévé, alakítójává tegye, a párt irá- 
nyítási rendjét egyszerűsítse, a fele- 
lősséget egyértelműen körülhatárolja. 
Ilyen felépítés mellett a belső kontroll 
nem formális, hanem valóságos, az 
alapszervezetek ténylegesen reagálni 
képesek az eseményekre, jobban meg- 
ismerve egymás álláspontját, törek- 
véseit mindenki számára érthető, 
megvalósítható egységes programot 
tudnak kialakítani. Nem lenne szük- 
ség az üzemi és lakóterületi pártszer- 
vezetek közötti mesterséges áttételek- 
re, művi kapcsolatokra, és a felülről 
irányító testületek is megszüntethe- 
tők lennének. És ami szintén nem kis 
előny, a függetlenített pártmunkások 
létszáma is lényegesen csökkenne. 


Schopp Péter 
ösedszazt 


A régi szemlélet tovább él 


A pártélet megújításával, a munka- 
helyi és a területi szerveződéssel kap- 
csolatos vita meglehetősen egyoldalú- 
nak tűnik, többek között azért, mert 
nem veszi figyelembe az egyesülési 
törvény kapcsán kialakult helyzetet. 


8Bó 


A szervezeti és működési kérdéseket 
voltaképpen az egypártrendszer kere- 
tei között taglalja, holott a jelenlegi 
és még inkább a holnapi politikai vi- 
szonyok másképp alakulnak. Ettől 
függetlenül nem kevés párttagnak az 


a véleménye, hogy a munkahelyi szer- 
veződés már régóta korszerűtlen, és 
kifejezetten akadályozza a gazdaság 
hatékony működését, A munkahelyi 
pártvezetés (és nem a tagság) része- 
Sévé vált a vállalat, az intézmény ve- 
zetésének. Erre jogosította fel a ká- 
derhatáskör, a gazdasági stratégia ki- 
alakításában, a jövedelem elosztásá- 
ban betöltött szerepe. A deklarált 
egyszemélyi felelős vezetést gyakorla- 
tilag felváltotta a kollektív vezetés. Az 
is tapasztalat, hogy az ilyetén formá- 
lódó döntések erősen magukon visel- 
ték a kompromisszum jegyeit, annak 
minden negatív következményével. 
Megfigyelhető volt, hogy előtérbe ke- 
rült az elosztás, a rövid távú gondol- 
kodás, a vagyonérdekeltség helyett 
pedig a jövedelemérdekeltség. Mind- 
untalan felvetődött, hogy ki képviseli 
a tulajdonost. Ez a probléma változat- 
lanul megmaradt az önkormányzati 
forma bevezetése után is. 


Megítélésem szerint a munkahelyi 
alapszervezeti modell csakis és kizá- 
rólag a tervutasításos rendszer mű- 
ködőképes formája. Ezt mutatja az is, 
hogy a gazdasági mechanizmus re- 
formja önmagában, a politikai szféra 
változatlanul hagyásával nem hozta 
meg a kívánt eredményt. 

Tisztában vagyok azzal, hogy a párt 
munkahelyi szerveződésének bizonyos 
történelmi korban megvolt a maga 
szerepe, funkciója, és azt tisztessége- 
sen el is látta. Ez az időszak az új 
gazdasági mechanizmus bevezetéséig 
tartott, A mechanizmus megváltozása 
viszont már a korábbitól eltérő poli- 
tikai, szervezeti, intézményi és mű- 
ködési viszonyokat igényelt volna. Ezt 
nem ismertük fel, aminek egyenes kö- 
vetkezménye a mai helyzet. Úgy tű- 
nik, hogy változatlanul érvényesül a 
régi felfogás, és minden igyekezet ar- 
ra irányul, hogy  bebizonyosodjék: 
nem szervezeti, hanem pusztán mű- 
ködési zavarokkal küszködünk. 


Új helyzetet teremtett a politikai 
pluralizmus létrejötte. Úgy érzem, 


hogy a vitában a legtöbben ezt telje- 
Sen figyelmen kívül hagyják. Nem ve- 
szik figyelembe, hogy a politikai küz- 
dőtér a lakókörzetre, a területre he- 
lyeződött át. Itt fog eldőlni, hogy a 
hatalmi (népképviseleti) szervekben 
az MSZMP milyen súllyal lesz jelen, 
hogyan tud politikájának érvényt sze- 
rezni, A törvénytervezetek társadal- 
mi vitájánál már megfigyelhető volt, 
hogy az eredeti tervezet lényeges mó- 
dosításokon ment keresztül, ám a 
párttagoknak ebben nem volt sok 
szerepük, mert csak kis részük vett 
részt a vitákban. 


Vajon elképzelhető-e a többpárt- 
rendszer keretei között, hogy a mun- 
kahelyi szervezetét csak az MSZMP 
tartaná meg? Nyilvánvalóan nem. Ha 
pedig nem, akkor miként lehetne a 
pártok politikai küzdőterévé tenni a 
munkahelyet? Milyen állapotok ala- 
kulnának ki a gazdaságban, ha ez be- 
következne? Úgy vélem, ennek kifej- 
tése szükségtelen. 

Ha a realitásokat figyelembe vesz- 
szük, a vitát más mederbe kell terel- 
ni, A vita tárgya pedig nem lehet 
más, mint a területi szerveződés. Ez 
persze nem jelenti azt, hogy az 
MSZMP tagjai a munkahely, intéz- 
mény működésére ne lennének befo- 
lyással. Erre lehetőséget ad a szak- 
szervezetekben végzett munka, az Ön- 
kormányzatban való részvétel, vala- 
mint a gazdasági, intézményi vezetés 
különböző szintjein való jelenlét. 

Tisztában vagyok azzal, hogy az 
ilyen Írányú változás erősen beleüt- 
közik az egyéni érdekekbe, hiszen a 
beldegződések, a reflexek továbbélé- 
se folytán a párttagság is megosztott. 
De bármennyire fájdalmas is, nem 
kerülhető el a változás. Ha mégis a 
korábbi állapot fenntartására töre- 
kednénk, akkor a vesztes nemcsak a 
párttagság, hanem az egész társada- 
lom lenne. 

Nem szabad az ilyen lényeges kér- 
désekhez — a megváltozott társadal- 
mi feltételek között — határozatla- 

nul, félénken és tétovai: módon vi- 
szonyulni. Gondjaink bizony jórészt 
ebből adódnak. A változtatásra meg- 
érett kérdésekben halogatjuk a dön- 
tést. Azt gondoljuk, hogy a mostani 
politikai helyzetben a társadalmi meg- 
rázkódtatás elkerülhető. Így , gön- 
gyölítjük" magunk előtt gazdasági, 
strukturális gondjainkat és mindazt, 
ami terheli és nyugtalanítja társa- 
dalmunkat és benne tagságunkat. 

A vita sajnálatos módon azt is 
nyilvánvalóvái teszi számomra, hogy 
a régi szemlélet él tovább. A radi- 
kális és szükséges változtatás helyett 
az óvatosság, a kis lépések taktikája, 
a meglevő korrigálására, mássá téte- 
lére irányuló törekvés, egyszersmind 


Valljunk színt! 


a lényeg változatlansága a jellemző 
tendencia. Nagy szükségünk lenne 
arra, hogy megszabaduljunk végre 
rossz beidegződéseinktől, régi munka- 
módszereinktől, a jelenlegi helyzetet 
előidéző elavult munkastílusunktól. 

Ha ezt nem tesszük meg a párt- 
törvény hatálybalépése előtt, akkor 
újra el fogunk késni, az MSZMP 
még többet veszít tömegbázisából, és 
tovább szűkíti politikai mozgásterét. 
Félek, hogy ismét a párton belüli 
konzervatív erők fogják akaratukat 
érvényesíteni, . következményeit  vi- 
szont valamennyien kénytelenek le- 
szünk viselni. 


Németh Ferenc 
. Baja 


Mi itt Pécsett, a Mecsek tövében, szét- 
szórt területen egy lakóterületi párt- 
szervezetben huszonöt-harmincan dol- 
gozunk. A sok feladathoz kevés az 
erőnk. Évtizedeken át a Hazafias Nép- 
front két nagy létszámú bizottságá- 
val, négy tanácstaggal, egy országgyű- 
lési képviselővel együtt végeztük po- 
litikai munkánkat. Jól együtt tud- 
tunk működni a nevelési központtal, 
az oktatási intézmény dolgozóival, az 
iskola szülői munkaközösségével, az 
úttörőcsapattal és egy lakóterületi ta- 
nácskozási központtal, amelynek mi 
is részesei vagyunk. Nálunk rosszízű 
parancsoló szó soha nem hangzik el. 
Közérdekű dolgainkról beszélünk, ami 
természetesen nem zárja ki, hogy fog- 
lalkozzunk az emberek egyéni ügyei- 
vel. 


Régi gondunk, hogy nyugdíjasaink 


valamilyen oknál fogva munkahelyü- 
kön maradnak, arra hivatkozva, hogy 
ott szeretnének pártmunkát végezni. 
Egy idő múlva azonban törvénysze- 
rűen elszakadnak a napi gondoktól, 
az embereket foglalkoztató  problé- 


máktól. Nem akarok senkit megbán- 
tani, de ez a megoldás csak arra való, 
hogy nyugdíjasaink eltűnjenek a po- 
litikai közéletből. Tettünk már kísér- 
letet, hogy a lakóterületi pártszerve- 
zetet megerősítsük: az iskolán keresz- 
tül párttag szülőket hívtunk a lakó- 
területi pártszervezetbe — sajnos nem 
vállalták. Nincs bennem rosszindulat, 
de azt gondolom, attól tartottak, hogy 
itt aktív pártmunkát kell majd végez- 
niük. Persze akinek nem inge, ne ve- 
gye magára! Azt azért szeretném le- 
szögezni, hogy az ilyen távolságtartó 
magtartás csak gyengíti egységünket. 
Egyébként is nehéz helyzetben va- 
gyunk. Egyre több önszerveződés, 
társadalmi kör, mozgalom ad életjelt 
magáról, de csak annyit tudunk ró- 
luk, amennyiről a rádióból, a tele- 
vízió műsoraiból, újságokból értesü- 
lünk. Nincs világos képünk, milyen 
programot képviselnek. Sokan Va- 
gyunk, akik nem értünk egyet azzal, 
hogy politikai párttá szerveződjenek. 
A még meglevő népegységet is veszé- 
lyeztetik, az erőket elaprózzák. 


Úgy tűnik, mintha pártunk most 
hátrányos helyzetben lenne. Sokan — 
nem tudjuk mennyien — azzal pró- 
bálkoznak, hogy új szervezetekben 
aktivizálódjanak, mert azokban még 
nem csalatkozhattak. Többen várakoz- 
nak, azt figyelve, hogyan alakulnak 
a párton belüli dolgaink. Véleményem 
szerint pártunknak nemcsak múltja, 
hanem jövője is van! Nemigen merik 
ezt ma kimondani. Tudjuk, hogy mi- 
kor, milyen hibákat követtünk el, és 
azokból tanulni szeretnénk. Azt ta- 
pasztalom, hogy a közvélemény sűr- 
geti, álljunk a saját lábunkra. Inkább 
maradjanak ki az olyanok, akik nem 
vállalják tovább politikánkat. Mi pe- 
dig ne sértődjünk meg, ha felelőssé- 
günket a hibák elkövetésében sokan 
firtatják. . Nem úgy bizonyíthatunk, 
hogy ezt tagadjuk, hanem ha azon 
leszünk, hogy mindenhová megfelelő 
ember kerüljön. Nagyon jól tudjuk, 
hogy az arra érdemes pártonkívüliek 
mindenhol jelen vannak, és az orszá- 
got mi nem a párttagoknak, hanem 
minden becsületes állampolgárnak 
építjük. 


Ha a most szerveződő mozgalmak- 
nak van céljuk és erejük, akkor a mi 
pártunknak is kell hogy legyen. Van 
is! Ne féljünk, legyünk magabiztosak. 
Csak az lenne baj, ha lebecsülnénk 
mások véleményét. Szerintem örülni 
kell annak, ha minden ember nyíltan 
hangot ad véleményének, mert csak 
így alakulhat ki kedvező megoldás. 


Elképzelésem szerint az alternatív 
csoportok, körök, mozgalmak a Haza- 
fias Népfrontban összefoghatók. Ez a 
keret alkalmas a közmegegyezésre, 
ami most elengedhetetlen. A kritikát 
el kell fogadni, s ha van érdemi ja- 
vaslat, akkor azt figyelembe kell ven- 


ni. A Hazafias Népfronthoz, a de- 


mokratikus együttműködéshez, a vé- 
leményegyeztetéshez azért is ragasz- 
kodnunk kell, mert egyik párt sem — 
a mienk sem — vállalkozhat arra 
egyedül, hogy a mai feladatokat tel- 
jesítse. Népfrontmozgalom nélkül nem 


lehet kibontakozás, és pártunk is csak 
úgy maradhat az élen, ha együtt él a 
tömegmozgalommal, ha védelmezi és 
erősíti a társadalmi demokratizmus- 
nak ezt a szervezetét. 

Most a mi politikánk elég hallgatag 
— nyugvóponton van vagy tanácsta- 
lan? Ha létrejönnek a politikai pár- 
tok és életbe lép a párttörvény, vár- 
hatóan még nagyobb lesz a mozgoló- 
dás. Az az elnevezés is változó tartal- 


"mat kap, hogy valaki párttag, mert 


különböző pártokhoz tartozó tagok 
lesznek. Megindul a pártokon belüli 
küzdelem is. Hasonló légkör alakul 


: ki, mint 1945—1948 között, bár akkor 


merőben más volt a politikai élet. Az 
események felgyorsulását mi sem néz- 
hetjük tétlenül, feltétlenül cseleked- 
nünk kell. 


Most még sokan találgatnak: az 
MSZMP lesz-e a többségi párt? Ha 
nem, akkor melyik párt jut vezető 
szerephez? Minél előbb fel kell mérni 
erőinket, a változásokat nem bízhat- 
juk a véletlenre. Nem maradhatunk 
, nyugvóponton", hanem élénk poli- 
tikai agitációba kell kezdenünk. Jó 
lenne, ha minél több vezető jönne ki 
a területre, és nyilatkozna világosan, 
hogy pártunk az egész népért, az or- 
szág jövőjéért felelősséget vállal. Meg 
kell szüntetni azt az áldatlan helyze- 
tet, hogy olyan indoklással lépnek ki 
a pártból: ,nem értek egyet a párt 
politikájával" — mert emögött más 
meggondolás is van. Számítgatás Aa 
bizonytalan politikai viszonyok miatt, 
amit — a párton belül feltétlenül — 
meg kell szüntetnünk. 

Beszéljünk minden elvtársunkkal 
egyénileg: valljanak színt, számítha- 
tunk-e rájuk. A hallgatás nem egye- 
nes dolog. Senkit nem kell visszatar- 
tani, sőt menjen, aki akar. Aki vi- 
szont marad, arra lehessen számítani. 
Aztán pedig mindenki a munkájával 
bizonyítsa, valójában hová is tartozik. 
Nálunk ez most is Így van, de nagyon 
sok helyen más a helyzet. 

Segítené a tisztulást, könnyítené a 

választást, ha a pártvezetés állást fog- 
lalna néhány fontos, az egész tagsá- 
got foglalkoztató kérdésben. Szerin- 
tem nincs egészen igazuk azoknak, 
akik azt állítják, hogy újra kell ta- 
nulni a demokráciát. Mi, idősebbek, 
megtanultuk, tudjuk is alkalmazni. 
Társadalmunkban jelen voltak és 
vannak a koalíciós elemek, ha nem 
beszélünk is róluk. Mi eddig is szá- 
moltunk velük, mert úgy gondolko- 
dunk, hogy nálunk néphatalom van 
és nem a párt hatalma. 


Következetlenséget mutat az isa, 
hogy a parlamenten belül a párttagok 
és a pártonkívüliek képviselőcsopor- 
tokat szerveznek. A mostani Ország- 
gyűlés tagjait nem pártállásuk szerint 
választotta a lakosság, hanem asze- 
cint, hogy mennyire képesek az ál- 


A mozgalmi jellegről 


A párt társadalomátalakító és építő- 
muűnkája során akkor számíthat a8i- 
kerre, elismerésre, ha akaratát moz- 
galmi módszerekkel közvetíti és való- 
sítja meg." A mozgalom feladata, 
hogy mindig valami mellett vagy el- 
len sorakoztasson fel érveket, te- 
remtsen közhangulatot, és ezzel be- 
folyásolja a cselekvést. A párt moz- 
galmi jellege leginkább abban feje- 
ződik ki, hogy akaratát nem hatalmi 
szerveken keresztül, hanem tagjai- 
nak magatartásával fejezi ki. Ehhez 
az illetékes választott szerveknek 
pontosan és a tagok számára érthe- 
tően ki kell alakítaniuk az elvi állás- 
pontokat, s a magatartásbeli követel- 
ményeket, amelyek a tagok számára 
vezérfonalul szolgálnak. A párt moz- 
galmi tevékenységét az minősíti, 
hogy a tömegek élén velük együtt 
halad-e, vagy tőlük elszakadva 1e- 
vékenykedik. 

Mivel a mozgalom társadalmi mé- 
retű szervezett tevékenység, ezért a 

lampolgárok érdekeit képviselni. "Ha 
majd a pártok állítanak jelölteket, 
akkor lesz indokolt a képviselői cso- 
portszervezés. . 

De a többpártrendszerben is első 
helyre kell állítani az együttműködést, 
a közmegegyezést. Ezért helytelení- 
tem, hogy a különböző mozgalmak, 
csoportok egymástól elkülönítve Üün- 
neplik nemzeti és nemzetközi Üünne- 
peinket, ápolják haladó és forradal- 
mi hagyományainkat. Ez semmikép- 
pen sem erősíti a közmegegyezést, 
sőt akadályozza a kibontakozást. Úgy 
gondolom, párttagságunk igen nagy 
figyelemmel és megértési készséggel 
tudni akarja, mit akarnak és mit 
tesznek az alternatív csoportosulások. 


Jefi József 
Pécs 


párt ís csak összefogottan, irányítot- 
tan funkcionálhat eredményesen. Eb- 
be beletartozik a helyzetelemzés és 
az erre alapozott célok kítűzése. Meg 
kell határozni a módszereket, a 
mozgósítás eszközeit, a fogadtatás 
felmérésének módját, a visszajelzés 
rendszerét. 

A pártmunka szervezése szükség- 
szerű, túlszabályozása azonban egye- 
nesen káros. A merev szabályozás 
felmentést ad a nem szabályozott, 
vagy a szabályozáson kívül eső, de 
szükséges tevékenység elvégzése alól. 
A szoros, részletekbe menő szabályo- 
zás legtöbbször valaminek a hiányát 
igyekszik pótolni — nemegyszer az 
élő, eleven emberi kapcsolatokét. . 

Egy mozgalmat csak meggyőződés- 
sel, egyetértésre jutva lehet működ- 
tetni. Ám a párttagok emberi minő- 
sége, munkaterülete rendkívül diffe- 
renciált. Ezért a cselekvésre vonatko- 
zó elképzeléseinket meg kell magya- 
rázni. Fontos, hogy :az érintettek 

kérdezhessenek, új javáslatokat te- 
hessenek, és így a közös elképzelések 
alapján alakuljanak ki a tennivalók. 
A pártmozgalom soha nem nélkülöz- 
heti, hogy tagjai megértsék az elha- 
tározott célokat és egyetértsenek ve- 
Jlük, hiszen enélkül nem képesek 
azokat meggyőzően képviselni. Ez a 
körülmény azt igényli, hogy az ille- 
tékes pártvezetők is részt vegyenek 
az agitációban. Ezért fontos lenne 
visszahozni a spontán (nem proto- 
kolláris jellegű) vezetői találkozáso- 
kat az emberekkel. 


Napjainkban a megértésben és Így 
a végrehajtásban is sok probléma 
adódik. Ennek egyik okát a határo- 
zatok és a végrehajtók közötti út 
mechanizmusában találjuk meg. Mig 
egy határozat a Központi Bizottság- 
tól az alapszervezetekig eljut, több 
lépcsőn megy keresztül, és a tovább- 
adók szuüubjektuma szerint a hangsú- 
lyok különbözően jelenhetnek meg. 
Ez a gyakorlat a végrehajtás szint- 
jén nevelődött kádereket igényel. 
Ugyanis a végrehajtásban lehet meg- 
ismerni a tehetségeket. Ám legalább 
ilyen mértékben meghatározó az 
alapszervezeti vezetőségek és titkárok 
felkészültsége, lényeglátása, helyzet- 
felismerése, és személyes vonzereje 
is. Csak biztos tudású alapszervezeti 
vezetők képesek a határozatok betüűi- 
től elszakadva annak szellemét érvé- 
nyesíteni, és végső soron azok szán- 
déka szerint cselekedni. Ezért a vég- 
rehajtás szervezőinek képzésével nern 
szabad takarékoskodni. 

Igen fontos, hogy mindig legyen 
olyan program, amely szervezett 
formában, a választott testületek 
tagjain keresztül aktív tevékenységet 
vált ki, amiért a végzett munka mi- 
nősége szerint erkölcsi elismerést 


vagy elmarasztalást lehet kapni. Az 
értékelést mindig el kell végezni, 
mert ha ezt elmulasztjuk, vagy nem 
a valódi érdemek alapján végezzük 
el, az a mozgalom iránti érdektelen- 
séghez vezet. 


A párt akaratának mozgalmi úton 
kell érvényre jutnia. Ezért elemezni 
kell az érdekváltozásokat, befolyá- 
solni az érdekek alakulását, Így 
mozgósítva a tényleges közérdek 
megvalósítására. Emellett elengedhe- 
tetlen az érdekek helyes irányba te- 
relése, a fellépés a hamis érdekek el- 
len, elismerve mindenkor a jogos, de 
a feltételek hiánya miatt nem telje- 
síthető igényeket. Az érdek, az ér- 
dekérvényesítés körülményei, lehető- 
ségei állandóan módosulnak. Ezért a 
pártnak is állandóan változnia kell. 
A politika munkastílusát, részkérs 
déseit, a változás módját, mibenlétét 
a mozgalmi munka termeli ki. Ha 
nem így történik, és e tekintetben az 
apparátusok veszik át a kezdeménye- 
ző, irányító szerepet, akkor törvény- 
szerűen a hivatalnoki szellem kerül 
előtérbe a mozgalmi jelleg rovására. 
Ezért a testületek szerepének erősí- 
tése, az apparátus rendeltetésszerű 
működése feltétlenül a mozgalmi jel- 
leg erősítését eredményezi. 

Az érdekek sokszínű feltárása 
igényli a mély tömegkapcsolatot, 
amely csak az emberekkel kialakított 
jó együttműködés útján valósul meg 
és mélyül el. Ezért a párt tagjainak 
felkészülteknek kell lenniük. A jól 
felkészült párttaghoz érdemes fordul- 
ni. Ha a jelzőrendszer jó, a feszült- 
ségeket időben fel lehet oldani, és 
így a tömegkapcsolat is erősödni fog. 


Kertész Istvánné 
Budapest 

A szocializmus csak szlógen ? 


A létező szocializmus olyan, amilyen! 
A szocializmus építése hazánkban, de 
úgy gondolom, a többi országban is 
lehetett volna eredményesebb, sike- 
resebb. Hogy ez miért nem követke- 
zett be, annak okai jobbára fel van- 
nak tárva, de nem is ezeket akarom 
most számba venni. 


A szocializmusképünkről szeretnék 
néhány gondolatot felvetni egy MDF 
elnökségi tag kijelentése kapcsán. 
Eszerint jelenlegi szocializmusképünk 
nem egyéb, mint egy reklámszlógen. 
Vagyis nem több, mint egy felröppe- 
nő és hamarosan tova is tűnő diva- 
tos reklámszöveg. 


Hazánkban az elmúlt negyven év 
alatt egy és más tudatosodott az egy- 
szerűbb elmékben is a szocializmus 
mibenlétét illetően. A gondolkodó el- 
mékben pedig még sokkal jobban, 
igényesebben megjelent egy bizonyos 
késztetés, törekvés arra, hogy meg- 
formázzák, összeállítsák egy hatéko- 
nyabban funkcionáló szocializmus ké- 
pét, mely a mind ez ideig létező szo- 
cializmusunk egyre inkább eltorzult, 
elnyomorított, sok tekintetben meg- 
csúfolt valóságának helyébe léphet- 
ne. Ezt persze törvényszerűen kínok- 
keservek és adott esetben megalázta- 
tások közepette szenvedte ki magá- 
ból az egyén. Megszenvedve a tisztu- 
ló eszme és a gyakorlati valóság sok- 
szor embert nyomorító realitása közti 
ellentmondásokat. 


De végül is az új szocializmus esz- 
ménye születőben van, s vele együtt 
újjá fog születni — mert újjá kell 
születnie! — maga az ember is. Ez az 


újjászületés a szocialista demokrácia 
talaján, a demokratizmus kiszélesítése 
folytán, intézményeinek megtisztító, 
cselekvésre lelkesítő működése által 
fog végbemenni. 

Sokan megszenvedték, végig kin- 
lódták ezeket a lelki fázisokat. Talán 
most jó néhányan meg is hasonlot- 
tak, és a tagadás állapotába kerültek. 
A szocializmus azonban e lelki gyöt- 
rődések és meghasonlások ellenére 
objektív valóság, a szocializmussal! el- 
lenkező alapállás pedig meggyőződé- 
sem szerint egyértelműen történelmi 
tévedés. Ezt ismerték fel határozottan 
a , maradók", tehát hogy nem szabad 
a ,másik oldalra" kerülni, vetődni 
azért, mert válságba került az eddig 
létező szocializmus. 


Nagyon sokan eljutottak mosta- 


nában a létező szocializmus tagadá- 
sáig, de azért sokan megmaradtunk 
a szocializmus hívének, nem vetőd- 
tünk át a , másik oldalra". Mert hát 
a jelen esetben is csak a tagadás ta- 
gadása nyomán jöhet létre egy maga- 
sabb fejlődési ív, egy fejlettebb szo- 
cializmuskép és szocialista valóság. 

Úgy gondolom, hogy a , másik ol- 
dalra" vagy oldalabbra kerültekben 
is meg kell maradjon a szocializmus 
eszménye, és ennek megújításáért 
kellene küzdeniük. Legfeljebb más 
alapról indulnak majd csatába, mint 
mi. S ha sok vita lesz is közöttünk. 
végső fokon közösen sikerre vihet- 
jük a demokratikus szocializmust a 
magyar társadalom, a magyar nép 
javára és hasznára. 


Szili Károly 
Budapest 

Kíváltság-e vezetőnek lenni? 


E kérdés megválaszolása tekinteté- 
ben még ma is sok a téves nézet, a 
helytelen megítélés. a káros gyakor- 
lat. Nemcsak az emberek számotte- 
vő köre, hanem a vezetők egy része 
is ilyen vagy olyan módon — rossz 
értelemben — kiváltságnak tekinti a 
vezető, irányító beosztást. Meggyőző- 
désem, hogy akik így gondolkodnak, 
tévúton járnak. 

Látszatra mindenki elfogadja a kor- 
szerű vezetéselméletnek azt a megál- 
lapítását, hogy a vezetés egyfajta tár- 
sadalmi tevékenység, amelyet a tár- 
sadalmi és a technikai munkamegosz- 
tás követelményei, a termelési viszo- 
nyok adottságai határoznak meg. 
Márpedig ha a vezető ténykedés (le- 
gyen az politikai, gazdasági vagy kul- 
turális) a társadalmi tevékenységnek 
egy fajtája, akkor ez , csak" abban 
különbözik az esztergályos, a bá- 
nyász, a fonónő, a mérnök, a tanár, 
a kereskedő, a traktoros munkájától, 
hogy a vezetőnek a maga sajátos 
munkaterületén összetettebb ismere- 
tek birtokában, az emberekkel bánni 


tudás képességeivel kell feladatát el- . 


látnia. 
Tehát egy vezetőnek csak annyi- 
ban , kiváltságos" a helyzete, ameny- 


nyiben nagyobb a felelőssége: embe- 


rekért, munkáért, feladatokért, jö- 
vőért. De vezetői beosztás ürügyén 
jogot formálni társadalmi kiváltság- 
ra, ez idegen a közösségi társadalom- 
tól, nem fér össze a szocializmus 
alapelveivel. Márpedig ez a jelenség 
nem is csak elvétve fordul elő. Mi 
más, ha nem kiváltságos helyzet ki- 
alakítására törekvés az, amikor egye- 
sek nemcsak eltűrik, hanem igénylik 
is a kivételes személyi szolgáltatáso- 
kat. Nem vagyok álszerény, sem 
sportból puritán, de meggyőződésem, 
hogy ennek semmi köze a vezetői 
munka színvonalához. Attól még le- 
het valaki nagyon jó képességű ve- 


zető, feladatát magas színvonalon el- 
látó funkcionárius, ha személyes éle- 


"tében nem élvez indokolatlan előnyö- 


ket, Ha saját maga vásárol a boltok- 
ban — és nem vásároltat —, ha sa- 
ját maga intézi szolgáltatási és egyéb 
igényeinek kielégítését — és nem 
, szervezteti" másokkal (nem sorolom 
tovább a valós példákat). Jó lenne, 
ha a szerénységet komolyan vevő 
kommunista vezetők példája ragadó- 
sabb lenne. 

Bizonyos, hogy személyi jellemvo- 
násokban rejlő fogyatékosságok is 
hozzájárulnak a negatív jelenségek- 
hez. A vezetők egy része csak elmé- 
letben fogadja el a vezetéselméleti 
követelményeket, a gyakorlatban 
azonban nagyon is kiváltságosnak te- 
kinti helyzetét. Sőt vannak, akik 
mesterségesen arra törekednek, hogy 
a vezetői munkakört valamiféle misz- 
tikus légkör lengje körül. Az ilyen tí- 
pusú vezető hamar elfelejti, hogy a 
vezetés az szolgálat, ő van az embe- 
rekért, és nem megfordítva. Másrészt, 
aki nemcsak eltűri, hanem meg is kö- 
veteli a kiváltságos helyzetet, a körül 
a vezető körül hamar kialakul az a 
kritikátlan, talpnyaló, karrierista cso- 
port, amely erre a szituációra építi 
egzisztenciáját, és a becsületes, jóér- 
zésű többségnek elviselhetetlen lég- 
kört és munkakörülményt idéz elő. 
Téves azt hinni, hogy ellenvélemény 
nélkül könnyebb vezetni. A vezető, 
aki ehhez tartja magát, egy idő után 
már nem veszi észre, hogy a , főnök- 
nek mindig igaza van" légkör csak a 
hiúságát legyezgeti, s egyre mélyeb- 
ben aláássa valódi megbecsülését és 
tekintélyét. I Hl 
. Valós veszély-e a kiváltságérzet a 
vezetők egy részénél? Tapasztalataim 
szerint igen. Akinek nincs kellő ön- 
kontrollja, aki mellőzi munkatársai 
véleményét a döntések meghozatala 
előtt, aki az elhatározások megvalósi- 

tásának ellenőrzését elmulasztja, aki a 
munkakollektívák tagjainak vélemé- 
nyét elengedi a füle mellett, az előbb- 
utóbb beleesik ebbe a csapdába. Le- 
het, hogy az utóbbi időben a me- 
nedzser típusú vezető követelmény- 
rendszerének félreértelmezése is hoz- 
zájárult a hibás szemlélethez. Ez 
azért is érthetetlen, mert menedzsel- 
ni, vezérelni folyamatokat, emberek 
munkáját irányitani, összehangolni az 
erőforrásokat csak a felsorolt hibák 
elkerülésével lehet az élet minden te- 
rületén — a politikai, a gazdasági, a 
társadalmi és a kulturális szférában 
egyaránt. 

Nem lehet tagadni a kollektívák, a 
vezetettek, a vezetőtársak felelőssé- 
gét sem. Egy-egy kollektíva vagy 
gazdasági szerv, vállalat vezetőjének 
lenni bizonyos társadalmi rangot is 
jelent. A munkatársak is sokat tehet- 
nek azért, hogy egy vezetőt ne szé- 
dítsen meg a beosztásából származó 
társadalmi rang, hogy ne tévessze 
össze a pusztán vezetői munkaköré- 
nek járó tiszteletet a saját személyé- 
nek szóló megbecsüléssel. E buktatók 
elkerüléséhez társadalmi kontrol! kell, 
amely csak akkor érvényesülhet, ha 
az első számú vezető ilyen légkört 
alakít ki. 

Remélhető, hogy a kiváltságérzet. 


mai TT aham sa tr átt lala ehet gy 

ellen hatott az utóbbi években létre- 
hozott demokratikus intézmények, 
testületek, vállalati tanácsok, küldött- 
gyűlések, választott vezetőségek rend- 
szere. (Még akkor ís, ha a testületek 
nem mindenben érték el céljukat.) 
Legalábbis a keretét  mindenkép- 
pen megadja annak, hogy a veze- 
tő jobban kötődjön az általa irányí- 
tott kollektívához. Egy előadást hall- 
gatva nagyon egyetértettem azzal az 
indoklással, amely szerint , egy válla- 
lati igazgató ne az irányító szervének 
(minisztériumnak, tanácsnak) végre- 
hajtó őrmestere legyen, hanem in- 
kább saját kollektívájának táborno- 
ka". Ezt azonban minden vezető csak 
akkor érheti el, ha olyan helyzetet 
teremt maga körül, amelyben az em- 
berek meg vannak győződve arról, 
hogy ugyanaz a törvény vonatkozik 
a vezetőre és a beosztottra egyaránt, 
hogy a vezető nemcsak nem vár, ha- 
nem nem is tűr el semmiféle kivált- 
ságot a maga számára. Tehát a vezető 
saját magatartása a legmeggyőzőbb 
érv a dolgozók szemében. Az ilyen 
típusú vezetőnek marad egy igazi ki- 
váltsága: a dolgozók megbecsülése, 
bizalmi és az ennek alapján meg- 
szerzett tekintély. 


Telkes Győrgy 
Szeged 


; Posta az előfizetők részére addig kézbesíti az új lapot, amíg a Pártélet 
Ti előfizetési díja ozt fedezi. 

PÁRT- ÉS MOZGALMI ÉLET 


NÉPSZABADSÁG — Beszélgetés a gödöllői városi pártbizottság első titkárá- 
val (II. 24.); Az MSZMP és a szakszervezetek képviselőinek konzultációja (II. 
28.); Az MSZMP és az Új Márciusi Front képviselőinek konzultációja (III. 2.) ; 
Az MSZMP és az MSZDP képviselőinek konzultációja (III. 4.); Az MSZMP 
tárgyalócsoportjának konzultációi (III. 6.); Az MSZMP és az SZDSZ konzul- 
tációja (III. 7.). 

NÉPSZAVA —. Buza Márton: Szakszervezetek a többpártrendszerben (III. 10.). 


BELPOLITIKA 


NÉPSZABADSÁG — Pártegységgel a reformokért (Grósz Károly beszéde a 
KB ülésén, II. 13.); Közlemény a KB 1989. II. 10—11-ei üléséről (II. 13.); 
Magyar—osztrák kormányfői határtalálkozó (II. 13—14.); Eötvös Pál: Helyzet 
középen XII. 15.); Csepeli György szociológus az ünnepekről (II. 15.); Az 
MSZMP KB állásfoglalása a politikai rendszer reformjának néhány időszerű 
kérdéséről (II. 168.); Németh Miklós nyilatkozata (II. 17.); Milyen legyen az 
alkotmány? (Beszélgetés Kulcsár Kálmán igazságügy-miniszterrel, II. 17.); 
Pártegység és platíormszabadság (Berend T. Iván az V. kerületben, II. 17.); 
Miklós Gábor: Megszólítások (II. 18.); Az MSZMP KB elé kerülő írásos elő- 
terjesztések (II. 18.); Beszámoló a KB üléséről (II. 21., 22.); Közlemény az 
MSZMP KB 1989. II. 20—21-ei üléséről (II. 23.); Bodnár Lajos: A jogállam 
alkotmánya (II. 25.); Az Országgyűlés tanácskozása (III. 9., 10.). 

NÉPSZAVA — Voksán György: Harminc százalékkal csökkenti apparátusát a 
SZOT (II. 11.); Török Katalin: Milyen alternatívát kínálnak az alternatívok? 
(II. 13.); Párbeszéd a SZOT és az MDF képviselői között (II. 15.); Több 
szakszervezeti központ vagy koalíciós szövetség? (II. 16.); Gál Róbert: Az új 
munkatörvénykönyve és a sztrájkjog (II. 16.); Mit old meg a többpártrend- 
szer? (Beszélgetés Badacsonyi György politológussal, II. 18.); Lendvai Vera: 
A falu felé fordulva (II. 20.); Iván Géza: Többpártrendszer és közmegegye- 
zés (II. 27.); Új munkásszövetség alakult? (II. 27.); A SZOT ülése (III. 7.). 
MAGYAR HÍRLAP -—. Németh Miklós beszéde a Nemzetközi Bankárképző 
Központ megnyitóján (II. 18.); A független politikai szervezetek nyilatkozata 
az MSZMP KB állásfoglalásáról (II. 18.); Magyarország alkotmánvának sza- 
bályozási elvei (II. 23.); Beszélgetés Bihari Mihály politológussal (II. 25.); 
Illés István: Ifjúsági szervezetek a civil szolgálatról (II. 28.); Medgyessy Péter 
előadása a vasasszakszervezetben (II. 28.); Juhász Erzsébet: Környezetkímélet- 
tel, gazdaságosan (III. 1.); Interjú Németh Miklós miniszterelnökkel (III. 2.); 
Beszélgetés Gazsó Ferenccel (III. 3.); Paskai László és Németh Miklós levélvál- 
tása (III. 6.); Interjú Győrfi István egészségügyi miniszterhelyettessel (III. 7.); 
Az SZDSZ ideológiai elképzeléseiből (III. 8.); Hogyan tovább az új gyógyszer- 
rendelettel? (III. 8.). 

MAGYAR NEMZET — Ágh Attila: Hol áll a bal? (II. 11.); F. Havas Gábor: 
Az elcigányosodó falvakról (II. 13.); Nyers Rezső a szociáldemokraták rehabi- 
litálásáról, a Bogomolov-interjúról és a Münnich Ferenc Társaságról (II. 20.); 
Tamás Gáspár Miklós véleménye a válságról, a demokrácia esélyeiről, a bosz- 
szúvágyról (II. 23.); Beszélgetés Jánosi Ferenc közgazdásszal (II. 23.) ; A HNF 
gazdaságpolitikai állásfoglalása (III. 2.); Polgár Tibor: A politikai pszichózis 
napjainkban (III. 3); A HNF váljon független társadalmi mozgalommá (III. 
7.); Botos Katalin: A , gondviselő társadalom" gondjai (III. 7.); Halmai Gá- 
bor: Mi marad a párttörvénynek? (III. 10.). 

HETI VILÁGGAZDASÁG — Pártok pénzügyei (II. 25.). 

TÁRSADALMI SZEMLE — Nemzet, nemzeti tudat, nemzetiségek (1989/2); 
Kukorelli István: Az Országgyűlésről gondolkodva (1989/2.). 


GAZDASÁGI KÉDÉSEK 


NÉEPSZABADSÁG — Interjú Békesi László pénzügyminiszter-helyettessel (II. 
11.); Bóna Zoltán: Nem új földosztás, új agránpolitika kell (II. 17.); Interjú 
Iványi Pállal a gazdaságpolítika leckéjéről (II. 18.); A termelőszövetkezetek 
országos értekezlete (II. 25., 27.); Iványi Pál nyilatkozata a KGST-ről (11I. 9.). 
NÉPSZAVA — Szalay Antal: Lesz-e a kohászból ápolónő? (II. 11.); A mun- 
kaerő is érték (Beszélgetés Simai Mihály akadémikussai, a Világgazdasági 
Kutatóintézet igazgatójával, II. 15.); Udvarhelyi András: A nyomor újrater- 
melődik (II. 16.); Hámori Antal: Hogyan tovább SZJA? (II. 16.); Lukács Má- 
ria: Mire telik a szociális segélyből? (II. 24.); Gál Róbert: Meg kell őrizni 
a hadiipari vállalatok életképességét (II. 27.); Iván Gizella: Mi lesz a SZOT- 
üdülőkkel? (III. 1.); Molnár Patrícia: Nagyberuházások fogyókúrán (III. 2.); 
Voksán György: Minimális bér és 40 órás munkahét (III. 4.). 

MAGYAR HÍRLAP — Braun Ágoston: A lakásreform még várat magára (II. 
24.); Interjű Vissi Ferenccel, az Országos Árhivatal elnökhelyettesével (II. 24.); 
A kisvállalkozások alkonya (III. 1.); Mihály Zoltán: Agrárviták idején (III. 7., 
8., 9.). 

MAGYAR NEMZET — Kőrösi Zoltán: Lehetőség az infláció fékezésére (II. 
14.); Márton János a népfront gazdaságpolitikai elgondolásairól (II. 18.); Bu- 
dai János: A kis lépésekből még nem lesz nagy reform (II. 25.); Elek György: 
A magyar mezőgazdaság megújulásáa (II. 27.); Kiss István: Vállalkozás és szo- 
cializmus (II, 28.); Komor Vilma: Miből telik világkiállításra? (III. 8.) 
FIGYELŐ — Réti Pál: Eladó vállalatok (II. 16.); Héthy Lajos: Bérreform — 
a kezdet vagy a vég? (II. 16.) 


NEMZETKÖZI KÉRDÉSEK 


NÉPSZABADSÁG — Böcz Sándor: Közellenség a korrupció (Kína, II. 15.); 
Grósz Károly és Milos Jakes megbeszélése Prágában (II. 16.); Benedek István 
Gábor: Mi várható a wmagyar—szovjet történészbizottságtól? (II. 17.); A 
TASZSZ kommentárja aza MSZMP KB döntéseiről (II. 18.); Történelmi utunk 
—m— nemzetközi háttér (Beszélgetés Horn Gyula külügyi államtitkárral, II. 18.); 
Vajda Péter: Nemzeti méltósággal (II. 24.); Grósz Károly Jugoszláviában (II. 
27., 28.); Németh Miklós Moszkvában (III. 3., 4.); Ritecz Miklós: A , kerek- 
asztal" (Lengyelország, III. 4.). 

NÉPSZAVA — Kocsi Margit: Pillantás az amerikai külpolitikára (II. 18.); 
Jankovszky János: A szuperszegény kontinens (Afrika, II. 25.); Elekes Éva: 
Kifacsarva (Latin-Amerika, II. 25.); Kocsi Margit: A jövő nagyhatalma (Ja- 
pán, III. 4.); Elekes Éva: A próbatételek éve (Nicaragua, III. 4.); Krajczár 
Imre: Átzökkenteni a mába (Algéria, III. 4.); Barabás Péter: Mindenható-e a 
magyar modell? (III. 6.); Elekes Éva: Kritikus ponton (Lengyelország. III. 6.). 
MAGYAR HÍRLAP — Franka Tibor: Szükséges egy új be- és kivándorlási 
törvény (II. 11.); Pálfi Viktor: Az iszlám forradalom 10 éve (II. 11.); N. Sán- 
dor László: Jelcin hosszú menetelése (SZU, II. 27.); Lakatos Mária: Gazdaság- 
politikai elképzelések Lengyelországban (III. 3.); A bécsi találkozó záródo- 
kumentuma (III. 6.). I 

MAGYAR NEMZET — Bakos Gábor: KGST — hogyan tovább? (II. 11.); 
Nem gondolkodhatunk a múlt kategóriáiban (Interjú Bogomolovval, II. 18.); 
A reformpártiak szorosabb együttműködése (Beszélgetés Őszi Istvánnal, II. 21.); 
Lambert IGGábor: Sokk (SZU, II. 25.):; Pósa Tibor: Algériai időszámítás (III. 
3.); Szűrös Mátyás: Tisztuló barátság — megújuló együttműködés (III. 4.); 
Pósa Tibor: Pluralizmus bolgár módra (III. 8.). 

HETI VILÁGGAZDASÁG — Varsói Szerződés: fegyverzetcsökkentés (II. 1I1.); 
Bűnözés a Szovjetunióban (II. 25.). 

